
i/en 25de Juni 1630 aflagde vore evangeliske Fædre, 
de første protestantiske Fyrster og to af det tyske Riges 
Fristæder, deres første, højtidelige, velovervejede og faste 
Bekendelse af denne Tro for Kejseren og Rigsdagen i 
Augsburg, 

Dengang var der allerede gaaet 9 Aar, siden den 
ene Mand, Doktor Martin Luther, for en lignende Rigs- 
forsamling og mod gejstlige og verdslige Modstandere 
var traadt i Skranken for den Trosskat, han havde 
vundet af Guds Ord. Da udbrød han for sig alene: Jeg 
kan ikke andet! thi hans Samvittighed var bunden af 
dette Ord. Saa tidlig allerede havde han erkendt det 
sande Væsen og de vigtigste Led af den Skat, som saa 
længe havde været sørgelig tilsløret for Kristenheden. 
Han havde allerede i Worms vidnet om den samme 
dyre Sandhed, som nu hine Protestanter i Augsburg 
bekendte sig til. Fremfor alt var allerede dengang 
denne Sandheds inderste Kærne af Guds Ord bleven 
ham vis og klar, at nemlig Gud i sin Kærlighed vil til- 
give os arme syndige Mennesker vor Skyld uden vore 
Gerninger eller vor Fortjeneste, ja antage os som sine Børn 
og fremdeles styrke os med sin Aand til alt godt, naar 
vi blot enfoldig i tillidsfuld Tro ville modtage hans 
Kærligheds Forjættelser, holde os til hans Søn, vor 
Frelser, bygge paa hans Naade. Han havde lært at 

4 J. Kostlin. 

øse frit af Guds Ord i den hellige Skrift, uden at lade 
sig forstyrre af Pavers og Biskoppers Erklæringer eller 
Omtydninger af Ordets klare Mening. Og Luthers Vid- 
nesbyrd om denne evangeliske Tro havde forlængst lydt 
ud over hele Tyskland. Høje og Lave, Præster og Læg- 
folk, Fyrster, Borgere og Bønder genfandt, da de hørte 
det, i Guds Ord den samme Skat, det samme Evan- 
gelium. Særlig ved sin lille Katekisme vilde Luther 
ogsaa rigtig bringe det ind i Folket, navnlig i Ung- 
dommen, hvoraf jo en stor evangelisk Menighed skulde 
vokse frem. Den sørgelige Uvidenhed og Eaahed, som 
han fandt hos sit Folk med Hensyn til Vejen til Gud^ 
til det sande Liv og Saligheden, „nødte og tvang ham 
til at fremsætte den kristelige Lære i en saadan lille^ 
jevn, enfoldig Form", som den trofaste Mand selv siger. 
Her har han afholdt sig fra alle de Udviklinger og Ud- 
tryk, som kunde volde de jevneste Kristne for stor 
Vanskelighed; ligeledes har han afholdt sig fra enhver 
Polemik mod den evangeliske Tros Modstandere, de 
romersk-katolske Teologer. Kun Evangehets simple 
rene Mælk, som de trængte til for deres indre Hunger 
og Tørst, skulde rækkes dem her. 

Skønt nu den evangeliske Tro allerede var bleven . 
rigelig forkyndt i Prædikener, fremstillet i Skrifter for 
Lærde og Ulærde, og forsvaret mod Modstandere af 
alle Slags, var der dog, som sagt, endnu ikke af de 
evangeliske Menigheder eller af deres Præster og Øvrig- 
heder paa Embeds Vegne bleven affattet og offentlig- 
gjort noget Skrift med den Erklæring, at det skulde 
være det gyldige, sammenfattende Udtryk for deres Tro, 
og at de vilde forlange dette lært i deres egen Midte og 
hævdet mod enhver anden Lære, Hidtil havde de ingen 
Anledning haft til at ^forelægge deres Modstandere en 
saadan formelig Bekendelse. For deres eget Vedkom- 
mende var Guds Ord i den hellige Skrift tilstrækkeligt 
til at samle dem til Enhed i Tro og kristelig Erken- 



Den augsburgske Konfession. 5 

delse. Den dyre Sandhed, som en Luther og Melanchthon 
havde fundet deri og øst deraf, godtgjorde sig ogsaa 
for de andre evangeliske Lærere og Menighedsmedlemmer, 
som holdt sig dertil. 

Men nu skulde der paa Rigets Vegne paa Rigs- 
dagen i Augsburg forhandles om de store Spørgsmaal 
angaaende Tro og kirkelig Orden, der saa sørgelig havde 
splittet Tysklands Folk og Kirke. Kejseren havde befalet, 
at hver Part skulde nedskrive og overlevere sin Mening 
om dem. Saa overrakte da de evangeliske Fyrster 
og Stæder i underdanigst Lydighed, som de selv ud- 
trykte sig i Forordet, deres Præsters og Læreres og 
deres egen Trosbekendelse, hvad og hvorledes der paa 
guddommelig, hellig Skrifts Grund blev prædiket og lært 
i deres Lande og Byer. Derom haabede de nu, der 
vilde blive forhandlet kærligt og venligt mellem dem og 
■den øvrige, dengang endnu i Tal langt overlegne Del 
af Rigsstændeme, for at, ligesom . de alle vare under 
den ene Kristus, saaledes ogsaa Tvedragten mellem dem 
kunde udj evnes, saa at der blev en eneste sand Religion. 
Melanchthon skulde udarbejde Bekendelsen. Luther kunde 
ikke komme med til Augsburg, fordi han allerede siden 
Rigsdagen i Worms var lyst i Rigens Akt. Men nu 
blev den evangeliske Tro, saaledes som Luther ud af 
Skriften havde bragt den for Lyset, sammenstillet af 
hans skriftkyndige og samvittighedsfulde Ven Melanchthon. 
Ja, visse Sætninger, som Luther havde opstillet i andre 
Anledninger, bleve lagte til Grund for Augsburger- 
bekendelsens vigtigste TJdvikliixger. 

Her kom det nu altsaa an paa, at man gik ind 
paa de omstridte Spørgsmaal og fremsatte sit Stand- 
punkt overfor de Læresætninger, som man forkastede 
hos Modstanderne, nemlig hos den hele hidtil herskende 
Teologi. Det var en ganske anden Opgave end ved 
Katekismen. Melanchthon vilde vel ogsaa her saa vidt 
muligt tale til Fred. Og han vilde ogsaa kun tage det 

med, som var af Vigtighed for de Kristnes Tro og Liv. 
Han gjorde sig derhos Umage for saa vidt muligt at 
vise, hvorledes de Lærdomme, der paa Skriftens G-rund 
maatte hævdes overfor hine kirkelige Teologer, i Virke- 
ligheden endnu havde staaet i Kraft hos de gamle 
Lærere og Fædre i den katolske eller almindelige,, 
kristelige Kirke og ganske særlig hos Augustin. Luther 
havde, som han selv sagde, ikke kunnet optræde saa 
sagte som sin Ven. flan har senere i et Skrift, som 
ligeledes tælles blandt vore evangeliske Bekendelses- 
skrifter, nemlig i de Schmalkaldiske Artikler, ganske^ 
anderledes raabt til Kamp og svunget Sværdet mod de 
papistiske Modstandere. Men skulde end Striden blusse 
endnu heftigere op derved: de vigtigste Stridspunkter 
maatte dog nu fremsættes med den fornødne Bestemt- 
hed. Og jo mildere og fredeligere Melanchthon talte,, 
des mere falder Skylden for den stigende Bitterhed 
hos begge Parter paa de romerske Modstandere. Thi 
de vilde ikke gaa ind paa at taale de andre, endsige for- 
handle venligt med dem, men de vilde simpelthen have 
den evangeliske Bekendelse fordømt og dens Bekendere 
tvungne til Underkastelse med Ild og Sværd. 

Det Trosindhold, som man nu maatte forhandle om 
med hine Teologer, maatte derfor iklædes mangfoldige 
teologiske Udtryk, som ligge mindre nær for den en- 
foldige fromme Kristen, der opbygger sig ved Guds. 
Ord. Derfor er ogsaa Sproget i den Augsburgske Kon- 
fession, hvor jevnt og forstaaeligt Melanchthon end har 
bestræbt sig for at tale, dog ganske forskelligt fra 
Katekismens. 

Derfor maa den evangeliske Kristen, der nu til 
Dags vil forstaa sin Kirkes første Bekendelsesskrift, have 
meget at vide for at forstaa den særlige Hensigt, som 
dets Udsagn har overfor Modstanderne, Gangen i dets 
Udviklinger og de enkelte Udtryk, det betjener sig af. 

Men den modnere Kristen, som har Hjerte for 



Den augsburgske Konfession. 7 

sin Tro og sin Kirke, nyder gerne ogsaa en saadan 
stærkere Føde og lærer derved endnu den Dag i Dag 
at gøre sig selv og andre Regnskab for sin Tro. Og 
det er jo ogsaa nødvendigt navnlig overfor romersk- 
katolske Modstandere, der endnu lige saa heftig som i 
Augsburger-Rigsdagens Tider bekæmpe og haane vor Tro. 
Midler til at forklare den finde vi hos Melanchthon og 
Luther selv i deres øvrige Skrifter, — hos Melanchthon 
fremfor alt i hans Apologi o: Forsvarsskrift for vor Be- 
kendelse, som han allerede begyndte at affatte i Åugs- 
burg; hos Luther fremfor alt i hans store Katekisme 
og hans Schmalkaldiske Artikler, som vi før nævnte. 

Deres Bekendelsesskrift har Protestanterne i Augs- 
burg indledet med en Fortale. De vende sig i denne 
til Kejseren. Ham overrække de deres Skrift efter 
hans Begæring og erklære sig rede til videre, fredelige 
Forhandlinger. Efter hvad vi ovenfor have meddelt, 
behøve vi ikke her at gaa nærmere ind paa denne 
Fortale. 

Det egentlige Skrift har to Hoveddele. Den første 
Del fremsætter i 21 Artikler det Trosindhold, som de 
maa fastholde paa Bibelordets Grund. Den anden hand- 
ler i 7 Artikler om de kirkelige Skikke, som vel vare 
blevne almindelig gældende i Kirken, men af de Evan- 
geliske vare blevne erkendte som Misbrug og afskaflfede. 
Her holde vi os til Konfessionen, for saa vidt den er 
Lærebekendelse, altsaa til den første Del. 



Den 1ste Artikel. Om Grud (Fader, Søn og 
Aand). 
Vore Menigheder lære med fuld Enstemmighed, at 
den nikænske Synodes Bestemmelser om det guddomme- 
lige Væsens Enhed og om de tre Personer ere sande og 
bør tros uden at tvivle ; nemlig at der er eet guddomme- 

ligt Væsen, som baade kaldes og er Gud, evig, ulegemlig, 
udelelig, af uendelig Magt, Visdom og Godhed, Skaber 
og Opholder af alle Ting, de synlige og de usynlige, og 
at der dog er tre Personer af samme Væsen og Magt 
og lige evige, Fader, Søn og Helligaand. Og vi bruge 
Udtrykket Person i samme Betydning, som Kirkefædrene 
brugte det i dette Stykke: til at betegne, ikke en Del af 
eller en Egenskab ved noget andet, men det, som bestaar 
ved sig selv. 

Vi forkaste alle de Kætterier, som ere opstaaede 
mod denne Artikel, saaledes Manikæerne, der antage to 
Grundvæsner, et godt og et ondt, ligeledes Valentini- 
anerne, Arianerne, Eunomianerne, Muhammedanerne og 
andre lignende. Vi forkaste ogsaa Samosatenerne , de 
gamle og de nye, som, endskønt de paastaa, at der kun 
er een Person, opstille snedigt og vanhelligt udtænkte 
Talemaader: at det ikke skal være adskilte Personer, 
men at Ordet skal betyde det hørlige Ord, og Aanden 
en Rørelse, som frembringes i Skabningerne. 



Enhver kristelig Bekendelse maa begynde med 
den Gud, til hvem vi hæve os i Tro og Bøn, og som 
vi maa stole paa og hengive os til med Legeme og Sjæl. 
Og det er den Gud, som i sin Søn, vor Frelser, og ved 
sin Aand har aabenbaret sig for os, forløst os og kaldet 
os til sit Rige. 

I de almindelige Udsagn om denne Guds Væsen 
vare Protestanterne enige med deres Modstandere, og de 
gav derfor denne Enighed Udtryk i den første Artikel. 
Uenigheden begynder, som de følgende Artikler vise os, 
naar der skal tales om, hvorledes Gud i sin Hellighed 
og Kærlighed handler med os. Sammen med den hele 
Kristenhed holdt de ogsaa navnlig fast ved de Sæt- 
ninger, som allerede den i Artiklen nævnte Kirkefor- 

samling i Nikæa 325 havde opstillet om Gud Fader, 
Søn og Helligaand. Men Grunden til, at de holdt fast 
ved Jenne Bekendelse var ikke den, at hin Forsamling, 
som deres Modstandere hævdede, havde været en høj- 
hellig Forsamling, med guddommelig Myndighed, men 
de gjorde det, som det da ogsaa udtrykkelig siges i 
Apologien, i den faste, personlige Overbevisning, at 
„denne Artikel havde saa stærk, god og sikker en Grund 
i den hellige Skrift, at den umulig kunde omstødes af 
nogen". Og de saa' i det, som dér var udsagt om 
Faderens, Sønnens og Aandens Væsen det evige Grund- 
lag for alt, hvad Guds Aabenbaring i Kristus vor Frelser 
har kundgjort og skænket os, og hvad vi i Følge vor 
øvrige Bekendelse stadig kunne erfare og opleve ved 
Guds Naade. Med den gamle Kirke og dens Teologers 
Udtryk lærer da vor Artikel, at der er ét guddomme- 
ligt Væsen og altsaa én Gud, og tillige, at der er tre 
Personer i dette Væsen eller tre, hvem dette Væsen 
tilkommer, nemlig Gud Fader, Søn og Helligaand. End- 
videre forkastes udtrykkelig gamle og nye Vranglærere, 
der ere afvegne fra denne Trossætning. 

Hvorledes dette Guds Væsen nærmere skal opfattes, 
betegnes ved de Egenskaber, som vor Bekendelse ud- 
siger om Gud. De ere sindrig sammenstillede deri: 
Gud som den, der er højt ophøjet over hele den for- 
anderlige, delte, endelige Tilværelse, eller som Artiklen 
siger „evig, ulegemlig, udelehg"; og Gud som den, der 
er tilstede og virker overalt med sin ubegrænsede Magt, 
med sin Visdom, som leder den almægtige Virken ad 
de rette Veje mod de rette, højeste Maal, med sin 
Godhed, som vil alle hans Skabningers Vel og skænker 
os alle Liv og Salighed. Denne Gud er „en Skaber og 
Opholder af alle Ting, de synlige og de usynlige". 

Andre Teologer have tidligere sammenfattet dette 
paa lignende Maade. Luther har især kort og klart i 
sin store Katekisme og i sin Skriftudlægning truffet 

det inderste i denne Guds Vilje, Væsen og Virken. 
Gud er, siger han, som det allerede ligger i Navnet, 
den absolut gode, det evige Væld, hvorfra alt det gode 
som nævnes kan, har sit Udspring. Han er (efter Apostlens 
Ord, 1 Joh 4, 8. 16) væsentlig Kærlighed; derfor giver 
han os Legeme og Sjæl, derfor øser han alle aandelige 
Goder ud over os, ja skænker os sit eget Hjerte og sin 
elskede Søn, og selv naar han tordner og straffer, saa 
gør han dog ogsaa dette af Kærlighed til sine. 

Ogsaa Læren om de tre guddommelige Personer 
fastholdt Protestanterne som sagt, fordi den hvilede paa 
Guds Aabenbaring i den hellige Skrift. Og den stod 
for dem i inderlig Sammenhæng med Hjertets Tro paa 
den heri aabenbarede Prelser og den fra ham kommende 
flelligaand. Saaledes skulde jo, sagde de, efter Kristi 
Bud og Forjættelse ogsaa vor Daab ske i hans og 
Faderens og Aandens Navn. Og vi kunde ikke med 
Sandhed stole paa og betro os til ham. Menneskesønnen, 
hvem Gud havde gjort til vor Frelser, hvis ikke denne 
Menneskesøn havde guddommeligt Væsen og guddommelig 
Magt over Synd, Død og Djævel. Derfor havde ogsaa 
han, hvem Gud lod blive Kød for os, da Tidens Fylde 
kom, allerede fra Begyndelsen af, som især Johannes 
(Joh. 1,1 f.) bevidner, været hos Faderen som den 
evige Guds Søn; ved ham var alt bleven skabt, ligesom 
ogsaa Menneskeheden skulde frelses og alt bringes til 
Fuldendelse i Guds Rige ved ham. Derfor vare Prote- 
stanterne i deres Tro visse paa, at i Aanden fra oven, 
som Kristus havde forjættet fra Faderen, komme ikke 
blot disse eller hine højere Rørelser over os, men gud- 
dommeligt Væsen vil med hele sin Fylde af Kræfter og 
Gaver meddele sig til Guds Menighed, for at bo og 
virke i den. Dernæst vilde de, som vor Bekendelse siger, 
med Ordet Person udtrykke, at det, som de kalde saa- 
ledes, ikke er et Stykke af eller en blot Egenskab ved 
noget andet — at altsaa Sønnen eller Aanden, ikke 

blot skal betyde den Visdom eller Kærlighed, som ytrer 
sig hos Gud Fader, men at han trods al indre Enhed 
med Faderen dog bestaar for sig selv. 

Med saa høje og visselig svære Spørgsmaal og Lær- 
domme begynder vor Bekendelse. Den giver ingen 
videre Forklaringer deraf, hvad den heller ikke havde 
Anledning til, fordi den deri var enig med den hidtidige 
Kirke og Teologi. Dog kunne vi ikke undlade at be- 
mærke, hvor beskedent og ydmygt dog vore Reformatorer 
i Modsætning til hin Skoleteologi her erkendte den 
menneskelige Videns og Tænknings Grænser, gav Afkald 
paa egne Spekulationer, og snarere viste Troen bort fra 
det guddommelige Væsens evige, uudgrundelige Hemme- 
ligheder til den guddommelige Kærligheds Aabenbaring 
i Guds enbaarne Søn. Saaledes havde Melanchthon en- 
gang i det Skrift, som lagde Grunden til en evangelisk 
Dogmatik, erklæret det for rigtigere at tilbede Gud- 
dommens Hemmeligheder end at søge at udforske dem; 
at erkende Kristus var det samme som at erkende hans 
Velgerninger. Senere bleve Reformatorerne vel nødte 
til paany ud fra Bibelens Udsagn at fastslaa hine Hoved- 
sætninger, særlig paa Grund af saadanne Vranglærere, 
som bestred dem og dermed virkelig syntes at bringe 
Grundlaget for Frelsen i Kristus i Fare. 

Men bestandig advarede Jjuther mod de mangfoldige, 
dette Lærestykke vedrørende Bestemmelser, Opdigtelser 
og Drømme, hvormed de høje Skoler vare blevne til 
Nar. Selv Udtryk som „Person" er han endnu ikke til- 
freds med; Udtrykket „Treenighed" lød ham for koldt; 
han mente, at vi overhovedet ikke havde noget til- 
strækkeligt Sprog til at udtrykke det; vi maatte stamme 
saa godt, vi kunde. 

Men i det følgende bliver just vor Bekendelse til et 
Vidnesbyrd om disse Guds Velgerninger i Kristus, til 
et Vidnesbyrd om, i hvor høj Grad vi Syndere trænge 
til dem, og dernæst om, hvorledes Gud i sin Naade lader 

OS faa Del i dem og nyde dem. Den vidner derom mod 
«aadanne, der paa den ene Side ikke med fuldt Alvor 
anerkende hin Nødstand, paa den anden Side ikke ville 
give Guds Naade Æren fuldt og helt. 



Den 2den Artikel. Om Arvesynden. 

Fremdeles lære vi, at efter Adams Fald alle Men- 
nesker, der forplantes paa naturlig Maade, fødes med 
Synd o: uden Gudsfrygt, uden Tillid til Gud og med 
Begærlighed, og at denne Sygdom eller Arvesynd i Sand- 
hed er Synd, idet den ogsaa nu fordømmer og bringer 
den evige Død over dem, der ikke genfødes ved Daaben 
og den Helligaatid. 

Vi forkaste Pelagianerne og andre, der nægte, at 
Arvesynden er Synd, og som, for at forringe Herligheden 
af Kristi Fortjeneste og Velgerninger, paastaa, at 
Mennesket kan blive retfærdiggjort for Gud ved For- 
nuftens egne Kræfter. 



Herom siger Melanchthon senere i sin Apologi : „ At 
lære dette Stykke rigtigt, er saare nødvendigt, og ingen 
kan hjertelig længes efter .Kristus og den uudsigelige 
Skat af guddommelig Naade og Miskundhed, som Evan- 
geliet forkynder, naar han ikke erkender sin Jammer og 
sin Sygdom, som Jesus siger: „de sunde have ikke Læge 
behov, men de, som lide ilde". 

At vi nu alle ere syge i Synder og, som Skriften 
siger, ikke kunne finde Frelse i noget andet Navn end 
Jesu Kristi Navn (Ap. Gern. 4,12), det anerkendte rigtig- 
nok ogsaa de sædvanlige katolske Lærere og Kirkemænd. 
Ellers havde de jo ikke mere været Kristne. De lærte 
ogsaa, at enhver fra sin Fødsel af, altsaa saa at sige af 
Natur, var befængt med en saadan Sygdom, idet den 

var nedarvet fra Adam. Derhos foredrog de den ejen- 
dommelige Lære, at allerede den Gang, da Adam 
syndede efter 1. Mos. 3, havde hans Skyld forud ramt 
alle hans Efterkommere, som om de i ham, deres Stam- 
fader, havde haft personlig Del i Syndefaldet. 

Men kom det til Spørgsmaalet: „Hvorledes kan jeg 
Synder bestaa for Gud?** vilde de dog ikke holde sig 
enfoldig til hin Frelser og Læge. Om hin Adams Skyld, 
som tillige skulde være vor Skyld, sagde de vel, at Gud 
havde tilgivet os den i Daaben. Men de indre Brist 
eller Hjertets Urenhed, for hvis Skyld en alvorlig Sam- 
vittighed maa ængstes for den hellige Gud, var ikke i 
sig selv noget saa slemt i deres Øjne. Ja, ved Siden af 
den himmelske Læge skulde dog ogsaa de syge selv her 
have Ære og Fortjeneste og ved Siden af Guds til* 
givende og frelsende Naade deres egne Ydelser, som 
de kunde og skulde frembringe ved Siden af, ja før 
Naaden. 

Melanchthon anfører i sit Forsvarsskrift de selvgjorte 
Tanker, som hine Lærere i denne Henseende bevægede 
sig i. Dér fik man at høre, at- den saakaldte Arvesynd 
kun var en Skrøbelighed i Legemet, der var bleven for- 
giftet ved det forbudte Æble i Paradis og saaledes hjem- 
faldet til Døden. Eller »den Skrøbelighed, hvorunder 
ganske vist Sjælen og Aanden led, nemlig de uvilkaarlige 
Rørelser og Drifter, som dæmpe Samvittighedens Røst 
i os og tilskynde os til det onde, vare dog i sig selv 
hverken gode eller onde, de vare noget naturligt, som 
hang sammen med hin Legemlighed; de hørte til vor af 
Gud skabte Natur, kun vare de hos Adam før hans 
Syndefald blevne holdte i Tømme ved særlige højere 
Gaver af Gud. Og derfor kunde og skulde Mennesket 
af sig selv, ogsaa uden den frelsende Læge, udrette saa 
meget godt, at det dermed endog kunde erhverve sig en 
vis Fortjeneste overfor Gud. Det formaaede endogsaa 
at holde det Bud, at elske Gud over alle Ting. Dette 

var ganske vist endnu ikke den højeste Kærlighed, som 
Gud mente i sit Bud, og som gav Ret til at indgaa i 
Himlene. Det var heller ikke nogen Fortjeneste efter 
en streng, retsmæssig Betragtning, men kun en saadan, 
som Gud lod gælde af Billighed, og som i sig selv, 
uden Frelseren og hans Fortjeneste, endnu ikke vilde 
være nok til Himlen. Men just paa Grund af denne sin 
egen Fortjeneste fik Synderen nu Naade og Kraft fra 
oven, og skulde og kunde saa ogsaa formedelst den naa 
den rigtige, fulde Fortjeneste for Gud. 

Hermed kunde vore Reformatorer ikke berolige sig. 
De kunde ikke saaledes hjælpe deres Medmennesker og 
Medkristne ud over Synden og den indre Nød, eller 
vel endog smigre for dem. Med Bibelens Ord (Ordspr. 
20,2) bekendte de tvertimod alvorligt: „Hvem kan sige: 
mit Hjerte er rent?" 

Saaledes lære de i vort Bekendelsesskrift, at alle 
Mennesker fra Modersliv ere fulde af ond Lyst og Til- 
bøjelighed^). De kalde denne Lyst og Tilbøjelighed 
simpelthen ond. De mene dermed heller ikke blot og 
særlig de grove, kødelige Lyster og Drifter, som røre 
sig i vort Legeme, ved hvilke vor Samvittighed maa 
forfærdes overfor Guds Ansigt. Men de tænke især 
paa, hvor let ethvert Menneskes Hjerte optændes i 
Skinsyge, Ærgerrighed, Misundelse, Had, Vrede mod 
Næsten. De tænke paa den altid virksomme Drift, i 
Kraft af hvilken enhver søger sit eget. (Fil. 2, 4.). 
De tænke. paa den Lyst, som først derved ret vaagner 
og opflammes, naar den møder Guds Vilje og Bud: Du 
maa ikke begære. (Rom. 7, 7 f.). Det er for dem en 
i Sandhed ond Lyst; at være saaledes sindet er jo, som 
Apostelen (Rom. 8, 7) siger, Fjendskab mod Gud. 



') Saaledes er det udtrykt i den tyske Tekst. Bilers er her den 
latinske Tekst lagt til Grund for Oversættelsen, med Benyttelse 
af H. N. Clausen: Den augsburgsko Konfession. 

Og med faa Ord siges der i Artiklen, hvad det er, 
der fremfor alt fattes Menneskene uden Frelseren: de 
kunne ikke have nogen sand Gudsfrygt eller nogen sand 
Tro paa Gud. Thi Synderens bange Gru for Gud, hans 
Herre og Dommer, er ikke den sande Gudsfrygt; han 
er tvertimod, som Melanchthon siger, fjendsk overfor 
Guds Dom; han vredes og knurrer over Guds Vilje. 
Og sand Tro paa Gud findes først dér, hvor man 
ganske forlader sig paa Guds Godhed og Kærlighed og 
bygger alt paa den, i Stedet for at forlade sig paa 
Penge og Gods, paa sig selv og andre Mennesker. Og 
derom, at vi allerede af os selv skulde kunne elske Gud 
over alle Ting, tier vor Bekendelse ganske. Det var jo 
ikke engang værd at nævne! Men i sin Apologi er- 
klærede Melanchthon: Hvad hine Skoleteologer sige om 
at elske Gud, er lutter Drømmespind, og det er umu- 
ligt at elske Gud, før vi ved Troen erkende og gribe 
hans Barmhjertighed. 

Her er det altsaa Manglen ligger ; det er Menneskets 
medfødte Sygdom, som vor Bekendelse udtrykker sig. 
Han kan ikke udrydde hin Lyst af sit Hjerte, ikke 
vække denne Tro og Gudsfrygt deri, før hans Øjne ere 
aabnede for Guds Kærlighed i vor Frelser, Kristus. 
Hvad Mennesket dog endnu formaar, ville vi siden høre 
om i den 18de Artikel. 

Og nu spørger Melanchthon fremdeles i sin Apologi: 
„Hvem vil være saa fræk at mene, at saadanne grove 
Ting hverken skulde være onde eller gode?" Onde 
kaldes de udtrykkelig af vor Bekendelse. Og fordi hin 
Tilbøjelighed og denne Mangel paa Tro er ond og mod 
Guds Vilje, ja Fjendskab mod Gud, derfor fortsætter 
vor Bekendelse: at denne Sygdom ogsaa i Sandhed er 
Synd. Her gælder fremdeles det Psalmeord, som vore 
fieformatorer bestandig ydmygt gøre til deres: „Dersom 
du, Herre, vil tage Vare paa Misgerninger, hvo kan 
da bestaa?" (Ps. 130, 8). Og saaledes siger vor Be 

kendelse ^ndogsaa tilsidst, at hin Arvesynd fordømmer 
alle, der ikke fødes paa ny. Men straks tilføjer den i 
det følgende, hvad Gud selv har gjort og vil gøre, for 
at de ikke virkelig skulle gaa til Grunde, men have 
det evige Liv (Joh. 3, 16). 

Dernæst forkastes ikke blot Pelagianerne , som 
fordum i Strid med Augustin nægtede denne Syndens 
Magt og derfor ogsaa bleve fordømte af den daværende 
Kirke, men ogsaa hine senere og samtidige Lærere, i 
Følge hvilke det syndige Menneske af Naturen skulde 
have Kraft til at blive fromt, og som dermed berøvede 
vor Herre Kristus hans Ære. 



Den 3dje Artikel. 
Om Guds Søn eller Kristi Person og Værk. 

Ligeledes lære vi, at Ordet o : Guds Søn har paa- 
taget sig den menneskelige Natur i den salige Jomfru 
Marias Liv, saa at de to Naturer, den guddommeUge og 
den menneskelige, ere uadskillelig forenede i een Person, 
een Kristus, sand Gud og Menneske, født af Jomfru 
Maria, og som i Sandhed har lidt, er korsfæstet, død og 
begraven, for at forsone Faderen med os og være et 
Offer ikke alene for Arvesynden, men ogsaa for alle 
Menneskenes Gemingssynder. 

Ligeledes steg han ned til Helvede, opstod i Sand- 
hed paa den Sdje Dag, opfo'r derefter til Himmels, for at 
tage Sæde ved Faderens højre Haand for evig at herske 
og regere over alle Skabninger og helliggøre dem, der 
tro paa ham, ved at sende dem den Helligaand i deres 
fjerter, som leder, trøster og levendegør dem og be- 
skytter dem mod Djævelen og mod Syndens Magt. 

Ligeledes skal Kristus komme aabenbart tilbage 

for at dømme levende og døde osv. efter den apostoliske 
Trosbekendelse. 



Ligesom ved Læren om den treenige Gud bleve 
Protestanterne ogsaa med deres Lære om Kristus, nem- 
lig om hans Person og om det, som han har virket for 
os i sit Liv, sin Lidelse og Død, staaende ved de tidligere 
Udsagn af Kirken og dens Teologi. Netop til hin Lære 
maatte jo ogsaa Læren om Kristus slutte sig med sit 
Indhold. „Guds Søn," siger vor Bekendelse, „er bleven 
Menneske." At selve det guddommelige Væsen var for- 
enet med, ja nærværende i ham, der som et Menneske 
levede med os Mennesker og i Tro, Kærlighed og 
Lydighed hengav sig til hans og vor Gud og Fader, har 
Kirken udtrykt deri, at de to Naturer, den guddomme- 
lige og den menneskelige, vare uadskillelig forenede i 
ham, og saaledes har ogsaa den evangeliske Tro og vor 
Bekendelse optaget dette Udtryk. Luther har ganske 
særlig villet gøre Alvor af dette Ord: „uadskillelig"; 
„Faderens Søn, Gud af Væsen, havde i Sandhed levet 
og lidt som et ringe Menneske, Menneskenes Søn var 
nu i sin sande Menneskelighed ophøjet ved Guds højre 
Haand og træder frem for os Mennesker". Hvad vi har 
i denne Søn, har Luther paa lignende Maade, som da 
vi ovenfor hørte ham tale om Gud, udtrykt i sin store 
Katekisme: „Han er et Spejl af Faderens Hjerte, hvori 
vi erkende Faderens Naade og Miskundhed; i ham har 
Gud, foruden de naturlige Gaver, han har givet os, 
helt ligesom udgydt sig selv, har intet beholdt, som 
han ikke har givet os." — Dog havde vor Bekendelse 
ingen Anledning til videre Belæring om denne gud- 
dommelige Hemmelighed. 

Heller ikke om det, som Kristus, særlig ved sin 
Lidelse og Død, har virket for os, var der nogen Strid. 
Han har, hedder det, forsonet Guds Vrede; han har 
muliggjort og udvirket, at Guds hellige Vrede, der vender 

Smaaskrifter til Oplysning for Kristne. IX, 1. 2 



18 J. Kostlin. 

sig mod Synden, ikke mere træflfer os, at tvertimod 
Tilgivelse og Naade blive os til Del; os, som vare 
Fjender, har han atter aabnet Adgangen til Faderen. 
Just hertil har Faderen selv sendt ham. Og det har 
han virket for os, idet han blev et Ofifer for os, nemlig 
som et Gud indviet, Gud velbehageligt Offer hengav sig 
i Døden (Ef. 5,2; Joh. 17,9). Hvorledes dette nærmere 
er at forstaa, og hvorledes Herrens hele Lidelse og Død 
skal drages ind under dette Synspunkt, derom have vore 
Reformatorer efter den hellige Skrift og ogsaa efter 
fromme ældre Teologer flittig forsket og vidnet. Over- 
for deres Modstandere havde de her kun det ene særlig 
at fremhæve, at Kristi Offer ikke blot gælder Arvesynden 
eller den medfødte, syndige Tilbøjelighed, men ogsaa alle 
andre Synder, eller de saakaldte Gerningssynder. Det 
sagde de imod den Mening, at der for disse Synder 
skulde skaffes en særlig Tilgivelse ved Messeofret, som 
de katolske Præster stadig bringe Gud, eller ogsaa ved 
de Kristnes egne gode Gerninger. Den katolske Kirke 
selv mente dog imidlertid, at det ogsaa i alt dette var 
Kristi eget Offer, der virkede, og saaledes er heller 
ikke denne Tilføjelse i vor Bekendelse bleven til noget 
Stridspunkt. 

Med den fælles kristelige Tro og med det saa- 
kaldte apostoliske Symbol, som endnu regelmæssig lyder 
i vore Kirker og udgør det andet Hovedstykke af vor 
Katekisme, bekender^ endelig vor Konfession sig til 
Kristi Nedfart til Helvede (o: til de tidligere afdødes 
Aander, til hvilke hans Ord dog ogsaa skulde lyde, efter 
1. Pet. 3,18. 4,6), til hans Opstandelse, hans Ophøjelse 
i den himmelske Herlighed og hans fremtidige Aaben- 
barelse i Dommen. Hvorledes det, der er skænket os i 
Kristus, virkelig bliver vor Ejendom, derom tales der 
nu i de følgende Artikler. 

Den 4de Artikel. Om Retfærdiggørelsen. 

Fremdeles lære vi, at Menneskene ikke kunne ret- 
færdiggøres for Gud ved egne Kræfter, Fortjenester 
eller Gerninger, men at de retfærdiggøres af Naade for 
Kristi Skyld ved Troen, naar de tro, at de tages til 
Naade, og at Synderne forlades for Kristi Skyld, som 
ved sin Død har gjort Fyldest for vore Synder. Denne 
Tro tilregner Gud som Retfærdighed for sig, Rom 3 og 4. 



Artiklen siger, at vi ikke opnaa Syndsforladelse og 
Retfærdighed for Gud ved vor egen Fortjeneste, men 
faa det af Naade, for Kristi Skyld, ved Troen. 

Med Syndstilgivelse begynder altsaa vor Artikel. 
Det første, der maa til, naar det syndige Menneske skal 
opnaa sandt Liv og Salighed, kan ikke være Ydelser og 
Fortjenester fra hans Side. Det er allerede afvist ved 
Artiklen om Synden, der klæber ved hele det naturlige 
Menneskes Digten og Tragten og gør det forkasteligt i 
Guds Øjne. Fra Gud maa derimod Frelsen og Livet 
udgaa. Men det første bestaar heller ikke deri, at 
Menneskene skulle anraabe denne Gud om Bistand og 
nye, gode Kræfter og Gaver for deres egen, gudvel- 
behagelige Virken, og han saa paa en eller anden 
Maade indgyde dem saadanne, og derved lade dem blive 
saa dydige indvortes, at de med denne deres Dyd eller 
Retskaffenhed skulde kunne bestaa for ham, ja fortjene 
sig Himlen. Thi bestandig paany maatte vore Reforma- 
torer spørge, og ogsaa vi maa spørge: Hvorledes skal 
Synderen bede den Gud om nye Gaver, ja overhovedet 
nærme sig dén Gud, paa hvis Tilgivelse han endnu ikke 
er vis, for hvis hellige Ansigt han tvertimod maa fly? 
Og hvorledes skulde Gud i sin forbarmende Kærlighed 
kunne sænke sig selv ned i et Menneskes Indre uden 
først fremfor alt at tilgive ham l^ans Syndeskyld, for saa 
at optage ham helt og fuldt i sin Kærligheds salige 

2* 

Samfund? Desuden blive jo ogsaa alle de gode Egen- 
skaber eller Dyder, med hvilke Gud udruster sine be- 
naadede Kristne og Børn, hos dem endnu bestandig 
altfor ufuldkomne og blandede med urent, til at nogen 
skulde kunne fortrøste sig til at træde frem med dem 
for Gud og bestaa for ham, naar han ikke var sikker 
paa Tilgivelsen og allerede havde erfaret den paa sig selv. 
Vi ere, som Luther siger i den store Katekisme, dog kun 
halvvejs rene og hellige og behøve daglig Tilgivelse. Det 
er jo ogsaa Syndernes Forladelse, som Kristus fremfor 
alt vil have prædiket for de bodfærdige (Luk. 24,47; 
Apostl. Gj. 13,38); det er i Syndernes Forladelse, at 
Paulus ser Forløsningen (Ef. 1,7). Det er i Syndernes 
Forladelse, vi erkende og erfare Frelsen, som allerede 
den gudbegejstrede gamle Zakarias sagde (Luk. 1,77). 
Derfor siger Luther i sine Prædikener over dette Zakarias- 
ord: Den evige Frelse eller Salighed bestaar deri, at vi 
faa Syndernes Forladelse og bUve delagtige i Guds 
Naade; og i sin Katekisme: Hvor Syndernes Forladelse 
er, der er ogsaa Liv og Salighed. 

Paa samme Maade vil fremdeles vor Bekendelse 
ogsaa have hin Retfærdighed for Gud forstaaet, som det 
sammenstiller med Syndernes Forladelse. Den mener 
nemlig hermed fremfor alt og væsentlig dette, at Gud 
nu ogsaa lader dem, hvis Skyld han tilgiver, eller (efter 
Ps. 32, 1 f) hvis Synd han skjuler og ikke mere tilregner 
dem, bestaa for sig som retfærdige eller som saadanne, 
der ere efter hans Sind, og tildeler dem alt, hvad han i 
sin hellige Ret og i sin Trofasthed har bestemt for saa- 
danne retfærdige. Paa denne Maade har Apostlen Paulus, 
hos hvem vore Reformatorer fandt de skarpeste Vidnes- 
byrd mod gammel og ny, jødisk og romersk-katolsk 
Selvretfærdighed, forstaaet Retfærdiggørelsen. Saaledes 
taler han særlig om den i Brevene til Romerne og Ga- 
iaterne; den er ham den salige Modsætning til at være 
undergiven Anklager eller Beskyldninger for Gud og 



Den augsburgske Konfession. 21 

hjemfalden til Forkastelse og Fordømmelse. (Rom. 8,33 
f.). Han ser denne Retfærdighed (Rom 4,5 f.) just dér, 
hvor et Menneske efter Ps. 32 faar sin Uretfærdighed 
tilgivet, og sine Synder skjulte. Den, der i denne Be- 
tydning er bleven retfærdig for Gud og antagen af ham, 
ban har saa ogsaa efter Paulus indvortes Fred med 
Gud. Og denne Retfærdiggørelse er (Rom. 6,18) „Livets 
Retfærdiggørelse"; just ved den og i den skænker Gud 
dem, som han saaledes antager, sandt, saligt, evigt Liv. 
Saa tør da ogsaa Melanchthon med Paulus erklære: at 
opnaa Syndernes Forladelse, det vil just sige at blive 
retfærdig for Gud. Han har ogsaa i Stedet for dette 
Udsagn i vor Bekendelse om Tilgivelsen og „Retfærdig- 
gørelsen for Gud" i en lidt senere trykt Udgave til endnu 
større Tydelighed sat Ordene: vi faa Syndernes For- 
ladelse og blive „agtede retfærdige'' for Gud, blive ham 
velbehagelige. Og i de Sætninger af Luther, som Me- 
lanchthon lagde til Grund for Augsburger-Konfessionen, 
hed det om denne Retfærdighed for Gud, at Gud vilde 
regne og anse os for retfærdige, fromme og hellige og 
tilgive os alle Synder og skænke os evigt Liv. 

Hvorledes vi altsaa naa til denne Tilgivelse eller 
til denne Retfærdighed for Gud, det er det første store 
Spørgsmaal, hvorom vore Reformatorer maatte kæmpe i 
Læren Om Frelsesvejen. Det var det Spørgsmaal, som 
engang havde rystet Luthers Hjerte og Samvittighed 
og tynget ham, saalænge han endnu anstrængte sig for 
med egne Ydelser og Dyder at bestaa for Gud. Og da 
Gud. lod ham se det rette Svar derpaa i Evangeliet og 
lod ham gøre Erfaringen derom i sit Hjerte, da havde 
han virkelig deri fundet Livet for sig selv og blev da 
ogsaa for sine Medkristne og sit Folk Vidne derom, og 
derved Reformator. 

Men Svaret lyder efter vor Bekendelse: af Naade, 
for Kristi Skyld, ved Troen. Saaledes stod det jo 
udviklet i Romerbrevet, som vor Bekendelse særlig be- 

raaber sig paa: Vi retfærdiggøres uden vor Fortjeneste 
af Guds Naade ved Forløsningen i Jesus Kristus, og 
simpelthen: ved Troen (Rom. 3,21 fif; 4,3 fif; 5,1; 10,10); og 
kort sammenfattet: Den retfærdige skal leve ved sin Tro 
(Rom. 1,17), — eller, som Bekendelsen nedenfor anfører 
i den 20de Artikel: Af Naade ere I frelste, formedelst 
Troen, og det ikke af eder. (Ef. 2,8). Det samme til- 
raabes os ogsaa i Herrens eget Ord: De som tro paa 
ham, skulle ikke fortabes, men have det evige Liv; de 
ere fremfor alt frigjorte for den fordømmende Dom: 
„Den, der tror paa ham, dømmes ikke." (Joh. 3,16.18). 

„Af Naade for Kristi Skyld" — saaledes hed det vel 
ogsaa i den sædvanlige Lære og Teologi, mod hvilken vor 
Bekendelse maatte vende sig. Men imod den siger Luther : 
Hvor der er Naade og Syndsforladelse, dér er der ingen 
Fortjeneste eller Betaling eller Fyldestgørelse fra vor 
Side, ellers var det ikke Tilgivelse; (jud tilsiger og gør 
salig af lutter Naade. Og vor Frelsers Gerning og 
Fortjeneste skal der ikke gøres Skaar i ved en foregiven 
Fortjeneste fra vor Side, enten denne nu er fuldstændig 
eller blot en Billighedsfortj eneste, som de lærte. 

Men er der paa Guds Side lutter Naade, eller for- 
barmende tilgivende Kærhghed, da bliver der paa vor Side 
intet, og da forlanger han, Gudskelov! heller intet andet 
af os, end at vi tage imod denne Naade, stole og forlade 
os paa den. Han tilbyder os den i sin Forjættelse og 
sit Tilsagn, i det glade Budskab om sin Søn, vor Frelser. 
Og hvor der paa den ene Side er lutter Forjættelse, 
dér maa der paa den anden Side være lutter Tro, der 
vil modtage den og modtager den af fuldt Hjerte og 
bygger helt og fuldt paa den. 

Hvor klart og varmt lærer ikke efter den hellige 
Skrift Luther herom, og med ham især Melanchthon i 
det Forsvarsskrift, hvori han udførligere forklarer Kon- 
fessionen! En saadan Tro, sige de, bestaar langtfra blot 
deri, at man kender Historien om denne Kristus. Og 

det er, som de sige, heller ikke at tro, naar man an- 
tager det for sandt, at han er død til Bedste for 
Menneskeheden. Men den Tro, der gør os retfærdige 
for Grud, er, som Melanchthon dér forklarer det, den visse, 
stærke Tillid i Hjertet, hvori jeg af hele mit Hjerte 
holder det Tilsagn af Gud for vist og sandt, at han til- 
byder mig — ja, ikke blot Mennesker i Almindelighed, 
men just mig selv — Tilgivelse, Naade og al Salighed 
uden min Fortjeneste ved Midieren Kristus. At tro 
det er, at mit hele Hjerte tilegner sig den Skat, som 
Gud her øser ud til os, trøster sig derved og ganske 
forlader sig derpaa. Enhver maa tro for sig, at Kristus 
er hengiven for ham, at Skatten er skænket ham. 
Denne Tro er da ogsaa en sand Gudstjeneste og Lydig- 
hed mod Gud, ligesom den hellige Skrift jo taler om 
Troens Lydighed og Lydighed mod Evangeliet eller det 
glade Budskab (Rom. 1,5; 16,26; 2. Thess. 1,8): en 
Gudstjeneste nemlig, hvor man ikke har noget at bringe 
eller yde ham, men derimod tager imod hans Naade- 
vilje, derved giver ham Æren alene, giver Afkald paa al 
Egenretfærdighed og egen Fortjeneste (Rom. 10,3). At 
Troen saaledes retfærdiggør, ligger heller ikke deri, at 
den selv skulde være en kostelig, ren Præstation, men 
deri, at vi just med den og kun med den kunne mod- 
tage den tilbudte Barmhjertighed. 

En saadan ægte Tro er, som hin Forklaring frem- 
deles siger, heller ikke saa let og simpel en Ting, som 
Modstanderne ville mene, idet de siger: tro, tro, ja det 
kan man snart gøre o. s. v. Det falder tvertimod 
Menneskehjertet svært at bøje sig saaledes, at det nu 
ene vil leve af Naade og Tilgivelse. Luther har ogsaa, 
siden han frejdig prædikede om den saliggørende Tro, 
lige saa alvorligt og skarpt foreholdt sine Hørere og 
Læsere, hvorledes de først ret maatte ydmyges og blive 
til intet i deres egne Øjne ved ret at erkende og føle 
deres Synd og Afmagt, ja, forfærdes derved. Vort Be- 

kendelsesskrift vil tale videre derom i sin 12te ArtikeL 
Men straks den nu følgende 6te Artikel udtaler, hvor- 
ledes Gud selv virker og vækker Troen ved sit Naades- 
ord, som han lader trænge ind i Hjerterne. Og denne 
Tro altsaa, som han har virket ved sit Tilsagn eller 
Budskabet om Kristus vor Frelser, og som helt og hol- 
dent støtter sig til dette Tilsagn, den giver han ogsaa 
virkelig, hvad hans Tilsagn indeholder, altsaa Syndernes 
Forladelse og Retfærdighed for Gud og hermed den 
hele Frelse, som er i Kristus. 

Det gaar her efter det Ord, som Jesus sagde til 
dem, der søgte Hjælp hos ham: „Dig ske efter din Tro!" 
Vi faa, som vor Bekendelse siger, Syndernes Forladelse 
og Retfærdiggørelse for Gud ved Troen, netop naar vi 
tro, at for Kristi Skyld, da han har lidt for os, til- 
gives Synden os og skænkes der os Retfærdighed og 
evigt Liv. Netop denne Tro vil Gud, som Paulus siger^ 
regne os til Retfærdighed. 

Og alt det, som saa efter Bekendelsens Mening her- 
med skal være skænket os, det forklarer Apologiens 
Ord nu nøjere. . De prise Gud, fordi han nu ogsaa lader 
de troende, han antager som retfærdige, indvortes er- 
fare hans Tilgivelse og Naade. De sammenfatte med 
Syndsforladelsen ogsaa et nyt Liv og en ny Stræben, 
som Gud netop i den salige Erfaring af hans Tilgivelse, 
af hans Faderkærlighed ved den sønlige Ddkaarelses Aand, 
vækker i deres eget Indre. De tale om det Liv og 
den Salighed, der, som vi hørte Luther sige, findes dér, 
hvor Syndernes Forladelse er. Vi skulle ved saadanne 
Forklaringer paany mindes Apostlens Ord: at vi, ret- 
færdiggjorte ved Troen, have Fred med Gud — at 
Guds Kærlighed udgydes i vore Hjerter, for at røre sig 
mægtig derinde — at Gud ogsaa giver dem, som han 
antager som sine Børn eller Sønner, sin Søn Kristi 
Aand i Hjertet, som lader dem raabe et glad: „Abba, 
kære Fader" og driver dem til at aflægge Synden og 

leve for Gud (Rom. 5,1.5; 8,14 f; Gal. 4,6). Hjerterne 
maa, som hin Forklaring siger, overfor Guds Ord, som 
fordrer Bod og Bedring, ængstes og bæve over deres 
Synd, Skyld og Afmagt. Da oprejser Troen dem, mod- 
tager og erfarer Tilgivelsen og bringer nyt Liv. Ja, 
denne stærke Trøst er selv en ny Fødsel, et nyt Liv. 
Ved den kommer Helligaanden ind i Menneskenes Bryst, 
og saa er der et nyt Hjerte derinde, ny Kraft, nyt 
Mod. Derved skal vi da blive villige og i Stand til at 
opfylde Guds Vilje og dræbe den gamle onde Lyst i os, 
elske Gud, som vi nu først kan se op til med salig Fred, 
frygte ham med den rette Gudsfrygt, hengive os til ham 
i alle Anfægtelser. 

Ja, saaledes er den rette Tro, som Luther forlængst 
havde udtrykt sig i en Fortale til Romerbrevet, en 
levende, virksom, mægtig Ting; den maa uden Afladelse 
virke godt. Det er Uforstand eller Smædeord, naar 
Modstanderne dengang og endnu den Dag i Dag sige 
om den, at den er en Hovedpude for dovne Folk, ja, 
at Dødssynder skulde kunne bestaa med den (hvad Apo- 
logien udtrykkelig forkaster og modbeviser). Af Gru for 
Menneskets egen Synd fremgaar den, og mod Synden 
vender den sig i den nye Kraft fra oven. 

Men bestandig bliver denne Tro efter vor Bekendelse 
en ydmyg og frejdig Tro paa Guds frie Naade, som for 
Kristi Skyld tilgiver Synd, og ogsaa endnu bestandig 
har saa megen Synd og Urenhed at tilgive hos den i' 
Troen nyfødte og i stadig Fornyelse levende Kristen. 
Bestandig er det Troen, ved hvilken vi have Tilgivelse 
og ere retfærdige for Gud, antagne som hans Børn. En 
Gave til Troen er endelig ogsaa, som Bekendelsen siger, 
det evige Liv (Rom. 6,23). Det er alt indesluttet i det 
Apostelord, hvori vor Bekendelse senere (i 20. Artikel) 
endnu en Gang sammenfatter alt: „Af Naade ere I 
frelste formedelst Troen og det ikke af eder, det er en 
Guds Gave, ikke af Gerninger, at ikke nogen skal rose sig." 

Melarichthon mener om denne Lære og om sin For- 
klaring dertil: „Dette er jo klart og tydelig talt; 
fromme Hjerter vide, at det er saaledes". Til Hørernes 
og Læsernes Hjerter vilde vore Reformatorer over- 
hovedet vende sig med denne Lære om Retfærdiggørelse, 
af Troen; til Hjerter og Samvittigheder, hvor det gud- 
dommelige Ords Vidnesbyrd om Synd og Skyld var trængt 
ind, som ogsaa bøje sig derunder og erkende, hvad de 
trænge til. Men, spørge vore Reformatorer, hvad har 
Modstandernes Lære at byde saadanne Sjæle? Som vi 
hørte, tales der vel ogsaa dér om Guds Naade. Men 
allerede Synderens egen Fortjeneste skal dér bidrage 
til, at han faar noget af Guds Naade. Og da skænker 
Gud ham ikke fremfor alt fuld Tilgivelse og aabner ham 
ikke fuldt ud sin Naade eller sin Miskundhed og Kær- 
lighed. Men her hedder det, at Gud vil gøre Mennesket 
indvortes retfærdigt, idet han indgyder ham en højere 
Dyd eller Retfærdighed; med denne og med sine egne 
Gerninger, som opfylde Guds Lov, ja skulle yde endnu 
mere end det, der er befalet, maa nu den Kristne be- 
staa for Gud, maa erhverve sig fuldgyldig Fortjeneste 
overfor den retfærdig dømmende Gud, ja maa saaledes 
fortjene sig Himlen og det evige Liv. Om en hjertelig 
Tillid, som fremfor alt holder sig til Guds Naadestilsagn 
og modtager det, som Gud har forjættet, hører og véd 
man overhovedet intet dér. Den Fordring, at enhver 
"fjlst skal tro, at hans Synder ere ham tilgivne, er 
endogsaa af den romerske Kirke bleven erklæret for 
Kætteri og forbandet. Om saadanne Lærdomme altsaa, 
om Retfærdighed for Gud ved egen Fortjeneste, sige 
vore Reformatorer (og saaledes ogsaa Apologien til vor 
Artikel): det er lutter kolde Tanker og Drømme. Naar 
en Samvittighed ret føler sin Synd og Jammer, er det 
ude med en saadan Spøg og Leg, og da bliver det stor 
og dyb Alvor. Hjertet søger da alle Slags Gerninger 
og atter Gerninger, det vilde gerne have Vished og føle 

fast Grund, men Samvittigheden føler, at man hverken 
kan erhverve hel eller halv Fortjeneste for Gud, og 
maa derfor synke i Angst og Fort^vlelse. Her kan 
selv ingen Helgen bestaå, uden at han griber det gud- 
dommelige Tilsagn eller Forjættelsen som en Planke i 
Dødsangstens vældige Bølgegang. Men hine Lærere ere 
Folk uden Livets Erfaring; de vide intet om en saadan 
Anfægtelse. Saa føre de nu égsaa andre paa Sand- 
grund. Mangen stakkels Samvittighed give de Aarsag 
til Fortvivlelse. I dem, der ere sikre Hyklere, styrke 
de Hjertets falske* Sikkerhed og Haardhed. 

Men om Retfærdiggørelsen af Troen paa Jesus 
Kristus, som vor Bekendelse lærer den, siger Luther: 
„Fra denne Artikel kan man ikke vige eller give efter, 
falde end Himmel og Jord og hvad der ikke vil staa. 
Thi der er ikke givet Menneskene noget andet Navn, 
ved hvilket vi kunne blive salige, siger Peter (Ap. Gern. 
4, 12), og ved hans Saar have vi faaet Lægedom (Jes. 
53, 5). Og paa denne Artikel hviler alt, hvad vi lære 
og leve mod Paven, Djævelen og den hele Verden". 

Til Hovedsætningerne om denne Retfærdiggørelse i 
Bekendelsens 4de Artikel, slutte sig imidlertid endnu 2 
nærmere Bestemmelser i den 5te og 6te. 



Den 5te Artikel. Om Prædikeembedet. 

For at vi kunne opnaa denne Tro, er Embedet at 
lære Evangeliet og meddele Sakramenterne indstiftet. 
Thi Ordet og Sakramenterne ere ligesom de Red- 
skaber, ved hvilke den Helligaand gives, som virker 
Tro, hvor og naar det behager Gud, hos dem, der høre 
Evangeliet: at nemlig Gud, ikke for vore Fortjenesters 
Skyld, men for Kristi Skyld, retfærdiggør dem, der tro, 
at de tages til Naade for Kristi Skyld. 

Vi forkaste Aaabaptisterne og andre, som mene, at 

den Helligaand bliver Menneskene til Del uden det 
ydre Ord, ved deres egne Forberedelser og Gerninger. 



Denne Artikel lærer altsaa videre, hvorledes Gud 
vil virke Troen i os, og den vender sig nu hermed ikke 
mod de katolske Teologer, men mod en egen Art Svær- 
mere, som dengang havde rejst sig i Forbindelse med 
Gendøberiet. 

Hvad den mener, var allerede indeholdt i den For- 
klaring, som vi maatte give den forrige HovedartikeL 
Troen vækkes just ved dette Evangelium eller det glade 
Budskab og Tilbud om Guds Naade i Kristus. Den 
vækkes i hvert Menneskes Indre, — i de Hjerter, som 
indvortes rammes, bevæges og rystes, oplyses, oprejses 
og saliggøres ved Guds Ord. Her maa hver hos sig 
selv erfare Helligaandens Aandepust, erfare dens indre 
Vidnesbyrd. Men dette sker derved, at hint Evangelium, 
saaledes som det oprindelig har aabenbaret sig i Kristi 
Prædiken, Liv og Lidelse efter den hellige Skrift, træder 
os imøde, — ved at det i den levende, kirkelige For- 
kyndelse, i Prædiken, Undervisning, Sjælesorg, broderlig 
kristelig Tiltale af enhver Art henvender sig til hver 
enkelt, — ved at den enkelte nu ogsaa lader dette Ord 
leve i sit Sind. Dertil medvirke ogsaa. Sakramenterne: 
Daaben og Nadveren, om hvilke der særlig skal tales i 
følgende Artikler. 

Sværmerne derimod ringeagtede dette Ordets Middel, 
som Gud saaledes skulde betjene sig af. De vilde, at 
Gud uden et saadaut ydre eller legemligt Middel skulde 
tale i deres Sjæl, aabenbare dem sig selv og sine Hem- 
meligheder, ja blive et med dem. Og til dette Stade 
vilde de svinge sig op ved allehaande aandelige Øvelser, 
særlig Andagt og Beredelse af Sindet, ved at vende sig 
bort fra alt skabt og endeligt, ved at døde deres eget 
Jeg o. s. V. — med mangfoldige sælsomme Ord og Ud- 
tryk. Ogsaa blandt dem var der mange, der pinte sig 



Den augsburgske Konfession. 29 

elendig med saadan frugtesløs Kæmpen og Stræben, 
andre hovmodede sig som Hellige eller Profeter af deres 
Kunst og Erkendelse. 

Især mod dem erklærer altsaa nu vor Artikel, at 
Gud for at virke denne Tro har indsat Prædikeembedet. 
Den mener hermed den hele Tjeneste ved hint Evange- 
lium, den mener den hele Forkyndelse og Brug af 
Frelsesordet, som den skal finde Sted i Kirken, i det 
kristelige Samfund overhovedet, i Skole og Hjem og 
hos hver enkelt (om de bestemte Personer, der offentlig 
skulde forvalte det som Kirkens Tjenere, skulde der 
først tales i den 14de Artikel). Ved disse Redskaber 
giver Gud, som det her hedder, den flelligaand, som 
virker Troen, hvor og naar det behager Gud^ i dem, 
der høre dette Evangelium. 

Om disse Ord „hvor og naar det behager Gud" 
har hverken Konfessionen eller Apologien forklaret sig 
videre. Men de føre os atter til Guds frie Naade, som 
vi alene skulle stole paa og følge. Den har ogsaa i sin 
Virken til Tro sine egne Raadslutninger og skjulte Veje. 
Vel skal Guds Ord gaa ud til den hele Menneskehed 
og ikke vende tomt tilbage, og han vil, at alle skulle 
blive salige (Jes. 55, 11; 1 Tim. 2, 4). Men, uden at 
vi forstaa Omstændighederne og Aarsagerne, som ligge 
i Guds Haand, trænger det snart hist, snart her, snart 
langsommere, snart hurtigere frem til Sjælene og driver 
dem mod Afgørelsen. Vinden, siger Jesus, blæser, 
hvorhen den vil (Joh. 3, 8). Særlig lader der sig her 
intet fremtvinge ved hine selvudtænkte Øvelser, ved 
hvilke Sværmerne vilde opnaa underfulde Virkninger af 
Guds Aand i deres egen. Men vel maa enhver ved 
Tanken om Aandens Naadevirken give Agt paa sig selv, 
at han ikke forsømmer sin Frelses Dag, da han hører 
Guds Røst (2 Kor. 6, 2; Hebr. 3, 7), og i Evangeliets 
Tjeneste overfor de andre maa han tillidsfuldt vente, til 
Gud ogsaa lader deres Time slaa. 



I 

Den 6te Artikel. Om den nye Lydighed. 
Fremdeles lære vi, at en saadan Tro skal frem- 
bringe gode Frugter, og at vi bør gøre de gode Ger- 
ninger, Gud har forordnet, af Hensyn til Guds Vilje, 
ikke i Tillid til ved saadanne Gerninger at kunne for- 
tjene Retfærdiggørelse for Gud. Thi Syndernes For- 
ladelse og Retfærdiggørelsen gribes ved Troen, som 
ogsaa Kristi Ord vidner: „Naar I have gjort alt dette, 
da siger: vi ere unyttige Tjenere". Det samme lære 
ogsaa de gamle Kirkefædre. Thi Ambrosius siger: Saa- 
ledes er det besluttet af Gud, at hvo, som tror paa 
Kristus, er frelst, uden Gerning, idet han alene ved 
Troen af Naade modtager Syndernes Forladelse. 



Her viser Bekendelsen endnu særlig, hvorledes det 
hos den sande Kristen forholder sig med Gerningerne. 
Hvad vi allerede ovenfor maatte sige til Forklaring af 
den 4de Artikel, fremsætter den atter overfor dem, der 
agtede Troen ringe og dermed vilde rose sig af egne 
Gerninger. Gud har befalet gode Gerninger, nemlig 
dem, som hans eget Ord fordrer af os. Men det er 
just Troen, der gør dem. Den frembringer dem, som 
Træet sine Frugter. Og den gør dem af Hensyn til 
Guds Vilje, ikke for dermed at fortjene Naade for Gud. 
Efter Jesu Ord (Luk. 17, 10) maa vi tvertimod, naar 
vi have gjort alt dette, bekende os som unyttige Tjenere. 
Og en af de mest ansete Fædre i den gamle katolske 
Kirke selv, den som hellig ærede Ambrosius (f 397), 
anføres af vor Bekendelse som Vidne om, at det dog 
stadig kun er af Tro, uden Fortjeneste, vi have Til- 
givelse. Det bliver derved: Tilgivelse og Retfærdighed 
ved Troen paa Kristus! 



Den 7de og 8de Artikel. Om Kirken. 
Artikel 7. 
Fremdeles lære vi, at der bestandig vil vedblive at 
være én hellig Kirke. Og Kirken er de helliges Sam- 



Den augsburgske Konfession. 31 

fund, i hvilket Evangeliet rettelig læres og Sakramentene 
rettelig forvaltes. Og til Kirkens sande Enhed er det 
nok at stemme overens i Evangeliets Lære og Sakra- 
menternes. Forvaltning; men det er ikke fornødent, at 
der overalt er de samme menneskelige Vedtægter eller 
Skikke og Ceremonier, indstiftede af i Mennesker, som 
Paulus siger (Ef. 4, 5): „én Tro, én Daab, én Gud og 
alles Fader" o. s. v. 



Da vore Reformatorer begyndte at forkynde den 
evangeliske Lære, og Menigheder og Øvrigheder at slutte 
sig til den, dannede den hele vesterlandske Kristenhed 
en eneste, i faste Ordninger sammensluttet Kirke, som 
var vis paa, at Guds Forjættelser til Verdens Ende gjaldt 
den og den alene, og at der ene i den var Frelse og 
Salighed at finde. Til de smaa fromme Samfund som 
Valdenserne og de bøhmiske Brødre, der dog bestod 
ved Siden af den, tog den intet Hensyn; den saa' i 
dem kun fortabte Kættere og frafaldne. Og til disse 
Ordninger hørte nu fremfor alt de over den hele Kri- 
stenhed indsatte Biskopper, som gjaldt for at være 
Apostlenes retmæssige Efterfølgere. Og dertil hørte 
Præsterne, som alle maatte indvies af Biskopperne ved 
Haandspaalæggelse og Salvelse og udstyres med^ en særlig 
Naade af Gud, en særlig „Karakter". Og over Præ- 
sterne og Biskopperne stod Paven i Rom, Peters ret- 
mæssige Efterfølger, paa hvem Kristus skulde have grund- 
lagt sin Kirke, ja som Kristi Stedfortræder paa Jorden. 
Paven havde vel i hin Tid endnu ikke bragt det saa- 
vidt, at den hele Kirke i ham anerkendte den „ufejlbare" ; 
først i Aaret 1870 er Ufejlbarheden af et Koncilium gjort 
til Trossætning. Men han gjorde selv forlængst Fordring 
derpaa, og en meget stor og mægtig Del af Gejstligheden 
og Folket Sluttede sig dertil; paa et Koncilium i Rom, 
18 Aar før Augsburger-Rigsdagen, var han endog bleven 

hUset som en „anden Gud paa Jorden"; og det, at han 
var Kirkens af Gud indsatte og uundværlige Overhoved, 
stod ialfald fast for den hele Kirke. 

Over den samlede Kristenhed herskede der saaledes 
et storartet og glimrende Hierarki, et helligt Regimente. 
En højere, hellig Aandsgave skulde leve i disse Biskopper 
og Præster og forplante sig ved Haandspaalæggelsen. 
De alene kunde uddele Guds hellige Gaver, Tilgivelse 
og Naade til de læge Kristne. De herskede over Læg- 
folket med hellige Ordninger, som de opstillede, og 
lukkede Himmeriget op eller i for dem. De vilde 
ogsaa have den højeste Dom om, hvad der i verdslige 
Ordninger, i Staten og Retsvæsenet var godt og Guds 
Yilje, og have den højeste Magt ogsaa over Folk og 
Fyrster. Ja, efter Pavens og hans Teologers Mening 
maatte der siges om den kristne Kirke (som det er 
udtrykt i vor Apologi): Kirken er det øverste Monarki 
i den hele Verden, hvori Paven som dets Hoved 
handler med alle høje og lave Ting og Forhold, aande- 
lige og verdslige, ganske som han selv vil, — hvori han 
ogsaa har Magt til at oprette al Slags Gudstjeneste og 
tyde og mistyde den hellige Skrift efter sit Behag — 
og alle Kejsere og alle Fyrster ere pligtige til at mod- 
tage deres Krone af ham som Kristi Statholder. 

Protestanterne vare højtidehg udstødte og for- 
dømte af denne Kirke. Nu udgik da det Spørgsmaal 
til dem: om det da, hvis de havde Ret, virkelig var 
forbi med Kristi store, ene, hellige Kirke? eller om 
maaske de, den lille Hob, nu vilde forestille denne 
Kirke? Fremdeles, hvor den sande Kirke var bleven af 
i de mange Aarhundreder, naar nu først den sande Tro 
skulde være bleven bragt for Lyset? 

Ved Siden af Spørgsmaalet om, hvorledes vi kunne 
bestaa for Gud, eller Spørgsmaalet om Retfærdiggørelsen 
for Gud af Tro eller af Gerninger, er saaledes Spørgs- 
maalet om Kristi Kirke, dens sande Væsen, og hvilke 

•der høre med til den, bleven til Hovedstridspunktet og 
•er det den Dag i Dag. Men ogsaa det var forlængst 
bleven besvaret simpelt og klart af de evangeliske 
Lærere ud fra Bibelen eller Evangeliet. Og dette Svar 
hænger just sammen med Svaret paa hint første Hoved- 
spørgsmaal. Det gælder herom, hvad vi hørte Luther 
sige om hin Artikel om Retfærdiggørelsen ved Troen 
paa Kristus: „Herpaa hviler alt, hvad vi lære og leve 
mod Paven". 

Frejdig lærer da ogsaa vor Bekendelse i den 7de 
Artikel, „at der altid maa vedblive at være én hellig 
Kirke«. 

Men hvad er denne Kirke, den, hvem Jesus 
"(Matth. 16, 18) forjætter, at Helvedes Porte ikke skulle 
overvælde den? Hvori har den sit sande Væsen? Hvem 
har virkelig Ret til at regne sig med til den, og hvem 
maa man frakende Ret dertil? Just efter Jesu og hans 
Apostles Ord og Mening og ikke efter senere høje 
Kirkemænds selvgjorte Tanker vilde Reformatorerne 
dømme herom. Og dér fandt de intet om dette romersk- 
katolske Kirkevæsen og Kirkeregimente. De fandt kun 
det simple Svar, som vor Artikel giver: Kirken er de 
helliges Samfund, i hvilket Evangeliet rettelig læres og 
Sakramenterne rettelig forvaltes. 

En kristelig Menighed eller Kristi Menighed — 
saaledes gengiver Luther det fremmede Ord „Kirke" — 
er Samfundet af alle dem, der tilhøre ham og ere for- 
bundne i ham som Lemmer paa hans Legeme, som 
Paulus siger. Dette menes der med Samfundet af 
„hellige" eller troende (som det hedder i næste Artikel); 
thi det er just ved Troen*, at de Kristne tilhøre deres 
Herre og Frelser og deres Gud, den Tro, hvorom de 
foregaaende Artikler handlede. Hvor denne Tro er, 
bliver Guds og Kristi Aand levende i Hjerterne. Hvor 
den lever i Hjerterne, der er ogsaa de troende i Kær- 
lighed forbundne med hinanden som Lemmerne paa et 

Smaaikrifter til Oplysning for Kristne. IX, 1. B 

Legeme. Saaledes siger. Apostelordet (Ef. 4, 4 f) ved 
Slutningen af vor Artikel: „Et Legeme, én Aand — én 
Herre, én Tro". Med Ordet „hellige" menes det samme. 
Vor Bekendelse bruger nemlig dette Ord i samme Be- 
tydning som Apostelen Paulus. Han tiltaler f. Eks. 
sine Korinthiere (1 Kor. 1, 2) som „Guds Menighed", 
og betegner straks denne Menighed som „helligede i 
Kristus Jesus, kaldede hellige". Han mener dermed 
ikke en særlig hellig Stand i Menigheden, i det 
romersk-katolske Præsteembedes Betydning, véd over- 
hovedet intet om nogen saadan Stand. Lige saa lidt 
forstaar han derved saadanne Kristne, der skulde have 
naaet en særlig Fuldkommenhed udover de sædvanlige 
Kristne eller maaske endog Syndfrihed, véd heller 
ikke ellers noget om en saadan Forskel mellem ægte 
Kristne. Hellige kalder han derimod alle sande Kristne, 
fordi Grud i sin Naade har antaget dem, løftet dem ud 
af en ond Verden til Samfund med sig, ja til Børne- 
kaar og saaledes indviet dem, og fordi han dernæst med 
sin Aand ogsaa indvortes, trods al den Svaghed og 
Urenhed, som de endnu maa kæmpe med, hersker i 
dem og bevarer dem i sit Samfund. Men i denne hel- 
lige Stand staa de netop ved Troen: de rette troende o: 
de rette hellige. Ogsaa „Troen"s eller den saakaldte 
apostoliske Trosbekendelses Ord, udlægges i Luthers 
Katekisme paa denne Maade. Det hedder nemlig dér: 
„Jeg tror paa den hellige, almindelige Kirke, de helliges 
Samfund"; her skal da disse sidste Ord just forklare, 
hvad hin hellige, almindelige Kirke er. Meningen deraf 
er den, som Luther siger: „Jeg tror, at der er en hellig 
lille Hob og Menighed paa J6rden, lutter hellige, sam- 
let under et Hoved, Kristus, ved den Helligaand, i én 
Tro, Mening og Forstaaelse, med mangfoldige Graver, dog 
endrægtig i Kærlighed". — En saadan Kirke, en saadan 
Menighed af troende, maa der da ganske vist efter 
Protestanternes Bekendelse „altid vedblive at være**; og 

var den da ikke hos dem, ja netop hos dem, trods alle 
pavelige Bandlysninger? 

Med denne Erklæring om de troendes Forsamling 
eller Menighed hører imidlertid ganske uløselig det 
følgende sammen: „i hvilken Evangeliet rettehg læres 
og Sakramenterne rettelig forvaltes". Til Kirkens eller 
Menighedens Væsen og Liv hører ogsaa det ydre, Ud- 
delingen af disse Naademidler, Ordets Prædiken, som 
det oprindelig er nedlagt for os i den hellige Skrift, 
det højeste ydre Vidnesbyrd om den guddommelige 
Aabenbaring og Uddelingen af Daab og Nadver. Det 
er ikke i Modsigelse med, ikke en Indskrænkning af 
den troende Menigheds indre, aandelige Væsen. Hin 
Tro selv virker jo, som allerede vor 6te Artikel lærte, 
indvortes paa Grund af disse Midler ved Guds Aand. 
Kun, hvor i Ordet Guds Naadesbudskab og Gave bringes 
til Sjælene, kan Troen, og med den et nyt, gudvelbehage- 
ligt, Gud helliget Liv opstaa og vokse. Og ligeledes 
de Hjerter, i hvilke Guds Aand og Kærligheden til 
Gud og Brødrene lever, de drages stadig paany hen- 
imod dette at høre og læse Guds Ord, at meddele det 
til andre og opbygge sig i Fællesskab med alle Brødrene 
i Brugen af Naademidlerne. Ogsaa dette Ydre hører 
altsaa med til Kirkens Væsen og Indhold, og beholdt 
den da ikke sit sande Væsen hos Protestanterne, ja 
netop hos dem? Men intet kunde disse i Guds Ord 
finde om, at Gud selv skulde have indsat hin særlige 
ydre Præstestand med Bisper og Paver og bundet For- 
klaringen af sit Ord og Uddelingen af sin Frelsesgave 
til deres Dom og deres Magtsprog (hvad de mente om 
særlige, offentlige Tjenere for dette Ord og om menneskelige 
Hyrder eller Menighedsforstandere, vil den 14de og ISde 
Artikel vise os). Fremdeles lærer straks vor næste Ar- 
tikel, at i den udvortes Brug af disse Midler, i den ud- 
vortes Gudstjeneste, i de ydre menneskelige Ordninger 
findes der bestandig vantro og vanhellige, blandede 

mellem de sande troende eller hellige: men i Virkelig- 
heden har Menigheden kun i disse sine sande og egen- 
lige Medlemmer. 

I sin Brug af Naademidlerne staar nu Kirken eller 
Meniglieden, skønt den selv bestaar af de troende 
Kristne, som et Hele overfor de enkelte i den. Ved 
Guds Ord, i Undervisning, Opdragelse, Prædiken, Sjæle- 
sorg, vinder den nemlig de nye Lemmer for Herren og 
sit eget Samfund og plejer dem deri. Katolske Kristne 
tale ofte saare smukt om den Kirke, som er deres 
Moder. Nu vel, i den sande Betydning gør just de 
Evangeliske ogsaa Menigheden til en Moder. Luther 
kalder den i den store Katekisme den Moder, der 
føder enhver Kristen. Men den føder og bærer dem, 
som Luther siger, kun ved hint Gudsord, idet Gud selv 
derved vækker og oplyser Hjerterne saaledes, at de 
gribes deraf og holde det fast. Den er ikke Ordets 
Herskerinde, men Tjenerinde for Ordet. Den Kraft, 
som virker dér, er Guds og ikke Menneskenes. 

Denne Kirke eller Menighed kaldes saaledes i vor 
Artikel hellig, ligesom ogsaa Katolikerne prise deres 
Kirkes Hellighed. Men for de Evangeliske er den hellig 
netop i den Betydning, at den bestaar af troende eller 
hellige, og at der er skænket den Helligdomme, nemlig 
Guds Ord og de hellige Sakramenter, som der læses 
videre i Artikel 9, 10 og 13. 

At den er en i Sandhed katolsk, o: en i Sandhed 
almindelig, har Luther allerede i sine Katekismer ud- 
trykt med Navnet „kristelig"; den omfatter nemlig alle 
sande Kristne, alle troende og hellige. 

Fremdeles er Kirken eller den kristne Menighed 
véd den ene Tro, det ene Ord, den ene Åand ogsaa 
én Kirke. Men til dens „sande Enhed" er det, som 
det hedder i vor Artikel, tilstrækkeligt, at Evangeliet 
prædikes rettelig, og Sakramenterne forvaltes rettelig, 
og det behøves ikke, at Gudstjenesten eller Tjenesten 

ved Ord og Sakramenter overalt skulde klædes i de 
samme ydre Former, de troendes Liv overalt presses 
ind i de samme ydre Ordningen Om de menneskelige 
Ordninger, som man ganske vist maa have i Kirken, 
men som dog ikke høre med til Kirkens Væsen eller 
til Sjælenes Salighed og som derfor ikke behøve at 
være ens allevegne, vil den 15de Artikel tale videre. 

Saaledes lærte vore Reformatorer paa Grundlag af 
det guddommelige Ord om den kristne Kirkes Væsen 
og Indhold. De kunde da trøstig sige, at den netop i 
deres Samfund blev ved at bestaa, at netop Protestant- 
erne tilhørte den trods alle pavelige Ekskommunikationer. 

Man kunde endnu spørge, om da nu denne lille 
Skare virkelig gjorde Fordring paa ganske alene at ud- 
gøre den ene, hellige, almindelige Kirke, eller hvorledes 
den kunde mene endnu at være forbunden med Kristne 
af den romersk-katolske Kirke og med de svundne Aar- 
hundreders katolske Kristne til et Samfund. Derpaa 
gaar vor Artikel ikke nærmere ind. Vi ville da efter 
den følgende Artikels videre Udsagn om Kirken komme 
tilbage dertil, støttende os til Reformatorernes Erklæ- 
ringer derom. 



8de Artikel. Hvad Kirken er. 

Skønt Kirken egenlig er Samfundet af de hellige 
og virkelig troende, saa er det dog — eftersom der i 
dette Liv er indblandet mange Hyklere og slette Men- 
nesker — tilladt at bruge de Sakramenter, der forvaltes 
af slette Mennesker, efter Kristi Ord: „Skriftkloge og 
Farisæere sidde paa Mose Stol" o. s. v. Og Sakra- 
menterne og Ordet ere virksomme paa Grund af Kristi 
Anordning og Indstiftelse, selv om de forvaltes af slette 
Mennesker. 

Vi forkaste Donatisterne og deres Lige, som paa- 

stod, at det ikke var tilladt at benytte sig af slette 
Menneskers Tjeneste i Kirken og antog, at saadannes 
Betjening var unyttig og uvirksom. 



Den 8de Artikel udtaler nu, som vi ogsaa ovenfor 
have bemærket, at der mellem hine troende eller hel- 
lige, hvis Samfund „egentlig" (efter dets egentlige Væsen 
og Begreb) udgør den kristne Kirke, dog i dette 
Jordeliv altid vil være mange falske Kristne, Hyklere, 
ja offentlige Syndere. De tage ogsaa Del i Gudstjenesten. 
Ja, de kunne ogsaa findes blandt dem, som Kirken har 
indsat til den offentlige Tjeneste ved Ordet og Sakra- 
menterne (hvorom Artikel 14 taler videre), altsaa ogsaa 
blandt Præsterne. 

Hvorledes det forholder sig med saadanne Gejst- 
lige, derom handler nu vor Artikel særlig. En gammel 
Sekt, nemlig Donatisterne, som stillede store Fordringer 
til Kirkens og dens Medlemmers Hellighed, mente 
ikke at kunne tillægge Sakramenterne nogen Kraft 
og Betydning, naar de bleve forvaltede ved vanhellige, o : 
indvortes urene Personer; og en lignende Mening havde 
man maaske kunnet vente at træffe hos Protestanterne 
med deres Lære om de helliges Menighed. Men de 
erkendte og lærte, at Sakramenternes Virkekraft ikke 
beror paa den Tjeners Værdighed, som uddeler dem, 
men paa Herrens Indstiftelse og Forjættelse, ligesom 
Gudsordets Kraft ikke stammer fra den Tjener, der 
foredrager det, men fra dets eget Indhold og Aand. 
De havde jo ogsaa i den 7de Artikel ikke talt om de 
menneskelige Tjenere ved Naademidleme ^ men kun om 
disse .selv. Saaledes erklære de nu i Art. 8 Sakramen- 
terne for virksomme, selv om Præsterne ikke ere fromme. 

I Almindelighed give vore Reformatorer, og atter 
navnlig Melanchthons Apologi, om hin Blanding af fromme 
og ugudelige, Hvede og Klinte, i ét Samfund, følgende 

Tidere Forklaringer: De mange hyklerske, ugudelige 
Kristne eller blotte Navnekristne, ere ganske vist i 
•det ydre Samfund forbundne med de ægte Kristne og 
tage Del i alle ydre Ting, ogsaa i de guddommelige 
Indstiftelser, som høre til den sande Menigheds Væsen, 
nemlig Evangeliets Prædiken, Daab og Nadver, Gruds- 
tjenesten, Troens udvortes Bekendelse; vi give derfor 
ogsaa hele dette Samfund , de indvortes ukristelige 
Medlemmer indbefattede, Navn af Kirke; de høre til 
den, ligesom ogsaa døende, ja allerede hendøde og for 
^t Legeme farlige og fordærvelige Lemmer dog endnu 
høre med til Legemet. Men netop derfor udgøre de, 
skønt de ere i Kirken, ikke Kirkens egentlige Indhold. 
Det bliver derved: „egentlig", som vor Artikel siger, er 
Åen kristne Kirke de troendes eller helliges Samfund. 
Denne „egentlige" Kirke har man saa i den evan- 
geliske Lære kaldt den usynlige Kirke, den hele ydre 
Sum af Ordninger, hvori hine falske Kristne ere for- 
bundne med dens Medlemmer, derimod den synlige Kirke. 
Ikke som om den usynlige Kirke ef te?* vore Reformatorers 
Mening ikke ogsaa paa Grund af sit eget Væsen skulde 
have noget synligt ved sig, nogle ydre Kendetegn: til 
sit eget indre Liv behøver den jo det ydre Ord, Daaben 
og Nadveren, og dens indre Liv skal ogsaa give sig 
tilkende i Troens og Kærlighedens synlige Frugter. 
Men hvilke der blandt dette Evangeliums Hørere ere 
de sande fromme og troende, og hvor de ydre Ger- 
ninger komme fra det rette Sind, det lader sig ikke se 
med Øjnene, det kan man ikke med Sanserne gribe og 
slaa fast. I denne Betydning altsaa forbliver Kirken 
usynlig, og Visheden om, at den desuagtet sikkert be- 
staar og vil bestaa, kan kun haves i den tillidsfulde Tro 
til Grud, som ogsaa i det skjulte virker med sit Ord og 
sin Aand. Hint hele ydre, synlige, ordnede Samfund 
kan kun kalde sig Kristi Menighed og haabe paa at 
blive ved at bestaa, fordi det endnu indeslutter et levende 

Kristi Legeme og ogsaa i det hele endnu gennemsuses. 
af den Aand, som lever i dets AJidte. 

Efter alt det, som vore to Artikler saaledes vilde 
bekende og lære om Kirken, kendte og havde de Evan- 
geliske nu rigtignok ikke mere nogen Kirke af en saa- 
dan udvortes og haandgribelig Størrelse, Magt og Pragt 
som Pavekirken, fra hvilken de vare udelukkede. Men de 
vidste, at de stod og bleve ved at staa i den kristne Kirke, 
som vor Herre Kristus selv havde stiftet, og som hana 
Apostle mente, naar de talte om Kirke eller Menighed. 
Hvad de mente, tyktes ogsaa en Luther at være simpelt 
og klart nok; „hvad Kirken er", siger han i de Schmal- 
kaldiske Artikler, „det véd Gudskelov et Barn paa 7 
Aar, nemlig: de hellige troende og Lammene, der høre 
deres Hyrdes Røst". Der hørte Tro til at være vis^ 
paa denne Kirke; men, sagde Luther, den gamle, katolske 
Kirke bekender jo selv i den saakaldte apostoliske Tros- 
bekendelse: „Jeg tror pau den hellige, almindelige- 
Kirke"; den maa altsaa være Genstand for Tro. 

I denne de troendes Menighed vidste ogsaa de- 
Evangeliske sig ét med alle Tiders og alle Landes 
Kristne, saavidt disse endnu gav sig hen til den ene 
Herre og Frelser og vilde blive salige ved ham alene. 
Og de troede og vidste: Evangeliet eller Ordet om 
Frelsen, som skulde prædikes rent i Menigheden, havde 
ogsaa dér, hvor det nu blev forkyndt og hørt ved Siden 
af mangfoldig, sørgelig Uforstand og Vildfarelse, dog 
endnu saa meget af sin oprindelige Renhed og Kraft, 
at det kunde drage frelsesøgende Sjæle hen til Kristus- 
og bringe dem til i Anfægtelserne og de svære indre 
Afgørelser at holde fast ved Guds Naade alene. Saa- 
ledes kendte de, der vare udstødte af det romersk- 
katolske Samfund, en i Sandhed katolsk, almindelig, 
kristelig Kirke eller Menighed, hvori de vare forenede 
med de Kristne, der levede i hint Samfund og des- 
uagtet vare deres Frelser, Kristus, tro. Og ogsaa for 

alle disse vilde de da bevare et aabent Hjerte og en 
kristelig Broderkærlighed, vilde ogsaa, saavidt det stod 
til dem, søge og pleje al mulig kristelig Enighed med 
dem, af hvis ydre kirkelige Samfund de ved'Bandstraalen 
vare stødte ud. Men til Gud havde de den Tillid, at 
han vilde lade dem staa fast i den sande, hellige, al- 
mindelige, kristelige Kirke, som efter hine Jesu Ord 
ikke skal overvældes af Helvedes Porte. Vi vide, Gud 
har ikke ladet dem blive til Skamme. 



Den 9de Artikel. Om Daaben. 

Angaaende Daaben lære vi, at den er nødvendig 
til Salighed, at ved Daaben tilbydes Guds Naade, og 
at Børnene bør døbes, for at de, frembaarne ved Daaben 
for Gud, skulle tages til Naade hos Gud. 

Vi forkaste Anabaptisterne, som misbillige Barne- 
daaben og paastaa, at Børnene blive salige uden Daab. 



Herren har givet sin Kirke sit levende Ord og 
Sakramenterne. Man plejer at samle disse under Be- 
nævnelsen Naademidler, ved hvilke Gud med sin Aand 
vil virke i Kirken og alle dens Medlemmer. Særlig om 
Ordet er der blevet talt i den 5te Artikel. Hvad der 
er at sige om Sakramenterne i det hele, sammenfattes 
nedenfor i den 13de Artikel: efter den ere de af Herren 
indstiftede ydre Handlinger, Daaben og Nadveren, ikke 
alene Tegn, paa hvilke man kender de Kristne, men 
Tegn paa og Vidnesbyrd om Guds Vilje mod os, nem- 
lig den selvsamme Naades- og Kærlighedsvilje, som 
aabenbarer sig for os i Guds Ord. Men ligesom Herren 
ikke begyndte med almindelige Lærdomme om de to 
Sakramenter, Daab og Nadver, men indstiftede dem i 
Gerning, hvert til sin Tid, saaledes tager ogsaa vor 
Bekendelse først Sakramenterne enkeltvis for sig og da 

først Daaben, ved hvilken vi optages i Naadestanden og 
i Kristi Menighed. 

Paa Læren om Daaben havde imidlertid den store 
Strid, i hvilken Protestanterne skulde aflægge deres 
Bekendelse for Kejser og Rige, ingen særlig Indflydelse 
— og de behøvede da heller ikke at gaa videre ind 
paa den. Derfor siger deres Bekendelse kun kort, at 
Daaben er nødvendig, og at der ved den tilbydes Naade. 
Hvad det var for en Naade, de mente, havde de for- 
længst andetsteds udtalt — saaledes baade for Teologer 
og Lægfolk i Luthers Katekismer: ogsaa i Daaben er 
Naadestilbudet fremfor alt Tilbudet om Syndernes For- 
ladelse, og dermed skal Afførelsen af det syndige, gamle 
Menneske og et nyt Menneskes Opstandelse i os ved 
Guds Naade begynde, for at en saadan Fornyelse derpaa 
vedblivende kan fortsætte sig gennem hele Kristenlivet. 
At den iøvrigt, som vor Artikel siger, var nødvendig, 
skulde ikke forstaas saaledes, som om en troende, der 
.uden egen Skyld maatte undvære den, ikke ogsaa allerede 
ved Guds Ord kunde faa Del i saadan Naade. Særlig 
lærte Luther, at man for de Kristenbørn, som Døden 
bortrev udøbte, skulde stole paa Guds Barmhjertighed. 
Men i Spørgsmaalet om, hvorledes den dér tilbudte 
Naade virkelig bliver os til Del, afveg Reformatorerne 
dog fra deres sædvanlige Modstandere. Thi ogsaa her 
sagde de, at det var Troen og ikke den ydre Handling 
som saadan, der gjorde salig. Men herom stredes der 
ved Læren om Sakramenterne i Almindelighed, og det 
kommer da paa Tale i den 13de Artikel. 

Derimod var det for Protestanterne overfor Kejser 
og Rige meget vigtigt, at de tog bestemt Stilling over- 
for Gendøberne, som paa det heftigste bestred Bårne- 
daaben og dermed forbandt en i mange Henseender 
fordærvelig, sværmerisk Færd, saa at de bleve farlige 
for den offentlige Ro og Orden. Det var da ogsaa 
overfor Rigsdagen tilstrækkeligt, at de afgav den korte 

Og bestemte Erklæring, at de, som hele Kirken hidtil, 
vilde have Børnene døbte, og forkastede Gendøberne. 
De behøvede da ikke nøjere at gøre Kede for deres 
Grunde. Og denne Erklæring kunde de uden videre 
afgive, thi netop Luther havde fra Begyndelsen af lært 
og kæmpet mod hint Gendøberi. Ogsaa Børnene skal 
man altsaa døbe, idet de derved, som vor Bekendelse 
siger, bæres frem for Gud, for at tages til Naade 
hos ham. 

Ville vi alligevel spørge efter Reformatorernes 
Grunde i denne Sag, saa pleje de at henvise til, at 
Kristus jo netop havde velsignet de smaa Børn og til- 
sagt dem Himmeriges Rige, at fremdeles Gud allerede 
for Forældrenes og Menighedens Skyld og paa deres 
troende Forbøn vilde optage dem i sin Pagt, at Gud, 
hvis Barnedaaben stred mod hans Vilje, aldrig kunde 
have velsignet den hele hidtidige Kristenhed saaledes i 
dens Brug af Barnedaaben, som han aabenbart har 
gjort. Derhos lærte Luther, at vi tør tro, at Gud ved 
Daaben ogsaa vil vække visse Begyndelser til Tro i de 
Smaas Hjerter, for at de kunne modtage den Naade, 
som dér tilbydes dem. Hovedsagen kunne vi iøvrigt 
finde i Bekendelsens egne Ord: ved Guds Frelsesvej og 
i Særdeleshed ved Daaben er det ikke fremfor alt 
derom, det drejer sig, at vi bekende eller yde noget, 
men derom, at den naadige Gud gør noget ved os, 
tilbyder os sin Naade, gør os til Genstand for sit Vel- 
behag; derfor lader han ogsaa sin Menighed bringe sig 
Børnene for at antage dem og virke i dem, selv om 
ogsaa Tilbudet og Gaven først senere og efterhaanden 
kan gribes af de døbte Børn selv med Bevidsthed og 
Vilje og blive frugtbar i dem. Hermed ere vi ganske 
vist allerede gaaede ud over vor Bekendelses Udsagn 
og ogsaa over vore Reformatorers Forklaringer. 

Den 10de Artikel. Om den hellige Nadver. 
Angaaende Herrens Nadver lære vi, at Kristi 
Legeme og Blod ere virkelig til Stede og uddeles i 
Herrens Nadver til de nydende; og vi misbillige dem^ 
der lære anderledes. 



Om det andet Sakrament, den af Herren indstiftede 
Nadver, var der allerede forlængst stridt heftig mellem 
Luther og de katolske Lærere, og de sidste havde 
beskyldt Protestanterne for et fordærveligt Kætteri. 
Melanchthon havde vel før Rigsdagen hellere tiet om 
Tvedragten, i Haab om, at man gensidig vilde taale 
hinanden og saaledes den renere evangeliske Opfattelse 
dog blive taalt i Riget. Thi saaledes som han har af- 
fattet Artiklen, har han intet udtalt derom. Artiklen 
taler ikke anderledes om det sande Legemes Nærværelse 
end ogsaa Katolikeme kunde tale derom, men forkaster 
saa en Modlære, der bestred denne Nærværelse, nemlig 
særlig Zwinglis og andre Schweizeres Lære. Dog talte 
Artiklen ogsaa ved sin Tavshed; den udelod noget, som 
Katolikerne aldeles bestemt fordrede lært, og vi skulle 
høre videre derom i følgende Artikler. Dog maa vi 
ogsaa her, for at forstaa Bekendelsen, give Agt derpaa. 

Jesus gav ved Indstiftelsen sine Disciple Brødet og 
sagde: Tager dette hen og æder det; dette er mit 
Legeme, der hengives for eder; paa lignende Maade 
ved Kalken. Her opfandt nu ^katolske Teologers Vis- 
dom: fordi han siger, „det er mit Legeme", saa kan 
det, som han giver, slet ikke mere være Brød, men 
Brødet og Vinen ere helt forvandlede til Legeme og 
Blod, kun den ydre Skikkelse, Lugten og Smagen, blev 
tilbage; og denne ydre Forvandling (Transsubstantiation) 
er et stort Under, som Præsten gør i Sakramentet, idet 
han indvier Brødet og Vinen. Herimod erklærede 
Luther: at denne Lære om Forvandlingen var et idel, 

slet, menneskeligt Paafund; efter Jesu Udsagn skulle vi 
simpelthen tro, at han, idet han lader virkeligt Brød og 
virkelig Vin uddele i Nadveren, sandelig skænker Nadver- 
gæsterne sit eget Legeme, som han hengav for dem, og 
sit Blod, som han udgød til deres Forsoning, at nyde. 
Men om denne Forvandling véd Præsten intet, og derom, 
at der under Brødets Skikkelse dog ikke mere er noget 
Brød, vil heller ikke vor Artikel vide noget. 

Fremdeles skal efter katolsk Lære og Bestemmelse 
dette Kristi Legeme, som Brødet er blevet forvandlet 
til, fremfor alt bringes Gud som Offer af Præsten; thi 
her maa det blodige Forsoningsoffer, som Kristus for- 
dum bragte paa Korset, stadig gentages som et ublodigt, 
for at dets Kraft kan vedblive, og dets Frugter komme 
levende og døde tilgode. Saaledes ofrer Præsten i den 
katolske Messegudstjeneste; „vi", siger han dér til Gud, 
„bringe din Majestæt dette hellige, ubesmittede Offer". 
Og han maa rose sig deraf som sit højeste Embede, for 
hvis Skyld han just kaldes Præst. Derimod erklærede 
Reformatorerne: hine Herrens Ord og det hele Nye 
Testament siger og véd slet intet herom; Kristus har 
tvertimod en Gang for alle ofret sig for os paa Korsets 
Alter (flebr. 9, 28; 10, 14); han træder nu i sin Op- 
højelse stadig frem for os hos Gud som vor Forsoner 
{Rom. 8, 34, Hebr. 7, 25), og vil stadig lade os nyde 
denne Forsoning i Nadveren, netop idet han her siger 
til os: „tager dette hen og æder det". Ogsaa herom 
tier vor Artikel. Men i sin and.en Hoveddel, som 
handler om Misbrugene, bekender og retfærdiggør vor 
Konfession, at Messeofret som en Misbrug er afskaffet 
af Protestanterne, og Luther siger om Messen i sine 
Schmalkalder- Artikler, „at den har været det højeste og 
skønneste af alle pavelige Afguderier". 

Det staar altsaa fast, at Kristus selv i Nadveren 
rækker Menighedens Medlemmer sit Legeme og Blod 
med Brødet og Vinen. Men nu spørge Reformatorerne 

paa det alvorligste om, hvilken da dette Sakranients 
Kraft og Virkning er, og hvem der i Sandhed faar 
denne Kraft og denne Virkning at nyde. Ja, det er, 
siger Luther i den store Katekisme, det nødvendigste, 
at vi vide, |hvad vi skulle søge og hente i Nadverbrødet 
og i det dér tilbudte Legeme. Om denne Virkning og 
altsaa om Sakramentets egentlige Hensigt, kommer da 
ogsaa vor Bekendelse senere, i den 13de Artikel, til at 
udtale sig, nemlig med Hensyn til begge Sakramenterne, 
Daab og Nadver tilsammen. Og paa Spørgsmaalet om, 
hvad en saadan legemlig Æden og Drikken nytter 
svarer den lille* Katekisme kort og godt: „Det viser os 
disse Ord, givet og udgydt for eder til Syndernes For- 
ladelse; nemlig, at der i Sakramentet ved saadanne Ord 
gives os Syndernes Forladelse, Liv og Salighed; thi 
hvor Syndernes Forladelse er, dér er ogsaa Liv og 
Salighed". Herrens Ord tilsige os, som det videre ud- 
føres i den store Katekisme, Syndernes Forladelse, og 
et sikkert Pant derpaa giver han os her i sit Legeme 
— det Legeme, som han en Gang hengav just til vore 
Synders Forladelse, og med hvilket han nu er ophøjet 
ved Faderens Højre. Men videre maa der spørges om, 
hvem der virkelig faar denne Virkning, nemlig Synds- 
forladelse og saligt Liv, at erfare. Og her have vore 
Reformatorer, som vi ogsaa atter faa at høre i den 
13de Artikel, altid holdt fast ved det Svar: i Sakra- 
mentet, som overalt, kun Troen, der hjertelig griber 
Herrens Tilsagn med Pantet derpaa og forlader sig 
derpaa. Just en saadan Tro vil han ogsaa ganske sær- 
lig ved Sakramentet virke i os, den vil han dér styrke i os. 
Derimod vilde Katolikerne heller ikke ved Nadveren 
vide noget af en saadan ueftergiveUg og saliggørende 
Tro. De talte kun ubestemt om en Forøgelse af Naaden 
og en Eftergivelse af lettere Forseelser ved Sakramentet. 
Og de vilde hævde, at denne dets Virkning ogsaa uden 

saadan Tro blev Nadvergæsterne til Del, alene ved 
deres ordenlige Deltagelse i den ydre Handling. 

Endnu maa vi her ved Udsagnene om, hvilken Nytte 
Troen har af Nadveren, omtale Zwinglis og ogsaa de 
senere „Reformertes" Lære. Det er som sagt særlig 
Zwingli, hvem vor Artikels Slutningsord om den Mod- 
lære, der forkastes, gælde; og det samme er Tilfældet 
med den allerede anførte 13de Artikel om Sakramenterne 
overhovedet, at de ikke ere blotte Tegn, hvorpaa man 
kender de Kristne. Han var dog imidlertid allerede 
bleven enig med Luther om, at det ved Nadveren for 
enhver Kristen særlig kom an paa, „den aandelige Ny- 
delse af Legemet og Blodet" o: den, troende, indre 
Modtagelse af Nadverens egenlige Skat. Med stort 
Eftertryk har da senere de Reformertes største Lærer, 
Kaivin, gjort det til Hovedsagen i Sakramentet, at vi 
dér skulle aandelig modtage og i Troen optage den 
hele Skat af Kristi Velgerninger, ja ham selv person- 
lig. Selv da vedblev der rigtignok at bestaa en Uenig-' 
hed mellem Lutheranerne og de Reformerte. Thi disse 
tænke sig dog stadig ikke Kristi Legeme nærværende 
i den Betydning, at det virkelige Legeme skulde nydes 
af alle Nadvergæsterne, om end for de uværdige og 
vantros Vedkommende kun med Munden, men det til- 
bydes kun til en aandelig Nydelse i Troen og nydes 
saaledes alene af de troende; det, som alle Gæsterne 
uden Forskel i Nadveren faa som Tegn og Pant, er 
kun Brød og Vin. Herimod stod Luther og den lutherske 
Bekendelse fast paa, at Herrens sande Legeme som 
Tilgivelsens sikre af ham selv skænkede Pant blev mod- 
taget af alle Gæsterne; af de troende med den fulde 
Frugt af hans Død og til den fulde Deltagelse i ham 
og hans Frelse, men af de vantro og uværdige ganske vist 
kun med Munden og dem selv til Dom. Thi saaledes, 
siger Luther, maa man blive ved den simple Ordlyd af 

det høje Tilsagn, som Herren dér retter til alle Gæsterne: 
„Æder — det er mit Legeme". 

Men Katolikerne, med hvilke vor Artikel, om det 
paa nogen Maade var muligt, søgte en Fred i gensidig 
Taalsomhed, afviste ethvert saadant Forsøg af det prote- 
stantiske Kætteri. En Forbrydelse var og blev i deres 
Øjne særlig enhver Modsigelse mod deres Messe og deres 
Præstedømme. 



Den Ilte og 12te Artikel. Om Skriftemaalet 
og Boden. 

Artikel 11. Angaaende Skriftemaalet lære vi, at 
den private Absolution bør beholdes i Menighederne, 
endskønt Opregningen af alle Synder i Skriftemaalet 
ikke er nødvendig. Thi den er umulig, efter Psalmen 
(19,3): „Hvo kender sine Synder?" 

Artikel 12. Angaaende Boden lære vi, at Synds- 
forladelse kan tilfalde dem, der synde efter Daaben, til 
hvilken som helst Tid, naar de omvende sig, og at 
Kirken bør meddele Absolution til dem, der saaledes 
vende tilbage til Bod. 

Men Boden bestaar egentlig af disse tvende Stykker. 
Det ene er Angeren eller de Rædsler, som indjages 
Synderen ved Erkendelsen af Synden; den anden er 
Troen, som opstaar af Evangeliet eller Absolutionen, 
og tror, at Synderne forlades for Kristi Skyld, og 
trøster Samvittigheden og frier af Rædslerne. Derefter 
bør der følge gode Gerninger, hvilke ere Bodens Frugter. 

Vi forkaste Anabaptisterne, som nægte, at de, der 
én Gang ere retfærdiggjorte, kunne miste den Hellig- 
aand, ligeledes dem, der paastaa, at nogle kunne opnaa 
en saa stor Fuldkommenhed i dette Liv, at de ikke kunne 
synde. Ogsaa Novatianerne forkastes, som nægtede 
at give dem, der vare faldne efter Daaben, Absolution, 

naar de vendte tilbage til Bod. Ogsaa de forkastes, 
som bestride, at Syndernes Forladelse bliver os til Del 
ved Troen, men som paalægge os at fortjene Naaden 
ved vore egne fyldestgørende Gerninger. 



Art. 9 og 10 tale om Sakramenterne, Daaben og 
Nadveren; om dem begge tilsammen, nemlig om deres 
Hensigt og rette Brug, tales der saa videre i den 13de 
Artikel. Derimellem staar nu i den Ilte og 12te Artikel 
en Erklæring om Skriftemaal og Bod, nemlig, som vi 
skulle se, om en Bod, med hvilken der ogsaa er for- 
bundet Skriftemaal. Vor Bekendelse handler her atter, 
som i 4de-6te Artikel, om Syndernes Forladelse ved 
Troen og ikke ved egne Gerninger, og om de gode 
Frugter, som skulle vokse frem deraf; kun taler den nu 
nærmere om Tilgivelsen for de Kristne, „som have 
syndet efter Daaben". Hvorledes kommer denne Er- 
klæring til at staa her? Protestanterne vilde næppe uden 
særlige Grunde have anvist den denne Plads. Men det 
skete, fordi Katolikeme for de svære Synder, som en 
Kristen kunde begaa efter Daaben, havde opstillet et 
særhgt Sakrament, det saakaldte Bodssakrament med 
Skriftemaalet, og saaledes anvist saadanne Kristne en 
anden Vej til Tilgivelse og Salighed end den, som de 
endnu udøbte skulde gaa, nemlig gennem Daaben. Der- 
imod lærer vor Bekendelse ogsaa for dem en Bod, der 
ikke fordunkler Evangeliets Sandhed: „Af Naade ere I 
frelste ved Troen". 

I den gamle Kirke havde engang evangeliske 
Ivrere (nemlig de i Artiklen nævnte Novatianere) krævet, 
at Kirken for visse grove Synder ikke mere skulde give 
de døbte Kristne nogen Tilgivelse eller Absolution. 
Bet forkastede nu den katolske Kirke, ligesom ogsaa 
vor Artikel gør det. Men den vilde gaa frem paa en 
særlig Maade overfor disse Syndere. Om dem nemlig, 

Smaaskrifter til Oplytning for Kristne. IX, 1. 4 

som først skulde døbes, indrømmede den, at de i Daaben 
ved Guds Naade fik Tilgivelse for alle deres tidligere 
Synder, uden at behøve at bidrage Jnoget dertil ved egne 
Gerninger, og ogsaa uden først at have skriftet alle deres 
enkelte Synder for en Præst. Den Vej derimod, som 
den katolske Lære har fastsat for de andre i udformet 
Lære og streng, bestemt Orden, er følgende: 

For det første skal en Synder være inderligsønder- 
knust over sine Synder. Dog er, som det hedder, ogsaa 
en vis Begyndelse til Sønderknuselsen eller Angeren til- 
strækkelig, nemlig en Sjælesmerte, der ikke fremgaar af 
den rette Kærlighed til Gud og til det gode, men alle- 
rede af Angst for Helvede eller overhovedet af Frygt 
for Syndens onde Følger; thi hvad der her maatte 
mangle i gode Sindsbevægelser, skulde Kirken nok er- 
statte ved sin Handlen. Om en hjertelig Tillid, som 
den angrende skulde have til Guds Kærlighed og Naade, 
var der her overhovedet ikke Tale. 

For det andet skal den saaledes angrende Kristen 
bekende alle sine sværere Synder i det enkelte for en 
Præst, for saa vidt han da paa nogen Maade kan erindre 
sig dem. Denne Præst prøver, som en af Gud indsat 
Dommer, hans Synder og hans Anger, og udtaler der- 
efter Absolutionen over ham eller nægter den; hvad der 
ikke er tilbørlig skriftet, forbliver util givet og fører evig 
og timelig Straf med sig. Om den Kirkelov, som gav 
Forskrifterne før dette Skriftemaal, udbryder Melanchthon 
i Apologien: „Kristenheden i hele Europa véd, hvor 
megen Jammer og Fristelse der derved er bragt over 
Samvittighederne, og endnu mere Skade har Lovens 
Udlæggere anstiftet, idet de omhyggelig samle alle de 
enkelte Omstændigheder, hvorpaa det kommer an ved 
Synderne; ak, hvem kan mærke, hvor ofte han fejler? 
Og desuden gælder deres lange Synderegister for en 
stor Del Bud, som dog i Virkeligheden kun ere Menneske- 
bud.* „Saaledes", siger Melanchthon videre, „pine de de 

gode Sjæle, — de frække og letfærdige derimod bryde 
sig slet ikke om deres Skræmselsmidler.^ Og Luther be- 
niærker om de letfærdige, til hvilke vel Flertallet af de 
skriftende have hørt, at naar en saadan stakkels Synder 
med sin Begyndelses- Anger, skulde skrifte den Lyst, han 
havde nydt, eller den Hævn, som han lykkelig og vel 
havde øvet, saa har han vel snarere lét end grædt ved 
Tanken derom. 

Efter et saadant Skriftemaal fulgte Absolutionen, og 
«aa først kom Synderens egen, væsentlige, Ydelse. Thi 
om den Tilgivelse, som Præsten tilsiger, hedder det nu 
nok, at den frigør fra Skylden og den evige Straf, — 
de skriftede Synder bringe derfor ikke mere en i Helvede. 
Men det er ikke den fulde, sande Tilgivelse ; det hedder 
nu, at i Stedet for den evige Straf maa Guds Retfærdig- 
hed dog endnu føre timelige Straffe over os; denne gud- 
dommelige Retfærdighed maa vi fyldestgøre med egne 
Ydelser, og de Ydelser, der kræves hertil, skal Præsten 
straks ved Asolutionen paalægge os. Alt det, som man 
ikke saaledes i Følge Præstens Bud har gjort Fyldest 
for i dette Liv, maa Sjælen endnu fuldstændig afbøde i 
Skærsildens Kvaler: derhen kommer for saa lang Tid 
de Kristne, som have faaet den saakaldte Absolution, 
medens de ikke absolverede og de haardnakkede Kættere 
og Ikke-Kristne for bestandig fare til Helvede. Og 
disse Fyldestgørelser skulle bestaa i ganske særlig fromme 
Ydelser, som man ellers ikke var Gud skyldig, saasom 
Faste, Fremsigelsen af mange særlige Bønner, at bede 
Rosenkransen rundt forskellige Gange, Valfarter o. s. v. 
Sligt læres og paalægges, som skete det i Følge guddomme- 
lig Fuldmagt og Bestemmelse. Og dog var der tillige 
udtænkt et Middel, som gør Byrden let nok og tillige 
bringer Kirken Vinding. Det er Afladen, som Kirken 
uddeler; den eftergiver nemlig hine besværlige Paalæg 
for en lettere Ydelse, i Reglen for en bestemt Sum 
Penge, for hvilken man kan købe et Afladsbrev. Ja, for 

4* 

Penge, som Nulevende betale til Kirken, blive ogsaa af- 
døde Sjæle udfriede af Skærsilden. Det var som be- 
kendt en saadan Afladshandel, der først drev Luther i 
Kamp mod den Pave, der lod sligt ske. 

For letfærdige Syndere var den Vej, de ved denne 
Bod skulde vandre, visselig bleven let nok: en Opreg- 
ning af visse Synder for Præsten forbunden med en 
Anger, i hvilken kun de slemme og ubehagelige Følger 
af Synden behøve at smerte ; saa ved Modtagelsen af 
Absolutionen en Underkastelse under maaske lange og 
besværlige Øvelser, der iøvrigt efter vore Keformatorers 
Dom ofte kun ere „barnagtige og taabelige Gerninger", 
og straks ogsaa en Løskøbelse herfra, fra de guddomme- 
lige Straffe og fra Skærsilden, for Penge. Derimod for 
de samvittighedsfulde, ængstede Sjæle, som Reforma- 
torerne vare særlig bekymrede for, vedvarede Kyaleme* 
Thi hvorledes skulde de blive visse paa, at der virkelig 
skete den guddommelige Retfærdighed, som nu en- 
gang fordrede Straffe, tilstrækkelig Fyldest ved disse 
Gerninger eller ved disse Penge? De maatte ret erfare, 
hvad de katolske Kirkelærere selv sagde om denne Bod 
efter Daaben: for de Syndere, der havde mistet Daabs- 
naaden, var Boden kun som en Planke, paa hvilken de 
skibbrudne maatte redde sig. Kirken selv havde rigtig- 
nok i dette saakaldte Sakrament et uvurderligt Magt- 
middel og tillige en rig Indtægtskilde. Vore Reforma- 
torer sagde herom, som vi læse i Apologien: „Det er 
idel drømte, opdigtede Lærdomme og Ord, uden nogen- 
somhelst Grund i Skriften". 

Den Vej derimod, som de selv stadig viste hen til, 
det er den ene Vej, der bestaar i Guds Kærlighed og 
Naade, som den Synder, der er dybt ramt i sin Sam- 
vittighed og ikke i Stand til at yde nogen Fyldest- 
gørelse, endnu tør ty til i Troen paa Guds Naadesord. 
Det er den samme Vej, vi allerede ere gaaede i Daaben. 
Den Naadesport, som Gud har aabnet os i Daaben^ 

holder han netop paa Grund af Daabspagten ogsaa 
fremdeles aaben for den bodfærdige Tro. Mod hint 
daarlige Ord om den skibbrudnes Planke siger Luther i 
<len store Katekismer „Skibet gaar ikke under, thi 
det er Guds Ordning og ikke vor Sag", 

Netop Protestanterne vilde ikke gaa letsindig til- 
værks mod Synden hos de døbte, men foreholde disse 
-deres svære Skyld, og kalde dem til den rette Bod, til 
hvilken Jesus (Matth. 14,17) har kaldet, nemlig til en 
sand indre Omvendelse. De forkastede fuldstændig, som 
det sker i den 12te Artikel, en Mening, som Sværmere 
havde fremdraget, at nemlig de en Gang genfødte Kristne 
slet . ikke mere skulde kunne falde i Synder. Saaledes 
siger nu vor Artikel om denne Bod for det første, at 
den bestaar i „Angeren eller de Rædsler, som indjages 
Synderen ved Erkendelsen af Synden". Hvad vi allerede 
hørte ved Forklaringen af den 4de Artikel, at Synderne 
overhovedet maa føle Angsten i Samvittigheden, det 
gælder særlig dem, der falde i Synder, ja endog i be- 
vidste, svære Sjmder, efter at de allerede have modtaget 
og nydt Guds Naade. Gud lader dem, som Apologien 
videre forklarer det, føle sin Alvor og sin Vrede, 
og de maa give ham Ret i, at han har god Føje til at 
vredes, og at de aldrig ved deres egen Fortjeneste kunde 
forsones med ham. 

Dog er det heller ikke ved disse Rædsler, at vi op- 
oaa Tilgivelse; de kunne aldrig blive store nok hertil, 
aldrig fyldestgøre Guds Retfærdighed. Men nu hedder 
det videre i den 12te Artikel, at der maa følge Tro paa 
Evangeliet, som just frier fra disse Rædsler. Det er 
Mter den samme Tro, hvorom den 4de Artikel lærte — 
Troen paa det Glædesbud fra Gud, at han vil tilgive os 
af Naade for Kristi Skyld. Og just derved, at han i 
sit Ord lader dette Tilsagn udgaa til os, vil Gud, som 
vi allerede hørte i den 5te Artikel, vække en saadan Tro 
i de Hjerter, som han ryster ved sit dømmende Ord. 

Den, der i en saadan Tro eller hjertelig Tillid 
paany griber Naadens og Tilgivelsens Ord, han har da 
virkelig atter Tilgivelse, og det fuldt og helt; Synderen 
faar da atter Trøst og Fred i sit Hjerte. Og i det 
trøstede Hjerte bliver da atter, som vi hørte det ved 
den 4de og 6te Artikel, Aanden ovenfra levende, som til- 
skynder og styrker til det gode og til Kamp mod det 
onde. Og saa taler da Artiklen videre om de gode 
Frugter, der herefter skal følge: ligesom vor Bekendelse 
allerede i den 6te Artikel om deu rette Tro overhovedet 
har sagt, at den skal bringe gode Frugter og gode 
Gerninger. Apologien føjer nu atter forklarende til: 
Hin Tro maa visselig af sig selv bære saadanne Frugter ; 
det Hjerte, der er frelst ud af Syndens Jammer, kan 
jo ikke mere søge Syndens Vellyst, kan ikke andet end 
være Gud taknemmeligt og agte og elske ham og hans- 
Bud; hine Samvittighedsrædsler kunne vel ikke bevirke, 
at man virkelig bedrer sig og afholder sig fra at synde, 
men det kan Troen, som har faaet Naade hertil af Gud^ 
Men vor Artikel selv siger, ligesom allerede Art. 6, at 
Bedringen skal følge, og at man skal afholde sig fra 
Synder; den vil tillige lære og minde om, at dette nu 
ogsaa er en alvorlig Fordring af den Gud, der saaledes 
tilgiver og oprejser, og en alvorlig Pligt for den, der 
faar en saadan Naade at smage. Men aldrig kunne 
disse „Omvendelsens værdige Frugter", som allerede 
Bodsprædikanten Johannes, Matth. 3,8 fordrede, kaldes 
„Fyldestgørelser", med hvilke vi efter hin katolske Lære 
først hos Gud skulle fortjene os Eftergivelse af Straf; 
de ere tvertimod Frugter af den Tro, som har faaet 
Skyld og Straf eftergivet; i denne Tro har vi jo faaet 
Lov til i alle de Ulykker, som endnu ramme os, ikke 
mere at se en Dommers Afstraflfelse, men en Faders 
Tugt, en Læges Lægedom. Og ikke i særlige Ydelser 
og Øvelser bestaa disse Frugter, men ganske simpelt i 
tro Opfyldelse af de guddommelige Bud. — Aldrig høre. 



Den augsborgske Konfession. 55 

vi vor maadeholdne, samvittighedsfulde Melanchthon, tale 
mere opbragt end i sin Apologi, naar han maatte om- 
tale de katolske Teologers „Fyldestgørelser" og den 
Maade, hvorpaa de herefter fortolkede hine bibelske 
„Omvendelsens Frugter": Æsler var de med deres Bevis- 
kunst, usle Bedragere, som fordrejede Guds Ord efter 
deres egne Drømme. 

Men om en Absolution og et Skriftemaal, som skulde 
blive ved at bestaa for de enkelte, af deres Skyld tyngede 
Kristne, taler nu dog ogsaa vor Bekendelse, og det 
allerede i den Ilte Artikel. Den maa forstaas efter det, 
som Art. 12 siger os om Boden. Thi netop hertil hører 
den. (Melanchthon har ogsaa senere stillet Art. 11 efter 
Art. 12). Og ligesom Boden, har ogsaa Absolutionen 
og Skriftemaalet en anden Betydning i vor Bekendelse 
end i den katolske Lære og Ordning. 

Tilgivelse skal altsaa den bodfærdige Kristen mod- 
tage, idet han tror paa Evangeliet og dets Forjættelse 
om Tilgivelse. Tilgivelse tilbydes ham nu, efter vore 
Reformatorers videre Forklaring, allerede i Evangeliet 
overhovedet, hvorsomhelst det rettelig forkyndes. Thi 
det glade Budskab vil for Synderen altid fremfor 
alt være Budskab om Tilgivelse. Enhver Prædiken af 
Evangeliet tilbyder da ogsaa Absolution i denne videre 
Betydning, hvorefter den intet andet betyder end netop 
Tilgivelse. Og overalt, hvor et Menneske troende an- 
nammer Budskabet, har han ogsaa allerede Tilgivelse eller 
Absolution. Men ligesom Guds Tilsagn vil vende sig til 
hver enkelt, for at han skal modtage det med angrende 
og troende Tillid, saaledes maa og skal det nu ogsaa i 
Kristi Kirke tilsiges hver enkelt, dér nærer og udtaler 
en saadan Tillid; og hver enkelt, der føler Trangen, 
maa og skal derfor ogsaa søge den særlig for sig. Han 
kan vel da, som Luther siger, gribe den endnu bedre 
end i den almindelige Prædiken, hvor den let flyver 
bort over Hovedet paa de enkelte. I denne Mening 

har ogsaa, som Art. 11 lærer, vore Reformatorer villet 
beholde den private Absolution, o: just dette Tilsagn om 
Tilgivelse til de enkelte, til Trøst trængende. Kristne. 
Men den, der begærer denne Absolution, han skal ogsaa 
særlig søge derom, netop ved at bekende sig som Synder. 
Derfor skal ogsaa den Gejstlige, som den anfægtede 
henvender sig til, eftersom der trænges dertil, have 
Lejhghed til videre særlig Sjælesorg i Raad og Samtale. 
I denne Mening lod da ogsaa vore Reformatorer et 
Skriftemaal eller en Syndsbekendelse for den Gejstlige, 
gaa forud for hin Privatabsolution. En Anvisning dertil 
har f. Ex. Luther føjet til sin lille Katekisme: den 
skriftende udtaler, hvorledes han overfor Guds Bud 
føler sig skyldig i mange Overtrædelser baade i Alminde- 
lighed og i sin særlige Stand og Kald; han udtaler 
fremdeles sin Tro, at den Tilgivelse, som den Gejstlige 
skal tilsige ham, er Guds Tilgivelse; og derpaa meddeler 
denne ham Tilgivelsen med de Ord: „Dig ske, som du 
tror". Særlig skulde Nadvergæsterne herved forud for- 
berede sig til Selvprøvelse og Styrkelse af deres Tro. 

Men aldrig mere skulde det gøres til en Nødvendig- 
hed eller Tvang. Ikke blot i en saadan Privatabsolution, 
men i hver Forkyndelse af Evangeliet og i sin egen 
Betragtning deraf, kan jo den troende hente ny Abso- 
lution. Saaledes bemærker ogsaa Luther om Skrifte- 
maalet før Nadveren, at han selv nu og da undlader 
det, for ikke at gøre det til en Samvittighedssag, som 
om det var nødvendigt. Den Gejstlige uddeler frem- 
deles ikke hin Absolution som en Dommer, men som en 
ordentlig ansat Tjener ved det guddommelige Ord, der 
dog ogsaa uden ham kan oprejse og saliggøre de an- 
fægtede. Og ingenlunde er det nødvendigt, at de 
enkelte Synder opregnes for ham; han kan ogsaa uden 
det tilsige den fulde Tilgivelse. 

Ogsaa Navnet „Bodssakrament" have Reformatorerne 
i Begyndelsen endnu nu og da anvendt paa denne sær- 

lige Handling, Absolution med Skriftemaal. Men med 
Kette have de senere begrænset Navnet Sakrament, der 
skulde betegne en af Herren indstiftet, tankebilledlig, 
naadebringende Handling, til Daab og Nadver alene. 
Thi i Absolutionen mangler jo Tankebilledet eller Tegnet; 
i den bliver kun Frelsesordet udtalt til de enkelte hver 
for sig; den hører saaledes til Ordets Forkyndelse 
overhovedet. 

Med Tiden har vor Kirke ogsaa holdt op med at 
gøre det enkelte Skriftemaal og Absolution til en regel- 
mæssig Ordning efter Art. 11. Den var jo dog ikke 
nødvendig for hver enkelt ved Siden af Frelsens For- 
kyndelse og den hellige Nadver. Og desuden blev 
den ofte for letfærdige Kristne paany til en blot 
Formsag, saa at just samvittighedsfulde Gejstlige bleve 
meget betænkelige herover. Derimod udbredte sig 
nu det hos os før Nadveren sædvanlige almindelige 
Skriftemaal og Absolution, som ogsaa allerede Luther 
og Melanchthon havde billiget ved Siden af Forkyndelsen 
af Frelsesordet overhovedet og ved Siden af hint Privat- 
skriftemaal. Dér udtale nu i det mindste Nadvergæsterne 
med hinanden ogsaa særlig deres Bekendelse og faa 
særlig Tilgivelse tilsagt, for at de (efter 1. Kor. 11,28) 
kunne tilskyndes til den rette Selvprøvelse og styrkes i 
den Tro, i hvilken de nu skulle fejre Forsoningsmaal- 
tidet i Samfund med Kristus. Vel dem, naar de ikke 
ogsaa lade dette blive til en blot Form! Men endnu vil 
vor Kirke altid aabne dem, der behøve særlig Trøst og 
Baad i Syndenøden, Adgang til hin særiige Trøst ved 
den Gejstlige som Skriftefader og indbyde dem dertil.- 



Den 13de Artikel. Om Sakramenternes Brug. 

Om Sakramenternes Brug lære vi, at Sakramenterne 

ere indsatte, ikke blot til at være Bekendelsestegn mellem 

Mennesker, men snarere til at være Tegn paa og Vidnes- 
byrd om Guds Vilje mod os, bestemte til at vække og 
styrke Troen hos dem, der bruge dem. Derfor skal 
Sakramenterne bruges saaledes, at Troen kommer tiU 
som fæster Lid til de Forjættelser, der frembydes og 
fremstilles ved Sakramenterne. 

Altsaa forkastes de, som lære, at Sakramenterne 
retfærdiggøre i Følge gjort Gerning, og ikke lære, at 
der ved Brugen af Sakramenterne kræves en Tro. som 
tror, at Synderne forlades. 



At hine] hellige Handlinger, Daaben og Nadveren, 
ere indsatte af Herren for Menigheden eller Kirken, og 
hvad der sker i dem, det har vor Bekendelse i det fore- 
gaaende udtalt om hver enkelt. Nu erklærer den videre 
om dem begge tilsammen, hvortil de ere os givne, og 
hvorledes vi maa bruge dem, for at, den Frelse, som 
Herren skænker os i dem, virkelig maa blive os til Del. 
Den sammenfatter hermed, hvad vi allerede før maatte 
gaa ind paa ved Forklaringen af Daabens og Nadverens 
Væsen, i det enkelte. 

Disse ere altsaa efter den lutherske Bekendelse ikke 
blot ydre Kendetegn for Kristne, men de ere snarere, ja 
fremfor alt, Tegn paa og Vidnesbyrd om den guddomme- 
lige Vilje mod os. Og dette er just atter den samme 
Guds Vilje, den vi af vort hele Hjerte tør og skal 
stole paa, nemlig hans Kærlighedsvilje, der vil fri os 
fra Synd og Skyld og gøre os salige. Denne Vilje er, 
som vor lille Katekisme siger, udtalt i Indstiftelsen af 
Daaben: „Den som tror og bliver døbt, han bliver salig" 
(Mark. 16,16); det er den samme, vi forlængst have hørt 
ved Herrens Maaltid: „givet og udgydt for eder til 
Syndernes Forladelse". Allerede Ordet alene vil vidne 
om denne Vilje, vække Troen og virkelig tildele de 
troende det i Guds Vilje os tiltænkte Frelsesgode: det 

sker da dobbelt sammen med Ordet ved det af Herren 
08 givne, med hans Forjættelse forbundne Tegn. 

Men ligesom Tegnene eller de tankebilledlige Hand- 
linger med den Forjættelse, de indeholde, tilskynde til 
Tro, saaledes maa vi ogsaa i Troen gribe og fastholde, 
hvad de tilbyde. Ligesom Sakramenterne tilskynde til 
Tro, saaledes fordre de i Følge vor Artikel ogsaa selv 
Tro og kunne med deres Indhold kun ret modtages i 
Troen. Det maatte vor Bekendelse atter hævde mod 
den sædvanlige, katolske Læremaade. Denne stillede — 
som vi saa det i Læren om Tro, Retfærdiggørelse, 
gode Gerninger og Fyldestgørelser — ved Siden af Guds 
frie, saliggørende Naade den Kristnes egne Dyder og 
Ydelser. Men tillige lærte den nu om den Naadesmed- 
delelse, som fandt Sted i Sakramenterne, at dertil var 
den ydre, sakramentale Handling tilstrækkelig; saaledes 
førte Nadveren en vis Naadegave ind i Nadvergæsten, 
ogsaa uden at han behøvede at nære hin troende Tillid 
til Guds Naade; saaledes fik i det saakaldte Bodssakra- 
ment enhver paa Grund af den Absolution, der blev ud- 
talt over ham, sin Skyld eftergiven, medens det da atter 
kostede særlige fortjenstlige Ydelser at blive fri for de 
øvrige Straffe. Kun saa meget fordredes der af Sakra- 
mentets Modtager, at han, som man udtrykte det, ikke 
ved en svær Synd, en saakaldt Dødssynd, som han havde 
begaaet og endnu ikke erhvervet ny Tilgivelse for, slog 
en Slaa for Naadesmeddelelsen i Sakramentet. Hertil 
siger vor Apologi: „Hvilke Misbrug denne Mening om 
den udvortes Handling i Sakramentet, hvorved man mod- 
tager Naade uden nogen god Rørelse i Hjertet, har 
udviklet i Kirken, det lader sig slet ikke udtrykke med 
Ord." Men den Hjerterørelse, i hvilken Guds naadige 
Tilsagn og Gaver ville optages, er efter den evangeliske 
Lære her som altid Troen. 

Mod en anden Side, særlig mod Zwingli, vendte Ar- 

tiklen sig med den Erklæring, at Sakramenterne ikke 
blot skulde være Tegn, paa hvilke man kan kende de 
Kristne. Ganske vist var dermed indrømmet, at de 
ogsaa skulde være det. Overalt, hvor Kristne uddele 
og modtage Daab og Nadver, blive de ogsaa kendelige 
som Kristne, for Verden. De skulle da ogsaa selv 
efter Artiklens Mening være klare over, at de ved Nad- 
verbordet aabenlyst fremstille sig for de andre som dem, 
der ville tilhøre den Herre, der saaledes antager og be- 
spiser dem, saa at deres Nærværelse her bliver en syn- 
lig Bekendelse til ham. 



Den 14de Artikel. Om den kirkelige Orden. 

Angaaende den kirkelige Orden lære vi, at ingen 
bør i Kirken lære offentligt eller forvalte Sakramenterne, 
uden at han er rettelig kaldet. 



Den kristelige Kirke er (Art. 7 — 8) de troendes 
Forsamling eller Menighed, hvor Evangeliet forkyndes, 
og Sakramenterne forvaltes; den er Herrens Menighed, 
som opbygger sig ved disse sine Naademidler og ved 
Brugen af dem for saa vidt ogsaa bliver synlig. Om 
disse Naademidler og deres Brug har Bekendelsen belært 
os; og med dem maa intet andet sideordnes, som om 
det hørte med til Kirkens Væsen. Men endnu maa vor 
Bekendelse tale om, hvem der da nu i Menigheden som 
saadan skal forkynde Guds Ord og uddele Sakramenterne. 
Derpaa svarer vor 14de Artikel, Den vil ikke tale om 
Forkyndelsen af det guddommelige Ord overhovedet, 
ikke om de kristelige Belæringer og Anvisninger, som 
den ene Kristen kan give den anden, Vennen sin Ven, 
Husfaderen sin Familie; forlængst havde vore Reforma- 
torer erklæret, at en saadan from Indvirken paa Næsten 

tilkommer enhver Kristen, hører til de Kristnes al- 
mindeKge Præstedømme. Men der menes netop den 
„offentlige** eller den egentlige kirkelige Forkyndelse, 
saaledes som den i Kirken og i hver enkelt Menighed 
skal øves netop for dette Samfund i det hele og paa 
Samfundets Vegne. Og Sakramenterne angaa jo efter 
den evangeliske og almenkristelige Lære i sig selv 
altid ikke blot den enkelte, men Menigheden eller 
Kirken som saadan; det er offentlige Handlinger: i 
Daaben optager Menigheden tillige i sit Samfund den, 
som den skænker Genfødelsens Bad; i Nadveren 
fejrer den sit Samfund med den Herre, der gav sit Liv 
for den, og det Samfund, hvortil den selv er forenet i 
ham. Hvem skal altsaa saaledes „lære offentlig", hvem 
„forvalte Sakramenterne"? 

Protestanternes katolske Modstandere fastholdt : kun 
de særlige Præster, nemlig de, der ved Haandspaa- 
læggelse af Bisperne, disse Apostlenes Efterfølgjere, vare 
indviede dertil. Men Protestanterne kunde ikke i Guds 
Ord finde noget om saadanne Apostel-Efterfølgere og 
om Præster, som ved dem skulde have faaet en særlig 
Aandsudrustning og præstelig Fuldmagt. 

Paa den anden Side hævdede nu hin sværmeriske 
Retning, som vi allerede oftere, særlig ved Gendøberiet 
(Art. 11) maatte fremdrage : vi Kristne ere alle Præster, 
altsaa kan ogsaa enhver optræde offentlig som Forkynder, 
naar han føler sig indvortes dreven af Aanden. Om de 
Kristnes almindelige Præstedømme havde nu netop vor 
Reformator Luther fremfor alle andre efter 1. Pet. 2,5 
og Joh. 1,6 atter vidnet højt og mægtigt, havde ogsaa 
erklæret, at naar vi ikke havde denne højere Værdighed, 
kunde ingen ved nogen Paves eller Biskops Indvielse 
blive Præst eller prædike og meddele Tilgivelse. Men 
han havde tilUge vist, at netop, naar alle vare Præster, 
maatte ingen enkelt uden de andres eller Menighedens 
Indvilligelse og Opfordring trænge sig frem for at øve 

det, som var den hele Menigheds Sag. Saaledes maatte 
der, hvad Forkjnidelsen angik, være en, som førte Ordet 
paa de andres Befaling, medens de tillige alle allerede 
derved, at de hørte Prædiken, ogsaa selv bekendte sig 
til Ordet og saaledes ogsaa lærte andre. Men i Nøds- 
fald maatte ganske vist hver enkelt Kristen som 
Præst ogsaa f. Eks. døbe eller tilsige andre den gud- 
dommelige Tilgivelse. Og saaledes fordrer da nu vor 
Artikel, at ingen maa udøve denne offentlige kirkelige 
Viricsomhed elle'r den offentlige Tjeneste ved Naade- 
midlerne, uden at være kaldet dertil paa ordentlig Vis: 
„Angaae'nde den kirkelige Orden lære vi, at ingen bør 
i Kirken lære offentlig eller forvalte Sakramenterne, 
uden at han er rettelig kaldet". Ogsaa i denne Hen- 
seende skulde Apostelens Ord, 1. Kor. 14,40, ske Fyldest: 
Alt ske sømmelig og med Orden! 

Men i hvilken bestemt Form denne Kaldelse skulde 
ske, derom kunde Reformatorerne ikke ud fra Skriften 
opstille nogen Trossætning. Det hørte for dem til de 
„menneskelige Vedtægter", om hvilke den næste Artikel 
handler. At Kirken, hvorledes den saa ordnede Kaldelsen, 
maatte være betænkt paa at kalde i Sandhed kristelige, 
begavede og for Embedet vel forberedte Mænd, forstod , 
sig af sig selv. — Som en smuk og god Skik beholdt 
de Haandspaalæggelsen : over de kaldede skulde man 
saaledes nedbede Guds Velsignelse og tillige bekræfte 
dem offentlig i deres Embede. Men ingenlunde behøvede 
det at være Biskopper, der foretog Haandspaalæggelsen, 
og ingenlunde bragte Haandspaalæggelsen en højere 
Aand eller „Karakter", som hin Kirkelære vilde. 

Skønt den tyske Udgave af Konfessionen i denne 
Artikel bruger Udtrykket „Kirkeregiment", er det dog 
ikke den ydre Styrelse af Kirken, der menes. Vor 
Artikel mener kun den Styrelse af Menigheden, der just 
finder Sted i den offentlige Forkyndelse af Guds Ord, 
og i Uddelingen af Sakramenterne, ganske bortset fra 

€11 bestemt ydre Ordning af disse kirkelige Virksom- 
heder, Tilsynet med en saadan Ordning, de dertil nød- 
vendige Myndigheder og Forholdsregler o. s. v. Den 
Styrelse, der menes, ligner Hyrdens, der leder og fører 
sin Hjord til grønne Græsgange, hvor den kan finde 
Næring. Kun om denne Naademidlernes Forvaltning 
Ted ordentlig dertil kaldede Personer, taler vor Be- 
kendelse her — ganske som det om Kirken i Art. 7 
simpelthen kun blev sagt, at den er Samfundet af de 
troende, hvor Evangeliet rettelig forkyndes, og Sakra- 
menterne rettelig forvaltes. Thi kun herpaa hviler efter 
den evangeliske Tro Kristi Menigheds sande, væsentlige, 
indre Væsen, kun herved tilhører man den og dens 
himmelske Hoved. Naar det skorter her, saa hjælper 
selv ikke de viseste og strengeste ydre Ordninger; hvor 
Guds Ord levende forkyndes og trænger ind i Hjerterne, 
dér er mangen Ufuldkommenhed i ydre Indretninger og 
Hjælpemidler let at bære. Og det, at Herren selv 
skulde have indsat bestemte, bindende ydre Ordninger 
for sin Menighed og dens Næring ved hans Livsord, 
det er efter vor Tro og Bekendelse ikke evangelisk 
Sandhed, men romersk Vildfarelse og Anmasselse. Me- 
nighedens ordentlig kaldede Hyrder have da efter vore 
Reformatorers og vor Bekendelses Mening et højhelligt 
Embede. De behøve ikke at maale sig med dem, der i 
det ydre Regimente, som Kirken ogsaa behøver, indtage 
en højere Stilling. Eller kan der tænkes noget højere 
Embede end deres, som have at gøre med de Gud 
indviede Sjæle selv og med hans Naademidler? Men lige 
saa alvorlig indskærper den evangeliske Lære ogsaa be- 
standig: deres Regimente er en Tjeneste, som de maa 
yde Sjælene spm Tjenere ved Guds Ord; og deres sande 
Virkekraft beror ikke paa dem selv eller deres egen 
Handlen, men paa Gudsordet selv og paa den Åand, 
som Gud (efter vor 5te Art.) lader virke deri. 

Den 15de Artikel. Om de kirkelige Skikke. 

Om de kirkelige Skikke lære vi, at de Skikke bør 
beholdes, som kunne beholdes uden Synd og tjeiie til 
Ro og god Orden i Kirken, saasom visse festlige Tider, 
Festdage og lignende. Med Hensyn til slige Ting paa- 
mindes dog Folket om, at Samvittighederne ikke maa 
besværes, som om en saadan Gudsdyrkelse skulde være 
nødvendig til Salighed. 

Ogsaa mindes der om, at menneskelige Vedtægter, 
indstiftede til at forsone Gud, til at fortjene Naaden og 
til at gøre Fyldest for Synder, stride mod Evangeliet 
og Troens Lære; derfor ere Løfter og Vedtægter an- 
gaaende Spiser og Dage o. s. v., indstiftede til at fortjene 
Naaden og gøre Fyldest for Synden, unyttige og mod 
Evangeliet. 

Fra den 6te Artikel og hertil har den augsburgske 
Konfession lært, hvad Kirken eller Kristi Menighed er, 
hvad der altid og overalt er nødvendigt for at bevare 
den, og hVad der derfor ogsaa af Kristus selv er bleven 
indstiftet til bestandig Brug i den, hvad altsaa ogsaa enhver 
Kristen bestandig og overalt skal søge, nyde og øve i 
den. Det er Trossætninger for vor Kirke. 

For at nu Kirken skal bruge disse Gaver ret og 
derved paa en værdig Maade tjene sin Gud og Herre, 
behøver den som alle andre Samfund i denne Verden, 
for sin fælles ydre Virksomhed ogsaa visse ydre Ordninger 
eller fælles, regelmæssige Former og Skikke. Den be- 
høver dem for den fælles Andagt og Opbyggelse eller 
for det, som vi kalde Gudstjeneste i snævrere Betydning: 
saaledes maa Menigheden paa hvert Sted have bestemte 
Dage og Timer, da den forsamler sig hertil, en bestemt 
Maade, hvorpaa den fælles Opbyggelse med Bøn, Præ- 
diken, Sang og ligeledes Daaben og Nadveren kan gaa 
højtidelig for sig, en værdig, Opbyggelsen tjenlig Ud- 

styrelse af dens Gudshuse o. s. v. Luther sammenlignede 
træffende saadanne gudstjenstlige Former og Skikke med 
Klæder, som vort Legeme trænger til, og som passe det 
snart mere. snart mindre, men som dog ingenlunde 
høre med til selve Legemet eller behøve at formes ens 
overalt. Kirken behøver fremdeles, som vi tidligere be- 
mærkede, ved Si^en af det gejstlige Embede, hvorom 
den 14de Artikel handlede, ogsaa et ydre Regimente i 
den Betydning, hvori man nu plejer at tale om Kirke- 
regimente, med lovlige Ordninger, Forfatninger, kirkelige 
Myndigheder o. s. v. Men her er det atter en Grund- 
sætning i vor Kirke, at alt sligt er og bliver menneskelige 
Ordninger. De behøve derfor, som allerede den 7. Art. 
lærte, heller ikke at være ens overalt. Den enkelte Me- 
nighed selv og navnlig de af dens Medlemmer, der har 
faaet et særligt Embede i den betroet, maa prøve, hvilke 
Former der tjene den fælles Opbyggelse og det kristelige 
Fællesliv bedst. Men ukristeligt, ja antikristeligt er det, 
naar man af menneskelige Ordninger vil gøre et gud- 
dommeligt Bud, bøje Samvittighederne derunder, binde 
Saligheden dertil. Derimod er det en svær Synd ogsaa 
mod menneskelige Kirkeordninger, naar, som Luther 
siger, vilde eller egensindige Hoveder, der overhovedet 
ikke kunne finde sig i noget fælles, af lutter Kaadhed 
sætte sig derimod. 

Saaledes havde Reformatorerne forlængst lært, og 
saaledes havde de handlet. De vare gaaede fredelig 
frem og havde beholdt saa mange som muligt af de tid- 
ligere, gudstjenstlige Skikke. Men hvad der stred mod 
Evangeliet, som f. Ex. hint saakaldte Messeoffer, havde 
de afskaffet som antikristelig Menneskeordning. Og 
naar den tidligere Kirke vilde paanøde nogen sine 
fromme, ja, ^om de foregav, fortjenstlige Øvelser, saaledes 
særlig Fasten, kunde Luther sige : „Netop fordi du under- 
staar dig at gøre min Frihed til et Lovbud, saa vil jeg 
spise til Trods for dig". De erklærede sig ogsaa altid rede 

Smaaskrifter til Oplysning for Kristne. IX, 1. 5 

til at blive i den hidtidige, kirkelige Forfatning, altsaa 
under Bisperne, ja ogsaa under Paven, naar man kun 
ikke vilde paalsegge dem noget uevangelisk og ikke gøre 
en guddommelig Ordning ud af denne Forfatning. Men 
udstødte af denne pavelige Kirke, havde de ordnet deres 
eget Samfundsvæsen selvstændig, saaledes som det svarede 
til den forhaandenværende Trang og de ved Guds Styrelse 
tilbudte Midler. Og om en Pave, der vil være indsat 
af Gud selv, til Kristenhedens Hoved, og ikke vil lade 
de Kristne blive salige uden sin Magt, erklærer saa 
Luther i sine Schmalkalder- Artikler : Dette Stykke viser 
vældig, at han er den rette Antikrist. 

Saaledes var de tyske Protestanters Lære om de kirke- 
lige Ordninger overhovedet. I Overensstemmelse hermed 
have de ogsaa for Kejser og Rige afgivet deres Erklæring 
i vor 15de Artikel. Og den holder sig særlig til Guds- 
tjenestens Ordninger, da jo ogsaa Protestanternes For- 
hold til disse var bleven mistydet i særlig vide Kredse, 
selv hos frommere og mildere Modstandere. Man skal 
altsaa overholde de menneskelige Ordninger, som kunne 
overholdes uden Synd og tjene til Ro og god Orden i 
Kirken, saaledes visse Fester, — dog med den Advarsel, 
at man ikke maa besvære Samvittighederne med sligt, 
som om det var nødvendigt til Salighed. 

Blandt Festdagene maa man her særlig ogsaa tænke 
paa Søndagen. Thi om den tales der i Sammenhæng 
med hine Ordninger udførligere i den 28de Artikel og 
ligesaa i Apologien; ogsaa deri, at vi Kristne for den 
nødvendige, regelmæssige, fælles Gudstjeneste have an- 
taget en Dag af de 7 efter den gammeltestamentlige 
Ordnings Forbillede, saa' Reformatorerne vel en saare 
gavnlig Ordning, som derfor skulde holdes i Ære, men 
dog kun en menneskelig (smlgn. Mk. 2,27, Gal. 4,10. 
KoL 2,16, Rom. 14,5). 

„De Skikke," hedder det, „som kunne beholdes 
uden Synd". Om saadanne menneskelige Ordninger, som 

derimod medføre Synd, taler nu Slutningen af vor Artikel. 
Det er, kortsagt, alle de formentlige Fromhedsøvelser, 
med hvilke man vilde forsone Gud og fortjene hans 
Naade. Saaledes hin Fasten og Afholdelse fra Kød- 
spiser paa bestemte Dage og Overholdelse af særlige 
Dage i Overenstemmelse med dette Formaal. Det er 
Øvelser, som allerede ovenfor kom paa Tale, ved de til 
Retfærdigheden og Saligheden hørende Gerninger og ved 
den bodfærdige Synders egen Fyldestgørelse. Herhen 
regner nu vor Artikel de klosterlige Stiftelser, ved hvilke 
der i samme Mening og Hensigt loves Gud kønslig Af- 
holdelse for hele Livet, fuldstændig Lydighed mod de Fore- 
satte og Afkald paa jordisk Ejendom. Saaledes føre Prote- 
stanterne i Konfessionens anden Halvdel et udførligere 
Forsvar for, at de have afskaffet disse „Vedtægter an- 
gaaende Spiser" og Klosterløfterne, som Misbrug; og 
den ugifte Stand, som skulde være noget saa højt, gaas 
der straks nærmere ind paa i den følgende Artikel. 



Den 16de Artikel. 
Angaaende de borgerlige Anliggender. 

Angaaende de borgerlige Anliggender lære vi, at de 
lovlige, borgerlige Ordninger ere Guds gode Værker, at 
det er tilladt de Kristne at beklæde Øvrighedsembeder, 
forvalte Ketsplejen, afsige Domme i Kraft af kejserlige 
og andre foreliggende Love, at fastsætte Straflfe efter 
Liov og Ret, føre retfærdig Krig, gøre Krigstjeneste, op- 
rette Kontrakter ved Lov, have Ejendom, aflægge Ed paa 
Øvrighedens Forlangende, tage til Ægte. 

Anabaptisterne forkastes, naar de formene de Kristne 
disse borgerlige Pligter. Ogsaa de forkastes, som ikke 
sætte den evangeliske Fuldkommenhed i Gudsfrygt og Tro, 
men i at vende de borgerlige Pligter Ryggen ; thi Evan- 

5* 

geliet lærer .Hjertets bestandige Retfærdighed. Det 
opløser ikke dermed Stat ^Uer Familie, men kræver 
netop at bevare dem som anordnede af Gud og at 
øve Kærlighed i saadanne Forhold. Derfor er det en 
uafviselig Pligt for de Kristne at adlyde deres Øvrig- 
heder og Love, undtagen naar de fordre, hvad der er 
Synd; thi da bør man adlyde Gud mere end Mennesker. 
Ap. Gjern. 5,29. 

Denne Artikel begynder at tale om nye Genstande,, 
som vor Bekendelse hidtil slet intet syntes at have at 
gøre med. Men det er for den Kristne saare vigtige 
Genstande og Spørgsmaal, saa vist som han med al sin 
Kristendom, med sin Tro og sin Kærlighed til Gud, 
med sin Stilling i Menigheden eller Kristi Legeme, 
kort sagt med alt det, som vor Bekendelse hidtil har 
talt om, staar i jordiske, udvortes, forgængelige Livsfor- 
hold, som dog ogsaa ere skabte af Gud og høre ham 
til. Hist aabne sig for vort indre Menneske de evige, 
himmelske Skatte, Retfærdigheden for Gud, Nydelsen 
af hans Naade, den fremtidige Salighed hos ham; at 
stræbe derefter er vort himmelske Kald. Det jordiske 
Liv, som Gud selv har stillet os ind i, frembyder ogsaa 
sine Goder og medbringer sine Opgaver: maa vi og skal 
vi ogsaa virkelig tage Del deri? Hist ere vi Led af 
en Menighed, som i Aanden er forbunden indbyrdes og 
med sin Herre, og hvor just hint indre, mod Gud og 
Himlen vendte Liv skal plejes. Her staa ganske andre 
jordiske Samfund ved Siden af Kirken. De har deres 
Bestaaen, ikke ved Kristi Aabenbaring og hans Aand, 
men paa Grund af den almindelige Menneskenatur, blandt 
Ikke-Kristne saa vel som blandt Kristne. De tilsigte 
Velvære, Beskyttelse og Nydelse af det jordiske Liv. 
For at sammenholde deres Medlemmer er hin Aand ikke 
nødvendig, men det sker allerede ved naturlige, almen- 
menneskelige Drifter og Fornødenheder. Saaledes fører 

«n naturlig Drift og Tilbøjelighed Mand og Kvinde 
sammen til Ægteskab, og derved opstaar saa Familien. 
Saaledes sikrer et Folk sin Bestaaen og sit Velvære i 
denne Verden og det ydre Samliv og Samvirken mellem 
alle sine Medlemmer, ved statslige Ordninger, ved ydre 
Love, som haandhæves af en fast Øvrighed. Her er den 
udvortes Lov Hovedsagen, medens i Kirken de udvortes 
menneskelige Ordninger, som vi saa', strengt skulde ad- 
skilles fra dens egentlige Kald og Væsen. Maa vi og 
skal vi tilkende saadanne Samfund en selvstændig Værdi 
for os Kristne ved Siden af Kirken? Maa og skal vi 
som Kristne ogsaa selv staa og virke, nyde og tjene i 
dem? 

En kristelig Bekendelse maa ogsaa have Svar her- 
paa, en retskaffen, samvittighedsfuld Kristen maa ogsaa 
kunne gøre sig. og andre Eegnskab herfor, han skal ikke 
blot vanemæssig, som ganske vist hver Dag af sig selv 
fører ,det med sig, deltage i alle disse Ting. Men vor Augs- 
burger-Bekendelse, hvis 16de Artikel nu taler særlig herom, 
havde ogsaa en meget bestemt og indtrængende Anled- 
ning dertil. Den maatte ogsaa her fremfor alt vidne 
mod svære Vildfarelser, som forlængst havde vundet 
mægtig Overhaand i den katolske Kirke, og tillige atter 
mod nye Misforstaaelser og Forvildelser af den sværme- 
riske Aand, som havde rejst sig i Gendøberne; og det 
var her Vildfarelser dels af fromme, men indskrænkede 
og ængstelige, dels af vilde og fremstormende Sværmere. 

Allerede ved Begyndelsen af vor Reformation, havde 
der rejst sig Sværmere, som i Guds Navn og Ærinde 
ikke blot vilde rense Kirken og Troen efter deres Mening, 
men tillige omstøde de dengang bestaaende verdslige 
Øvrigheder, Statsforfatninger og borgerlige Ordninger med 
Ild og Sværd, og udrydde alle ugudelige. Et Rige af 
Hellige, — thi selv vare de jo hellige, — vilde de sætte 
i hine Verdensrigers Sted, med udvortes, lovmæssige 
Ordninger, saaledes som Gud allerede havde antydet 

dem i Mose Lov og nu aabenbaret dem ved sin Aand* 
Et kort, sørgeligt Forsøg derpaa gjorde de senere, i 
Aaret 1534, med mange Rædsler og megen Blodsud- 
gydelse i Byen Mtinster. Ogsaa Kommunisme blev 
prædiket der: Ingen enkelt skulde have sin særlige Ejen- 
dom. Ja, man hørte endog enkelte Sværmere sige, at 
man heller ikke skulde „tage til Ægte,** o: ikke tage sin 
egen Hustru til sig, men ogsaa heri have Kommunisme* 
Andre lærte, at en sand Kristen overhovedet ikke mere 
maa have noget at gøre med ydre Lov og oflfentlig Magt. 
Evangeliet, mente de, lærer jo de Kristne kun at handle 
af Kærlighed til Næsten, ogsaa at lide Uret efter Bjerg- 
prædikenens Ord: Mtth. 5,39 f. En Kristen maa altsaa 
ikke beklæde noget Øvrigheds- eller Doramerembedey 
maa navnlig ikke deltage i Krig og Vaaben tjeneste. 
Kristne skulle heller ikke afslutte retslige Forretninger 
med hinanden, ikke „købe og sælge," som det dér hedder, 
men kun i Kærlighed dele med hinanden. Og Edsaf- 
læggelse, som Jesus ligeledes forbyder i Bjergprædiken, 
Mtth, 5.39 f, maa man heller ikke lade sig paalægge af 
Øvrigheden. Et saadant Forbud mod Krigstjeneste og 
Edsaflæggelse hævdes som bekendt endnu, siden hin Tid^ 
af visse fromme Samfund (Mennoniter). 

Derimod lærte de katolske Lærere rigtig om de 
verdslige Øvrigheder og Riger efter Apostlens Ord, 
Rom. 13, 1 f, at de bestaa efter Guds Vilje. Men 
Paverne og de rigtige Tilhængere af disse Gruds Sted- 
fortrædere erklærede tillige: Ligesom det aandeUge er 
højere end det verdslige, og det himmelske højere end 
det jordiske, saaledes har Gud ogsaa i verdslige Ting 
sat sine Præster, som han har betroet det aandelige 
Regimente og Omsorgen for Sjælene, og, som den øverste 
blandt dem, Paven over de verdslige Øvrigheder. I 
Kirkens og Pavens Haand har han givet det verdslige 
og aandelige Sværd ; først af denne Haand maa Fyrsterne 

modtage det verdslige Sværd, og den samme Haand kan 
tage det fra dem igen; Paven har den højeste Dom, 
ogsaa over Kejseres og Kongers Handlinger og Ret til 
at afsætte dem. Paa den tyske Rigsdag vovede rigtig- 
nok dengang selv ikke de værste Papister at rykke 
frem med saadanne Sætninger, skønt de forlængst vare 
forkyndte som Trossætninger af Paver, og Paverne vwre 
jo efter deres Mening ufejlbare. Netop denne Pavernes 
Ufejlbarhed stod dengang endnu ikke fast selv for gode 
Katoliker; den er jo, som bekendt, først i vor Tid bleven 
katolsk Kirkelære, og med den altsaa ogsaa Pavernes 
Fordring paa Overhøjhed over de verdslige Myndig- 
heder foruden den kirkelige Magt og Overhøjhed. Der- 
for have da ogsaa Protestanterne paa Augsburger-Rigs- 
dagen ikke udtrykkelig talt herom og herimod; Apologien 
erklærer derimod, at en saadan Beskrivelse af det kirke- 
lige, pavelige Regimente ganske vist har et Skriftsted 
for sig, nemlig Daniels Spaadom (Kap. 11,36) om Anti- 
kristen. 

Dengang herskede allerede forlængst i den katolske 
Kirke, og hersker da ogsaa endnu under stort Skin af 
Fromhed, den Mening, at en god Kristen nok maa del- 
tage i hine verdslige Ting, Ordninger og Øvelser, maa 
overtage et verdsligt Kald i det borgerlige Liv eller et 
Embede i Staten, maa tage til Ægte og avle Børn, maa 
erhverve sig Ejendom, omsætte den, føre Retsstridig- 
heder med andre derom o. s. v., — for saa vidt altsaa 
i Overensstemmelse med vor Artikels første Halvdel; 
men, saaledes lærte man videre, en endnu bedre Kristen 
var dog den, der saa vidt muligt forsagede alt dette, 
overhovedet saa vidt muligt flyede bort fra denne Verden. 
Derved skulde man erhverve sig den særlige Fortjeneste, 
ved hvilken et Menneske kunde rose sig for Mennesker 
og for Gud. Ja, derved opnaaede man Fuldkommenhed. 
Og dette Ideal var det, der tilstræbtes i Munkevæsenet. 

En ny Erkendelse og et helt nyt Liv var ogsaa her 
brudt frem, efterat Luther atter havde stillet det gamle 
ægte Evangelium paa Stagen. 

I dets Lys fik de Evangeliske først ret Øjet op for 
Forskellen paa det aandelige og det verdslige, det 
himmelske og det jordiske i vort Liv og vor Stræben, 
hvad der hørte til det ene og til det andet, og hvorledes 
den Kristne maa stille sig til det ene og til det andet. 
Nefcop de lærte at vurdere det himmelske fremfor alt og 
over alt. De lærte fremfor alt, hvad der hørte til det 
indre Menneskes Liv, dette i sit Hjerte ved Troen at 
hæve sig til Gud og nyde hans aandelige, evige, himmelske 
Goder, i Kærlighed at hengive sig til hans Vilje, i hele 
sit Liv, al sin Digten og Tragten at være dreven af hans 
Aand og salig derved. Saaledes vilde de tragte efter 
Guds Rige, og det, som er her oven til (Mtth. 6,33, Kol. 
3,1), saaledes allerede nu (Fil 3,20) have deres Fædre- 
land i Himlen, som Himmeriges Borgere. I dette Rige 
skulde Gud selv regere ved sine aandelige Midler og 
Kræfter, sit evangeliske Ord og sin Helligaand. Og 
saaledes har navnlig en Luther ogsaa altid længtes did 
til et hinsides, hvor alt det, der endnu hæmmer os her 
i Livet, er forsvundet, og vi ganske ere komne hjem til 
vor Herre i Himlen. (2. Kor. 5,8; Fil. 1,23). 

Men netop de Evangeliske turde og maatte jo og- 
saa sige sig selv, at deres Gud selv for dette Liv havde 
anvist dem denne jordiske Verden, at han selv ogsaa 
har nedlagt i dem alle Sjælens og Legemets hertil 
svarende naturlige Fornødenheder, Kræfter og Drifter. 
Det samme Guds Ord, som kaldte dem til Gud og hans 
Himmel, bevidnede dem ogsaa, at al Guds Skabning er 
god og intet forkasteligt, som nydes med Taksigelse 
(1. Tim. 4,4). Som Guds Børn ved Troen vidste de sig 
ogsaa fri for disse Ting, ja vidste: „alt er eders" (1. 
Kor. 3,23); som lydige Børn (1. Pet. 1,14) skulde de og- 
saa i Brugen af disse Ting tjene Herren og Faderen 

i Himlen. Saaledes lærte de Evangeliske at betragte 
hele dette jordiske og i det jordiske sig bevægende Liv, — 
med alt det derhen hørende Arbejde og Samvii^en af 
Menneskeheden, alle de Midler, som hertil tilbydes os, 
alle de Frugter, som det bærer — saaledes Agerdyrkning. 
Industri, Handel, verdslig Videnskab, Kunst o. s. v. Og 
alt det havde Gud allerede paa Grund af sin naturUge 
Skabelse, og den almenmenneskelige Natur anlagt og 
bestemt saaledes — ikke først paa Grund af sit Evan- 
gelium, Naadesbudskabet om Himmeriges Rige. Dette 
▼ilde heller ikke give særlige Anvisninger for disse verds- 
lige Ting, tvertimod kun frembringe det rette inderste 
Sindelag, med hvilket den Kristne ogsaa i dem skulde 
bevæge sig og tjene Gud. Hvad der her overalt var 
nødvendigt og passende, det vilde Gud overlade Menne- 
skene, og da ogsaa sine Kristne, at udfinde med deres 
egen Forstand og Fornuft og gennem egen Erfaring. 

Ganske særlig lærte vore Reformatorer at forstaa og 
vurdere de 2 Hovedordninger for Menneskenes Samliv 
og Samvirken i denne Verden, som Gud allerede i sin 
Skabelse og Menneskenes almindelige Natur har begrundet 
og fremdeles vil have opretholdt. Om dem taler jo ogsaa 
vor Artikel fornemmelig. Det er Ægtestanden, i hvilken 
Hustruen bhver Mandens Livsledsagerinde og Medhjælp ; 
mod hvilken Mennesket drives saa mægtigt af de Drifter, 
Gud har nedlagt i dets Natur, og hvorved deres onde 
Misbrug afværges, hvorved Menneskeheden skal forplantes 
videre, og de inderUgsteSamfundsbaand, Familiens, knyttes. 
Og det er Staten med den verdslige Øvrighed, hvori 
hele Folkeslag ved faste Love ordne det ydre Samfunds- 
liv i deres Midte, fastsætte Retten, hævde den mod 
Overtrædelser, overholde ydre Ærbarhed og Ro. Ogsaa 
dertil leder og fører Gud Menneskene allerede paa 
Grund af deres Natur og ved sit verdensstyrende For- 
syns Førelser. Allerede gennem deres Natur lader han 
dem erfare, hvorledes de behøve en saadan Ordning, 

Samfundsliv og Fred, og har, som Luther med Paulus 
siger, skrevet en naturlig Lov i deres Hjerte, saa at de 
derefter opstille Forskrifter for deres Samliv og straffe 
det onde. Han opholder ogsaa den hertil indsatte Øv- 
righed med sin egen Magt; var den, siger Luther, kun 
af Mennesker, og ikke af Gud, saa var den ikke en 
Time sikker paa sin Bestaaen. Saaledes ere Staterne og 
Øvrighederne med deres Love, som vor Bekendelse siger. 
Guds gode Værker. Og de ere i Sandhed, som det her 
hedder, „gode^ ; de ere ikke blot gode og heldbringende 
for Menneskenes ydre legemlige Velfærd, men medbringe 
overalt, hvor de bestaa, ogsaa hos Hedningerne, en 
gavnlig Tugt for Menneskenes Handlen og Villen og en 
Skranke mod Syndens Udbrud; saaledes især Statens 
ydre Lov og Øvrighedens Arm, som med ydre Magt og 
Straf opretholder Loven. — Til Familien slutter sig 
Husstanden overhovedet med Tjenestefolkene, Tyendet. 
Ogsaa herfor har jo Luther i sin lille Katekisme, i 
Hustavlen nemlig, givet Forskrifter. Og ligesom hele det 
mangfoldige, jordiske Arbejde i Agerdyrkning, Haand- 
værk, og ogsaa verdslige Kunster, høre med til Livet og 
Virksomheden i denne Verden, saaledes ogsaa de menne- 
skelige Forbindelser og Ordninger, som tjene hertiU 
Ogsaa Daglejerne og Arbejderne har Luther optaget i 
sin Hustavle. 

Disse ydre verdslige Ordninger, og især det verds- 
lige Regimentes omfattende Ordning, vil altsaa Luther 
og vor evangeliske Lære overalt have vel adskilt fra 
Kristi aandelige Rige, hvori han ved sit Evangelium og 
sin Aand styrer Hjerterne, og hvor nu vel, som vi oven- 
for hørte, hans Menighed ogsaa ifører sig visse ydre 
Former for sin ydre Gudstjeneste og sin ydre Ledelse, 
som dog vel maa adskilles fra Kristi Frelsesvej eller 
Frelsesordning og fra hans Riges egentlige Væsen. Og 
saaledes vilde ogsaa Kristus simpelthen lade hine verds- 
lige og navnlig de statslige Ordninger have deres egen 

Bestaaen; han vilde bringe et glad Budskab for Sjælene 
og ikke Anvisninger for det verdslige Regimente; han 
vilde heller ikke give sit Evangeliums Sendebud og 
Tjenere nogen Forskrift eller Fuldmagt i den Retning. 
Det forholder sig dermed i hans Rige eller den nye Pagt 
ganske anderledes, end i det gamle Testament og Israels 
Rige, hvor det samme Guds Ord, som udgik til Hjerterne, 
tillige bragte ydre Bestemmelser for det verdslige og 
borgerlige Liv ; om disse maa vi nu i Evangeliets og vor 
kristelige Samvittigheds Lys sige, at de i sig selv ikke 
høre med til den evige, uforanderlige Grudsvilje eller til 
de nødvendige Frugter af og Prøver paa et retskaffent, 
fromt, himmelsk Sind; de hørte kun til Mose Lov, da 
Evangeliet endnu ikke var aabenbaret; den kom før 
Evangeliet som en Tugtemester for umyndige, umodne 
Børn (Gal. 3,23 fif. 4,2 ff.). 

Allerede for en jevn, from protestantisk Kristen 
ville nu disse Tanker om hellige og verdslige, himmelske 
og jordiske. Ordninger være let forstaaelige, ja synes ham 
selvfølgelige; endogsaa hos mange redelige Katoliker i 
vor Midte har de fundet Indgang trods deres Pavers 
Lærdomme. Men da Luther fremsatte dem, vare de nye; 
han maatte først bevise dem ud af Guds Ord, kæmpe 
vældig for dem. Saaledes har han gjort overfor hine 
pavelige Fordringer: „Al Verden véd jo," siger han en- 
gang med Tak til Gud, „med hvilken Flid jeg har ar- 
bejdet paa, at de to Embeder og Regimenter, det verds- 
lige og det gejstlige, sondres fra hinanden, og hvert af 
dem bliver klart undervist om og henvist til sin egen 
Gerning". Saaledes har han tillige gjort over for hine 
Sværmere, som med ydre Magt vilde oprette Kristi Rige 
paa verdslig Maade efter Moses Ordninger eller ogsaa 
efter egne, underlige Aabenbaringer, og derimod omstyrte 
de bestaaende verdslige Riger, Stater og Love. Netop 
om disse lærer han tvertimod med Apostelen Paulus, at 
de ere forordnede af Gud. Dem, siger han, maa man 

ikke sammenblande med de mosaiske Bestemmelser — 
kun kan man jo gerne i sin egen Lovgivning derfra tage, 
hvad man efter sin egen Dom ogsaa finder passende paa 
de nuværende Forhold. Om Staternes skrevne Love 
siger han engang: „Man skal holde dem under Fornuften, 
som er den Kilde, hvoraf de ere rundne". Derfor siger 
ogsaa vor Artikel, at det er de kejserlige og andre fore- 
liggende Love, hvorefter man skal regere Land og Folk 
og holde Lov og Dom. 

Saaledes lærte Luther nu ogsaa alle de enkelte 
Kristne at skelne mellem deres kristelige, himmelske 
Kald, Hjertets og Sindelagets Forhold til Gud og hans 
evige Bud, Saligheds vej ens Ordning o. s. v., og saa deres 
jordiske Kald, de verdslige Øvrigheder, hvorunder de staa, 
de verdslige Opgaver, som de har at arbejde for. Men 
ogsaa den jordiske Stand og det jordiske Kald tildeles 
af Gud. Han sætter os som Børn allerede ved Fødslen 
ind i Familien og Husstanden, og allerede her ogsaa i 
et verdsligt Rige, i en Stat, under Øvrigheder o. s. v. 
Han vil da føre os paa vore Livsveje ved Gaver og 
Drifter, som han lægger i os, og ved de Forhold, han 
sender os, ogsaa i de forskellige Livsvirksomheder, i 
Ægteskab eller ugift Stand, i Statstj eneste, i de forskel- 
lige borgerlige Stillinger o. s. v. Og netop midt i alle 
disse Forhold kan og skal den Kristne i Hjertets Ret- 
skaflfenhed, i Gudsfrygt og Tro, i Kærlighed til Gud og 
Næsten følge det for os alle fælles kristelige Kald, 
tragte efter det himmelske Klenodie. Derfor er det 
ikke nødvendigt at vende sig bort fra det jordiske Kald, 
Ægteskabet o. s. v. Dertil hører tvertimod ogsaa Tro- 
skaben i dette jordiske eller Opfyldelsen af de Pligter, 
som Gud selv ogsaa her tildeler enhver. Saaledes siger 
Luthers store Katekismer „Er det ikke en herlig Ros 
at vide og sige, at naar du gør dit daglige Husarbejde, 
saa er det bedre end alle Munkes Hellighed og strenge 
Liv?" 

Herudfra havde Luther ecdeh'g ogsaa det rette 
Svar paa Gendøbernes Spørgsmaal, hvorledes det kunde 
tillades de Kristne at føre Krig, straffe Forbrydere 
med Magt, ja med Sværdet, føre Retsstridigheder, af- 
lægge Ed, da jo dog deres Herre og Mester havde for- 
budt alt dette og tvertimod i sin Bjergprædiken havde 
gjort det til Pligt at lide Uret og at give efter for 
andres Fordringer. Jesus vendte jo, som bekendt, ikke 
den anden Kind til, da han blev slaaet paa Kinden for 
det høje Eaad. Paulus lærte, at Øvrigheden bærer 
Sværdet efter Guds Vilje. Den samme Apostel ned- 
lagde ogsaa retslig Protest, da der var sket ham selv 
Uret (Ap. Gem. 16, 57). Men hvorledes skulde da en 
Kristeli rime de to Ting sammen? De katolske Lærere 
fandt en formentlig Løsning deri, at Bjergprædikenens 
Ord ikke vare Befalinger, men kun Raad; at følge dem, 
var ikke almindelig Kristenpligt, men en særlig For- 
tjeneste: man opnaaede derved „Fuldkommenhed". Men 
det er dog temmelig klart, at Jesus netop i Bjerg- 
prædikenen, som Luther bemærker, tvertimod „byder 
haardt", ja vil have endogsaa det mindste af disse Bud 
opfyldt, og han frakender ikke blot Overtræderne Fuld- 
kommenheden, men fordømmer dem. 

Herimod har Luther vist, og Protestanterne har 
efter ham lært det ud af Skriften: Herren taler dér 
udelukkende om, hvorledes hans Disciple netop som 
hans Disciple eller som Borgere i hans Himmerige skulle 
være sindede og forholde sig; han ser dér ganske bort 
fra den Stilling, som de har i det verdslige Rige under 
de verdslige Ordninger og de Pligter, som følge deraf; 
og dog har han, som sagde: „Giver Kejseren, hvad 
Kejserens er", ogsaa villet lade denne Ordning bestaa 
for sine Disciple. De rette Disciple, siger Luther, be- 
høvede ikke i og for sig dette Sværd. Men nu lader 
Gud dem leve blandt Medmennesker og Medborgere, hvor 
man behøver det og overhovedet verdslig Lov og Ret, ja 

Gud selv vil opretholde det; da maa en Kristen, naar 
han skal leve for sin Næste og tjene ham, ogsaa tjene 
ham heri, for at afværge det onde: han maa gøre sit 
til, at verdslig Magt og Ret, som Luther siger, kan 
„bhve holdt i Kraft og i Frygt og Ære". Ligesom vi 
maa holde det gejstlige og det verdsh'ge Regimente ude 
fra hinanden, saaledes maa vi ogsaa hos et Kristen- 
menneske ligesom skelne mellem to Personer eller to 
Embeder, som han siger: den Kristne er en Kristen, 
og han er tillige Fyrste eller Undersaat, Herre eller 
Tjener o. s. v. Og ogsaa for sit eget Vedkommende maa og 
skal den Kristne i Følge sin Borgerpligt tage sin Tilflugt til 
Lov og Ret overfor Misdædere. Herren, siger Luther, 
tillader nok, at du paa ordentlig Vis kræver din Ret, 
kun maa du se til, at du ikke har noget hævngerrigt 
Hjerte; hvor sligt ikke er med i Spillet, og du kun 
med Rette søger at beskytte dig mod Vold og Overlast, 
men ikke vil hævne dig eller skade Næsten, dér gør du 
ikke Uret; Hjertet maa kun ikke være falsk, men altid 
taalmodigt, og maa kun af virkelig Kærlighed til Ret- 
færdigheden handle saaledes. Paa samme Maade be- 
dømte Luther Eden: „Af sig selv skal ingen sværge, 
men kun naar han har Guds Ord derfor; men det er 
at have Guds Ord derfor, naar han befaler mig det 
som paa Embedsvegne og for hans Skyld eller kræver 
det ved dem, der ere i Embedet". 

Paa dette Punkt stod nu Protestanterne. Herudfra 
og efter alle de Forklaringer, som forlængst vare givne 
derom af Luther og andre, kunde de nu kort udtale 
sig til begge Sider, som den 15de Artikel gør. Først 
erklære de mod hine gendøberske Sværmere, at de 
verdslige Riger og Øvrigheder ere guddommelige Ord- 
ninger, og at de Kristne maa tage Del i alt, hvad der- 
til hører. Saa vende de sig lige saa skarpt mod hin 
foregivne katolske „Fuldkommenhed^', som skulde be- 
staa deri, at man unddrog sig det ægteskabelige Liv, 

Husstand og Ejendom. For dem bestaar den rette, 
evangeliske Fuldkommenhed overhovedet ikke i sligt ud- 
vortes og timeligt, men i Gudsfrygt og oprigtig Tro paa 
Gud; dens indre, evige Væsen bestaar i den Hjertets 
Retfærdighed, som Evangeliet lærer; og naar det er i 
Orden, saa skal man efter Evangeliet just agte de 
verdslige Ordninger som sande, guddommelige, og indenfor 
disse Ordninger udvise en kristelig Kærlighed og be- 
flitte sig paa virkelig gode Gerninger, hver efter sit 
Kald. 

Men naar de sige, at man saaledes skal adlyde 
Øvrighedens Bud, saa føje de til: „undtagen naar de 
fordre, hvad der er Synd", med Peters Ord, at mau skal 
adlyde Gud mer end Menneskene (Ap. Gem. 4, 19; 5, 29). 
Just dengang saa' det jo for dem selv truende ud til, 
at ^et verdslige Regimente, ^ nemlig deres Kejser, med 
Rigsdagens Flertal vilde gøre slemme Indgreb, i Kristi 
Rige og byde dem at fornægte Evangeliet. Ogsaa de 
vare her bestemte paa at adlyde Gud mere. 



Den 17de Artikel. Om den yderste Dom. 

Ligeledes lære vi, at Kristus vil komme ved Ver- 
dens Ende til Dom, og at han vil opvække alle de døde; 
give de fromme og udvalgte et evigt Liv og bestandige 
Glæder, men fordømme de ugudelige Mennesker og 
Djævlene for at de skulle pines uden Ende. 

Vi forkaste Anabaptisteme, som mene, at der vil 
blive Ende paa de fordømte Menneskers og Djævlenes 
Straffe. Vi fordømme ogsaa andre, som nu udsprede 
jødiske Meninger, at de fromme, før de dødes Opstan- 
delse, skulle have Herredømmet over Verden, efter at 
de ugudelige overalt ere undertrykte. 

Om hele denne Verdens Skikkelse, indenfor hvis Ord- 
ninger vi skulle tjene Gud hernede, har dengang ingen 
alvorligere end vore Reformatorer bevidnet, at den, som 
Paulus (1 Kor. 7, 31) siger, forgaar. Ingen har inder- 
ligere og mere end de længtes efter Enden, da Kristus 
skulde komme fra Himlen, oprette og aabenbare sit 
Rige alene , holde Dom og udskille de ugudelige , som 
endnu under de ydre Ordninger drive deres Væsen, op- 
tage sine troende og udvalgte, som endnu her danne en 
uanselig Menighed, i sin Herlighed og Salighed. Hertil 
gaas der nu over i vor Bekendelses 17de Å^rtikel. 
Den bekender kort, hvad den i Skriften fandt om 
Kristi Genkomst, den almindelige Opstandelse, Dommen, 
den evige Glæde og evige Fordømmelse. 

Med den katolske Kirke var der ingen Strid herom. 
Vel forkastede Protestanterne forlængst et Hovedstykke 
af den katolske Lære om det andet Liv, nemlig Læren 
om Skærsilden. Denne havde dog intet at gøre med 
den endelige Afslutning ved Kristi Genkomst og den 
almindelige Dom, men beskrev Tilstanden for de hen- 
sovede Sjæle, der før denne Afslutning bleve bortkaldte 
til det hinsides. Den paastod, som vi allerede ovenfor 
bemærkede ved Læren om Bodssakramentet, at de 
Kristne, som modtage den kirkelige Absolution, men 
endnu ikke ved deres egne Fyldestgørelser have ydet 
det nødvendige, før deres Død maa afbøde det i Skærs- 
ilden. Og denne Lære havde vor Bekendelse allerede 
forkastet sammen med hin Bodslære overhovedet. 

Men ogsaa her maatte den afvise gendøberske Lær- 
domme. Saaledes den Lære, at der „vil blive Ende 
paa de fordømte Menneskers og Djævlenes Straffe", at 
de derimod alle engang ved Omvendelse atter skulle 
bringes til Samfund med Gud. Reformatorerne for- 
kastede det, thi de fandt ikke Grund og Ret dertil i 
den hellige Skrift. Det dunkle og svære, der klæber 

ved Tanken om de evige Straffe, som Skriften taler om, 
vilde de i Ydmyghed overlade til G-ud. 

Og i de gendøberske Kredse havde ogsaa den Lære 
hjemme, som Bekendelsens sidste Sætning kalder jødisk, 
nemlig at „de fromme før de dødes Opstandelse skulle 
have Herredømmet over Verden, efter at de ugudelige 
overalt ere undertrykte". Allerede ved den forrige Ar- 
tikel maatte vi omtale den; det var jo mod den, der 
blev erklæret,* at alle bestaaende Øvrigheder og retslige 
Ordninger skulde blive i Kraft efter Guds Vilje. I vor 
Artikel ere særlig Ordene „før de dødes Opstandelse" 
rettede mod den. Efter Opstandelsen skulle ganske vist 
Kristi Hellige have et Rige over den hele Verden, 
hvorfra de ugudelige ere udelukkede — dog ikke et 
verdsligt Rige, som Gendøberne mente., og paa ganske 
anden Maade end ved Menneskevold og Sværd. — Hvor- 
ledes ellers hint store, sidste Maal i det enkelte skal 
indtræde og gaa for sig, derom siger ikke blot vor Be- 
kendelse saa lidt, men trods al Længsel og Haab om, 
at det maatte komme snart, have dog vore Reformatorer 
overhovedet afholdt sig fra al ørkesløs Grublen derover 
og kun villet glæde sig ved Forjættelsens enfoldige Ord. — 

Hermed synes Augsburger-Konfessionens Artikler at 
have naaet deres Afslutning. De har jo ogsaa udbredt 
sig rigt over alle Troens Hovedstykker, ja over de vig- 
tigste Spørgsmaal med Hensyn til hele vor Livsførelse. 
I Virkeligheden følge de 4 næste Artikler kun som et 
Anhang. Melanchthon tilføjede dem i Augsburg navnlig 
af den Grund, at 'der med Hensyn til de Lærepunkter, 
de omhandle, nylig var rettet særlig slemme Anklager 
og Mistænkeliggørelser mod Protestanterne. 

Fremfor alt drejede det sig atter her om den store 
Grundlære, at det syndige Menneske ikke med sine 
egne, gode Ydelser, men kun af Naade, ved Tro, kan 
bestaa for Gud. Her sagde man: de lade slet ikke 

Smaaskrifter til Oplyining for Kristne. IX, 1. 6 

Mennesket beholde nogen egen Vilje mere, og de gøre 
Gud selv, som har skabt Mennesket, til Syndens Ophavs- 
mand. Fremdeles bagtalte man dem, som om de ringe- 
agtede, ja forbød de gode Gerninger, og vilde særlig 
herved sætte ondt for dem hos Folk, der ikke gerne 
satte sig ind i Lærestridigheder, og hos en stor Del af 
Rigsstænderne. 

Jnst herti) brugte man særlig den Anklage, at de 
foragtede Helgenerne paa det groveste. . Ogsaa store 
Herrer, saaledes Kejseren, satte megen Pris paa Hel- 
gener. Det katolske Folks hele, store Masse mente 
ved deres Hjælp og Gunst ogsaa at vinde eller gaa 
glip af det timelige og evige Vel. 

Derfor erklærer Konfessionen sig da først nærmere 
om Menneskets egen Vilje. 



Den 18de Artikel. Om den frie Vilje. 

Om den frie Vilje lære vi, at den menneskelige 
Vilje har en vis Frihed til at frembringe en borgerhg 
Retfærdighed og træflfe Valg i Ting, der ere underlagte 
Fornuften. Men den har ikke Kraft til uden denHellig- 
aand at frembringe Retfærdighed for Gud eller en aandelig 
Retfærdighed, fordi det sanselige Menneske ikke fatter 
de Ting, som høre Guds Aand til, men dette sker i 
Hjerterne, naar den Helligaand modtages ved Ordet. 
Dette siger paa lignende Maade Augustin i 3die Bog af 
Hypognosticon: „Vi tilstaa, at alle 'Mennesker besidde 
en fri Vilje, som har et fornuftigt Omdømme, ikke at den 
derved er skikket til enten at begynde eller i det mindste 
fuldføre noget i de Ting, som høre Grad til, men kun i 
det nærværende Livs Gerninger, saavel de gode, som 
de onde. Ved de gode forstaas der, hvad der opstaar 
af Naturen, f. Eks. Vilje til at gøre Markarbejde, til at 
spise og drikke, til at stifte Venskab, til at skaffe sig 

£læder, til at bygge Hus, til at tage sig en Hustru, til 
at røgte Kvæg, til at^lære et eller andet godt Haand- 
værk, eller hyad godt der nu hører til det nærværende 
Liv. Alt dette bestaar ikke uden guddommelig Hjælp, 
ja deraf og derved er det til og har det begyndt at 
være. Men ved de onde forstaas der f. Eks. Vilje til 
Afguderi, til at begaa Mord o. s. v." 

Vi forkaste Pelagianerne og andre, som lære, at vi 
uden den Helligaand, alene ved Naturens Kræfter, kunne 
elske Gud over alle Ting, ligeledes opfylde Guds Bud 
med Hensyn til Handlingernes Væsen. Thi endskønt 
Naturen paa en vis Maade kan udføre ydre Gerninger 
(den kan nemlig holde Hænderne tilbage fra Tyveri, fra 
Mord), kan den dog ikke bevirke Sjælens indre Retning, 
saasom Gudsfrygt, Tillid til Gud, Kyskhed, Taalmodig- 
hed o. s. V. 

Den anden Artikel havde erklæret, at alle Mennesker 
ere fulde af ond Lyst, og at de ikke kunne have sand 
Gudsfrygt og Tro paa Gud. Vor Artikel tilføjer nu, at 
til ydre Ting og Handlinger, som f. Eks. til at spise og 
drikke, drive Agerdyrkning, gifte sig, har ganske vist 
ogsaa det syndige Menneske endnu en vis Viljesfrihed. 
Han kan i et vist Maal og Omfang raade over den efter 
sit eget naturlige Omdømme, han kan vælge mellem 
forskellige Ting. Men Bekendelsen bliver derved: til 
hjertelig Gudsfrygt og hjertelig Tro paa Gud kan han 
ikke naa med egne Kræfter; den onde Lyst, som netop 
ogsaa ved hans Forhold til hine ydre Ting og ved hans 
Vælgen mellem dem, rører sig i hans Hjerte, kan han 
ikke udrydde. Den anfører herfor Sætninger af et Skrift, 
som var forfattet af den store katolske Kirkelærer Au- 
gustin eller i det mindste, ogsaa af Modstanderne, blev 
tilskrevet ham. 

Man kunde her maaske endnu fremdeles spørge 
om, hvor vidt denne onde Lysts Magt i Menneskets 

6* 

Indre strækker sig, og om der ved Siden af den ogsaa 
i det naturlige, syndige Menneskes Samvittighed og 
Hjerte (smlgn. Rom. 2, 14 ff., 7^ 15 ff.) endnu rører sig 
bedre Drifter. Og derom er der senere bleven forhandlet 
og stridt ogsaa mellem Protestanterne. Men for vor 
Bekendelse var det nok at udtale Hovedsagen, at nem- 
lig Mennesket med alt det ikke formaar i Sandhed at 
blive Gud til Velbehag, eller at han dermed uden Guds 
Aand og Naade paa ingen Maade kan naa frem til 
den Retfærdighed for Gud , som efter den 4de Artikel 
bliver os til Del af Naade for Kristi Skyld ved Troen. 
Om Syndens Oprindelse tales der nu kortelig i 



Den 19de Artikel. Om Syndens Aarsag. 

Om Syndens Aarsag lære vi, at selv om Gud skaber 
og opholder Naturen, saa er dog Syndens Aarsag de 
ondes o: Djævelens og de ugudeliges, Vilje, som naar 
Gud ikke hjælper til, vender sig fra Gud, som Kristus 
siger Joh. 8: Naar han taler Løgn, taler han af sit eget. 



Mod Modstandernes Mistydning (se ovfr. S. 82) er 
der altsaa her udtalt, at (som Reformatorerne ogsaa be- 
standig havde erklæret) Sjmden tvertimod overalt hid- 
rørte fra Syndernes egen Vilje, fra Djævelen og de 
ugi^delige. Denne Vilje nemlig vendte sig bort fra Gud 
ogV de onde , saa snart Gud ikke „hjalp til" eller som ^ 
den tyske Tekst siger, „da han tog sin Haand bort", 
o: sin Almagts Haand, med hvilken Gud ganske vist 
havde kunnet afværge Synden. Det er en kort For- 
klaring; mangen vilde maaske sige, at den ikke tager 
alle Dankeltheder bort fra Spørgsmaalet om Syndens 
Oprindelse. Og vore Reformatorer have ogsaa selv sagt, 
at det maa være saa. Men i Stedet for at ville gen- 

nemtrænge Mørket, formane de os til hellere at holde 
08 til det, som Gud virkelig har aabenbaret os: nemlig 
til hans aabenbare, hellige Vilje, med hvilken han for- 
byder, dømmer og straffer al Synd, og til hans i Kristus 
08 aabenbarede Naade, med hvilken han vil tilgive os 
og befri os af Syndens Baand. 

UdførUg vidner endelig den følgende Artikel endnu 
en Gang for Protestanternes Hovedlære, som var bleven 
saa skammelig fordrejet og bagtalt. 



Den 20de Artikel. Om de gode Gerninger. 

Med Urette anklages vore for at forbyde gode Ger- 
ninger. Thi deres forhaandenværende Skrifter om de 
10 Bud og andre af lignende Indhold bevidne, at de 
have ført nyttig Lære om alle Livsforhold og Pligter, 
hvilke Livsforhold og hvilke Gerninger der i hvert enkelt 
Livskald behage Gud. Om disse Ting lærte Prædikan- 
terne tidligere kun lidt, de tilskyndede kun til barnagtige 
og unødvendige Gerninger, saasom visse Fester, bestemt 
Pasten, Broderskaber, Valfarter, Helgendyrkelse, Rosen- 
kranse, Munkevæsen og lignende. Det høre vore Mod- 
standere nu op med efter vor Paamindelse, og de for- 
kynde ikke disse unyttige Gerninger saa meget som før; 
desuden begynde de at tale om Troen, hvorom der tid- 
hgere herskede dyb Tavshed. De lære, at vi ikke ret- 
færdiggøres alene af Gerninger, men de forene Tro og 
Gerninger og sige, at vi retfærdiggøres af Tro og Ger- 
ninger. Denne Lære er taaleliger.e end den tidligere, 
og kan bringe Samvittighederne mere Trøst end deres 
gamle Lære. 

Da nu Læren om Troen, som bør være den vig- 
tigste i Menigheden, saa længe har ligget ukendt hen, 
saasom jo alle maa indrømme, at der i Prædikenerne 
har været den dybeste Tavshed om Troens Retfærdig- 

hed, medens kun Læren om Gerninger har været for- 
kyndt i Menighederne, saa have vore paamindet Menig- 
hederne saaledes om Troen: 

Først, at vore Gerninger ikke kunne forsone Gud 
eller fortjene Syndernes Forladelse og Naade og Ret- 
færdiggørelse, men dette opnaa vi kun ved Troen, naar 
vi tro, at vi tages til Naade for Kristi Skyld, som ene 
er sat som Midler og Forsoning, at Faderen kan for- 
sones ved ham. Derfor: den som stoler paa, at han 
ved Gerningerne fortjener Naaden, han foragter Kristi 
Fortjeneste og Naade og søger uden Kristus ved men- 
neskelige Kræfter en Vej til Gud, skønt Kristus om 
sig selv har sagt (Joh. 14,6): Jeg er Vejen, Sandheden 
og Livet. Denne Lære om Tro behandles overalt hos 
Paulus (Eph. 2): Af Naade ere I frelste ved Troen, og 
det ikke af eder, det er en Guds Gave, ikke af Ger- 
ninger o. s. V. 

Og for at ingen skal beskylde os for at udtænke 
en ny Fortolkning af Paulus, saa har hele denne Sag 
Fædrenes Vidnesbyrd. Thi Augustin forsvarer i mange 
Bind Naaden og Retfærdigheden af Tro mod Gerningernes 
Fortjeneste. Og ligeledes lærer Ambrosius i ;,om Hed- 
ningenes Kaldelse" og andetsteds. Thi saaledes siger 
han i Bogen om Hedningenes Kaldelse: Forløsningen i 
Kristi Blod vilde blive agtet ringe, og de menneskelige 
Gerningers Fordringer vilde ikke bøje sig under Guds 
Barmhjertighed, dersom Retfærdiggørelsen, som sker 
ved Naade, skyldtes forudgaaende Fortjenester, saa at 
den ikke var en Gave af Giveren, men en Løn til 
Arbejderen. 

Men endskønt denne Lære foragtes af ukyndige 
Mennesker, erfare dog fromme og ængstede Samvittig- 
heder, at den bringer den største Trøst, fordi Samvittig- 
hederne ikke kunne faa Fred ved nogensomhelst Ger- 
ning, men kun ved Troen, naar de holde sig fuldt for- 

vissede om, at de for Kristi Skyld har en forsonet Gud, 
som Paulus lærer (Rom. 5): Retfærdiggjorte af Troen, 
have vi Fred med Gud. Hele denne Lære maa hen- 
føres til denne Kamp i den opskræmmede Samvittighed, 
og kan ikke forstaas uden denne Kamp. Derfor bliver 
den Sag daarlig bedømt af uerfafne og verdslige Men- 
nesker, som bilde sig ind, at den kristelige Retfærdig- 
hed ikke er andet end en borgerlig og filosofisk Ret- 
færdighed. 

Tidligere plagedes Samvittighederne af Læren om 
Gerninger; de fik ikke Evangeliets Trøst at høre. Dem 
drev Samvittigheden ud i Ørkener, i Klostre, hvor de 
haabede at kunne fortjene Naaden ved Klosterlivet. Der 
udtænkte hver sine Gerninger for at fortjene Naaden og 
gøre Fyldest for Synder. Derfor var det i høj Grad 
nødvendigt at fremsætte og forny denne Lære om Troen 
paa Kristus, for at de ængstede Samvittigheder ikke 
skulde mangle Trøst, men vide, at man alene ved Troen 
paa Kristus griber Naaden og Syndernes Forladelse og 
Retfærdiggørelsen. 

Man underviser ogsaa Folk om, at Ordet Tro her 
ikke alene betegner en saadan Kundskab om det historiske, 
som ogsaa de ugudelige og Djævelen har, men det be- 
tegner den Tro, som ikke blot tror Historien, men ogsaa 
Historiens Virkning, nemlig denne Artikel: Syndernes 
Forladelse, at vi nemlig ved Kristus har Naade, Ret- 
færdighed og Syndernes Forladelse. 

Og den, der nu tror, at han ved Kristus har en 
naadig Fader, han kender i Sandhed Gud, han véd, at 
han sørger for ham, * han paakalder ham, kort sagt, han 
er ikke uden Gud, som -Hedningene. Thi . Djævelen og 
de ugudelige kunne ikke tro denne Artifeel om Syndernes 
Forladelse. Derfor hade de Gud som en Fjende, de 
paakalde ham ikke, de vente intet godt af ham. Augustin 
paaminder ogsaa Læseren om denne Betydning af Ordet 

Tro, og lærer, at det i Skriften ikke tages om den 
Kundskab, som findes hos de ugudelige, men om den 
Tillid, som trøster og oprejser de forfærdede Sind. 

Desuden lære vore, at det er nødvendigt at gøre 
gode Gerninger, ikke at vi stole paa ved dem at for- 
tjene Naaden, men paa Grund af Guds Vilje. Kun ved 
Troen modtages Syndernes Forladelse og Naaden. Og 
fordi man ved Troen faar den Helligaand, saa fornyes 
ogsaa Hjerterne og iføre sig et nyt Sind, saa at de 
kunne frembringe gode Gerninger. Thi saaledes siger 
Ambrosius: Troen frembringer en god Vilje og en ret- 
færdig Handlen. Thi de menneskelige Kræfter ere uden 
den Helligaand fulde af ugudelige Lyster og for svage 
til, at de skulde kunne frembringe gode Gerninger for 
Gud. Desuden ere de i Djævelens Magt, som tilskynder 
Menneskene til forskellige Synder, til ugudelige Meninger, 
til aabenbare Forbrydelser, som man kan se det hos 
Filosofiferne, som baade selv forsøgte at leve ærbart, og 
dog ikke vare i Stand dertil, men besmittede sig med 
mange aabenbare Forbrydelser. Saaledes er Menneskets 
Skrøbelighed, naar det er uden Tro og uden den Hellig- 
aand og kun lader sig lede af menneskelige Kræfter. 

Heraf ses det let, at denne Lære ikke bør anklages 
for at forbyde gode Gerninger, men snarere prises, fordi 
den viser, hvorledes gode Gerninger blive mulige. Thi 
uden Tro kan den menneskelige Natur paa ingen Maade 
gøre det første eller det andet Buds Gerninger. Uden 
Tro paakalder den ikke Gud, venter intet af Gud, taaler 
ikke Korset, men søger menneskelig Hjælp, stoler paa 
menneskelig Hjælp. Saaledes hersker i Hjertet alle Be- 
gæringer og menneskelige Raad, naar der mangler Tro 
og Tillid til Gud. Derfor har ogsaa Kristus sagt: Uden 
mig kunne I slet intet gøre. Joh. 15. Og Kirken synger: 
Uden din Guddom er der intet i Mennesket, er der intet 
uskyldigt. 

Protestanterne kunde sige om sig selv, som de gøre 
det her, at just de først havde fremsat Lære og For- 
maning om de rette, gode Gerninger i mangfoldige 
Skrifter, som især vare udgaaede fra Luther. Saaledes 
har først de paany lært, at Gud ikke af sine Kristne 
vil have særlige, selvvalgte (Kol. 2,18) Gerninger, men 
en simpel Opfyldelse af hans Bud og deres Pligter, og 
det af deres Pligter netop ogsaa i det daglige Liv, hver 
efter sin Stand og sit Kald, som den 15. Artikel har 
lært herom. Ja, de kunde foreholde deres Modstandere, 
at ogsaa disse her havde lært af dem. 

Vor Artikel udfører da videre, klart og levende, det, 
som allerede var sammenfattet i den 4de og 6te Artikel 
og dér er bleven forklaret af os efter andre Udsagn af 
vor Bekendelse og af Luther og Melanchthon. Først 
nemlig: Forsoning med Gud og Naade hos ham er 
aldrig at vinde ved Gerninger, men alene ved hin Tro 
paa Tilgivelsen for Kristi, vor Frelsers og Midlers Skyld, 
— nemlig en ganske anden Tro end den, som ogsaa 
Djævle og ugudelige har. Fremdeles paa den anden 
Side: gode Gerninger skulle og maa ske for Guds 
Skyld og Gud til Pris; og netop ved denne Tro og den 
Helligaand, som gives de troende, bliver ogsaa Hjertet 
dueligt til at gøre dem; just ved en saadan Tro alene 
og ved Kristus kunne vi gøre de „høje, rette Gerninger," 
nemlig anraabe Gud, have Taalmodighed i Lidelser, 
elske vor Næste, flittig røgte betroede Embeder, være 
lydige, undgaa onde Lyster. 

Paa Anklagen med Hensyn til Helgenerne svarer 
endelig endnu den 21de Artikel, som vi efter dens Indhold 
kunne stille ved Siden af Artiklen om Gud og endnu 
nærmere ved Siden af den 3dje Artikel om vor Forsoner 
og Frelser Kristus. 



90 J. Kostlin. 

Den 21, Artikel. Om Helgendyrkelse. 

Om Helgendyrkelsen lære vi, at der kan ske en 
offentlig Ihukommelse af de Hellige, for at vi kunne 
efterligne deres Tro og gode Gerninger, hver efter sit 
Kald, saaledes som Kejseren kan efterligne Davids 
Eksempel i at føre Krig, for at holde Tyrkerne borte 
fra Fædrelandet; thi begge ere de Konger. Men Skriften 
lærer ikke at paakalde de Hellige eller begære Hjælp af 
dem; thi vi have Kristus alene som Mægler, Forsoner, 
Ypperstepræst og Talsmand. Ham skulle vi paakalde, 
og han har lovet at høre vore Bønner, og denne 
Dyrkelse er ham højlig til Behag, nemhg at vi paa- 
kalde ham i alle Trængsler, efter 1. Joh. 2: Dersom 
nogen synder, da have vi en Talsmand hos Gud. 



Ogsaa Protestanterne ville altsaa, som Reformatorerne 
stedse have lært, mindes Helgener med Tak til Gud for, 
hvad han i dem har givet os, og med al den Ære, der 
tilkommer dem. Den opstiller dem som blivende For- 
billeder i Tro og gode Gerninger, men føjer udtrykkelig 
til, at enhver skal efterfølge Forbilledet i sit eget Kald, 
altsaa atter ikke ved særlige, selvvalgte Gerninger. Og- 
saa henviser den baade fint og aabent Kejseren, for 
hvem den blev forelæst, til hans kejserlige Kald og den 
Opgave, der særlig var stillet ham i Øjeblikket, nemlig 
Krigen mod de dengang vældig fremstormende Tyrker. 

Men at anraabe Helgener eller søge Hjælp hos dem, 
det var Protestanterne for bestandig komne bort fra. 
Det er, som Konfessionen siger, en Gudstjeneste, hvorom 
den hellige Skrift intet véd. Kun én har Gud gjort 
til vor Forsoner og Midler, til Frelser og Talsmand: 
Jesus Kristus. 

Svære Anklager har dernæst Apologien til Gengæld 
rettet mod de katolske Modstandere: man plejede i den 
daværende katolske Kirke menneskelig Overtro, flyede 

bort fra den ene Frelser, som om han var en streng 
Dommer og Tyran, og hen til de gode Helgener, gjorde 
paa ganske hedensk Vis de enkelte Helgener til særlige 
Hjælpere 'for dette eller hint, tillagde deres Billeder 
Tryllekraft og drev Bedrageri dermed, udbredte om dem 
alle mulige og ofte helt skandaløse Løgne og Løgne- 
legender, tilsigtede desuden med alt dette Pengevinding 
og Bugens Tjeneste, lod derimod netop de sande Vidnes- 
byrd om guddommelig Naade og hine rette, hellige For- 
billeder, som det var nyttigt og trøsteligt at høre om, 
ligge ubrugte hen i Prædiken og al kristelig Belæring 
og Tiltale. Over den Slags Forargelser var der ogsaa 
allerede forlængst bleven ført Klager af hæderlige Med- 
lemmer, Lærere og Biskopper af den katolske Kirke. 
Men nu stillede Konfessionens Modstandere sig an, som 
om de slet intet vidste derom, og som om de aldrig 
havde plumret Vandet den mindste Smule. 

I 21 Artikler har saaledes Konfessionen sammen- 
fattet Indholdet af den Tro, for hvis Skyld vor Kirke er 
bleven forkætret og fordømt af den romerske Kirke. 
Den slutter med følgende Ord: 

Dette er omtrent Hovedsummen af vor Lære, og 
det kan ses, at der i den intet er, som afviger fra 
Skriften eller fra den katolske Kirke eller den romerske 
Kirke, for saa vidt den er bekendt af Kirkefædrene. 
Da dette forholdet sig saa, er det en ubillig Dom, naar 
der gøres Paastand paa, at vore Lærere skulle betragtes 
som Kættere. Men Striden drejer sig om visse Misbrug, 
som uden nogen sikker Hjemmel have indsneget sig i 
Menighederne; og selv om der her findes ^nogen Forskel, 
saa var det dog sømmeligt, om Bisperne viste sig saa 
milde, at de paa Grund af den nylig oplæste Bekendelse 
fandt sig i vore Lærere; thi ikke engang Kirkelovene 
ere saa strenge, at de fordre de selv samme Skikke 
alle Vegne, og der har da heller aldrig været de 
samme Skikke i alle Menigheder. Og dog blive for en 

stor Del de gamle Kirkeskikke overholdte hos os. Thi 
det er en falsk Bagtalelse, at alle Skikke, alle gamle 
Indretninger afskaffes i vore Kirker. Men det har været 
en almindelig Klage, at der knytter sig visse Misbrug 
til de sædvanlig brugte Skikke. Da disse ikke kunde 
billiges med en god Samvittighed, ere de tildels blevne 
rettede. 

Vor Bekendelse kan altsaa for Samvittighedens 
Skyld ikke vige fra det, som den har opstillet efter 
Guds Ord. Men endnu vil den ikke opgive Haabet om 
Enighed, ikke ophøre at stræbe derefter. Ja endnu 
stærkere end i sit Forord (se ovfr. S. 57) vover den nu 
at udtale et saadant Haab. Thi den mener om sine 
Trossætninger at turde sige, at de ikke alene vare be- 
grundede i den hellige Skrift, men heller ikke stred mod 
den fælleskristelige, ja den romerske Kirke, i det mindste 
saa vidt man kunde se af Fædrenes Skrifter. Her lagde 
de nu ganske vist ikke tilstrækkelig Mærke til, paa hvor 
mange Maader den Sandhed, der for vore Reformatorer 
paany straalede saa klart frem af Evangeliet og stod 
fast for dem trods al Mennesketale og Menneskevisdom, 
dog allerede var fordunklet ogsaa hos ellers fortræffelige 
Kirkelærere, og hvorledes Kirkens og dens Læreres endnu 
videre gaaende Vildfarelser i al Fald vare befæstede 
ved den almindelige kirkelige Brug og ved udtrykkelige 
kirkelige Beslutninger. Snart efter høre vi Luther og 
Melanchthon tale videre derom og blive helt klare over, 
hvorledes selv en Augustin, af hvem dog Luther havde 
lært saa meget om Guds Naade, alligevel ikke havde f or- 
staaet Naadens Vej rigtig efter Evangeliet og særlig 
efter Paulus' Erklæringer; men at de her havde at holde 
sig til Evangeliet, derom kunde de ikke tvivle et Øje- 
blik. — Idet saaledes vor Konfession i hvert Fald er sikker 
paa, at dens Artikler om Troen ere kristelige, mener 
den, at Biskopperne nok burde kunne taale, at der var 

Forskel i de kirkelige Vedtægter og Ordninger. Men 
ogsaa her haaber den at kunne eftervise, at de fore- 
tagne Ændringer kun har været en berettiget Afskaffelse 
af uberettigede Misbrug. 



Konfessionen har hermed ført over til sin anden 
Hoveddel. Denne handler om hine Skikke og Misbrug 
og vil vise, at der var god Grund til at foretage Æn- 
dringer. Vi ville kortelig betragte den i dens Sammen- 
hæng med de foregaaende Trossætninger, som ogsaa paa 
sin Side faa forøget Lys ved den. 

Det er 6 Artikler, Art. 22—27. De ere langt ud- 
førligere end de foregaaende Trosartikler, idet de levende 
og kraftig belyse og dadle Misbrugene. Men de gøre 
det netop paa Grundlag af hine Artikler, nemlig paa 
Grundlag af Frelsessandheden, som fornægtes, ja for- 
drejes ved disse Misbrug. 

Ved Nadveren har den katolske Kirke bestemt, 
at medens Herren rakte alle sine Disciple Brødet og 
Vinen, maatte Kalken og Vinen ikke mere rækkes 
Lægfolk, men tilkom kun de Gejstlige. Det er efter vor 
Konfessions Art. 22 en Misbrug, der maatte afskaffes, 
fordi den strider mod Guds Bud. I Apologien udtaler 
Melanchthon ogsaa udførligere, med hvilken Fordrejelse 
af Trossandheden denne Misbrug hænger sammen, og 
hvorfor man holder saa fast derpaa: det er den menne- 
skelige Præstestands Højhed og Herlighed over den 
almindelige Kristen i Modstrid med en ægte kristelig, 
evangelisk Kirkeordning. Dér kommer man med Paaskud 
som, at Faren for, at der ved Lægfolks Ubehændighed 
kunde spildes noget af Kalken, var altfor stor (ogsaa 
som en nyere Katekisme angiver som Hovedgrund: at 
drikke af en Kalk med andre, var ikke appetitligt for 
alle). Som om det, svarer Apologien, var Grund nok 
til at forandre Kristi Indstiftelse! 

Til hin Præstestands Hellighed skulde særlig den 
ugifte Stand høre. Om denne ville Protestanterne hos 
deres ordentlig kaldede Tjenere ved Guds Ord (i Art. 
14 i Konfessionen) intet vide. I den 23de Artikel erin- 
drer nu Konfessionen fremfor alt om de almindelige 
Klager over „den store Utugt eller det vilde Væsen og 
Liv hos Præsterne", hvortil den har ført, og om den 
skrækkelige Samvittighedskval, som derfor mange af dem 
har maattet lide endnu paa Dødssengen. Den henviser 
derimod til den guddommelige Indstiftelse af Ægte- 
standen og til Apostelens Udsagn, hvorefter det er bedre 
at gifte sig e;id at lide Brynde, og hvorefter det er en 
djævelsk Lære at forbyde Ægteskab (1. Kor. 7; 1 Tim. 
4,3). Ogsaa paa de Gejstlige vil den saaledes have an- 
vendt, hvad dens 16de Artikel har sagt om Ægtestanden 
overhovedet og om sand kristelig Fuldkommenhed. 

Til Læren om Sakramenterne viser Artiklen om 
Messen (Art. 24) og om Skriftemaalet (Art. 25) tilbage, 
og ogsaa de har tillige at gøre med dette Præstedømmes 
Anmasselser. 

Allerede ved Læren om Nadveren efter Art. 10 
(ovfr. S. 44 f.) maatte vi tale om, hvorledes man brugte 
Kristi Legeme til bestandig paany dermed at bringe 
Gud et ublodigt Sonoffer og hermed forherlige Præste- 
dømmet, som bragte det. Nu udvikler den 24de Ar- 
tikel mod denne Misbrug, at efter Herrens Indstiftelse 
er den Gudstjeneste, som man kaldte Messe, ikke et 
Oflfer, men en Kommunion, hvori den Gejstlige og Me- 
nigheden skulde modtage Sakramentet. Den viser ogsaa, 
hvilke andre Misbrug der desuden havde knyttet sig der- 
til; idet man lovpriste Værdien og Nødvendigheden af 
saadanne Ofre for levende og døde og tilskyndede Folk 
til at bestille saa mange Messer som muligt hos Præsterne, 
fik man en Masse Penge ud af dem, ja gjorde, som 
Artiklen siger, rigtig et Marked ud af denne Handel. 
Men om den rette Messegudstjeneste med Nadver siger 



Den augsburgske Konfession. 96 

den, at den beholdes og fejres med den største Andagt 
af Protestanterne. 

Om Skriftemaalet forsikrer den 25de Artikel, at 
det i den Mening, i hvilken den Ilte Artikel lærte derom, 
netop hos Protestanterne holdes trolig og samvittigheds- 
fuldt, at Folket flittig undervises til at bruge det, at navnlig 
Ordet om Tilgivelse ret lægges de anfægtede paa Sinde, 
at de i Tro maa modtage det som en Røst fra Himlen. 
Men Misbrug er det at tvinge dem til at opregne deres 
enkelte Synder. 

Den 26de Artikel om Forskel i Spiser eller om 
^astebuddene og andre menneskelige Bestemmelser, og 
den 27de Artikel om Munkeløfterne har med saadanne 
Ting at gøre, som maatte bedømmes ud fra, hvad der i 
Artikel 15 og 16 var sagt om menneskelige Kirkeord- 
ninger, om de af Gud indsatte Ordninger for vort 
naturlige Liv og om sand kristelig Fuldkommenhed, og 
i Følge dette forkastes. Thi, som Art. 26 viser, har 
man her stillet Menneskebud over Guds Bud; man vil 
med selvudtænkte gudstjenstlige Ydelser fortjene Naade 
og blive fuldkommen; man nedsætter derimod andre, i 
Sandhed gode og nyttige Gerninger som noget blot 
verdsligt, som f. Eks. at en Husfader arbejder for Hustru 
og Børn og opdrager sine Børn i Gudsfrygt, at en Fyrste 
eller en Øvrighed regerer Land og Folk o. s. v. En ret, 
legemlig Tugt skal jo dermed ikke afskaffes, paa den skal 
der tvertimod drives stadig, og ikke blot paa bestemte Dage. 
Hjerterne skal man, som Jesus siger, ikke besvære med 
l'ylderi (Luk. 21,34), Legemet skal man, som Paulus 
(1. Kor. 9,27) siger, kue og bringe til Lydighed, for at 
det ikke skal hindre nogen i Opfyldelsen af hans Pligter. 

Især ved Munkeløfterne finder vor Konfession [den 
Slags Misbrug, Synder og Forargelser. Man bilder sig 
ind at tjene og prise Gud ved at love ham at afholde 
sig fra det ægteskabelige Liv; men Gud selv vil ikke 
prises med noget saadant Løfte, og en saadan Afholdenhed 

kan kun udøves paa rette Maade ved en særlig Gave af 
Gud, som han efter 1. Kor. 7,7 ikke vil skænke enhver. 
Desuden blive ganske unge Folk førte ind i Klosterlivet, 
ja nødte og tvungne dertil, skønt de endnu slet ikke ere i 
Stand til at forstaa og vurdere Løftet og defes egen 
Evne til at opfylde det. Man sætter Klosterløftet lig 
Daaben, ja priser det højere end Daaben. Ved Løftet 
skal der fortjenes mere; derved skal der vindes en højere 
Grad af Fuldkommenhed end ved Lydighed mod Gud 
og Troskab i alle andre af Gud forordnede Stænder. 
Men Kristus siger (Mtth. 15,9): „De tjene mig for- 
gæves med Menneskebud" og efter ham Konfessionen: 
„Gud skal tjenes i de Bud, han selv har givet, ikke i 
de Bud, der ere udtænkte af Mennesker". 

Det sidste, hvorom Konfessionen endnu handler i 
sin 28de Artikel, var foi mange af Modstanderne vel 
det første og vigtigste i den hele Strid. Det er Spørgs- 
maalet om den kirkelige eller gejstlige Magt, bestemtere 
Biskoppernes Magt, tillige Spørgsmaalet om Forskellen 
mellem denne Magt og den verdsUge eller Fyrsternes 
og Øvrighedernes Magt. Her maatte da den hele 
Grundlære^ om Kirkens egentlige Væsen, dens Gaver, 
Opgaver og Ordninger atter betragtes (efter Art. 7, 8, 
14, 15) og tillige Læren om hine menneskelige Ordninger 
og verdsligt Regimente i Art. 16. Allerede den 14de 
Artikel havde handlet særligt om Kirkeregimentet eller 
kirkelig, gejstlig Magt. Herefter begrunder nu Kon- 
fessionen ogsaa Protestanternes virkelige Forhold til 
Biskopperne og deres Regimente. 

Den begynder med at sige, hvor ilde ofte gejstlig 
og verdslig Magt hidtil er bleven sammenblandet, og 
det saaledes, at hin har understaaet sig til ogsaa at af- 
sætte Kejsere og Konger efter sit Forgodtbefindende. 

Men selv ser den, som vi allerede hørte ved den 
14de Artikel, i den gejstlige Magt væsentlig Fuldmagten 
til at uddele det guddommelige Naadesord og Sakra- 

menterne til Menigheden eller at betjene den aandelig 
med evige Goder; og denne Fuldmagt gælder da lige 
saa fuldt for sædvanlige Præster som for Biskopper. 
Derimod har det verdslige Regimente og dets ydre 
Magt med Legeme og Gods at gøre. 

I det tyske Rige vare nu dengang de store Bi- 
skopper ogsaa verdslige Regenter; de vare her stillede 
som de andre Rigsfyrster. Og derimod vil Protestan- 
terne ingenlunde stride. Men de forlange kun, at disse 
Biskopper skal holde begge deres Embeder ordenlig ude 
fra hinanden; de maa ikke i Kraft af deres fyrstelige 
Embede og med den verdslige Arms Magt paalægge 
og paatvinge deres Undergivne noget i Evangeliets, 
Troens og Samvittighedens Sager. 

Fremdeles var der Spørgsmaal, om ikke Biskopperne, 
netop som Biskopper eller ifølge deres gejstlige Embede, 
vare bemyndigede til at paabyde kirkelige Øvelser og 
Skikke, Faster, Pestdage og andet, — hvormed vi altsaa 
atter staa ved den IBde Artikel. Det var for Prote- 
stanterne Hovedspørgsmaalet: den Slags Bud vilde de 
ikke mere rette sig efter; derfor vare de fordømte, men 
dermed vare de ogsaa fuldstændig komne løs fra den 
biskoppelige Magt. Herom erklærer altsaa nu deres 
Bekendelse: at opstille noget mod Evangeliet, dertil have 
de ingen Fuldmagt fra Gud; og Love, hvorefter de 
Kristne selv skulde gøre Fyldest for deres Synder og 
fortjene Naade hos Gud, og overhovedet ydre Bestem- 
melser, som ville være nødvendige til Salighed og saa- 
ledes binde Samvittighederne, stride aabenbart imod Evan- 
geliet eller Guds Ord. Men netop den Slags Bestemmelser 
drejer det sig om, naar Protestanterne nægte denne 
Bispemagt Lydighed. Anderledes vilde det være, hvis 
Bisperne og Præsterne kun traf Bestemmelser for, hvor- 
ledes det (som vi allerede hørte ved Art. 16) skulde 
gaa ordentlig til i Kirken. Saadanne Ordninger skulde 
ganske vist en kristelig Forsamling overholde i Lydighed 

Smaftskrifter til Oplysning for Kriitne. IX, 1. 7 

mod Bisperne og Præsterne, for at den ene ikke skulde 
give den anden Forargelse og der ikke skulde opstaa vild 
Uorden i Kirken: saaledes f. Eks. Søndags- og Festdags- 
ordningen. »Saaledes erklærer da Artiklen til Slutning, 
at man ikke har i Sinde at fratage Bisperne deres Magt, 
men man beder og begærer, at de vil taale, at Evangeliet 
prædikes purt og rent, og ikke binde Samvittighederne 
til saadanne Ordninger, som ikke kunne overholdes uden 
Synd. Vil de ikke det, saa maa de selv se til, hvor- 
ledes de kunne staa Gud til Regnskab for, at de ved 
deres Haardnakkethed har givet Aarsag til Kirke- 
spaltning. 

Den hele Bekendelse slutter endelig med de Ord: 
„De ovenstaaende Artikler har vi villet fremsætte efter 
eders kejserlige Majestæts Befaling, for at i dem vor 
Bekendelse og Hovedsummen af vore Prædikanters Lære 
kan ligge klart for Dagen. Dersom der skulde savnes 
noget i denne Bekendelse, ere vi rede til med Guds 
Bistand at fremlægge en yderligere Oplysning efter 
Skriften." 

Konfessionen havde villet overbevise Kejseren og de 
andre katolske Rigstænder om, hvorledes man ogsaa paa 
protestantisk Side i selvstændig Tro paa Guds evange- 
liske Ord dog endnu stod paa den kirkelige Tros Grund, 
som hine vilde hævde. Den haabede herudfra paa videre 
Skridt fra begge Sider til en fredelig Forening af den 
spaltede Kirke, ligesom den da ogsaa til Slutning er- 
klærer sig rede til videre Udtalelser om sin Lære. For 
saa vidt har den forfejlet sin Hensigt. De Forhand- 
linger, som ganske vist endnu bleve førte i Augsburg 
over de i den fremsatte Spørgsmaal, strandede især paa 
den romersk-katolske Kirkes Sætninger om sin egen 
Magt, sit Præstedømme og Messeoffer, mod hvilke Kon- 
fessionen paa Evangeliets Grund havde vidnet og frem- 
deles maatte vidne. 

Men for vor Kirke selv, som her for første Gang 

overfor Modstanderne for Kejser og Jiige havde givet 
sin Tro et højtideligt og fælles offentligt Udtryk, er den 
med sit sammentrængte, rige Indhold og faste, jevne, 
fredelige Tone bleven et blivende, dyrebart. Klenodie. 
Den minder os fremdeles om, for hvad og mod hvem 
vi ogsaa endnu i Dag have at kæmpe. Den tilraaber 
enhver^ af os: „Hold fast ved det, du har (Aab. 
3, 11)!« 

Lyad yi skal beskæftige os med paa disse Blade, 
er et af de store Navne i den indiske Religionshistorie. 
Det er ikke første Grang, Læserne af disse Smaaskrifter ind- 
bydes til at følge med til Indien, hvis Religionshistorie 
har saa mange mærkelige Fænomener at opvise. Buddha 
og den ældre Buddhisme har været Thema for et af de 
tidligere Hefter* Den Popularitet, som Buddha har op- 
naaet her i Europa, kan Krishna ikke glæde sig ved. 
Det er ikke med hans Navn som med Buddhas, der nu 
saa at sige kendes af enhver. Men i Indien selv er til 
Gengæld Krishnas Navn uden Sammenligning større end 
Buddhas. Vel har der været en Tid, hvor det kunde 
se ud, som om Buddhismen havde en stor Fremtid i In- 
dien, der allerede delvis var buddhistisk. Dog blev Ud- 
faldet et ganske andet. 

Den gamle Buddhisme var ingen Religion, men en 
Filosofi; det var en Lære om, hvorledes Menneskene 
skulde blive alle Tilværelsens Lidelser kvit, og blive det 
ved deres eget Arbejde. Det var ingen Gud, men en 
streng og ubønhørlig, moralsk men upersonlig Verdens- 
orden, som Mennesket efter den gamle Buddhisme havde 
at gøre med, og som man maatte finde sig til Rette 
med. En upersonlig Verdensorden giver vel altid Menne- 
sket noget at rette sig efter, men ikke meget at holde 
sig til. Langt mere byder Troen paa en personlig Gud, 

1* 



4 H. M. Larsen. 

eller personlige Guder. Den gamle Buddhisme kunde 
da i Længden heller ikke bevare sin rene ateistiske 
Karakter. Gammel og ny Gudetro fik Indpas i Bud- 
dhismen og gjorde den antagelig for den store Mængde. 
Men netop derved tabte det buddhistiske Salt sin ejen- 
dommelige Kraft. Den buddhistiske Filosofi forvandlede 
sig til en Religion; men dens Dyder ufortalt som Filo- 
sofi, kunde den ikke i Længden paa indisk Grund be- 
staa i Konkurrencen med de andre hjemlige Reli- 
gioner; den bukkede under. Det blev andre Navne 
end Buddhas, hvori Inderne søgte Frelse; og blandt 
disse Navne indtager Krishnas en fremragende Plads. 
Millioner og atter Millioner dyrker nu ham, Menne- 
sket, i hvem Vishnu den højeste Gud steg ned for at 
forløse Menneskene, Krishna, den unge glade Hyrde, 
Krishna, den sejrrige Helt. Gautama Buddhas Hellig- 
domme forfaldt; Krishnas Templer rejste sig desto 
talrigere. 

Vi har i Krishnadyrkelsen at gøre med en reli- 
giøs Magt, der har vist sin Kraft i Livet, og som 
derfor fortjener Opmærksomhed. Men en ganske særlig 
Interesse har denne Krishna fra et kristeligt Standpunkt, 
og det af to Grunde. For det første har man tidlig 
været opmærksom paa visse Ligheder mellem Fortællin- 
gerne om Krishna og enkelte af Evangeliernes Beret- 
ninger. Mindede ikke selve Navnet Krishna om Navnet 
Kristus? Allerede i forrige Aarhundrede beskæftigede 
indiske Missionærer sig med dette Spørgsmaal. Enkelte 
kom til det Resultat, at kristelige Elementer, Fortæl- 
linger og Ideer, gennem de apokryfe Evangelier havde 
fundet Vej til Indien og der vare blevne indpodede paa 
en Stamme af ældre indiske Forestillinger og Gudetro. 
Sympathier og Antipathier har imidlertid hyppig været 
bestemmende for de Resultater, hvortil man er kommet 
gennem disse Undersøgelser. Krishnadyrkelsen kan an- 
tage yderst anstødelige lascive Former; man fandt da 

det vilde være en Beskæmmelse for Kristendommen, 
hvis der gemte sig kristelige Elementer i dette hedenske 
Væsen. Omvendt har man i nyere Tid i polemisk In- 
teresse mod Kristendommen opstillet Faastande om, at 
den kristne Keligion stod i Gæld til Krishnadyrkelsen 
for .visse af Kristusskikkelsens Træk. Mer end Paastande 
er dette ikke, dristige Paastande, vel skikkede til at føre 
bag Lyset; ingen anset Videnskabsmand har lagt Navn 
til for at støtte dem. Men baarne frem med en mærke- 
lig Frejdighed, for ikke at bruge stærkere Udtryk, for- 
maa de altid at anstifte nogen Forvirring. Det bedste 
Middel herimod er at lægge det religionshistoriske Ma- 
teriale saa klart frem som muligt. Religionshistoriens 
Lys taaler dette Undergravningsarbejde ikke, ligesaalidt 
som Kristendommen overhovedet har nogetsomhelst at 
frygte fra Religionshistoriens Side. 

Den anden Grund til med særlig Interesse at be- 
tragte Krishnadyrkelsen er, at vi i denne have med en 
af Kristendommens fornemste Modstandere at gøre — 
i Indien, kunde man begrænsende tilføje; men Indiens 
Indbyggerantal er jo et saa betydeligt Procenttal af den 
hele Jords Befolkning, at et „i Indien^ i denne Sammen- 
hæng godt vilde kunne ombyttes med et „i Verden". 
Intetsteds har Evangeliet mødt sejgere og ihærdigere 
Modstand end i Indien. Vel har Missionen mange Re- 
sultater at opvise, rærlig blandt de ikke-ariske Folkeslag 
saasom Tamulerne i Syden og Santalerne i Bengalen, 
men vore egne indiske Fættre af arisk, indogermansk 
Herkomst, hænge fast ved deres gamle Tro, der er 
uadskillelig fra deres gamle Kultur og Skikke, deres 
gamle Kastevæsen. Naturfolk faa hurtig Øjet op for 
Europæernes Overlegenhed; de slaa vel Missionærerne 
ihjel i Begyndelsen, men kunne i Længden ikke holde 
Stand mod de hvides Religion, og hvad ikke bør glem- 
mes, de hvides Civilisation. Deres egen Kultur maa 
bukke under; og forsaavidt Kristendommen ikke allerede 

har sejret ved sin egen Magt, kommer den med den 
sejrende Civilisation. Anderledes i Indien. Ikke at 
man just der skulde tørste særlig efter Missionærernes 
Blod — Slanger og Feber er farligere end Brahmanerne 
— men man hænger ved den nedarvede Kultur, der ikke 
overvindes saa nemt som en Indianerstammes, og ved 
den religiøse Tro, hvorpaa det hele Samfundsliv hviler 
og hviler fast; man vender det døve Øre til den kristne 
Forkyndelse, og holder sig til Fædrenes Keligion og 
deres gamle Guder, blandt disse Krishna som en af de 
vigtigste. To Guder kappes som bekendt for Tiden i 
Anseelse blandt Inderne, Siva og Vishnu; men Vishnus 
Ære er tillige Krishnas Ære, thi de som dyrke Vishnu, 
antage, at Vishnu er blevet et Menneske i Krishna, og 
Vishnu og Krishna ere nu uadskillelige. Endnu er Siva 
Vishnu-Krishna fuldt jævnbyrdig, men Vishnuismen er 
dog i Fremgang paa Sivaismens Bekostning. Det er 
blevet sagt, at overladt til sig selv vilde den indiske re- 
ligionshistoriske Udvikling føre til, at hele Indien blev 
vishnuitisk, eller som man ogsaa kan udtrykke det, krish- 
naitisk. Overladt til sig selv, o: uden den kristne Reli- 
gions og den kristne Kulturs Indflydelse vilde Indien 
tilfalde Krishna; ikke overladt til sig selv tør og kan vi 
haabe, at Indien dog omsider vil bøje sig for Kristus. 
Disse to, Kristus og Krishna, der efter visse Religions- 
historikeres Mening ideelt set skulle være Frænder, mø- 
des i den virkelige Verden som Fjender, der stride 
om Herredømmet over Indien. Ogsaa af den Grund er 
det værd at se, hvilke Drivkræfter der virke i Krishna- 
dyrkelsen. 

Naar vi har talt om Hinduernes gamle Religion, 
trænger dette Udtryk til nøjere Forklaring. Tilvisse 
kan man bruge det. Endnu tilbedes de himmelske Mag- 
ter med Ord af Rigvedas ældgamle Hymner, digtede for 
maaske mere end 3000 Aar siden, og den ariske Races 
ældste Guddomme, som Mitra, leve endnu et Liv paa 



ELrishna. 7 

HinduerDes Læber. For mange af disse ældgamle Gu- 
ders Vedkommende kan der yel kun være Tale om et 
Skyggeliv; de nævnes og reciteres, faa en Bøn og et 
Ofifer til rette Tid og paa rette Sted, men spille ingen 
synderlig Rolle i Hinduens personlige religiøse Liv. Men 
andre af de ældgamle Guder have bevaret noget af deres 
Betydning, og en enkelt af dem, Vishnu, har svunget 
sig op til det højeste Væsens Plads. Samtidig med at 
disse Forskydninger have fundet Sted, ere nye Guder duk- 
kede op og komne til Hæder og Værdighed, og hvad 
vigtigere er: Religionens Grundpræg har ingenlunde altid 
været det samme. Men samti4ig har den religiøse Kon- 
servatisme gjort sig ganske mærkelig gældende. Foran- 
drede Religionens Grundpræg sig, beholdt man dog de 
gamle Former, men fortolkede dem kun efter sine nye 
Tanker; trængte nye Guder sig frem, forsvandt de gamle 
dog ikke, de gik saa at sige kun paa Aftægt, og min- 
dedes stadig med Ærbødighed i Ceremonierne. Derfor 
vil man ikke kunne følge — vi ville ikke engang sige 
en Brahman, en Præst — men blot en almindelig 
Hindu gennem en eneste Dags daglige Liv, uden at 
man kender noget til den hele indiske Religionsud- 
vikling lige fra den ældste Tid, ej heller vil man 
kunne forstaa en saa besynderlig Gudeskikkelse som 
Krishna, snart Menneske, snart lig Guden Vishnu 
selv, snart en spidsfindig Skurk, snart den gode høj- 
lovede Forløser, snart en konkret Personlighed, snart 
kun et Blændværk og Skin, snart en ægte polyteistisk 
Figur, snart den skære Panteismes Prædikant, hvis man 
ikke ser ham paa den indiske Religionshistories Bag- 
grund. Han er i visse Maader dennes Blomst, og viser, 
hvilke religiøse Ideer den kunde frembringe, og hvilke 
ikke. Han viser os Religionens Forfald i Lidien, hvor- 
ledes det gaar ned ad Bakke med en Religion, som er 
Menneskets og ikke Guds Tanker; han viser os, hvor- 
ledes alt det, som Hedenskabet kan stille op ved Siden 

af Kristendommen, være sig dens Gudstro eller dens 
Forløsningstanker eller Puldendelseshaab, kun ere svage 
Skygger eller Vrængebilleder ved Siden af det Lys, som 
straaler os Kristne i Møde fra Kristus. 



Krislinadyrkelsen som Led i og Resuliat af den indiske 
Religionshistorie. 

Hinduernes nuværende Religion har et besynderligt 
tvetydigt Præg. Mens den store Mængde er hengiven 
til et Flerguderi, der kan udarte til Petischisme, er den 
dannede Hindu og Brahman afgjort panteistisk i sin 
Tankegang: den hele Tilværelse og alt, hvad den rum- 
mer, er en Udstrømning af det højeste Væsen, der i sin 
højeste Porm er den rene upersonlige Væren. Man 
skulde synes, at en Afgrund skilte disse to Opfattelser 
fra hinanden, og dog er det ganske anderledes; den pan- 
teistiske Hindu respekterer den andens Flerguderi og 
Petischisme, og Polyteisten anerkender den førstes pan- 
teistiske Grundsyn. Denne tvetydige Form har den in- 
diske Religion først faaet efterhaanden, selv om vi i de 
ældste os tilgængelige religiøse Dokumenter i Indien, 
Rigveda, finde Spor heraf. Panteismen er ingen Reli- 
gion for Børn, har heller ikke været det for Menneske- 
slægten i dens Barndom. Den ældste indiske Religions- 
form, vi kan naa tilbage til, er da ogsaa af en ganske 
anden Art. 

1. Den gamle vediske Religions Karakter var 
ikke til at tage Pejl af; den var en udpræget Naturreligion. 
Man kunde udtrykke det saaledes, at det var en Dyr- 
kelse af Gud i Naturen, eller man kunde kalde det en 
Dyrkelse af Naturen som Gud; bedre bestemmer man 

den vel som en Dyrkelse af de mange forskellige Natur- 
magter som lige saa mange Guder. Disse kan ikke 
fornægte deres Oprindelse. Hvem Solen og Ilden og 
Morgenrøden er, behøver ingen nøjere Forklaring. Og 
er end ikke alle Navne saa gennemsigtige, er f. Eks. 
Forklaringen af Varuna, den gamle, hellige Overguds 
Navn usikker, vi tør dog formode, at baade han og de 
andre høje Urtidsguder ere mægtige ophøjede Naturfæno- 
mener, der have tvunget Mennesket i Knæ. Denne den 
gamle vediske Religion er ikke blot den ældste, men 
trods mange store Pletter ogsaa den reneste Form for 
indisk Flerguderi. Det er en Kreds af mandlige Guder, 
som tilbedes; Gudinderne træde tilbage. Enhver kan 
begribe, hvor meget dette har at sige; fyldes Olympen 
først af kvindelige Guddomme, og blive de gamle Gude- 
myter til Elskovsæventyr, er den religiøse Luft hur- 
tig forpestet og Religionen bliver et Skjul for alskens 
Usædelighed, som netop den senere indiske Religion, 
Krishnadyrkelsen iberegnet, viser det. Fremdeles spille 
hverken Spøgelser eller onde Guder en Hovedrolle i den 
vediske Religion, men først og fremmest Naturens gode 
Magter, den straalende Himmel; den velgørende Regns 
Gud; den mægtige Tordengud, Overvinder af Dæmo- 
nerne, Guders og Menneskers Fjender; den vældige 
Stormvind, der renser Luften; den velsignede Sol. Og 
øverst i det gamle vediske Panteon staar den hellige Va- 
runa, (maaske oprindelig Personifikation af den altomspæn- 
dende Himmel ^) Verdens Skaber, Opholder og Regent, 
Hersker ikke blot i den fysiske men ogsaa, og særlig, i 
den etiske Verden; til andre Guder vender man sig 
med Bøn om Velfærd og Rigdom, om Anseelse i Folket 
og talrig Familie, om Sejr og Bytte; til Varuna beder 
man for at faa Tilgivelse for Synder af enhver Art; thi 
den formaar han at give^). Dette er ikke mørkeræd 
Overtro, ikke heller er det spekulativ Filosofi, dette er 
en virkelig Religion, en Jordbund ikke blot for Angst og 

Bæven, men ogsaa for Ærbødighed og Taknemmelighed 
mod de høje Guder. 

2. Den panteistiske Udvikling. Den vediske 
Naturreligion har sikkert engang kunnet samle et helt 
Folk om sig, senere kunde den det ikke. Det, den gav, 
var for nogle for lidt, for andre for meget. For de grub- 
lende Aander, der vilde gaa tilbunds i Tilværelsen og 
søge Enhed i den, var disse Guder for mange. Var de 
det sidste, man kunde naa tilbage til, faldt Tilværelsen 
jo i Stumper og Stykker. Allerede i fligveda finder man 
derfor den Tanke udtalt, at de forskellige Guder alle ere 
et Væsen kun under forskellige Navne „Indra, Mitra, 
Varuna, Agni kalde de ham; det som er et, benævner 
de paa mangfoldige Maader: Agni, Yama, Mataris- 
van kalder de det"^). Ogsaa paa andre Maader til- 
stræbtes Enhed. Snart gik Tankerne i monoteistisk 
Retning. To Hymner vende sig f. Eks. til Visvakarman, 
den altvirkende, „han som er vor Fader, Frembringer, 
Skaber, der kender alle Steder og alle Væsner. Til 
ham, der ene gav Guderne Navn, gaa de andre Væsner 
for at faa Svar paa Spørgsmaal**. Dog bliver det ikke 
mere end Tilløb. En klar gennemført og bestemt Mono- 
teisme, en Tro paa en personlig Gud, der har været fra 
Evighed og ikke skylder noget andet sin Tilværelse, finde 
vi ikke. Dette maa ikke opfattes som en Anke særlig 
mod den indiske Religion, thi hvor i Verden finde vi vel 
Jehovas Lige, den Gud der har været fra Evighed, har 
skabt alt ved sit Almagtsord og nu ogsaa forlanger „Du 
skal ikke have andre Guder for mig", der nidkært vaager 
over, at ingen anden Gud tilbedes, der ikke blot for- 
langer dette af dem, der dyrke ham, men ogsaa har set 
Folkene bøje sig for dette Krav. En saadan Gud finde 
vi hverken i Indien eller andre Steder. Her staa vi 
paa Skillevejen. For den Kristne er den personlige 
Gud Tilværelsens dybeste Grund; Spørgsmaalet „men 
hvorfra er da Gud", kan kun besvares ved, at han er 

af sig selv og ved sig selv, og at dette just er vor Tro, 
at der intet højere eller dybere gives end den gud- 
dommelige Kærligheds personlige Magt. Ikke saaledes 
Inderen. Han stanser ikke ved den mægtige enestaaende 
Skabergud, ogsaa denne maa være bleven til af et No- 
get, et upersonligt Noget, Kilden til alt det værende. 
Begyndte man først at gaa bag ved Guderne, kunde 
Tankerne vandre mange Veje. Man kunde materialistisk 
søge efter et Urstof. De Veje, som senere de græske 
Naturfilosof er slog ind paa, vare allerede betraadte af 
Rigvedas Tænkere, der baade i Ild og Vand havde set 
Ursubstansen^). Man kunde dualistisk lade Aand og 
Natur være lige evige, to selvstændige Principes Ende- 
lig kunde man idealistisk betragte et aandeligt Princip 
som Tilværelsens Grund. 

Den indiske Filosofi har forsøgt sig i alle disse Ret- 
ninger, men den sidste Betragtningsmaade blev den egent- 
lig ortodokse brahmanske. Den hele Tilværelse tænkte 
man sig oprundet af et aandeligt Princip, som man 
snart kaldte Brahman (neutrum), snart Atman. Denne 
panteistiske Tankegang, der, som vi saa, allerede spirede 
i Rigveda, skød vilde Skud i de saakaldte Upanishader, 
og blev regelret tilstudset og sat i System i Vedanta- 
Filosofien. 

Vi kunne ikke her følge den i hele dens Udvik- 
ling. Pastor Koch har i „Buddha og den ældre Bud- 
dhisme" givet Oversættelser af enkelte klassiske Ud- 
sagn, som vi kunne benvise til. Fra forskellige Udgangs- 
punkter kom man til dette Resultat. Det ene Udgangs- 
punkt var Forestillingen om Offerordets Kraft. I de 
ved Ofret reciterede hellige Hymner boede en Kraft 
Brahman, der lagde Guden selv under den ofrende Brah- 
mans Fødder. Denne hemmelighedsfulde Magt er den 
samme Magt, som bærer hele Tilværelsen, dennes inder- 
ste Kærne. Det andet Udgangspunkt var den Fore- 
stilling, at Menneskets Sjæl, Atman o: Selvet, var et 

med hele Tilværelsens Sjæl eller Selv. Dette højeste 
Atman er evigt, uendeligt, virker i alt, men er selv ube- 
vægeligt, antager hver Skikkelse, men er dog selv uden 
nogen Skikkelse. Det er mindre end det mindste Atom 
og dog ufattelig stort. Det er kort sagt ufatteligt. Alt 
er blevet til ved det, thi som Spindet fra en Edderkop, 
som smaa Gnister fra en Ild, saaledes udgaar fra den 
ene Sjæl alle levende Dyr, alle Guder, alle Væsner. 
Hvad det gælder om er at fatte det store Væsen, som 
det er, i al dets Ufattelighed. I det er der ingen For- 
anderlighed: den som ser Foranderlighed i det, venter 
der Død efter Død. Men Vejen til Atman er heller 
ikke lang („I ham ere, leve og røre vi os".) Ja Vejen 
er endnu kortere end Vejen til den Gud, Paulus for- 
kyndte paa Areopagos. Man behøver kun at gaa ind i 
sit eget Hjerte for at finde ham. Der er han, thi vor 
egen individuelle Aand er et med den store Aand. Den, 
der ved dette, er salig. „Jeg er Brahman**; den, der 
véd dette „jeg er Brahman '', véd alt. Guderne selv ere 
ude af Stand til at forhindre ham i at blive Brahman. 
For den, der har denne Indsigt, taber alt Offer- og alt 
Gerningsvæsen sin Betydning; han vinder sin Frelse ved 
Erkendelsen af sin Enhed med det Absolute^). 

3. Den polyteistiske Udvikling. Medens saa- 
ledes Tænkerne iblandt Inderne fordybede sig i Tanken 
om det al-ene, voksede dog stadig Gudernes Tal; gamle 
Guder gik i Glemme, og nye indtog de gamles Plads. 
Ved Siden af den panteistiske Udvikling kan vi tale 
om en polyteistisk. Var den første nærmest at søge 
blandt de fornemme, havde den sidste sin Jordbund i 
Folket. En polyteistisk Religion er aldrig idag den 
samme som igaar. Hvor man ikke dyrker én Gud, der 
er saa mægtig, at han magter den hele Tilværelse, men 
hvor man har Verdensherskere „loka-pala"'er over Til- 
værelsens Provinser, der er der intet til Hinder for, at 
de store Provinser udstykkes i smaa, de smaa i endnu 

mindre, og Gudevrimlen øges ustanselig. Tilmed for- 
drer nye Tider stadig nye Guder. En Hustru kan 
man leve hele Livet med, og den ene sande Gud kan 
alle Slægter tilbede, men den som skænker sin Kærlig- 
hed til mange Kvinder, vil stadig forlange Forandring, 
og de Folk, som dyrke mange Guder, vil det gaa 
ligedan. 

Saaledes gik det da ogsaa Inderne. Under idelige 
Kampe var Arierne trængt ind i Indien oppe fra dets 
nordvestlige Hjørne. Det har været urolige Tider, inden 
de fik erobret sig deres nye Bopæle og deres indbyrdes 
Forhold kom til en relativ Ro. I en saadan Tid træn- 
ger man til en Gud uden alt for fine Følelser, men med 
desto skarpere Vaaben. En saadan fandt Nordboerne i 
deres Tor, Inderne i deres Indra, begge af Herkomst 
Tordenguder. 

Men det indiske Folk blev ikke ved at være et kri- 
gersk Erobringsfolk. Har man en særlig Krigerkaste, 
kan man ikke forlange, at hele Folket skal være besjæ- 
let af Krigeraand. De fredelige Tider bragte da en 
anden Gud til Ære og Værdighed, Vishnu den høje 
Solgud^. Andre Bevægelser bar andre Guder frem, 
først og fremmest Brahma og Siva, der sammen med 
Vishnu nu danne den højeste indiske Gudetrehed. Brahma 
(masculinum) var en kunstig Skabning; det var det spe- 
kulative Brahman (neutrum), det upersonlige al-ene, der 
efterhaanden blev til en personlig Gud, saa ganske i 
Strid med sin Oprindelse. Denne Gud har da heller 
ikke kunnet holde sig som en særlig populær Gud. Gan- 
ske vist kan vi se, at Brahma, Brahma Sahampati, som 
han kaldes i de buddhistiske Skrifter, har spillet en be- 
tydelig Rolle paa den Tid, Buddhismen blev til; men 
medens Vishnu og Siva har Helligdomme i Tusindvis, 
ejer Brahma i hele Indien nu kun to Templer. Langt 
større Betydning fik Siva, den frygtelige Gud, Ud- 
tryk for Naturens mægtige, baade skabende og til- 

intetgørende Kræfter. Adskillige andre Guder og Gud- 
inder kunde fremdeles her nævnes, men vi maa ind- 
skrænke os til nøjere at betragte disse to: Vishnu og 
Krishna. 

Vishnu er en gammel vedisk Gud, utvivlsomt en 
Solgud, hvis Navn man forklarer som den virkende. 
Alt hvad der i Rigveda fortælles om ham, kan forklares 
ud fra hans solare Karakter. Til sin høje Værdighed 
som Gangeslandets mægtige Gud kom han derved, at 
han i Tidens Løb smeltede sammen med andre Guder 
og Heroer. Det var en ganske naturlig Maade, hvor- 
paa der opnaaedes religiøs Fred og Fordragelighed mel- 
lem vishnudyrkende og ikke-vishnuitiske Stammer, at 
man gensidig anerkendte hinandens Hovedguder som 
identiske; Vishnu var Hari og Hari var Vishnu, Vishnu 
var den samme som Janardana og Janardana den samme 
som Vishnu^). Den katolske Missionspraksis har lidt 
under Fristelsen til at skaffe Kristendommen Fremgang 
ved lignende Midler. Den kinesiske og indiske Missions- 
historie har sørgelige, men samtidig lærerige Erfaringer 
at opvise i saa Henseende. Det kan jo være fristende 
nok, naar man vil vinde et Folk for Kristendommen, da at 
glatte over Modsætningerne mellem Hedenskab og Kri- 
stendom; hedenske Guder erejo ogsaa smeltede sammen 
i Hobetal ved at man blev enig om, at man under for- 
skelUge Navne dyrkede den samme* Gud. Men ogsaa 
paa dette Punkt viser Kristendommen sin enestaaende 
Stilling; det er ikke ad den nævnte Vej, at den har 
erobret Verden, og hvert Forsøg paa at gøre det, 
vil hævne sig blodig, som det sluttelig viste sig i 
Kina ved det attende Aarhundredes Midte. Hvad der 
for Vishnuismen betød Liv, betød for Kristendommen 
Død. Dette er just Kendemærket paa Storheden af den 
fra Jøderne udgaaede Monoteisme, at den ikke kan 
assimileres med andre fleligioner, men skyer Forbindelse 
med dem, som Olie skyer Vand. Overfor dem er den 

ubønhørlig uforsonlig som Sandheden selv og kender 
intet Kompromis, men betragter hvert saadant som en 
Vanære. Ganske anderledes Vishnuismen, der ret var 
og er et Mønster paa en liberal Religion. Det var ad 
Kompromisets brede og fredelige Vej, at Vishnu gik 
fremad til stadig større Ære; ogsaa Krishna skyl- 
der Kompromisets Aand sin nuværende Magtstilling i 
Indien. 

Af de Storheder, som Vishnu mødte paa sin Vej og 
assimilerede sig med, er nemlig ingen betydningsfuldere 
end Krishna. Uden denne Assimilation vilde ingen af 
de to være blevet til, hvad de nu er; men da Vishnu og 
Krishna slog sig sammen, blev de Indiens første religiøse 
Stormagt. 

Hvem og hvad Krishna har vær.et før denne Iden- 
tifikation, er desværre aldeles usikkert, og to ganske for- 
skellige Opfattelser staa her overfor hinanden. Efter 
den ene er Krishna en gammel Solgud. Hans Liv er 
oprindelig kun en poetisk Fremstilling af Solens Opgang 
(Krishnas Fødsel), dens Nedgang (Krishnas Død) osv. 
Tiele^) ser saaledes i Krishna „den skjulte natlige Sol- 
gud". Derimod vil Barth ^) ikke uden videre som Tiele 
gøre Krishna til en Solgud, men opfatter ham som en 
sammensat Skikkelse, og i Fortællingerne om ham ser 
Barth en Blanding af Ild-, Lyn-, Himmel-, Uvejrs- og 
Sol-myter. Skønt Barth ikke udfører dette nærmere 
kan man se, at han ikke nægter sig noget i Eetning af 
mytologisk Udlægning. Men dette Syn paa de gamle 
Fortællinger mødes af en afgjort Protest, bl. a. af A. 
Holtzmann den yngre ^^). Han hævder, at man bestemt 
maa sondre mellem Grude- og Heltesagn. Enhver uhil- 
det Læser maa efter hans Mening faa det Indtryk, at 
det indiske Heltesagn efter sin Oprindelse er Historie 
og ikke Natursymbolik; Krishna er en gammel historisk 
Skikkelse. Den Anskuelse, at vi i Fortællingerne om 
Krishna kun have med Solsagn at gøre, er en Hy- 

potese og aldeles ikke den for Tiden mest gængse. 
Vi antage ogsaa, at de fleste Læsere, naar de faa læst 
vort Referat af Krishnas Levned, ville spørge : hvad har 
dette med Solsagn at gøre? Har Holtzmann og de 
mange, der mene som han, flet, er derimod Krishna 
oprindelig et Menneske, der efter sin Død langsomt er 
steget til højere og højere Anseelse hos enkelte indiske 
Stammer. Den allerede højtansete Stamheros Krishna 
er saa sluttelig sammensmeltet med Vishnu og bleven 
betragtet som den højeste Guds Inkamation. 

Denne Usikkerhed i Bestemmelsen af, hvem Krishna 
vel oprindelig var, er ikke uforstaaelig. Det gaar ham 
kun som saa mange andre Grudeskikkelser. Der er 
mange Guder, paa hvis Pande det staar skrevet, at de 
ere af guddommelig Oprindelse og bestemte til at blive 
Verdens Herrer. Indra, Tordenguden, Savitar, Surya og 
Vishnu, de høje Solguder vare fødte til at herske; for 
disse store Naturmagter maatte Menneskeheden bøje sig 
i sin Barndom. Men der er i alle Mytologier ogsaa 
Guder i Mængde, der hverken ved deres Navn eller 
deres Punktioner vise os deres Oprindelse. Til disse 
hører Krishna. Han røber os ikke sin Herkomsts Hemme- 
lighed, fortæller os ikke, hvad det var for en Magt, hvor- 
med han overvandt det gamle Indien. Hans Navn 
Krishna, den sorte, er mærkeligt nok og kan give Stof til 
mange Hypoteser, men er just derfor mere egnet til at 
give Tønder til en Strid om Krishnas Oprindelse end til 
at afgøre den. Og hvad der fortælles om ham, at han 
straks efter Fødselen var i Dødsfare, blev opdraget paa 
Landet hos Hyrder, førte et lystigt Ungdomsliv rigt paa 
Æventyr af alle Arter, deltog i den store Kamp mel- 
lem de to Kongeslægter, og til Slut døde, ser saare 
menneskeligt ud, men en fjern Mulighed er der dog for, 
at der heri kunde gemme sig gamle Gudemyter. 

Hvad der yderligere vanskeliggør Problemet er 
Krishnas Stilling i Mahabharata, Indernes store National- 

epos. Dette kolossale Værk, i Omfang snarere som en 
lille Bogsamling end som en enkelt Bog, indeholder flere 
forskeUige Lag, ældre og yngre Bestanddele, og synes 
at vise os den stigende Interesse og Ærbødighed for 
Krishna; de fleste Indianister læse ligefrem hans Apo- 
teoses Historie ud deraf. I den store Kamp mellem 
Panduider og Kuruider (Mahabharatas Tema), en Kamp 
hvor de første sejrede, men de sidste havde Digterens 
Sympati (victrix causa diis placuit, sed victa poetæ, cir 
terer Holtzmann, hvem vi her benytte) stod han paa 
Panduidemes Side som en med dem forbunden Høvding. 
Han er her hverken Gud eller Konge, kun Fører for en 
Hyrdestamme; ved sin Forslagenhed afgør han Krigen 
til Fordel for sit Parti, idet han faar en af sine Med- 
forbundne til at handle mod de nedarvede Begreber om 
Vaabenære. Den Rolle, han spiller i Mahabharata, er 
betydningsfuld nok, men lidet ærefuld. Hans Fjender 
regne ham til Hyrderne og Slaverne, og det Folk han 
tilhører, Yadufolket, siges at være raat, fordrukkent og 
usædeligt. Selv viger han ikke tilbage for at være uær- 
lig og forlede andre dertil, og naar disses Samvittig- 
hed anklager dem, søger han at berolige dem ved al- 
skens Sofismer. — Og denne samme Krishpa hæves i 
dette samme Digt til Skyerne, identificeres med Vishnu, 
den højeste Gud, ja hele Mahabharata kalder sig endog 
etsteds Vedaen om Krishna. 

Hvorledes denne mærkelige Forandring skal for- 
klares, derom gives mange Hypoteser. Disse maa vi 
her lade staa hen for at holde os til det faktiske; For- 
andringen fandt Sted. Den som et Menneske men 
ingenlunde som et mønsterværdigt Menneske skildrede 
Krishna blev ophøjet til Værdighed af den højeste 
Guds Fremtrædelsesform paa Jorden. Idet Krishna 
nu forenedes med Vishnu, maatte denne Identifikation 
antage en noget anden Form, end naar Vishnu smel- 
tede sammen med en anden Gud, thi her identificeredes 

Smaaskrifter til Oplysning for Kristne. IX, 2. 2 

ikke Gud med Gud, men Guden Vishnu med den som 
et Menneske skildrede Krishna. Denne blev ikke slet 
og ret gjort til et med Vishnu, men opfattet som en 
Inkamation eller, for at bruge det indiske Udtryk, en 
avatara, en Nedstigning af Vishnu. Denne Læres Op- 
rindelse er dunkel. Det gælder her som saa ofte i den 
lange indiske Religionshistorie, man staar paa en Gang 
overfor et fait accompli uden at man bestemt kan sige, 
hvorledes eller hvornaar det er blevet til. Det kan dog 
gøres sandsynligt, at Vishnu og Krishna ere blevne 
sammensmeltede nogle Aarhundreder før Kristi Fødsel. 
Hvad man støtter sig til er navnlig, at Krishna ikke 
forekommer i de ældste buddhistiske Skrifter, men at 
de^rimod Grækeren Megasthenes ved Aar 300 taler om 
en indisk Herakles, hvormed han maaske har sigtet til 
Vishnu-Krishna ^^). 

4. Vishnuismen. Denne Krishna (i sin Forbin- 
delse med Vishnu) har i de sidste to Aartusinder været 
en af Indiens mest dyrkede Guder, og der er opstaaet 
et vishnuitisk Religionssystem, hvor Krishna- Vishnu dyr- 
kes som den højeste Gud. Samtidig er et andet Reli- 
gionssystem opstaaet, det Sivaitiske, som holder Siva 
og ikke Vishnu for den højeste Gud. Ved Siden 
af disse to Former for hinduisk Religion findes mang- 
foldige andre højere og lavere, lige ned til simpel 
Fetischisme. Men alle disse Religionsformer knyttes dog 
sammen til en Enhed, kunne samles under Benævnel- 
sen „Hinduisme". Det rette Synspunkt for Vishnuismen 
er derfor givet med dens Betegnelse som Sekt. Den er 
et Udsnit af et større Hele, hvis almindelige Karakter- 
mærker vi maa betragte. Disse ere fremkomne derved at, 
alt hvad vi i det foregaaende have omtalt , den vediske 
Religion, den panteistiske Filosofi og de senere opdukkende 
populære Guddomme, har virket som tre forskellige 
Ingredienser, hvoraf Hinduismen i Almindelighed, og 
Krishnaismen i Særdeleshed er blevet til ved en Række 



Krishna. 19 

mærkeUge Kompromiser. Af disse have vi allerede be- 
skæftiget os med et, det som er udtrykt ved den for 
Vishnuismen ejendommelige Avatara-lære. Her maa vi 
yderligere pege paa det den hele Hinduisme gennem- 
syrende Kompromis mellem Panteismen og Polyteismen. 

Naar vi her tale om et Kompromis, er Meningen 
ikke den, at disse to Aandsretninger have ført ligefrem 
Krig med hinanden; vi mene kun, at det er to Aandsret- 
ninger, som efter deres Principer trække i forskellig 
Retning, men her gaa i Aag med hinanden. Den af 
Polyteismen fremspirede Panteisme er ikke fanatisk, i 
Indien ligesaa lidt som andetsteds; vel kan den slaa ud 
i Skepsis eller Ateisme, ja Spot mod de gamle Guder, 
men den kan ogsaa stille sig forsonlig til dem. De spe- 
kulerende Brahmaner, der saa', at Guderne ikke vare det 
sidste, skulde dog leve af OfiFrene til disse Guder; de 
maatte da ogsaa af praktiske Grunde være tilbøjelige til 
at finde en modus vivendi med Polyteismen. Saa gav 
da Kompromiset sig af sig selv. De gamle polyteistiske 
Guder anerkendes som virkelig eksisterende Væsener, 
men disse saa vel som alt andet eksisterende, levende og 
livløst, er Udstraalinger af det ene Brahman eller At- 
man. Herved er baade Panteisten og Polyteisten til- 
fredsstillede. Hver har faaet Sit. 

Vejen til dette Forlig anvise allerede visse af Veda- 
hymnerne, idet de betragte de mange Guder som for- 
skellige Navne for ét Væsen. Men af ganske særlig 
praktisk Betydning er dette Forlig blevet i senere Tider, 
hvor ariske og ikke ariske Stammer paa saa mange Maa- 
der bleve blandede sammen, og hvor det galdt for Brah- 
manerne at holde Pladsen som Folkenes præstelige Le- 
dere. Det var jo en saare rummelig Betragtningsmaade, 
denne panteistiske. Hvorfor skulde det absolute Brahman 
kun have aabenbaret sig i denne bestemte Kreds af ve- 
diske Guder? Kunde ikke ogsaa undertvungne Folks 
Guder være Aabenbarelser af Brahman; ja gælder dette 

2* 

ikke ogsaa om Dyr og Planter? Dyrk derfor kun eders 
Heroer og Skytsaander, eders Slanger og Dæmoner^ 
naar I kun — det maa I ikke glemme — anerkende os 
Brakmaner i vor præstelige Værdighed, benytte os til 
Eders ceremonielle Handlinger og give os vort Livs- 
ophold. Saaledes anerkendte Panteismen Polyteismen^ 
og det mærkelige er, at denne gjorde Gengæld. „Selv 
den almindelige Hindu, der hylder den mest udartede 
Polyteisme, vil aldrig nægte G-uds Enhed. Tvertimod 
vil han altid hævde, at Gud i Virkeligheden er én, skønt 
han mener, at den ene Gud aabenbarer sig paa mang- 
foldig Vis og maa dyrkes i en uendelig Forskellighed af 
Aabenbaringsformer, Inkarnationer og materielle Skik- 
kelser" ^2). Derfor faar Hinduismen noget at byde alle, 
Petischdyrkeren saavcl som Tænkeren, og alle kunne de 
føle sig forenede til en vis Grad. Dette gælder ogsaa 
Forholdet mellem de to store Sekter, der dyrke Vishnu 
eller Siva som den højeste Gud. De kunne mødes i 
gensidig Anerkendelse af begge at dyrke det samme 
absolute. 

Det er de fire Størrelser, det absolute Brahman, 
den personlige Brahma, Siva og Vishnu, der kun grup- 
peres paa forskellige Maader. Den ortodokse Brahma- 
nisme betragter det upersonlige Brahman som det høje- 
ste og lader denne aabenbare sig i tredobbelt Form,^ 
den mandlige Brahma, Vishnu og Siva. Sivaismen og 
Vishnuismen har derimod sat deres Guder op paa første 
Plads. Derved kommer, for at holde os til Vishnuis- 
men, Vishnu ogsaa til at fungere som det uperson- 
lige Brahman, mens Brahma og Siva ere ham under- 
ordnede. Det er let at se, at man derved har forsøgt 
i Vishnu at forene det uforenelige. Men logiske Mod- 
sigelser strander ingen Religion paa. løvrigt vil ingen 
Læser være kommet langt ind i de snart følgende 
Fortællinger om Krishna, før han levende føler netop 
denne Forening af Panteisme og Polyteisme som det 

mest fremmedartede, men ogsaa som det mest karak- 
teristiske ved dem. 

Som nu Vishnuismen er et Udsnit af Hinduismen 
og deler dennes panteistiske Karakter, saaledes er Krish- 
nadyrkelsen igen en enkelt Side af Dyrkelsen af Vishnu, 
om end den vigtigste. Den uendelige Vishnu, Univer- 
sets Herre, der aabenbarer sig i alt det som lever og 
aander, har nemlig ikke blot inkarneret sig i Krishna. 
Efter at man først engang havde opdaget, hvilket be- 
kvemt Kompromis Avataralæren kunde benyttes til, gik 
man videre ad denne Vej. I Syndflodens Dage lod 
Vishnu en Del af sit Væsen gaa over i en Fisk, der 
frelste Urmennesket Manu. Senere har han inkarneret 
Dele af sit Væsen i en Skildpadde, et Vildsvin, en 
Mandløve (halv Mand, halv Løve), en Dverg, i Rama 
med Øksen, i den store Bama, Bamayanas Helt, i Krishna 
og hans Broder Bala-rama, den stærke Bama. I alle 
disse Inkarnationer er Vishnu den gode Menneskene vel- 
sindede Gud. Ogsaa Buddha er ved et Kompromis op- 
taget iblandt Vishnus „Nedstigninger". I Buddha steg 
Vishnu ned for at faa onde Mennesker til at ødelægge 
sig selv ved at blive Buddhister, unægtelig en Maade 
at affinde sig med Buddhismen, der er lige lidet smig- 
rende for Buddha og for Vishnu. Endelig læres det, at 
Vishnu engang ved denne onde Verdensperiodes Afslut- 
ning skal aabenbare sig, naar Verden er blevet fuldstæn- 
dig fordærvet. Han skal da komme, siddende paa en 
hvid Hest, med draget Flammesværd til de ondes Øde- 
læggelse og de godes Frelse, til alle Skabningers For- 
nyelse og til Guldalderens Genoprettelse^^). 

Om Vishnu selv, bortset fra hans Inkarnationer, 
véd man forholdsvis lidet at fortælle; han antages i le- 
gemlig Skikkelse sammen med sin Hustru Lakshmi at bo 
i sin Himmel, hvorhen hans Dyrkere komme efter deres 
Død og finde evig Fred for Sjælevandringens Uro. Saa 
meget desto mere har man at melde om Vishnu i hans 

Inkarnationer. Her skulle vi beskæftige os med den 
vigtigste af dem alle, hans Nedstigning som Krishna, i 
hvilken ikke blot en Del af Guddommen er kommet til 
Jorden, men i hvem det hele guddommelige Væsen har 
taget Bolig ^^). 



Fortællingerne om Krishna. Det krislmaltiske Evangelium. 

Vasudeva ægtede Devakas Datter, den herlige De- 
vaki, en Pige af himmelsk Skønhed. En Røst fra BUm- 
len meldte Tyrannen Kamsa „det ottende Barn af Devaki 
skal tage dit Liv". Kamsa vilde tage Devaki af Dage^ 
men Vasudeva lagde sig imellem og sagde: „Dræb ikke 
Devaki, store Kriger. Spar hendes Liv, og jeg skal ud- 
levere Dig hvert Barn, hun føder". Kamsa lod sig for- 
milde og opgav sit Forehavende i Tillid til Vasude- 
vas Ord. 

Paa den Tid begav Jorden sig, nedtrykt af sin 
tunge Byrde, til Bjerget Meru til en Forsamling af Gu- 
derne. Hun vendte sig til Guderne med Brahma i Spid- 
sen og meldte dem al sin Nød. w^gi^iy Ildens Gud, 
frembringer Guld; Surya, Solens Gud, frembringer Ly- 
sets Straaler; men min og alle Sfærers Ophav er den 
højeste Herre, Herrernes Herre, den ældste af de æld- 
ste, et med Minutter og Timer, et med Tiden selv; med 
en Skikkelse, men en ubestemt. Denne Forsamling af 
Eder selv, I Guder, er kun en Del af ham. Solene, 
Vindene, Stormene, Ilden, Universets Frembringere, alt 
er kun Former af den mægtige uudforskelige Vishnu. 
Dæmoner, Sataner, de onde Aander, Slangerne saavel 
som de himmelske Sangere og Nymfer alle ere de For- 
mer af Vishnu, den store Aand. Himlene, med deres 
Stjerner, Ild, Vand og Vind, jeg selv og enhver eksiste- 
rende Genstand bestaar af Vishnu. De mangfoldige 

Former af dette mangesidige Væsen følge efter og afløse 
hinanden som Havets Bølger ^^). Nu for Tiden huserer 
der mange Dæmoner, under Kalanemis Anførsel, i de 
dødeliges Egne. Den store Kalanemi, engang i en tid- 
ligere Tilværelse dræbt af den mægtige Vishnu, er levet 
op igen i Kamsa, og mange andre mægtige Dæmoner 
fødes i Kongernes Paladser. Ude af Stand til at hjælpe 
mig selv, søger jeg eders Bistand". 

Da Guderne havde hørt disse Jordens Klager, tog 
Brahma Ordet. „Jeg og I andre ere vel Guder, men 
over 08 alle staar den Vishnu, vi ere Udstrømninger af. 
Lad os derfor drage til Mælkehavets nordlige Kyst og 
bede til ham". Did drog de saa og med Tankerne ret- 
tede paa ham, begyndte de hans Pris. „O Du det dobbelte 
Brahman (o: Aanden i dens rene forskelsløse Væren og 
Aanden som personlig Gud), det mindste af det mind- 
ste, det største af det største, kendende alt, den højeste 
Aand, den som er Brahman og hvoraf Brahman bestaar. 
Du er alle de fire Vedabøger. Du er Akcentuation, 
Ritual, Kommentar, Metrum og Astronomi, Historie, Tra- 
dition, Grammatik, Teologi, Logik og Lov; Du, den 
uudforskelige. Der findes intet andet end Dig, o Herre; 
intet andet har eksisteret eller vil eksistere. Du er baade 
bestemt og bestemmelsesløs , baade universel og indivi- 
duel. Hos Dig findes hverken Aftagen eller Vækst. 
Du den højeste Aand være priset." Da Brahma end- 
videre havde fortalt om den Nød, Jorden var stedt i, 
tog Vishnu to Haar af sit Hoved, et hvidt og et sort, 
og sagde til Guderne: „Disse mine Haar skulle stige ned 
til Jorden og frelse den af dens Nød. Dette mit sorte 
Haar skal komme til Jorden, naar Vasudevas Hustru 
Devaki Undfanger for ottende Gang, og det skal dræbe 
Kamsa, der er den samme som Dæmonen Kalanemi" *^). 

I Devakis Liv gik nu den høje Vishnu ind. JFra 
det Øjeblik priste alle Guderne hende uafladelig. „Du 
er Lyset, naar Dagen fødes; Du er Ydmygheden og 

Taalmodigheden. O, Universets Moder, den hele Jord 
med Bjerge og Floder, alle Elementerne, alle Sfærer 
med Guder og Dæmoner ere nu med Vishnu i Dig. 
Vær medlidende med os, Gudinde; hjælp Verden. Vær 
stolt over at bære den Guddom, der bærer Universet". 
Den Dag, han skulde fødes, lagde hver Storm sig, alle 
Vande mumlede melodisk. Ved Midnat, da den almæg- 
tiges Fødselstime indtraf, lød der skønne Toner fra 
Skyerne, og en Regn af Blomster dryssede ned fra dem. 
Da nu Devaki saa' Barnet, tilbad hun det først, men 
grebes saa af Frygt for, hvad Kamsa vilde gøre. Da 
tog den Hellige Otdet og sagde: „Før har Du bedet til 
mig i Haab om Afkom. Dine Bønner ere hørte; thi jeg 
er født som Din Søn". Vasudeva tog da Barnet og bar 
det uhindret bort; den Vagt, Kamsa havde opstillet, var 
fortryllet af Blændværk og saa intet. Vasudevas Vej 
gik over Yamuna, den store Biflod til Ganges; men dyb, 
som den var, og fuld af Hvirvler, da Vasudeva gik over 
den, blev Vandene rolige og gik ham kun til Knæet. 
Paa den anden Side fandt han Hyrden Nanda, der var 
paa Vej til Kamsas By for at betale Skat, ledsaget af 
sin frugtsommelige Hustru Yasoda. Da Vasudeva kom, 
havde Yasoda just født et Pigebarn; men skjult, ved det 
guddommelige Blændværks Hjælp, ombyttede Vasudeva 
sit Barn med Nandas. Yasoda fandt i sine Arme 
Krishna, en Dreng saa mørk som Lotusens dunkle Blade, 
og hun glædede sig saare. Vasudeva tog det andet 
Barn med tilbage. Kamsa fandt det og huggede det 
raat mod en Sten, men det for til Himlen, antog en 
gigantisk Skikkelse med otte Arme (ogsaa det var en 
inkarneret Aand). Det lo højt, og spottende meldte det 
Kamsa, at hans Banemand nu var født og i Live. Men 
Kamsa, den inkarnerede Dæmon Kalanemi, kaldte trod- 
sig paa sine Fæller. „Hvad kan vel Guderne gøre os; 
lad hver Mand, som gavmildt ofrer til Guder og Brah- 
maner, blive dræbt; saa vil Guderne miste hvert Middel 

til Eksistens. Den Gudinde, som Devaki har født, har 
meldt mig, at han (o: Vishnu), der i en tidligere Til- 
værelse dræbte mig, atter lever paa Jorden. Lad os 
derfor ivrig søge efter alle Smaabøm og lad hvert Barn. 
der viser Tegn til at være noget usædvanligt, skaansels- 
løst blive dræbt". Vasudeva og Devaki blev givet fri. — 

Barnemordet i Bethlehem og Flugten til Ægypten 
ere de ofte anførte Paralleler til dette Afsnit af Krishnas 
Liv. Josefs Rejse til Indskrivningen i Bethlehem og 
Nandas Rejse med sin frugtsommelige Hustru for at be- 
tale Skat frembyde ogsaa en vis Lighed. — 

Nanda og Yasoda med deres nyfødte Barn (o: 
Skiftingen Krishna), kom til Kamsas By, hvor Vasudeva 
opsøgte dem og raadede dem til snarest mulig at drage 
bort efter at have betalt deres Tribut. Han bad dem 
tage sit næstyngste Barn (Balarama eller Rama) med og 
opdrage det som deres eget. De vendte da tilbage med 
begge Børnene, Krishna og Rama, og tog Ophold i Gro- 
kula. Mange mærkelige Begivenheder i Krishnas Barn- 
dom viste Barnets underfulde Kraft. En Nat kom en 
ond kvindelig Dæmon, en af dem, som havde faaet 
Kamsas Mordbefaling, og vilde give Krishna sit Bryst at 
drikke, for at han skulde dø deraf som de andre Smaa- 
bøm, hun derved tog af Dage. Men hun maatte selv op- 
give Aanden, idet Krishna diede løs med en saadan Vold- 
somhed, at han sugede Livet af hende. Med et Spark 
af sin Fod væltede han engang en Vogn. Slige Bedrif- 
ter øvede han allerede som spæd. — 

Ogsaa Kristus gør som Barn mange besynderlige Ting, 
men vel at mærke ikke i de kanoniske Evangelier men i de 
apokryfe Barndomsevangelier. To af disses Fortællinger 
om Kristus findes ogsaa om Krishna: han skabte engang 
levende Dyr, og hans Vaskevand havde lægende Kraft. — 

Da Krishna og hans Broder Rama blev lidt større, 
førte de et muntert Ungdomsliv sammen med de andre 
Hyrdedrenge, i hvis Beskæftigelse de tog Del. Verdens 



26 H. M. Larsen. 

Bevogter vogtede Kvæg. Ofte gennemstrejfede de Sko- 
vene, sang sammen, dansede sammen, pyntede sig med 
Blomster og Fjer og efterlignede Paafuglens Skrig med 
deres Fløjter. Ved Aftentid vendte de tilbage til Køerne 
og Hyrderne, og de to udødelige deltog saa af Hjertens 
Lyst i Hyrdebømenes Leg. 

Engang kom Krishna ned til en Dam ved Floden 
Yamuna. Der boede den store Slange Kaliya og skræm- 
mede Mennesker og Dyr fra at slukke deres Tørst ved 
Vandet. Krishna besluttede at forjage den, thi han 
betragtede det som et særligt Maal for sin Nedstigning 
til Jorden at kue alle saadanne onde Magter. Han kla- 
trede op i et Træ ved Bredden og sprang derfra ned i 
Dammen. Slangekongen stak sit Hoved frem og hans 
hele Slangefølge snoede sig om Krishna og bed ham 
med giftdryppende Tænder. Forfærdet saa Hyrderne og 
Hyrdinderne derpaa. Og Rama raabte ned til Krishna: 
„Hvad er dette, o Guders Gud. Kender Du ikke Dig 
selv, Du evige. Du er Centrum i Skabningen som Na- 
vet i Hjulet. Som en Del af Dig er jeg bleven født 
før Dig. Guderne har ladet sig føde under en lig- 
nende Forklædning for at tage Del i dine Fornøjelser 
som Menneske, og Gudinderne ere komne ned til Gokula 
i Skikkelse af Hyrdinder for at være med i dine Lege. 
Hvorfor, Krishna, agter Du da ikke paa disse Guder, 
der under Hyrders Skikkelse ere dine Venner og Fræn- 
der, eller paa disse bekymrede Kvinder? Menneskelig 
Skikkelse har Du antaget; Barndommens Barnestreger 
har Du udført. Brug nu din guddommelige Kraft til at 
overvinde denne stolte Slange". Mindet om sit virkelige 
Væsen smilede Krishna huldt og viklede sig ud af Slan- 
gernes Vindinger, satte sin Fod paa Slangekongens Ho- 
ved og dansede paa det i Triumf. Søgte han at rejse 
det, trampede Krishna det ned. Da anraabte Slange- 
kongens Hustruer Krishna om Naade, og Slangekongen 
selv ydmygede sig. „Tilgiv mig, o Guders Gud! Hvad 

skal jeg kalde Dig, Du den højeste Aand, der er hævet 
OTér alle endelige Bestemmelser. Hvorledes kan jeg ud- 
sige din Pris, Du af hvem hele Verden kun er en ringe 
Del, og hvis Natur end ikke Guderne fatte. Jeg er ude 
af Stand til at dyrke eller besynge Dig. Kun din egen 
Mildhed maa faa Dig til at vise mig Medlidenhed. 
Grumhed ligger i Slangernes Natur, og jeg er født som 
en af dem. Saaledes som Du har skabt mig, saaledes 
er jeg, og saaledes maa jeg handle. Handlede jeg ander- 
ledes, da fortjente jeg først ret at straffes af Dig. Dog 
at jeg nu er bleven tugtet af Dig, er i Sandhed en Vel- 
signelse; thi at straffes af Dig er en Naade. Spar mit 
Liiv, mer beder jeg ikke om. Befal mig hvad jeg skal 
gøre". Krishna svarede: „Du maa ikke bUve her, bort 
til Havet med Dig*'. Didhen drog den saa ledsaget af sit 
hele Følge. — Man lægge Mærke til Panteismens Kon- 
sekvens, det Ondes Ret i Tilværelsen. 

Atter fortsatte Krishna og Rama deres glade Ung- 
domsliv. Regntiden endte, Efteraaret kom. Floder og 
Søer sank. Havet laa stille og roUgt som den fuld- 
komne Vise, der har naaet Aandens uforstyrrede Ro. 
Efteraarshimlen var fri for hver Sky, som Asketens 
Hjerte, hvis Sorger ere fortærede af Fromhedsøvelsens 
Ud. Paa denne Aarstid fandt Krishna alle Hyrderne 
ivrig optagne af Tilberedelser til et Offer til Indra (den 
gamle vediske Gud for Regn og Torden). Han gik da 
til sine Forældre og spurgte dem, som af Nysgerrighed, 
hvad det var for en Fest. Nanda svarede: „Indra er 
Skyernes og Vandenes Herre. Disse frugtbargøre Jor- 
den, og deraf kommer det, at Køerne faa Kalve og 
give Mælk og ere lykkelige og velnærede. Derfor ofre 
vi saa vel som alle andre til Indra ved Regntidens Op- 
hør". Da Krishna havde hørt disse Nandas Ord, sva- 
rede han: „Vi, Fader, ere hverken Agerdyrkere eller 
Handelsmænd; Køer er vor Guddom, og vi bo i Sko- 
vene. Der gives fire Kundskabsgrene : Logik, Skrift- 

kundskab, den praktiske og den politiske Videnskab. 
Agerdyrkning, Handel og Kvægavl, disse tre Beskæf- 
tigelser ere Genstand for den praktiske Videnskab. Køer 
er nu vort Underhold. Dem bør vi derfor dyrke. Frem- 
deles leve vi i Skov og paa Bjerg. Disse Bjerges Aan- 
der kunne, om vi mishage dem, forvandle sig til Løver 
og vilde Dyr og dræbe den, der krænker dem. Vi bør 
derfor ogsaa ofre til Bjergene. Hvad har vi at gøre 
med Indra?" 

Da Nanda og de andre Hyrder havde hørt dette, 
sagde de, han havde talt vel. De gav sig da til at dyrke 
Bjerget Govardhana og ofrede det Mælk og Kød; og da 
de havde bragt deres Ofre, gik de rundt om de højlydt 
brølende Køer og Okser. Paa Toppen af Govardhana 
aabenbarede Krishna sig i en himmelsk Vision og sagde : 
„Jeg er Bjerget" og aad den megen Føde, som Hyr- 
derne ofrede det, medens han samtidig i sin menneske- 
lige Skikkelse besteg Bjerget sammen med Hyrderne og 
dyrkede sit andet Jeg. — Da Indra saa, at han gik glip af 
sine Ofre, fortørnedes han saare, og paa hans Befaling 
brød et Uvejr løs med Storm og Regn; men Krishna 
løftede Bjerget Govardhana op i sin flaand og gav 
Mennesker og Kvæg Ly derunder. Syv Dage og syv 
Nætter holdt han det over dem. Da erkendte Indra sin 
Afmagt og holdt inde; og begærlig efter at lære Krishna 
at kende drog han af Sted til ham. Han fandt hele 
Verdens Beskytter i en Hyrdes Lignelse, vogtende Kvæg. 
Indra forligte sig da med Krishna, og denne lovede at 
tage sig af Arjuna, i hvem en Del af Indra var in- 
karneret. 

Efter at Indra var draget bort, gik Hyrderne til 
Krishna og spurgte ham, hvem han da vel egentlig var. 
Tegn stod mod Tegn, hans lave Fødsel og hans vid- 
underlige Gerninger. Men Krishna afviste deres Spørgs- 
maal; han var født mellem dem, derfor skulde de be- 
tragte ham som deres Slægtning; han havde vist dem 

sin Magt, derfor kunde de ære ham. Med den Besked 
maatte de lade sig nøje. Da gik Hyrderne, og han blev 
forstemt tilbage. Men da han saa den klare Himmel, 
hvorpaa Høstmaanen straalede, og mærkede Luftens 
krydrede Duft, der steg op fra den vilde Vandlilie, i 
hvis Knopper de sværmende Bier summede deres Sange, 
fik han Lyst til munter Leg med Hyrdinderne. Han og 
Rama begyndte da at synge søde Melodier, saadanne 
som Kvinderne holdt af. Saa snart disse hørte dem, 
forlod de deres Hjem og ilede til Krishna. En sang 
med, en anden lyttede til; nogle kaldte paa ham, men 
for saa forskrækkede tilbage; andre trykkede gig ind til 
ham. Atter andre blev forhindrede i at forlade deres 
Hjem og maatte nøje sig med at tænke paa Krishna, 
med lukkede Øjne i fuld Hengivenhed, hvorved alle 
deres Synder blev sonede; eller de tænkte paa Verdens 
Aarsag, det øverste Brahman, og vandt Forløsning ved 
deres Suk. Men omgivet af Hyrdinderne fandt Krishna 
den skønne Maaneskinsnat egnet til Rasadansen (en 
Dans, hvor Mænd og Kvinder danse rundt i Kreds med 
hinanden i Haanden og synge dertil). Pigerne stor- 
mede mod ham. En raabte „Krishna, Krislma" ude af 
Stand til at bringe anden Lyd over sine Læber, en an- 
den lukkede Øjnene og fordybede sig i sit Indre i Be- 
tragtning af hans Skikkelse, som optaget af en Fromheds- 
akt. Krishna løb dem i Møde, beroligede den ene med 
søde Ord, den anden med mild Tale, og nogle tog han 
ved Haanden og legede med dem i Dans. Da nu hver 
af Hyrdinderne vilde have Pladsen ved hans Side, kunde 
Rundkredsen ikke dannes. Men Krishna mangfoldig- 
gjorde sig selv ved sin magiske Magt, saa at de alle 
troede, at han stod mellem dem, to og to; og Krishna 
og Pigerne dansede rundt i Kreds til deres Armbaands 
Klirren og til Sange, der priste Høstnattens Skønhed. 
Trætte af Dansens Drejninger slog de deres Arme om 
hans Hals; bedst som de sang hans Pris, favnede og 

kyssede de ham. Sveddraaberne fra Krishnas Arme 
faldt som en frugtbar Regn paa Hyrdindernes Kinder. 
Krishna sang for, de raabte Bravo. Naar han førte an, 
fulgte de efter; om han gik frem eller tilbage, agtede 
de stedse paa hans Trin. Hvert Øjeblik uden ham var 
for dem som ti Millioner Aar. Forgæves søgte Ægte- 
fæller, Fædre og Brødre at holde dem tilbage. Nat 
efter Nat gik de bort for at lege med Krishna. — 

Dette er om man vil „Evangeliet i Evangeliet" i de 
gamle Vishnuiters Øjne, Perlen iblandt Fortællingerne 
om Krishna. I dette Samvær med Hyrdinderne viser 
Krishna ret sin „guddommelige Naade", og Hyrdinderne 
staa som „Trosmønstre" for en from Vishnuit. Vi have 
her gengivet Fortællingen i dens simpleste og decen- 
teste Form. Andre af „Evangelierne" gøre det sanse- 
lige endnu sanseligere, indtil disse Beretninger om For- 
løseren Krishna sluttelig løbe ud i slet og ret Por- 
nografi. — 

Dette glade Ungdomsliv hos Hyrdinderne skulde 
ikke vare evig. Den onde Kamsa sendte et Bud, 
Akrura for at hente Krishna og Balarama ind til hans 
Stad. Kamsa havde ondt i Sinde, men Akrura var be- 
dre end han. Da Akrura nærmede sig Gokula, priste 
han sin Lykke, at han skulde se en inkarneret Del af 
Guddommen. „Jeg skal se Vishnus Aasyn, hvis Øjne 
ere som Lotusens udfoldede Blade. Jeg skal i Dag skue 
Herlighedernes Herlighed, Vishnus Mund, af hvilken Ve- 
daerne udgik og al Vedavidskab. Jeg skal se Verdens 
Herre. Han, den ufødte, der har frelst Verden under 
de forskellige Former af en Fisk, en Skildpadde, et Vild- 
svin, en Hest, en Løve og som antager Skikkelse, som 
han vil det, han har nu underkastet sig menneskelig 
Tilværelse, for at udføre et Maal, hans Hjerte har kært. 
Han, der bærer hele Verden og er kommet ned til Jor- 
den for at vogte den, vil i Dag nævne mig med Navn. 
Ære være det Væsen, hvis tilsyneladende (Skin-) Ind- 

gaaelse i menneskelige Slægtskabsforhold Verden umulig 
kan gennemtrænge. Ære være ham, der er et med al 
sand Kundskab, den uudforskehge, og ved hvem den 
Andægtige gennemtrænger al Uvidenhed og hvert Blænd- 
værk. Maatte han, i hvem Aarsag og Virkning og Ver- 
den selv er indbefattet, være naadig mod mig paa Grund 
af ain Troskab; thi altid sætter jeg min Lid til den 
ufødte evige Hari (o: Vishnu)". 

Besjælet af disse fromme Tanker kom han til Gro- 
kula kort før Solnedgang, da Kvæget blev malket. Der 
saa han Krishna, mørk som den fuldt udsprungne Lo- 
tus, med Øjne af samme Farve, med Brystet prydet af det 
mystiske Srivatsamærke, langarmet, bredbrystet, højnæset, 
med smilende Ansigt, trædende fast paa Jorden, med 
Fødder, hvis Negle var farvede røde, klædt i gule 
Klæder, prydet med en Krans af Skovens Blomster. 
Ligeledes saa han der Balarama, hvid som en Svane, 
en Jasmin, eller Maanen, klædt i blaa Klæder, med 
store kraftige Arme og et Aasyn straalende som en 
Lotusblomst. Da glædede Akrura sig og tænkte, at 
dette var den højeste Lykke og Ære at skue Gud- 
dommen selv. Nu haabede han, Krishna vilde røre ved 
ham; thi blot det at berøres af ham med en Finger er 
nok til at fordrive al Synd og sikrer en uforgængelig 
Lykke. 

Venlig tog Krishna imod ham og lovede at drage 
med ham. Hyrdinderne fortvivlede, da de hørte det. 
„Rejser han til Staden, naar vil han da vende tilbage 
til os ; vænnes han der til Måthurakvindernes fine Sprog, 
kan han ikke mere udholde at høre Hyrdindernes land- 
lige Tale". Med Graad saa de ham rejse. Paa Vejen 
blev Akrura benaadet med en Aabenbaring af Krishna 
og Bama i deres himmelske Skikkelser. Da de nærmede 
sig Byen Mathura, drog Akrura i Forvejen. 

Rama og Krishna drog sammen videre, glade og 
muntre at se til som to unge Elefanter. De saa en 

Mand i Færd med at farve Tøj, og med smilende An- 
sigt gik de hen og rev nogle af hans Sager ned. Manden 
var en af Kamsas Tjenere og opblæst paa Grund af sin 
Herres Gunst; han udæskede de to Ungersvende ved 
raa Skældsord, indtil Krishna slog ham til Jorden og 
dræbte ham. Saa tog de Tøjerne og drog videre, klædte 
i gult og blaat, og kom til en Blomstersælgers Bod. 
Blomstersælgeren saa forbauset paa dem, undrede sig 
over, hvem de kunde være og hvorfra de vel kom; det 
gik da op for ham, at det var Guddomme, der vare 
stegne ned til Jorden. Da de henvendte sig til ham og 
bad ham om et Par Blomster, bøjede han sig for dem 
og sagde: „I, mine Herrer, har vist mig stor Godhed 
ved at komme til mit Hus, jeg lykkelige, jeg vil vise 
Eder min Hyldest". Smilende gav han dem da Lov til 
at vælge de Blomster, de vilde. Krishna gav ham saa 
denne Velsignelse: „Aldrig skal Lykken svigte Dig. Al- 
drig skal Du undvære Sundhed og Velstand. Saa længe 
Tiden rinder, skal Du ikke mangle Efterkommere. Efter 
at Du længe har nydt Livets forskellige Glæder paa 
Jorden, skal Du sluttelig, naar Du bevarer mig i din 
Erindring, komme til en himmelsk Egn ved min Gunst. 
Dit Hjerte skal stadig være rettet paa Eetskafifenhed. 
Et langt Liv skal blive dine Efterkommere til Del, og de 
skulle aldrig være de naturlige Svagheder underkastede". 
De gik videre og saa en ung Pige komme dem i 
Møde. Hun var krumbøjet og bar en Krukke Salve. 
Krishna spurgte hende muntert, hvem hun skulde bringe 
den Salve. Da hun blev saa venlig adspurgt, svarede 
hun ham lystig: „Véd Du ikke, kære, at jeg er Kamsas 
Tjenestepige og, krum som jeg er, sat til at tilberede 
hans Parfumer. Salver, som andre have tilberedt, vil han 
ikke vide noget af; derfor er jeg bleven rig ved hans 
gavmilde Løn". Da sagde Krishna: „Smukke Pige, giv 
os saa meget af din Salve, som vi kan guide paa vore 
Kroppe". „Tag det", svarede Kubja. Og de gned det 

ind paa forskellige Dele af deres Ansigter og Legemer, 
til de fik Udseende af to Skyer, en lys og en mørk, 
prydede af Indras mangefarvede Bue i^). Da tog Krishna 
fat i hende under Hagen med Tommelen og to Fingre 
og løftede hendes Hoved op, medens han med sin Fod 
trykkede hendes Fod ned; paa denne Maade rettede 
han hende ud. Klædte i blaat og gult, duftende af 
Salve, vandrede de videre mod Kamsas By. 

Den, der har fulgt Krishna saa langt paa hans Livs- 
bane, vil ane af hvad Art Resten bliver. Krishna fort- 
sætter, som han har begyndt Det er Dæmonernes Over- 
vinder, vi have for os, en stærkere, der overvinder de 
stærke, men det er ingen Bodsprædikant med et n om- 
vender Eder", og det er intet helligt Forbillede til Efter- 
følgelse. Man vente ikke, at han forbedrer sig. Denne det 
absolutes Inkarnation er og bliver uforbederlig efter sit 
Princip. Han kommer til Mathura og deltager i en 
stor Kampleg, hvorved Kamsa er Tilskuer. Da Krishna 
viser sig uovervindelig, brister Kamsas Taalmodighed; 
han farer op i vilde Trusler mod Krishna, hans Fader 
Vasudeva og hans Plejefader Nanda; men i et Spring 
er Krishna ved hans Side, griber ham i Haaret, slynger 
ham til Jorden, kaster sig over ham, og „knust under 
Vægten af Universets Opholder opgav Kong Kamsa sin 
Aand". Medens Krishna i Beglen ikke lader mærke 
paa sig, hvem han egentlig er, og ved den guddomme- 
lige Illusions Magt forhindrer Folk i at se det, drager han 
nu, da han efter lang Adskillelse atter mødes med sine 
Forældre, Vasudeva og Devaki, Sløret fra deres Sjæls 
iØje, og Vasudeva tilbeder ham som den højeste Herre, 
den der udgør den hele Tilværelse lige fra Brahma til 
et Træ, og beder ham tilgive, at han har næret den for- 
fængelige Tanke, at han var hans Fader. Men nu vil 
ban ikke længer kræve ham som sin Søn. „Du høje 
Vishnu, Du er nu erkendt, og Illusionens Skin er gennem- 
skuet**. Men efter at Krishna saaledes havde skænket 

Smaaakrifter til Oplysning for Eiistne. IX, 2. 3 

sine Forældre et Øjebliks sand Erkendelse, spredte han 
atter Blændværkets Slør over dem og hele Tadufolket. 
Kamsas Kvinder jamrede højlydt over deres Herres Død. 
Ogsaa Krishna gav paa forskellig Maade Udtryk for sin 
Sorg over, hvad der var sket, og stræbte at trøste dem, 
idet hans Øjne fyldtes af Taarer(!). Kamsas Fader 
Ugrasena blev sat paa Tronen. 

Derpaa begav Krishna og Balarama sig til Læreren 
Sandipani for at gaa i Skole hos ham. De bleve hans 
lydige og opmærksomme Disciple; thi skønt de besad al 
Visdom og Kundskab, vilde de dog give alle Mennesker 
et godt Eksempel paa tro at følge Sæd og Skik. I Lø- 
bet af 64 Dage kom de igennem hele Militærvidenskaben 
og den dertil hørende Undervisning i de mystiske Form- 
ler, der sikre en overnaturlig Vaabenhjælp. Da de vare 
færdige hermed, lovede de Sandipani at opfylde ham et 
Ønske. Han bad om at faa sin døde Søn igen, der laa 
druknet paa Havets Bund. Krishna drog afsted, styr- 
tede sig i Vandet, og friede Drengen fra den onde Dæ- 
mon, der i Skikkelse af en Konkylie holdt ham fast 
dernede, og gav ham tilbage til hans Fader. 

Der kom nu urolige Tider for Krishna, idet hans 
Folk, Tadustammen, trængtes af Angreb fra forskellige 
Sider. Krishna førte dem naturligvis i Reglen til Sejr, 
men i sin nedladende Efterligning af Menneskers Maade 
at være paa indlod han sig ogsaa stundom selv paa at 
flygte. Det ene som det andet var jo blot en Leg, et 
guddommeligt Tidsfordriv. Han flyttede Yadustammen 
til en ny By, Dvaraka, ødelagde mange Dæmoner og 
ugudelige Konger, og i Forening med Arjuna lettede 
han Jordens Byrde ved at ihjelslaa talløse Hærskarer. 
Han deltog i den store Krig mellem Kuruider og Pan- 
duider, den som er Temaet for Mahabharata, og viste 
sig der som en ødelæggelsessyg Aand, der ved lumske 
Raad bragte Fordærvelse over alle Parter. 

Samtidig forsmaaede Krishna ingenlunde Glæder af 

en anden Art; han tog sig efterhaanden otte Hustruer 
og ægtede desforuden 16,000 andre Kvinder, som han 
havde erobret fra Dæmonen Naraka sammen med 6000 
store Elefanter, utallige Kambojaheste og andre Skatte. 
I et og samme Øjeblik tog han alle de 16,000 Pigers 
Haand efter Ritualet i ligesaa mange forskellige Boliger. 
I saa mange forskellige Skikkelser mangfoldiggjorde han 
sig, at hver af Kvinderne troede, at han i egen Person 
ægtede just hende; og Verdens Skaber, den almægtige 
Hari, besøgte ofte hver af disse sine Hustruer under 
hendes Tag. 180,000 Børn ialt var Frugten af disse 
Forbindelser. 

Efter at have levet et langt og virksomt Liv, delt 
mellem Kampe mod Dæmoner og Kvindekærlighed, og 
saaledes fuldbyrdet sin Mission, vendte Krishna tilbage 
til sin himmelske Tilværelse. Det gik saaledes til. Et 
Par Smaadrenge drillede nogle vise Brahmaner, som til 
Straf truede med hele Yadustammens Ødelæggelse. Brah- 
manernes Forbandelse er uafvendelig som Skæbnen. Den 
alvise, herlige Krishna saa Ulykken nærme sig, men 
holdt det ikke for Ret at modarbejde, hvad Fatum 
havde bestemt. Onde Varsler i Himlen og paa Jorden 
meldte om, hvad der nu stundede til. En fuldstændig 
dæmonisk Natur syntes at komme op i Krishna. Hans 
eget Folk, hele Yadufolket, maa ødelægges, inden han 
selv forlader Jorden. Hans Mænd komme engang under 
stærke Drikkes Indflydelse op at slaas. Krishna bliver 
rasende og hugger dem alle ned paa en enkelt nær. 
Derpaa vil han gaa hen til Rama, men af dennes Mund 
udgaar en mægtig Slange, der bevæger sig mod Oceanet 
og forsyinder der. Saaledes vendte Rama tilbage til sin 
himmelske Tilstand. Nu saa Krishna, at ogsaa hans Tid 
var kommen. Han satte sig i dybe Tanker, idet han 
samlede sin Sjæl sammen i Bevidstheden om, at han var 
den højeste absolute Aand. Da kom Jægeren Jaras. 
Han troede i Afstand, det var et Dyr, han saa, og skød 

3* 

Krishna i Foden. Da han opdagede sin Fejltagelse, 
styrtede han ned for Krishnas Fødder og bad ham om 
Tilgivelse for, hvad han havde gjort i Uvidenhed. Krishna 
svarede, han skulde ikke være bange, ved hans Gunst 
skulde han komme til Gudernes Bolig i Himlen. Straks 
kom der en himmelsk Vogn, hvori Jægeren steg op og 
for til Himmels. Derpaa gjorde den herlige Krishna sig 
til et med sin egen rene, uudtømmelige, ufattelige, ufødte, 
uforgængelige, universelle Aand, og forlod sit dødelige 
Legeme og Sansernes Verden, idet han gik over i den 
egenskabsløse Tilværelse. Hans Ven Arjuna fandt hans 
afsjælede Legeme og foranstaltede dets Baalfærd. Krish- 
nas otte Dronninger lod sig samtidig brænde med. 



Dette er i korte Træk Fortællingen om Krishna, 
som den findes i Vishnu Purana. Bhagavata Purana og 
Harivamsa giver de samme Hovedtræk, kun er Enkelt- 
hederne endnu mere udmalede og fantastisk udførte. 
Det er denne og ingen anden Krishna, Hinduerne have 
dyrket og endnu dyrke. En ideal Krishna er et Foster 
af evropæiske Fantasters Hjerner og intet mere. Dette 
kan ikke indskærpes tit nok og bestemt nok^^). Renere 
Former af Krishnabilledet end det som findes i Vishnu 
Purana gives ikke, derimod ganske vist endnu uhygge- 
ligere og usædeligere. Visse religiøse Agitatorers og 
irreligiøse Skribenters Fremstillinger af Krishna som en 
religiøs Reformator, der kan stilles op ved Siden af 
Kristus, er rent Opspind. Franskmanden Jacolliot har 
udgivet en Bog: La Bible dans Tinde, Vie de Jezeus 
Christna, Paris 1869. Værket er 391 Sider stort, men 
Humbug fra Ende til anden. Man tilgive os dette skarpe 
Ord, ingen anden Benævnelse passer — det skulde da 
være Benævnelsen Bedrag. Af hvad Art Jacolliots Vi- 

denskabelighed er, kan selv den i Indisk ukyndige let 
overbevise sig om. Ikke blot alle religiøse Forestillin- 
ger, ogsaa Navnene paa de evropæiske Folk skal for- 
klares af Indisk. Saaledes skal la Norvége være Nara 
vaja, pays des bommes de la mer, og les Suédois ere Su- 
yodha, les bons combattants! I Stedet for at forklare 
Norges og Sverigs virkelige hjemlige Benævnelser gaar 
han i sin Uvidenhed hen og „forklarer" de gallicerede 
franske Omformninger af disse Navne, osv. Om Manden 
selv er Opfinderen eller i sin Godtroenhed ovre i Indien 
er ført bag Lyset af en .eller anden Brahman, som har 
bundet ham paa Ærmet, at man i de indiske Skrifter 
skulde kunne finde en hel Parallelberetning til det gamle 
og det nye Testamente, faa vi lade staa hen. Et sørge- 
ligt Faktum er det, at han endnu figurerer som Autori- 
tet for enkelte „upartiske" Sjæle ^^). Mere poetisk er en 
Fremstilling, Schuré har givet af La Legende de Krishna 
i Revue des deux Mondes 1888, Heftet for 15de Maj. 
Efter ham bliver Krishna et stort religiøst Geni, der 
først fattede Ideen af Mennesket som Guds Søn, den 
første af de store religionsstiftende Midlere mellem Gud 
og Mennesker. Barth har i Revue de l'histoire des Re- 
Ugions^^) givet ham sit Skudsmaal: „Som literær Kunst 
er Artiklen, fraregnet nogle sentimentale Naiveteter og 
en stundom mislykket Søgen efter Lokalkolorit, meget 
vellykket. Men det er ikke saaledes Hr. Schuré vil have 
sin Artikel bedømt. Han paastaar, at han giver os 
Krishnalegenden i sin oprindelige Helhed, stillet ind i 
historisk Perspektiv. Denne Paastand nøder til en al- 
vorlig Protest. Fraregnet det store Omrids og nogle 
Enkeltheder, er Artiklen fra Ende til anden kun et Væv 
af Opdigtelser. Man har ikke Lov til, selv om man er 
Digter, at omgaas saaledes med Historien". Hvis Revue 
des deux Mondes ^ der baade indeholder videnskabeligt 
og Roman-Stof, ved sine religionshistoriske Artikler be- 
mærkede, til hviken Kategori de skulde regnes, vilde 

den gøre mange en god Tjeneste. Nu kan det kun be- 
klages, at dette udbredte Tidsskrift aabner sine Spalter 
for religionshistorisk Dilettantisme. 

„Man har ikke Lov til, selv om man er Digter, at 
omgaas saaledes med Historien". Dette er et gyldent 
Ord, som ogsaa fortjener at blive indskærpet i Anled- 
ning af den Bevægelse, Digteren og Præsten Kristofer 
Janson har rejst i sit Hjemland, Norge. Ogsaa han 
digter Komaner over Temaet Krishna. Hans Roman 
ser saaledes ud. I Solens Løb saa de gamle ariske 
Folkeslag med poetisk Sans en stor Helts og Frelsers 
Levnedsløb. Solhelten fødes i en Hule (under Horison- 
ten), kæmper med Fristelser og Dæmoner (Skyerne), er 
Allivets store Velgører, der ved Foraarstide kalder Liv 
frem fra Døde, men ved Vintertide selv maa dø en 
voldsom Død gennemboret af Vinterens Lanse. Disse 
Solsagn bleve Folkenes dyreste aandelige Eje; i dem 
nedlagde de al Poesi; og kom der en stor religiøs Re- 
formator, overførtes alle disse Fortællinger paa ham. 
Saaledes gik det med den hinduiske Krishna. Det for- 
tælles om ham, at han fødtes af Jomfruen Devaki den 
25de December; skønt af kongelig Byrd kom han til 
Verden i en Hule, mens hans Forældre vare paa Rejse 
for at betale Skat. Han hyldedes af Hyrder og besøg- 
tes straks efter Fødslen af en Profet. Krishnas Fader 
blev advaret af en himmelsk Stemme, han drog derfor 
med Barnet over den dybe Strøm til Landet Grokula 
paa den anden Side. Tyrannen Kamsa, der vilde dræbe 
Krishna, gav da Befaling til et almindeligt Barnemord. 
Som Barn forbausede Krishna sine Lærere ved sin over- 
ordentlige Kundskab i Sanskrit og gjorde mange mærke- 
lige Tegn. Som Mand gjorde han blinde seende, døve 
hørende, halte gaaende og opvakte døde. Han tog Parti 
for de smaa og undertrykte. 12 Disciple fulgte ham 
paa hans Missionsrejser. Engang kom en Kvinde til 
ham med en Krukke Salve, hvormed han blev salvet. 

Han ]aa i stadig Kamp med den Onde, hvem han over- 
vandt. Han vaskede Brahmanernes Fødder som Tegn 
paa sin Ydmyghed. Han blev forklaret i sin kæreste 
Discipel Arjunas Nærværelse. Tilsidst blev han kors- 
fæstet med udstrakte Arme, steg ned til Dødsriget, 
opstod paa den tredje Dag fra de Døde og opfor til 
Himmelen. 

Man ser let, hvorledes sandt og falsk her er vævet 
sammen for' at give det Skinnet af, at Krishna frem- 
stilles som en Slags Kristus før Kristus. Ved Siden af de 
virkelige Lighedspunkter, som f. Eks. Barnemordet, ere nye 
dristigt opfundne, og hele Synspunktet for Krishnas Virk- 
somhed er forrykket, naar han gøres til en Lærer, der 
følges af 12 Disciple paa sine Missionsrejser. Dette er 
grebet fuldstændig ud af Luften. Særlig graverende ere 
Opdigtelserne om Afslutningen paa Krishnas Liv, hvor 
der falskelig tilstræbes et Skin af, at den kristne Tros- 
bekendelse passer Led for Led paa Krishna. Dette er 
videnskabeligt Falskmøntneri. Krishna blev ikke kors- 
fæstet, men omkom efter alle de vishnuitiske autoritative 
Kilder paa den ovenfor gengivne Maade. Da han var 
død^ nedfor han ikke til de Dødes Rige, men indgik 
straks til sin himmelske Tilværelse. Han maatte gøre 
det; hans menneskelige Tilværelse var jo kun et Skin, 
han var jo intet virkeligt Menneske; i det Øjeblik hans 
menneskelige Skintilværelse hører op, træder han eo 
ipso tilbage i sin guddommelige Væren. Om et Ophold 
i Dødsriget og en Opstandelse derfra kan der følgelig 
ikke være Tale i Krishnaismen. Heller ikke er der 
Mulighed for en Himmelfart for Krishnas Vedkommende. 
Mens Jægeren Jaras farer til Himmels, træder Krishna 
kun tilbage i sin egenskabsløse og over Rummets Be- 
stemmelser hævede Tilværelse som Vishnu. Det er hel- 
ler ikke Krishna, der kommer igen som Dommer; men 
Forestillingen er den, at ligesom Vishnu har inkarneret 

sig en halv Snes Gange før som en Skildpadde osv., vil 
han inkamere «ig endnu engang paa ny. 

Hvis den Jansonske Fremstilling skal gives ud for 
at være Videnskab, maa dette derfor vises tilbage som 
en dristig Forfalskning af Historien. Men skal det være 
en Roman — vi har jo længe haft den historiske Roman, 
har med Jules Verne faaet den videnskabelige Roman, 
og maa derfor være belavede paa som en ny Branche af 
Romanlitteraturen at se den religionshistoriske Roman 
komme op — saa bør man ikke klistre Videnskabens 
Etikette uden paa. Jansons, Schurés, Jacolliots og an- 
dre „Religionshistorikeres" falske Sedler blive ikke ind- 
løste med Guld i Videnskabens Bank. 

Vi vende derfor fra denne opdigtede Krishna, som 
ingen Hindu kan vedkende sig som sin, tilbage til den 
virkelige hinduiske Krishna for nærmere at iagttage, 
hvilken Livsbetragtning han staar som Udtryk for, og 
hvilken Betydning han har i den indiske Religions- 
historie. 



Den krishnaitiske Lære. 

Det er en for vor religiøse Tænkning fuldstændig 
fremmedartet Verden, vi hensættes i ved Læsningen af 
Krishnas Levnedsbeskrivelse. Denne Panteismens be- 
synderlige Gud, der er personlig og dog ikke personlig, 
denne Vishnu, der Gang efter Gang hyldes i endeløse 
Lovprisninger, som er den hele Tilværelse og som dog 
er forskellig fra den, er for os — der (enkelte filosofiske 
Sjæle fraregnede) bevæge os i Modsætningen Teisme- 
Ateisme — et besynderligt Væsen, som vi staa fremmede 
for. Men det er just det for Indien mærkelige, at Fi- 
losofien dér er bleven populær og Panteismen med den. 

Det er fremdeles et underligt Præg af en fortryllet 

Verden, der hviler over det hele. Vi bevæge os mellem 
lutter Masker. Ingen er, hvad han ved første Øjekast 
spes at være. Krishna er Vishnu, og Rama er ogsaa 
en Del af Vishnu. Arjuna er en inkarneret Del af In- 
dra. Kamsa er Dæmonen Kalanemi. I en tidligere 
Tilværelse har Vishnu overvundet ham, noget der nu 
gentager sig i en ny Form; Aktørerne ere de samme, kun 
Roller og Paaklædning er ny. Hyrderne ere Guder, 
Hyrdinderne Gudinder, som ere komne til Jorden for 
at muntre sig med Krishna. Alle disse ere tioget andet, 
end de synes. Ja hele Tilværelsen er aldeles ikke, hvad 
den synes. Den er et Skin, et Gøglespil, frembragt 
som et Blændværk af den højeste Gud. Hans Inkarna- 
tion er et Blændværk, vort Menneskeliv er et Blænd- 
værk, Guderne selv ere et Blændværk. Og Livet er ret 
et haardnakket Blændværk; thi ogsaa dette bidrager til 
den indiske Verdens fortryllede Præg, at Sjælen vandrer 
fra Tilværelse til Tilværelse i rastløs Uro. Det er en 
Prihedsakt, hvorved Vishnu og de andre Guddomme 
lade sig føde som Mennesker; men Menneskenes store 
Flertal ere fødte under Nødvendighedens Aag, idet de 
i en tidligere Tilværelse ved deres Gerninger have for- 
tjent sig en senere Eksistens, der nødvendig maa komme 
og nødvendig maa være saa eller saa. 

I>enne Lære om en Sjælevandring har gennem- 
trængt hele den indiske Religion og er, trods det at den 
ikke findes i Rigveda men er af senere Oprindelse, et 
Grunddogme, man maa have in mente, naar man vil 
forstaa være sig Hinduismen eller Buddhismen. Den, 
der har læst Sakuntala, vil have mærket sig den Bøn, 
hvormed Stykket ender: Gid den trindt i Kraft ud- 
straalte, af sig selv oprundne, blaaligrøde Gud forløse 
mig for Sjælevandring*^). I dette Hjertesuk aander 
Skuespillet ud. Her er det Siva, som skal hjælpe. Ved 
Siden heraf kan vi stille Vishnu Puranas sidste Ord: 
„Maatte den ufødte evige Vishnu skænke alle Mennesker 

den salige Tilstand, der hverken kender Fødsel eller 
Død". Det samme Suk, den samme Bøn, her rettet til 
Vishnu. Og se vi paa Buddhismen, da er Maalet med 
Buddhas Lære dette at fri Menneskene ud af Livet 
o: det i Sjælevandringens Kæde bundne Liv. Maalet 
er intet positivt, men et negativt. Man kan, om man. 
vil, formelt ordne Hinduisme og Buddhisme sammen 
med Kristendommen, fordi alle disse Religionsformer ville 
give Mennesket Forløsning. Men denne formelle Over- 
ensstemmelse træder ganske i Skygge for en reel Diffe- 
rens, som fremkommer, naar det undersøges, hvad det 
da er, hvorfra der skal forløses. Kristendommen vil for- 
løse Mennesket fra dets Synd, de indiske Religioner ville 
fri Mennesket for dets Lidelser, der i denne Tilværelse 
først og fremmest voldes af Dæmonerne — hvorfor 
Krishna er den store Dæmonovervinder. Men da Livet 
ikke ophører med Døden, er al Dæmonovervindelse kun 
et Palliativ, der hjælper en kort Tid. Den grundige 
Hjælp faas kun ved Ophævelsen af Sjælevandringen. 

Man kan ikke andet end faa Medfølelse med disse 
gamle Indere, der levede og endnu leve under Sjæle- 
vandringens Angst. Her i Vesten maa man kæmpe for 
Troen paa et Liv efter Døden; for Inderen er dette en 
Selvfølgelighed, men en sørgelig Selvfølgelighed. Saa 
ganske forskellig er Inderens naturlige Tankegang fra 
den vesterlandske. Derfor er den vesterlandske kunstige 
Buddhakultus saa affektert, naar den ikke vil optage Sjæle- 
vandringen som Grunddogme. At hylde Kristus er uri- 
meligt og forlorent, naar man ikke vil forløses fra det, 
han vil forløse fra, nemlig Synden; ligesaa lidt Mening 
er der i at tage Buddha til sin Læremester, naar det 
ikke er Sjælevandringens Garn, man vil ud af. Dette er 
Inderens Ønske, naar han tænker ud over Øjeblikket. 
I de populære Fortællinger om Krishna træder dette 
vel ikke saa stærkt frem; her er det mere Dæmonover- 
vindelsen, som staar i Forgrunden. Det er jo heller 

iike for at give Mennesket en ny Frelsesvej, men for at 
befri Jorden for dens øjeblikkelige Byrde, at Vishnu in- 
karnerer sig som Krishna. ^Derfor maa Dæmonovervin- 
delsen træde stærkest frem i Skildringen af Krishnas 
Liv, hvorimod Forløsning fra Sjælevandring maa være 
Grundtonen i den krishnaitiske Lære. 

Denne har faaet et klassisk Udtryk i det berømte 
Digt Bhagavad Gita*^), der udgør en Episode i Maha- 
bharata. Gita betyder en Sang, Bhagavat er et Navn for 
Krishna som identisk med det højeste Væsen; det hele 
Navn betegner de mystiske Lærdomme, Upanishader, der 
ere sungne af Bhagavat, den hellige. Digtet er højt an- 
set i Indien og udgør sammen med Bhagavata Purana 
en Slags vishnuitisk Kanon. Det er for Inderne en 
Andagtsbog og er bleven brugt som Trøstebog, naar 
Døden nærmede sig^^). Mangfoldige dannede Hinduer 
kunne det udenad fra Ende til anden. Stakkels Hinduer, 
som skulle nære sig af denne Føde; dette er en tør 
Kost, ikke mere nærende end den Smule Ris, den nøj- 
somme Hindu lever af. Dog Ære være .Risen og Bhaga- 
vad Gita, selv om det er smal Kost, naar de kunne 
holde Livet og Modet oppe i Mennesker. 

Mærkelig er den Maade, hvorpaa Digtet er indføjet 
i Mahabharata. Den lange Strid mellem Kuruider og 
Panduider nærmer sig sin Afgørelse. Det sidste store 
Slag skal just begynde. Hærene staa opstillede overfor 
hinanden, Krigsraabene opløftes. Himmel og Jord gen- 
lyde af Drønet. Panduiden Arjuna og Krishna, der tje- 
ner som hans Vognstyrer, blæse i de store Muslingskals 
Trompeter, allerede griber Arjuna selv til Buen; da 
overvældes han af sælsomme Følelser, der holde hans 
H^and tilbage; han byder Krishna stanse Vognen og 
hensynker i Betragtning af Kuruhæren. Der saa' han 
dem staa i de fjendtlige Rækker, sine Slægtninge og 
Venner til Hobe. Da gribes han af Medlidenhed og 
Sorg over at skulle kæmpe mod dem og betror Krishna 

sine Følelser. Ikke for alt i Verden vil han dræbe 
dem. At dræbe sine Frænder, det er en Brøde saa 
stor, at den aabner Sluserne for en grænseløs Række af 
Forbrydelser. Og hvor kan han være lykkelig efter at 
have dræbt sine Frænder. Saa hellere selv lide Døden 
for deres Haand. Og i det Pil og Bue synke fra ham, 
sætter han sig mod i Hu ned i sin Vogn. 

Saa har da Krishna Ordet. Her sidder nu for ham 
en bedrøvet Hindu i Sjælekvide. Hvormed vil Krishna 
trøste og læge? Vil han sige: Du har Ret, stik dit 
Sværd i Skeden. Vil han sige: dine Følelser gøre Dig 
Ære, men Du faar her underordne Dig og dem under 
et højere Hensyn, dit Folks Vel. Nej, Krishna siger 
intet af dette, han siger: bort med dine Følelser, de 
vanære Dig. 

Med et Smil begynder han. Krishna smiler altid. 
Man har gjort den Bemærkning, at det aldrig i Evan- 
gelierne berettes, at Kristus har let, derimod vel at 
han græd over Menneskers Synd og Nød. Krishna græ- 
der ikke, men ler og smiler og smiler og ler, ustanselig. 
Det er en dyb Forskel, som her lægger sig for Dagen. 
Kristus bevæger sig i en virkelig Realiteternes Verden, 
hvor det drejer sig om Menneskenes evige Ve og Vel. 
Krishna bevæger sig i en Verden, som ret beset kun er 
et Skin, et Blændværk, en Leg, det evige leger med sig 
selv. Men i en Leg hører Taareme ikke hjemme. Hans 
Graad ved Kamsas Død er vist kun Krokodilgraad. 
Synd i egentligste Forstand, over den ler man ikke, 
men den findes jo heller ikke i denne Skinverden. Der- 
for ler og morer Krishna sig ogsaa af Hjertens Lyst 
hele sit Jordeliv igennem, man tænke paa Episoden med 
Hyrdinderne, og hans første Ord til Arjuna fortjene 
vel at bemærkes i denne Sammenhæng. „Hvorfra kom- 
mer denne Forblindelse, o Arjuna, som har grebet Dig 
her midt i Kamptummelen. Vær ikke kvindagtig, det 
sømmer sig ikke. Bort med dit Hjertes Svaghed, stat 

op Du Fjendebetvinger. Du sørger over dem, som ikke 
fortjene Sorg. Vismænd sørge hverken for levende eller 
døde. Aldrig var den Tid, hvor jeg ikke eksisterede, 
eller Du, eller hine Herskere, og aldrig kommer den 
Tid, hvor vor Tilværelse hører op. Som man gaar gen- 
nem Menneskelivets forskellige Aldere, saaledes gaar 
man fra Eksistens til Eksistens. Sansernes Berøringer 
med Omverdenens Genstande, hvorved der opstaar Fø- 
lelse af Kulde og Hede, Fryd og Smerte, ere ikke evige; 
de komme og gaa. Find Dig i dem. Men selv ere vi 
evige og uforanderlige, saa lad os da ligegyldige finde 
os i, at alt dette gaar hen over os. Hvad der er evigt, 
kan ingen tilintetgøre. Kæmp Du da blot, Arjuna; 
dræber Du en, han er dog ikke død, og Du ikke Mor- 
der. Han ifører sig kun et nyt Legeme, som man tager 
andre Klæder paa. Og dræber Du ham ikke, venter 
Døden ham jo lige godt. Hvad Grund er der da til 
Klage.« 

Dette er Ekstrakten af Krishnas første Opmuntring. 
Man ser, hvorledes den stærkest mulige Fremhævelse af 
Sjælens Realitet, dens selvstændige Væren fra Evighed 
til Evighed, virker som svækkende alt andets Realitet. 
Alt hvad der vederfares en i Livet nedsættes til at 
være ligegyldigt. Den evige Sjæl skal være sig selv 
nok; hvad der vederfares den, er ligegyldigt; hvad 
den gør mod andre er ligegyldigt. Livets virkelige Vær- 
dier og Maalestokke ere satte ud af Kurs ; alting maales 
kun med en slet Uendeligheds og tom Evigheds Alen. 
Dette er den kolde filosofiske Trøstegrund; ret mærkelig 
virker det derfor, naar Bhagavad Gita straks synker fra 
disse ideale Højder, og Krishna opmuntrer Arjuna med 
et Argument hentet lige ud fra den ældre, ikke saa 
filosofiske, men mere praktiske Livsanskuelse: kæmp som 
en Mand, kæmp for at vinde Ære. Dræbes Du venter 
Himlen Dig, sejrer Du er Jorden Din. Holder Du Dig 
tilbage, da vil Skam følge Dig i Menneskenes Minde 

selv efter Din Død, og man vil sige, at Du var bange. 
Op derfor til Kamp. Bhagavad Gita falder her tilbage 
i Tanker, som passede ind i den gamle Naturreligion (p. 
8 f.), men ikke ret falde i Traad med Digtets gennem- 
gaaende panteistiske Karakter. 

Hermed kunde man jo mene, at Krishna havde op- 
muntret Arjuna tilstrækkelig. Dette synes Krishna ikke 
selv at tro; thi han benytter Anledningen, da han nu har 
Ordet, til at udvikle Arjuna en hel Verdensanskuelse. 
Øjeblikket synes noget mærkelig valgt; Digtets drama- 
tiske Karakter maa nødvendigvis lide under, at Slaget 
ikke kan komme til at begynde, fordi Krishna og Ar- 
juna skulle føre en lang teologisk Diskussion; de Sam- 
taler, som de homeriske Helte føre paa Valpladsen, ere 
intet ved Siden heraf. Hvad nu Indholdet angaar, er 
Bhagavad Gita ingenlunde helt igjennem sig selv lig. 
Som Mahabharata i sin ældste Del kun kendte Helten 
Krishna ikke Guden Krishna, saaledes kan man ogsaa 
af Bhagavad Gita udsondre rent filosofiske Stykker, 
hvori der ingen Hensyn tages til Krishna, hvor Menne- 
sket frelses ved Erkendelse af det absolute, og saa- 
danne Stykker, hvor Krishna træder frem og Menne- 
sket frelses ved at give sig hen til ham. Skønt de filo- 
sofiske Betragtningsmaader udvikles vidt og bredt, se vi 
dog her Religionens Triumf over Filosofien. Thi i det 
tolvte Kapitel opkaster Arjuna det Spørgsmaal, om de, 
der i stadig Hengivenhed grunde paa Krishna, eller de, 
som grunde over det usanselige evige, ere paa den bed- 
ste Fromhedsvej. Krishna svarer hertil: „De som i fast 
Hengivenhed til mig, gennemtrængte af den højeste Tro, 
dyrke mig med deres Tanker rettede paa mig, dem hol- 
der jeg for de frommeste; men de, som tænke paa det 
ufattelige, utænkelige,, ubevægelige, naa nødvendigvis og- 
saa frem til mig. Men disse have større Vanskeligheder 
at kæmpe med; thi det usanselige Maal naas kun van* 
skeligt af legemlige Væsener. Men de, som vie mig alle 

deres Handlinger og dyrke mig som deres højeste Maal, 
idet de tænke paa mig og mig alene, ^em frier jeg ud 
af denne i Døden bundne Verden. Giv mig alle dine 
Tanker, da skal Du bo i mig". 

Hermed er bhakti, den personlige Hengivelse til en 
personlig Gud, opstillet som den letteste Frelsesvej, men 
vel at mærke ikke som den eneste. Man skal vandre 
den, ikke fordi den er den snevre Vej, men fordi den 
er den brede Vej. I god Overensstemn^else med den 
hele. Hinduismes Karakter holdes ironisk ogsaa de andre 
Veje aabne for den, der vil prøve, om disse . føre til 
Himlen, og i god Overensstemmelse med Bhagavad Gi- 
tas sammensatte og eklektiske Karakter gives snart den 
ene, snart den anden Fortrinet, og de forskellige An- 
skuelser søges sammenarbejdede saa godt som muligt. 

Filosofiens Vej var den at erkende enten sin 
Sjæls Evighed eller dens Enhed med detabsolute; gjorde 
man det, gik Sjælevandringen istaa, og man var forløst. 
Det er en mærkelig Vej, denne Erkendelsens, et Vid- 
nesbyrd, Menneskeaanden aflægger om, hvilken Magt der 
ligger i den, et stolt Vidnesbyrd om Menneskeaandens 
Overlegenhed, ganske vist selvforgudende Overlegenhed 
over alt udenfor den. Thi det er naturligvis ikke saa- 
ledes at forstaa, at disse gamle indiske Filosofer blot 
have haft en Teori om, at de ved deres Erkendelse en- 
gang, naar de døde, skulde blive forløste; nej, ved deres 
Erkendelse ere de allerede nu i Livet forløste og føle 
sig som forløste. „Lad Kulde og Hede gaa hen over 
Dig, Arjuna, din evige Sjæl angribes ikke deraf", var 
Krishnas Ord; og disse gamle indiske Vise have ladet 
Hede og Kulde gaa hen over sig og følt sig ophøjede 
over sligt. Den hele Tilværelse er kun et Blændværk 
fremkaldt af den evige Aand, den som er et med vor 
Aand — dette var atter en anden filosofisk Befcragtnings- 
maade; men ogsaa denne Erkendelse har givet Følelse 
af Forløsning. Fra Aandens svimlende Tinde har dens 

Tilhængere set Tilværelsens Blapndværk opløse sig og 
svinde under dexes Fødder som Skyer for deres Erken- 
delses Sol, og de have aandet lettere i denne klare Luft 
— for en Tid da. For andre har denne Erfaring ikke 
været saa nem at gøre; først Askesens trange Vej har 
ført dem ind i Ekstasens Helligdomme, hvor Sjælen i 
indadvendt Skuen, død for Omverdenen, oplevede, er- 
farede sin Enhed med Gud. Ogsaa denne Erkendelsens 
og Askesens Vej autoriseres af Bhagavad Gita. 



Resultatet bliver da dette: ligesom Krishnas Op- 
højelse til guddommelig Værdighed ikke førte til de 
andre Guders Afskaffelse, men kun øgede det hinduiske 
Panteon med endnu en Gud, saaledes betegner den for 
Vishnuismen ejendommelige Opstilling af bhakti som 
Frelsesvej ikke et afgjort Brud med de gamle Frelses- 
veje. Den er kun en ny Vej ved Siden af de andre. 
Hvilken religiøs Værdi vi kunne tillægge denne nye 
Frelser og denne nye Frelsesvej, vil bedst ses ved et 
Blik paa Krishnadyrkelsens Historie. 

De naive Europæere, som tro paa en ideal Krish- 
nas Eksistens, burde beskæftige sig lidt med Krishna- 
ismens Historie. Har end Kristendommen mørke Blade 
i sin Historie, den kan dog i ydmyg Taknemlighed mod 
sin Herre lægge sin Livshistories Bog aaben ved Siden 
af Krishnaismens og minde om Ordet om Træerne, der 
skulle kendes paa deres Frugter. „Det er vanskeligt at 
sige, hvem der har tilføjet det indiske Folks Moral de 
dybeste Saar, (Mahabharatas) Krishna, den guddomme- 
lige Sofist, eller (Puranaernes) Krishna, den guddomme- 
lige Libertiner." Det er Stærke Ord, men de ere udtalte 
af en Sagkyndig^*). 

Erislmas Betydning i de yishnnitiske Sekters Historie. 

Den hinduiske Religion har i Aartusinder faaet Lov 
til at vokse sin egen Vækst uden Forstyrrelser udenfra; 
den har derfor haft al ønskelig Anledning til at vise, 
hvad den duede til, hvilke religiiøse Værdier den for- 
maaede at producere og hvilke ikke. Det er en tragisk 
Skæbne, de hedenske Religioner have haft; den religiøse 
Stormagt fra Juda er kommet og har overvundet dem, 
den ene efter den anden, og de ere forsvundne fra Jor- 
den. Jupiter og Zeus eksistere nu kun paa vore Mu- 
sæer. Man kunde fra et teoretisk religionshistorisk 
Standpunkt være fristet til at sukke herover og ønske, 
at man kunde se, hvad den græske og romerske Reli- 
gion, hvad Mitradyrkelsen og de andre Kulter kunde 
være blevne til, hvis de havde faaet Lov til at leve 
videre. Dog er et saadant Suk ganske overflødigt; hvad 
disse Religioner vilde være blevne til, kan vi vel i De- 
tailen ikke sige; men hvad de i det hele og store kunde 
og ikke kunde blive til, kan vi slutte os til af, hvad de 
vare; dertil havde de levet længe nok. Paa samme 
Maade med de indiske Religioner. Indien fik i Sammen- 
Hgning med Græker og Romer halvandet Tusindaars 
Respit, for at det, inden det kom i Berøring med Kri- 
stendommen, kunde vise, hvad det formaaede — og det 
stillede Krishnaismen op. Selv om vi ikke kende Frem- 
tiden og ikke formaa at sige, hvilke særlige Former 
Krishnadyrkelsen kan antage; hvad den ikke kan give, 
det har den ævnet at konstatere; at faa Mennesker til 
at opgive Troen paa de mange Guder, og bibringe dem 
Troen paa én hellig og kærlig Gud, det ævner den ikke. 
Vishnuismens Historie viser mange Forsøg paa at frem- 
bringe en højere og ædlere Religionsform — naar de skulle 
til at sætte Blomst, visne de i Stedet for; Roden er 
ormstukken. 

Det vishnuitiske Religionssystem antages at være 

Smaaskrifter til Oplysning for Kristne. IX 2. 4 



50 H. M. Larsen, 

opstaaet et Par Å århundreder før Kristus (p. 18). Al- 
lerede da har man troet paa den store Gud Vishnu, et 
med det Absolute, aabenbaret i sine mange Inkamationer, 
af hvilke Krishna var den vigtigste. Nærmere at be- 
stemme Vishnuismens Indflydelse i Aarhundrederne om- 
kring Kristi Fødsel har sine store Vanskeligheder paa 
Grund af den indiske Histories Fattigdom paa faste 
Holdepunkter. Paa den Tid har Buddhismens Indfly- 
delse i Indien været betydelig. Men, som bekendt, endte 
denne med at bukke under *^). Brahmanismen, Vishnu- 
ismen og Sivaismen stod tilbage paa Pletten som Sejr- 
herrer; ved Aar Tusind efter Kristus var i hvert Fald 
Buddhismens Magt brudt. Samtidig letter den Taage, 
som indtil da tilslører Sekternes Historie; hvad Vish- 
nuismen angaar, have vi omtrent fra den Tid historiske 
Efterretninger om Lærere og Reformatorer, som ud fra 
fælles Forudsætninger, spekulative Ideer af panteistisk 
Art og Tro paa det uendeliges Aabenbaring i Menneske- 
verdenen, særlig i Krishna, har søgt at give de gamle 
Tanker nyt Liv. Derved falder Vishnuismen selv i en 
Række af Sekter. Inderne ere et saare konservativt 
Folk ; men denne deres Konservatisme viser sig særlig i 
haardnakket Fastholden ved de gamle Former; ved de 
gamle religiøse Ceremonier og ved det sociale Livs Ord- 
ning (Kasteinddelingen) maa der ikke røres; men paa 
den religiøse Læres Omraade hersker ingenlunde den 
samme Konservatisme. Nye Synspunkter kunne godt 
vinde Raaderum, forsaavidt de ville lade de gamle For- 
mer staa. Dette kan Kristendommen ikke gaa ind paa, 
den maa bekæmpe Kastevæsenet, derfor vinder den saa 
vanskelig frem; den tolerante Vishnuismes Reformatorer 
finde derimod altid velvillige Øren 2^). 

Derved er der opstaaet Sekt efter Sekt. Disse have 
visse fælles Ejendommeligheder. De lære, at bhakti, 
fuldkommen Hengivelse til Vishnu, er den fornemste 
Frelsesvej. De lære, at man bedst hengiver sig til Vishnu 

i en af hans Inkarnationer, særlig Krishna. De opfatte 
Sektens Stifter som et guddommeligt Væsen, en Inkar- 
nation af Krishna selv. Børn optages i de religiøse 
Samfund i sex, syv Aars Alderen og modtage da den 
hellige Rosenkrans. I tolv, tretten Aars Alderen blive 
de, hvad man kunde kalde konfirmerede. „Herved vier 
jeg den hellige Krishna Legeme og Lemmer, mit Liv, 
min Sjæl med alle dens Evner, tillige med min Hustru, 
mit Hus, mine Børn med alt, hvad jeg maatte erhverve, 
med mit eget Selv. O Krishna, Jeg er Din Tjener". 
Saaledes lyder Løftet i en af Sekterne. Fremdeles ud- 
mærker Vishnuismen sig ved sin store Ømhed overfor 
alt dyrisk Liv. End ikke det mindste Insekts Liv maa 
en Vishnuit tage. Som ydre Kendetegn bærer han et 
farvet Mærke i Panden (se her p. 33) og indbrændte 
Mærker paa Bryst og Arme. Alt efter som panteistiske 
eller teistiske Tilbøjeligheder have Overvægten, haaber 
han paa sluttelig Opgaaen i det guddommelige Væsen 
eller paa evigt Liv i Himlen hos Vishnu eller Krishna*^. 
Graar man til de enkelte Sekter, forbauses man over 
den mærkelige Blanding af filosofiske Betragtningsmaa- 
der, virkelig værdifulde religiøse Synspunkter og højst 
uaandelig Ritualisme, der behersker deres Liv og Lære. 
Se vi saaledes paa den Sekt, der bærer Navn efter Ra- 
manuja (en Lærer i det elvte Aarhundrede), viser Stif- 
terens Grunddogme sig at være en bestemt Opfattelse 
af Forholdet mellem Verden og Gud. Verdens Selv- 
stændighed søges sikret. Han opponerer mod den ube- 
tingede Ligestilling af den evige og den endelige Aand 
og vil ikke vide noget af, at Tilværelsen skyldes et 
Blændværk, som den evige Aand selv hilder sig i. 
Det opdages let, at der i disse spekulative Formler 
lægger sig religiøse Interesser for Dagen. Gudsbegrebet 
højnes, naar det hævdes, at det er uværdigt for Gud at 
være hildet i Blændværk, og Mennesket faar en fornøden 
Tilrettevisning, naar det kaldes tilbage fra Drømmen 

4* 

om at være et med Gad. Religiøse Interesser have og- 
saa været virksomme i denne Sekts Historie, da der 
blev stridt om Menneskets Forhold til den guddomme- 
lige Naade. I en vis Forstand lære alle Vishnuiter 
Guds foregribende, Mennesket imødekommende, Naade; 
Vishnu inkarnerer sig jo for at hjælpe Menneskene. 
Men naar Spørgsmaalet opkom om det enkelte Menne- 
skes Forhold til Guds Naade, lærte nogle, at den men- 
neskelige Aand greb Gud og lod sig frelse af ham, som 
Abeungen fries ud af Fare ved at klynge sig til sin 
Moder,, medens andre lærte, at det var Gud, som greb 
Sjælen og frelste den, ligesom Katten tager sine Killin- 
ger og uden deres Medvirken slæber af med dem. Denne 
Forskel i Læren, som man har sammenlignet med Diffe- 
rensen mellem Gomarister og Arminianere, skiller Ra- 
manujas Disciple i to Underafdelinger. Man fristes til 
paa Forhaand at antage, at det maa være en meget 
aandelig Religion, som kan lægge Vægt paa et saadant 
teologisk Spørgsmaal, men man skuflfes, naar man opdager, 
hvor smaat det staar til med Aandeligheden, hvorledes 
ogsaa denne Sekt sidder til Halsen i Ritualisme. Hvor- 
ledes man skal male sit Pandemærke, om Kvinder skulle 
klippe Haaret af, naar deres Mænd dø o. s v., det er de 
vigtige Spørgsmaal. Heller ikke maa man tro, at disse 
indiske Gomarister og Å^rminianer paa nogen Maade 
bryde med Kastevæsenet eller den gamle Polyteisme; 
Guds Naade ses personificeret i Vishnus Hustru Lakshmi 
eller Krishnas Elskede Radha^^). 

Men hvor kan det da være, at disse religiøse Dan- 
nelser ikke føre til mere? Hvorfor kan denne Religion 
ikke afkaste sine polyteistiske Former og leve videre paa 
sine renere religiøse Elementer? Sagen er den: den vishnu- 
itiske Reformator sejler ud med Lig i Lasten. Man har 
her i Evropa talt meget om en ReUgionsform, som man 
kalder naturlig Religion, og som skal kunne erstatte den 
gamle aabenbarede Religion. Nu ér det vel saa, at 

Enkeltmand, som er bleven opdraget i en positiv Reli- 
gion, her i Vesten altsaa i Kristendommen, kan kaste Troen 
paa en særlig historisk Aabenbaring bort og leve videre 
paa Basis af en naturlig Eeligion, idet han tror, at 
Guds Aabenbaring i Naturen og Samvittigheden er nok 
og en positiv Aabenbaring unødvendig. Men en Reli- 
gion kan ikke stiftes paa dette Grundlag, eller, om den 
stiftes, ikke leve paa det. Dette vil finde sin Bekræf- 
telse i Østen som i Vesten; kan man ikke faa anden 
Aabenbaring, griber man til Spiritisme. I Spiritisme 
havner Unitaren Janson efter at have bortkastet den 
positive kristne Aabenbaringstro, og i Spiritisme havne 
hans indiske Samtidige efter at have vendt deres gamle 
Religion Ryggen*^). Uden Aabenbaringstro ingen Reli- 
gion, og uden Tro paa en særlig Aabenbaring i Histo- 
rien intet levedygtigt Religionssamfund. Ganske vist 
har der været en Tid i Slægtens Historie, hvor den 
naturlige Aabenbaring lærte Menneskene at tro, vel at 
mærke ikke paa den ene Gud, men paa de mange Natur- 
guder. Den menneskelige Fantasi hjalp med, og der 
blev virkelige Guder ud af det. Men den ene Gud 
naaede Slægten heller ikke den Gang ad den Vej. Se- 
nere da Menneskene opdagede, at Solen ikke var et 
levende Væsen men en glødende Masse, og blev 
kloge baade paa det ene og det andet, mistede de Ev- 
nen til at tro paa disse Naturguder, men de formaaede 
ikke at tro paa den ene Gud blot paa Stjernernes Vid- 
nesbyrd. Man bebrejde dem ikke denne deres Afmagt; 
vi skulle slet ikke tro paa Gud Fader paa Stjernernes 
Vidnesbyrd, thi Gud Fader er ikke i Stjeroeme. Som 
Faderen har han aabenbaret sig i Sønnen. Dette kan 
ogsaa anvendes paa Vishnuismen. Den evige, uforander- 
lige Vishnu bor i sin Himmel — man kunde fristes til 
at citere Johannesevangeliets Prolog v. 18 — men i sine 
Inkarnationer har han aabenbaret sig. Disse ere for 
Vishnuiten den positive historiske Aabenbaring, som han 

bygger paa. Vishnuismen kan ikke reformeres i religiøs 
Retning, uden at disse hans Inkarnationer, fremfor alt 
hans Inkamation som Krishna, bevares som Forudsæt- 
ning for Troen paa Gud. I rehgiøse Reformationer 
indenfor Vishnuismen vil Krishna altid komme ind med 
paa en eller anden Maade „som Kong Karl den førstes 
Hoved", for at bruge det Dickenske Udtryk. Men 
Krishna er atter uopløselig forbunden med gammel Over- 
tro og gammel Usædelighed og vil nødvendigvis virke 
som en Ballast, der trækker tilbunds. Krishna er Krishna; 
den med Hyrdinderne sværmende Krishna er, hvad man 
kunde kalde Skriftens Krishna, er den eneste Krishna, 
som Traditionen kender. Den ideale Krishna findes 
jo ikke. 

Vistnok har Hinduismen selv følt, at her var noget 
galt paa Færde. Et tydeligt Vidnesbyrd herom findes i 
Bhagavata Purana selv. Dette af Vishnuiterne højt an- 
sete Værk helliget fem Kapitler til Beskrivelsen af 
Krishnas Leg med Hyrdepigerne, og Dansen gaar her 
endnu vildere gennem Skoven end i Vishnu Purana. 
Efter at den fromme Eneboer Suka, i hvis Mund disse 
Kapitler ere lagte, har endt sin Fortælling, spørger hans 
Tilhører, Kongen, ham: „Det er jo for at befæste Ret- 
færdigheden og kue Uretfærdigheden, at Bhagavat, Ver- 
dens Herre, inkarnerede en Del af sit Væsen. Hvor- 
ledes kan da han, som opretter og beskytter Rettens og 
Lovens afstukne Grænser, al Ret paa tværs have rørt 
ved Kvinder, der ikke hørte ham til? Hvor kunde han 
begaa denne skændige Handling? Spred den. Tvivl, som 
rejser sig i mig". Havde Suka talt Latin, vilde han 
have svaret: quod licet Jovi, non licet bovi; nu svarer 
han: „Naar de Høje have krænket Loven og begaaet en 
Forbrydelse, saa lad os vel tage os i Agt for at regne 
dem det mere til Last end Ilden, at den fortærer alt. 
Ingen, der ej er deres Lige, maa begaa sligt, end ikke 
i Tanken, ligesom ingen anden end Guden Rudra kan 

sluge den store Fisk fra Oceanet Hvad de Høje sige, 
er altid godt; hvad de gøre, er det undertiden. Den 
vise efterligner kun de af deres Gerninger, som stemme 
med deres Ord. . For de Høje er der hernede intet at 
vinde ved at gøre vel, ei heller noget at tabe ved at 
handle ilde. Og naar den Højeste paatog sig et Menne- 
skelegem, er det af Vekillie for Menneskene, at han 
handler saaledes og giver sig hen til denne Leg, for 
at man skal knytte sig til ham, naar man hører Be- 
retningen derom. Thi hver den som med Glæde hører 
eller beretter om denne Fortælling om Krishnas Leg 
med Hyrdepigerne, befries fra det nagende Begær og 
styrkes i Visdom." Med den Besked faar Kongen gaa^^). 
Det er Hinduismen, som forgæves søger at ryste Krishnas 
Synder af sig. 

En anden Maade at gribe Sagen an paa er at for- 
klare Krishnas Tilbøjelighed for Hyrdepigerne som af blot 
aandelig Art, under Henvisning til, at Krishna dengang 
kun var et Barn af Alder. Dette sidste er ganske rig- 
tigt, men det bør ikke glemmes, at han var et særdeles 
fremmeligt Barn. De gamle Tekster har vist ikke op- 
fattet Forholdet ganske platonisk. Det er derfor blevet 
almindeligt tinder Anerkendelse af Forholdet som et 
virkeligt Kærlighedsforhold at lægge et dybere Indhold 
ind deri ved at lade Hyrdindernes Kærlighed til Krishna 
staa som Billed paa Sjælens Forening med Gud. Paa 
denne Konto bliver det utilladelige atter tilladeligt. Den 
erotiske religiøse Digtning har fundet et i poetisk Hen- 
seende bedaarende Udtryk i det berømte Digt Gita 
Govinda, der beskriver Krishnas Elskovsæventyr med 
hans elskede Badha. Man har sagt, at det mindede om 
Højsangen. Kærlighed mellem Mand og Kvinde er Te- 
maet i dem begge; men iøvrigt ere de saa forskellige 
fra hinanden som Nat og Dag. Den, der ikke fuld- 
stændig har mistet Følelsen af, at der er en Streg, som 
skiller Kyskhed fra TIkyskhed, maa indrømme, at Høj- 

sangens Kærlighed er kysk og ædel ved Siden af Gita 
Grovindas Erotik ^^). 

Dog, man undskylde eller omfortolke Krishnas El- 
skovsæventyr, selve de anstødelige Portællinger kunne 
ikke bringes ud af Verden, og deres Virkning er uude- 
blivelig. Er Kristendommen Kærlighedens Religion, vi- 
ser Krishnaismen sig som Erotikens Religion. Den 
Kristnes taknemmelige Kærlighed til den naadige Gud er 
ved et Dyb adskilt fra den krishnaitiske Kærlighed til 
Krishna, for hvilken Hyrdindernes bhakti (p. 47) staar 
som Mønster. Og den erotiske Kærlighedstrang nøjes 
ikke med at sværme for en himmelsk Krishna, men gi- 
ver sig Udslag i en jordisk Praksis, der trods den reli- 
giøse Kappe, som den iklæder sig, ikke er bedre end 
nøgen Usædelighed. Dette lægger sig tydeligst for Da- 
gen i de Sekter, som Vallabha og Caitanya stiftede i 
Begyndelsen af det sekstende Aarhundrede. 

Mens Ramanuja havde villet sætte et vist Skel mel- 
lem Gud og Verden, erVallabhas Anskuelse fuldstændig 
monistisk, ren Panteisme, og viser foruden .Krishnadyr- 
kelsens tillige Panteismens uheldige Følger i etisk Hen- 
seende. Ogsaa for den ægyptiske Religions Vedkom- 
mende kan det paavises, hvilken skadelig Virkning den 
overhaandtagende Panteisme havde. Vallabhasekten giver 
en indisk Parallel. Hver Sjæl var, lærte han, en Del af 
den højeste Sjæl, og som Sjælens Bolig skyldte man 
ogsaa sit Legeme Ærbødighed og Pleje. Han forkastede 
derfor den i Indien saa højt ansete Askese som Frelses- 
vej; at plage sig selv var at krænke Gud, at glæde sig 
var Løsenet. Man kan forstaa, at han herved var inde 
paa en farlig Vej; og naar man erfarer, at Bhagavata 
Puranas tiende Bog med dens Fortællinger om Krishnas 
Liv blev kommenteret af ham og er Sektens hellige 
Skrift, og at det særlig er den unge Krishna, Hyrd- 
indernes Ven, man dyrker, da aner man, hvad et saa- 
dant Glædens Evangelium maa føre med sig. Derfor er 

Vallabhistemes bhakti for Krishna gaaet over til ren 
UsædeKghed. Det gaar saa vidt, at Sektens mandlige 
Medlemmer undertiden søge at vinde Gudens Gunst 
ved at bære langt Haar og føre sig op som Kvinder, og 
at deres aandelige Førere, Maharajaeme, naar de lede 
deres Tilhængeres Gudstjeneste, stille sig an som Kvin- 
der, o: som Hyrdinderne, Forbillederne paa den rette 
bhakti. 

Denne Sekts værste Udskejelser skyldes dog endnu 
en anden Omstændighed. Det er en fælles Ejendomme- 
lighed for de vishnuitiske Sekter, at de ære Sektens 
Leder som en Inkamation af Krishna; i denne Sekt, hvor 
alt er erotisk inficeret, er ogsaa dette Forhold blevet 
trukket ned i en uhyggelig sanselig Sfære. „I Templerne, 
hvor Maharajaeme hylde Afgudsbilledeme, hyldes Maha- 
rajaeme igen af Mænd og Kvinder, der kaste sig ned 
for deres Fødder, ofre dem Røgelse, Frugter og Blomster, 
og svinge Lys for dem, ligesom Maharajaeme gør det 
foran Billederne af Guden. En Maade at dyrke Krishna 
paa er at gjmge hans Billeder frem og tilbage; derfor 
ere i de Distrikter, som staa under Maharajaer, Kvinderne 
vante til at dyrke ikke Krishna, men Maharajaen ved Gyng- 
ning. Levningerne af hans Føde, selv Støvet han træder 
paa, spises begærlig af hans troende, som ogsaa drikke 
det Vand, hans Klæder ere skyllede i, og det som er 
bmgt til hans Fodvask; det kalde de Fodnektar. Aqdre 
dyrke hans Sko eller kaste sig ned for hans Stol og 
malede Billeder af ham. Ja, hvad der er endnu langt 
værre, man mener, at den bedste Maade, hvorpaa man 
kan skaffe sig den himmelske Krishnas Naade, er at 
tiljfredsstille hans jordiske Stedfortræderes sanselige Ly- 
ster. Legeme, Sjæl og Ejendom (tan, man, dhan ud- 
trykkes det i Folkesproget) blive dem fuldstændig over- 
dragne ved Selvhengivelses-Akten (se. her p. 51), og 
Kvinderne oplæres i den Tro, at de sikre deres Fa- 
milie den højeste Salighed, naar de give sig hen til 

Krishnas Vikarer" ^2)^ j 1861—62 bleve disse Forhold 
trukne frem for Lyset i en opsigtvækkende Proces. Der 
gaves dengang, viste det sig, alene i Præsidentskabet 
Bombay, c. 70 saadanne Stedfortrædere af Krishna, der 
nød godt af deres guddommelige Prærogativer ^^). 

Vel anses denne Vallabhasekt for at repræsentere 
Vishnuismen i dens mest fordærvede Skikkelse; dog 
tør man trygt paastaa, at det er et Grundtræk i den 
hele Krishnadyrkelse, der lægger sig for Dagen her i 
utvetydig Klarhed, dens erotiske Karakter. Høre vi 
det ikke idag, faa vi det vel at høre imorgen (den 
sammenlignende Religionshistorie maa jo lade sig mis- 
bruge til alt), at Kærlighedens Religion saa og saa længe 
før Kristus allerede var forkyndt af Krishna eller fore- 
laa i Vishnuismen; det vil da være paa sin Plads at 
minde om, at der er Forskel paa den nytestamentlige agape 
og den krisnaitiske bhakti, mellem Kærlighed og Erotik. 

Ligesaa skæv en Sammenligning vil det være, hvis 
man sidestiller Frelse ved bhakti med Frelse ved Tro i 
kristelig Forstand. At det eneste, som frelser et Men- 
neske er Tro o: den hjertelige. Tillid til Guds Naade, 
og at den sædelige Livsvandel er en sand Tros nødven- 
dige Følge, disse ægte kristelige Tanker skal man ikke 
vente at finde i Krishnaismen. At tro paa Krishna vil < 
sige at sværme for ham og i dette sit Sværmeri at stille 
sig fuldstændig til hans Disposition og ene af ham at 
vente Forløsning fra Sjælevandring og Livets Ulykker. 
Men denne ^Tro" paa Krishna kan ikke være Princip 
for et sædeligt Liv og forhindrer derfor heller ikke det 
mest mekaniske Gerningsvæsens Opkomst med det hele 
Apparat af Pilgrimsrejser, Ceremonier og fortjenstfulde 
Handlinger. Ganske vist er det Løsenet, at alt det, 
som man ellers naar ved Gerninger, Bod, Erkendelse, 
Beherskelse af sine Lidenskaber, Meditation, Godgøren- 
hed eller andre Fortrin, alt dette opnaas ved bhakti; 
men denne bhakti har selv fremkaldt nye fortjenstfulde 

Gerninger, af hvilke den idelig gentagne Opramsning 
af Krishnas Navne særlig maa fremhæves; thi ved Siden 
af denne have de andre religiøse Gerninger forholdsvis 
mindre Værd. Om en bekendt vishnuitisk Lærer, Hari- 
das, fortælles det, at han en Tid lang trak sig tilbage i 
Ensomhed for at recitere Navnet Hari (en Benævnelse 
for Vishnu-Krishna) 300,000 Gange i Døgnet Man regne 
efter, og man vil finde, at ban maa have brugt sin Tid 
godt for at naa dette Maal. 

Skønt Katolicismen er inde paa slemme Afveje i 
lignende Eetning, skylde vi vore katolske Brødre at be- 
mærke, at Kristendommens egen Magt dog værner dem 
mod at havne i dette Aandløshedens Dyb, i hvis Af- 
grund flaridas mumler sine Bønner; hvilket visselig er 
Kristendommens og ikke Katolicismens Fortjeneste. Der 
gives for Religionerne forskellige Grænser, hvorover de 
ikke kunne hæve sig; men der gives ogsaa for de for- 
skellige Religioner Grænser, hvorunder de ikke kunne 
synke. Saa dybt som Yishnuismen kan Kristendommen 
ikke falde. Den Modvægt, som Kristendommen giver 
mod Udskejelser, ydes ikke af Krishnaismen i og for 
sig, abstraheret fra dens konkrete Udformning i dens 
Sekter. Ja denne Religionsform, hvis bhakti var Udtryk 
for et personligt Inderlighedsforhold, og som i sit Krav 
paa bhakti, Personens Hengivelse, havde krævet en ind- 
vortes Betingelse som Forudsætning for Frelsen, denne 
samme Religionsform er det lykkedes at opstille en saa 
massiv Lære om rent udvortes Kvalifikationer til at 
blive frelst, at den maa have Æren for at have præ- 
steret et non plus ultra i denne Retning. Det var for- 
tjenstligt at tænke paa Krishna — fra dette Udgangs- 
punkt kom man til at anse endog fjendske Tanker mod 
Krishna som Middel til Frelse! Det var gavnligt at 
nævne Krishnas Navne — ja selv en tankeløs Nævnelse 
deraf kunde have forløsende Kraft! Allerede Bhagavad 
GitsL havde lagt særlig Vægt paa, hvad der fyldte ens 

Sjæl i Dødsstunden — nu kunde den Slags Fortællinger 
opstaa som om den onde Mand, der laa paa sit Dødsleje, 
medens Yamas (Dødsgudens) Sendebud stod rede for at 
bringe ham til de fordømtes Pinested. Da kom han 
just til at udtale sin Søn Narayanas Navn (hvilket og- 
saa er et Navn paa Vishnu) og skønt han slet ikke 
havde tænkt paa at paakalde Guden, maatte Yamas 
Sendebud vige for Vishnus Udsendinge, der i Triumf 
bragte den døde op til Himlen^). 

Vil man nu for at hævde Vishnuismens Udviklings- 
muligheder henvise til Reformbevægelser indenfor den, 
som de, der i det 15de Aarhundrede udgik fra Kabir og 
Nanak, maa man ikke glemme, at disse vare paavirkede 
af Muhammedanismen, og at deres monoteistiske Tilbøje- 
ligheder ikke ere af ren^ ublandet, hinduisk Oprindelse, 
men 3og saa meget af hinduisk Rod, at heller ikke de 
brød med Tanken om Vishnus forskellige Inkamationer. 
Ligesaa lidt har Svami Narayana, der optraadte ved 
dette Aarhundredes Begyndelse, brudt med Krishna som 
den Højestes jordiske Aabenbaring, skønt han, forarget 
over Vallabhasektens Udskejelser, netop vilde reformere 
Vishnuismen i sædelig Retning. Men ogsaa der slap 
Krishna ind med. 

Ved den moderne indiske Teisme behøve vi i denne 
Sammenhæng ikke at dvæle, da denne, som den har ud- 
viklet sig, er i nok saa stor Gæld til Kristendommen 
som til Hinduismen; og den Dag, den med aabne Øjne 
ser og føler sin Gæld til de Kristnes Gud, vil den og- 
saa opdage, at den Gæld afbetales kun ved at man giver 
Kristendommen sit Hjerte helt og ikke blot halvt 
som nu. Derimod er det ægte hinduiske Flgrjtetoner, 
som lyde os i Møde i et Referat af en hinduisk Brah- 
mans, Vivekanandas Tale paa Religionskongressen i Chi- 
cago, September 1893. Efter ham indtog Hinduismen, 
Parsismen og Judaismen de første Pladser mellem Jor- 
dens Religioner. Jødedommen havde vist sig ude af 

Stand til at absorbere Kristendommen; Parsismen var 
uddrevet fra sin Hjemstavn og næsten bleven til intet; 
men Brahmanismen havde modstaaet alle Angreb fra 
Buddhismens og Sekternes Side og var endnu den Reli- 
gion, hvortil Hinduernes store Flertal sluttede sig. Den 
opfatter Gud som den rene Aand, almægtig og barm- 
hjertig, som den guddommelige, evige Sjæl, og den hyl- 
der i Krishna den store Sjælerenser. Den troende 
Hindu sætter alt ind paa at kvæle Menneskets sanselige 
Drifter „for at blive ren og fuldkommen, som den him- 
melske Fader er fuldkommen". Den i Vedaerne oplærte 
Hindu er hverken sneverhjertet eller intolerant; han ser 
i alle BeUgioner et Skridt i Menneskehedens Vandring 
mod Gud; de ere som Prismets forskellige Farver, der 
først alle forenede give det fulde Sollys. Man maa 
mindes Krishnas Ord „Jeg er som Traaden i en Perle- 
snor. Overalt hvor Du ser en særlig Hellighed og en 
særUg Kraft til at hæve og rense Menneskeheden, vid, 
der er jeg". Derfor ser Vivekananda den samme Gud 
i Hinduernes Brahma, Parsismens Ahura Mazda, Bud- 
dhisternes Buddha, Jødernes Jehova og de Kristnes 
himmelske Fader, og haaber af sit hele Hjerte paa en 
fremtidig Dniversalreligion. der skal hjælpe Menneske- 
heden fremad mod dens Maal at realisere sin guddomme- 
hge Natur. — Saa vidt vor Brahman ^^). 

Dette liUe Referat er lærerigt i mange Henseender, 
da det ganske naivt og uforbeholdent afslører os Hin- 
duismens, respektive Vishnuismens Væsen og tydelig viser 
os, hvad denne ReUgion formaar at drive det til, hvad 
enten den lever i Aarhundreder eller Aartusinder endnu. 
Dens Gud er ingen utvetydig personlig Gud, men er 
Verdenssjælen; Menneskeheden har guddommelig Natur. 
Idealet for Verdens religiøse Tilstand er Dannelsen af 
et Slags religiøst Volapyk, hvori alle Religioner kunne 
gaa op. Vi kende vor Hinduisme igen og dens Villighed 
til at indgaa Kompromiser, p. 14. Som Vishnu i gamle 

Dage blev smeltet sammen med Krishna, Rama, den 
store Skildpadde fra Syndfloden og saa mange andre 
Størrelser, er Vivekanandas Gud villig til at smelte sam- 
men med Buddha, Ahuramazda, Jehova og Gud Fader 
og utvivlsomt hvilke andre Guder, man iøvrigt kunde 
ønske. I alt dette vil vor Brahman sikkert have fundet 
en vis Anklang hos mange af Deltagerne paa Religions- 
kongressen, thi ogsaa i kristne Lande høres jo lignende 
Røster; og det er derfor ret naturligt, at Brahmanen fra 
Bombay har slaaet paa disse Strenge. Mærkeligere er 
Nævnelsen af Krishna, ^Krishna, Sjælerenseren^ ! Alt- 
saa ogsaa her slap „Karl den førstes Hoved^ ind med. 
Hvorfor dette maatte ske, har vi forsøgt at forklare p. 
53, og vi finde i Brahmanens Ord en Stadfæstelse for 
vor der fremstillede Opfattelse. 

Den Rummelighed, som lægger sig for Dagen i 
Bombayerens Ord, er paa engang Hinduismens Svaghed 
og dens Styrke. Den er dens Svaghed, thi den er en 
Hemsko for et alvorligt Reformarbejde fra de oplyste 
Hinduers Side. Hvorfor gribe ind og forstyrre Billed- 
dyrkernes og andre Smaafolks Tro; det er jo dog paa 
en Maade ogsaa det absolute, som de dyrke i deres 
Afguder, Billeder og Fetischer. Paa den anden Side er 
denne Latitudinarisme Hinduismens Styrke, giver den sin 
Evne til at staa Kristendommen imod. Paa Grund af 
Kompromiset mellem Panteisme og Polyteisme fremviser 
Hinduismen et Janushoved med to Ansigter, hvormed 
den afvekslende kan dupere Tilskuerne; eller om man 
saa vil, den er en Rævehule med to Udgange; angrebet 
fra den ene Side kan den vige ud til den anden. Naar 
den dannede Hindu angribes fra kristelig Side, kan han 
forskanse sig bag sin Panteisme og give Kristus al Ære 
paa Afstand som én Aabenbaring af det absolute. Han 
kan derved for sit personlige Vedkommende affinde 
sig med den angribende Kristendom; og bebrejder 
den ham, at han ikke bryder med sine afgudsdyrkende 

Brødre, forsvarer han dem med, at de igennem Afguderne 
dog dyrke den sande Grud, og at disse Billeder og Pe- 
tischer ere en nødvendig Hjælp for de svage Sjæle til 
at faa fat paa Gud^^). — 

Saaledes berolige mangfoldige Hinduer deres Sam- 
vittighed; dog vise de teistiske Reformbevægelser, at 
Kristendommen ikke forgæves er blevet forkyndt paa 
indisk Grund. Og er end den indiske Teisme en mærke- 
lig Halvhed, der vel producerer store religiøse Ord, men 
ikke ret formaar at varme Hjertet, den Dag kommer vel 
ogsaa, da Indien ser, at en Gud uden en Aabenbaring 
i Historien er en underlig Gud, som ikke evner at holde 
en fast. Den Dag gaar Panteismens og Deismens Gud 
ud af Spillet, og Valget kommer alene til at staa mel- 
lem de gamle indiske Inkarnationer og Guds Aaben- 
barelse i Kristus. Por Vishnuiten bliver da Valget 
Krishna eller Kristus. Man maa ønske at dette Valg 
ikke maa blive forplumret af en religionshistorisk Pseudo- 
videnskab, der nu bringes paa Markedet her i Evropa. 
Porsøg paa at glatte over Differenserne mellem Krishna 
og Kristus skulle nok finde Anklang i Indien. Vive- 
kananda staar der med aabne Arme. Vi maa derfor 
sluttelig undersøge, hvad det har paa sig med de virke- 
hge og foregivne Ligheder mellem Krishna og Kristus, 
Krishnadyrkelse og Kristendom. 



Krislma — Eristns. 

Som alt tidUgere (p. 4) berørt, har man i lang Tid • 
været opmærksom paa visse Lighedspunkter mellem Be- 
retningerne om Krishna og Evangeliernes Portællinger 
om Kristus. Efter at Opmærksomheden engang var 
rettet paa dette Punkt, gik man videre; man fandt ikke 

blot Ligheder i de krishnaitiske Evangelier, Purana'ernes 
Beretninger om ham, men man opsporede ogsaa til- 
syneladende Overensstemmelser mellem Kristendommens 
Grundprinciper og det hele vishnuitiske Religionssystem. 
Det er en lang Række af Lighedspunkter, man har 
opstillet; men deres Kvantitet staar rigtignok i omvendt 
Forhold til deres Kvalitet. Vi begynde med de fore- 
givne Ligheder mellem den kristne og den vishnuiti- 
ske Tro. 

1. De Kristne ere Monoteister, det er Hinduerne 
ogsaa. I en vis Forstand kan dette hævdes og bliver 
som p. 20 bemærket hævdet af Hinduerne selv. Men 
skal den hinduiske Religion have Navnet Monoteisme, 
da er dette rigtignok en Monoteisme af en ganske anden 
Art end den kristne. Sig mig dine Venner og jeg skal 
sige Dig hvem Du er; denne hinduiske Monoteisme er 
den raaeste Fetischismes og mest udskejende Polyteis- 
mes gode, overbærende Ven. Den hinduiske Monoteisme 
har aldrig kunnet rydde op i den hinduiske Polyteismes 
Augiasstald. Den hinduiske „ene" Gud vil aldrig i aUe 
Evigheder kunne rive Indien ud af Afgudsdyrkelsens 
Fortryllelse. Den hinduiske „ene" Gud er i bedste Fald 
Panteismens blege Gud, paa hvem „endelige" Bestem- 
melser som god og ond ikke passe. Den nidkære, hel- 
lige og kærlige Gud kender Hinduismen ikke. Man 
læse FortæUingerne om Krishna igennem, og man vil 
forstaa hvad Værd man skal tillægge Paastanden, at 
Hinduerne ogsaa ere Monoteister. 

2. De Kristne tro paa Gud som den treenige, 
Hinduerne ligesaa. Ogsaa denne Sammenligning er me- 
get haltende. Den kristne Treenighedslære er vokset 
ud af Monoteismen; om den ene sande Gud, Gud Fader, 
tro vi, at han for os har aabenbaret sig i sin Søn og 
gennem sin Aand, derfor er den kristne Treenighedstro 
Monoteismens Gennemførelse. Troen paa Faderen, Søn- 
nen og Aanden er en Religion af én Støbning. Derimod 

er den hinduiske Treenighed, Trimurti vokset ud af Po- 
lyteismen og betegner et Kompromis mellem forskellige 
Sekter: Sivadyrkere, Vishnudyrkere og Brahmantroende 
forliges paa Basis af gensidig Anerkendelse af , at det 
er det samme guddommelige Væsen, der aabenbarer sig 
i Brahma, Vishnu og Siva. Var der endnu flere indiske 
Hovedguddomme, kunde man akkurat ligesaa godt have 
en Fire- eller Fem-Enighed. Efter at Horisonten er 
udvidet ud over Indiens Grænser, se vi da ogsaa, hvor- 
ledes „Treenighedens^ Ramme med største Lethed og 
Villighed overskrides. Vivekanandas Ord ere aldeles 
klassiske. Den hele Lære om Trimurti er da ogsaa 
kun en sen teologisk Doktrin, uden synderlig Betydning. 
Hvad bryder den, der dyrker Vishnu (den anden Person 
i Trimurti), sig praktisk om Brahma (den første Person). 
Her er i Virkeligheden aldeles ingen Lighed med Kri- 
stendommen, hvor ingen kender Faderen, uden han og- 
saa kender Sønnen. 

3. Begge Religioner tale om Guds Inkarnation til 
Menneskers Frelse. Denne Parallel lader sig høre. 
Forestillingerne ligne hinanden. Der ligger maaske i 
Avataralæren en Forestilling om, at ingen uden Gud 
selv kan frelse Menneskene, og at han, naar han vil gøre 
det fuldtud, maa træde frem som Menneske overfor 
Mennesker. Dog er der ogsaa her gennemgribende For- 
skel. Det er ikke det Ny Testamentes Lære, at Gud Fader 
selv mangfoldige Gange har antaget et Skinlegeme, men 
at Guds Søn en Gang for alle er. bleven et virkeligt 
Menneske. Og naar nu begge Religioner indeholde Tan- 
ken, at Frelseren overvinder Dæmonerne, da bør man 
vel erindre, at de onde Aanders Overvindelse i Hin- 
duismen kun betyder en fysisk Besejring; men den før- 
ste Gang Evangeliet stiller Guds Søn overfor Mørkets 
Fyrste, Mth. 4, er det Fristeren som overvindes i 
Tro. Heri er ret beset den hele aandelige Modsætning 
givet mellem Kristendom og Krishnatro. Krishna frier 

Smaaskrifter til Oplysning for Kristne. IX, 2. 5 

fra Dæmonernes Plagerier og Sjælevandringens Uhygge, 
Kristus frelser fra Synd og Død. Sat sapienti. 

4. Denne Kristendommens etiske Karakter vil og- 
saa paa de andre ^ Lighedspunkter^ vise sig at gøre 
Lighederne illusoriske. Se om Tro og bhakti p. 68 f., om 
Kærlighed og Erotik p. 56 ff.^^). 

Vi anse det for fuldstændig utænkeligt, at de hin- 
duiske og kristelige religiøse Ideer skulde staa i noget 
som helst gensidigt Afhængighedsforhold. Man kunde 
fristes til apriorisk at paastaa, at som der er Grænser 
for, hvilke Dyr der kunne være frugtbare med hinanden, 
og lige som man ikke kan indpode eiihver Plante paa 
en hvilkensomhelst anden, gives der ogsaa i Religionernes 
Verden naturlige Grænser, der ikke med Held overskrides, 
og at Synkretisme mellem jødisk-kristelig Monoteisme og 
andre Religioner maa være ufrugtbar som et Muldyr. 
Dog skal der ikke blive bygget noget paa denne Sammen- 
ligning; det er nok at henvise til, at de tilsyneladende 
ensartede Fænomener i de to Religioner tilfredsstillende 
kunne forklares ud af hver Religions hjemlige Forud- 
sætninger. Det er ligesaa overflødigt at ville lade Læren 
om bhakti være opstaaet under kristelig Paavirkning, 
som topmaalt urimeligt at antage, at Pavlus kendte 
bhakti-Læren, før ban opstillede Læren om Tro som 
Frelsesvej. Fraseet enkelte utilregnelige Fantaster som 
Schuré i Revue des deux Mondes er der da heller ingen, 
som for Alvor vil aflede de kristelige Grundideer fra 
tilsvarende indiske. Kristendommens jødiske Oprindelse 
ligger jo aaben for alles Øjne. Som Maria fødte Kristus, 
er det Jødedommen der «føder Kristendommen, befrugtet 
ved Guds hellige Aand. Ligesaa maa Hinduernes mono- 
teistiske Tendenser, deres Ideer om Trimurti, bhakti 
osv. forklares ud fra de indiske Forudsætninger^®). 

Det kan derfor ikke nægtes, at Lorinser^^), der har 
ment overalt i Bhagavad Gita (p. 43) at finde kristelige 
Reminiscenser, .har forsyndet sig paa dobbelt Vis. Først 

ved at finde Ligheder, hvor der kun er et Skin af Lig- 
hed, demsast ved at forklare det som kristelig farvet, 
der i Virkeligheden er genuint indisk. Saaledes paralle- 
liserer han Bhagavadgita VII, 14: ^Kun de, som tage 
deres Tilflugt til mig, trænge bag ved Blændværket" 
med Mth. 11. 28: „Kommer hid til mig alle I, som ar- 
bejde og ere besværede, og jeg skal give eder Hvile". 
Kun ved fuldstændig at ignorere Ordenes fietydning, 
kan Lorinzer her konstatere en vis Lighed. Kristus 
siger: kun jeg kan hjælpe Eder af med det Tryk, som 
Moselovens tunge Aag lægger paa Eder, og derved give 
^der Fred. Krishna siger: kun jeg kan lære Eder at 
gennemskue den hele Tilværelse som et Skin, som et 
Blændværk. Her en milevid Afstand mellem disse to 
Udtalelser. Af lignende Art ere mangfoldige af Lorin- 
zers „Paralleler". Hvor han mener at finde „Overens- 
stemmelse i Indhold", er dette i Virkeligheden vidt for- 
skelligt; og hans „Overensstemmelser i Udtryk" ere kun 
ganske tilfældige Ligheder, som naar Kristus siger, at 
den himmelske Fader lader sin Sol opgaa over gode 
og onde og lader regne over retfærdige og uretfærdige, 
og Krishna siger: „Jeg giver Varme, jeg sender Regn 
og jeg holder den tilbage". Den Slags Ligheder kan 
der ikke bygges noget paa. At forklare saadanne Ord 
i Bhagavad Grita ud af det nye Testamente er at gaa 
over Aaen for at hente Vand. 

Vægtigere er, hvad den berømte Indianist Professor 
Weber i Berlin har anført for at paavise kristelige Ele- 
menters Tilstedeværelse i Krishnaismen. Han henviser 
til en Fortælling i Mahabharatas tolvte Bog. Der b^ 
rettes dér om en Kejse, som en vis Narada foretog, paa 
hvilken han kom til Svetadvipa, den hvide eller de 
hvides 0. Der aabenbarede Narayana den ene Gud sig 
for ham og forklarede ham sit Væsen. Han er den 
højeste Aand, men tillige Naturen selv; aUe troende gaa 
over i hans Væsen; Brahma er kun en Del af ham 

5» 

selv, hans Skabning; aUe Guder, alle Væsener ere inde- 
sluttede i ham. Fremdeles meddeler Narayana Narada 
sine fremtidige Inkamationer og tilføjer, at end ikke 
for Brahma hayde han aabenbaret sig som nu for ham. 
Han forsvinder, og Narada Tender tilbage. Der be- 
rettes ogsaa om en £ejse, tre Brødre havde foretaget 
til Svetadvipa. De drog nord paa over Gudebjer^ét 
for at søge Narayana op. En usynlig Stemme sagde 
dem, at de skulde drage til Svetadvipa; der dyrkedes 
Narayana som den eneste Gud af Mennesker, hvis Farve 
var som Maanens, som ikke vare sanselige, og som 
ikke tog Spise til sig. Brødrene kom virkelig til Sveta- 
dvipa; men blændede af Gudens. Glans formaaede de 
ikke at se ham, selv ikke da han aabenbarede sig for de 
Indfødte. De fik at vide, at Gud kun viste sig for de 
vise, bhakti var Betingelsen for at se ham. De selv 
maatte vende hjem uden at have skuet ham^^). 

Weber mente heri at finde en Fortælling om In- 
dere, der havde været i kristne Lande og der havde 
faaet deres monoteistiske Tilbøjeligheder styrkede. Krishna, 
Devakis Søn skulde allerede da have nydt stor Anseelse 
i Indien; denne skulde kun være blevet yderligere høj- 
net, da Inderne saa de Kristnes Dyrkelse af Kristus, 
Marias Søn. Det nye, de skulde have hentet hjem med, 
var Læren om den ene saliggørende Tro og Læren om 
Krishna som den eneste Gud. Senere skulde enkelte 
Fortællinger om Kristus være fulgte efter og have knyt- 
tet sig til Krishna, ja Kristi Fødselsfest, Julefesten, 
skulde være bleven kopieret i Indien som Krishnajan- 
mashtami, Krishnas Fødselsfest^^). 

Webers Hovedargument er Henvisningen til denne 
Fest. Dens Ritual kan efter de af Weber fremdragne 
Tekster gengives saaledes. Paa Festdagen rejser man 
et Telt eller Skur for den guddommelige Barselkvinde 
Devaki. Det var nemlig gammel indisk Skik at indrette 
et saadant til Opholdssted for de fødende for at holde 

Urenhed borte fra den øvrige Familie og beskytte de 
nyfødte mod dæmonisk Indflydelse. Af Pisangstammer 
rejses Teltpilleme til Deyakis Bolig og omvikles med 
brogede Tøjer. Huset prydes med det bedste, man har 
at pynte med, Blomster, Juveler, Frugter, Lamper, 
løvrigt skal det efter nogle Tekster udstyres som en 
gokula (Hyrdehus eller Kostald). Midt i Rummet stilles 
en Løjbænk, og paa denne anbringes Billedet af De- 
vaki (efter Omstændighederne er dette Idol kostbarere 
eller tarveligere udstyret), en skøn Kvinde, halvt slum- 
rende, med sin nyfødte Søn ved Brystet. Barnets Bud 
er af samme Farve som den blaa Lotus. Sluttelig pry- 
des Væggen med Billeder, der forestille Episoder af 
Krishnas Liv* Ved Nattens Komme begynder Tilbedelsen 
af den hellige Familie. Først tilbedes Devaki. Man 
bringer hende Virak, ristet Byg, skønne Frugter; an- 
dægtig ihukommer man den hele Historie om hendes 
Nedkomst og hylder hende i kunstfulde Sprog. Saa 
følger Bønnen til Krishna selv: „Tusindfoldige ere dine 
Inkartiationei*. Ingen paa Jorden kender deres Tal. 
Qudeme selv med Brahma i Spidsen kunne ej erkende 
dit Væsen. Derfor vil jeg nu ære Dig, som Du hviler 
paa Din Moders Skød". Nu er det blevet Midnat, den 
Tid da Krishna blev født efter Legenden. Man følger 
det solenne Fødselsritual med Tilbedelse af Gudinden 
Shashthi (Smaabørnenes Beskytterinde), Navnegivning osv. 
Natten tilbringes derpaa i Fryd og Gammen. Man 
danser og musicerer, synger og hører paa Oplæsning af 
liegendeme om Krishnas Liv og morer sig iøvrigt af 
Hjertens Lyst. 

To Ting fandt Weber paafaldende, først at Devaki 
fremstilles liggende rolig med Krishna ved Brystet, me- 
dens der efter Legenden i allerhøjeste Grad var peri- 
culnm in mora, da det galdt hurtigst mulig at skaffe 
Krishna bort; dernæst Føderummets Benævnelse som 
gokula, medens Legendens Krishna ikke fødtes blandt 

Hyrder. Det ene som det andet, mente Weber, maatte 
skyldes fremmed Indflydelse. (Derimod var han forsigtig 
nok til ikke at urgere, at der forekommer en Stjerne i 
Mth. 2, og at Tiden for Krishnas Fødselsfest bestemmes 
ved Hjælp af Stjernen Bohini, Aldebaran.) Henvisning 
til den kristne Julefest tilbød tilsyneladende en nem 
Forklaring. Og kunde det antages, at Krishnadyrkelsen 
stod i Gæld til Kristendommen paa dette Punkt, laa 
det nær at formode, at enkelte Træk i Fortællingerne 
om Jesus samtidig vare overførte paa Krishna. Weber 
gaar i denne Ketning meget langt. 

De Lighedspunkter udenfor Barndomsfortællingeme, 
som han og andre have ment at kunne fremdrage, er 
det nu knapt værd at tale om. Det er væsentlig føl- 
gende: 1. Krishnas Sejr over Slangekongen, (se her p. 26) 
og Satans, den gamle Slanges endelige Overvindelse i 
Apokalypsen. Ligheden er minimal. Sammenlign iøv- 
rig det om Dæmonerne p. 65 bemærkede. 2. Fortællin- 
gen om Krishna og Kubja (se p. 32) skal være vokset 
sammen af to kristelige Fortællingsmotiver, Kristi Hel- 
bredelse af Værkbrudne og Beretningen Jo. 12, 1—8. 
Tro det, hvem der vil. Dette minder stærkt om den 
Behandlingsmaade af vore hjemlige Myter, hvilken 
Vodskov saa træffende har persifleret*^). 3. Kristus i 
Templet og Krishna hos Sandipani (se p. 34). 4. Kri- 
sti og Krishnas Dødeopvækkelser (se p. 34). At søge en 
Sammenhæng paa disse Punkter forekommer os fuld- 
stændig forfejlet. 6. I Bhagavad Gita fortælles, hvor- 
ledes Krishna, da han vilde overvinde Arjunas Betænke- 
ligheder (se p. 43), aabenbarede sig i sin himmelske 
Form, med mange gabende Munde og mange Øjne, med 
Ansigter vendende mod alle Sider, med himmelske Vaa- 
ben i sine Hænder, i en Lysglans som af tusinde Sole. 
Haarene rejste sig paa Arjunas Hoved; forfærdet sank 
han til Jorden og sagde med foldede Hænder: „O Gud, 
jeg ser i dit Legeme Guderne og alle de levende Væ- 

sener og Guden Brahma siddende paa sin Lotus og alle 
de vise og de himmelske Slanger. Jeg skuer Dig, Du 
hvis Former ere utallige. Jeg ser hverken Ende, Be- 
gyndelse eller Midte paa Dig. Jeg ser Dig med dine 
mange Maver, Munde og Øjne, og alle disse Krigere ser 
jeg forsvinde i dit forfærdelige Svælg. Sig mig, hvem 
Du er i denne ophøjede Skikkelse". Krishna svarede: 
„Jeg er Døden, Verdens Ødelægger, i Færd med at til- 
intetgøre Verdnerne. Selv uden din Medvirkning ere 
alle Krigerne i de fjendtlige Rækker dødsdømte. Op 
derfor, kæmp for Æren. Hine ere alle i Forvejen 
dræbte af mig. Vær Du kun Redskabet". Er virkelig 
Lyset fra Krishnas „Forklarelse" saa blændende, at man 
ikke kan se, at Kristi Forklarelse paa Bjerget intet har 
hermed at gøre. Naar man da ikke ligefrem (se p. 36 ff.) 
forfalsker Beretningerne om Krishna, frembyde disse og 
fortællingen om Kristi Virksomhed som Mand ikke 
Spor af Lighed, der berettiger til Antagelse af gensidig 
Afhængighed. 

Derimod ser Ligheden i Barndomsfortællingerne 
unægtelig ret mærkelig ud. Man vogte sig dog for at 
overdrive den eller digte nye Ligheder til. Devaki er 
ingen Jomfru, men har før Krishna allerede syv Børn. 
Det er ikke Krishnas Forældre, Vasudeva og Devaki, 
men hans senere Plejeforældre, der ere paa Rejse for 
at betale Skat; og det er ikke alle Smaabørn i en lille 
Landsby, men de usædvanlig udseende Børn i et helt 
Land, som Kamsa vil have dræbt. Dog kan det ikke 
falde os ind at nægte, at her virkelig er et Problem. Selv 
efter at vi have ryddet op med de opdigtede Ligheder 
(p. 36), de tilsyneladende Ligheder (p. 70) og ^ de Ana- 
logier, som maa forklares ud fra de forskellige Forud- 
sætninger i Jødernes og Hinduernes tidligere Religions- 
udvikling (p. 64 {), kan der endnu være Tale om at søge 
en* virkelig Sammenhæng mellem Julefesten og Krishna 
janmashtami samt mellem Fortællingerne om Barnemor- 

det i Bethlehem og Flugten til Ægypten og de til- 
9Tarend6 Beretninger om Krishna. 

Hvad de to Fester angaar, ere dog Webers Grunde 
til at søge en Forbindelse altfor svage**). Thi at Føde- 
huset i enkelte Tekster kaldes og fremstilles som et 
Hyrdehus, kan komme deraf, at man vilde give ligesom 
en sammentrængt Fremstilling af hele Krishnas Ung- 
domsliv. Baade Fødslen inde i Staden Qg Barndommen 
paa Landet i Gokula føres frem for ens Øjne; Huset 
skal efter Bitualet ogsaa indeholde Billeder af Yasoda 
og Hyrderne. Og at Barnet fremstilles som Uggende 
roligtved sin Hoders Barm, er fuldt ud forstaaeligt In- 
gen kan miskende, at der i Ord som disse „Verdens 
Behersker vogtede Kvæg" klinger noget af den samme 
Tone som i Psalmens ,, Verden gaar i hans Ledebaand, 
ham leder dog en Kvindes Haand^. Hvor en saadan 
Følelse er fremme, vil Barnet paa Moderens Skød være 
en nærliggende Fremstillingsform; Refleksioner om, at 
Tiden meUem Fødslen og Flugten var knap tilmaalt, tør 
man ikke tillægge nogen Vægt. Paa den anden Side 
er vor Julefest heller ikke afhængig af Krishnajanmash- 
tami. Denne sidste fejres midt om Sommeren i August; 
den kan følgelig ikke give os Forklaringen til, at man 
henlagde Frelserens Fødselsdag til. den 25de December. 

Men Barnemordet! Skulde her da ikke være en 
Sammenhæng? Vi anse det for lidet rimeligt. Man 
lægge Mærke til, at de nærmere Omstændigheder ere 
saa ganske forskellige. Herodes er en østerlandsk Ty- 
ran, der benytter sig af sin despotiske Magt til at skaffe 
en formentlig Medbejler afvejen. Kamsa er en Dæmon, 
som ved andre Dæmoners Hjælp vil bekæmpe Vishnu 
og de øvrige Guder. Barnemordet er her kun Led i 
den almindelige Udryddelseskrig, som ogsaa gælder de 
gavmildt ofrende Fromme. Flugten frier ikke Krishna 
ud af alle Farer; først i Gokula begynde de ret, idet 
de Dæmoner, som Kamsa har opbudt, en efter en for- 

gæves s^ge at kopime ham til Livs. — Vil man gøre 
Brug af den sammenlignende Religions- eller Sagnhisto- 
rie og ud fra den forklare disse Beretningers Tilbli- 
velse, kunde man snarere sige: det er et almindeUgt 
Træk i alle JFortællinger om Sagnhelte, at de gen- 
nemgaa Forfølgelser og Farer som Børn; særdeles hyp- 
pig et Forfølgeren en Onkel til Barnet. I Beretningerne 
om Krishna have vi derfor kun en Variation af et ud- 
bredt Sagnstof (Kamsa er Devakis Fætter), og paa 
samme Maade kan Beretningen om Barnemordet i Beth- 
lehem forklares. Dog er dette en meget forhastet Slut- 
ning ; thi foruden Sagnhelte have ogsaa mange af Virke- 
lighedens store Mænd maattet døje meget i deres 
Opvækst. Sagnet tager her kun sine Træk fra Virkelig- 
heden. Man læse Beretningen i anden Kongernes Bog 
Kap. 11 om Joas's Barndom. Athalia udrydder den hele 
kongelige Familie for at befæste sin Magt, men Joas 
reddes ud af det kongelige Barnemord, opdrages i Skjul 
og støder endelig Athalia fra Tronen. Er det ikke søm 
€t Æventyr, bestaar det ikke af lutter fra Sagnene vel 
kendte Træk? Og saa er det dog ubestridelig historisk 
Virkelighed. For at forklare Fortællingen om, at den 
mistænksomme Kong Herodes ryddede nogle Smaabørn 
af Vejen i en jødisk Landsby, kan man derfor uden 
Skade undvære baade Beligionshistoriens og Sagnhisto- 
riens Lys. 

Og nu Rejsen til Ægypten og Krishnas Flugt over 
Yamuna! Ogsaa disse Fortælliiiger ere i Virkeligheden 
ganske forskellige. Om Kristus fortælles det, at han 
blev bragt i Sikkerhed for en Tid til Ægypten, hverken 
mer eller mindre; ikke saa meget som ét sagnagtigt, 
vidunderligt Træk har Matthæus at melde; intet, der 
svarer til Vasudevas Bortgang, medens Vagten var for- 
tryllet af Blændværk; intet Sidestykke til Yamunas Tør- 
lægning, medens Vasudeva gik derover; ingen Parallel 
til den trolddomsagtige Forbytning af Børnene; kun en 

kort historisk Notits, det er det hele. Matthæus er sik- 
kerlig ikke afhængig af de indiske Fortællinger. Og 
skulde Indernes Fantasi ikke være rig nok til, at de, 
selv uden Kendskab til Matthæus Kap. 2, kunde fortælle 
mærkelige Ting om Krishnas Barndom? Mon de be- 
høvede at kende Beretningerne om Israels Overgang 
over det røde Hav og Jordan, før de kunde lade Vasu- 
deva gaa over Yamuna, eller skulle vi endog med Weber 
henvise til Legenden om Kristoforus? Mon den for- 
tryllede Vagt ogsaa skal have sit Forbillede i Apost- 
lenes Gerninger Kap. 12? Hvilken Værdi kan man vel 
tillægge den Slags Paralleler, naar det gælder at kon- 
statere indbyrdes Sammenhæng?^). 



Vi kunne derfor sluttelig gøre Begnskabet saaledes 
op. 1, De kristelige Grundideer ere voksede frem paa 
jødisk Grund, ere spirede frem af jødiske Sædekorn, der 
ere komne til Vækst i Kristi Aands frugtbare Jordbund; 
med Indien have de intet at gøre. 2. Hovedtrækkene i 
Frelserens Liv ere ham ejendommelige; hans Skikkelse 
er enestaaende i Beligionernes Historie. Hans Lidelse 
og Død, hans Korsfæstelse og Opstandelse frembyde 
ikke Spor af Lighed med Hovedtrækkene i Beretnin- 
gerne om Krishna. 3. For at forklare visse Ligheder i 
underordnede Enkeltheder er det overflødigt at antage 
gensidig Afhængighed; ligesom den Paastand, at en 
ensartet Sagndannelse skulde have været virksom i For- 
tællingerne om Krishna og Beretningerne om Kristus, 
er uberettiget^^). 

Men fordi vi ikke i Krishna have en Nøgle til For- 
staaelse af Kristus, taber ban ikke sin Interesse; han 
kan, som han er, tjene til Forstaaelse af Hedenskabet. 
For tre Tusinde Aar siden havde de indiske Seere alle- 
rede fattet Tanken om Guds Enhed. „Han som er over 
alle Guder, den eneste Gud". I tre Tusinde Aar har 
Indien kendt denne Monoteisme, og endnu er det bun- 
det i den mest nedværdigende Overtro*^). Endnu vaskes 
og pudses de hellige Krishnabilleder; endnu dyrker In- 
deren alle de Monstra, man kan finde oppe paa vort 
etnografiske Museum ^^). For over to Tusinde Aar siden 
blev der gjort Tilløb til en Gennemførelse af visse Ideer 
om Menneskers Ligestilling. Baade Buddhismen og Yish- 
nuismen kende smukke Talemaader om Menneskers Lig- 
hed, særlig paa det religiøse Omraade. Hvad fik de at 
sige? Endnu hæve Kasternes uoverskridelige Mure sig 
midt i det indiske Samfund, og endnu skilles Krishna- 
dyrker fra Krishnadyrker ved denne Mur. De smukke 
Ord bleve ved at være Ord, og Tilløbene til noget højere 
førte ikke til noget*®). Vil man fremhæve disse Bestræ- 
belser efter noget bedre som de hedenske Religioners Adels- 
mærke, maa man ikke glemme den anden Side af Sagen : 
det, at Bestræbelserne stadig blive frugtesløse, viser de 
hedenske Religioners Svaghed. De polyteistiske Natur* 
religioner ere afmægtige til at reformere sig selv. De 
ere ude af Stand til at afføde en virkelig etisk Mono- 
teisme og til at føre Humanitetens Ide frem til Sejr. 

Det næste, vi kunne lære af Krishna, er, at om 
end Polyteisinen ikke evner at faa Bugt med sig selv, 
saa har denne Religionsform dog haft Magt til at for- 
trylle Menneskeheden, saa at Menneskene, for at tale 
indisk, ikke have formaaet at gennemskue dette Blænd- 
værk. Thi det beror jo dog kun paa et stort Blænd- 
værk, at Solen og Himlen opfattes som Guder; og det 
er jo dog kun et skuffende Skin og en overtroisk Illu- 
sion, naar Krishna skal være Menneskers Hjælper her 

og bisset. Men er Polyteismen da ikke blot barnlige 
Fantasier, som Menneskeheden i sin modne Alder Ted 
egen Kraft nøgternt smiler ad og ryster af sig? Aa nej^ 
man bør ikke tillægge de romerske Augurers indbyrdes 
Smil altfor stor Betydning. Spot over Guderne finde vi 
allerede i Rigveda. Men ligesaa lidt som Polyteismen 
kunde reformere sig selv, ligesaa lidt kunde den filoso- 
fiske Tvivl løse Polyteismens Fortryllelse. Den. af Poly- 
teismen fremvoksede Filosofi havde heller ikke de nød- 
vendige reformatoriske Kræfter i sig. Cicero ofrede til 
Guderne trods sin Skepsis; og. trods al dybsindig Filo- 
sof eren gaar Indien den Dag i Dag med Overtroens 
Klapper for Øjnene ^^). . 

Hvis man kunde tænke sig, at Kristendommen nu 
forsvandt fra Evropa, vilde Agnosticisme og Spiritisme 
antagelig være de to „Religionsformer", der havde de 
bedste Chancer; ligefrem Afgudsdyrkelse i gammel he- 
densk Stil vilde der vel knapt blive Tale om. Men hvis 
man tror, at Evropa vilde være kommet til dette samme 
Resultat, hvis Jødedommen eller for 1800 Aar siden 
Kristendommen var blevet kvalt i sin Fødsel, tager man 
særdeles fejl. Hvorfor skulde vi Evropæere vel have 
været klogere end Inderne, der endnu dyrke deres 
Krishna og Vishnu? Nej, den Dag idag vilde Jupiter 
blive. dyrket paa Gapitol og Athene paa Akropolis, og 
man vilde endnu bede til Odin og Tor her i Danmark, 
selv om mangfoldige enkelte i alle Lande vilde trække 
paa Skuldrene ad de gamle Guder uden dog at bryde 
helt med deres Kultus. Med andre Ord: der er kun en 
eneste aandelig Magt i Verden, der har formaaet at 
bryde Polyteismens Fortryllelse, og dette er den jødisk- 
kristelige Monoteisme. Derfor er det kun en simpel 
Logik, naar man heraf drager den Slutning, at der 
i denne Religion bor en ganske enestaaende Kraft, 
hvorved den langt overgaar al Filosofi, og al anden. 
Tro; thi den formaar at overvinde den for de andre 

fuldstændig uovervindelige polyteistiske Overtro. Dette 
turde være en paalidelig aandelig Kraftprøve. At rense 
Indien for Ejrisfana og Siva og hvad disse Guder nu 
alle hedde, at frembringe rent Land derovre, som vi 
her have faaet rent Land for Odin og Tor, det evner 
ikke al Verdens Filosofi; men hvor smaat det end staar 
til med Kristendommens Fremgang derovre, skal det nok 
sluttelig vise sig, at det er den alene, der har Kræfterne 
i sig til at løfte Indien af Hængslerne. Men skal dette 
ske, maa England og den engelsk-indiske Administration 
faa Øjet op for sin store Opgave. Endnu er det des- 
værre et Faktum, at mange Englænderes Liv i Indien 
viser os Polyteismens Magt i Stedet for Kristendommens. 
Man skulde ikke tro, at Evropæere, Børn af vort Aar- 
hundrede, kunde synke ned til at søge Hjælp i Sygdom 
og Nød hos en Gud som Siva; og dog er dette en sørge- 
lig Sandhed. Der findes virkelig evropæisk Hedenskab 
i Indien^®). — England maa tage sig sammen; først naar 
dette sker, vil efter menneskeUg Beregning Krishnas 
Dage være talte. 

Hvad Betydning Krishna vil faa derefter, er det 
ikke godt at sige. Den græske Gudeverden lever i Mar- 
mor et uforgængeligt Skønhedens Liv; Homers Digte 
ville Mennesker altid fryde sig ved. Den nordiske Gude- 
. verden kan selv et kristent Norden føle en vis Glæde 
ved at se tilbage paa, og i Eddaens Fortællinger have 
vore Digtere fundet et smukt og ædelt Stof. Men hvad 
vil et kristent Indien kunne gøre med Krishna? Vil 
denne mørkeblaa Heros med de fire Arme kunne tjene 
et fremtidigt Indien som Skønhedsideal? Vil Beretnin- 
gen om Hyrdepigernes Ven være egnet til Læsning for 
Folket? Mon ikke Krishna, „den Sorte", skulde hedde 
saaledes med Rette fordi hans Navn staar skrevet over 
nogle af de mørkeste Blade i Indiens Religionshistorie? 

Jndtales i indiske Ord som dsch: Arjirna = Ardschuna. G udtales 
som tsch, y som j. — Man bemærke Forskellen mellem det uper- 
sonlige Brahman, den personlige Gud Brahma og en Brahman, 
Medlem af den indiske Præstekaste. 



>) 2) 3) 4) ^ Xågi, Der Rigveda (1881) p. 85. 93. 234. 118. 

5) Monier Williams, Indian Wisdom (1875) p. 33 S, Barth, Les 
religions de Tinde (1879) p. 47. 

^) L. Y. Schroeder, Indiens Literatur und Cultnr in historischer Eni- 
wicklung. (1887) p. 323. Henvisningen til de forandrede Livs- 
forhold som Grand til Vishnus Fremtræden ser af en Hypo- 
these at være tiltalende ud. 

7) Sammesteds p. 327. 

^) G. P. Tiele, Kortfattet Religionshistorie, paa iHtnsk ved F. 
Buhl, (1884) p. 162. 

«) Barth, p. 103. 

^0) A. Holtzmann, zar Geschichte und Kritik des Mahabharata 
(1892) p. 41, hvor Henvisninger findes til hans Meningsfæller. 

") V. Schroeder 360 ff. Ganske anderledes Senart, La Legende 
du Buddha (1875) p. 394. Tiele stiller sig skeptisk til disse 
Identificationer, Religionshistorie p. 165. 

^2) Monier Williams, BrShmanism og Hindnism (1891) p, 475. 

**) Sammesteds p. 114. 

14) Til Fremstillingen af Fortællingerne om Krishna er benyttet 
Tishnu Pnrana i Oversættelse af H. H. Wilson, anden Udgave 
ved F. K HaU, London 1864—1870. Vi gengive Wilsons 
Oversættelse meget forkortet, mrøa dog nogenlunde udførligt, 

da et kort Beferat ikke kan give nog^en ForestOling om For- 
tæUingemes ejendommelige Karakter. Vor Fremstilling for- 
holder sig til de vedkommende Aisnit i Vishna Parana som 
en lille Bibelliistorie forholder sig til det gunle Testament 
Om Yishnu Puranas Alder se Anm. 44. Foraden Yishnn 
Parana indeholder ogsaa den højt »nsete fihagayata Parana 
og den til Mahabharata føjede fiariyamsa BeskriTelser af 
Krishnas Levned. Disse Værker stemme overens i Grand- 
trækkene og kanne derfor kaldes for en Slags vishnoiUsk 
Synopse. Det er ikke en af de mindste Dyder ved den oven- 
nævnte Oversættelse til Yishnn Parana, at den i Anmærk- 
ningerne i Korthed gør Bede for de andre „Synoptikeres" 
Indhold. 

'^ Den, der ikke før har mødt Panteismen, vil her staa Ansigt 
til Ansigt med den i en aldeles mønstergyldig Form. Yishna 
Parana vrimler af saadanne sidelange Beskrivelser af det 
absolate, onder Tiltalens eller Omtalens Form. 

**) Forestillingerne herom ere ikke altid ens. Standom er Krishna 
kun et incament Haar, en incament Brøkdel af Vishna; stan- 
dom er det den hele Vishna, som aabenbarer sig i ham; og 
dette, vil man se, er den gennemgaaende Forudsætning i de 
følgende Beretninger. — Her er det fremdeles Tanken, at det 
hvide Haar skal incamere sig som Krishnas Broder, Rama 
eller Balarama. Men ogsaa paa dette Pankt hersker der 
Usikkerhed; Bama betragtes nemlig ogsaa som enincamation 
af den store Slange Sesha, hvorpaa Vishna hviler. Sammen- 
lign her Beretningen om Bamas Endeligt p. 35. 

'^) Rama har lys Hadfarve, Krishna er derimod blaa, se Be- 
skrivelsen p. 31. Salverne ere kaiørt Smørelse. De bemale 
sig dermed, ligesom Nutidens Vishnaiter bære særiige ka- 
lørte Streger paa Ansigt og Legeme, hvorved de vise, til 
hvilken Sekt de høre. 

1^) Det er derfor at stille Sagen fuldstændig paa Hovedet, naar 
en lille norsk Piece „Kristofer Janson og hans modstandere", 
Kristiania 1894, hævder, at Krishna ellers „altid beskrives som 
et mønster paa de strengeste sæder og et fuldkommenhedens 
ideal, der stedse forkyndte de reneste læresætninger*'. Vishna 
Pnranas ufordelagtige Beretninger skyldes efter denne Piece kri- 
stelige Forvanskninger! I gamle Dage skulle de indiske Skrifter 
have indeholdt Beretninger om Krishnas Korsfæstelse, men de 
Kristne, særlig Jesuiteme, skulle have forfalsket disse Skrifter 
systematisk, saa at f. £ks. Korsfæstelsen blev slettet ud!! 
Havde Jesuiteme virkelig kunnet foretage en gennemgribende 

Forfalskning af de hinduiske Skrifter, kan man være ganske 
vis paa, at de snarere vilde have sat en Beretning om Krishnas 
Korsfæstelse ind; ud vilde de aldrig have slettet den; dertil 
vilde den have været dem altfor kærkommen, da deres Mis« 
sionspraksis var at opsøge alle Lighedspunkter mellem Kri- 
stendommen og de fremmede Religioner og, hvor saadanne 
ikke fandtes, i fornøden Fald at opdigte dem, i deres Øjne 
en pia fraus. Det skulde ikke undre os, om de underlige 
Paastande om Krishnas Korsfæstelse kunde føres tilbage til 
Jesuitiske Opdigtelser i det 16de Aarhundrede. Samtidig til- 
lade vi 08 at opstille en anden Hypothese. Mon ikke de 12 
Disciple, der figurere i det Jansonske Billede af Krishnas Liv, 
skulde bero paa en Forveksling med de 12 store vishnu- 
itiske Lærere? Se B. Ziegenbalg, Genealogie der Malabariscben 
Gotter (skrevet 1713, udgivet 1867) p. 92 f. 

^*) Ovennævnte Piece p. 13. 

*o) Revue de l'histoire des Religions XIX p. 161. 

**) Sakuntala, Hammerichs Oversættelse (1879) p. 148. 

2') Se herom i Salmonsens Konversationsleksikon den udførlige 
' Artikel „Bhagavad Gita^ af den danske Mahabharataforsker 
Dr. S. Sørensen. Denne Artikel illustrerer fortrinlig den 
indviklede og sammensatte Karakter af Krishnadyrkelsens 
Forløsningslære. Jævn Enfoldighed er just ikke denne The- 
ologies Hoveddyd. Vi benytte Lejligheden til ogsaa at hen- 
vise til samme Forfatters Artikler om Bhagavata Purana og 
Bhakti. 

28) Holtzmann, Mahabharata und seine Theile. II (1893) p. 162. 

2*) Samme i Zur Geschichte etc. p. 1^7. 

86) Hvorfor? Se herom Monier Williams, Buddhism (1889) p. 
162 ff. 

*6) Monier Williams, BrShmanism and Hindtlism p. 101. 

»7) Sammesteds p. 116—19. 

28) Barth p. 136. 

««) Revue de l'histoire des Religions XXIX p. 63. 

^) Journal Asiatique 1865, Sixiéme Serie, Tome V, p. 443. 

8*) dennes „délire sensuel défie toute traduction*'. Barth p. 139. 

**) M. Williams, BrShmanism etc. p. 137. 

w) Barth p. 141. 

8*) M. Williams, BrShmanism etc. p. 143. 

^^) efter et Referat i Revue d'exégése mythologique 1894 p. 53. 

8«) M. Williams, BrShmanism etc., p. XVI, 50. 

•^) Overensstemmelserne i Eskatologien (p. 21) bør heller ikke an- 
slaas for højt. Den hvide Hest har Kristendommen ingen 

særlig Interesse af at fordre for sig alene. En fuldtud ethiak 
universel Verdensdom kunne vi ikke kalde denne Vishnus Dom. 
Dertil klæber der for megen indisk Particularisme ved Hin- 
duens Fuldendelsesliaab, 

»8) Barth p. 132. 

»^) F. Lorinser, Bhagavad-Gita iibersetzt und erlaiitert. Breslau 
1869. 

^0) Holtzmann, Mahabharata etc. II 228. 

-'^) Weber i Berliner Akademiets Afhandlinger for 1867 p. 
217 ff. 

*2) Vodskov, spredte Studier (1884) p. 96—136: „Guder og 
Gloser«. 

*«) Senart, La Legende du Buddha (1875) p. 391 £f. 

-*'*) Da den indiske Kronologi er saa usikker, have vi foretrukket 
ikke at hente Argumenter fra den. Om Bhagavad Gita er et 
Par Aarhundreder ældre eller maaske ligesaa meget yngre end 
Kristus, er disputabelt. Synker Vægtskaalen til den første 
Side (se Telang i Sacred Books of the East VIII, Fortalen 
til Bhagavad Gita), vil Grunden være taget fuldstændig bort 
under Fødderne paa Lorinser. Weber byggede sine An- 
tagelser derpaa, at Krishnas Fødselsfest ikke kan paavises før 
det Ilte Aarhundrede, og at Puranaeme (se Anm. 14) ikke 
ere ældre end det ottende Aarhundrede. Men fordi Festen 
ikke omtales før, kan den jo godt være meget ældre, ligesom 
de enkelte Beretninger om Krishna kunne have eksisteret 
længe, før de nedskreves i deres nuværende Form (se Senart' 
la Legende du Buddha 393 £f.). Rejsen til Svetadvipa (p. 67) 
turde være et rentÆventyr; men man kan antage, at der er 
en historisk Kærne heri, uden derfor at tage Webers øvrige 
Hypoteser med i Købet. Selv om vi i det hele anse disse 
for usandsynlige, var det jo ikke umuligt, at man i For- 
tællingerne om Krishna kunde paavise en eller anden Fore- 
stilling, der var kommet vesterfra. Men naar mau til Støtte 
herfor har henvist til Barndomsevangelieme som den Kanal, 
gennem hvilken Fortællingerne om Kristus skulde være komne 
til Indien, er det uheldigt, at Lighederne (p. 25) ogsaa her 
vise sig illusoriske. Den Forestilling, at det, som kommer i 
Berøring med en overnaturlig Personlighed faar meddelt noget 
af dennes Kraft, er saa udbredt og saa let forklarlig, at der 
ingen Grund er til at combinere Krishnas og Kristusbamets 
Vaskevand med hinanden. Og Fortællingerne om Dyreskabelsen 
ligne heller ikke hinanden. I Bhagavata Puranas tiende Bog 
Kp. 14 (i den af Pavie oversatte Bearbejdelse, Krichna et sa 

Smaaakrifter til Oplysning for Kristne. IX, 2. 6 

Doctrine, Paris 1852) fortælles det, at Brahma engang spillede 
Hyrderne, hos hvem Krishna boede som Barn, det Puds at 
stjæle deres Kvæg tilligemed de unge Kvægvogtere. Men 
Krishna gjorde alting godt igen ved at skabe et nyt Hold 
Køer og et nyt Sæt Børn, der lignede de røvede paa et Haar, 
og som Forældrene følte sig fuldstændig erstattede ved. For- 
tællinger er genuin indisk, forherliger Krishna paa Brahmas 
Bekostning og viser, at han ikke staar tilbage for denne (Skaber- 
guden), et Sidestykke til Fortællingen p. 28 om Krishnas Triumf 
overlndra. Omvendt, naar Kristus i det arabiske Bamdomsevan- 
gelium Kp. 36 gør Dyr af Ler levende, er dette en Fortælling, der 
er fuldstændig forstaaelig paa jødisk Baggrund. Børnene, som 
Kristus leger med, spørge ham: mon Du er Skaberens Søn; 
han svarer ved at gøre et Skabelsens Under, der minder om 
1 Mosebog 2, 7. Ogsaa den græske Mythologie kunde give 
Anledning til en saadan Fortælling; Prometheus dannede jo 
Mennesket af Ler. Derimod gælder dette ikke i samme Grrad 
om den indiske Kosmogonie, hvor Skabningen sættes af Guden 
ved hansTænkning, se Vishnu Purana I, 5, Bhagavata Purana III, 
12. Vi understrege her det p. 25 bemærkede at disse Æventyrlig- 
heder kun fortælles om Kristus i de apokryphe Evangelier. I 
disse er ogsaa Flugten til Ægypten en Kæde af Undere ; men 
disse Undere ere ikke de samme som de, der berettes om 
Krishnas Flugt, hvilket yderligere bestyrker vor Opfattelse, at 
Krishnas og Kristi Flugt intet har med hinanden at gøre. 
*^) Mod Janson maa endnu bemærkes, at selv om han vil opgive 
at finde nogen direkte Sammenhæng mellem Kristus og Krishna 
og indskrænke sig til at paastaa, at de samme Fortællinger 
have knyttet sig til Krishnas og til Kristi Navn, er dette dog 
aldeles galt. Det har de samme Fortællinger netop ikke 
gjort. Fremdeles er det saa forfejlet som muligt at finde 
Solmyter i de enkelte Evangeliefortællinger. Man mene om 
Opstandelsen hvad man vil, alt efter sine religiøse Forudsæt- 
ninger; at Kristus er blevet korsfæstet, er dog hævet 
over al Tvivl og har intet med Solen at gøre. Ligeledes 
turde det f. Eks. være adskilligt nemmere at forklare Tolv- 
tallet af Jesu Apostle ud fra Israels Stammers Tolvtal end 
ved en Combination med Dyrekredsens 12 Tegn! Overhovedet 
er det §n stor Fejltagelse at tro, at Solsagn har været de gamle 
Nationers dyreste Eje. For enkeltes Vedkommende (Ægypten) 
gælder det maaske, for andres (saasom Hebræernes og Germa- 
nernes) gælder det aldeles ikke. Ligeledes er det kun en dri- 
stig Paastand, at de Gamle altid gik hen og overførte Sol- 



Anmærkninger. 83 

sagnene paa deres store Lærere. Hvilke Solsagn overførte 
Grækerne mon paa Sokrates? Hvor findes der Myter om 
hans Korsfæstelse? 

^^) Max Miiller tager grundig Fejl (Physische Religion, Leipzig 
1892 p. 355), naar han tror, at en Sætning som den citerede, 
tjener til at vise, at den kristne Tro ikke indeholder andet 
end hvad vi finde i alle mulige andre Religioner. Lige det 
modsatte er Tilfælde. Den viser tydelig, at det netop ikke 
ere de samme Kræfter, men tværtimod ganske forskellige 
Kræfter, der bo i den indiske og i den kristne Religion. 

^') Man vil i vort etnografiske Museum under Katalogens 
Numre 392—398 finde en Række interessante Billeder, der 
illustrere Vishnus Incamationer og Krishnas Liv. 

^®) Om et saadant forgæves Tilløb se Monier Williams BrShma- 
nism and Hindnism p. 139. Kun ved de store Fester falder 
Gærdet for en kort Stund, idet man uden Kasteforskel „com- 
municerer^' s'ammen. Den Føde, som ofres til Jagannatha, 
Krishna som Verdens Herre, et berømt Gudebillede i Puri, 
uddeles til alle uden Kasteforskel; dog gælder dette vel at 
mærke kun de Kaster, som komme inden for Døren. Femten 
Kaster ere udelukkede fra Templets hellige Enemærker og 
to Kaster, Yaskemændenes og Pottemagernes, komme kun 
ind i den første Gaard (Barth p. 171). Og saa ere enkelte 
naive nok til at tro, at de sociale Lighedsideer ere komne 
fra Indien! At Kraften til at omforme det sociale Liv ikke er 
at hente der, det maa da i hvert Fald enhver kunne se. 

^^) Endnu et kan Krishna vise os, nemlig Religionens Forfald i 
Indien. Den vediske Religion indtager maalt med en religiøs- 
ethisk Maalestok sikkert en højere Plads end Vishnuismen. Se 
Bruno Lindner, Grundziige der allgemeinen Religionswissen- 
schaft i Zocklers Handbuch der theologischen Wissenschaften 
Supplementband 1890, p. 349 ff. Sammenlign her p. 9. 

^) Dansk Missionsblad 1893 p. 338 f. 

ilandt Yort Hundredaars religiøse Personligheder 
er der næppe nogen, hvis Levnedsløb har saa stor Lighed 
med et tragisk Drama, som Edvard Irvings. Efter et 
stille Liv som Lærer i et Par afsides liggende skotske 
Bygder og en kort Præstevirksomhed i en af Skotlands 
store Byer kom Irving til London, hvor han hurtig blev 
en beundret Prædikant, der ved sin fængende Begej- 
string, sin henrivende Veltalenhed og sit indtagende Ud- 
vortes blev en aandelig Stormagt i Verdensstaden, af 
mange hilset ikke alene som en mægtig religiøs Genius, 
men som en Reformator og Profet. Hans Sol dalede 
dog lige saa brat, som den var opgaaet. Men da han, 
nedbrudt paa Sjæl og Legeme, var stedt til Hvile i 
Glasgow-Domkirkens Krypt, efterlod han, som en pro- 
fetisk Aftenrøde, en Række mindre og større Kredse, 
der varslede, at Verdens sidste Dag og Kristi Genkomst 
var nær forhaanden. Og hans Venners Varselsrøst er 
endnu ikke forstummet. 

For at forstaa Irvings religiøse Ejendommelighed 
maa vi se ham paa Hundredaarsskiftets Baggrund. Og- 
saa i Skotland havde Rationalismen, i Form af „Mode- 
ratisme", gjort store Erobringer; dér havde aandelig 
Slaphed og Ligegyldighed lidt efter lidt forvandlet 
John Knox's strenge Teologi til en nøgtern Moral- 
is 

filosofi, der ikke havde meget tilbage, hverken af Kaivins 
kristelige Tro eller af Skotternes gamle Begejstring for 
„Kristi Ære". Samtidig mærkedes den franske Revolu- 
tions Dønninger paa Skotlauds Klippekyster. Budskabet 
om de franske Revolutionsmænds Taler og Handlinger 
blev af mange Skotter modtaget med Jubel som Bud 
om en ny Tid; andre saa' derimod i Efterretning- 
erne fra Frankrig kun Vidnesbyrd om, at Apokalypsens 
Dyr var steget op af JFolkehavets Vande. Og den ene 
efter den anden af de alvorlige Skotter begyndte at 
opløfte Hovedet i Forventning om store Ting, der snart 
skulde ske. 

Til disse forventningsfulde Sjæle hørte Edvard Irving, 
Søn af en Garver i Byen Annan, der ligger nær ved det 
Sted, hvor Annan-Floden falder i Solway-Bugten. Han 
var født den 4de August 1792, i det Aar, der danner et 
Knudepunkt i Revolutionens Historie, paa den Dag i 
August, der 1789 var bleven en Mærkedag i den store 
Samfundsomdannelse. Da senere hans ældste Broder, 
der gjorde Tjeneste som Læge i Indien, døde den 4de 
August, blev hans dies natalis endnu mere en dies fata- 
lis for ham, og i lange Tider fejrede han sin Fødselsdag 
som en Bodsdag, med vedholdende Bønner og streng 
Faste. 

Hans Barndom gled stille hen i den afsides Bygd, 
hvor han voksede op som den næstældste af tre Sønner, 
kendt af alle Byens Indbyggere. Hans Fader, Gravin 
Irving , var efter Th. Carlyles Udsagn ^) en klog og 
hæderlig Mand med gode Anlæg; skønt han var yngre 
end sine Brødre, var han bleven Hoved for Familien. 



^) Næst Mrs. Oliphants udførlige Skildring med de mange ind- 
flettede Breve og Dagbogsoptegnelser er første Bind af Car- 
lyles Erindringer en Hovedkilde til Irvings Liv. En og 
anden Oplysning i det følgende er ogsaa hentet fra E. Mil- 
ler: The history and doctrines of Irvingism I — Il (London 
1878). 

Han var gift med en Kvinde, der i flere Henseender 
stod over ham. Den Lyst til Finhed og den G^læde 
ved Fornemhed, der senere traadte frem hos Irving, 
skal have været en Arv fra hans smukke Moder med 
den høje, fine Skikkelse og de sorte Øjne, som havde en 
udpræget Tilbøjelighed til at gøre Huset saa stadseligt 
som muligt. 

Efter at have modtaget den første Undervisning i 
en Pogeskole blev Edvard Irving bragt til Annans Lærer, 
Adam Hope, et ivrigt Medlem af en af de Frimenigheder 
(seceders), der havde dannet sig i den første Halvdel af det 
18de Hundredaar. Hver Søndag gik gamle Adam Hope 
halvanden Mil til Ecclefechan for at høre Fripræsten 
Mr. Johnston, der i hans Øjne var den eneste rette 
kristne Præst i mange Miles Omkreds; og til ham slut* 
tede sig i Beglen et lille Pilgrimstog af sære og sær- 
sindede Annan-Borgere, der afskyede deres egen, til 
Drik hengivne. Præst som et Belials Barn. Skønt Gravin 
Irving og hans Hustru holdt fast ved deres Sognekirke, 
var Edvard ofte med i Pilgrimsskaren til Ecclefechan; 
men om stærke religiøse Barndomsindtryk hos ham høre 
vi intet. Derimod gav hans kærlige Hjerte sig tidlig 
Vidnesbyrd. 

13 Aar gammel kom han til Edinburgh, fulgt af 
sin ældre Broder John, der skulde studere Lægeviden- 
skab, og en Kammerat og Nabo fra Annan, den jevn- 
aldrende Hugh Clapperton, der siden satte Livet til paa 
en Opdagelsesrejse i det indre Afrika. De tre Venner 
boede sammen i et rummeligt Værelse i den gamle Del 
af Byen, og de førte en fælles Husholdning, i hvilken 
den Kasse med Havremel, Ost og andre Levnedsmidler, 
som med visse Mellemrum indtraf fra Annan, spillede 
den største Bolle. Med Studierne gik det godt; Irving 
var hele sit Liv igennem et pligtopfyldende Arbejds- 
menneske. 1809 — altsaa i en Alder af 17 Aar — af- 
sluttede han sit humanistisk dannende Forstudium til 

sine Læreres Tilfredshed; to af disse, Professorerne 
Christison og Sir John Leslie, bleve hans Venner og Vel- 
yndere for Livet. 

De, der kun kende Irving som en af de katolsk- 
apostoliske Menigheders Fædre eller fra hans Prædikener 
og opbyggelige Skrifter, i hvilke fantasirige Udviklinger 
spille en saa stor Rolle, ville maaske studse ved at høre, 
at Matematiken var hans bedste Fag, og at han tidlig 
røbede ualmindelige Anlæg for matematiske Beregninger. 
Men han er jo ingenlunde det eneste matematiske Ho- 
ved, der ogsaa har været rigt udrustet med Fantasi. 
Vi kunde ønske at vide, i hvilken Del af Literaturen 
han i sin unge Alder har søgt Næring for Aanden, naar 
han lagde Skolebøgerne og Haandbøgeme til Side; men 
det er kun lidet, vi i denne Retning erfare af hans 
Venner. Vi høre, at han tit søgte Forfriskelse fra Stu- 
dierne i den eventyrlige Verden, „Tusind og en Naf* 
oplukker; og han gik stadig med en Lommeudgave af 
Ossian, hvis Digte han jevnlig uilder sine Fodvandringer 
mellem de skotske Bjerge og Søer deklamerede med 
velklingende Røst og livlige Fagter. Det var Taleøvel- 
ser for den vordende Prædikant i Hatton-Garden. Skønt 
det ikke udtrykkelig siges, har han uden Tvivl ogsaa 
ofte fordybet sig i Milton. Hvor han som Taler hæver 
sig til profetisk Højde, mærker man ikke alene Paavirk- 
ning af Israels Seere, men man støder ogsaa paa Billeder 
og Udtryk, der minde om Digteren af det tabte og det 
genvundne Paradis. Men hvor langt Kendskaben til 
Milton gaar tilbage i hans Liv, erfare vi ikke, og den 
Mulighed er ikke udelukket, at Paavirkningen af Milton 
er naaet ham paa anden Haand, gennem den puritansk 
farvede Opbyggelsesliteratur. Derimod siger han selv, 
at „den ærværdige Richard Hooker" var hans Ledsager 
i de unge Aar, og om end de Frøkom, Forfatteren af 
den højkirkelige EcclesiasUcal Polity har nedlagt i 
ham, har ligget længe hen uden at slaa Rod i hans 

presbyterianske Aand, har det maaske ikke været uden 
Betydning for den sidste Fase af Irvings kirkelige Ud- 
vikling, at han tidlig havde lært Hooker at kende. 

Da han var kommen vel over den foreløbige Prøve, 
begyndte han paa de teologiske Studier, der med Tiden 
skulde aabne ham Adgang til Prædikestolen. Men som 
saa mange skotske Studenter maatte han, efter et kort 
Ophold ved Edinburghs Divinity Hall, tjene sit Brød 
ved at paatage sig et Lærerembede. Paa Sir John Leslies 
og Christisons Anbefaling blev han i Foraaret 1810 kal- 
det til Lærer ved en nys oprettet, saakaldt „matematisk'^ 
Skole i Haddington, og dér maatte han undervise 
adskillige unge Mennesker, som omtrent vare paa Alder 
med deres ungdommelige Lærer. Den mærkeligste af 
hans Elever i Haddington var dog Dr. Welsh's lille 
Datter, som siden blev Thomas Oarlyles Hustru. Hver 
Morgen fra Kl. 6 — 8 underviste han den lille Pige, der 
havde et brændende Ønske om „at lære det samme som 
Drengene". Ved denne Undervisning blev der lagt 
Grunden til et livsvarigt Venskab mellem Jane Welsh 
og Edvard Irving; dette Venskab var engang ved at gaa 
over til Kærlighed, og hvis det var blevet til Ægteskab, 
vilde dette rimeligvis have gjort fire Mennesker lykke- 
ligere og have faaet Betydning baade for den profetiske 
Historikers og for den profetiske Præsts hele Liv og 
Virksomhed. 

Omgangen med en saa gennemdannet Mand og dyg- 
tig Læge som Dr. Welsh havde en opdragende Betyd- 
ning for den unge Annandaler, der hidtil havde set 
mere af den skotske Urkraft end af den skotske Dan- 
nelse. Irving var i disse Aar, som saa mange unge 
Studenter, en Dialektiker, der forholdt sig kritisk og 
prøvende overfor alle overleverede Sandheder; Mate- 
matikeren i ham havde endnu helt Magten over Fantasten. 
„Dette unge Menneske vil slaa Hul i alt det, man vil 
have ham til at tro," sagde Dr. Welsh om ham. 

Han var en Friluftsnatur, der ofte gik lange Fod- 
ture og morede sig selv og sine Elever med at gøre 
Højdemaalinger og maale Afstande. Da det rygtedes i 
Haddington, at Dr. Chalmers, den senere saa berømte 
Fnkirkemand, dengang Præst i Glasgow, skulde prædike 
i St. Georgskirken i Edinburgh, gik Irving og nogle af 
hans Elever den lange Vej, 4 Mil frem og 4 Mil til- 
bage, uden at hvile sig mere end den Tid, de sad i 
Kirken. 

Hvorvidt Dr. Chalmers straks har gjort Indtryk 
paa den unge Lærer og vordende Præst, vide vi ikke. 
Trods sin ungdommelige Tilbøjelighed til dialektiske 
Øvelser tabte Irving aldrig Kirkens Tjeneste af Syne. 
Han tog ofte Del i Byens Aftenselskaber, men under de 
alvorlige Samtaler, som førtes ved dem, ledte han jevn- 
lig Talen hen paa den Tid, da de Salige skulle være 
Konger og Præster og sidde til Doms over Englene. Dr. 
Lorimer, Haddingtons ældste Præst, tillod sig engang at 
ytre, at der var andre Udtalelser i det nye Testament, 
som en teologisk Student med større Udbytte kunde for* 
dybe sig i, end Stederne om den kommende Herlighed; 
men disse bleve mere og mere for Irving en Bibel i 
Biblen, som han idelig læste og grundede over. 

Efter to Aars Ophold i Haddington blev han kaldet 
til Lærer ved en nys oprettet, højere Skole i Kirk- 
cai dy, en langstrakt By, der ligger langs Firth of Forths 
Nordside, og i denne Stilling virkede han 7 Aar {1812 — 
18). I hans Skole sad, som sædvanKg, Drenge og Piger 
paa den samme Bænk, og de kappedes om at tilegne 
sig alt, hvad den unge Lærer kunde give dem. Irving 
var nu bleven en granvoksen Ungersvend paa over 3 
Alen; hans ranke, statelige Skikkelse og hans skønne 
Hoved med de dybe, livlige, mørke Øjne, omgivet af 
det lange, ravnsorte Haar, gjorde et stærkt Indtryk paa 
alle. Der var et eget Herskerpræg over hans hele Per- 
son, og hans Disciple elskede ham og adlød det mindste 

Yink fra ham. Ja, de følte sig saa stærkt knyttede til 
ham, at de, i Modsætning til den øvrige skolesøgende 
Dngdom i Ejrkcaldy, kaldte sig ^Irvingianere'^. 

Blandt Irvings Elever i Kirkcaldy var ogsaa Sogne- 
præstens Datter, Isabella Martin, som blev hans For- 
lovede, kort efter at hun havde forladt Skolen, og ved 
hende holdt han fast, ikke uden Fristelser til Brud, i de 
mange Aar, der maatte hengaa, før hun kunde blive 
hans Hustru. Under Lærervirksomheden, der blev af- 
brudt af flere længere Ophold ved „Divinity Hall" i 
Edinburgh, fortsatte Irving samvittighedsfuldt sine teo- 
logiske Studier, men Præstegaards-Idyllen laa endnu i 
en Qem Taage for ham. Foreløbig fik han, efter at 
have imderkastet sig den sædvanlige Prøve, og efter at 
Stedets Presbyterium paa vanUg Vis havde opfordret 
Egnene Presbyterier til at sige, om der var dem noget 
bekendt, der med Grund kunde udelukke Edvard Irving 
fra Prædikestolen, i Juni 1816 Tilladelse til at prædike. 

Han holdt sin første Prædiken i Annan, og under 
den havde han et ret pinligt Uheld. Midt i Talen 
faldt hans Prædikenopskrift ned fra Læsepulten i den 
nærmeste Stol, og der var blandt Tilhørerne stor 
Ængstelse for, at dette Uheld skulde forvirre den unge 
Prædikant. Men Irving bøjede rolig sin lange Skikkelse, 
tog Papiret op og — stak det i Lommen, hvorpaa han 
fortsatte uden Papir, som om intet var hændet. Dette 
gjorde naturligvis stærkt Indtryk paa hans Bysbørn, der 
vare komne i [Kirke med temmelig kritiske Tilbøjelig- 
heder. En Mand, der var i den Grad uafhængig af 
„Papiret", turde man ikke kritisere. 

Dog maa man sige, at Irving i det hele ikke gjorde 
Lykke ved sine første Prædikener; de gik over Hovedet 
paa de brave Folk i Kirkcaldy, som havde mere For- 
staaelse for Dr. Martins stilfærdige og jevne Tale end for 
den unge Lærers Tordenprædikener og profetiske Frem- 
blik. „Han gaar for højt" — saaledes lød den al- 

mindelige Dom om ham. Og Irving paa sin Side 
begyndte at tvivle om, hvor vidt den sædvanlige Prædike- 
maade, som ogsaa hans gode Svigerfader fulgte, virkelig 
var det Vidnesbyrd i Aands og Krafts Bevis, som 
Paulus taler om; og i denne Tid, i hvilken han 
skiftevis var Tilhører og Prædikant, dannede han sig 
det Ideal for en Prædiken, som han senere selv stræbte 
at følge. 

. Det var under Opholdet i Kirkcaldy, at Thomas 
Carlyle blev Irvings Ven. Carlyle saa' ham første 
Gang flygtig i Aaret 1808, da Irving besøgte deres fæl- 
les Lærer, Adam Hope. Et Aar senere mødte han Ir- 
ving i Edinburgh; men foreløbig var der ikke Udsigt 
til noget nært Forhold imellem de to. Irving spurgte 
den tre Aar yngre Carlyle, der var fra Ecclefechan, ud 
om forskellige Forhold i det nære Annan, om Mrs. X 
havde faaet et Barn? Om det var en Søn eller Datter 
osv.? Carlyle maatte stadig svare: „Det véd jeg ikke"; 
han havde ikke Irvings Sans for de smaa Ting. Da 
blev Irving lidt utaalmodig og sagde: „De synes ikke at 
vide noget!" hvorpaa Carlyle svarede, at Irving ikke 
havde Ret til at være Inkvisitor, og at det var ham selv 
aldeles ligegyldigt, hvorledes det gik med Fødsel og Til- 
vækst i den Menneskeslægt, som dog engang helt skulde 
gaa til Grunde. Aaret efter mødtes de i Anledning af 
Adam Hopes Hustrus Begravelse, og da trykkede Irving 
varmt Carlyles Haand, som om de havde været gamle 
Venner, idet han sagde: „De kommer jo til Kirkcaldy 
om et Par Maaneder. De véd, at jeg er der. Min Bo- 
lig og alt staar rede for Dem. To Annandalere maa 
ikke være fremmede for hinanden i Fife". 

Carlyle var efter sit eget Sigende i Begyndelsen 
„en tvivlende Thomas** over for denne uventede Venlig- 
hed, men da han kom til Kirkcaldy, mærkede han, at Ir- 
ving havde ment, hvad han sagde. Og der var Grund til 
at skønne paa denne Venlighed. Lidt efter lidt var Irving 

bleven en streng Lærer, der nok bragte sine Elever vidt, 
men efter de gode Folk i Kirkcaldys Mening stillede han 
altfor store Fordringer til dem. Derfor besluttede de at 
give den alderstegne Lærer ved den gamle Skole i Byen 
en ung og frisk Efterfølger, saa at deres Børn ikke be- 
høvede at søge til den nye Skole, hvor Irving var Læ- 
rer. For anden Gang henvendte de sig derfor til Sir John 
Leslie og Prof. Christison, der henledte deres Opmærk- 
somhed paa den unge Thomas Carlyle som én, der 
vilde være vel skikket til at undervise baade i de klas- 
siske og matematiske Fag. Carlyle skulde altsaa være Ir- 
vings Konkurrent i Kirkcaldy. Men trods Konkurren- 
cen udviklede der sig det varmeste Venskabsforhold 
imellem de to unge Lærere. To store Kejsere, siger 
Carlyle, kunde ikke have været hinandens Naboer og 
kendt saa lidt til Skinsygens Smerte, som de to Skole- 
mestre i Kirkcaldy. De læste de samme Bøger, baade 
Gibbon og Hume, og talte sammen om alt. Men dog 
var der en Forskel: Carlyle var en stor Bogorm; Ir- 
ving lærte mest af Omgang med andre. At Carlyle var 
den største Genius af de to, vil vel ingen nægte; men 
han var fuld af Beundring for den lidt ældre Ven, for 
hans ranke Skikkelse og hans klangfulde Stemme^ der 
„fyldte Øret**. Og det Held, med hvilket Irving efter- 
lignede Miltons puritanske Stil, vakte Carlyles Efterlig- 
nelseslyst. • 

Jo mere Irving blev optagen af Tanken om sin 
fremtidige præstelige Virksomhed, des mere brydsom og 
trættende faldt Skolegerningen i Kirkcaldy ham. Han 
længtes vel ogsaa efter en større Virkeplads, paa hvilken 
han kunde udfolde de rige Evner, han mærkede i 
sig. Derfor opgav han ved Sommertid 1818 Skolen i 
den lille By og gik til Edinburgh med sine faa 
Sparepenge for at søge en anden Virksomhed. Men 
der syntes ikke at vise sig nogen. Han havde ingen 
mægtige Patroner, der kunde give ham et Præstekald, 

Og der var ingen Menigheder, som udtalte Ønske om 
at høre en Prædikant, der „gik saa højt". Mismodig 
gav han sig da til at læse Fransk og Italiensk. Kemi, 
Mineralogi og Naturhistorie, uden dog at opgive Tanken 
om Prædikestolen. Men han brændte alle de Prædikener, 
han havde holdt, og gav sig til at skrive andre, som vare 
beregnede paa Tilhørere, der stod som han selv, med de 
samme aandelige Forudsætninger og med det samme Blik 
for Herlighedsriget. Det var Penneprøver og Udkast til de 
mægtige Taler i Hatton-Gajrden. 

Der kom imidlertid snart det Øjeblik, da han maatte 
tænke paa at tage sig noget nyttigt for; hans Sparebøsse 
YRT ved at blive tom, og han længtes efter en Virksom- 
hed. Da vaagnede Tanken om at gaa ud som Missionær 
hos ham. Han var jo Mungo Parks Landsmand og en god 
Ven af Hugh Olapperton, hvis ungdommelige Fantasi 
tidlig var gaaet til fremmede, Qerne Lande. Selv havde 
han stor Lethed ved at tilegne sig fremmede Tungemaal, 
og om hans Prædikener end kun havde gjort ringe Lykke, 
havde han erfaret, at der laa en Magt i hans Person; 
og han havde et Evangelium at bringe — Evangeliet 
om Herlighedsriget. Men han vilde ikke gaa ud som en 
sædvanlig Missionær med et Missionsselskab i Byggen 
og med Forpligtelse til at sende aarlige Missionsregn- 
skaber hjem baade over de udgivne Penge og de om- 
vendte Sjælft. Han vilde missionere „paa apostolsk Vis", 
paa sin Fod bære Evangeliet fra Sted til Sted; rimehg- 
vis har ogsaa Martyrdøden staaet for hans ungdomme- 
lige Fantasi som den rette Indgang til Herlighedsriget. 
Foreløbig tænkte han at begynde i Persien, hvor efter 
Sagnet Slægten Malcolm, der var fra Annandale som 
han selv, i sin Tid skulde have vundet Navnkundighed. 

En Sommer i Edinburgh var for ham, der var vant 
til Friskheden paa Bjergene og ved Fjordene, en trang 
Tid, især da Carlyle og andre Venner forlod ham, den 
ene efter den anden. Den uvisse Fremtid gjorde En- 

somheden dobbelt trykkende. „Jeg venter her," skrev 
han til en Ven, „indtil jeg faar nærmere Ordre. Kom- 
mer den fra Øst, er jeg rede; kommer den fra Vest, 
er jeg ogsaa vi]lig, og hvis den kommer fra Folkene i 
Fife, er jeg ikke mindst rede." 

Og „Ordren" kom; men hverken fra det fjerne Per- 
sien eller fra Fife. 



II. 

Som Irving sad i de mørke Tanker, modtog han et 
Brev fra den højt ansete Dr. Andrew Thomson, Præst 
ved St. Georgskirken i Edinburgh.^) Det indeholdt en 
Opfordring til at prædike i St. Georgskirken, og Dr. 
Thomson tilføjede, at Dr. Chalmers vilde være til Stede 
i Kirken. Chalmers trængte nemlig til en Medhjælper ved 
det store Arbejde for at lindre den aandelige og sociale 
Nød i Glasgow, og han tænkte sig den Mulighed, i den 
unge Annandaler at finde den Mand, han søgte. 

En saadan Kaldelse turde Irving ikke afvise. Han 
holdt sin Prædiken i St. Georg og meldte sin Sviger- 
fader, hvad der var sket, med den Tilføjelse, at Dr. 
Thomson om hans Prædiken havde sagt, at den ikke 
var en Frembringelse af en almindelig Begavelse. Men 
fra Dr. Chalmers hørte han i lang Tid intet. Tankerne 
gik derfor atter til Persien, og hans Mismod voksede. 
Mørk i Hu pakkede han sine Bøger og Ejendele sam- 
men og sendte dem hjem til sin Fader i Annan, medens 
han selv gjorde en Rejse til Irland for at søge Lise for 
sit trange Sind. Paa Grund af en stor Forbrydelse, 
der nys var begaaet i Irland, var Mistanken vakt mod 
alle Fremmede, og i den høje Skotte med det ejen- 

*) Hanna: Memoirs of the life of Tb. Chalmers (Edinburgh 
1850) -II, 282 f. Se om ham Fr. Nielsen: Statskirke og Fri- 
kirke (Kbhvn. 1883) 188 f. 

dommelige Ydre. som rejste uden bestemt Maal, mente 
de irske Myndigheder at finde en mistænkelig Person, 
hvis Færd de nøje maatte vaage over. Men den pres- 
byterianske Præst i Belfast, hvor Irving var gaaet i 
Land, oplyste snart Øvrigheden om dens Fejltagelse, og 
Irving kunde da fortsætte den paatænkte Fodrejse i det 
nordlige Irland, hvor han glemte sine Bekymringer for 
Glæden over den irske Naturs Skønhed. 

Men ingen vidste, hvor han var. Derfor fik han for 
sent et Brev fra Dr. Ohalmers, der bad ham komme til 
Glasgow til en bestemt Tid. Da han naaede Glasgow, 
var Dr. Ohalmers borte, og der oprandt en ny Ventetid 
for den mismodige unge Mand. 

Endelig kom Dr. Ohalmers tilbage og gjorde Irving 
det Forslag at blive hans Medhjælper ved St. Johannes- 
kirken — et Forslag, som Irving kun med Nølen kunde 
gaa ind paa, fordi han var saa meget Presbyterianer, at 
han var bange for at .lade sig paatvinge en Menighed. 
Han tilbød at prædike i St. Johanneskirken, for at Me- 
nighedens Medlemmer kunde se, om de kunde bruge 
ham; men han føjede melankolsk til: „Hvis de synes 
om min Prædiken, ere de de første, som gøre det." 
Han prædikede da engang i Oktober 1819, og hans Tale 
tækkedes Tilhørerne nogenlunde. „De fleste", siger en 
Samtidig, „syntes godt om hans Prædiken, men nogle 
fandt ham for blomstrende; dog var man overbevist om, 
at han maatte være en god Prædikant, siden Dr. Ohal- 
mers havde valgt ham." 

Det var ikke med høje Tanker om egen Dygtighed 
eller med store Forventninger, at Irving begyndte sin 
Virksomhed i Glasgow. Men her stod han over for 
en Kreds, i hvilken der var bedre Sangbund for hans 
Forkyndelse, end Tilfældet havde været i Annan og 
Kirkcaldy. Og hans ydre Gaver forfejlede ikke deres 
Virkning. Der fortælles, at en Dame af Dr. Ohalmers' 
Menighed, der havde givet sin Tjenestepige Ordre til 

ikke at indlade nogen som helst, pludselig saa' Pigen 
styrte ind i Stuen og sige: „Der staar en forunderlig, 
stor Herre uden for; til ham kunde jeg ikke sige, at 
Fruen ikke var at træflfe. Det maa vist være en Høv- 
ding fra Højlandene." En anden med en mindre højt 
flyvende Fantasi sagde, da Irving blev forestillet for 
hende: „Er det Hr. Irving? Er det Dr. Chalmers' 
Medhjælper? Jeg troede, det var en Kavalleriofficer". 
Atter andre fandt, at han lignede en Røverkaptejn, 
„Det er dog godt", sagde Dr. Chalmers, „at alle ere 
enige om, at han ser ud som én, der kan være Leder 
for Mennesker." 

Den sociale og sædelige Tilstand i Glasgow var 
dengang meget sørgelig. Drukkenskabens Last var en 
frygtelig Svøbe for mange Husholdninger, og Arbejds- 
løshed, Sult og Nød havde sat den daarligst stillede Del 
af Befolkningen i en urolig Bevægelse. Under de sociale 
Ulykker voksede Kravet om en mere frisindet Valglov, 
og en politisk Kamp gik Haand i Haand med den so- 
ciale. Chalmers, der var et betydeligt Statsmandssnille, 
havde udtænkt en Ordning af Fattigplejen, der skulde 
støtte den uforskyldte Fattigdom og modarbejde Lasten 
ved en kraftig evangelisk Forkyndelse, som, saa vidt 
muligt, naaede alle. For at kunne iværksætte sine so- 
ciale Planer havde han ladet sig forflytte fra det mest 
ansete Embede som Præst ved Tron-Kirken til det fat- 
tige St. Johannes-Sogn, og det var til Hjælp ogsaa ved 
Udførelsen af sine Tanker om Fattigplejen, at han havde 
tilkaldt Irving. Det var klart for alle, at der maatte 
gøres noget for at forebygge den sociale Krise; derfor 
mødte Chalmers' Planer Tilslutning fra saa godt som 
alle Sider. Irving med det store, varme Hjerte kunde 
ikke andet end sørge dybt over al den Elendighed og 
Fattigdom, han siaa', og skønt han var alt andet end 
radikal og liberal i politisk Henseende, stod hans Sym- 
pati under Arbejdet i Glasgow afgjort paa de lidende 

Fattiges Side. Og hans Medfølelse aabnede Hjerter og 
Døre for ham selv i de usleste Hytter og blandt de vil- 
deste Eadikale. Han skrev faa Maaneder efter sit 
Komme til Glasgow til en Ven: „Hvis jeg skulde for- 
tælle, hvad jeg daglig har set under mit Arbejde i den 
fattigste Klasse og blandt den værst stillede Del af Be- 
folkningen, vilde man let fristes til at beskylde mig for 
Radikalisme. Jeg har besøgt henved 300 Familier, og 
man er kommen mig i Møde paa den venligste Maade.^ 
Medens Chalmers grublede over Nødens Afhjælpning 
ved Kornlovens Ophævelse og Ændringer i Skattebyr- 
den, stod Irving paa Prædikestolen med et taarefyldt Øje 
og indskærpede sine Tilhørere, at de skulde omgaas deres 
fattige Næste uden Frygt, men med den „Ømhed og Med- 
følelse, som skal frem, naar man ser Mennesker nøgne 
og med Sultedøden for Øje." 

Og han viste selv andre Vejen. Kort før han 
kom til Glasgow, havde han arvet en lille Sum — om 
det var 30 eller 100 Pund, er der ikke Enighed blandt 
hans Biografer. Denne Arv fik han byttet i de Punds- 
Noter, der da vare gængse i Skotland, og hver Morgen, 
naar han gik ud, tog han én i Lommen for at skænke 
den bort i Dagens Løb, saa at hans Arv kun varede 
lige saa mange Dage, som der var Punds-Noter. Naar 
han kom ind i et Hus, lyste han med uimodstaaelig 
Værdighed Fred over Huset og lagde i Reglen tillige 
sin Haand paa Børnenes Hoved med et: „Herren vel- 
signe dig og bevare dig!" Disse Velsignelser over Hus 
og Børn vare maaske mindre i Samklang med den 
strenge skotske Presbyterianismes Aand; Mrs. Oliphant 
mener i ethvert Tilfælde, at hvis de brave Presbyterianere 
i Glasgow havde tænkt Tanken til Ende, vilde de have 
været tilbøjelige til at frakende et Menneske Retten til 
at udtale en saadan præstehg Velsignelse. Men den 
faldt i Reglen i god Jord. Det hændte dog engang, 
som Carlyle fortæller, at en fattig Væver, efter at Lrving 

havde udtalt sit højtidelige: „Fred være med dette Hus!" 
sagte føjede til: „Ja — hvis der er nok af den, min 
Herre!" 

Men medens Irvings store Menneskekærlighed vandt 
ham Venner i de fattigste flytter, kunde hans Veltalen- 
hed ikke fylde St. Johannes-Kirken. Det hændte ham 
ofte, at han paa Vejen til Kirke mødte Skarer, der 
vendte hjem igen, fordi de havde hørt, at det ikke var 
„ham selv" (o: Dr. Chalmers), der skulde prædike. Hvad 
„Doktoren selv" havde at sige, lagde man grundig Mærke 
til, men hans Medhjælpers Ord bleve af mange opfat- 
tede som et overflødigt Tillæg. Dog havde Irving ogsaa 
sine Beundrere, der følte sig i høj Grad tiltalte af hans 
ejendommelige Prædikemaade. „Irvings Prædikener", 
sagde Chalmers, „ligne den italienske Musik, der kun 
paaskønnes af Kendere." De to Præster vare enige om 
at modarbejde den herskende Moderatisme ved levende 
Kristendom. Men medens Irvings Tale var som et skum- 
mende Fossefald, der skinner i alle Regnbuens Farver 
og styrter brusende ned, var Chalmers' en Flod, hvis 
Bølger glide stille og majestætisk frem, saa at Himlen 
kan spejle sig i dem. Chalmers var en Statsmand, 
der talte mere til Hovedet end til Hjertet, Irving en 
Digter, hvis Prædikener vare religiøs Poesi, der kom fra 
Hjertet og maatte gaa til Hjertet. Carlyle mener, at 
Irvings Taler alligevel vare rigere paa Tanker end Chal- 
mers'. Det er muligt; men han tænkte i Billeder, og 
det ene Billede afløste det andet med urolig Hast. Og 
han talte i Ekstase. Medens Chalmers ogsaa om Lør- 
dagen kunde afhandle de menneskelige Anliggender, der 
krævede hans Tilsyn, fordi han i Ugens Løb havde ud- 
tænkt og nedskrevet, hvad han vilde sige, lukkede Irving 
sig inde lige fra Lørdag Morgen, og naar han om Søn- 
dagen besteg Prædikestolen, stod han der som en pro- 
fetisk Skikkelse, der kom fra et Møde med Herren paa 
Forklarelsens Bjerg. Derfor var det ikke underligt, at 

Smaaskrifter til Oplysning for Kristne. IX, S. 2 

adskillige foretrak Irving for „den store Doktor'S og man 
kunde let forestille sig, at naar Irving blev hensat paa en 
større Skueplads, hvor han ikke stod i Skygge for en 
Chalmers, og hvor man ikke var saa stærkt optagen af 
sociale Spørgsmaal, vilde hans Gaver komme bedre til 
deres Ret. Og han var altid rede til at virke. Skønt 
han havde fuldt op af Arbejde hver Søndag, og de fleste 
Ugedage med, kaldte man aldrig forgæves paa ham, hvad 
enten det gjaldt om at lokke Børn til Søndagsskolerne 
eller om at holde smaa Prædikener under aaben Himmel. 

Da han havde været i Glasgov7 et Par Aar, be- 
gyndte han at længes stærkt efter en selvstændig 
Virksomhed. Skønt han satte Dr. Chalmers uendelig 
højt og til det sidste takkede Gud, fordi han havde 
ladet ham begynde Arbejdet ved en saa from og ud- 
mærket Mands Side, mærkede han dog i sig selv Kræfter, 
der ikke kom til deres Ret i Dr. Chalmers' umid- 
delbare Nærhed, under Trykket af hans store Anseelse, 
og han følte, alt som disse Kræfter udfoldede sig, Trang 
til, menneskelig talt, at være selvlysende og ikke altid 
at skulle laane Lyset fra Dr. Chalmers. 

Et Kald fra den presbyterianske Menighed i King- 
. ston paa Jamaica fristede ham ikke, men da en skotsk 
Menighed i London bankede paa hans Dør, fulgte han 
Kaldelsen. 



in. 

Det kaledoniske Kapel i Hatton-Garden var en 
uanselig lille Kirke, der kun kunde rumme omtrent 600 Til- 
hørere, og den Menighed, som til dagligt Brug samledes 
der, en lille Flok paa henved 50, vejede ikke meget paa 
Verdens Vægtskaal. Da dens Præst var kaldet til en 
Menighed i Skotland, henvendte dens Forstandere sig 
til Dr. Chalmers og bad ham spørge sin Medhjælper, om 

han ikke kunde have Lyst og Mod til at tage Gerningen 
op. De bad tillige Dr. Chalmers tale frit ud om alle 
de Vanskeligheder, der vare forbundne med det Embede, 
de tilbød den ung« Mand. „Jeg husker godt", skriver 
Irving selv, „den Morgen, da jeg sad i min ensomme 
Stue og tænkte over Usikkerhederne ved Præstestillingen 
og overvejede Planer om et Arbejde i Missionens 
Tjeneste. Da kom en Fremmed ind, mens jeg sad og 
grublede, og han aabeubarede mig det Ærinde, han 
havde faaet. Det Svar, jeg gav ham, og med hvilket jeg 
aabnede min Brevveksling med Brødrene, lød saaledes: 
„Hvis Tiderne tillod det, og eders Forhold krævede, at 
jeg ikke alene skulde prædike Evangeliet uden at falde 
nogen af eder til Byrde, men ogsaa komme eder til 
Hjælp med Udbyttet af mine Hænders Arbejde, vilde 
jeg agte dette for en større Ære end at være Erkebiskop 
af Canterbury"." 

Med en saadan Mand kom det kaledoniske Kapels 
Værger let til Enighed. Irving rejste straks til London 
og forestillede sig for Menigheden, og i et Brev til Miss 
Welsh gav han en fornøjet Skildring af Opholdet dér. 
Hans tidligere Elev havde forudsagt ham en straalende 
Fremtid som Prædikant, og efter at han havde mærket, 
hvilket Indtryk han havde gjort paa Presbyteriet i London, 
stod det for ham som en Mulighed, at „hans smukke 
Korrespondents Drømme og Længsler skulde blive virkelig- 
gjorte." Han fortalte, hvilken Paaskønnelse han havde 
mødt fra alle Sider. Man havde godtgjort ham hans Rejse- 
udgifter paa en fyrstelig Maade, og en af hans Lands- 
mænd, en berømt Kunstner, havde malet et Miniatur- 
portræt af ham. Rigtignok var der ejendommelige Vanske- 
ligheder, som skulde overvindes. Til Kapellet var der 
knyttet et Vajsenhus for skotske Soldaters og Søfolks 
Børn, og for dem skulde der prædikes paa Gælisk. 
Irving siger selv, at han foreløbig ikke kunde et gælisk Ord^ 
men han stolede paa sin Gave til let at lære Sprog, og 

Hertugen af York tilbød at faa Forpligtelsen med Hen- 
syn til de gæliske Prædikener læmpet, saa at Irving 
ikke behøvede at studere Gælisk et halvt Aar, før han 
kunde komme. En anden Vanskelighed vedrørte Løn- 
ningen. Det er en Regel i den skotske Kirke, at man 
ikke ansætter en Præst, uden at Menigheden i Forvejen 
har forpligtet sig til at sørge anstændig for hans Ud- 
komme. Sædvanligvis er det Presbyteriet, der skriftlig 
maa love at tilvejebringe den Løn, der udkræves; men 
et saadant Løfte var det vanskeligt at give i dette Til- 
fælde, da Menigheden var saa lille. Irving var imidlertid 
straks villig til at løse Presbyteriet fra den gængse For- 
pligtelse; det Tilbud vilde Kirkeværgerne dog ikke mod- 
tage, og til sidst kom Sagen i Orden ved deres Gavmild- 
hed og Irvings Nøjsomhed. 

Det var med store Forhaabninger, Irving tog imod 
Kaldelsen til London. Han vilde dér tage Ordet for en 
højere, „mere højmodig og heroisk", Skikkelse af Kristen- 
dommen end den gængse, og selv den ringeste og mest 
uanselige Prædikestol i London vilde i saa Henseende 
være ham til mere Nytte end alle andre engelske Præ- 
dikestole. Der var kommet smigrende Tilbud til hambaade 
fra Dundee og Nevr-York, hvor han skulde være den 
bekendte Dr. Masons Efterfølger; men disse Tilbud fri- 
stede ham ikke. Det var i London, med dens Synd og 
Vantro, dens Fattigdom og Elendighed til Baggrund, at 
han vilde føre Ordet for en inderligere og mere stor- 
slaaet Opfattelse af Kristendommen; dér kunde han 
pege mod Landet hinsides Kanalen, naar han talte om 
Dyret, der var steget op af Folkehavet som et Forbud 
paa de sidste Tiders Nærhed. Han fandt, at de skotske 
Præster i Almindelighed lod deres Baad glide frem og 
tilbage den samme Vej; han vilde selv fare ud paa 
Sandhedens dybe Vande. 

Før han rejste til London, maatte han sige Farvel 
til GlasgoYT. Han tog Afsked med St. Johannes* Menig- 

hed Og Dr. Chalmers i saa varme og rosende Ord, at 
den sidste følte sig meget ubehagelig berørt ved at høre 
paa alle sin Medhjælpers venlige Udtalelser. Og da 
Irving i Chalmers' Fraværelse vilde lade Talen trykke 
uden Ændringer, gjorde Mrs. Chalmers Indsigelse paa 
sin Mands Vegne og med hans senere Billigelse. „Hvad 
vilde Folk have tænkt, hvis de havde læst alt det, 
han sagde", udbrød Chalmers, da Irvings Plan lykkelig var 
bleven hindret. Irving selv forstod næppe denne Ængst- 
else. Hans Ord vare kun Udtryk for hans overstrøm- 
mende Kærlighed. Men han, der var saa rig til at give, 
trængte paa den anden Side ogsaa til at modtage meget. 
Det var en af hans skæbnesvangre Svagheder, at han 
ikke kunde holde sine Venners Beundring og Lovord 
indenfor de rette Grænser. 

Efter Afskeden fra Glasgow tog Irving til Annan 
for at modtage Ordinationen i den samme Kirke, hvor 
han var bleven døbt. Der skulde senere times bam en 
tredje, betydningsfuld, men tragisk, Oplevelse i den Kirke, 
til hvilken han var knyttet med saa mange Barndomsminder. 

Først i Juli 1822 holdt Irving sin Tiltrædelses- 
prædiken i det kaledoniske Kapel for den lille faste 
Menighed og nogle faa andre Skotter, der vare nysger- 
rige efter at høre den nye Præst. I London var han 
en fremmed; han havde kun Anbefalinger til Maleren 
Sir David Wilkie og en enkelt anden Skotte, saa at 
han havde Grund til at føle sig ensom i den store By. 
Men det varede ikke længe, inden hans lille Kirke be- 
gyndte at fyldes. Chalmers, der kom til London paa en 
af sine Rejser i Anledning af Fattig-Statistiken, paatog 
sig paa skotsk Vis at give Irving den „Introduktion" til 
Menigheden, der egentlig burde have fundet Sted tid- 
ligere; og han var glad over, hvad han saa' og hørte. 
Han traf Irving sysselsat med de for en nidkær Præst 
ret naturlige Grublerier over den bedste og mest virk- 
somme Prædikemaade; og han erfarede, at han havde 

gjort et gunstigt Indtryk paa Mænd som Zakarias Ma- 
caulay og Mr. Cunningham. Derimod var han lidt be- 
tænkelig ved det daglige Overløb, for hvilket Irving 
syntes at skulle blive Genstand. Den unge Præst havde 
i sin Afskedsprædiken sagt, at alle Skotter, særlig alle 
Glasgowere, der kom til London, skulde være velkomne 
i hans Hus og sikre paa hans Hjælp i alt, hvormed han 
kunde hjælpe. Chalmers, der selv af Erfaring vidste, 
hvorledes en Præsts Tid kan blive misbrugt af ørkesløse 
Besøgende, saa' allerede i Aanden de Parer, som en 
saadan almindelig Indbydelse kunde bringe over en 
Mand med Irvings tiltalende Ydre og varme Hjerte, 
og han kunde ikke undertrykke en Ængstelse for, at Ir- 
ving vilde blive fristet til at skade sin- Virksomhed „ved 
en eller anden Porm af Excentricitet eller Uklogskab". 
Tiden viste, at denne Ængstelse ikke var ugrundet; i 
den londonske Luft blev Irving lidt efter lidt en anden, 
end han havde været i Skotland. Oarlyle^), der kendte 
ham bedre end alle andre, siger, at de, der kun havde 
set den berømte Londoner-Irving, vanskelig kunde danne 
sig en Porestilling om, hvad den ikke-berømte skotske Ir- 
ving havde været; og han føjer til: „Han var den mest fri- 
sindede og broderkærlige, den braveste menneskelige Sjæl, 
jeg nogen Sinde er kommen i Berøring med. Jeg kan i 
det hele kalde ham den bedste Mand, jeg har stødt paa 
eller haaber at støde paa i denne Verden." 

Den egentlige Skaber af Irvings Ry. i London var 
den store Statsmand, Georg Canning. Cannings Ven, 
Sir James Mackintosh, havde en Gang hørt den unge 
skotske Præst og havde navnlig følt sig tiltalt af hans 
Bøn, i hvilken han havde omtalt nogle Paderløse 
af hans lille Menighed, som nu vare „henviste til 
Guds Paderlighed". Canning fik Lyst til at høre den 
ukendte Præst og fulgte næste Søndag med Sir James 

Mackintosh hen i det kaledoniske Kapel. Kort efter 
var der en Forhandling i Parlamentet om Præsternes 
Lønning, under hvilken det blev gjort gældende, at der 
maatte være en Forbindelse imellem store Gaver og høje 
Lønninger. I sin Tales Løb paastod Canning, at dette 
var urigtigt; han havde for nylig hørt en slet lønnet 
skotsk Præst i en af Londons Udkanter holde den bedste 
Prædiken, han nogen Sinde havde hørt. 

Da denne Ytring kom ud blandt Folk, vilde hele 
det londonske Selskab høre den udmærkede Prædikant, 
om hvilken Førsteministeren havde talt saa rosende. 
Allerede næste Søndag kørte Vogne i Række ud til det 
kaledoniske Kapel, og dette var herefter fyldt indtil 
Trængsel af Mænd og Kvinder, der ikke alene kunde 
henregnes til Londons fornemste, men ogsaa til de i 
aandelig Henseende betydeligste Kredse. Hver Søndag 
var nu en Højtid for Irving som Præst. Han kunde 
tale frit ud om alt det, dor laa ham paa Sinde, for en 
moden Tilhørerkreds, som var i Stand til at paaskønne, 
hvad han havde at sige. 

Da det kaledoniske Kapels indskrænkede Rum kun 
gjorde det muligt for forholdsvis faa at høre den nye 
Prædikant, der med ét Slag havde erobret sig en fast 
Stilling i det kirkelig sindede London, var det ganske 
naturligt, at Irving fulgte en Opfordring til at udgive 
nogle Prædikener. Denne første Samling var helliget 
Chalmers og indledet med et Forord, i hvilket Irving 
fremsatte sine Tanker om den rette Prædikemaade. 
„Forfatteren af disse Prædikener", hedder det i For-* 
ordet, „er efter mere end ti Aars Arbejde kom- 
men til det Resultat, at den væsentligste Hindring for 
den guddommelige Sandheds Sejr over Menneskers Sjæle 
ligger i den mangelfulde Maade, paa hvilken denne 
Sandhed er bleven fremsat for dem. I dette kristelige 
Land ere maaske de tre Tiendedele af alle Klasser 
tvivlende med Hensyn til Tilegnelsen af og Fordelene 

ved Aabenbaringens enkelte Sandheder eller Tvivlere om 
Aabenbaringen i det hele. Denne Uvidenhed om, at Re- 
ligionen er en Prøvesten for Hjertets Tanker og Begæ- 
ringer, findes baade i de højere og i de lavere Klasser, 
og den skyldes ikke saa meget Menighedsmedlemmerne 
som Præsterne/' Grunden til, at saa mange udmærkede 
Mænd havde søgt til hans lille Kirke i den uanselige 
Del af London, laa efter hans Mening ikke i hans egne 
aandelige Fortrin, men alene deri, at han havde lært en 
bedre Maade at prædike paa og en bedre Maade at gøre 
sin Pligt paa. Med dette Forord var Handsken kastet 
til det engelske Præsteskab, og de skarpe Kritiker af 
Irvings Prædikener viste, at man fandt den unge For- 
fatter i en utilladig Grad forfængelig og indtagen i 
sig selv. 

Til Prædikenerne knyttede der sig en Afhandling 
om den kommende Dom, der tog sit Udgangspunkt fra 
Southeys og Byrons Dommedagssyner. Den var hel- 
liget hans gamle Ven, Præsten Gordon i Edinburgh, 
og bar, i endnu højere Grad end Prædikenerne, Mærker 
af den Forestillingskreds, i hvilken han færdedes. 

I London blev Irvings Stilling snart saa god, at 
han kunde tænke paa at hjemføre Miss Martin, der tro- 
fast havde ventet paa ham i de mange, lange og trange 
Aar; den 13 Oktbr. 1823 stod Brylluppet i Kirkcaldy. 
I denne skotske Præstedatter fandt Irving en trofast 
Hustru, der kunde følge ham i alt, og som fulgte ham 
blindt ogsaa dér, hvor det havde været godt, om hun 
havde holdt igen. Hvis man skulde kunne bebrejde Mrs. 
Irving noget, maatte det være, at hun ikke værgede sin 
Mand bedre mod den overvældende og for hans Udvik- 
ling saa fordærvelige Forgudelse, som han i stigende 
Grad blev Genstand for, da han fra den ikke-berømte 
var bleven den berømte Mr. Irving. 

Efter Vielsen gjorde de Nygifte en Rejse rundt til 
Slægt og Venner, og i November var Irving i Glasgow, 

netop paa det Tidspunkt, da Dr. Chalmers, der var 
bleven Professor i St. Andrews, tog Afsked med sin 
Menighed. Efterat Chalmers havde holdt sin Afskeds- 
prædiken, steg Irving op paa Prædikestolen og opfordrede 
Menigheden til at være med i en Bøn for den Præst, 
der nu forlod det Sted, hvor han havde virket til saa 
stor Velsignelse. Det var kun lidt over et Aar siden, at Ir- 
ving havde forladt Glasgow, men i denne korte Tid var 
hans Ry blevet saa stort, at det var ved at overstraale 
selve „den store Doktors", 

En af Irvings Venner i London var Mr. Basil 
Montagu, der indførte den unge Præst hos Digteren og 
Filosoffen Samuel Coleridge, og snart blev Irving en af 
dem, der sad ved Coleridges Fødder og „indsugede hver 
Stavelse, der faldt fra hans Læber''. Chalmers, der bruger 
dette Udtryk, mærkede med Uro, at der lidt efter lidt 
var kommet en egen Forbindelse imellem Coleridge 
og Irving „paa Basis af en vis tysk Mysticisme og en 
transcendental Sø-Poesi", som Chalmers selv aldeles ikke 
forstod^); og Coleridges Paavirkning blev snart kendelig 
for alle. 

Ved det Londonske Missionsselskabs Aarsfest i 1824 
blev det overdraget Irving at holde den sædvanlige 
Prædiken. Missionsselskabets Bestyrelse vidste, at Irving 
var en fejret Prædikant, men den synes ikke at have 
vidst, at han som Prædikant for ud paa „Sandhedens 
dybe Vande" i Steden for at sejle op og ned ad de ofte 
befarne Floder, eller at have anet, at han netop med 
Hensyn til Missionen havde sine egne Meninger, der 
afveg en Del fra det Londonske Missionsselskabs. Det 
var en ejendommelig Prædiken, han holdt. Han udvik- 
lede sit Ideal af en apostolsk Missionær, saaledes som 
det havde foresvævet ham, da han tænkte paa at gaa 
til Persien, og uden at han selv syntes at mærke det, 

faldt hans begejstrede Ord som Svøbeslag over det Lon- 
donske Missionsselskab med dets Aarsberetninger og 
Daabsstatistik og med hele det store Maskineri. Under 
og efter Prædikenen, der varede over to Timer, kastede 
Missionsselskabets Direktører og Medlemmer forbavsede 
og forargede Blikke til hinanden, og i den nærmest følg- 
ende Tid fik Irving paa mange Maader at føle, at den 
Kreds, man i London kaldte „hele den religiøse Verden*^, 
var i Færd med at tage Afstand fra ham. Misundelsen 
over hans Lykke paa Prædikestolen voksede i de hellige 
Kredse omkap med Ængstelsen for hans Sværmeri. De, 
der dømte mildest, fandt, at Prædikenen var et Produkt 
af en taktløs Retorik; andre, der dømte haardere, sagde, 
at kun en aandelig usund Sværmer kunde lade det 
apostolske Lys paa den Maade falde over en af alle 
Kristne saa beundret Institution som det Londonske Mis- 
sionsselskab. 

Sædvanligvis plejede man at opfordre Talerne ved 
disse Aarsfester til at lade deres Prædikener trykke. 
Irving modtog ikke en saadan Opfordring, og han var 
paa Forhaand enig med sig selv om, at han ikke vilde 
følge den straks, hvis den kom. Under den Storm, hans 
Prædiken vakte, søgte han til det nye Testament, og jo 
mere han læste i det, des klarere stod det for ham, at, 
hvad han havde sagt, stemte godt med det, Apostlenes 
Gerninger og Brevene lære os om Paulus og Barnabas, 
Peter og Johannes. Derfor besluttede han at udgive 
sin Prædiken i en omarbejdet og udvidet Skikkelse. Da 
en Del af Arbejdet var fuldendt, standsede han imid- 
lertid, og lod det færdige Manuskript trykke med en 
Dedikation til Samuel Coleridge som den, der mere end 
nogen anden havde været til Gavn for hans ortodokse 
Tro, for hans aandelige Forstaaelse af Guds Ord og 
for hans Opfattelse af den kristne Kirke. Missions- 
selskabets Sekretær svarede paa den udfordrende Af- 
handling, og i de kirkelige Kredse drøftede man en Tid- 

lang Irvings Missionstanker, indtil han gav sine mange 
Kritikere en ny Anledning til Forargelse. 

Blandt de Guldkorn, Irving havde opsamlet, medens 
han sad ved Samuel Coleridges Fødder, var ogsaa den 
Porestilling, at Verden med raske Skridt gik en voldsom 
Krise i Møde. Irving havde, som vi vide, længe med sær- 
lig Forkærlighed fordybet sig i Skriftens Profetier, og 
dette Studium medførte for hans rige og utøjlede Ind- 
bildningskraft særegne Farer og Fristelser. I Aaret 1825 
— samtidig med at Grundtvig her hjemme, ved Intuition, 
ikke ved historiske Undersøgelser, fandt sit sikre Fod- 
fæste i den apostolske Trosbekendelse — drog Ir- 
ving, med Coleridges Paastand som Udgangspunkt, 
mange af Grundlinierne til den profetisk-apokalyptiske 
Kristendomsanskuelse, som man i daglig Tale plejer at 
kalde „Irvingianisme". I en Prædiken, som han, paa 
Bankieren Henry Drummonds Opfordring, holdt ved 
Continental Societys Aarsmøde 1826, udtalte han med 
den største Sikkerhed, at de sidste Tider og Kristi 
Genkomst stod nær for Døren, og i Talens Løb gjorde 
han sine Tilhørere den Meddelelse, at han i Prædikener 
paa Søndagaftener vilde „aabne disse Mysterier'^ 

I Begyndelsen af dette Hundredaar var Johannes' 
Aabenbaring, der af Rationalismen var skudt til Side 
som et tarveligt Fantasiprodukt af en snæverhjertet, 
jødekristelig Fanatiker, paaiiy bleven Genstand for et 
ivrigt Studium mange Steder i Kristenheden. Den reli- 
giøse Vækkelse, der ofte fremtraadte i Form af en Ind- 
sigelse mod det 18de Hundredaar og dets Liberalisme, 
fandt, at mange enkelte Begivenheder i Revolutionen 
vare forudsagte i Aabenbaringsbogen; og Napoleon blev 
for saare mange en apokalyptisk Skikkelse. 1812 forfattede 
en spansk Jesuit Lacunza, under Psevdonymet Juan 
Josafat ben Ezra, et Skrift om „Messias' andet Komme 
i Herlighed og Majestæt", som vakte stor Opmærksom- 
hed ogsaa uden for Spanien og udenfor Romerkirkens 

Omraade; det blev, som vi siden skulle se, af Irving 
oversat paa Engelsk. Aaret efter skrev Englænderen 
Cunningham en Afhandling om Seglene og Basunerne 
i Apokalypsen, i hvilken han søgte at godtgøre, at de apo- 
kalyptiske 1260 Aar skulle betegne den Periode, i hvilken 
Kejser Justinians Lovgivning stod ved Magt, det vil sige 
Tiden fra 533 til Revolutionen og Code Napoleons Ind- 
førelse, der paa den Maade blev en af Apokalyptikeren 
forudsagt Verdensbegivenhed. 1814 offentliggjorde Hat- 
ley Frere et Skrift om Profetierne, der ligefrem dannede 
Skole blandt de engelske Kristne, og 1816 udkom 
Lewis Ways: Letters to Basilius, og Bayfords: Messias' 
Kongedømme — to Skrifter, som vidnede om, med 
hvilken Energi denne Skole søgte at gøre Propaganda. 

Mr. Hatley Frere havde meget mere at sige om 
Profetierne, end han havde skrevet i sine Bøger om 
Daniel og Johannes' Aabenbaring, men han havde endnu 
ikke fundet den troende Adept, han kunde indvie i de 
lønligste Hemmeligheder. Da han mødte Irving og saa' 
ind i hans dybe melankolske Øjne og mærkede den 
profetiske Kraft, der var i hans kristelige Vidnesbyrd, 
var han straks klar over, at han havde truffet den rette 
Mand. Det var især ved Hatley Frere, at Irvings 
Blik blev aabnet for en ny Forstaaelse af Profetiens 
Dybder og for en Opfattelse af de profetiske Tal og 
Billeder, ved hvilken der dannedes et helt apokalyptisk 
System. Og Irving modtog alle Hatley Freres Fortolk- 
ninger som den dybeste Visdom, skønt mange af dem 
vare gamle, for længst gendrevne, vilkaarlige Anvendelser 
af Skriftens Ord. 

Omtrent samtidig traadte ban i nøjere Forhold til 
Henry Drummond, der senere kom til at spille en saa 
stor Rolle indenfor den profetiske Skole. Henry Drum- 
mond, der var 6 Aar ældre end Irving, var en Søn af 
en af Kompagnonerne i det store Bank-Firma: Drum- 
mond & Co. i Charing Cross, som var grundet af en 

ældre Slægtning, der faldt ved CuUoden 1745. Han var en 
udmærket Forretningsmand og en vittig Taler, men 
tillige en i høj Grad religiøst anlagt Natur. Allerede i 
Aarene 1810 — 13 havde han siddet i Parlamentet, men 
han opgav sit Sæde dér, fordi det hindrede ham i 
Varetagelsen af hans Forretninger, og først 1847 lod 
han sig vælge paa ny. 1821 udsendte han den berømte 
Rejsende Wolff, og 1825 oprettede han et Professorat 
for Nationaløkonomi i Oxford, efter at hans Erfaringer, 
som Aaret efter bleve bestyrkede ved Pengekrisen, 
havde lært ham, hvor vigtigt det var, at der blev ud- 
bredt en sund Oplysning om økonomiske Spørgsmaal. 
Først og sidst virkede dog Henry Drummond for evan- 
geliske Formaal, og den forretningsdygtige og paa 
Forretningernes og Politikens Omraade meget nøgterne 
Finansmand blev, i Kraft af de store Modsætninger, der 
vare forenede i hans Væsen, en ivrig Tilhænger af den 
profetiske Skole. Og hans mere haandfaste Natur fik en 
skæbnesvanger Magt over den fine og bløde Irving. 

Irvings Prædiken i Continental Society vakte vel 
ikke saa stærk en Storm, som hans Tale Aaret forud 
i Missionsselskabet; men den mistækkedes mange. Selv 
flere ledende Medlemmer af Continental Society tabte 
Taalmodigheden over den lange Prædiken og gik deres 
Vej, før han var naaet til Enden. Mange vilde i hans 
Ord se politiske Hentydninger, hvorfor han fandt det 
rettest i Sammenhæng at udvikle sin Betragtning af 
Profetierne, og saaledes blev Bogen Babylon and In- 
fidelity foredoomed of Ood til. Den var helliget Hatley 
Frere med en aaben Anerkendelse af, hvad Irving 
skyldte denne „mere værdige Guds Tjener" med Hensyn 
til Forstaaelsen af de profetiske Syner. 

Samtidig med at Irving saaledes færdedes i Synernes 
Verden, arbejdede han med den største Nidkærhed blandt 
de Fattige i den Kreds, der var betroet til hans Om- 
s^org, og under dette Arbejde viste han ikke alene sin 

store Kærlighed, men ogsaa sin sunde Forstaaelse af, 
hvorledes Mennesker skulle tages. Nogle velsindede 
Damer, der havde oprettet en Børneskole i et Pattig- 
distrikt, havde Vanskelighed ved at faa de Fattige til at 
sende deres Børn til Skolen, og de bad Irving om hans 
Hjælp. Han gik med Damerne rundt i Distriktet. 
Det første Sted lod han dem føre Ordet, og de fore- 
stillede da de fattige Mødre, hvilken Omhu man havde 
for deres og deres Børns Vel, og hvor taknemmelige de 
maatte være for at faa Lov til at sende Børnene i den 
Skole, gode Mennesker havde oprettet af Hensyn til de 
Fattiges Velfærd. Svaret var en Afvisning fra den 
krænkede Moder. Det næste Sted tog Irving selv fat. 
Han bad i den venligste Tone den Kone, der lukkede op, 
om Tilladelse til at komme indenfor, og forklarede der- 
paa Damernes Ærinde, idet han spurgte, hvor mange 
Børn der var i Familien, og bad om, at Børnene maatte 
faa Lov til at komme i Skolen. Ved hans venlige Op- 
træden var Moderens Hjerte allerede tildels smeltet, og 
da han tog det mindste Barn paa sit Knæ og velsignede 
det, fik hun en Følelse af, at det vilde være godt for 
hendes Børn, om de kom til saa gode Mennesker; og 
hun lovede glad og villig at sende Børnene i Skolen. Da 
Irving og hans Ledsagerinder gik ud af Huset, bebrejdede 
disse ham, at han havde talt, som om Konen vilde gøre 
ham en Tjeneste, medens det modsatte jo var Tilfældet. 
Han svarede: „Konen forstaar endnu ikke, hvilken Gavn 
hendes Børn ville have af at komme i Skolen; lidt efter 
lidt vil hun forstaa det, og saa kommer Takken. Saa- 
ledes gik ogsaa min Herre og Mester frem, naar han 
talte og velsignede de smaa Børn." 

Irvings gamle Kærlighed til Børn havde faaet ny 
Næring, da hans Hustru i Juli 1824 havde født det 
første Barn, en Dreng, som i Daaben fik Navnet Edvard. 
Til Faderens store Sorg trivedes Barnet kun daarlig, og 
da Lægerne mente, at lille EJdvard vilde komme sig, 

naar han fik frisk Luft, sendte Irving Barnet og dets 
Moder til Kirkcaldy, til Svigerforældrenes Præstegaard. 
Under Opholdet dér, den 9de Oktober 1825, fik hans 
Hustru en Datter, men to Dage efter døde Edvard. 
Dette Dødsfald fik Betydning for Irvings indre Liv, og 
ikke mindre Betydning havde denne hans førstefødte 
Søns Daab haft. Efter Daabshandlingen var han kommen 
til at tænke over den skotske Bekendelses Ord om 
Daaben: „Vi tro for vist, at vi ved Daaben ere ind- 
podede i Kristus Jesus," og jo mere han grublede over 
Sakramentets Mysterier, des længere kom han bort fra 
den i Skotland gængse reformerte Opfattelse; des klarere 
kom Daaben til at staa for ham som Genfødelsens Bad. 
I senere Aar takkede han Gud for det Lys, der ved 
hans eget Barns Daab var faldet i hans Sjæl med Hen- 
syn til Daabens Naade, og den ændrede Opfattelse af 
dette Sakramente gav ham et Stød, der tilsidst førte 
til Brud med den reformerte Kristendoms-Opfattelse. 

For at adsprede sig og søge legemlig Styrkelse 
gjorde Irving en Fodtur i Skotland. Efter Hjemkomsten 
fik han fat i Biskop Overalls Bog om „den katolske 
Kirkes Styrelse og alle Verdens Riger", der indeholder 
en Udsigt over den guddommelige Aabenbarings BKstorie. 
Den lærte ham, siger han selv, at den Grundsætning, 
der siden Lockes Tid havde været gældende, at al Magt 
stammer fra Folket, er ugudelig og Moder til alle Re- 
volutioner. Ved denne og anden Læsning styrkedes hans 
politiske og kirkelige Konservatisme. Han fandt nu, 
at det i Skotland gængse Begreb om Kirken ikke var 
det i Sandhed kristelige, og han begyndte at føle sig 
ikke alene som en Ordets Tjener, men som en præstelig 
Mellemmand mellem Gud og Mennesker. Dog var det 
ingenlunde hans Mening at bryde med den skotske 
Reformation, saa lidt som han følte Dragelse til Rom. 
Men han længtes tilbage til hin Tid, der havde dannet 
de store kristelige Karakterer, og han udbrød: „Hvorfor 

er der ikke længer saadanne Helgener i Skotland? Fordi 
deres Vin er blandet med Vand — deres Føde er bleven 
ringere. Den kan ikke længere nære Mænd, men kun 
Dværge. O Skotland! Skotland! Hvor maa jeg sukke 
over dig og dine Børn og din Kirke, der er slagen 
med Fattigdom. I Steden for Knox'er har du faaet 
Hume'r, i Steden for Melville'r Thomson' er, i Steden for 
Sakramenter Festmaaltider." Han var under sit Studium 
af Profeterne kommen til at betragte de syv Menigheder 
i Johannes* Aabenbaring som Billeder paa syv paa hin- 
anden følgende Tidsaldere i Kirken, og Samtidens Kirke- 
forhold mindede ham slaaende om Tilstanden i Laodikeia 
(Joh. Aab. 3, 14 f.); Kirken var hverken kold eller 
varm. Han følte sig kaldet til Reformator, men han 
følte tillige sin enlige Stilling. Dr. Chalmers kunde ikke 
staa ham bi, fordi han var druknet i Nationaløkonomi, 
og Andrew Thomson var i hans Øjne en Forstandens 
Kæmpe, der kun forstod at bruge rent intellektuelle, 
men ikke aandelige Vaaben. Derfor vidste han ingen 
anden Udvej end daglig at bede Gud om at sende ham 
selv Kraften fra det Høje. 

Medens han var i denne Stemning, der i meget 
minder om Grundtvigs „stille Sværmeri" i 1810. da ogsaa 
han grublede over en Reformation af Kirken — i Luthers 
Aand og Kraft — faldt Lacunzas Bog om Messias' andet 
Komme ham i Hænde. Han havde lært to Spaniere, 
Brødrene Sottomayor, at kende. Den ældste af disse var 
oprindelig Abbed i et spansk Kloster, men dér fandt 
han en Bibel, og Læsningen af den vendte i den Grad 
op og ned paa Sottomayors tridentinske Katolicisme, at 
han maatte flygte til England for at undgaa Inkvisiti- 
onen. Den yngre Sottomayor var Soldat, men lod sig 
af Broderen gøre til Protestant. Begge Brødrene fandt 
Tilhold i L-vings Hus, og Irving lærte Spansk af dem. 
Inden han endnu var kommen langt frem, saa' han 
Lacunzas Bog, og den slugte han med den største Be- 

gærUghed. Han havde i flere Aar udtalt sin store For- 
argelse over Arbejdet for Katolikernes Emancipation, 
der da stod paa den politiske Dagsorden; han havde 
kaldt det en ugudelig Bestræbelse for at give dem, der 
tilbad „Dyret", de samme Rettigheder og Herligheder 
som den sande Guds Dyrkere. Nu gav han sig til at 
oversætte den spanske Jesuits Skrift, der i hans Øjne 
var et Mesterværk, som „en Røst fra Romerkirken", 
der vel var værd at høre. Han blev mere og mere en 
kat ol sk Kristen, men han nærede dog stadig den største 
Uvilje overfor det romersk-katolske. Den Reformation, 
han vilde fremkalde, skulde føre ud over Konfessionernes 
Indskrænkninger, tilbage til det økumeniske, til en 
Stilling over Konfessionerne. Ogsaa paa dette Punkt 
frembyder der sig en Parallel mellem Irving og Grundtvig. 

Oversættelsen af Lacunzas Bog blev udført i en Tid, 
der egentlig skulde være helliget til absolut Hvile. 
Irvings Menighed, der saa', hvorledes hans Kræfter svandt 
under det opslidende og angribende Arbejde, havde 
halvvejs tvunget ham til at søge et Pristed paa Landet, 
i Beckenham. Hver Lørdag kom han til Byen for at 
prædike om Søndagen; men hver Mandag vendte han 
tilbage til Beckenham. Derude oversatte han ved sin 
Hustrus Hjælp i forholdsvis kort Tid, ved det mest an- 
strengte Arbejde, den spanske Jesuits Bog. Den var 
efter hans Mening i den Grad skikket til at bane Vej 
for den „Reformation", han tidlig og silde drømte om 
og grublede over, at der ikke kunde være Tale om at 
tage Hensyn til saa smaa Ting som hans eget legemUge 
Vel; og det stod for ham som en guddommelig Styrelse, 
at han netop i det Øjeblik fra en anden Blirkeaf deling, 
fra Loyolas Fædreland og Loylas Orden, havde modtaget 
den Haandsrækning, som hverken Chalmers eller Thomson 
kunde give ham. 

Paa denne Tid søgte Tilhængerne af den profetiske 
Skole at lære hinanden nærmere at kende, og bving 

saa* med Glæde, hvorledes flere og flere fromme Mænd 
og Kvinder jpegyndte at opløfte Hovederne i Forventning 
om det, der snart skulde ske. For at bringe disse for- 
ventningsfulde Sjæle nærmere sammen indbød Henry 
Drummond en Kreds til et Møde hos sig i Albury Park 
ved Surrey den første Advents Søndag 1826, for at de 
dér i Fællesskab i en Ugestid kunde overveje de store 
Spørgsmaal med Hensyn til Profetiernes Anvendelse 
paa Datidens Forhold. Henry Drummond tog derved, som 
Irving siger i en Dedikation til ham^ de stakkels for- 
agtede Fortolkere af Profetien under sine Vinger og 
omdannede sit Huses Sale til en Profetskole. 

Baade gennem Irving og gennem den skotske Præst 
Robert Story i Rosneath^), der fulgte med Irving til 
Albury Park, kunne vi lære denne første profetiske 
Konference, der siden blev efterfulgt af flere, nærmere at 
kende. Paa Henry Drummonds luxuøst udstyrede Herre- 
sæde mødtes ialt 42 Personer, 19 engelske Statskirkepræster, 
1 engelsk Herrnhut, 2 Dissenters-Præster, 4 skotske Stats- 
kirkepræster, 11 engelske og 1 skotsk Lægmand, foruden 
6 andre Deltagere, om hvilke intet sikkert vides. Den 
jødisk fødte Jødemissionær Wolflf, den senere Biskop 
Daniel Wilson af Kalkutta, Hatley Frere, Spencer Per- 
ceval, siden en af Irvingianernes „Apostle", Tudor, den 
senere Udgiver af Tidsskriftet „Morning Watch", Jøde- 
missionens Fader, Lewis Way og Viscount Mandeville, 
død som Hertug af Manchester, vare, ved Siden af 
Irving og Story, de mærkeligste i denne første Forsam- 
ling. Den praktiske Henry Drummond havde paa par- 
lamentarisk Vis fastslaaet en nøjagtig Dagsorden og hen- 
lagt tre Sammenkomster til hver Dag. Møderne holdtes i 
Bibliotekssalen, hvor alle Medlemmerne sad om et stort 
Bord, paa hvilket der var henlagt Bibler i forskellige 



^) R. H. Story: Memoir of the life of the Rev. Robert Story, 
(Cambridge 1862) 102 f. 

Tungemaal og alle Slags Hjælpemidler til Biblens Fortolk- 
ning. Aftenmøderne havde en noget friere Karakter. Ogsaa 
de holdtes dog i Bibliotekssalen, men Henry Drummonds 
Gæster tog da Plads om Kaminen, og Samtalen var 
mere utvungen; alKgevel, siger Irving, gik ogsaa om 
Aftenen alt i den samme omhyggelige Orden som om 
Morgenen og om Formiddagen. 

Genstanden for Samtalerne og Forhandlingerne i 
Albury Park var Anvendelsen af Profetierne paa Tids- 
forholdene. Napoleon spillede, som man kan tænke, en 
stor Rolle i dette profetiske Parlaments Drøftelser, og 
det gjorde et stærkt Indtryk, da der midt under en 
Konference blev bragt det Bud, at Kongen af Rom var 
død. „Det kan umuligt være sandt," raabte en af Del- 
tagerne, idet han sprang op fra sin Plads; „det vilde 
omstyrte hele vor Fortolkning!" Siden skal Vedkommende, 
i Følge Mrs. Oliphants Beretning, være gaaet til Sengs 
i den største Skufifelse og Bedrøvelse. En anden Episode 
fra dette Møde kaster Lys over den Retning, i hvilken 
der styredes. En Dag da man drøftede Kendetegnene 
paa den sande Kirke, rejste en af Deltagerne — „en svag 
Mand," siger Irving — sig op og erklærede, at hvis de 
omtalte Kendetegn vare rigtige, vilde Romerkirken være 
den eneste sande Kirke. Og „den svage Mand" fandt 
siden Hvile i Pavekirken. 

Efter Mr. Storys Mening kom der ikke meget ud 
af dette profetiske Møde; men for Irving havde Dagene 
i Albury stor Betydning. Nu bleve Skriftens Profetier 
endog mere end tidligere det Midtpunkt, hvorom alle 
hans Tanker og al hans Tale drejede sig, og den Ensidighed, 
hans Forkyndelse derved fik, gav lidt efter lidt hans 
Menighed en anden Sammensætning og et andet Præg 
end tidligere. 

IV. 

Det var hurtig blevet klart for Kirkeværgerne ved 
det kaledoniske Kapel, at der ved en ny Kirkebygning 
maatte skaffes Plads . til de talrige Skarer, som Søndag 
efter Søndag stillede sig i Rækker i Hatton-Garden for 
at faa Irving at høre. Det var ikke vanskeligt at til- 
vejebringe Midlerne til Opførelsen af en saadan, og 
allerede i Begyndelsen af 1827 stod en stor skotsk Kirke 
færdig i Regent Square. Dr. Chalmers kom ned fra 
Skotland for at tale ved Indvielsen, der fandt Sted i 
Maj Maaned. Tre Timer før Gudstjenesten skulde be- 
gynde, var den rummelige Kirkebygning fyldt, og mange 
maatte gaa bort uden at faa Lejlighed til at høre de to 
gamle Medarbejdere. Irving skulde indlede Guds- 
tjenesten, og han holdt først. en Bøn, som varede 40 
Minutter; derpaa læste han et langt Kapitel af Biblen — 
„det længste, han kunde finde,** sagde Chalmers — og 
talte saa længe, at der var gaaet halvanden Time, før 
Chalmers fik Ordet for at holde den egentlige Prædiken. 
Da Chalmers siden beklagede sig over dette for gode 
Venner, hørte han til sin Forskrækkelse, at Irving 
plejede at prædike henved halvtredje Time. 

Den verdenskloge Chalmers saa* klart, at disse ende- 
løse Prædikener i Længden vilde trætte mange af Irvings 
Tilhørere, og der var desuden ét og andet, som gjorde 
ham betænkelig. Den ensidige Fremhævelse af de pro- 
fetiske og apokalyptiske Bøger, Præsteforgudelsen og 
visse Menighedsmedlemmers Magt over den forgudede, 
bløde og svage Præst, viste ham, at Irving gik en farlig 
Krise i Møde. Begejstringens Tid var for manges Ved- 
kommende forbi, og det stadige, rolige Opbyggelses- 
arbejde skulde begynde. Irving havde været i Mode, 
men de, der kun fulgte Strømmen, vare allerede ved at 
vende sig fra ham, og den Omstændighed, at det var 
langt lettere at faa Plads i den nye Kirke end i det 

gamle Kapel, tjente snarere til at mindske end til at 
øge Tilstrømningen. Det var et daarligt Tegn, at de 
Ældste maatte mande sig op og bede deres Præst gøre 
sine Prædikener en halv Timestid kortere, da man ellers 
kunde frygte for, at mange vilde blive borte. Og de, 
der saa* sig om i Kirkestolene, vilde let se, at Tilhører- 
kredsen efterhaanden var bleven en helt anden. Mange af 
de fremragende Mænd og Kvinder, der havde opsøgt den 
unge skotske Præst i det kaledoniske Kapel, vare nu for- 
svundne. Der var en Tid, hvor Irving, naar han saa' 
ud over Stolestaderne, ikke uden Grund kunde mene, 
at han talte til hele sin Samtid, der sad foran ham i 
dens bedste Repræsentanter. Lidt efter lidt forsvandt 
disse repræsentative Skikkelser, og han talte nu til 
en Menighed, over for hvilken han kunde spørge med 
Apostlen: „Hvor ere de Vise? Hvor de Skriftlærde? 
Hvor denne Tidsolds Ordkæmpere?'* (1 Kor. 1,20). 

Paa denne Tid havde han et lille Sammenstød med 
Bibelselskabet, som tidligere med Missionsselskabet. Han 
havde længe haft en Mistanke om, at det af mange saa 
højt priste Bibelselskab fulgte temmelig verdslige For- 
retningsprinciper, og at det snarere var en Boghandel 
end en Mission. Denne Mening havde han udtalt privat 
for Bestyrelsen, men det egentlige Sammenstød skete 
for Offentlighedens Øjne. Dengang drøftede man livlig, 
om det var rigtigt at uddele Bibler med Apokryfer eller 
ikke. I Skotland havde man altid haft stor Rædsel for 
det gamle Testaments Apokryfer, og man vilde ikke 
understøtte et Selskab, der uddelte Bibler med Apo- 
kryfer. Paa Aarsmødet i Maj 1827 kom Irving tilstede, 
og dér udtalte han sig med stor Ivrighed imod den 
Tanke, at Bibelselskabet skulde uddele som Livets Brød, 
hvad der ikke fortjente dette Navn. Hans Ord gjorde 
Ladtryk, men de efterlod en Brod hos mange af dem, 
der holdt paa Apokryferne, og Præste-Misundelsen, der 
før var traadt frem som Kritik, gik over til Fjendskab. 

Nu var der mere end én, som ønskede at kunne sætte 
det altid saa skræmmende Kættermærke paa den fejr- 
ede Præst, der gik sin egen Vej og efterhaanden var 
kommen i Kollision med den officielle Kristelighed og 
med flere af de Organisationer, som Fastlandets Kristne 
i saa høj Grad beundrede. 

Og en Lejlighed hertil frembød sig snart. Irving 
havde nogle Gange baade i Tale og Skrift udtalt en Paa- 
stand, der ikke uden Grund vakte Betænkeligheder hos 
dem, der vare mere oplagte til teologisk Tænkning end . 
Prædikanten i Regent Square. Han troede fuldt og fast, ^ 
at Kristus var syndfri og hellig, men han mente, at Frelseren 
var kommen i syndigt Kød, ikke alene i syndigt Køds Lig- 
hed (Rom. 8,3). En Præst ved Navn Cole var en Søndag 
Aften gaaet ud i Regent Square for mulig selv at blive 
Ørevidne til et saadant Anklagepunkt. Da han kom 
ind i Kirken, var Irving allerede halvt færdig med sin 
Prædiken, men i den Del, der var tilbage, fandt Mr. Cole 
rigeligt af det, han søgte. Saa snart Gudstjenesten var til 
Ende, gik han ind i Sakristiet for at udtale sin Harme 
og angribe den mislige Lære. Han spurgte Irving: 
„Tror De da virkelig, at Guds Søns Legeme var et dø- 
deligt, fordærvet og forkrænkeligt Legeme som hele 
Menneskeslægtens, det samme Legeme som Deres og 
mit?" Da Irving hertil svarede: „Ja, det gør jeg; det 
er netop, hvad jeg tror", rystede Mr. Cole Støvet af 
sine Fødder og gik hjem for at skrive et Flyveskrift, 
der skulde oplyse den kirkelige Verden om den berømte 
Irvings farlige Kætteri. Irving svarede baade fra Prædike- 
stolen og i Literaturen paa den rejste Anklage, men 
tillagde den foreløbig ikke stor Betydning. Han var helt 
optagen af Forventningen om Kristi nære Komme, og 
for at forkynde Genkomsten rejste han i Maj 1828 til 
Skotland. 

Han vilde først advare sin Slægt og sin Faders 
Hus, dernæst hele Skotland. I Annan stillede han sig 

paa Torvet og raabte med sin høje, klare Røst, at han 
de tre nærmeste Aftener, med Sognepræstens Tilladelse, 
vilde prædike i Kirken. Den blev fyldt til Trængsel, da 
alle ønskede at høre det berømte Bysbarn. Fra Annan 
rejste han til Edinburgh, hvor Præsteskabet var samlet 
til Maj-Møde, og dér holdt han 12 Prædikener over 
Johannes' A åbenbaring. For ikke at træde hindrende i 
Vejen for General-Assemblys Sammenkomster prædikede 
han Kl. 6 om Morgenen, men trods den tidlige Time var 
St. Andreas-Kirken straks fyldt. „Vi forsøgte i 'Mor- 
ges," skriver Dr. Ohalmers, „at bane os Vej ind i St. 
Andreas; men det var aldeles forgæves. Herefter vil 
Irving af Hensyn til den store Tilstrømning prædike i 
Vest-Kirken." Senere fortæller han, at denne, Edin- 
burghs største, Kirke hver Gang var overfyldt. De Gamle 
tog Børnene med for at skaflfe dem et Indtryk af den 
berømte Prædikants fængslende Personlighed og ene- 
staaende Veltalenhed. Fra Edinburgh gik Vejen over 
Glasgow og Kosneath til Kirkcaldy, hvor der skete et 
Ulykkestilfælde, som gjorde et pinligt Indtryk paa Irving. 
Ogsaa her var Tilstrømningen overordentlig stor, og de 
gamle, skrøbelige Gallerier i Kirken bleve overfyldte. 
Da Irving vilde gaa op til Kirken, blev han mødt af en 
rædselsslagen Flok, der fortalte ham, at et Galleri var fal- 
det ned og havde slaaet flere Mennesker ihjel, og at der var 
den største Panik i Kirken. Over 30 Personer skulle have 
mistet Livet ved denne Lejlighed, de fleste dog i den 
Trængsel, som opstod efter Galleriets Nedstyrtning. Ir- 
ving blev stærkt bevæget ved denne Ulykke. „Gud har 
i Dag gjort mig til Skamme for hele Folket!" udraabte 
han; og der var adskillige af Kirkcaldys Indbyggere, 
som gav ham Skylden for det hele. Men Irving lod sig 
ikke standse paa sin apostolske Rejse. Han drog videre 
og kom blandt andet til Perth. Af hans Prædiken dér 
er der opbevaret et lille Træk, som viser, hvor godt 
han forstod at nytte Øjeblikket. Medens han, med 

Mattb. 24 som Udgangspunkt, forkyndte Kristi nære 
Komme, var Kirken hyllet i et tæt Mørke, fordi en 
tung, sort Tordensky dækkede Himlen. Pludselig kom 
der et Lyn og et Tordenskrald, Irving holdt et Øje- 
blik inde; men derpaa raabte han med sin forunderlige 
Stemme: „Ligesom Lynet udgaar fra Øster og skinner 
indtil Vester, saaledes skal Menneskesønnens Tilkom- 
melse være!" Den Hjemmelsmand, der har opbevaret 
dette Træk, mindedes endnu i sin høje Alder, hvilken 
Virkning disse Ord havde gjort paa ham selv og alle 
Tilhørerne. 

Efter denne Missionsrejse i Skotland vendte bving 
tilbage til London, hvor han traf den profetiske Kreds 
stærkt optagen af en Efterretning om, at man i Egnen 
om Kashmir havde fundet Levningerne af Israels for- 
svundne Stammer. Henry Drummond, der først bragte 
Irving denne Meddelelse, indbød ham tillige til et nyt 
Møde i Albury Park, der synes at være gaaet som det 
forrige. Irving har i et Brev til et af sine Børn skil- 
dret, hvorledes Mr. Drummonds og Lady Harriets Gæster 
stod aarle op hver Morgen og samledes i en Sal, 
hvor de „sad om et stort Bord og talte om Gud og Kri- 
stus og læste i Biblen, som er Guds Ord**. Men ellers 
høre vi ikke meget om denne profetiske Konference, der 
vel er gaaet som den forrige. 

En Frugt af disse Møder i Albury var Presby- 
terianeren Irvings stadig voksende Sympati for den ang- 
likanske Kirkeafdehng. Vi have allerede set, hvorledes 
han vandt frem til Tro paa Genfødelsen i Daaben og 
til et andet Begreb om Kirken og Præstedømmet end 
det presbyterianske. I Septbr. 1828 overværede han en 
stor Konfirmation, som Biskop Sumner af Chester, 
den senere Erkebiskop i Canterbury, holdt, og den tiltalte 
ham meget. Han saa' ved den samme Lejlighed Dr. 
Sumner^ Biskoppen af Chesters Broder, Biskop i Win- 
chester, og han var slaaet af de to anglikanske Biskop- 

pers bispelige Myndighed og værdige Fremtræden. Ef- 
ter Konfirmationen skrev han: „Ja, jo mere jeg kaster 
Blikket ind i Englands Kirke, des mere erkender jeg dér 
Tegnene paa en sand apostolsk Kirke, og jeg ønsker 
at se noget af den samme kirkelige Værdighed overført 
paa vore kirkelige Embedsmænd. ... O, gid Herren vilde 
genoplive sit Værk i vort Land! Med det, jeg har sagt, 
mener jeg dog ikke, at jeg længes efter den engelske 
Kirkes Liturgi, Forfatning eller Rigdom, men jeg ønsker 
vor Kirkes sande, gamle og skotske Præg fornyet." 

Den Længsel efter større Hellighed, som paa den 
Tid kom stærkt til Orde i Irvings Taler og Breve, mærk- 
edes ogsaa hos andre Skotter. Den skotske Modera- 
tisme med dens Frygt for Overdrivelser og Hykleri havde 
bragt mange Skotter til at gaa saa stille med deres 
Kristendom, at den kun ved højtidelige Lejligheder 
turde vove sig frem. Men hos ikke faa var der en 
Følelse af, at dette ikke var rigtigt, og at en levende Tro 
navnlig burde give sig Vidnesbyrd i et helligt Levned. Ir- 
vings tidligere omtalte Ven, Præsten Robert Story i Ros- 
neath, udgav 1829 en jevn Skildring af en from Kvinde 
i hans Sogn. Storys Bog om Isabella Campbells hellige 
Liv og opbyggelige Død* blev slugt med den største 
Begærlighed baade i England og Skotland, og langvejs 
fra kom Mænd og Kvinder til Rosneath for at se det 
Sted, hvor Isabella Campbell havde levet, ligesom man i 
Tyskland kort i Forvejen havde valfartet til Nonnen i 
Dulmen. „Mere Hellighed L" Saaledes lød. det snart i 
stille Suk fra enkelte fromme, snart med stærke Raab 
fra større Forsamlinger. 

Men medens Irving drog rundt som Prædikant om 
Kristi nære Genkomst, og medens han grublede over, 
hvorledes han kunde fremkalde en sand Reformation og 
en ægte Stræben efter Hellighed blandt sine Lands- 
mænd, gav han sig ogsaa af med teologiske Studier; 
et Brev til Dr. Chalmers viser, at han en Tidlang havde i 

Sinde at erhverve den teologiske Doktorgrad. I dette 
Brev udtalte han imidlertid tillige, hvad der for ham var 
Kærnepunktet i al Teologi. Han sluttede Skrivelsen til 
den berømte Doktor med følgende Ord: „Jeg stoler 
paa, at Herren vil give eder Tid og Lejlighed til at 
overveje Kirkens store Haab, som først blev skænket til 
Abraham: „at den skal arve Verden". Dette er visse- 
lig Teologiens inderste Væsen. Herrens andet Komme 
er det j^oint de vue^ som en af mine Venner plejer at 
sige, fra hvilket, og fra hvilket alene, Guds hele Maal 
kan ses og forstaas." 

For yderligere at slaa til Lyd for Herrens nære 
Genkomst begyndte den profetiske Kreds i Albury Park 
at udgive et Tidsskrift The Morning Watch^ til hvilket 
Irving jevnlig sendte Bidrag, og i 1829 var han atter 
paa en Prædikerejse i Skotland, der begyndte i Annan. 
Hans gamle Bysbørn vare ogsaa da i høj Grad be- 
gejstrede over ham, og de valgte ham til at være 
deres Ældste-Repræsentant paa den forestaaende Gene- 
ral Assemhly i Edinburgh. Men af formelle Grunde 
nægtede Forsamlingen at godkende hans Mandat. Un- 
der Opholdet i Edinburgh holdt han igen en Række 
Prædikener om Profetien. Denne Gang havde man imid- 
lertid nægtet ham Vest-Kirken, og han talte derfor i Hope- 
Park-Kapellet i det sydlige Edinburgh, og stundum un- 
der aaben Himmel. En Søndag holdt han saaledes paa 
en Mark, der tilhørte en Ven, for henved 10000 Men- 
nesker en Prædiken, der med en Times Ophold varede 
fra Kl. 12 til Kl. éVa- Hope-Park-Kapellet var stadig 
fyldt, men det var heller ikke i Edinburgh de samme 
Tilhørere som sidst, og hans Prædikener frembragte ikke 
saa stærk Bevægelse, som da han første Gang udlagde 
Profetierne dér. 

Da han var vendt tilbage til London, skrev han en 
ny Bog om „Kirke og Stat", i hvilken han udtalte sin 
Harme over Ophævelsen af Test- og Korporations-Ak- 

terne, der da var en fuldbragt Kendsgerning. Medens 
han var i Skotland, havde James Haldane, en Mand, 
der spillede en stor Rolle i den religiøse Opvækkelses 
Historie, udgivet et lille Skrift imod ham, i hvilket hans 
Lære om Kristi Person og om Forsoningen blev haardt 
angreben, og flere Tegn tydede paa, at et Uvejr var ved 
at trække sammen over hans Hoved. Han tog imidlertid 
med godt Mod Del i det tredje Albury-Møde, der blev 
holdt sidst i 1829. Forhandlingerne paa dette Møde synes 
især at have drejet sig om Tusindaarsriget, og med Ho- 
vedet fuldt af Grrublerier over dette gik Irving ind i Aaret 
1830, der blev et højst kritisk Aar for ham. 



V. 

Da Irving 1828 vendte tilbage fra sin Rejse i Skot- 
land, fulgte en ung skotsk Præst, Alexander J. Scott, 
med ham for at være hans Medhjælper ved Arbejdet i 
Regent Square. I den unge Mand havde han fundet en 
ligestemt Sjæl, der forstod hans Længsel efter at føre 
Kirken tilbage til apostolske Tilstande, og som delte 
hans Ønske om at fremme Helligheden blandt de Kristne. 
Mr. Scott skrev en Afhandling om 1. Kor. 14 („Charis- 
mata^), i hvilken han søgte at gøre gældende, at der 
ikke var noget til Hinder for, at ogsaa Datidens Kirke 
kunde komme i Besiddelse af Aposteltidens Naadegaver, 
naar den kun havde stærk Tro nok til at bede om dem 
og den rette Villighed til at modtage dem. I Begynd- 
elsen syntes Irving ikke at lægge videre Vægt paa 
Mr. Scotts Udviklinger, men lidt efter lidt kom ogsaa 
Tanken om Naadegavernes Tilbagevenden til at spille 
en Hovedrolle i hans apokalyptiske Spekulationer^). 



^) D. Brown: Porsonal Reminiscences of Edward Irving, i The 
Expositor 1887, II, 266. 

Andensteds havde Mr. Scotts Tanke dog fundet 
endnu hurtigere og inderligere Tilslutning ^^ 

Den ovenfor nævnte Isabella Campbell, hvis fromme 
Levned Præsten Robert Story i Rosneath med saa stort 
Held havde skildret, havde en Søster ved Navn Marie, 
der ogsaa stod i Ry for sin Fromhed. Marie Campbell 
havde været forlovet med en ung Mand, der stod rede 
til at gaa ud som Missionær, men som var død, inden 
han havde faaet sit Forsæt udført. Trods sin Forlovedes 
Død kunde Marie Campbell ikke opgive Haabet om en 
Virksomhed paa JÆissionsmarken , selv ikke da hun laa 
bunden til Sygelejet af en haardnakket Sygdom. De, 
der kom til Egnen for at se Minderne om den døde 
Isabella Campbell, søgte ogsaa Opbyggelse ved at tale 
med den syge Marie med det skønne, blege Ansigt og 
de milde Øjne; og Marie Campbells Sygeseng var næ- 
sten altid omlejret af Besøgende. Hun havde hverken 
en saa stærk Sjæl eller en saa aandelig sund Natur 
som Isabella. I hende var der betydelige Anlæg til 
den Form af kvindelig Mystik, der fandtes hos Old- 
kirkens sværmerske Kvinder og Middelalderens Helgen- 
inder, og mange af de Besøgende vare alt andet end 
aandeUg sunde. Saa vidt vi kunne skønne, har den 
Tale, der førtes ved den syge Kvindes Seng, ikke altid 
været fri for sygeligt Sværmeri. 

Nogle af de Besøgende udtalte en Tanke, som og- 
saa Irving var inde paa: at legemlig Sygdom skyldtes 
direkte Indvirkning af Djævelen, og at følgelig Tro og 
Bøn, men intet andet, kunde fri et Menneske fra Syg- 
dom. Andre af dem, der sad om Marie Campbells 
Sygeseng, nærede deres egen Interesse for Missionen 
ved at høre den syge Kvinde tale om sine Planer; der 
blev samlet Penge og syet Klæder til Missionen, og 



^) Hovedkilden for det følgende er R. H. Story, Memoir of 
the life of the Eev. Robert Story, 193 f. 



Edvard Irving. 45 

derved kom Maries Tanker til idelig at kredse om en 
fremtidig Forkyndelse af Evangeliet for Hedningefolk. 
Maries Moder, som foruden den syge Datter havde en 
dødssyg Søn, var ikke glad ved disse mange Besøg, der 
bragte saa stor Uro i Huset og kostede hende meget, 
fordi mange af de langvejs fra kommende Gæster skulde 
have Mad og Drikke, og stundum ogsaa Husly i flere 
Dage. Hun klagede sin Nød for Præsten, og Mr. 
Story gik da ind i Maries Værelse for at gøre hende 
Porestillinger. Derinde traf han et Par unge Mænd, der 
efter Moderens Sigende allerede havde været nogle Dage i 
Huset, og der var ikke Udsigt til, at de vilde rejse snart. 
Ved Mr. Storys Indtræden sad de foran Ildstedet med 
Bøger og Skrivematerialier og gjorde sig til gode, medens 
Maries Moder maatte arbejde haardt udenfor i det bar- 
ske Vejrlig. Da Mr. Story sagde til dem, at de ikke 
havde Ret til at falde den fattige Enke til Byrde, rejste 
den ene sig, stampede med Poden i Gulvet og raabte: 
^aa bag mig, Satan!" og da Mr. Story ikke lod sig 
skræmme af denne Optræden, føjede den anden til, at de 
vare dér i Pølge Herrens Befaling, for at blive dygtiggjorte 
til hans Gerning, og at det var en Ære for Mrs. Camp- 
bell at faa Lov til at tjene de Hellige. „Hvis I forberede 
eder til Missionsgerningen", sagde Mr. Story, „hvorfor søge 
I saa ikke at lære de Sprog, i hvilke de hellige Skrifter 
ere skrevne, eller de Polks Tungemaal, til hvilke I skulle 
gaa?" Hertil sagde de, at saadanne Forberedelser kunde 
kun en vantro Mand tilraade dem. Senere gik Mr. Story 
over til den syge Søn, og denne klagede, ligesom Moderen, 
over al den Uro, den idelige Tilstrømning af Fremmede 
voldte ham. 

Ba Mr. Story senere traf Marie Campbell alene, 
lagde han hende paa Sinde, at hun burde fri sin syge 
Broder og sin Moder fra de Fremmedes Plagerier. 
Kort efter fik han et hovmodigt Brev fra Marie, hvori 
hun lod ham vide, at hun hver Dag laa og ventede, at 



46 Fredrik Nielsen. 

Tungetalen igen skulde bryde frem, og at det kun var 
Guds Børns Vantro, som stod i Vejen for den nye Pintse. 
Ikke mange Dage efter rygtedes det i Rosneath, at Ma- 
rie i nogle faa gode Venners Nærværelse havde talt 
med Tunge, og at hun troede, det gik hende som Apost- 
lene paa Pintsedagen og de første Kristne i Korinth. 
Hun vilde gerne vide, hvilket Tungemaal det var, hun 
talte, for at hun kunde missionere i det vedkommende 
Folk. Selv mente hun, at det maatte være et Sprog fra 
Sydhavsøerne (Pelew-Sproget), men der var ingen i Ros- 
neath, som kunde afgøre, om hun havde Ket eller ikke, 
og da nogle Sprogprøver af dette formentlige Tunge- 
maal fra Sydhavs-Øerne senere blev forelagt flere Sprog- 
granskere (Sir George Staunton, Dr. Pusey og Dr. Lee), 
erklærede de, at dette Tungemaal var ukendt i hele 
Verden. 

Medens Marie Campbell saaledes formentlig blev 
dygtiggjort til at tale i et fremmed Tungemaal, som hun 
aldrig havde lært, mødtes i den lille By Port Glasgow, 
4 — 5 Mil fra Rosneath, nogle fromme Mennesker for at 
bede om en særlig Udgydelse af Hellig-Aanden. Det 
var Mn Scott, som under et Besøg hos sin Fader, der 
var Præst i den Egn, havde givet Indbyggerne i Port 
Glasgow den Tanke ved at prædike i Overensstemmelse 
med sin Bog. Blandt de længselsfulde Sjæle dér var 
Familien Donald, som bestod af 2 Brødre og 3 Søstre. 
Den ene af disse var meget syg, og Lægen havde op- 
givet at se hende helbredet. Men, saa fortælle Brø- 
drene, medens et Par gode Venner sad hos hende, kom 
Aanden over hende. Hun sagde: „Der vil i Dag ske 
en mægtig Daab af Aanden!" og derpaa begyndte hun 
at prise Guds underfulde Gerninger og blev, trods sin 
Svaghed, ved dermed i 2—3 Timer. Da hendes Brødre 
kom hjem ved Middagstid, holdt hun en lang Tale til 
dem, som sluttede med en Bøn om, at Jakob, den 
ældste Broder, i den samme Time maatte faa den Hellig- 

Aand. Jakob svarede øjeblikkelig med Ro: „Jeg har 
faaet den!" Derpaa gik han hen til Vinduet og stod 
tavs et Par Minutter, hvorefter han med „den største 
Majestæt" b/øfd sin syge Søster: „Rejs Dig og staa op!" 
og tog hende ved Haanden og rejste hende op. Da det 
var sket, satte hele Familien sig til Bords og spiste i 
Ro. Kort efter skrev Jakob Donald til Marie Camp- 
bell, at ogsaa hun i Herrens Navn skulde staa op og 
gaa. Det gjorde Marie, og hele Nabolaget saa' med 
Undren, at hun gik rask og frisk om iblandt dem. 

Disse Hændelser vakte naturligvis den største Op- 
sigt i Nabolaget, og Mr. Story vidste et Øjeblik ikke, 
hvad han skulde sige til Sagen; „men", som hans Søn 
skriver, „Kendsgerningernes ubønhørlige Logik tillod ham 
ikke længe at være gunstig stemt over for denne nye 
religiøse Bevægelse, fordi den undergravede hans Tillid 
til dem, der tiltog sig en fremragende Del i Ledelsen af 
den." Marie Campbell ægtede 1831 en ung Mand ved 
Navn W. R. Caird, som var en af dem, der vare 
komne til Fernicarry for at se Isabellas Hjem. Gennem 
ham kom Marie i Forbindelse med Irving og Drummond, 
og den forrige tarvelige Landsbypige blev en silkeklædt 
Dame, der spillede en vis Rolle i den profetiske Kreds 
i Albury Park og Regent Square. Medens hun laa syg, 
havde hun sagt, at den evige Aand havde. budet hende 
at staa op og uopholdelig forkynde Evangeliet for Hed- 
ningerne; ellers vilde hun og hendes Slægt gaa til Grunde. 
Na slog hun sig til Ro med at være Profetinde i Ir- 
vings Menighed, og da Mr. Story mindede hende om, 
hvad hun før havde sagt, og advarede hende, fik han et 
kort og temmelig nærgaaende Brev fra Henry Drummond, 
der tog hende i Forsvar paa den fraværende Mr. Cairds 
Vegne. Siden, da denne var kommen hjem, skrev ogsaa 
han et bittert Brev til Story, hvori han udtalte sin For- 
bavselse over, at Præsten kunde skrive saaledes om en 

Person, han kendte saa godt. Story svarede^): „Hvad 
er der i dette Afsnit [af Marie Campbells Liv], som jeg 
kan mindes med Glæde? Er det den første Fremtræden 
af Tungetalen, der styrkede nogle taabelige Knøse i 
deres syndige og uhæderlige Dovenskab? Er det den 
„kraftige Tale", der bød dem blive i hendes stakkels for- 
pinte Moders Hus? Er det den Smertens Kamp, som 
en lidende Syg maatte gennemgaa, fordi Larm og Støj. 
der skulde gaa for at være et Udtryk for „aandelig" 
Grlæde, Nat efter Nat forstyrrede hans Hvile? Er det 
den gudsbespottelige Henvendelse til Gud om ved Lod- 
det at afgøre noget, som var glemt, saasnart det var 
afgjort? Eller er det de frygtelige Ting*), som gik for 
sig i den dødes Kammer? Eller er det de to Personer, som 
hver for sig gjorde Krav paa at tale ud af Herrens Aand, 
men som afgjort modsagde hinanden i min Nærværelse? 
Eller de Profetier, som mundtlig eller skriftlig bleve 
fremsatte for mig, men som aldrig ere gaaede i Op- 
fyldelse?" Det Svar, man gav ham, var det samme, som 
senere Biskop Samuel Wilberforce *) fik, da han afviste 
Kaptejn Gambiers Paaberaabelse af Tungerne og Helbre- 
delserne: Du bespotter den Hellig- Aand! 

Det var først efter nøjere Undersøgelser, at Story 
var naaet til denne Opfattelse; i Begyndelsen stod han 
imponeret over for det, der var sket i Port Glasgow og 
Femicarry, og det samme var Tilfældet med Erskine og 
Chalmers. For ingen havde dog disse formentlige Pintse- 
tegn i Skotland saa meget at sige, som for Lrving. I 
hans Øjne vare de Vidnesbyrd om, at Gud havde hørt 
hans Bønner, og Beretningerne fra Skotland gjorde det 
stærkeste Indtryk paa Menigheden i Regent Square. I 
Juli Maaned 1830 blev der holdt en ny profetisk Kon- 

Anf. Skr. 222 f. 

') Herved sigtes til et forgæves Forsøg paa at opvække Marie 

Campbells døde Broder. 
») Life of Samuel Wilberforce (London 1883) I, 97 I 

ference i Albury Park, og efter den rejste Juristen Oar- 
dale, Lægen Thompson og Mr. Henderson med tre 
Damer til Skotland for at undersøge Sagen. Alle Med- 
lemmerne af denne Sendefærd hørte til den engelske Stats- 
kirke; kun Mr. Cardale var tillige Medlem af Irvings 
Menighed. Cardale sendte The Morning Watch et 
Brev, i hvilket han udtalte sin Overbevisning om, at 
man stod overfor overnaturlige Naadegaver. „Maaden, 
hvorpaa de tale," skriver han, „og Stemmen ere forskel- 
lige fra det sædvanlige. Forskellen ligger ikke alene 
i den særlige Højtidelighed og Glød, men deres hele 
Adfærd røber, at deres Organer ere stillede i en over- 
naturlig Magts Tjeneste ... De erklære, at det er Guds 
Aand, som bruger deres Taleredskaber, og at det, de 
sige, gives dem, og at det ingenlunde er Udtryk for 
deres egne Tanker eller deres egen Mening." Medens 
Sendefærden var i Port Glasgow, var der ikke mindre 
end 4 Personer, der talte med Tunger. 

Senere hen paa Aaret skete der i selve England 
en Helbredelse, der blev opfattet som et nyt Vidnesbyrd 
om, at den troende Menighed attervar kommen i Besiddelse 
af Aposteltidens Naadegaver. En engelsk Præstedatter 
ved Navn Elisabet Fancourt mente sig i Oktbr. 1830 hel- 
bredet ved en troende Vens Bøn, saa at hun, der længe ikke 
havde kunnet staa paa Benene, Søndagen efter, at denne 
Ven havde sagt til hende: „Staa op og gaa til dit Hus!" 
kunde gaa den lille halve Mil, der var til Kirken^)." 

Medens den ovenfor omtalte Sendefærd var i Skot- 
land, foretog Irving selv en Missionsrejse til Irland, hvor 
han i 8 Dage holdt 13 Prædikener, ved hvilke ogsaa 
flere irske Katoliker vare Tilhørere. Da han rejste 
ud, var han dybt nedbøjet over Tabet af en lille Søn, 
men han vendte trøstet hjem for at optage sin bryd- 



*) Miss Fancouris Letter to a Priend, se Miller: Ir- 
vingisme I, 627. 

Smaaskrifter til Oplysning for Kristne. IX. 3. 4 

somme Gerning. Det daglige Overløb var nu steget til en 
saa svimlende Højde, at han aldrig havde Ro ; ofte modtog 
han Besøg fra Kl. 9 om Morgenen til Kl. 11 om Aftenen. 
Det var en Selvfølge, at hans Prædikener under saa- 
dann« Forhold jevnlig maatte holdes uden Forberedelse, 
og derved var han ikke sjælden udsat for den Fare at 
sige mindre vel overvejede Ting paa Prædikestolen. Ad- 
skillige Aar i Forvejen havde han skrevet til sin Svoger: 
„Min Broder! Kun den Mand er vel skikket til Præste- 
gerningen, der kan slaa sin Lommebibel op og tale fyl- 
digt og aandeligt om det Sted, han opslaar." Det kunde 
han selv, og denne Evne fik han mere og mere 
Brug for. 

Han kunde endnu stadig glæde sig over at vinde 
megen Tilslutning. I Løbet af Aaret 1829 havde 180 nye 
Nadvergæster sluttet sig til hans Menighed, og han saa' 
store Frugter af sit Arbejde, ikke mindst blandt de 
anglikanske Præster, r^^r er", skrev han til Chalmers, 
„ikke nogen Krog i denne Del af Øen, hvor ikke Pro- 
fetien og Kristi Genkomst har vundet Tilhængere". Men 
han saa' ogsaa det truende Uvejr komme nærmere og 
nærmere ; Anklagen for Kætteri blev mere og mere høj- 
mælet. Først gik de kirkelige Myndigheder dog løs paa 
hans Venner. En yngre Præst, Maclean, og hans Med- 
hjælper Scott bleve tiltalte for deres Lære om, at Kristus 
var født med syndigt Kød, men enhver kunde sige sig 
selv, at det kun var et Tidsspørgsmaal, naar Anklagen 
vilde blive rettet mod Præsten i Kegent Square. 



VI. 

Aaret 1831 var for Storbritannien et uroligt Aar; 
den politiske Strid og Koleraens første Optræden satte 
alles Sind i den stærkeste Bevægelse. 

Macleans og Scotts Sag skulde for paa dem kirkelige 

Greneralforsamling, der i Maj Maaned kam sammen i 
Edinburgh, og ogsaa en anden Ven af Irving, Præsten 
Campbell i £.ow, stod anklaget, fordi ban paa et andet 
Punkt var kommen i Konflikt med den skotske Lære- 
bekendelse. Under saadanne Forhold blev Irvings lange 
Bønner endnu længere, og han opfordrede sin Menighed 
til om Morgenen at samles til særlige Bønnemøder, der 
først holdtes i Sakristiet, siden i Kirken; paa dem vilde 
man nedbede Guds Velsignelse over Oeneral Assembly, 
,der skulde træffe Afgørelser i saa højvigtige Sager. Disse 
Morgenmøder vare Oprindelsen til de Morgengudstjenester, 
der senere bleve almindelige indenfor Irvingianismen. 

Til Irvings Forfærdelse afsatte Oeneral Assembly 
Campbell for hans Vranglære; Scott mistede Hetten til 
at bestige skotske Prædikestole, og Macleans Sag blev af 
formelle Grunde henvist til det Presbyterium, hvorunder 
han hørte. Men ikke nok hermed. Man vedtog tillige at 
kræve Irving til Kegnskab for hans Ytringer i et nys ud- 
givet Skrift om Kristi Hellighed i Kødet. Det var for 
Irving et Varsel om, at han stod ved Begyndelsen til 
Enden af sin Virksomhed indenfor den skotske Kirke. 
Der indtraf ogsaa snart Hændelser, som gjorde det nød- 
vendigt for den skotske Kirkes øverste Styrelse at skride 
ind imod ham. 

Efter at de seks Udsendinger vare vendte tilbage fra 
Skotland^ havde man i Irvings Kreds begyndt at holde 
Bønnemøder, paa hvilke der blev bedet om, at den nye 
Pintse ogsaa maatte vise sig dér. Mr. Cardale holdt 
saaledes en Gang hver Uge i sit Hus en Forsamling, 
der først og fremmest bad om, at Aandens Kraft ogsaa 
maatte dale over de længselsfulde Sjæle i London. Men 
der gik en Tid, før Pintsetegnene lod sig til Syne. Det 
var Skik, at forskellige Medlemmer af Irvings Menighed 
efter Morgengudstjenesterne fulgte hjem med ham til Fro- 
kost, og ved en af disse Frokoster brød Tungetalen endelig 

4* 

frem ^). Miss Emily Cardale, en tiltalende og beskeden ung 
Dame, begyndte pludselig at trække Vejret tungt, og der- 
paa brød hun ud i lydelige, men afbrudte korte Sætninger 
paa Engelsk. Irving bad de tilstedeværende om at takke 
Gud, fordi han havde hørt deres Bøn, og snart kom 
lignende Profetier frem andensteds i Menighedskredsen. 
Stundom talte de formentlige Profeter og Profetinder i 
ukendte Tungemaal, stundom lød Profetierne paa Engelsk. 
Indholdet af dem var det samme som af Maximillas og 
Priskillas Profetier i den gamle Montanismes Dage;^ 
„Herren vil tale til sit Folk" — „Herren skynder sig med 
at komme" — „Herren kommer" og lignende. Der var 
endvidere en Kvinde, Miss Hall, der „sang i Aanden". 

Snart brød ogsaa den formentlige Tungetale frem 
i Menighedens Midte. Ved en Morgengudstjeneste, da 
en Præstesøn ved Navn Taplin, der var vel hjemme i 
de gamle Sprog, skulde oplæse det 43de Kapitel af Jesaja, 
kom han pludselig frem med nogle Ord „i et ukendt 
Tungemaal", og endte med paa Engelsk at raabe: ».Je- 
hova! hør os!" Næste Morgen raabte Mr. Taplin med 
„overmenneskelig Kraft": „Det er dig, o Britannien; 
der er den salvede Kerub!" Og næste Morgen igen 
udstødte han nogle lignende Ord. 

Irving var overbevist om, at alle disse Profeter og 
Profetinder vare hellige Personligheder, og at den pro- 
fetiske Tale var Svar paa hans og hans Menigheds 
Bønner. Men han indsaa paa den anden Side, at saa- 
danne Optrin ved Morgengudstjenesten vilde vække For- 
argelse og Mistro mange Steder. Derfor var han i Be- 
gyndelsen mest tilbøjelig til at sætte en Stopper for 
Profetierne ved Gudstjenesten; men Profeterne lod sig 
ikke sige. De bebrejdede Irving, at han kunde tænke 



*) David Brown: Personal Reminiscences of Edward Irving 
268 f. Brown, der dengang var Scotts Efterfølger som Irvings 
Medhjælper, var selv tilstede. 

paa at udslukke Aanden, og derfor gav han tilsidst efter 
og bøjede sin Nakke under Profeternes Aag. Foreløbig, 
skulde dog kun Ugedagsgudstjenesten have en saadan 
profetisk Del. 

Men Søndagen den 16de Oktbr. 1831, da 1500— 2000 
Personer vare samlede i Kirken, forlod Miss Hall, der 
tidligere havde „sunget i Aanden", sin Plads og ilede 
ind i Sakristiet, hvor hun først talte i et ukendt Tunge- 
maal og siden raabte paa Engelsk: „Hvor tør I under- 
trykke Herrens Ord?" Derved blev der vakt et stort 
Røre i Kirken, som først lagde sig, da Irving, der var 
midt i sin Prædiken, tilbød at forklare Menigheden, hvad 
der var sket. Han gjorde det paa den Maade, at han, i 
Steden for at fortsætte Prædikenen, udlagde det 14de 
Kapitel af første Korinthierbrev. Miss Hall vendte derpaa 
tilbage til sin Plads, og Irving søgte at vise sin Menig- 
hed, at det, den havde oplevet, hverken var noget nyt 
i London eller noget ukendt i den apostolske Menighed. 

Efter Gudstjenesten talte han i sine Ældstes og 
Diakoners Nærværelse med Profetinden, og hun lod ham 
da yide, at Jesus ikke skjulte sit Ansigt for Skam og 
Spot, og at hans Tjenere burde følge i hans Fodspor. 
Træt og forpint sank Irving sammen i sin Stol og hul- 
kede, og fra den Dag af havde Profeterne ham helt i 
deres Vold. 

Fortællingen om dette Optrin løb med Lynets Fart 
London rundt, og ved Aftengudstjenesten samme Søndag 
yar Kirken i Regent Square overfyldt af en Mængde, der 
snarere søgte Forlystelse end Opbyggelse, og som derfor i 
Begyndelsen var alt andet end rolig. Det var Irvings nye 
Medhjælper, Mr. David Brown, der skulde prædike. 
Irving bad ham afstaa Tjenesten til sig, men Brown af- 
slog det af flere Grunde og besluttede at tale over den 
91de Salme. Til Læsestykke valgte han det 22de Ka- 
pitel af Jesaja, om Jerusalems forestaaende Trængsel 

under Assyrerne, i hvilken han saa' et Forbillede paa 
de Trængsler, der snart skulde komme over hele Verden. 
Pludsebg raabte en mandlig Røst i Nærheden af Prædike- 
stolen: „Det aandelige Præstedømme! det aandelige 
Præstedømme!" Det var Mr. Baxter, der raabte saa- 
ledes. Da Brown havde holdt lidt inde, fortsatte han, 
som om intet var hændet; men han blev endnu et Par 
Grange afbrudt af kvindelige Profeter, der dog bleve 
bragte til Ro af Irving selv, som sad i Nærheden af sin 
Medhjælper. Irving var meget glad over den Prædiken, 
Brown havde holdt, og han skrev næste Dag til en Ven : 
„David Brown holdt en mægtig Prædiken, i hvilken der 
var mange Hentydninger til Koleraen ; og to Grange brød 
Aanden frem, den ene Gang til almindelig Stadfæstelse 
af, at den [Koleraen] er Guds Dom, den anden Gang 
med s^erligt Henblik til Spotterne." 

Efter hin 16de Oktober voksede Tilstrømningen til de 
profetiske Ugedagstjenester i Regent Square stærkt; trods 
den meget tidlige Time, i hvilken de holdtes, samledes 
der i Reglen henved 1000 Mennesker. Da Koleraen 
nærmede sig, varslede Mr. Baxter til alles Rædsel, at 
England skulde blive et Lighus; og han forudsagde, at 
de Hellige skulde blive optagne til Kristus, naar der 
var gaaet 1260 Dage efter den 14de Januar 1832. I 
Følge haris Profetier var Louis Napoleon Syndens Menne- 
ske, der skulde omstyrte baade den protestantiske Kirke- 
afdeling og Pavedømmet. Irving, der fremdeles helst havde 
set Profetien indskrænket til Ugedagstj en esterne, vovede 
nu ikke længer at sætte Bom for Profeternes Virk- 
somhed, og de fik da Lov til at træde frem ved 
alle Gudstjenesterne. Man hørte Udraab* som: ;,Staa 
paa Ordet, staa paa det skrevne Ord, staa paa Ordet!" 
eller: „Dø daglig, dø daglig, dø daglig!'' I det „ukendte" 
Tungemaal hed det: Hozegin alta stare^ der blev udlagt 
som: „Jesus i det Højeste"; holimot holif avtav, „Hel- 
lige , Helligste Fader" ; hoze hamma nostra, „Jesus vil 

tage 08 i Haanden" osv. Snart raabte Taplin med 
Tordenrøst: craS'Crancra-crash^ snart hørte man ham 
skrige: amamini amåminor! Man forstaar, at en* Mand 
som Carlyle, naar han saa' sin Ven i denne profetiske 
Kreds, med Bedrøvelse kunde tale om „Bedlam og Kaos." 

Profetierne i Regent Square bleve naturligvis over- 
alt meget omtalte og kritiserede, og tilsidst kunde Kirke- 
værgerne ikke undlade at skride ind. Irving var nu 
bragt i det Tveføre, enten at maatte skille sig fra sine 
gamle Venner i den skotske Kirke eller at maatte lægge 
Baand paa Profeterne. Den første Udvej vilde han nø- 
dig vælge; den sidste kunde han ikke vælge. Han 
var gaaet saa langt med Profeterne, og han troede saa 
fast paa dem, at der ikke kunde være Tale om et Brud 
til den Side. Derimod faldt Brudet med Skotterne ham 
maaske ikke saa vanskeligt, som det kunde synes. Han 
var, som vi have set, paa flere Punkter kommen ud over 
den presbyterianske Dogmatik, og Konferencerne i Albury- 
Park havde lært ham at skønne paa meget i den angli- 
kanske Kirkeafdeling. Den Kirke, om hvilken han drømte, 
skulde dog lige saa lidt være anglikansk som skotsk. 
Den skulde bestaa af Medlemmer af alle Konfessioner. 
Maalet var jo at vinde tilbage til det apostolske og 
det i Sandhed katolske. 

Blandt Mr. Robert Baxters Profetier var der én, 
som især maatte gøre Indtryk paa Irving, naar han 
grublede over den nye Reformation, han skulde indlede ^). 
Baxter havde i Begyndelsen af Januar 1832 — i For- 
bindelse med den omtalte Profeti om Koleraen — sagt 
i Aanden, at Ordination ved Kirkens Haand skulde være 
forbi ; Gud vilde ved den Hellig Aand udtage sig et aande- 
ligt Præstedømme, for hvilket der skulde beredes Vej ^). 1 



1) Se Irvings Brev til Mr. Story, Mrs. Oliphant 343 f. 
*) I det samme Brev kalder han Mrs. Caird (o : Marie Campbell) 
en af Guds Hellige, som er i Besiddelse af Profetiens Q-ave. 

Troen paa denne Profeti fandt Irving Trøst under den 
Kætterforfølgelse, der var aabnet imod ham. .Ja, denne 
kom for ham til at staa som et betydningsfuldt Led i 
den guddommelige Forsynsstyrelse. 

Men i hans Menighed traadte Opløsningen stærk- 
ere og stærkere frem. Hans Ældste, der for et Aars- 
tid siden enstemmig havde stillet sig paa hans Side og 
afvist Londoner-Presbyteriets Indblanding, henvendte sig 
nu til den ansete Jurist Sir Edvard Sugden og bad ham 
sige, om Irving virkelig havde Loven for sig, naar han 
hævdede sig, som Præst, udelukkende Ret til at ordne Guds- 
tjenesten i Regent Square. Sir Edvard benægtede hans Ret 
hertil, og med dette Votum i Haanden gik Kirkeværgerne 
til Irving. Han kunde, efter en Uges Betænkningstid, 
kun svare, at det var ham en Pligt at følge Kirkens 
store Hoved og Tilsynsmand, og hvis Kirkeværgerne 
ikke vilde tillade ham at gøre sin Pligt, stolede han paa, 
at Gud vilde aabne ham og Menigheden et andet Fri- 
sted. Efter dette Svar klagede Kirkeværgerne til Lon- 
doner-Presbyteriet, og Irving forberedte sin Menighed 
paa, at Kirken i Regent Square rimeligvis vilde blive 
lukket for dem. Han sendte Kirkeværgerne et Brev, i 
hvilket han fremstillede sig som „vor Herres Jesu Kri- 
sti Tjener, der af Gud har faaet den Ære at bringe for 
Dagens Lys et helt System af dyrebar Sandhed, og 
især at forkynde dette Land den glade og herlige Tidende 
om hans snare Komme" ; og han formanede dem til 
ikke at slukke den Lampe, der var tændt i hans Kirke. 
Han skal ogsaa have spurgt Lord Melbourne, den senere 
Førsteminister, til Raads, og efter at have hørt Irvings 
Selvforsvar skal Lord Melbourne have sagt: „Deres 
Argumenter ere beundringsværdige, men — De maa 
give efter!" 

Irving vilde imidlertid ikke give efter, og Sagen 
for Presbyteriet gik sin Gang. Efter at Irving og Vid- 
nerne vare afhørte, kendte Presbyteriet for den skotske 

Kirke i London med dyb Beklagelse (2. Maj 1832) for 
Ret, at Irving havde gjort sig uskikket til at være Præst 
i den skotske Nationalkirke, og at han skulde fjernes 
fra sit Embede i London. Da Irving og hans Menig- 
hed næste Morgen mødte ved Kirken i Regent Square, 
fandt de dens Døre lukkede. Det varede dog ikke 
længe, inden de havde faaet lejet sig et nyt Lokale i 
Gray's Inn Road — en Sal, hvori Robert Owen i sin 
Tid havde prædiket sine kommunistiske Lærdomme. 
Allerede den 6te Maj kunde de dér holde en stor Nadver- 
gudstjeneste for omtrent 800 Kommunikanter, og dér 
afholdtes i nogle Maaneder Sidestykket til Aposteltidens 
„Gudstjeneste i Husene", medens L:ving prædikede for 
Folket under aaben Himmel paa Britannia Fields og i 
Islington Green, som Apostlene daglig havde prædiket 
i Templet. Og baade i Forsamlingssalen i Gray's Inn 
Road og ved Gudstjenesterne under aaben Himmel hør- 
tes jevnlig de Raab, der for Irving vare et uforkasteligt 
Vidne om, at den nye Pintse var oprunden. 

Men denne Pintsetid var rig paa Prøvelser for Irving. 
Medens han førte sin Sag for Presbyteriet i London, 
kom Robert Baxter til ham og fortalte ham, at han 
var naaet til den Overbevisning, at de Profetier, han 
havde fremført, skyldtes en Løgner- Aand, ikke Guds 
Aand. Dette var et haardt Slag for Irving; thi Baxter 
havde været en af de mægtigste Profeter, flan havde 
erklæret, at Gud havde kaldet Nikolaj Armstrong, en irsk 
født anglikansk Præst, til Apostel, medens Irving skulde 
være en mægtig Profet med Profeter under sig som 
Elisa. Han havde forudsagt, at han selv og hans Hustru 
en bestemt Dag skulde døbes med Ilddaaben, og meget 
andet. Miss Cardale havde stadfæstet disse Profetier ved 
at sige, „at Baxter var en Profet, ja mere end en Pro- 
fet, en udvalgt Sten i Herrens Hus". Da Ilddaaben 
udeblev, begyndte imidlertid Baxters Anfægtelser, og til- 
sidst mente han at maatte sige Irving, . at han havde 

tabt Tilliden til sine egne Profetier. David Brown har 
i sine Erindringer om Irving i) fortalt, hvorledes en lille 
Kreds af de Nærmeste var samlet til Frokost i Irvings 
Præstegaard, hvor Miss Cardale profeterede om, hvad 
der snart skulde ske. Hun var næppe bleven færdig, 
før der blev ringet paa Gadedøren, og Pigen meldte 
en Fremmed, der straks maatte tale med Præsten. Ir- 
ving gik ud, men efter fem Minutters Forløb kom han 
tilbage og sagde: „Lader os alle bede!" Derpaa knæl- 
ede han og hele Forsamlingen, og Irving bad: „Herre! 
hav Barmhjertighed med din kære Tjener, som er kom- 
men for at fortælle os, at han er bleven bedragen, at 
hans Ord aldrig har været fra oven, men fra neden, at 
det altsammen er Løgn. Hav Medlidenhed med ham, 
Herre! Fjenden har faaet Overhaand over ham, og 
han er kommen hid i denne Forvirringens og Bespottel- 
sens Time for at nedbryde Magten i det Vidnesbjrrd om 
dit Værk, vi i disse l)age skulde frembære. Men lad 
dit Værk og din Magt ses af din stakkels Tjener osv." 
Paa de fleste af de tilstedeværende gjorde Baxters Fra- 
fald næppe stort Indtryk, men efter den Dag tog Irvings 
unge Medhjælper, David Brown, Mod til sig og erklærede 
Irving, at ogsaa han var kommen i Tvivl med Hensyn til 
Ægtheden og Sandheden af de Profetier, der vare frem- 
førte. Da Irving nogen Tid efter mødtes med sin for- 
rige Medhjælper, sagde han: „De har forladt os, Mr. 
Brown." Brown svarede: „Ja, Mr. Irving, det har jeg, 
men, som De véd, ikke saa længe der var Skygge af 
Grund til at tro, at dette Værk var af Gud. Men da 
jeg ikke længer kunde tro det, havde jeg intet Valg." 
Hertil sagde Irving, efter et Øjebliks Pavse, med dyb 
Bevægelse: ,,Deres Forstand har fordærvet Dem." ^Ja," 
svarede Brown, „jeg indrømmer, at dette skyldes min 



1) Anf. Skr. 272 f. 

Forstand. Jeg er ansvarlig for Brugen af den; og jeg 
har brugt den." 

For de allerfleste i den profetiske Kreds havde Baxters 
Tilbagetræden dog intet at betyde. Dér var man overbevist 
om, at Irvings Kirke var Tidernes mærkeligste Tegn, 
Tegnet, Guds Ark i Dagons Tempel. Og trods al Mod- 
gang arbejdede man dér videre paa at bringe Profetien 
frem ved alle Gudstjenester og paa at følge alle profe- 
tiske Vink. I den Henseende var det en stor Lykke 
for Kredsen, at den rige Henry Drummond havde stil- 
let sin store Formue til den profetiske Skoles Raadighed. 
Derved blev den i Stand til at holde Tidsskriftet The 
Morning Watch gaaende og til at flytte ind i et Hus i 
Newman Street, hvor der blev indrettet en rummelig Bede- 
sal med den Ordning, som Profeterne havde foreskrevet. 
I den ene Ende af Salen førte Trin op til en Forhøj- 
ning, paa hvilken der var syv Pladser; den midterste var 
bestemt for Menighedens Engel (Joh. Åab. 2, 1, 8. osv.), 
de tre paa hver Side for de Ældste. Bag dem var 
der endnu to Rækker, som hver bestod af syv Stole. 
1 den ene Række sad Profeterne med Mr. Taplin i 
deres Midte; i den anden Diakonerne. Engelen skulde 
lede Gudstjenesten, de Ældste skulde prædike og udlægge 
Skriften, og Profeterne skulde profetere, naar Aanden 
kom over dem. Bedesalen i Newman Street stod aaben 
14 Gange om Ugen, 10 Gange for alle, 4 Gange alene 
for Menighedens Medlemmer og nogle faa fromme Per- 
soner, der vare forsynede med særlig Tilladelse. Irving 
var nu kun denne Menigheds „Engel", og han maatte som 
saadan bøje sig baade for Profeterne og for de nye 
Apostle, som Aanden efterhaanden udpegede. 

Efter Bruddet med Kirkeværgerne i Regent Square 
og Indretningen af Bedesalen i Newman Street kunde den 
nye Profeti frit udfolde sig og .tilvejebringe den Ordning, 
der formentlig satte Menigheden i Stand til paa bedste 
Maade at berede sig til Herrens nære Genkomst. Men 

nu var det klart for alle, at Irving ikke længer var 
skikket til at være Præst i den skotske Nationalkirke. 
Inden han brød afgørende med sit Fædrelands 
presbyterianske Kirke, skulde dog den Anklage, der var 
rejst imod ham i Anledning af hans Lære om Kristi 
Fødsel i syndigt Kød, finde sin Afgørelse for Presby- 
teriet i Annan. Den 13de Marts 1833 traadte han, 
ledsaget af et Par Venner og Profeter fra London, 
frem i den Kirke, hvor han var døbt og ordineret, og 
den Sag, der efter Carlyles Ord burde have været af- 
gjort paa Patmos, under Apostlen Johannes' Forsæde, 
fandt sin Afgørelse i den lille Landsbykirke, der var 
tæt fyldt af 2000 Tilhørere, for et Presbyterium, der 
næppe var skikket til til fulde at forstaa den Teologi, 
over hvilken de skulde sidde til Doms. Naar Irving 
paastod, at der i Herrens menneskelige Natur var syn- 
dige Anlæg og Tilbøj ligheder (sinful properties, disposi- 
tions and inclinations), vilde han have Ordet Natur 
understreget. Han synes at have ment, at da Kristus 
paatog sig menneskelig Natur uden at blive en menne- 
skelig Person — thi det vilde være Nestorianisme — 
kunde man tilskrive hans Menneskenatur Syndighed og 
dog hævde, at han var en syndfri Person. Denne Teo- 
logi hvilede uden Tvivl paa en daarlig Psykologi; men 
man tør vel, uden at sige for meget, trøstig paastaa, at 
flere af de brave Mænd i Annan-Presbyteriet ikke have 
forstaaet, hvor Irving egentlig vilde hen. Paa den 
anden Side maa man indrømme dem, at de med rette 
forkastede Irvings Lære, der forøvrigt ikke var ny i 
Kirkens Historie; thi den, der „ikke kendte til Synd", 
kan ikke have været født med et syndigt, af syndige An- 
læg og Tilbøjeligheder smittet, Legeme. Da Dommen 
var falden, udbrød en af de Profeter, der vare fulgte 
med Irving: „Op, afsted! afsted! Flygt bort! I kunne 
ikke bede! Hvor kunne I bede! Hvor kunne I bede til 
Kristus, som I fornægte! Afsted, afsted! Flygt, flygt!" 

Efter Presbyteriets Fordømmelse var Baandet helt 
bristet iraellem Irving og det Kirkesamfund, hvis Tjener 
han hidtil havde været. Men da han kom tilbage til 
London efter den oprivende Scene i Annan, ventede 
der ham nye Pinagtigheder. Profeterne lod ham høre 
ilde, fordi han var bleven nogle Dage i Skotland for at 
prædike og tage Afsked med Slægt og Venner i Steden 
for at vende tilbage til London straks efter Afsættelsen; 
den, der lægger Haanden paa Ploven, maa ikke kaste 
Blikket tilbage. Og Irving fik det profetiske Regimente 
endnu stærkere at føle. En Søndag, da han vilde døbe 
et Barn, lød der en Røst, som sagde, at Skotlands 
Kirke kunde tage, hvad Skotlands Kirke havde givet, 
og at han derfor ikke turde uddele Sakramenterne, før 
han havde modtaget en ny Indvielse. Irving bøjede sig 
med vanlig Ydmyghed for denne Røst og sad en Tid 
stille som den ringeste af alle. indtil han „ved Profeter 
og Apostle" højtidelig, blev kaldet til at være Engel eller 
Hovedpræst for den Menighed, der samledes i Newman 
Street. Indvielsen fandt derpaa Sted ved Apostlen Oardale. 

Carlyle paastaar, at Irving var alt andet end vel til 
Mode, da han saaledes helt var kommen i Profeternes 
Vold; og det er meget troligt. Han skal til Henry 
Drummond have sagt: „Jeg skulde have holdt Thomas 
Carlyle nærmere til mig; hans Raad, hans Dadel eller 
Ros vare altid trofaste, og faa have saadanne Øjne." 
Det er dog vist mere end tvivlsomt, om Carlyles Raad 
virkelig kunde have haft nogen Betydning for ham. 
Naar han selv troede at mærke Aandens Vingesus, 
talte Carlyle om Bedlam og Kaos, og de to Venner 
vare lige saa uenige om den gamle som om den nye 
Pintses Betydning^). 



^) Da Carlyles Memoirer vare udkomne, gav jeg i „Dagbladet** 
en Skildring af Forholdet mellem Carlyle og Irving. Den er 
optagen i mine: Karakteristiker og Kritiker (Kbhvn. 1884). 

Og trods den Glæde, Irving havde følt ved at se 
den nye Profeti vinde Tilhængere alle Vegne,* var han 
aandelig og legemlig bleven en brudt Mand. Da han i 
1833 igen mistede et lille Barn, fik han en ny Sorg i 
Hjemmet, der var dobbelt tung, fordi baade han og hans 
Hustru vare overbeviste om, at deres lille Ebenezer var 
tagen fra dem til Straf for deres Synder* De grublede 
over, hvilken Synd det kunde være. Herren vilde ramme 
ved den Sorg, der gik Forældrene saa nær til Hjerte, 
og Irvings Hustru kom til det Resultat, at deres lille 
Søn var bleven syg til Straf, fordi Irving, som ovenfor 
omtalt, var bleven nogen Tid i Skotland i Steden far 
straks at vende tilbage til London. 

I Januar 1834 rejste Irving, d^nne Gang med 
Profeternes Tilladelse, igen til det kære Skotland, hvis 
Skønhed han altid længtes efter, naar han sad i det 
taagede London. Nu gjaldt Rejsen alene Edinburgh, 
hvor der var dannet en katolsk-apostolsk Menighed un- 
der Ledelse af en tidligere presbyteriansk Præst, Mr. 
Tait. Der var mange flere Folk i Mr. Taits Kirke, end 
denne kunde rumme, men Edinburghs Borgere flokkedes 
ikke mere om Irving, som da de fyldte Vest-Kirkena 
store Hvælvinger. Dengang kom han af egen Drift; nu 
var han kun en Udsending fra andre. Da havde han 
følt sig som en Apostel, sendt fra Gud med Budskabet 
om Herlighedsriget; nu kom han som en Engel, der 
stod under Apostles Tilsyn og Ledelse. En Maaned 
senere rejste ogsaa Cardale og Henry Drummond i deres 
Egenskab af Apostle til Edinburgh for at indvie denne 
Menigheds Engel, og de besøgte tillige flere andre 
Steder, hvor der havde dannet sig katolsk-apostolske 
Kredse. 

Efter Hjemkomsten fra Edingburgh gjorde Irving 
en Tidlang sin Gerning i al Stilhed; men han foretog 
et Skridt, som han siden regnede for en stor For- 
syndelse. Paa en Profets Bud, men uden en Apostels Til- 

ladelse, udsendte han Evangelister, der skulde drage 
rundt og prædike om de Helliges Indsamling og Kristi 
nære Genkomst. Da Apostlene vare vendte tilbage, 
maatte han høre ilde for dette. Snart efter lød der dog 
en profetisk Røst om, at Irving igen skulde sendes til 
Skotland, hvor han vilde gøre en rig Høst. Da denne 
Profeti blev godkendt af Apostlene, blev han i Septbr. 
1834 sendt til Skotland, og han rejste bort— for aldrig 
mere at vende tilbage til Newman Street. Carlyle, der 
da saa' ham for sidste Gang, siger, at han var bleven 
helt forandret. Hans Ansigtsudtryk var snarere blevet 
endnu venligere, men det ravnsorte Haar var graat, ved 
Tindingerne snehvidt; hans Pande og Kinder vare furede 
af dybe Rynker, og hans Skikkelse syntes at have tabt 
den gamle Elasticitet og Styrke, skønt han endnu som før 
holdt sig rank. 

Da han kom til Liverpool, brød den Sygdom, der 
saa længe havde ulmet, frem med stor Heftighed, og 
der blev sendt Bud efter hans Hustru, som var bleven 
tilbage i London hos de tre Børn. Saasnart hun var 
stødt til sin Mand, rejste han, febersyg og mat, til Søs 
til Glasgow, hvor han haabede at udrette meget. Lægen 
havde erklæret, at han efter al Sandsynlighed ikke vilde 
komme over Vinteren, og han havde raadet den brystsvage 
Mand fra at gaa mod Nord, til Arbejde i den kolde 
Aarstid, i Steden. for at søge Hvile i et mildere Klima. 
Men baade Irving og hans Hustru vilde afsted, i Tillid til 
det profetiske Ord, paa hvilket de havde foretaget deres 
Rejse. Da han kom til Glasgow, havde han endnu saa 
mange Kræfter, at han med skælvende Haand kunde 
skrive to Hyrdebreve, i hvilke han bekendte de Synder, 
han og hans Menighed havde gjort sig skyldige i, 
navnlig ved at handle efter en Profets Bud, uden en 
Apostels Myndighed. Af og til red han sig en Tur paa 
ensomme Veje, og ikke sjælden samlede han sine Venner 
i sit Værelse. Dr. Story kom fra Rosneath for endnu 

engang at se ham. Han stod Irving meget nær fra de 
gamle Dage, og Irving havde sagt til en af sine Nærmeste, 
at han sjælden bad til Grud uden ogsaa at bede om, at 
Robert Story maatte blive bragt til at se Sandheden, 
som han selv saa' den. Da dé sidste Gang mødtes, 
udviklede Story for ham, hvorfor han ikke kunde dele 
sin Vens Opfattelse af den profetiske Bevægelse, og han 
lagde navnlig Vægt paa alle de svage Sider, han havde 
opdaget hos de Hellige, der formentlig talte med Tunge 
og foretog Helbredelser. Irving lod sig dog ikke rokke. 
Han sagde kun: „Ja, Broder, du har set Brødrene 
komme tilkort i Privatlivet; jeg har hørt den evige 
Aands Røst i Menighedens Midte!" 

Men for Irvings Sygdom groede der ingen Urter, og 
dens Løb kunde ingen af de formentlige Naadegaver 
standse. Kræfterne tog mere og mere af, og den 8de 
Decbr. døde han. De sidste hørlige Ord, der kom fra 
hans Læber, vare: „Naar jeg dør, saa dør jeg for 
Herren. Amen!" 

Alle kristelig sindede Mænd i Glasgow fulgte Dr. 
Chalmers' gamle Medhjælper til Hvile i CHasgow-Dom- 
kirkens Krypte. Mange saa' i ham en vildledt Sværmer, 
men ingen kunde nægte, at han havde virket mægtig til 
Guds Riges Fremme i hele det forenede Kongerige, og 
at han havde haft det kærligste Hjerte. 

Da Biskop Samuel Wilberforce i 1862 traf sammen 
med Carlyle og hans Hustru, faldt Talen paa Mrs. Oli- 
phants Skildring af Irving. Carlyle udtalte da, at 
Forfatterinden efter hans Mening ikke havde forstaaet 
Irving, fordi hun ikke havde set, at Kærligheden var 
Hovedpunktet i Irvings Karakter^). Han var, som 
Carlyle sagde, den mest frisindede og broderkærlige, 
den braveste menneskelige Sjæl. 



1) Life of Samuel Wilberforce. III, 64. 

Den Sandhed, som i dette Skrift vil blive hævdet^ 
er denne: Kristi Autoritet hviler paa et overnaturligt 
Vidnesbyrd. For klart at forstaa dette, gælder det først 
om at fastsætte Betydningen af disse to Udtryk: Det 
overnaturlige og Autoriteten. Herom handles i Bogens 
første Kapitel. 



FØRSTE KAPITEL. 



Det overnaturlige og Autoriteten. 

XI vad er det overnaturlige? Svar: Det, som rager 
op over Naturen. Denne Definition forudsætter, at man 
er paa det rene med, hvad der forstaas ved Ordet: 
„Natur". I et Skrift af en berømt Forfatter er jeg stødt 
paa følgende Ræsonnement: „Naturen er alt, hvad der 
har Tilværelse; der gives altsaaikke noget overnaturligt." 
Mod den dragne Slutning er der intet at indvende. Hvis 
virkelig Naturen er alt, saa gives der ikke noget over- 
naturligt af den simple Grund, at udenfor alt er der ~ 
intet. Men de Mennesker, som tale om et overnaturligt 
Rige, der for dem er en Virkelighed, de tage hellerikke 
Ordet „Natur" i Betydning af alt, hvad der har Til- 
værelse. Det opstillede Ræsonnement er ikke alvorligt; 
det er ikke engang spidsfindigt. 

Ifølge Ordets Etymologi betegner Natur det, som er 
blevet frembragt, i Modsætning til hele Tilværelsens 
evige Princip; men i den Betydning tages Ordet ikke, i 
alt Fald meget sjældent. I den Anvendelse, der som 
oftest gøres af Ordet „Natur", betegner det den fysiske 
Verden og den levende Plante- og Dyre- Verden, altsaa 
med Udelukkelse af Menneskene. Det er i den Forstand, 

at man taler om Naturvidenskaber i Modsætning til de 
Videnskaber, hvis Genstand Mennesket er. 

Ved Behandlingen af mit Emne tager jeg Ordet 
„Natur" i en mere almindelig Betydning. Det betegner 
baade i den materielle og i den moralske Verden 
en Tingenes Tilstand, som kan kendes ved Hjælp af 
almindelig Erfaring, en Samling af Fænomener, som 
styres af videnskabelige Love. I Fysiken er saaledes 
den almindelige Tyngdekraft en Naturlov, der er saa 
anerkendt, at den er naaet til al den Vished, . som er 
mulig for Menneskeaanden. I Biologien fastslaar man, 
at Døden er et afsluttende Fænomen, at, med andre 
Ord, en virkelig død Organisme aldrig vender tilbage til 
Livet. For den almindelige Erfaring foreligger her en 
„Naturlov", der er ligesaa grundfæstet som Tyngdeloven. 
I Psykologien kan man, uden at møde en almindelig Mod- 
sigelse, antage som afgjort, at Tragten efter Lykke er 
Noget, der hører til Menneskehedens Væsen, og at under 
de gængse menneskelige Livsforhold naar intet Menne- 
ske det Ideal, som han eftertragter. Til Støtte for denne 
sidste Paastand kan man i Overflod hente Argumenter 
baade fra de gamle og de moderne Pessimister. 

En Begivenhed, som er uforenelig med sikre Natur- 
love, har Karakter af en Undtagelse. Er denne ikke 
blot tilsyneladende, men en fuld Virkelighed, saa maa 
den betragtes som overnaturlig, idet den aabenbarer os 
en Tingenes Orden, som er forskellig fra den ved almin- 
delig Erfaring stadfæstede naturlige Orden. Overfor saa- 
danne Kendsgerninger kan vor Tanke indtage en dobbelt 
Stilling. Man kan ligefrem nægte^ at Begivenheden har 
fundet Sted. Indenfor visse Grænser kan Nægtelsen være 
berettiget. Fysiken og Fysiologien formaa i vor Tid at 
gøre Rede for mangfoldige Fænomener, som for vore 
Forfædre viste sig som Undere. Den fremadskridende 
Videnskab kan ligeledes fjerne det vidunderlige i histo- 
riske Fortællinger ved at give en naturlig Forklaring 

af Begivenheder, som i første Øjeblik syntes at gaa ud 
over Naturen. Men hvilken Betydning skulle vi tillægge 
Nægtelsen, naar den holdes inden for de rette Grænser? 
Den Betydning, at man fordrer desto stærkere Beviser 
for de foregivne Kendsgerningers Virkelighed, jo mere 
de have Karakter af Undtagelser. Graar man videre 
og paastaar, at enhver overnaturlig Begivenhed er 
umulig, maa vi spørge, hvorpaa man grunder denne Paa- 
stand. Det vil da vise sig, at den skyldesen Vildfarelse, 
som Menneskeaanden ofte falder i, naar den giver sig 
ustyrligt Løb, uden at agte paa de Grænser, som ere 
satte for den. Man bringes derved til at fremføre 
dumdristige Slutninger, hvorpaa Videnskabens Historie 
giver talrige Eksempler. Men de, som nægte Muligheden 
af overnaturlige Begivenheder, gaa i Reglen ud fra, at 
Naturlovene ikke blot ere almindelige, hvad der er 
Videnskabens Postulat, men ogsaa nødvendige. Hvor- 
fra, spørge vi, har Tanken om denne Nødvendighed sit 
Udspring? Fra Erfaringen? Nej! Alle fra Erfaringen 
hentede Slutninger have ifølge deres Væsen Karakter af 
det fænomenale. Man gør sig skyldig i en grov Vildfarelse, 
naar man fra Fænomenernes Almindelighed slutter til 
deres Nødvendighed. Der gives naive Empirikere, for 
hvem Erfaring er Videnskabens eneste Kilde, og som 
ikke desto mindre forkynde Naturlovenes Nødvendighed, 
ret som om Erfaring kunde overbevise os om en Tings 
Nødvendighed. For en logisk Aand kan Paastanden om 
Naturlovenes Nødvendighed kun have sit Udspring i en 
bestemt Opfattelse af Verdens Tilværelsesmaade. Jeg 
sigter til den Opfattelse, hvorefter Universet har sin Rod 
i et Princip, som udvikler sig med Nødvendighed. Vi 
have her at gøre med en idealistisk Filosofi, som ifølge 
teologisk Sprogbrug har Navn af Panteisme. Efter 
denne Lære er Gud ikke Navnet paa et Væsen, som 
staar over sine Gerninger, men kun Navnet paa den 
universelle Tilværelse: Gud er i sig selv intet, da han 

er alt; Gud er, for at gøte Brug af Skoleudtryk, i 
den Grad Verdens Immanens, at hans Transcendens 
forsvinder. Naar Verden er den vedvarende nødvendige 
Udvikling af et eneste Princip, kan der selvfølgelig ikke 
være Tale om noget som helst overnaturligt. 

Gaar man ud fra en anden filosofisk Opfattelse^ 
kommer man til et helt andet Resultat. De Mennesker, 
som tro paa en fri, skabende Gud, der vel er immanent 
i Verden, for saa vidt denne kun i Kraft af hans Vilje 
har Tilværelse, men som dog, da hans Magt ikke er 
udtømt af hans Gerninger, vedbliver at være transcendent 
i Forhold til denne Verden, de have ingen Vanskelighed 
ved at tænke sig, at denne Magt kan aabenbare sig paa 
en Maade, der falder uden for de af ham selv grund- 
lagte Love. Spørgsmaalet om det overnaturlige er altsaa 
et aabent Spørgsmaal. De, som tillukke det, ere altid 
paavirkede af et eller andet System, for hvis Natur og 
Virkninger de ikke gøre sig klart Bede. Jeg skal her- 
paa anføre et slaaende Eksempel. Ved Indledningen 
til sit Kursus i College de France over Religionens 
Historie har Hr. Réville rettet følgende Ord til sine Til- 
hørere: „Spørgsmaalet om det overnaturlige er for mig 
et ørkesløst Spørgsmaal, thi paa Videnskabens Ene- 
mærker stiller det sig ikke og kan det ikke stille sig. 
Hvad er en Videnskab? Det er Kendskab til en Sam- 
ling af Fænomener og Forklaring af disse. Og hvori 
bestaar denne Forklaring? I Angivelse af de Mellemled, 
som sammenbinde Fænomenerne, og som gøre det muligt 
ved en logisk Slutningsrække at paavise disses Sammen- 
hæng. Men saa snart det overnaturlige kommer imellem, 
afbrydes og kuldkastes Slutningsrækken, og man er ude 
af Stand til atter at sammenknytte de afskaame Traade. 
Heraf følger, at Videnskaben og Mellemkomsten af over- 
naturlige Kræfter ere to helt uforenelige Størrelser, som 
ved den blotte Berøring opsluge hinanden. Saa snart 
den ene af dem viser sig, forsvinder nødvendigvis den 

anden. ^ Hr. Réville udtaler sig her med al ønskelig 
Klarhed. Efter hans Opfattelse indeslutter Videnskaben 
a priori Nægtelse af det overnaturlige. Har man læst 
disse Linier, forbavses man over paa den følgende Side 
af samme Skrift at læse følgende: ,,Jeg siger ikke, at 
Videnskaben bekræfter eller benægter det overnaturlige, 
jeg siger blot, at Videnskaben intet véd derom. ^)'* Hvor- 
ledes kan Videnskaben nægte, kuldkaste det overnaturlige 
og paa samme Tid intet vide derom? Man kan ikke 
være uvidende om det, man nægter, lige saa lidt som man 
kan nægte det, man er uvidende om. Herfra ville vi 
dog se bort. Hvorfor maa det overnaturlige forsvinde^ 
saa snart Videnskaben viser sig? Fordi, svarer man, 
Videnskaben ved en uafbrudt Slutningsrække vil gaa fra 
en Kendsgerning til en anden, for i det, der gaar forud 
for et Pænomen, at finde dettes logiske Tilværelsesgrund 
o : det, der er nødvendigt til Fænomenets Fremkomst. Men 
denne Opfattelse af Videnskaben, som hører hjemme 
ved Studiet af den livløse Materie, kan man ikke op- 
stille som en almengyldig Grundsætning uden at nægte al 
Frihed, Menneskets saavel som Guds. For en konsekvent 
Determinist maa enhver fri Handling vise sig som ovematur- 
lig. De derimod, som ikke ville give deres Samtykke tily 
at et for Fysiken gældende Postulat gøres til en almen- 
gyldig Eegel for vor Tro, vil med en af vor Tid& 
Tænkere sige: „Ideen om det overnaturlige falder sammen 
med Ideen om Guds Frihed og om den Brug, Gud i. 
Forhold til Menneskene gør af sin Frihed."^) 

At gøre Determinisme til Grundlag for den univer- 
selle Videnskab falder sammen med at nægte saavel 
den guddommelige som den menneskelige Frihed. Mod- 



1) LeQon d'ouverture du cours d'histoire des religions au College 
de France par Albert Réville, Paris, Fischbacher, éditeur, 1880. 
S. 35-36. 

2) Pilion, Critique philosophique, 1885, S. 389. 

standerne af den menneskelige. Frihed forstaa Sagen 
ganske paa denne Maade, hvad enten de helt nægte 
Friheden eller — saaledes som Kant — bekræfte den, men 
stille den udenfor Videnskaben. Dette er noget, som 
ikke er gaaet op for visse Forfattere. 

Der gives imidlertid Filosofer og Teologer, som vel 
ikke nægte Skaberens Frihed, men for hvem Tanken om 
hans Visdom er uforenelig med Tanken om hans Ind- 
skriden i Verden. Dette er ejendommeligt for Deisterne 
i den Betydning af Ordet, hvori det tages i det franske 
Akademis Ordbog. Kun en udygtig Arbejder, hedder 
det, trænger til at gøre sit Værk om. Dette Argument 
har sin Gryldighed, naar der kun er Spørgsmaal om en 
mekanisk Skabelse, f. Eks. om et Stueur og en Urmager, 
men det er ganske ugyldigt paa de moralske og religiøse 
Spørgsmaals Omraade. I denne Sfære betragtes Guds 
Indskriden ikke som en Omgørelse af hans eget Værk, 
men som noget, der er foranlediget ved den frie Skab- 
nings Handlinger. 

Man bør vel vogte sig for at sammenblande Ideen 
om det overnaturlige med Ideen om Lune og Forgodt- 
befindende. Det, som man kalder det overnaturlige, 
kan være Indskriden af en Magt, som i en af Love 
styret Verden virkeliggør Love af en højere Orden. En 
af Grundlovene for den moralske Orden er f. Eks. Ret- 
færdigheden, ifølge hvilken Synden bør medføre Straf. 
I Guds Indskriden til Menneskenes Frelse se de Kristne 
ikke et Værk af Lune og Forgodtbefindende, men et 
Værk af Kærlighed og Barmhjertighed, som aabenbarer 
det guddommelige Væsens egentlige Natur. Den højeste 
Godhed, som har aabenbaret sig ved Skabelsen af frie 
Væsner, aabenbarer sig i Forløsningen som Lægemiddel 
mod den skabte Friheds Forvildelser. Det er Skabnin- 
gens Synd, som har spaltet den evige Kærligheds eneste 
Straale uden dog at udslukke denne. 

Jeg vil senere faa Lejlighed til at komme tilbage 

hertil For Øjeblikket gælder det ikke om at godtgøre 
det overnaturliges Virkelighed og endnu mindre om at 
bestemme dets Virkninger, men ene og alene om at paa- 
vise den Ide, som dets Talsmænd danne sig derom. Vi 
gaa nu over til at tale om Autoriteten. 

Det hører Autoriteten til at øve Magt: over Viljen, 
naar der er Tale om Handling, over Fornuften, naar 
der er Tale om Tænkning. Vi have her at gøre 
med Autoritet paa Fornuftens Omraade. Paa Grund af 
sin Umiddelbarhed er den individuelle Tanke Kilden til 
mange Domme, baade falske og sande. Med Hensyn til 
de materielle Fænomener berigtiger den ydre Iagttagelse 
de fejlagtige Domme. Ved i Horisonten at se hvide 
Masser, hvis Spidser genspejle Solens Straaler, bringes 
jeg til at tage disse Masser for Alpernes snedækte 
Toppe. Men Genstandene bevæge sig og forandre 
Skikkelse. Jeg erkender da, at min Dom var falsk, 
idet jeg tog Skyer for Bjerge. Ogsaa med Hensyn til 
sjælelige Fænomener berigtiger Iagttagelsen af det virke- 
lige vore falske Domme. Jeg begiver mig til en For- 
samling med Tanken om deri at finde Glæde, men 
finder kun Kedsomhed. Min Tanke var en falsk Dom, 
som bliver berigtiget. Saavel ved materielle som ved sjæle- 
lige Fænonemer blive saaledes den enkeltes Domme 
prøvede af Erfaring, der enten underkender eller god- 
kender dem. 

Til Erfaringens Autoritet slutter sig Fornuftens. 
Den individuelle Tanke kan ogsaa fare vild paa Ideernes 
Enemærker, men den møder her sin Hersker enten i 
Grundprincipemes umiddelbare Klarhed eller i Bevisernes 
middelbare Vished. Det er fra Matematiken, man henter 
de klareste Eksempler paa den Autoritet, som tilkommer 
Fornuften. Jeg forestiller mig, at det Kvadrat, som 
opføres paa en Linies halve Længde, udgør Halvdelen 
af det Kvadrat, som opføres paa den hele Linie. Men 
jeg bliver kaldt til Orden af den elementære Geometri, 
der beviser mig, at det Kvadrat, som opføres paa Halv- 

delen af en Linie, udgør Fjerdedelen, ikke Halvdelen af 
•det Kvadrat, som opføres paa den hele Linie. 

Med Undtagelse af fuldendte Skeptikere, som, hvis 
de overhovedet ere til, altid udgøre et lidet Antal, 
antage alle, at den individuelle Tankefrihed finder en 
Skranke i Erfaringen og Fornuften. Alt, hvad der ikke 
«r Udbytte af personlig Erfaring eller af personlig Brug 
af Fornuften, forkaster man uden videre som manglende 
Autoritet. Man glemmer imidlertid, at der gives en 
tredje meget rig Kilde til vor Erkendelse: „Vidnes- 
byrdet**. Jeg forestiller mig, at man fra en af Jura- 
Bjergenes Toppe, som viser sig for mine Øjne, kan se 
Byen Lyon. Rejsende, som ere stegne ned fra denne 
Bjergtop, sige mig, at jeg tager Fejl, at man ikke derfra 
kan se Lyon, da denne By er skjult bag en Høj. At 
jeg berigtiger min falske Forestilling, skyldes saaledes 
ikke en Fomuftslutning eller en personlig Iagttagelse, 
som jeg selv vilde have gjort, hvis jeg var stegen op paa 
Bjergtoppen, men det skyldes den Lid, jeg sætter til et 
direkte Vidnesbyrd. — Eller jeg gør mig skyldig i en 
historisk Vildfarelse ved urigtig Angivelse af Tidspunktet 
for en Begivenhed. Ved et anerkendt paalideligt histo- 
risk Skrift bliver jeg bragt ud af Vildfarelsen. At jeg 
her berigtiger min falske Mening skyldes den Lid, jeg 
sætter til en tilforladelig Overlevering af oprindeUge 
Vidnesbyrd, om hvis Troværdighed man ikke tvivler. 
Der behøves ikke megen Eftertanke for at indse, at selv 
hos de mest intelligente Mennesker er den Del af deres 
Erkendelse, som alene grundes paa personlig Iagttagelse, 
rent forsvindende. Ved Siden af den personlige Iagt- 
tagelse og af Fornuften maa derfor „Vidnesbyrdet" 
betragtes som en tredje Kilde til vor Erkendelse, og 
denne Kilde er af væsentlig Betydning. 

Den Vished, som Vidnesbyrdet frembringer, er af 
en anden Natur end den Vished, som frembringes af 
personlig Erfaring og af Fornuften. Hin Vished er 

alb'gevel lige saa grundfæstet som denne. Rejsendes og 
Historiskriveres Beretninger vække ofte kun en mere 
eller mindre stor Sandsynlighed ; men der gives historiske 
og geografiske Kendsgerninger, hvorom man nærer lige 
saa lidt Tvivl som om et fastslaaet fysisk Fænomen eller 
en\ klart godtgjort geometrisk Sætning. Tilværelsen 
af Amerika, hvor jeg aldrig har været, er for mig lige 
saa vis som Tilværelsen af det Land, hvor jeg er bosat, 
og jeg tvivler lige saa lidt om, at Julius Cæsar eller 
Bonaparte har været til, som jeg tvivler om, at jeg selv 
er til. Vidnesbyrdet skaber i første Øjeblik kun en vi& 
Sandsynlighed, men denne bliver til Vished ved en over- 
sanselig Virksomhed af Tanken. En saadan Virksom- 
hed hører til Menneskeaandens Væsen; den danner 
Grundvolden ikke blot for de historiske Videnskaber^ 
men ogsaa for Fysiken, ja selv for Matematiken. 

Er Vidnesbyrdet blevet anerkendt som gyldigt, til- 
kommer der det absolut Autoritet. Vi have Ret til at 
forkaste Paastande, som stride imod Fornuftens Love. 
Men vi have ikke Ret til at nægte en Kendsgerning, 
fordi den synes at staa i Strid med videnskabelige Love. 
Videnskaben er nemlig altid ufuldstændig og udsat for 
at fare vild. En af mange Lærde længe fastholdt Op- 
fattelse har saaledes i den senere Tid undergaaet en 
mærkelig Forvandling. For fyrretyve Aar siden bleve 
Fænomener, som stadfæstedes af Magnetisører, ubetinget 
forkastede af mangfoldige Videnskabsmænd. Blændværk 
og Bedrageri vare saa otte blevne paaviste ved den Slags 
Fænomener, at man havde taget det Parti uden videre 
at vrage ethvert Vidnesbyrd derom. Hypnotiske Studier 
have nu havt til Følge, at mange Lærde anerkende 
Fænomener, der ere saa mærkelige, at tidligere Viden- 
skabsmænd ikke en Gang vilde have undersøgt dem. I 
Dagblade og Tidsskrifter kan man i vor Tid støde paa 
mange Paastande, som fordum vilde have fremkaldt et 
ironisk Smil. Vel ere flere af disse Paastande Genstand 

for berettigede Forbehold og Tvivl, og det synes endog, 
at hos visse Lærde har Lettroenhed undertiden indtaget 
Kritikens Plads. Men uden Hensyn til sandsyndlige 
eller mulige Vildfarelser ere dog saa mange forunderlige 
Fænomener blevne fuldt beyiste, at et logisk Fremskridt 
i Tænkning maa siges her at have fundet Sted. Man 
forstaar bedre end tidligere, at Iagttagelse er Hoved- 
kilden til al Videnskab, at ingen systematisk Opfattelse 
kan holde Stand mod en bevist Kendsgerning, at alene 
«n virkelig Modsigelse berettiger til a priori at forkaste 
en Paastand, og at Usandsynlighed, hvor stor end 
denne maatte være, og Umulighed ikke bør stilles i 
samme Klasse. Vidnesbyrdets Autoritet er derved bleven 
hævdet. 

Beviset for Ægtheden af et Vidnesbyrd maa, som 
alt sagt, staa i Forhold til det, hvorom Vidnesbyrdet 
drejer sig. Er der Tale om almindelige Begivenheder, 
som have nogen Sandsynlighed for sig, saa vil et almin- 
ligt Vidnesbyrd være tilstrækkeligt. Under en voldsom 
Storm har Lynilden slaaet ned gentagne Gange. Man 
fortæller mig, at et Hus derved er kommen i Brand, og 
jeg har ingen Betænkelighed ved at fæste Lid dertil. 
Fortæller man mig derimod en meget ualmindelig Be- 
givenhedy saa fatter jeg Mistro og forlanger Vidnesbyrd 
af særlig Vægt. Det meddeles mig f. Eks., at Lynilden 
er slaaet ned i en Sæterhytte paa Saléve Bjerget og 
har i en Hyrdes Lomme smeltet to Metal-Grenstande, 
uden at Hyrden har taget Skade deraf. Begivenheden 
«r ikke umulig, thi den indeholder ikke noget, der er i 
Modstrid med sig selv, men den stemmer kun lidet med 
anerkendte fysiske og fysiologiske Love. For at tro paa 
den har jeg derfor ikke nok af et Vidnesbyrd, som gaar 
fra Mund til Mund, og om hvis Værd jeg ikke kan 
dømme, men jeg forlanger Beviser, som staa i Forhold 
til Sagens Ualmindelighed. 

Med Hensyn til dette Punkt gøres en nærmere For- 

klaring nødig. At en Begivenhed er sandsynlig bringer 
08 let til at anse den for troværdig. Undertiden kan. 
dog netop Sandsynligheden gøre den Begivenhed, hvorom 
der er Tale, mindre troværdig. G-runden dertil er denne: 
Beretningen om en sandsynlig Begivenhed skaffer sig* 
hurtig Indgang hos os, thi vi ere tilbøjelige til fra det, 
at noget kan være sket, at slutte, at det virkeKg er 
sket. En eller anden meddeler, at en Begivenhed kan 
være gaaet for sig paa en bestemt Maade. Hans Ord 
blive med en liden Tilsætning gentagne af en af hans Til- 
hørere. I Stedet for at fortælle, at Sagen kan forholde 
sig saaledes, fortæller han, at den virkelig forholder sig 
saaledes. Den Slags Forvanskninger ere hyppige. En 
af de mærkeligste er Paastanden om, at Rousseau har 
taget sig selv af Dage. Uagtet denne Paastand ikke 
hviler paa nogen sikker Grund, har den dog funden Til- 
tro, fordi Genfer-Borgerens Karakter gjorde den sand- 
synlig. I alle saadanne Tilfælde have vi at gøre med 
en Formodning, som falskelig forvandles til en Bekræft- 
else. Er der imidlertid ikke Spørgsmaal om en Beret- 
ning, som kan være bleven forvansket, men om et direkte 
primitivt Vidnesbyrd, saa er Reglen den, at man bør 
stille desto større Fordringer til Vidnesbyrdet, jo mere 
den paastaaede Begivenhed fjerner sig fra Tingenen 
almindelige, af Erfaringen stadfæstede Gang. 

Den individuelle Tanke er altsaa undergiven tre 
Autoriteter : Erfaringen, Fornuften og Vidnesbyrdet. 
Hvori bestaar nu Tankens Frihed? Deri at den und- 
drager sig uberettigede Autoriteter, for at give sig ind 
under berettigede. Dette bør være vejledende for 
Kritiken i Ordets videste Betydning. Men der gives- 
Aander, som tragte efter en ubegrænset Frihed, og som 
ikke ville vide af nogen som helst Regel. De ønske ikke 
at komme i Besiddelse af Sandheden, fordi efter deres 
Mening denne Besiddelse vilde sætte G-rænse for Tankens 
Ekskursioner, som give dem Følelse af deres Kraft og 

deres Frihed. Med følgende Ord har Lessing udtrykt 
denne Åandsretning : ^^Det er ikke den Sandhed, som 
et Menneske besidder eller tror at besidde, det er ikke 
den, som bestemmer et Menneskes Værd; det er Menne* 
skets oprigtige Søgen efter Sandheden, som det kommer 
an paa. Thi det er ikke ved Besiddelsen af Sandheden, 
men ved vor Søgen efter den, at vore Kræfter forøges. Be- 
siddelsen gør os indolente, dovne og hovmodige. Hvis 
Gud i sin højre Haand indesluttede den hele Sandhed, 
og i sin venstre Evnen til uophørligt at søge Sandheden 
selv med Vished om bestandigt, at være vildfarende, og 
Gud sagde til mig: Vælg! saa vilde jeg ydmygt vælge 
den venstre Haand og svare: Giv mig, Fader, hvad den 
indeslutter, thi den rene Sandhed er for dig alene.'^ 
Det er med Urette, at man har sat disse Ord ved Siden 
af følgende noksom bekendte Ord af Alexander Vinet: 
„Sandheden uden Søgen efter Sandheden er kun det 
halve af Sandheden.^ En Lære, som passivt modtages 
uden nogen personlig Anstrengelse af Tanken, bærer ikke 
Frugter; den bliver en tom Gentagelse af Formularer^ 
som knytte sig til Hukommelsen. Søgen efter Sandheden 
er Betingelsen for dens frugtbare Besiddelse. Men Vinet 
vilde utvivlsomt have forkastet det Valg, som den tyske 
Filosof gjorde for at have den Nydelse at forøge sine 
Kræfter ved at søge efter Sandheden, selv med Vis- 
hed om bestandigt at være vildfarende. Vinet 
har udtrykkeligt udtalt sig i modsat Retning, da han 
skrev: „En Protestant er et Menneske, som under- 
søger, inden han underkaster sig.^ Efter at have givet 
denne Definition siger han: „Man ser altsaa, at vi ikke 
gaa saa vidt som den Skribent, der for nylig har erklæret, 
at det strider mod Friheden at underkaste sig efter at 
have undersøgt, og at de, som undersøge for at naa til 
Tro — det vil sige, som søge for at finde, og som gaa for 
at ankomme — fordømme deres Aand til en evig Trældom. ^) 



O Nouvelles etudes évangéliques. S. 388. 

Man bør dog ikke dømme Lessing efter nogle 
uheldige Fraser, som maaske gaa ud over hans Tanker. 
Han har ikke fattet, at hans „ydmyge^ Begæring i 
VirkeHgheden er en hovmodig Ytring af en Aand, som 
ikke vil slutte sig til noget som helst, for frit at kunne 
svæve over alle Lærdomme og stolt nyde sin formentlige 
Uafhængighed. Kan man tænke sig en Søgen hen imod 
et Maal, hvis Opnaaelse man paa Eorhaand anser for 
umulig? At give Afkald paa Besiddelse af Sandheden 
er ikke forskelligt fra at forbyde Tankens rette Brug, 
som netop bestaar i at søge Sandheden, og naar man 
har fundet den, at tage Bolig deri. Vi forstaa, og vi 
bør agte den Skepticisme, som følger af Tankens Mod- 
løshed efter en forgæves Søgen; men en selvvalgt Skepti- 
cisme, som man finder Behag i at betragte som en Styrke 
og som Højdepunktet af Frihed, den er i Virkeligheden 
ussel Trældom. Opfattet paa denne Maade falder i 
Tankens Sfære Friheden sammen med Tøjlesløshed i 
den sociale Sfære. Den er en Tankens Sygdom, som 
i forskellig Grad lægger sig for Dagen. Jeg skal anføre 
et ejendommeligt Eksempel paa, hvor vidt Sygdommen 
kan naa. 

Den berømte Kirurg, Professor Pirogroff, som i 
Slutningen af sit Liv syslede med Pædagogik og som var 
Kurator for den ofifentlige Undervisning i Kiew, har 
i sine efterladte Livserindringer udtalt sig saaledes: 
„I den seneste Tid kunde man støde paa Mennesker, 
som ikke vilde finde sig i, at der sattes nogen som helst 
Grrænse for Tanken. Ikke engang, at to og to er fire, 
maatte slaas fast. Min Tanke er fri, hed det; hvis jeg 
vil, antager jeg en matematisk Sætning; vil jeg ikke, 
antager jeg den ikke. Det var ikke gaaet op for disse 
Mennesker, at denne Tankens og Viljens Forvildelse er 
en forfærdelig Sygdom, som enhver bør vogte sig for, 

hyis han ikke vil ende med Selvmord eller med Ophold 
i en Sindssyge- Anstalt." 

Vistnok er dette et yderUgt og temmeligt ene- 
staaende Tilfælde. Antallet af de Mennesker, som ikke 
ville bøje sig for Matematikernes Beviser eller for Fysi- 
kernes Eksperimenter er utvivlsomt saare ringe. Men hvor 
mange Skribenter gives der dog ikke i vor Tid, som, 
naar der er Tale om den aandelige Verden, sætte 
Tankens Frihed i en Løsrivelse fra al Autoritet, og for 
hvem — besynderlige Modsigelse! — Nægtelse af selve 
Sandheden synes at have antaget Karakteren af et 
uomtvisteligt Dogme? 

Tankens Frihed lægger . sig for Dagen i en Søgen 
efter Sandheden, og Kendemærket paa Sandheden er 
Samstemningen mellem Tanken og dens Herre, til hvem 
man giver sig hen som til en berettiget Autoritet Over- 
for uberettigede Autoriteter er Modsætningen mellem 
Frihed og Autoritet paa rette Plads; men i almindeUg 
og absolut Betydning er denne Modsætning ubetinget 
forkastelig. Derom kunne vi ikke tvivle, naar vi klart 
have forstaaet, at Tanken saavelsom Viljen bør søge 
sin Styrer, og at den uden saadan Søgen mister sin 
Tilværelses-Grund. At vi fare vild ved ubetinget at 
fastholde Modsætningen mellem Frihed og Autoritet blive 
vi særligt overbeviste om, naar vi stilles overfor Vidnes- 
byrdets Autoritet. Det er ved en Tillids- Akt, man giver 
sig ind under denne Autoritet. Tilliden kan være mere 
eller mindre grundet; den kan have Karakter af en op- 
lyst Tro eller en blind Lettroenhed, men den er efter 
sit Væsen altid fri. En paatvungen Tillid er i Ordets 
egentlige Forstand en Modsigelse. Sjælens fri Hen- 
givelse danner Grundvolden for den Autoritet, som til- 
kommer gyldige Vidnesbyrd. Det er altsaa Tilliden, der 
frembringer Samstemning mellem Autoritet og Frihed. 

Jeg vender mig nu til den egentlige Genstand for 
min Undersøgelse: Kristi Vidnesbyrd. Det gælder om 

Smaaskrifter til Oplysning for Kristne. IX, 4. 2 

først at angive Indholdet af hans Vidnesbyrd, og der- 
næst at undersøge; hvilken Autoritet der tilkommer det. 



ANDET KAPITEL. 



Indholdet af Kristi Vidnesbyrd. 

Jesu Kristi Lære-Metode er, ligesom alle Religions- 
stifteres, forskellig fra Filosofemes. Han kommer nu 
og da frem med Fornuft-Slutninger, men disse lyde for- 
holdsvis sjældent fra hans Mund, og de danne aldrig 
Grundvolden til hans Forkyndelse. Han lærte dem 
som den, der havde Myndighed; det er saaledes 
tre Evangelister udtale sig herom ^). Han sagde om 
sig selv, at han var Verdens Lys*). En sand Filosof 
forlanger af sine Tilhørere, at de skulle være Disciple 
af Sandheden; Jesus derimod opfordrer Tilhørerne til at 
blive sine Disciple. Og dog tilbageviser han enhver 
personlig Myndighed, som ikke har sin Kilde i hans 
Enhed med Gud og i hans umiddelbare Samfund med 
en Verden, som ligger udover almindelig Erfaring'). 
Denne hans Fremgangsmaade finder sin Forklaring deri, 
at han er kommen som Vidne om de guddommelige Ting. 
Som saadan var han bleven forudforkjmdt af Døberen 
Johannes, der sagde om ham: Den, som kommer 
ovenfra, er over alle; hvad han har set og hørt, 
det vidner han*). I sin Samtale med Nikodemus an- 

m * 

1) Matth. 7, 29. Mark. 1, 22. Luk. 4, 32. 

«) Joh. 9, 5. 

») Joh. 8, 16; 12, 49. 

*) Joh. 3, 31-32. 

giver Jesus Kilden til sin Ls^e med følgende Ord: Vi 
tale det, vivide, og vi vidne om det, vi have set^). 
Ved en af de højtideligste Begivenheder i hans Liv, da 
han stilles for Pilatus' Domstol, giver han Bomeren, der 
spørger ham om Beskaffenheden af hans Sendelse, føl- 
gende Svar: Jeg er kommen til Verden, at jeg 
skal vidne om Sandheden^. Han siger ikke 
blot, at han vidner om Sandheden; men at det at 
vidne om den er Maalet for hans Komme til Verden. 
Heri maa vi søge Grunden til, at Paulus ved at op- 
muntre sin Discipel Timotheus til ikke at skamme sig 
over Evangeliets Lære, kalder denne: Vor Herres 
Vidnesbyrd,^) og at han skriver til Korinthieme, at 
Kristi Vidnesbyrd er blevet stadfæstet i dem.*) 
Vi forstaa nu, hvorfor Kristus ikke støtter sin Lære paa 
Fomuftslutninger, og vi forstaa Beskaffenheden af den 
Myndighed, som han tillægger sig. Om de guddomme- 
lige Ting vidner han som den, der umiddelbart kender 
disse. 

De Forsøg, man har gjort for at finde Kilderne til 
Kristi Lære i græsk eller orientalsk Filosofi, støde paa 
alle Slags Vanskeligheder, da det er lidet troligt, at 
Tømmermandens Søn fra Nazaret var en Lærd eller et 
i Mysterier indviet Menneske. I ethvert Tilfælde kan 
den Mening, man herom maatte danne sig, ikke give 
Kristi Lære en anden Karakter, end den virkelig har. 
Hans Myndighed forbliver den samme, hvad enten han 
forkjmder en Lære, som i absolut Forstand er hans 
egen; eller han sætter sit Sandheds-Stempel paa Tanker, 
som tidligere mere eller mindre have rørt sig i Menne- 
skeaanden. 

Hvad indeholder Kristi Vidnesbyrd? For at svare 

1) Joh. 8, 11. 
«) Joh. 18, 37. 
») 2. Tim. 1, 8. 
1. Kor. 1, 6. 

paa dette Spørgsmaal, maa man begynde med at gøre 
sig Eede for, hvad der danner Hoved-Grundvolden for 
hans Lære. Men her frembyder et foreløbigt Spørgs- 
maal sig. Man kan spørge dem, som ville gøre en 
saadan Sondring, hvad der berettiger dem til at gøre 
Forskel mellem det væsentlige og det mindre væsentlige 
i Religionen. Det gælder her om at fjerne eller at fore- 
bygge en Misforstaaelse. Det vilde være en Misfor- 
staaelse, at beskylde den, der gør Forskel mellem væsent- 
lige og mindre væsentlige Sandheder, for at anmasse 
sig en lignende Myndighed som den, der af alle Kato- 
liker tillægges økumeniske Koncilier, eller som af de 
Eomersk-Katolske tillægges Paven. Om sligt er der 
ikke Tale. Ved en Fremstilling af Filosofiens Historie 
tager ingen i Betænkning at gøre Forskel mellem de 
vigtigste Lærdomme af Plato, Aristoteles, Descartes 
eller Kant, og de Lærdomme, som ere mindre vigtige. 
Hvad stiller sig i Vejen for at gøre noget lignende med 
Jesu Kristi Ord ? Vistnok maa man være i Frygt for, at 
en saadan Undersøgelse vil blive forvansket ved ens 
egne Ideer, det vil sige ved et subjektivt Element; 
men der gives Midler til at give Undersøgelsen et fuldt 
objektivt Præg. Jeg skal angive tvende Midler hertil. 

Man bør for det første agte paa de Ideer, som gentagne 
Gange komme til Orde. Jo oftere en Taler gør Brug 
af bestemte Ord, desto større Betydning tillægger han 
disse. Man har f. Eks. let ved at overbevise sig om, at 
alle de Handlinger, som Jesus Kristus tillægger religiøst 
Værd, have deres Udspring i Hjertet og Samvittigheden; 
at han altsaa fordømmer enhver Handling, som grunder 
i Egennytte eller Forfængelighed. Dette er et af de 
Lærepunkter, han lægger stærkest Vægt paa. Der- 
næst bør man agte paa de Omstændigheder, under 
hvilke hans Ord ere blevne udtalte. Naar Jesus i Be- 
gyndelsen af sin Undervisning henvender sig til de. paa 
Bjerget samlede Tilhørere, eller naar han retter et sidste 

Farvel til sine Disciple, maa vi antage, at han til- 
lægger sine Ord en særlig Betydning. Ved at gøre Brug 
af disse to Midler, hvorved man om fornødent, til- 
bagetrænger Opfattelser, som have en altfor subjektiv 
Karakter, kan man, uden at gøre Fordring paa nogen 
fiom helst Myndighed, forsøge kort at sammenfatte Kristi 
Lære og i klare Omrids fremsætte Indholdet af hans 
Vidnesbyrd. Det er dette, jeg vil gøre Forsøg paa ved 
at angive de Troens Hovedsandheder, som han ifølge 
det nye Testament har givet Udtryk i Ord. Disse Ud- 
talelser indeslutte i sig bestemte Lærdomme, ihvorvel 
disse, efter hvad Professor Frederik Godet med Rette 
bemærker, „ere saare forskellige fra en Dogmatiks Para- 
graffer eller fra en kirkelig Bekendelses Artikler." 

Da Jesus stod i Begreb med at forlade sine Disciple, 
sagde han til dem: I min Faders Hus ere mange 
Boliger.^) Ved disse Ord anviser han sine Disciple et 
Middel til at finde Hvile for den Uro, de i deres Hjerter 
vare opfyldte af ved Udsigten til at miste deres Herre. 
Ordene stadfæste en Virkelighed, hvorom Kristus siger, 
at han kender den: Tilværelsen af det, han kalder sin 
Faders Hus. Disse hans Ord kaste Lys over 
det, der ligger til Grund for den almindelige Religion. 
Denne gaar ud fra, at der gives noget over og ud- 
over det jordiske Liv. Overalt hvor der findes 
Religion, støde vi paa Begreberne „over" og „udover", 
men som oftest ere de ufuldstændige, forvirrede og i 
højeste Grad forvanskede. I Modsætning til Afguds- 
dyrkelsen lærer Jesus, at det, der er over Verden, er 
den eneste sande Gud, og ved at kalde ham „Faderen'' 
nævner Jesus Godheden som et af Guds væsentlige 
Attributer. Mod de plumpe og urene Forestillinger, 
som Menneskene have dannet sig om det, der ligger 
ud over det nærværende Liv, stiller Jesus Ideen om 

') Joh. 14, 2. 

et helligt Samiund, hvortil intet urent og besmittet har 
Adgang. Som højeste Lov for dette aandelige Samfund 
gælder den gensidige Kærlighed, der bringer hvert af 
dets Lemmer til med Opofrelse af Egenkærligheden at 
ville andres Vel; det er den himmelske Faders Rige, og 
Faderen vil alle sine Børns Vel. Samfundet bør begynde 
her paa Jorden for at udfolde sig i Himlen. Religionen 
har tilFormaal at forberede Sjælene til deres fremtidige 
Bestemmelse ved under Jordelivets Vilkaar at udvikle 
det himmelske Livs Spirer. Den kristelige Tros Ele- 
menter finde deres Enhed i den Grundsandhed, som alt 
viser hen til: I Tiden forberedes Sjælene til Evig- 
hedens Liv. 

Gud er Kærlighed; paa denne Grundvold hviler 
hele Kristi Lære. Verdens Skabelse er ikke en nød- 
vendig Udvikling af dens Princip, men en Gerning af 
en fri Skaber, som kalder frie Væsner til ved Opfyldelse 
af hans Vilje at blive delagtiggjorte i hans Saligheds 
Skabelsen har det aandelige Samfunds Lykke til For- 
maal. Den aabenbarer Guds Herlighed, men gennem 
denne fremskinner hans Algodhed. 

Kærligheden, det vil sige: hver enkelts Opofrelse 
for den almindelige Lykke, hvori hans egen er inde- 
sluttet, er det godes sande Væsen, og den højeste Lov 
for Guds Rige, thi ved saaledes at ofre sig opfylder 
man den evige Kærligheds Hensigter. Hvis dette er 
saa, er det indlysende, at Menneskeheden er kommen 
af Lave. De enkelte Viljer ere ikke af sig selv rettede 
paa det almindelige Gode. Hos nogle Lidivider gaar 
Egenkærligheden ud over alle Grænser; andre ere ifølge 
deres Natur medfølende og velvillige. Men overfor den 
absolute Lov maa man sige, at Egenkærlighed er natur- 
lig for det menneskelige Hjerte. Da nu Egenkærlighed 
staar i Strid med Loven for det himmelske Rige, kræver 
Forberedelsen til det evige Liv en Forvandling af 

Viljerne, en Omvendelse, som Jesus Kristus i sin Sam- 
tale med Nikodemus kalder^ Genfødelse. 

Med Tanken om denne Betingelse for at kunne naa 
ind i Himmeriget føler Mennesket sig tynget af Bevidst- 
heden om sin Synd og om sin Skrøbelighed; han føler 
sig skyldig, afmægtig, aandelig syg. Jesus Kristus for- 
kynder sig da som den, der er sendt af Gud for at 
helbrede Syndens Sygdom.^) Til den, som sørger over 
sin Synd, bringer Jesus Tilgivelse. Han sætter sit Liv 
til for sine Venner.*) Hans Blod udgydes til Syndernes 
Forladelse, og ved sit Sakramente, hvori til hans Ihu- 
kommelse hans Disciple deltage, betegner han sin fri- 
villige Død for Verdens Frelse som den væsentlige Del 
af sin Gerning.*) Paa den Modløshed, som Mennesket 
føler ved Bevidstheden om sin Skrøbelighed, raader 
Jesus Bod ved Forjættelsen om Naaden, om Hellig- 
aanden, denne Trøstens og Kraftens Kilde.*) Gennem 
Angeren, hvorpaa Vanddaaben er Symbolet, modtager 
det syndige Menneske Aandens Daab, som har Hellig- 
gørelsen til Følge.*' Egenkærlighedens naturlige Liv 
giver Plads for Kristi, for Kærlighedens Liv. Paa denne 
Maade aabnes Døren til Himmeriges Rige, som syntes 
tillukket for det naturlige Menneskes Elendighed.^) 

Skabelse, Forløsning og Helliggørelse ere de tre 
Hoved-Elementer i Evangeliets Lære. Denne korte 
Sammenfatning af Læren er ikke vilkaarlig; ved Daabs- 
ordet har Jesus selv sat sit Stempel paa den. Faderens 
Navn vækker Tanken om den af Kærligheden styrede 
Skabelses- Akt; Sønnens Navn leder Tanken hen paa For- 
løsningen, og Helligaandens Navn minder os om den 
Helliggørelse, der er Forløsningens Maal. Disse tre 



1) Matth. 9, 12-13. ^ Joh. 15, 13. 

3) Matth. 26, 26-28. Mark. 14, 22-24 Luk. 22, 19-20. 1. 

Kor. 11, 23-26. 
*) Matth. 7, 7—11. Joh. 7, 38—39; 15, 26. 
^) Læseren vil her og andensteds mærke, at Forf. ikke er 

Luthers Discipel. II dg. 

Forjættelser aabenbare, at det timeKge Liv er en For- 
beredelse til Evighedslivet. Dette sidste Liv er den 
aandelige Bolig, som Jesus i billedlig Betydning kalder 
sin Faders Hus. At denne hellige Bolig er en fuld Virkelig- 
hed, det er Kærnepunktet i hans Lære, og det forkyndes af 
ham med Myndighed i Exaft af det inderlige Samfund 
med Gud, der giver ham direkte Kundskab til den gud- 
dommelige Verden. 

Lad os sammenligne de Mennesker, som tage mod 
Kristi Vidnesbyrd, — jeg siger ikke med Materialister og 
Gudsfornægtere; her er Kontrasten saa iøjnefaldende, at 
det er tilstrækkeligt at antyde den — , med de Menne- 
sker, som ere indviede i Oldtidens højeste Indsigt. Lad os 
begive os ind i Sokrates's Fængsel. Athens Vismand 
er stillet overfor Døden. Til Støtte for Sjælenes fort- 
satte Tilværelse efter Døden og de Retfærdiges frem- 
tidige Lykke, udvikler han for sine Venner forskellige 
Argumenter, hvoraf flere have blivende Værd, Fra sit 
Lands religiøse Tradition henter han Ideer, som han 
vel ikke ringeagter, men som han dog ikke slutter sig 
til uden i Forvejen at have renset dem, og han ender 
med at udtale et Haab, hvormed man, saa at, sige, „maa 
fortrylle sig selv." Hans Slutning er, hvad man filosofisk 
maa kalde Sandsynligheden af et tilkommende Liv. Denne 
Sandsynlighed giver dog Tvivlen hos Sokrates et saa 
stort Spillerum, at han, efter i sin Apologi at have ud- 
talt for sine Dommere, „at man i Døden bør være op- 
fyldt af Haab," tilføjer følgende Ord: „Det er paa Tide, 
at vi skilles ad; jeg for at dø, I for at leve. Hvem af 
os den bedste Lod er bleven til Del, véd alene 
Guden." 

Uagtet man ikke ganske kan frikende Sokrates for 
hovmodig Selvtilfredshed, var han utvivlsomt, saa vidt 
vi kunne dømme derom, en af Menneskenaturens bedste 
Stedfortrædere. Hans Forhaabninger med Hensyn til 
det tilkommende Liv finde en Støtte i, hvad Erfaringen 

lærer os. Den menneskelige Sjæl bar Længsler, som 
vidne om, at den har en anden og højere Bestemmelse 
enå den, som kan fyldestgøres i det jordiske Liv. Her- 
paa grunde sig i Reglen de Argumenter, ved hvilke 
man søger at godtgøre Virkeligheden af en Tilværelse 
hinsides Graven. Men Sjælen er nøje knyttet til 
Legemet, og Videnskaben fører klare Beviser for denne 
Sammenknytning. Forsvinder ikke Aanden, naar Legemet 
opløses, ligesom en Lampes Flamme udslukkes, naar 
Olien slipper op? Er Døden ikke Naturens universelle 
Lov? Er det ikke et lønligt Hovmod, som bringer Menne- 
sket til at antage, at denne Lov ikke gælder for ham? 
Herfra de mange Tvivl, som i Oldtiden særligt tyngede 
paa Grækenlands Tænkere. Det Lys, som opklarede 
Sokrates og nogle af hans første Disciple, er under 
Filofiens videre Udvikling snarere mindsket end øget. 
De af vor Tids Historikere, som søge at afsløre det 
gamle Orients Livsopfattelse, have fremdraget Lærdomme, 
hvorefter Tilintetgørelse, eller idet mindste Tilintetgørelse 
af vor PersonUghed, er den mest ønskelige Tilstand. 
Omkring os søger Skepticismen at indhylle alt i Mørke, 
og den moderne Materialisme fordunkler Haabet om det 
hinsidige Liv. For mange af vore Samtidige ere disse 
Skygger tættere, end de vare for Sokrates og Plato. Vist- 
nok bekræfte de fleste religiøse Overleveringer i mere 
eller mindre plumpe Former Virkeligheden af et Liv 
«fter Døden og af en kommende Betfærdighed, men 
ved nøjere Undersøgelse støder man meget ofte paa 
Nægtelse eller paa et med Tvivl blandet Haab, 

Helt anderledes ere de Mennesker, som tage imod 
Xristi Vidnesbyrd. Man kan her anstille en betydnings- 
fuld Sammenligning. Apostlen Paulus skriver til 
Filippenserne, at han ikke véd, om han skal ønske at 
leve eller at dø. Hans Tanke sjmes at være den, som 
Sokrates udtrykker i Slutningen af sin Apologi. Men 
denne Analogi er Blændværk. Disse to Menneskers 

Tanker og Følelser ere væsentlig forskellige, om end dere& 
Ord mere eller mindre ligne hverandre. Paulus har fuld 
Forvisning om Tilværelsen af en himmelsk Bolig, hvortil 
hans Død aabner ham Adgang. Han skriver: Vi have 
ikke det synlige for Øje, men det usynlige^ 
thi det synlige er timeligt, men det usynlige 
evigt. Vi vide, at dersom vor jordiske Telt- 
bolig nedbrydes, have vi en Bygning fra Gud, 
et Hus, ikke gjort med Hænder, et evigt i 
Himlene.^) Han véd, at naarhan kun ser paa sit eget 
og sin personlige Lykke, er det ham tjenligere at dø;^ 
men han véd ogsaa, at han i den nærværende Verden 
har Pligter at opfylde. Derfra skriver sig hans Vaklen. *> 
Denne forsvinder, saasnart han forstaar, at Tiden til 
hans Opbrud er for Haanden, og at Pligten, som binder 
ham til Jorden, er i Færd med at ophjørre. Han giver 
sig da ganske hen til de evige Forhaabninger og^ 
istemmer en Sejerssang^) med Troens Fortrøstning til 
Ham, som havde sagt: I min Faders Hus ere mange 
Boliger. Jeg gaar bort at berede eder Sted.*) 
Vi have med Hensyn til det tilkommende Liv angivet 
Forskellen mellem den Vished, som har sin Kilde i 
Troen paa Kristi Vidnesbyrd, og de med Tvivl blandede 
Forhaabninger, hvortil de Gamles Visdom var naaet. Det 
vilde være let, at paavise en endnu dybere Forskel 
mellem den Tro paa Syndstilgivelse, som kun bæres af 
Tanken om Guds Godhed, og den Tro, som hviler i 
Forvisningen om Kristi Forsonings-Død. 

Væsentlige Elementer i Kristi Vidnesbyrd ere vist- 
nok knyttede til Overleveringer, som Kritiken kan give 
sig i Kast med, og som, vi indrømme det, frembyde 
Vanskeligheder. Men enkelte underordnede Dele af en 

O 2. Cor. 4, 18; 5, 1. 
2) Phil. 1, 22-25. 
8) 2. lim. 4, 6-8. 
*) Joh. 14, 2. 

Bygning bør ikke lade os glemme Hovedpartierne. De 
Kritikere, hos hvem Vanskeligheder med Hensyn til 
uvigtige Spørgsmaal bringe Troens Grundvold til at 
vakle, forekomme mig at ligne Mennesker, som, stillede 
overfor en skøn Domkirke, undersøge hver enkelt Sten, 
og som paa Grund af nogle Mangler ved disse miste al 
Sans for Bygningens Skønhed. Vi gøre vel i at vogte 
os for dette Skær. Et godt Middel dertil er at agte 
paa de Lærdomme, som ere aandelig Næring for de 
Kristne. Troende Sjæle nære sig ikke paa ligelig Maade 
af alle Enkeltheder i deres Kirkes Lære og Kultus 
eller af alle Stykker i den hellige Skrift. Man kan uden 
Vanskelighed angive de Tros-Sandheder, hvorpaa de 
særligt bygge deres Haab og som man, for at bruge et 
Skoleudtryk, kan kalde Postulater for Troens Liv. De 
Aander, som tynges af Tvivl, de Hjerter, som bløde ved 
Tabet af elskede Væsner, eller som kaste et uroligt Blik 
paa den uvisse Fremtid, vide godt, at det evige Livs 
Ord er for Sjælens Syn, hvad Solen er for det legemlige 
Øje. De Samvittigheder, som Syndsbevidstheden ængster, 
vide godt, at Tilgivelsens Ord er Kilden til Haab og 
Fred. Virkeligheden af Golgatas Kors er Genstand 
for en enfoldig Tro, som er grundforskellig fra teologiske 
Granskninger over Maaden, hvorpaa Syndernes Forso- 
ning gaar for sig. De Viljer, som Følelsen af deres 
Skrøbelighed truer med at gøre modløse, ere ikke 
uvidende om, at det er Forjættelsen om guddommelig 
Bistand og Erfaring af Bønnens Kraft, som oprejser og 
støtter dem. Ved at give Agt paa Disciplenes aandelige 
Liv kan man altsaa kende Hovedtrækkene ^af Kristi 
Vidnesbyrd og frigøre disse for underordnede Vanskelig- 
heder. Guds Kærlighed, som vil skænke sine Skabninger 
det evige Liv, Guds Tilgivelse, som er forkyndt og 
erhvervet af Jesus Kristus og som er forjættet de sande 
Angrende, Guds Aand, som er Kraften i vor Skrøbelig- 
hed og som tilbydes de alvorligt søgende, er det. 



28 . Emest Naville. 

hvortil man altid vender tilbage. Ud over Tiden Evighed, 
udover Lidenskabernes og de menneskelige Elendigheders 
Kaos et Guds Rige, hvorfra Synden adskiller os og 
hvortil Barmhjertigheden aabner os Adgang, et Hellig- 
hedens, Glædens og Fredens Rige, som tager sin Be- 
gyndelse her paa Jorden for at udfolde sig i Himlen, 
deri samler sig de Kristnes Tro og Haab. Dette Rige er 
til; om det. drejer Kristi Vidnesbyrd sig; paa dets 
Virkeliggørelse bør vi arbejde i Forhold til de os 
skænkede Kræfter; det er Brændpunktet for al vor 
PUgt. 

Især i vor Tid gøre vi vel i at slutte os til Hoved- 
Elementerne i Kristi Vidnesbyrd og se bort fra de 
sekondære Elementer, som omringe dem. I denne Hen- 
seende vil man kunne betragte den negative Kritiks 
Anstrengelser som et relativt Gode. Nutidens Viden- 
skabelighed rokker hos mange Tilliden til den kristelige 
Overlevering i sin Helhed. Mange Tvivl rejse sig ved 
Teologers Fremstilling af dogmatiske Lærepunkter og 
den rette Forstaaelse af hvert enkelt Stykke i den hellige 
Skrift. De, som ikke formaa at adskille Troens Grund- 
vold fra de Bygninger, som oprejses paa den, ere ulykke- 
ligt stillede. En Tvivl, som opstaar paa Lærens yderste 
Omkreds, kan virke ødelæggende paa Troens Midtpunkt, 
og kan undertiden — der gives mærkelige og sørgelige Eks- 
empler herpaa — kuldkaste Grundvolden for al Moral. Det 
er derfor af stor Vigtighed at fastholde, at det væsentlige 
Indhold af den kristne Tro var til ikke blot før Teologernes 
Arbejder, men ogsaa før Affattelsen af det nye Testa- 
ment. Dette var ikke forfattet, da den døende Stefanus 
overgav sin Aand til Frelseren og for sine Bødler bad 
til Gud saaledes, som kun et ved Evangeliets Kraft 
omskabt Menneske er i Stand til at bede. Før Konci- 
liernes Arbejder, før Fastsættelsen af Kanon tilbad 
Kirken den himmelske Fader, bøjede Knæ for Kristus, 
Forsoneren, og anraabte om Helligaandens Bistand. Naar 

man stedes i Tvivl ved Vanskeligheder, der angaa 
underordnede Spørgsmaal, er det velgørende at tage sin 
Tilflugt til den enfoldige mandige Tro, som fra Begyn- 
delsen har været Kilden til de Troendes Haab. 



TREDIE KAPITEL. 



Beviserne for Kristi Vidnesbyrd. 

Betragtet som Vidnesbyrd har Kristi Lære en ganske 
ejendommelig Karakter. Naar der er Tale om Ting, 
som kunne være Genstand for virkelig Erfaring, kan det, 
som et enkelt Menneske derom udtaler, kontrolleres af 
andre Mennesker. En Rejsende fortæller, hvad han har 
set i et fjerntliggende Land; andre Mennesker kunne 
begive sig derhen. Historieskriveres Beretninger kunne 
vel ikke prøves paa denne Maade, men de maa sættes 
i Klasse med naturlige Vidnesbyrd, det vil sige Vid- 
nesbyrd, som ere blevne til ved Brug af Evner, som alle 
Mennesker mere eller mindre ere i Besiddelse af. Hvad 
der forhindrer os i at kontrollere disse Beretninger, er 
ikke selve deres Indhold, men kun den Tid, som er for- 
løben, siden Begivenhederne fandt Sted. Da Kristi Lære 
drejer sig om en Verden, som staar over almindelig 
Erfaring, om en guddommelig Verden, til hvilken han 
paastaar at have direkte Kendskab, har den en hel 
anden Karakter. Den er et overnaturligt Vidnesbyrd, 
thi den er ikke bleven til ved Brug af Evner, som til- 
høre den menneskelige Natur, i det mindste ikke saa- 
ledes, som denne er i sin nærværende Tilstand. En 
kristelig Teolog, som tager sit Udgangspunkt fra Synde- 

faldet og lærer, at Mennesket før denne Katastrofe 
levede i et umiddelbart Samfund med Gud, vil kunne 
sige, at det ikke er Kristus, som er overnaturlig, men 
at det er Menneskebeden, som er falden i en under- 
naturlig Tilstand. Men ved denne Udtryksmaade tager 
man Ordet „Natur^ ikke i Betydning af det, som er, 
men i Betydning af det, som burde være. Jeg tager 
Ordene i deres almindelige Betydning, idet jeg ved 
„Natur" forstaar Indbegrebet af alt det, som er Gen- 
stand for vor almindelige Erfaring. Kristi Vidnesbyrd 
angaa utvivlsomt ikke den Slags Ting; det har en ganske 
exceptionel Karakter. For at blive troet kræves der 
altsaa exceptionelle Beviser. Gives der saadanne? 

Som Tegn paa sit særlige Samfund med Gud viste, 
ifølge Evangelisternes Beretninger, Jesus Kristus sine 
Disciple hen til det Indtryk, som de maatte faa af deres 
personlige Omgang med ham. Han siger til Filip: Saa 
lang en Tid har jeg nu været hos eder, og du 
kender mig ikke, Filip! Tror du ikke, at jeg 
er i Faderen og Faderen i mig.^) Jesus gjorde 
her Brug af det, som Teologerne kalde de indre Beviser 
for Kristendommens Sandhed. Vi kunne ikke, saaledes 
som Frelserens Samtidige, have personlig Omgang med 
Mennesket Jesus, men vi kunne erfare den Virkning, 
som Evangeliernes Kristus øver paa Hjertet, Fornuften 
og Samvittigheden. I Jesu Ord have vi en sikker Prøvesten 
for vor Sjæls Tilstand, og et Svar paa vore lønlige 
Spørgsmaal. Vor Tro hviler saaledes paa en fast Grund- 
vold. Ethvert Menneske, som véd, hvor han har fundet 
Lys, Kraft, Trøst og Fred, vil holde sig til den, af 
hvem han har modtaget disse Velgerninger. Hans egen 
indre Erfaring sætter ham i Stand til at sige: Jeg véd, 
paa hvem jeg tror. En forstandig Apologet vil 
altid give den Slags Argumenter Fortrin for alle andre. 



*) Joh. 14, 9—10. 

Sjælens umiddelbare Berøring af Eyangeliets Ord og af 
dets Forjættelser er her det afgørende. Man farer dog 
vild, naar man betragter den Slags Argumenter som 
«negyldige, og nedsætter, ja foragter Argumenter, som 
have et objektivt Præg. Jesus bar sig ikke saaledes ad. 
l^aar man ikke vilde tro hans Vidnesbyrd om hans Forhold 
til Faderen, henviste han til sine Gerninger.^) Hvilke 
Gerninger? Saadanne, som havde overbevist Farisæeren 
^ikodemus om, at Gud var med Marias Søn,^) og som 
aabenbarede en Magt, der ikke fandt sin Forklaring i 
de almindelig kendte Naturlove. Vi have her at gøre 
med ydre Beviser for Kristendommens Sandhed. Disse 
Beviser, hvorpaa man tidligere lagde mere Vægt, ere nu 
om Stunder komne i Vanry i en Del af den teologiske 
Verden, og det af tvende Grunde. 

Hovedgrunden dertil er det forskellige Værd, som 
tilkommer hvert af de to Slags Beviser. Den Tro paa 
Kristus, som er en direkte Virkning af hans Magt over 
Hjertet og Samvittigheden, er fra et religiøst Standpunkt 
af langt større Værd end den Tro, som er bygget paa 
ydre Aabenbarelser af hans Magt. Dette er fuld Sand- 
hed. Men at en vis Art Beviser er af ringere Værd 
end Beviser af en anden Art, berettiger os ikke til 
ganske at forkaste disse sidste. Ingen har stærkere end 
Alexander Vinet fremhævet de apologetiske Argumenter, 
isom hentes fra den kristelige Tros Overensstemmelse 
med Menneskesjælens Tilstand og Længsler. Alligevel 
var han langt fra at nære den Foragt, hvormed visse 
Moderne tale om „den religiøse Apologetiks forslidte 
Argumenter." Paa samme Tid som han giver de moralske 
Beviser Fortrinet, klager han over, at de historiske 
Beviser blive i vor Tid altfor meget tilsidesatte og 
foragtede selv af Kristne.^) Han angiver tvende Veje, 

1) Joh. 14, 11. 

^ Joh. 3, 2. 

^) Essais de philosophie morale. S. 37. 

ad hvilke man naar til Tro. Nogle, siger han, paavirke^ 
af ydre Argumenter, andre af den Samstemning, som 
hersker mellem Kiisti Lære og deres Sjæls Trang. Der- 
efter tilføjer han: „Ad denne dobbelte Vej trænger man: 
ind i Troens Asyl. Det stemmer med Guds Visdom, 
hans Retfærdighed og, vi driste os til at sige det, med 
hans Styrelses Ære at aabne Menneskene disse to Veje."^)' 
Professor Frederik Godet udtaler ligesom Vinet, at man 
vel bør stille de moralske Beviser i første Kække, me& 
dog derfor ikke forkaste den Støtte, som Troen finder i 
Kristi overnaturlige Gerninger. 

Mere vægtig er den anden Grund til det Vanry^ 
hvori de ydre Beviser for Kristendommens Sandhed ere 
komne. Evangelisterne meddele os en Mængde af Jesus 
Kristus udførte Gerninger, som aabenbart have Karakter 
af Mirakler. Men Kritiken retter sine Angreb paa saa- 
danne Beretninger. Der gives Mennesker, som kun se 
Myter og Legender i disse overordentlige Begivenheder. 
Hvis man sondrer et Mirakel fra alt, hvad der staar i 
Forbindelse dermed, hvis man overfor den saaledes 
isolerede Begivenhed stiller Spørgsmaalet om dens 
Virkelighed, er det meget forklarligt, at Kritiken straks 
gør gældende, at Beretningen maa sættes i Klasse med 
en Legende. Fortæller man mig, at et Menneske i Mod- 
strid med alle Love om Tyngdekraften har vandret 
paa Søen i et Land, hvor Is er ukendt, saa vil jeg vel 
ikke være berettiget til at erklære dette for en Umulig- 
hed, men, for ikke at være lettroende, vil jeg, inden jeg 
tror derpaa, forlange Beviser, som ere ligesaa overordent- 
lige som selve Begivenheden. Min Ret til at forlange 
saadanne Beviser bliver større, naar jeg er stillet overfor 
Meddelelser om noget, der forlængst har fundet Sted^ 
thi Meddelelserne ere udsatte for de Forvanskninger^ 



^) Discours sur quelques sujets religieux : Les Mystéres du 
Christianisme. S. 20—21. 

som mundtlig eller skriftlig Overlevering fører med sig. 
At grundlægge Kristi Autoritet paa Evangelisternes Be- 
retninger om de overnaturlige Gerninger, som tillægges 
ham. vilde fra et alvorligt historisk Synspunkt være en saare 
mangelfuld Fremgangsmaade. Det Spørgsmaal, som det 
gælder om at faa Svar paa, er følgende: Gives der for 
Fuldgyldigheden af Kristi Vidnesbyrd noget Bevis, som 
upartisk Kritik ikke kan omstøde? Ved en upartisk 
Kritiker forstaar jeg en Kritiker, som ikke, i Lighed 
med Doktor Strauss og hans Følgesvende, gaar ud fra, 
at det overnaturlige er umuligt, og som heller ikke, i 
Lighed med visse Teologer, gaar ud fra, at den skriftlige 
Overlevering om den kristelige Religion er en direkte 
Meddelelse af Gud. For en virkelig upartisk Kritik er 
Spørgsmaalet om det overnaturlige et aabent Spørgs- 
maal. Den skriftlige Overlevering om Kristendommen 
maa derfor undergives en foreløbig Undersøgelse, som 
alene har til Pormaal at stille Begivenhederne i deres 
rette Lys. Naar man ved denne foreløbige Undersøgelse 
har paavist i Kristi Historie en Kendsgerning, som 
utvivlsomt vidner om håns guddommelige Sendelse, og 
dennes overnaturlige Natur derved er bleven godtgjort, 
saa antager Undersøgelsen af Evangelierne en anden 
Karakter. Man vil da ikke kunne indvende noget imod, 
at en Sendelse fra Gud ledsages af Begivenheder, som 
staa over Naturens almindelige Gaug. Med al Agtelse 
for den historiske Videnskabs berettigede Fordringer 
vil Troens Kritik da afløse en Kritik, som hvilede paa 
en Nægtelse a priori. Jeg ønsker nu efter det af saa 
mange andre givne Eksempel at fremdrage Kendsger- 
ninger, som ingen Kritik kan faa Bugt med. 

Den kristne Kirke er grundlagt paa Forkyndelsen 
af, at dens Stifter var staaet op fra de døde. Uagtet 
ingen har rejst eller kan rejse .Indsigelse mod denne 
Kendsgerning, vil jeg dog paa Grund af dens Vigtighed 
udtale mig om den* 

Smaaskrifter til Oplysning for Kristne. IX, 4. 3 

Paa Pinsedagen tager Peter Ordet og holder den 
første apostoliske Tale. Hvad forkynder han? Gud 
oprejste Jesus efter at have løst Dødens Veer. 
Denne Jesus har Gud oprejst, hvorom vi alle 
ere Vidner.^) Mængden samler sig om Peter og 
Johannes i Jerusalems Tempelbygning. Peter gentager 
hvad han alt havde forkyndt: Gud har oprejst 
Livsens Ophav, hvorom vi ere Vidner.^) Kirken 
grundlægges. 1 Menighederne aflagde Apostlene 
med stor Kraft Vidnesbyrd om Herrens, Jesu 
Kristi, Opstandelse.^) De fremtræde først og frem- 
mest som Vidner om Virkeligheden af denne Opstandelse. 
Folkets Øverster forbyde dem at lære i deres Herres 
Navn. De give til Svar: Man bør adlyde Gud 
mere end Menneskene, og tilføje straks efter som 
Grund til deres Ulydighed mod menneskelige Befalinger: 
Vore Fædres Gud oprejste Jesus, hvem I 
hængte paa et Træ og sloge ihjel.*) Peter for- 
kynder Høvedsmanden i Cæsarea Opstandelsen af ham, 
som man havde hængt paa et Træ. ^) I en Rundskrivelse 
til Menighederne begynder han med at love Gud. Hvor- 
for? Lovet være Gud og vor Herres Jesu Kristi 
Fader, som efter sin store Barmhjertighed 
genfødte os til et levende Haab ved Jesu 
Kristi Opstandelse fra de døde.^) Og længere hen 
i Brevet betegner den samme Apostel Kristi Opstandelse 
som Grundvolden for de troendes Haab og Tro. Gud 
oprejste Jesus fra de døde, for at eders Tro 
og Haab maa være til Gud.^) Synagogforstandeme 

1) A. G. 2, 24-32. 
>) A. G. 3, 15. 
8) A. G. 4, 33. 
*) A. G. 6, 30. 
») A. G. 10, 40. 
•) 1. Pet. 1, 3. 
») 1. Pet. 1, 21. 

i Antiokia og i Pisidien anmode Paulus om at tale til 
Folket. Han forkynder da, at hans Herre er bleven 
korsfæstet, at de toge ham ned af Træet og lagde ham 
i en Grav, men at Gud oprejste ham fra de døde.*) 
Hvad var Grunden til, at den samme Paulus fremkaldte 
Atheniensernes Spot, efterat disse, saa længe han blot 
talte til dem om Guds Tilværelse, uden Afbrydelse havde 
hørt paa ham? Grunden var den, at han forkyndte 
Kristi Opstandelse.*) Hvorfor bliver han af den romerske 
Landshøvding Eestus behandlet som en afsindig? Fordi 
han til Kong Agrippa taler om Kristi Opstandelse.') 
Blandt de Breve, han skriver til Menighederne, er der 
næsten ikke et eneste, hvori han ikke fremdrager denne 
Begivenhed. Han taler derom til Romerne, Korinthierne 
Gaiaterne, Efeserne, Kolossenseme, Thessalonikeme, til 
sin Ven og Discipel Timotheus.*) I Brevet til Romerne 
siger han, at det er ved Opstandelsen fra de døde, at 
Jesus blev kundgjort som Guds Søn. I Brevet til Ko- 
rinthierne fortjene tre Punkter særlig at mærkes. For 
det første, at Kristi Død og Opstandelse angives som 
et Hoved-Element af Evangeliets Forkyndelse; dernæst, 
at Apostlen ikke egentlig forkynder Opstandelsen, men 
minder sine Læsere om, at den udgør en Grundartikel 
af den Tro, som er bleven prædiket for dem, og som de 
have taget imod paa en Tid, der ligger forud for hans Brevs 
Tilblivelse ; og for det tredie, at Apostlen tillægger denne 
Begivenhed en saa stor Betydning, at han udtrykkelig 
erklærer, at hvis Kristus ikke er staaet op, saa er hans 
Prædiken Tant, og hans Disciples Tro er da ligeledes 
Tant. De Kristne have været saa levende gennem- 
trængte af Sandheden heraf, at de til Erindring om 



1) A. Gr. 13, 30. 
«) A. G. 17, 31—32. 
8) A. G. 26, 23-24. 

*) Rom. 1, 4; 4, 26. 1. Kor. 6, 14; 16, 4, 13, 14, 17. Gal. 1, 1. 
Eph. 1, 20. Kol. 2, 12; 3, 1. 1. Thes. 1, 10. 2. Tim. 2, 8. 

3* 

Kristi Opstandelse ikke blot have indstiftet deres for- 
nemste Højtids-Fest, men ogsaa have villet, at den 
egentlige Hviledag skulde minde om denne store Be- 
givenhed. Sabbaten blev Søndagen, og hver Søndag 
skulde opvække de samme Følelser som Faaskefesten. 

En Mængde Tekster og Kendsgerninger gør det 
altsaa utvivlsomt, at Kristi Opstandelse har været et 
Kærnepunkt i Apostlenes Forkyndelse af Evangeliet. Vi 
kunne ganske slutte os til følgende Ord af Louis Thomas: 
„Efter hvad der fra alle Sider indrømmes har den kristne 
Kirkes Indstiftelse til G-rundvold: Troen paa den Kors- 
fæstedes Opstandelse." ^) Denne Paastand er saa vis, som 
en historisk Faastand kan være. 

Kristi Opstandelse er en Trossag for enhver Kristen 
og en Hoved-Støtte for hans indre Liv. Mennesker, som 
udelukkende have deres Blik rettet paa Sjælenes Tilstand, 
som er Troens subjektive Side, spørge vel, hvorledes Tro 
i dette Ords inderlige og dybe Betydning kan finde 
Støtte i en Begivenhed, som er af ren objektiv Natur. 
De spørge fremdeles, hvorledes Sjælens Samfund med 
Gud kan gøres afhængig af en historisk Kendsgerning. 
Vi maa indrømme dem følgende: Den Tro, at Jesus af 
Nazaret er opstaaet levende af Graven, har i sig selv 
og kun som Tilslutning til en Beretning herom intet 
religiøst Værd. Men at forstaa Sagen paa saadan 
Maade røber stor Overfladiskhed. Hvorfra skrev sig den 
Myndighed, hvormed Apostlene forkyndte Kristi Op- 
standelse? Ikke derfra, at de forkyndte en blot historisk 
Begivenhed, men derfra, at de vidnede om den Sejer, 
som Livets Fyrste havde vundet over Døden.*) De, som 
troede derpaa, oplevede, at Tvivlens og Vantroens 
Skyer forsvandt og gav Plads for en himmelsk Syns- 
kreds. Overfor den Forgængelighed, der er Særkendet 



^) La résurrection de Jesus Christ, etude biblique par Louis 

Thomas. Geneve, 1870. 
2) A. G. 3, 15. 



Kristi Vidnesbyrd. 37 

for alle jordiske Ting, grebe de Eoqættelseme om det 
sande Liv. For den Kristne er Kristi Opstandelse ikke 
et enkelt Menneskes Opstandelse, men den er Menne- 
skets, Menneskehedens Opstandelse i Jesu Kristi Person, 
i ham, der har villet lide Korsets Død og aabne Himme- 
rigets Port for dem, som have Samfund med ham. Kristi 
Opstandelse er for den troende Pantet paa hans egen 
Opstandelse. Han véd, at Gud har baade oprejst 
Herren og skal oprejse os formedelst sin 
Kraft.i) I Korset paa Golgata finder han sin Synds- 
Tilgivelse, i den Korsfæstedes tomme Grav det evige 
Liv, og han kan med Apostlen udbryde: Død, hvor 
er din firaad? Helvede, hvor er din Sejer?*) 

Kristi Opstandelse fra de døde er Genstand for 
Troen, et Hovedelement i Troslivet. Men dette Punkt 
ligger udenfor mit Emne, som er Troværdigheden af 
Kristi Vidnesbyrd. Hvis Kristus er opstanden, er hans 
Tilbagevenden til Livet ikke en naturlig Begivenhed, thi 
der gives ikke nogen mere grundfæstet Naturlov end den, 
hvorefter, saavidt vor Erfaring rækker, Døden er et 
afsluttende Fænomen. Paa den af os beboede Jord er 
det en fast Regel, at de døde ikke vende tilbage til 
Livet. Er Kristus staaet op fra de døde, saa støttes hans 
Vidnesbyrd om det overnaturlige af en overnaturlig Be- 
givenhed; mellem Beviset og det, der skal bevises, er 
der altsaa god Samstemning. Det var saaledes, Paulus 
opfattede Sagen, da han sagde til Athenienserne, at ved 
at oprejse Kristus fra de døde har Gud givet et tro- 
værdigt Bevis for, at Kristus var sendt af ham.*) 

Man vil fornuftigvis ikke kunne nægte, at for den, 
som tror paa Kristi Opstandelse, maa denne give fuld 
Sikkerhed for Sandheden af Kristi Vidnesbyrd. Det 



1) 1. Kor. 6, 14. Kom. 8, 2. 2. Kor. 4, 14. Kol. 2, 12. 1. 
Thes. 4, 14. 

2) 1. Kor. 15, 65. 
») A. Gr. 17, 31. 



38 Ernest Naville. 

ligger imidlertid nær at forlange Bevis for Beviset, thi, 
man agte vel herpaa, det, der er uomstridt og uomstride- 
ligt, er ikke, at Kristus er opstaaet fra de døde, men 
det er, at den kristne Kirke er bleven grundlagt paa 
den Tro, at Kirkens Herre er opstaaet. Ved hvilke 
Beviser kan man da godtgøre Virkeligheden af hans 
Opstandelse? 

Ved Undersøgelsen af dette Spørgsmaal maa man 
ikke vige tilbage for de Vanskeligheder, som ere en 
Følge af Evangelisternes forskellige Beretninger om 
Kristi Opstandelse, thi denne er bleven forkyndt og har 
tjent som Grundlag for Kirkens Tro, inden det nye Te- 
stamente blev samlet. Man maa heller ikke blive hæn- 
gende ved Spørgsmaal om Beskaflfenheden af Jesu Legeme 
efter hans Opstandelse. Paa saadanne Spørgsmaal kan 
der ikke gives Svar allerede af den Grund, at de dreje sig 
om noget, der ifølge sin Natur maa være et Mysterium. 

Til Stadfæstelse af sin Forkyndelse af Kristi Op- 
standelse beraaber Paulus sig paa Vidnesbyrd af dem, 
som havde set den Korsfæstede levende, efter at han var 
staaet op fra de døde. Han giver nøjagtig Oplysning 
om disse Vidner; særlig dvæler han ved det af mere 
end 500 Brødre givne Vidnesbyrd og bemærker, at de 
fleste af disse Brødre endnu vare i Live, da han skrev. ^) 
Dette Bevis har vistnok sit Værd, men det kan dog ikke 
afgøre Sagen; det hviler nemlig paa Dokumenter, hvis 
Ægthed negative Aander kunne bestride. Vi have et 
Bevis af et andet Slags : Jesu Gerning i Verden. Denne 
Gerning er ikke noget blot forbigangent, hvis Virkelighed 
er Genstand for Kritik og for de Tvivl, som Kritiken 
kan vække. Den er en Virkelighed, som har Tilværelse 
i Nutiden; der er her ikke alene Tale om Begivenheder, som 
have fundet Sted for nitten Aarhundreder siden, men 
ogsaa om Begivenheder, som have fundet Sted i Løbet af 
disse Aarhundreder, og som endnu finde Sted den Dag i Dag. 
») 1 Kor. 16, 4-8. 

Da jeg en Dag hørte Evangeliet om Jesu Sam- 
menkomst med Pilatus, blev jeg uvilkaarlig bragt 
til at anstille følgende Betragtning. Hvis denne 
Romer, som overgav en ringeagtet Galilæer til Jøde- 
folkets hadefulde Førere, havde kunnet se ind i 
Fremtiden, hvis han havde set Korset, dette Redskab 
for en vanærende Dødsstraf, skinne paa Kuplerne af 
Roms Kirkebygninger, hvis han havde set Rom ved 
Jesus af Nazaret naa til et Herredømme, som var 
langt større end dets verdslige Kejseres, hvis han paa 
Kolossæums Arena i Stedet for Dyre- og Gladiator- 
Kampe havde hørt fromme Processioner synge Lovsange 
til Ære for den paa Golgata Korsfæstede, af hvilken 
Forbavselse vilde han da^ ikke være bleven greben? 
Vilde han da ikke til Trods for den Skepticisme, som 
bragte ham til at spørge: „Hvad er Sandhed? være 
bleven dreven til med Patriarken Jakob at udbryde: 
Sandelig, Herren er paa dette Sted, og jeg 
vidste det ikke. ^) I Flugt med denne Tanke har jeg 
endvidere spurgt mig selv: Hvis Naturalisten Plinius 
havde kunnet forudse, at i det nittende Aarhundrede 
vilde fremragende Videnskabsmænd, som paa ingen Maade 
kunde mistænkes for religiøs Entusiasme, gøre gældende, 
at den moderne Videnskab er fremkommen under Paa- 
virkning af Kristendommen, hvor forbavset vilde han da 
ikke være bleven? Og hvis Historieskriveren Tacitus 
havde kunnet forudse, at den Lære, som han kaldte en 
forbandet Overtro, vilde blive Civilisationens Hoved- 
Element og i Stand til hos dyriske Folkeslag at genop« 
rette Menneskenaturens Værdighed hvad vilde han da 
have tænkt? 

For tilfulde at værdsætte Kristendommen maa man 
ved Hjælp af Historien hensætte sig til den Tid, da den 
første Forkyndelse af Evangeliet fandt Sted. Hvor ube- 



1) 1. Mos. 28, 16. 

tydeligt, hvor ringeagtet var ikke det Prøkorn, hvoraf der 
er opvokset et umaadeligt Træ, hvis Grene vedblive at 
udstrække sig for vore Øjne. Jesus Kristus befaler sine 
Disciple at kristne alle Folk. Apostlen Paulus skriver, 
at Jesu Navn er over alle Navne, og at det skal lyde 
overalt i den ganske Verden. Hvad var det for et 
Navn, der saaledes skulde helliggøres? Det tilhørte et 
ungt Menneske, som i en saa godt som ukendt og lidet 
agtet Del af den romerske Verden nylig var bleven 
overgiven til en forsmædelig Dødsstraf. Man adlyder 
Kristi Befaling; hans Lære bliver nu forkyndt vidt om- 
kring paa Jordkloden. Paulus' Profeti gaar i Opfyldelse; 
fra Dag til Dag bliver Jesu Navn det største af alle de 
Navne, som lyde fra Menneskenes Læber. 

Ved Spørgsmaalet om den Virkning, som Kristen- 
dommen har øvet paa Civilisationen, maa vi især fæste 
Blikket paa Moralen, thi enhver sand Religion har et 
moralsk Formaal. Det gælder her om at fjerne eller at 
forebygge en Vildfarelse. I Følelser og Tanker, som 
kun ere en Frugt af Hjertets og Fornuftens Rørelser, 
se visse Apologeter en særlig Virkning af Kristen- 
dommen. Denne Vildfarelse bringer dem til at miskende, 
ja undertiden at bagvaske, Oldtidens Vismænd. Herimod 
rejser der sig en Reaktion, som, naar den holdes indenfor de 
rette Grænser, kati være berettiget, men som gaar ud 
over Maalet. Af den Kendsgerning, at man i Skrifter 
af det gamle Orients, Grækenlands og Roms Vismænd 
kan paavise ophøjede moralske og religiøse Tanker, har 
man draget den Slutning, at Evangeliet kun er en 
naturlig Udvikling af Følelser og Tanker, som havde 
Tilværelse inden Evangeliets Fremkomst Alexander 
Vinet har herom udtalt sig med Dybde og Sindighed: 
„Evangeliet, siger ban, har ikke opfundet Moralen. 
Nogle af dens herligste Grundsætninger vare forlængst 
udbredte i Verden. Evangeliet har egentligt ikke for- 
kyndt dem, men det har givet dem et helt nyt Grund- 

lag Og levendegjort dem ved en ny Aand. Evangeliets 
Prærogativ bestaar ikke saameget i at forkynde en ny 
Moral, som i at dygtiggøre Menneskene til at øve den 
gamle.* Kendskab til Moralen er nemlig forskellig fra 
selve Moralen; at vide Besked om Pligten, falder ikke 
sammen med at opfylde den."^) 

Det er Kristi moralske Myndighed, som giver hans 
Gerning det ejendommelige Præg* Men har man ikke 
god Grnnd til at nægte, at denne Myndighed er saa 
stor, som det paastaas ? Hvormange Millioner af menne- 
skelige Skabninger gives der ikke, som til Trods for 
Missionærernes ihærdige Arbejde endnu ikke have hørt 
Evangeliet blive forkyndt? Gives der ikke paa de Steder, 
hvor Evangeliet forkyndes, talrige Mængder af Mennesker, 
som stiUe sig afgjort fjendtlige mod det eller dog ere 
npaavirkede af det? Og blandt dem, som slutte sig til 
Kristendommen, hvilken Afstand er der ikke mellem 
Bekendelsen af deres Tro og deres Levnet? Hvor stor 
en Plads indtager ikke Sanselighed, Gerrighed, For- 
fængelighed og Verdslighed hos dem, som udgive sig for 
Kristi Disciple? Fæster man sit Blik paa de saakaldte 
kristelige Folkeslags offentlige Liv, hvor ofte lyder da 
ikke denne Benævnelse som en blodig Ironi? Bliver man 
ikke hos disse Folkeslag Vidne til, at højtidelige Trak- 
tater, edeligt stadfæstede Løfter brydes af politiske 
Hensyn? Blive ikke Menneskehedens helligste Rettig- 
heder ofte traadte under Fødder i Industriens og 
Handelens Interesse? Have ikke Nationer, for hvem 
Evangeliet forkyndes, paanødt Kineserne Opiums-Giften, 
og de ulykkelige Beboere af Sydhavsøerne berusende 
Drikke, der ogsaa ere en Gift? Er det ikke Krigs- 
budgetterne, som opsluge en umaadelig Del af de euro- 
pæiske Staters Indtægter? Har ikke Religionen frem- 
kaldt afskyelige Forfølgelser og blodige Krige? 

1) Vinet: Discours sur quelques sujets religieux. On caractére 
du christiauisme. S. 65. Tredie Udgave. 

Alt dette er ulykkeligvis sandt, men det er ikke 
den hele Sandhed. I Anledning af et mod Kristen- 
dommen rettet Stridsskrift har Stapfer udtalt: 

„Man bør altid gøre Skel mellem en Ting og dens 
Misbrug. Jo mere udmærket Tingen er, desto mere 
misbruger man den* Fornuften, Friheden, den sociale 
Orden, alt, hvad der hører til det bedste og nødven- 
digste, besudles ved Menneskers Lidenskaber og Laster. 
Man gør Brug deraf, for derved at tilsløre sine for- 
bryderiske Handlinger." ^) 

Om det end maa indrømmes, at Evangeliet ofte 
har været Anledning eller tjent som Paaskud for onde 
Handlinger, have disse dog ikke deri deres Oprindelse. 
Misbrugen er ikke blot forskellig fra den rette Brug, 
men danner en direkte Modsætning til denne. Om den 
livløse Masse gælder det, at dens Virkning afhænger af 
dens Kraft. Men denne Regel er ikke anvendelig paa 
en Verden, hvori Friheden har sin Plads og sin Del i 
Begivenhederne. Evangeliet er en Surdej; Menneske- 
heden er den Masse, som Surdejen skal gennemtrænge. 
Massen er imidlertid ikke blot sej, men den formaar 
endog at gøre aktiv Modstand. Til Trods for denne 
gaar Guds Gerning for sig. I det raadne Romerrige, 
hvis Skændsel stod paa Højde med dets Storhed, har 
Evangeliet nedlagt Spirer til nyt Liv. I et Memorandum 
over den romerske Civilret udtaler Troplong: „Den kriste- 
lige Filosofi danner Grundvolden for vor sociale Til- 
værelse; den er Roden til vor Retsvidenskab. Uagtet 
ikke alle gøre sig Rede derfor, leve vi mere af denne Filosofi 
end af de Tanker, som ere undslupne den græske og 
romerske Verdens Ødelæggelse."*) 

Dette er sandt og det gælder ikke blot om Rets- 

^) Philippe Albert Stapfer, par Eodolphe Liiginbiihl. Paris, 

1888. S. 329. 
2) Seances et travaux de TAcadémie des sciences morales et 

politiques. Tome 1 (1842), S. 316. 

videnskaben, men om hele Civilisationen. Til Trods for 
al den Vanære, som klæber ved den kristne Kirke lige 
fra dens tidligste Tilværelse, danner denne Kirke For- 
eningspunktet for Sjæle, som ere opfyldte af en hellig 
Kærlighed til Pligten, en Kærlighed, som Kirken be- 
varede saa længe den var under Forfølgelse. Først 
efterat den kristne Religion var bleven antaget af Magt- ' 
haverne og forvandlet til officiel Kultus, overskylles den 
af urene Bølger. Ikke desto mindre kan man paavise 
dens velgørende Indflydelse paa den gradvise Udvikling 
af de sociale Institutioner, paa Familielivet og paa For- 
holdet mellem de forskellige Samfunds-Klasser. Flere 
Faktorer ere vistnok virksomme i vor Tids Civilisation, 
men af disse Faktorer er Kristi Aand ubetinget den 
mægtigste. Hvormange Skændsler de saakaldte kristne 
Nationer end gøre sig skyldige i, er det en afgjort Sag, 
at disse Nationer ved at paavirkes af Evangeliet adskille 
sig fra de Nationer, som ere fremmede for saadan Paa- 
virkning. Omsorg for de fattige, de syge og de af 
Lykken lidet begunstigede øves i kristne Lande paa en 
Maade, der er aldeles ukendt i de af Hedninger be- 
folkede Dele af Jordkloden. Undersøger man ajle de 
Foretagender, som skyldes Barmhjertighed eller Be- 
stræbelse for at raade Bod paa Elendighed og fremme 
Menneskehedens Vel, vil man overbevise sig om, at over- 
alt, hvor der i saadanne Øjemed arbejdes her paa Jorden 
med Kraft, Udholdenhed og med Udbytte, er det de af 
Kristi Aand besjælede Mennesker, som ere de mest 
opofrende Ledere af disse Foretagender. Hvis man ind- 
vender herimod, at i vore Dage har Velgørenheden en 
verdslig Karakter, og at Begeringers officielle saavelsom 
de blot filantropiske Selskabers Virksomhed mere og 
mere afiøser den forbigangne Tids direkte religiøse Virk- 
somhed, nægter jeg ikke, at dette til en vis Grad er 
sandt. Men hvilken Slutning vil man drage deraf? 
Hvorfra har denne Tendens sit Udspring? Hvorfor har 

Filantropien ikke udviklet sig i Kina, Persien, Indien 
ligesom i de europæiske Stater? Det er vel saa, at 
Selskabet for det røde Kors, som har stillet sig det 
dristige Maal at civilisere Krigen, tæller baade Jøder, 
Muhammedanere og Hedninger blandt sine Medlemmer; 
men den religiøse Neutralitet, som karakteriserer dette 
Selskabs Foretagende, kendte man ikke tidligere tiL 
At enkelte for Kristendommen fremmede Regeringer 
have erklæret sig villige til paa nogle Punkter at mildne 
det Barbari, som finder sit Udtryk i Krigen, det har sin 
Grund deri, at de ere blevne dragne ned i den kristelige 
Civilisations Strømning. I disse Regeringers Lande 
vilde en saadan Strømning ikke kunne opstaa i Kraft 
af de der herskende religiøse Ideer. Hvori ligger det, 
at Muhammedanernes Civilisation ved Siden af noget godt 
frembyder mørke Pletter, som ikke findes i vor? Hvilken 
nogenlunde opmærksom Iagttager vil kunne nægte, at 
den af Augusto Comtes Disciple forkyndte „Altruisme" 
er en bedragerisk Efterligning af den kristelige Kærlig- 
hed? Kristi Evangelium har indvirket paa den Dioderne 
Samvittighed — de Lande, hvor Hedenskabet endnu 
hersker, betragte vi som en Levning af Oldtiden — og 
vedbliver at gøre dette selv hos Mennesker, som ere 
fremmede for en egentlig Tro. Man bedrage sig dog 
ikke! I de Mennesker, som helt og holdent bryde med 
den kristelige Overlevering, vanslægter efterhaanden 
Samvittigheden og synker undertiden saare dybt. Det 
attende Aarhundredes vantro Filosofi nød Frugterne 
af et Træ, hvis Rødder de søgte at oprykke. Det samme 
gælder om de af vore Samtidige, som paa én og samme 
Tid gøre sig til Talsmænd for Gudsfornægtelse og for 
Filantropi. 

Vi ville i Korthed sammenfatte hvad vi have frem- 
ført, for deraf at uddrage nogle Slutninger. Troen paa 
Kristi Opstandelse har været Grundvolden for Evaiige- 
liets Forkyndelse. Denne Kendsgerning er uangribelig 

fra Kritikens Side. Kristendommen har med Hensyn til 
Aandslivet øvet den betydeligste og mest heldbringende 
Virkning paa Menneskeheden. Ogsaa dette indrømmes 
af alle Historikere, selv af dem, der ikke have nogen 
personlig Tro. Forgæves stiller man mod Sandheden 
heraf de Onder, som Religionerne have fremkaldt eller 
tjent som Paaskud for. Det er og bliver sikkert, at det 
frembragte Grode skyldes den kristelige Aand, og at det 
Onde f. Eks. Religionsforfølgelser og Religionskrige 
skyldes menneskelige Lidenskaber, som ere i aabenbar 
Strid med denne Aand. 

Thomas af Aquino spørger sig selv, hvilke Beviser 
man har for Virkeligheden af de overnaturlige Gerninger, 
som tillægges Jesus Kristus, og giver herpaa følgende 
Svar: „Verdens vidunderiige Omvendelse til den kristne 
Tro er et uomstødeligt Bevis for de aabenbarede over- 
naturlige Ting. Da disse ligge klart for Dagen i deres 
Virkning, er det unødvendigt, at de gentages. Langt 
vidunderligere end alle saadanne Tegn vilde det være, 
om Verden uden vidunderlige Tegn var af uvidende og 
ringe Mennesker bleven bragt til at tro paa saa dybe 
Sandheder, til at udføre saa mægtige Gerninger og til 
at undfange saa ophøjede Forhaabninger." ^) I den 24de 
Sang af Paradiset har Dante gengivet sin Læremesters 
Tanke: „Blev Kristendommen, sagde jeg, antaget af 
Verden uden Under, var ene det selv et Underværk, som 
ej har Mage.**^) Og i vor Tid har Professor Reuss i 
Strassburg, en Mand, som med en meget fri Aand for- 
enede stor Lærdom, været Talsmand for den samme 
Tanke: „Hvis der i Jesu Gerning ikke fandtes noget, 
som overgaar al Erfaring, vilde hans Historie derved 
kun blive endnu mere ufattelig. 

Dette Argument, som i sin Almindelighed er 
anvendeligt paa alle Aabenbarelser af Kristi overmenne- 

^) Summa contra gentes. Lib. I. Kap. 8. 

>) Paradiset XXIV. v 106 [Molbechs Oversættelse.] 

skelige Magt, finder særlig Anvendelse paa hans Op- 
standelse. Det er om denne, Apostlene optræde 8on> 
Vidner, det er den, de bestandig beraabe sig paa* 
Hverken de letfærdigede Aander, som mere og mere 
leve sig ind i hvad Jouffroy kalder „Dogme-Foragt," eller 
de Lærde, som under deres historiske Studier a priori 
gaa ud fra Nægtelsen af det overnaturlige, kunne tro paa 
Kristi Opstandelse. For alvorlige Mennesker derimod,, 
som ikke have taget Parti mod Teismen, stiller Spørgs- 
maalet sig saaledes: Er det muligt, at den største og 
mest frugtbærende aandelige Magt er grundlagt paa. 
Blændværk og Løgn? Er det virkelig — saaledes som 
man har dristet sig til at nedskrive — en Lov for 
Menneskehedens Udvikling, at man alene ved at bedrage 
Menneskene kan øve Magt over dem, og at Kristi Ger- 
ning kun er en Anvendelse af denne almindelige Lov? 
Som Svar paa saadanne Spørgsmaal indskrænker jeg mig 
til at gengive nogle Ord af Charles Secrétan: „Kun 
topmaalt Fordærvelse kan hitte paa at fremstille Jesus 
som en Taskenspiller, for ved Hjælp af dette ophøjede 
Forbillede at støtte den Grundsætning, at Løgn er uund- 
værlig ved al god Gerning." i) Det tør haabes, at der 
kun findes faa Mennesker, som ere rede til at øve saadan 
Vold mod den menneskelige Samvittighed. Som oftest 
vil man foretrække at søge Forklaringen i Blændværks 
Men at betragte Blændværk, i hvilken Skikkelse dette 
end maatte vise sig, som Ophav til den største aande- 
lige Gerning, der er udført her i Verden, det vil uden 
Tvivl ethvert alvorligt Menneske betænke sig paa. 
Vægrer man sig ved at gøre Løgn eller Blændværk til 
den vigtigste Faktor i Fremskridtet, saa maa man give 
den Tanke Rum, at Kristi Gerning, saaledes som denne 
har udfoldet sig i Verdens Gang, vidner om hans Op- 
standelse. Denne Gerning har nemlig til Grundlag 
Troen paa, at Jesus har sejret over Døden. Dette er 
*) La civilisation et la croyance. Lausanne 1887. S. 414. 

Professer Reuss' Tanke. Efterat have berørt de Ind- 
vendinger, som Kritiken har rejst mod Evangelisternes 
Beretninger om Kristi Opstandelse, nedskriver han 
følgende Ord, der ere dobbelt mærkelige, naar man ser 
hen til den Stilling, som Forfatteren indtog i den teolo- 
giske Verden: „Det er og bliver uomtvisteligt, at Kirken, 
som har bestaaet i atten Aarhundreder, er bygget paa 
dette Grundlag. Kirkens Tro paa Opstandelsen er alt- 
saa et levende Vidnesbyrd om dennes Virkelighed; den 
er, saa at sige, staaet op af Kristi Grav, hvori den 
ellers efter al Sandsynlighed for stedse vilde være 
bleven." *) 

Er Kristus staaet op fra de døde, saa have vi et 
overnaturligt Bevis for hans Sendelses overnaturlige 
Karakter. Menneskers Vidnesbyrd gør os bekendte med 
de jordiske Ting; Kristi Vidnesbyrd aabenbarer os den 
usynlige Verdens Virkeligheder. Troen hviler saaledes 
paa en fast Grund. Man kan rejse Tvivl om Jesu 
Kristi Sendelse, som om alt andet. Men det, som styrker 
vor Tro paa Kristi Sendelse, styrker tillige hele vort 
Trosliv; hvorimod, naar Troen paa den mangler, enhver 
enkelt Sandhed maa gøres til Genstand for særlig 
Prøvelse. Den Lid, der sættes til et guddommeligt 
Vidnesbyrd, danner Grundvolden for en aandélig Byg- 
ning, og hvad der støtter denne Grundvold, støtter Byg- 
ningens enkelte Dele. Det er paa denne velgørende 
Maade Kristus aabenbarer sin Autoritet. 

Hensyn til hvad der i vor Tid gaar for sig, opfordrer 
mig til i et særligt Kapitel at udtale mig om dette 
Punkt. 



^) Synopse des trois premiers Evangiles. S. 701. 

FJERDE KAPITEL. 



Kristi Autoritet. 

Lad os antage, at et Menneske, som er fremmed 
for den kristne Tro, men dog med AItot søger Sand- 
heden, giver sig til at prøve Jesu Lære og Forskrifter 
i den Hensigt at fastholde det. som synes ham godt og 
sandt Han vil overfor Kristi Lære stille sig ganske 
paa samme Maade som overfor den Lære, der er bleven 
fremsat af forskellige FilosoflFer og Religionsstiftere, Plato, 
Aristoteles, Confacios, Buddha, Muhammed. Under dette 
hans eklektiske Arbejde vil hans personlige Skøn, som 
han gør Brug af overfor alle Lærdomme, blive for ham 
den eneste Prøvesten for Sandheden. Han holder sig 
nøje til den i Kristi Efterfølgelse optagne Regel: Non 
qværas quis hoc dixerit, sed quid dicatur attende.^) 
Marias Søns Lære vil paa ham øve en Virkning af lig- 
nende Natur som den, der frembringes af alle Talsmænd for 
Menneskeaanden; men for ham vil der ikke blive Spørgs- 
maal om at give sig ind under nogen Autoritet. Paa 
sin intellektuelle Vægtskaal vil han veje Jesu Kristi Ord, 
men han bliver ikke paavirket af den Myndighed, hvor- 
med Jesus taler. 

Kan det samme ske de Mennesker, som tro paa det 
overnaturlige i Jesu af Nazareths Gerning og paa hans 
Komme fra Gud, for hvilket Paulus fandt et sikkert 
Tegn i Kristi Opstandelse? Kan et Menneske i Sand- 
hed bekende sig til de Kristnes Tro, naar han siger sig 
løs fra enhver Autoritet og følgelig heller ikke tillægger 
Kristi Ord og Vidnesbyrd nogen? En saadan Tilstand 
synes at modsige sig selv. Alligevel giver den sig til 
Kende i det, som visse af vor Tids Forfattere fremføre. 



') Spørg ikke om, hvo der Bar sagt det, men giv Agt paa det, 
der siges. 

Hvorfra udspringer denne Tænkemaade, som man i 
det mindste maa forbavses over? Fra en falsk Opfattelse 
af de konfessionelle Stridigheder mellem Katoliker og 
Protestanter og fra Mangel paa Sans for den Betyd- 
ning, som tilkommer Vidnesbyrdet. Jeg maa paa dette 
Sted gentage, hvad jeg har udtalt herom, idet jeg særlig 
bringer det i Anvendelse paa mit Emne. 

Hvis man ved Autoritets-Tro forstaar Tilslutning 
til Lærdomme, som man antager uden Prøvelse, uden 
noget Arbejde fra Fornuftens, Hjertets og Samvittig- 
hedens Side, har man god Grund til at frakende saadan 
Tro alt Værd. Vi have i saa Fald ikke at gøre med 
Tro, men med Lettroenhed. Den Aandens Virksomhed, 
som prøver alt, hører til Aandslivets væsentlige Ytringer. 
Den er ikke blot en Ret; den er en Pligt. At give 
Afkald paa den er en Fornægtelse af et af Menneske- 
hedens ædleste Elementer. Men ved den Slags Prøvelser 
indsniger der sig let en Misforstaaelse, som har vidt- 
rækkende Følger. 

Den frie Undersøgelse, eller slet og ret Undersøgelsen 
— Tillægsordet er overflødigt, da denne Tankens Virk- 
somhed ifølge sit Væsen er fri — er stillet overfor to 
meget forskellige Genstande: Indholdet af det, der læres, 
og Lærerens Adkomst til at lære. Er der Tale om 
noget, man selv er i Stand til at kontrollere, vil Lærerens 
Personlighed vel øve en vis Indflydelse, som har til 
Følge, at man skænker Læren mere eller mindre Tiltro; 
men en saadan Indflydelse kan ikke sættes i Klasse med 
Autoritet, thi, efterhaanden som vor Aand modnes, 
dømme vi selv om den Slags Lærdomme. Helt ander- 
ledes forholder det sig med den Del af vor Viden, som 
ikke har sit Udspring i personlig Erfaring eller i person- 
lig Brug af vor Fornuft, men ene og alene i den Lid, 
vi sætte til Vidnesbyrdet. Undersøgelsen drejer sig her 
om Vidnernes Troværdighed. Vise Vidnerne sig som 
fuldt troværdige, saa fremtræde de med Autoritet. 

Smaaskrifter til Oplysning for Kristne. IX, 4. 4 

Troen har saaledes ikke sin Eilde i Autoriteten, men 
Autoriteten har sin Kilde i Troen. Autoritets-Tro er, 
som alt sagt, ingen Tro; men hvor der ingen Autoritet 
er, der er heller ikke nogen Tro. 

Det gælder altsaa om ikke at sammenblande tvende 
forskellige Undersøgelser: Den, som uden Mellemkomst 
af nogen Autoritet angaar en eller anden Lære, og den, 
som er rettet paa at prøve „Vidnesbyrdet" og som, hvis 
dette erkendes som fuldgyldigt, stiller os overfor en 
Autoritet. Det forekommer mig, at denne Sammenblan- 
blanding er til Stede i et Skrift af Pastor Leopold 
Monod, som med Rette har vakt det religiøse Publikums 
Opmærksomhed. „Autoriteten", hedder det i Monods 
Skrift, „finder sig nødig i, at man gør Indsigelse mod 
den. Hvis enhver er berettiget til at prøve Autoriteten 
og optræde som dens Dommer, saa maa der uafhængigt 
af Autoriteten gives sikre Kriterier og tilstrækkeligt 
Lys, ved hvis Hjælp man kan naa til Løsning af Pro- 
blemet. Men at antage dette fører til Aandernes 
Emancipation og til Ødelæggelse af al Autoritet."^) Jeg 
maa her spørge, hvad det er for et Problem, som skal 
løses? Er der Tale om en Lære, til hvis Værdsættelse 
den personlige Undersøgelse er tilstrækkelig, saa vil vist- 
nok det at forkaste Læren alene paa Grund af den Lid, 
man sætter til sin egen Tanke, være en Aands-Emancipa- 
tion, som ikke anerkender nogen Autoritet. Men er der 
Tale om Sandheder, som man kun ved andres Vidnes- 
byrd kan fatte og tilegne sig, saa kan Undersøgelsen af 
Vidnernes Troværdighed vel siges at være en Aandens 
Emancipation, men Undersøgelsen er da saa langt fra 
at ødelægge Autoriteten, at den tvertimod grundfæster 
denne. Ved at sammenblande de to Udtryk „Autoritets- 
Tro** og „Troens Autoritet" gør man sig skyldig i en grov 
Vildfarelse, som er en Følge af, at man ikke har aabent 

*) Le problem e de Tautorité, par Leopold Monod, paateur. S. 6. 

Blik for den Indflydelse, som Vidnesbyrdet øver paa 
Troslivet. 

Hvis Jesus af Nazaret anerkendes som Vidne om 
de guddommelige Ting, og det er jo som saadan han 
fremstiller sig, saa er hans Vidnesbyrd Autoritet for den 
Troende. Og dog er det denne Autoritet, man drager 
til Felts imod under de nærværende Tvistigheder mellem 
protestantiske Skribenter. At forlange, at man uden 
Hensyn til, hvo der forkynder Sandheden, kun bør tage 
imod den, hvis den i sig selv er klar, det er at forlange, 
at Beskuelse skal træde i Stedet for Tro. De Menne- 
sker, som ere slaaede ind paa denne Vej uden dog at 
udmunde i Positivisme, og som i deres Hjerte og Tanke 
vedblive at være Kristne, — der gives upaatvivleligt 
saadanne Mennesker — de blive holdte tilbage paa Skraa- 
planen ved en dem selv ubevidst Tro, som danner en 
saare lykkelig Modsætning til hele deres Tankegang. Vi 
have i „Kristi Efterfølgelse" læst følgende Ord: Non 
quæras quis hoc dixerit, sed quid dicatur attende. ^) Tager 
man denne Forskrift i absolut Forstand, saa godkender 
man en Emancipation af den individuelle Tanke, hvorved 
ethvert Hensyn til Værdien af Vidnesbyrdet udelukkes. 
Men naar Bogens Forfatter er stillet overfor Kristi Ord, 
udbryder han: Hæc sunt verba tua Ohriste, veritas 
ætema. Quia ergo tua sunt et vera, gratanter mihi 
et fideliter cuncta sunt accipienda. ^) Man tager mod 
Sandheden ved en Akt af Fortrøstning til den, der er 
Sandhedens Vidne. Overfor Jesus Kristus er der saaledes 
intet bleven tilbage af den Regel, at man ikke skal agte 
paa „hvo som taler, menene og alene paa det, der siges." 

En Tale, der er af stor Betydning paa Grund af 
Talerens Navn, Stedet, hvor den blev holdt og den Til- 



>) Jfr. s. 48. 

*) Dette er dine Ord, Jesus Kristus, du, den evige Sandhed. Da 
de ere dine og sande, bør jeg villigt og med Troskab mod- 
tage dem alle. 

4* 

hørerkreds, til hvem den blev henvendt, giver Anledning 
til lignende Bemærkninger. Professor Edmund Stapfer 
har til teologiske Studenter rettet følgende Ord: „Man 
siger: Jeg begynder med at prøve Autoriteten, og, 
naar jeg har anerkendt den, giver jeg mig den i Vold. 
Men man er blind for. at man ved saadan Fremgangs- 
maade ikke giver sig ind under Autoriteten, men under 
sin egen Dom om denne. Autoriteten er saaledes éns 
eget Selv, som vælger den Læremester, man finder Behag i. 
Med andre Ord, man giver sig ikke ind under den Auto- 
ritet, man har anerkendt, men under de Beviser, ved 
hvis Hjælp man er naaet til Anerkendelsen" ^). Dette 
Ræsonnement minder mig lidt om følgende, som man 
dog ikke bør forstaa ganske efter Ordene: „Det er mit 
Øje, som ser Lyset, altsaa er mit Øje Kilden til Lyset." 
Man glemmer stadig Betydningen af Vidnesbyrdet. 
Naar jeg giver mig ind under en Autoritet, om hvis 
Troværdighed jeg er bleven fuldt overbevist, vælger jeg 
ikke den „Læremester", jeg finder Behag i, men, hvad 
der er saare forskelligt herfra, den Læremester, om hvis 
Adkomst til at gøre sig til Herre over mig, jeg er 
bleven forvisset. Naar man paastaar, at min Dom om 
Autoriteten er den eneste Autoritet, jeg giver mig ind 
under, sammenblander man aabenbart to Ting, som ere 
meget forskellige. Min Aands personlige Virksomhed, 
som er et subjektivt Element, og Antagelsen af en objektiv 
Sandhed, som hersker over mig ved den Lid, jeg sætter 
til Sandhedens Forkynder. 

Hr. Stapfer siger endvidere: „Den Paastand, 
at Sandheden trænger til at bevises og garanteres, 
vidner om, at man kun har liden Tillid til Sandhedens 
Magt. Sandheden bør selv legitimere sig; ellers er den 
ikke Sandhed." Et saadant Princip kuldkaster al Troens 



*) L' Autorite de la Bible et la critique, par Edmond Stapfer. 
Paris, 1891, S. 11. 

Autoritet, da ifølge det ingen anden Garanti for Sandheden 
anerkendes end dennes eget Indhold. Men Forfatteren 
er en troende Mand og den Autoritet, som han ikke vil 
vide noget af, gør sig snart gældende som Frugt af 
hans Tro. Han skriver nemlig: „Naar vi have sat vor 
Lid til Jesus Kristus, saa modtage vi af ham Sandheder, 
som overgaa vor Fornuft; vi tage imod dem i Kraft af 
den Fortrøstning, han indgyder os." Man afværger paa 
denne Maade Følgerne af et falsk Princip. Jesu Kristi 
Ord, som have givet os Svar paa, hvad der rører sig i 
vort Hjerte og i vor Samvittighed, drage os til ham. 
Og dette virker til, at vi tage mod Sandheder, som 
overgaa al vor Fornuft. Vi tage imod dem paa 
Grund af den Lid, vi sætte til ham, som forkynder dem. 
De blive bevisliggjorte og garanterede ved en Tros-Akt 
fra vor Side, ikke ved deres egen overbevisende Kraft; 
de overgaa jo al Fornuft. 

Som Vidne om den himmelske Verden indvier 
Kristus os i Ting, som ligge udover Grænserne for vore 
naturlige Evner. Han forkynder Guds Kærlighed, som 
er bleven aabenbaret i Sønnen, Syndstilgivelsen, hvis 
Budbringer og Ophav han er, og det evige Liv, 
som betingelsesvis tilbydes Menneskene. Ville vi her 
følge den Regel, kun at tage mod de Sandheder, som 
direkte legitimere sig selv, og hvis eneste Garanti er at 
søge i deres Indhold, give vi her Slip paa den Fortrøst- 
ning, som danner Grundvolden for Troens Autoritet, 
saa ville de Ting, som overgaa al Fornuft, ophøre at 
være til for os. Disse Ting høre dog til Evangeliets 
Substans. De, som tage imod dem, gøre det i Kraft af 
deres Lid til ham, som er død for deres Synd og op- 
standen til deres Retfærdiggørelse. 

Den Autoritets-Nægtelse, der sammenblander disse 
to forskellige Ting: Autoritets-Tro og Troens Autoritet, 
har, jeg gentager det, sin Kilde i Mangel paa Sans for 
den Virkning, som „Vidnesbyrdet" øver paa Udviklingen 

af vor Erkendelse. „Blandt de Ting, som man ikke 
véd, er der nogle, man tror paa Grund af andres 
Vidnesbyrd; dette kalder man Tro. Naar man tror 
noget paa Grund af andres Vidnesbyrd, er det enten 
Gud, der er Vidnet, og da er Troen guddommelig, eller 
det er et Menneske som vidner, og da er Troen menne- 
skelig.« 1) 

Disse Bossuets Ord stille i et klart Lys, hvad der 
er fælles for Tilliden til et menneskeligt Vidnesbyrd og 
Tilliden til et Vidnesbyrd, som maa tillspgges et gud- 
dommeligt Udspring. Ved at give os ind under en 
anerkendt Autoritet, komme vi i begge Tilfælde til den 
største Del af vor Erkendelse, idet kun en forsvindende 
Del af denne skyldes vor personlige Erfaring eller den 
personlige Brug af vor Fornuft. Men uagtet Principet 
i begge Tilfælde er det samme, er der dog en betydelig 
Porskel mellem dem med Hensyn til Værdien af Vid- 
nerne. Ved at prøve disses Troværdighed gør man altid 
Skel mellem en oplyst Tro og Lettroenhed. Men naar 
der er Tale om den Verden, som er Genstand for vor 
Erfaring, har Prøvelsen en særlig intellektuel Karakter. 
Inden jeg fæster Lid til en Rejsendes eller en Historie* 
skrivers Beretninger, søger jeg Oplysning om deres 
Livsforhold, men i denne min Undersøgelse har mit 
Hjerte, min Samvittighed og min Vilje ingen Del. Helt 
anderledes forholder det sig i Troens Sfære og særlig 
ved Prøvelsen af Kristi Vidnesbyrd. For at naa til en 
Tro, der fortjener dette Navn, maa vi vistnok indlade 
os paa Undersøgelse, men ved denne er det Hjertet 
og Samvittigheden, som spiller Hovedrollen, Ifølge 
Sagens Natur kan kun en liden Del af Menneskene give 
sig til at undersøge de ydre historiske Garantier for 
Virkeligheden af Marias Søns guddommelige Mission. 
Alene ved den Vekselvirkning, der finder Sted mellem 

*) Bossuet. De la connaissance deDieu et de soi-méme. Chapitre 
1, § 14. 

Kristi Ord og Menneskeaandens dybe Længsler, blive de 
mest uvidende ikke mindre end de lærdeste i Stand til 
at sige til den paaGolgata Korsfæstede: Herre, tilhvem 
skulle vi gaa hen; du har det evige Livs Ord? 
og til at hylde ham som en Herre, hvis Autoritet er 
dem en Glæde og en Styrke. Man bør ikke sige, at den 
Lære, som vi tage imod alene af Hensyn til Autoriteten, 
er en for os fremmed Substans. Dette er ikke Tilfældet, 
naar Anerkendelsen af Autoriteten er Udbyttet eller, 
rettere sagt en direkte Ytring af en Tillids-Akt, og 
naar Samvittigheden, Hjertet og Viljen have skabt denne 
Tillid. Det er saalangt fra, at Troens Autoritet ned- 
lægger en fremmed Substans i vor Sjæl, at tvertimod 
denne Autoritet bliver vort Livselement. 

Det kan ikke nægtes, at selv de Mennesker, som 
foregive at forkaste al Autoritet, kunne være Kristne i 
deres Overbevisninger og i deres Liv. Man kunde der- 
for mene, at det mellem dem og Modstanderne af deres 
Princip kun gælder om et Metode-Spørgsmaal af under- 
ordnet Betydning. Denne Mening vilde dog vidne om 
en overfladisk Opfattelse af denne vigtige Sag. De 
Mennesker, jeg har for Øje, synes at være hildede af et 
Blændværk. Hos dem blive de naturlige Konsekvenser 
af deres Princip holdte tilbage af en Tro, som anerkender 
en dem selv tibevidst Autoritet. Hvis de fulgte de 
logiske Slutninger af deres Lære, vilde de ende med at 
lide Skibbrud paa deres Tro. Forskellige berømte Eks- 
empler vise, at dette kan blive Tilfældet. Ikke altid 
hændes dette Skolens Førere, men næsten uundgaaeligt 
dem, som slutte sig til disse. Professor Doumergue har 
om dette Punkt gjort en Bemærkning, som fortjener at 
tages under alvorlig Overvejelse. „Der er her,^' siger 
han, „ikke Spørgsmaal om Lærerne, men om Disciplene^ 
Hos Lærerne er deres Kristendom og Tro Frugten 
ikke af de nye Lærdomme, som de forkynde, men af 
de gamle Lærdomme, som de nu forkaste. Men til 

Disciplene overlevere de ikke det, som de forkaste, men 
det, som de forkynde.^) 

Kristi Autoritet er en afgjort Sag for de Menne- 
sker, som tro, at hans overnaturlige Vidnesbyrd om den 
guddommelige Verden blev stadfæstet ved overnaturlige 
Tegn. Kunne vi føre et uomstødeligt videnskabeligt 
Bevis for Sandheden af hans Vidnesbyrd? Kan Troen 
paa Kristi Vidnesbyrd skaffe sig Indgang hos alle paa 
samme Maade som en bevist matematisk Sætning eller 
som en af Erfaringen fastslaaet Naturlov eller som 
en grundfæstet historisk Begivenhed? Nej! De fremsatte 
Betragtninger formaa at styrke Troen hos dem, som 
allerede til en vis Grad besidder den; men de formaa 
ikke at skabe den. Hvorfor ikke? Fordi, som alt sagt, 
Hjertet, Samvittigheden og Viljen have en stor Del i 
den religiøse Tros Fremkomst. Jesus vidste det vel. 
Han siger: Jeg er Verdens Lys; hvo, som følger 
mig, skal ikke vandre i Mørket,^) og noget af dette 
Lys skinner ind i den menneskelige Erkendelse. Men, 
naar det gælder om en direkte Kaldelse af dem, som 
han vil gøre til sine Disciple, hvad siger han da? 
Kommer hid til mig alle I, som arbejde og 
ere besværede, og jeg vil give eder Hvile. ^) 
Det sønderbrudte Hjerte, den ængstede Samvittighed, 
og den oprigtige Vilje ere væsentlige Faktorer i Troen. 
Men da saadanne personlige Elementer ikke have og ikke 
kunne have Karakteren af en universel Erfaring, kan 
Kristi Vidnesbyrd ikke ad almindelig logisk Vej fuldelig 
bevisliggøres. Den Autoritet, som er en Virkning af 
Troen, hviler paa et Grundlag, som ikke er udelukkende 
rationelt. Paa Troens Enemærker ere Fomuftslutninger 
mere virksomme til at gendrive Indvendinger end til at 



^) L* Autorite en matiére de foi et la nouvelle école. S. 186—87. 
2) Joh. 8, 12. 
8 Matth. 11, 28. 



Kristi Vidnesbyrd. 57 

levere Beviser, uagtet de ogsaa i sidste Henseende ikke 
ere uden Betydning. Paa Grund af de personlige Ele- 
menter, som ere virksomme i Troen, er der og vil der 
altid være en afgjort Forskel mellem Religion og Filosofi. 



FEMTE KAPITEL. 



Den kristelige Filosofi og Troen. 

Hyad vil der blive af Kristendommen, naar man 
tilintetgør den Autoritet, som tilkommer Kristi Vidnes- 
byrd? Man vilde tage meget Fejl, hvis man herpåa 
svarede: intet. Vistnok gives der Mennesker, som efter 
at have brudt med den kristne. Tro hurtigt nedsynke, 
nogle i fuldendt Skepticisme, andre i Fornægtelse af 
Aandsverdenen. For saadanne Mennesker medfører 
Tabet af Troen en moralsk Bankerot. Enkelte af den 
religiøse Tros ubetingede Modstandere ere endog ud- 
gaaede fra katolske Seminarier eller protestantisk-teolo- 
giske Skoler. Men dette Fænomen er ikke almindeligt 
og er i hvert Fald ikke nødvendigt. Vi kunne træffe 
paa Mennesker, som, uagtet deres Tænkning er ophørt 
at være kristelig, dog i deres Hjerte bevare kristelige 
Følelser. Ideer, som have deres Ejlde i Evangeliet og 
som give Svar paa Problemer, der til enhver Tid sættes 
i Bevægelse af Menneskeaanden, kunne som Løsning af 
de stillede Problemer finde Indgang hos Mennesker, der 
have sagt sig løs fra Troens Autoritet. Dette er især 
Tilfældet med Læren om Guds Enhed, om Virkeligheden 
af Moralloven, om Livet efter Døden og om den 
kommende Retfærdighed. De Mennesker, der tage imod 

disse Lærdomme som Hypoteser, der uafhængigt af 
deres Udspring stadfæstes af den menneskelige Fornuft, 
de naa til en Filosofi, som man i Modsætning til 
Materialisternes og Idealisternes Teorier kan kalde 
spiritualistisk Filosofi. Fra et historisk Standpunkt har 
denne Filosofi en kristelig Karakter, thi i sin fuldendte 
Skikkelse er den en Frugt af Evangeliets Forkyndeke. 
At miskende den Tjeneste, som de græske og særligt 
de sokratiske FilosoflFer have ydet Menneskeaanden, vilde 
dog røbe en Utaknemmelighed, der stammer fra Uvidenhed. 
Der gives Fornuft-Elementer, som ere Menneskehedens 
fælles Arvegods, og for hvilke Empirismen mangler Sans. 
Men i nogle af sine Ytringer er Fornuften paavirket 
af forskellige udenfra kommende Magter. I vor Tid har 
Spiritualisternes Fornuft et evangelisk Anstrøg. Det er 
en Ære for den sidste af Filosofiens fremragende 
Historikere, Heinrich Ritter, at have stillet dette i klart 
Lys. Det skyldes, mener denne højtagtede Videnskabs- 
mand, Vanens Magt, at vi betragte visse Ideer som 
naturlige, uagtet de i Virkeligheden ere et Resultat af 
bestemt historiske Kendsgerninger. De græske Filo- 
soffer have søgt Enheden, henimod hvilken Fornuften 
tenderer; men hvormeget de end have kæmpet mod den 
populære Polyteisme, have ikke engang Plato og Ari- 
stoteles formaaet at frigøre sig for Dualisme. Ritter siger 
herom: „Dualismen, dette Ord taget i sin mest udvidede 
Betydning, klæber bestandigt ved de Gamles Tænkemaade. 
. . . Ifølge sin Natur stræber Videnskaben henimod En- 
heden; vi kunne derfor ikke undre os over, at den 
græske Filosofi har en Tendens til Monoteisme. I 
denne Filosofi findes der alligevel en Rest af Dualisme, 
som den ikke kan faaBugt med, uagtet den har opbudt 
al sin Kraft for, saa meget som muligt, at bringe Dua- 
lismen til at forsvinde." 

Læren om Skabelsen, som tilintetgør Dualismen ved 
at fastslaa, at det eneste Væsen, der fra Begyndelsen 



Kristi Vidnesbyrd. 69 

af havde Tilværelse, er den evige Aand, denne Lære 
skriver sig fra Jøderne og er ved Kristendommen bleven 
udbredt i Verden. Det forholder sig paa samme Maade 
med Ideen om de skabte Væsners Frihed, en Ide, for 
hvilken den menneskelige Samvittighed altid har ført 
Ordet, men som altid er bleven holdt i Stampe af den 
græske Filosofis idealistiske Tendensen Ved deres Lære 
om Sjælen og Gud lægge vor Tids Spiritualister for 
Dagen, at deres Spiritualisme har et Anstrøg af Kristen- 
dom. Herom overbeviser man sig, naar man agter paa, at de 
eneste Lande paa vor Jordklode, hvor ublandet Monoteisme 
hersker og offentlig forkyndes, paavirkes af Kristen- 
dommen enten direkte eller indirekte gennem Muhamme- 
danismen. Udfærdiger man tvende Kort,, det ene over 
de Lande, hvor Guds Enhed og den egentlige Lære om 
Skabelsen danne Grundvolden for de religiøse Ideer, og 
det andet over de kristelige og muhammedanske Lande, 
vil man finde fuld Samstemning mellem de to Kort. 
Resultatet af et alvorligt Studium af herhen hørende 
Kendsgerninger har Ritter gengivet med følgende Ord. 
„Der gives visse Aands-Tendenser, som have en kristelig 
Karakter, og som kun i Kristenheden fremtræde i 
ublandet og klar Skikkelse. I Oldtiden møde vi vel 
Forvarsler paa lignende Tendenser, ja endog paa svage 
Spirer til disse, men paa Grund af lidet gunstige For- 
hold ere de ikke komne til Udvikling." Det, som en 
Filosofiens Historiker har aabent Øje for, stadfæstes af 
en heftig Modstander af al religiøs Tro. Hr. André 
Lefévre, en Medarbejder af „la Bibliothéque des sciences 
contemporaines", er en ivrig Tilhænger af Materialismen 
og saa omtumlet af Lidenskab, at han sætter sig udoyer 
al Sømmelighed, I de spiritualistiske Ideer, som nogle 
af vor Tids Videnskabsmænd forfægte, ser han kun „et 
Udslag af ærgerrige Skrupler og af falsk Skamfølelse." 
Han drister sig til at udtale, at disse Videnskabsmænd 
vel vide, at Materialismen er den sande Lære; men de 

gøre sig til Talsmænd for modsatte Ideer, da dette er 
Betingelsen for at faa Kors, Ordensbaand, Embeder og 
Titler." ^) Og dog har denne iltre Modstander af al 
religiøs Tro og af alle spiritualistiske Lærdomme et af 
Had skærpet Blik for Kristendommens Indflydelse paa 
Nutidens Tankegang. Ofte forblinder Hadet; men under- 
tiden gør det et Menneske klartseende. Hr. Lefévre 
skriver: „Descartes, Leibnitz, Locke, Condillac, Newton, 
Bonnet, Kant, Hegel, selv Spinoza, Toland, Priestley og 
Rousseau ere til Hobe i visse Stykker Kristne. Hvo 
mærker ikke Kristendom i den fuldendte Mekanist 
Descartes' Forvildelser, i Leibnitz' forudbestemte Har- 
moni, i Kants Postulater? Selv Voltaire har ikke ganske 
værget sig mod dette Giftstof; hans Deisme er ikke fri 
derfor." Overdrivelsen er her aabenbar, men indeholder 
dog nogen Sandhed. 

Vor Tids Spiritualisme er beslægtet med den græske, 
særlig den sokratiske Filosofi. Men den Fasthed og 
Klarhed, hvormed vore Spiritualister udtale sig, over- 
beviser os om, at deres Fornuft er paavirket af Kristen- 
dommen. Sandheden heraf stadfæstes saa vel ved 
historiske Studier som ved den sørgelige Tilstand, hvori 
mange Sjæle for Tiden befinde sig. Et stort Antal af 
vore Samtidige have villet ganske frigøre sig fra den 
religiøse Overlevering. Hvad har denne Stræben ført 
til? Til det Grenudbrud af Materialisme, som vi ere 
Vidner til. Mange af vore Lærde og Filosoffer synke 
langt under de græske Skolers intellektuelle Stade. De 
lade sig ikke nøje med at forkaste den moderne Filo- 
sofis kristnede Lærdomme, men de ere endog blinde for 
det Fornuftens Lys, som opklarede Grækenlands største 
Vismænd. Ret som om Sokrates, Plato og Aristoteles 
aldrig havde levet, stille de sig som Maal, i Lighed med 



1) La Philosophie, par André Lefévre, Paris, 1879. S. 441—43. 

Demokrit og Epikur, i Studiet af Materien at søge 
Forklaring af Aandens Fænomener. Det Mørke, som 
indhyller deres Tanke, er desto tykkere, jo klarere det 
Lys er, hvorfra de have vendt sig. 

Descartes indbildte sig, at han alene ved Brugen 
af sin Fornuft og uafhængig af enhver Overlevering 
havde lagt Grundvolden til sin filosofiske Religion. En 
Undersøgelse af Tingenes virkelige Tilstand tilintetgør 
dette Blændværk. Det samme gælder om Rousseaus 
naive Paastand, at han paa en øde uden Samliv med 
noget Menneske vilde have kunnet skrive : Den savoyardiske 
Landsbypræsts Bekendelser. Den Illusion, hvori baade den 
store Filosof og den berømte Skribent vare hildede, 
lader sig forklare paa en Tid, hvor det historiske Studium 
stod paa et lavt Trin. I vor Tid er den en Umulighed, 
uagtet man ogsaa nu kan træffe Mennesker, som i Brud- 
stykker af en dem selv ubevidst Tro se et Produkt af 
deres individuelle Fornuft. Rousseau antog ikke blot, 
at hans Landsbypræsts Religion fyldestgjorde Fornuften, 
Hjertet og Samvittigheden langt mere end de umoralske 
og gudsfomægtende Lærdomme, som han med en ual- 
mindelig Veltalenhed kæmpede imod, men ogsaa, at 
denne Religion havde sit umiddelbare Udspring i den 
menneskelige Fornuft. Det er af Vigtighed at holde 
disse to Opfattelser ud fra hinanden og ikke glemme, 
at en Lærdom kan tilfredsstille et enkelt Menneskes 
Fornuft uden derfor at have sin Rod i denne. Ene 
paa en øde vilde Rousseau ikke være naaet hverken 
til den Lære, som han skyldte Evangeliet, eller til den, 
som han utvivlsomt havde modtaget fra Plato og 
Descartes. 

For de Mennesker, der tage imod Kristi Ord som 
et guddommeligt Vidnesbyrd, grundlægges de Troendes 
Kirke. Ved den Magt, som Kristi Ord udøve og som 
rækker langt ud over de Troendes Kreds, frembringe 
de tillige en særlig Civilisation, som dybt adskiller de 

af Evangeliet paavirkede Folkeslag fra den øvrige Del 
af Menneskeheden. Spiritualismen er et intellektuelt 
Element i den kristelige Civilisation, men for at naa til 
større Renhed maa Spiritualismen mere end hidtil fri- 
gøre sig for visse Paavirkninger af den græske Civili- 
sation. 

De Mennesker, som mene i Jesu Lære at have 
fundet den bedste Løsning af deres filosofiske Problemer, 
nødsages til at spørge sig selv, hvori det ligger, at det 
Lys, som, efter hvad de selv tilstaa, er det- reneste, der 
nogensinde har skinnet i Verden, ikke har sit Udspring 
fra Oldtidens lærde Skoler, men fra en ringeagtet Flække 
i Galilæa. Et saadant Spørgsmaal frembyder et vigtigt 
apologetisk Argument. For dem, der med Alvor søge 
at trænge ind i den kristelige Filosofi, vil denne ofte 
blive Vejen, som fører dem til Troen. Alligevel har 
der været og er der endnu Mennesker, som tro paa 
Guds Tilværelse og hans Forsyn, paa et Liv efter Døden 
og en kommende Retfærdighed uden at bygge denne 
deres Tro paa noget guddommeligt Vidnesbyrd. Dagtet 
de til en vis Grad ere berørte af Evangeliet, vedblive 
de at færdes paa den rene Filosofis Enemærker, idet 
disse Lærdomme for dem kun ere Hypoteser, som god- 
kendes af deres Fornuft. Overfor visse Sandheder er 
det kun med Hensyn til Metoden, at de Kristne adskille sig 
fra de spiritualistiske Filosofer. Paa Tankens Omraade 
have de en fælles Sag at forsvare, og beklageligt er det, 
at mange af dem ikke have Øje herfor. Kristne For- 
fattere — lykkeligvis ikke alle — gaa heftig løs paa de 
Spiritualister, som ikke dele deres Tro. De glæde sig 
ikke over, at der gives Mennesker, som vel ikke have 
aabent Blik for Lysets Kilde, men som dog oplyses af 
dets Straaler. Og der gives spiritualistiske Filosoffer, 
som uden Skaansel angribe de kristne Kirker. Såadanne 
Filosoffer forstaa ikke, at for Mennesker uden filosofisk 
Dannelse er Troen den sikreste Garanti for Sandheder, 

som selve Filosofferne anse for væsentlige. Frygte de 
maaske for at blive betragtede som Tilhængere af en 
Tro og af kirkelig Skikke, som i deres Øjne ere falske 
og overtroiske? De vilde i saa Tilfælde mangle Sans for, 
at Mennesker af forskellig Livsopfattelse kunne kæmpe 
for en og samme Sag uden Hensyn til de Lærepunkter, 
hvorom de ere uenige. 

Den spiritualistiske Filosofi og den kristne Tro 
have som sagt nogle fælles Elementer. 

Man vilde gøre sig skyldig i en grov Vildfarelse, 
hvis man mente, at, naar Troens Autoritet skydes til 
Side, er Evangeliet blottet for al Magt over Aanderne. 
Men ligesaa vildfarende ere de, som ere blinde for den 
Forskel, der altid finder Sted mellem Filosofi og 
Religion. 

Der er Forskel med Hensyn til Metoden. 
Den religiøse Tro er ikke, saaledes som de filosofiske Ideer, 
bygget paa en ren intellectuel Grundvold, thi, jeg gen- 
tager det, Hjertets, Samvittighedens og Viljens person- 
lige Elementer have en mægtig Del i Troens Frem- 
komst. 

Der er Forskel med Hensyn til Indholdet. 
Det er ejendommeligt for al Religion at stadfæste noget, der 
ligger over og udover den menneskelige Erfarings- Verden. 
Filosofien og Troen mødes i Læren om Gud, Livet efter 
Døden og den kommende Retfærdighed. Men Kristen- 
dommen indskrænker sig ikke til at styrke og rense den 
universelle Religion. Til dens særlige Væsen hører 
Læren om Synd og Naade. Syndsbevidsthed danner for 
den enkelte Indgang til det kristelige Liv; Erkendelse 
af den menneskelige Naturs Syndighed er Grundvolden 
for Kristi Lære. Med Rette paastaas det, at der paa 
dette Punkt findes et Skillerum mellem de menneske- 
lige Tanker, ligesom visse Bjergkæder danne et Grænse- 
skel mellem Havene. Hvo, som nægter Synden, det vil 
sige Tilværelsen af en Tingenes Tilstand, der strider 

mod Guds Vilje, befinder sig paa en Skraaplan, ad 
hvilken han føres langt bort fra Evangeliet. Læren om 
Syndefaldet er vel ikke ganske fremmed for Oldtiden, 
og for en Del kan man støtte den ved filosofiske Argu- 
menter, men i Virkeligheden bliver den ikke og vil 
aldrig blive forkyndt i hele sin Fylde af andre end af 
dem, som tro paa Forløsningen. En kortsynet Visdom 
har Vanskelighed ved at give den Tanke Rum, at Skab- 
ningen kan udføre Handlinger, som stride imod den 
Almægtiges Vilje, og endnu vanskeligere er det for den 
at fatte Aabenbarelsen af Guds Barmhjertighed i Jesu 
Gerning, som udmunder i Syndstilgivelse. Korsets 
Daarskab vil til enhver Tid være Evangeliets Særkende. 

Lærdomme, som synes at give den bedste Løsning 
af de af Menneskeaanden fremsatte Problemer, og paa 
bedste Maade at forklare Kendsgerninger, kunne danne 
Grundvolden for en filosofisk Skole, men visselig ikke for 
en Kirke, hvis Medlemmer i Fællesskab bekende: Vi 
vide, paa hvem vi tro. At der i Oldtiden har været 
Disciple af Pythagoras og i vor Tid Disciple af Auguste 
Comte, for hvem „Mesteren har sagt det" er Kende- 
tegnet paa Sandheden, er en Undtagelse, som ikke op- 
hæver Reglen. I en filosofisk Skole antage dens Med- 
lemmer ikke andet for sandt end det, de kunne fatte 
ved deres Fornuft. Deres Mester er for dem en Vej- 
leder, men er aldrig Genstand for deres Tro. Helt 
anderledes er en Troendes Stilling. Der fordres ikke 
megen Eftertanke til at indse Forskellen mellem en 
Tros- Akt overfor Ord af et Vidne, som er Brændpunktet 
for en sammenhængende Række af Sandheder, og en 
individuel Undersøgelse af enhver af disse Sandheder* 
Den, der kuldkaster Tros-Akten, bærer sig ad som en, 
der overskærer et Halsbaand: Perlerne falde fra hver- 
andre og spredes paa Jorden. 

I de to Udtryk kristelig Filosofi og kristelig 
Tro tages det samme Tillægsord i tvende Betydninger, 

som vel ikke ere hinanden modsatte, men dog saare 
forskellige. Ved Udtrykket „kristelig Filosofi" er der 
Spørgsmaal om en Myndighed, som man, hvad enten man 
er sig det bevidst eller ikke, kun anerkender paa 
Betingelse af Ret til, om jeg saa kan sige, at gaa fra 
Arv og Gæld. Ved det andet Udtryk kristelig Tro be- 
tegner Tillægsordet „kristelig" en Myndighed, som man 
ubetinget anerkender, og som giver saavel den naturlige 
som den overnaturlige Tro sit særlige Præg. Denne 
Forskel miskendes af Teologer, som ved Behandling af 
kirkelige Spørgsmaal ikke anerkende nogen Autoritet, 
og for hvem deres Videnskab er uafhængig af enhver 
Forudsætning. — Jeg har næppe nødigt at tilføje, at 
dette kun gælder om visse protestantiske Fakulteter. — Vi 
møde her en Tanke-Forvirring, som sammenblander al 
Slags Videnskab. Hvad er det, som adskiller borger- 
lige Samfund fra de religiøse Samfund, man giver Navn 
af Kirker? En saadan Adskillelse kendte man ikke i 
den hedenske Verden, hvor Religionen var en Stats- 
Funktion og havde en særlig national Karakter. I den 
kristelige Verden gives der vel af Staten anerkendte 
Kirker, men i den kan der ikke være Tale om nationale 
Gudsdyrkelser i egentlig Forstand. De Kristne bekende 
nemlig, at der gives en for alle fælles Sandhed, og at 
Kristus, som er Sandheden, skal forkyndes for alle Folke- 
slag. Gudstjenesternes nationale Karakter staar derfor 
i afgjort Strid med den kristelige Lære om den religiøse 
Sandheds Universalitet. En Kirke stiftes ved en For- 
ening af Mennesker, som dele Tro med hverandre; der- 
ved, at den i selve Troen har sin Tilværelsesgrund, ad- 
skiller den sig fra det borgerlige Samfund. De kirkelige 
Videnskaber, som i Almindelighed gaa under Navn af 
Teologi, og hvis Formaal er at fremsætte Kirkens Lære, 
adskille sig paa lignende Maade fra filosofiske Skoler og 
fra filosofisk Studium af Religionerne. Den teologiske 
Videnskab tager sit Udgangspunkt fra Troen, der 

stempler den som en Videnskab af særlig Art. Hvis en 
Professor i Filosofi paaberaabte sig anden Autoritet end 
Erfaringens, Fornuftens og Naturens Vidnesbyrd, hvis 
han til Støtte for sin Lære henviste til et Konciliums 
Dekreter eller til Skriftsteder, vilde han gaa udenfor sin 
Videnskab. Han vilde da med Urette bringe sin person- 
lige Tro ind i et Studium, som udelukkende støttes paa 
Erfaring og Fornuft, og man burde som Følge deraf 
henflytte ham til de teologiske Høresale. Hvis paa den 
anden Side en teologisk Professor erklærede, at han fore- 
drager en Videnskab, som er forudsætningsløs og fremmed 
for Troen, vilde han miskende sin Undervisnings Natur 
og burde derfor henflyttes til filosofiske Høresale. Vi 
staa her overfor en bestemt Adskillelse mellem to Arter 
af Videnskab, som ere forskellige baade ved deres 
Metode og ved en Del af deres Indhold. For at kunne 
fastholde denne Adskillelse maa man dog gøre en Und- 
tagelse med Apologetiken, det vil sige med Fremstillin- 
gen af Beviserne for Troen. Denne Videnskab maa nød- 
vendigvis være fri for enhver Forudsætning. Den stiller 
sig som Formaal at godtgøre Troens Autoritet; at gaa 
ud fra denne som givet vilde altsaa være en aabenbar 
petitio principii. Apologetiken har sin Plads mellem de 
filosofiske og de teologiske Studier. Den danner, om 
jeg billedlig kan udtrykke mig saaledes. Forhallen til 
Religionens Tempel. Forhallen indtager et Midterrum 
mellem Bygningens Indre og det frie Rum udenfor. 
Først naar man er traadt ind i Templet, bliver der 
Spørgsmaal om at udlægge Kristi Vidnesbyrd, hvis 
Ægthed man i Forhallen har lært at kende. Apologe- 
tiken følger vel den samme Metode som Filosofien, men 
dens Genstand er den kristne Religion, som den søger 
at gøre Rede for. De Mennesker, som tro, at den 
bedste Redegørelse er at finde i Guds særlige Aaben- 
baring i Jesus Kristus, de erfare, at Troens Autoritet 
hviler paa et urokkeligt Grundlag. 

Det hedder ofte, — og uopmærksomme eller for- 
domsfulde Mennesker ere tilbøjelige til at lytte til 
saadan Tale — at der findes en uoverstigelig Kløft 
mellem Tro og Viden, mellem Religion og Filosofi. 
Denne Synsmaade er ejendommelig for dem, som tro 
uden at have prøvet, og som ikke søge at gøre sig Rede 
for deres Tro. Saadanne Mennesker mangle Betingelsen 
for at kunne filosofere og gøre vel i at afholde sig der- 
fra. Men for den, som har prøvet sin Tros Grundvold 
og som ad videnskabelig Vej er naaet til den faste Over- 
bevisning, at den kristne Tro giver den bedste Løsning 
af de store Problemer, som stilles af Menneskeaanden, 
for ham er der god Samstemning mellem Religion og 
Filosofi, uden dog at de to Ting sammenblandes. 
Det vilde være farligt paa en overilet Maade at virke- 
liggøre Samstemningen; denne bør aabenbare sig selv. 
Man bør lade de to Strømninger af Tanker og Følelser 
have frit Løb i Overensstemmelse med deres egne Love, 
og have fuld Fortrøstning til, at de to Aandsretninger 
effcerhaanden ville nærme sig hinanden og forenes paa 
deres Højdepunkter. 

Indledning. 



M. 



Lan kan vel med Rette spørge, om noget Land 
i Løbet af et lignende Tidsrum nogensinde har gennem- 
gaaet større Omdannelser eller gjort hurtigere Skridt 
fremad paa Civilisationens B^ne, end Japan i den sidste 
Fjerdedel af et Hundredaar. Japan — en Samling af 
talrige Øer, liggende, hvor Hovedvejen og den alfare 
Færdsel for Søhandelen over det stille Hav gaar, mel- 
lem den østlige og den vestlige Halvkugle, og i Flade- 
indhold betydelig overgaaende Storbritannien og Irland, 
— var indtil for tredive Aar siden et terra incognita for 
den øvrige Verden, ja overgik endogsaaKina i sin Kon- 
servativisme og Afsondrethed. Men nu er der i et 
Tidsrum af omtrent femogtyve Aar sket saadanne Æn- 
dringer, at de have affødt Slagordet „Japans Omskab- 
else". De mest iøjnefaldende af disse Ændringer op- 
regnes for ganske nylig af en Forfatter i følgende Ord 
„Nye og oplyste Kriminal -Lovbøger ere indførte, 
Maaden for Doms -Proceduren er helt ændret, gennem- 
gribende virkningsfuldt er Politivæsenet, Post-, Telegraf- 
og det nationale Opdragelsesvæsen blevet omordnet, 
en Hær og Flaade efter Vestens Forbillede er dannet. 
Kejserrigets Møntvæsen er bragt paa en sund Fod, 
Jærnbaner, Veje og Havne ere anlagte, en driftig Han- 
delsflaade er kaldet til Live, Fængselsvæsenet er grun- 

1* 

dig forbedret, en vidtgaaende Plan for stedligt Selvstyre 
er iværksat, en dermed følgende civil Forretningsgang 
er traadt til. Statens hele Indtægtsystem er gennemset 
paany, en indflydelsesrig Presse og vidt og bredt læste 
Dagblade ere skudte i Vejret med overordentlig Hurtig- 
hed, og en Regeringsform med Parlament er sat i Ste- 
det for en Konges Enevælde." Nu om Stunder træffer 
en Englænder, der rejser i Japan, stadig en Mængde 
af sine Landsmænd, enten beskæftigede med Forretnin- 
ger eller rejsende for Fornøjelsen, samtidig med at der 
i de vigtigere Byer og paa de mest besøgte Steder fin- 
des smukke nye Hoteller, indrettede paa evropæisk Vis. 
Mikadoen kan ses kørende gennem sin Hovedstad i en 
Vogn, som ikke vilde stikke af i Londons eller Paris' 
Parker, og ved Hof-Ceremonier holdes der strængt over 
evropæisk Dragt og Skik. Engelsk læres i alle de 
bedrestillede Klassers Skoler, og ved Universiteterne 
spørge Studenterne stadig om Værkerne af saadanne 
Forfattere som Bacon, Locke, Macaulay, Darwin, John 
Stuart Mill og Herbert Spencer. Kort sagt, det ligger i 
enhver Henseende klart for Dagen, at, hvad enten det 
nu maa anses for godt eller ondt, er den gamle Tinge- 
nes Orden i Færd med hurtig at ændres og give Plads 
for en ny. 

De Omstændigheder, der have affødt disse vidunder- 
lige Ændringer, kunne kun ganske kortelig antydes her. 
Det var henimod Midten af det sekstende Hundredeaar, 
at Japan først kom i Berøring med den vestlige Verden, 
idet de første Handelsmænd, der kom dertil, vare Por- 
tugiserne, der omtrent tresindstyve Aar senere efterfulg- 
tes af Hollænderne og i 1613 af nogle fra engelske Skibe. 
Alle disse i Flæng synes der at være ydet en gæstfri 
Modtagelse, ej heller er der nogen Tvivl om, at det 
japanesiske Afspærringssystem først efterhaanden blev 
til, og at det var grundet udelukkende paa en oprigtig 
Overbevisning om, at Nationens Velfærd og Lykke var 
bedst tjent med at nægte sig Deltagelse i den øvrige 

Verdens. Og at Japaneserne kom til dette Kesultat, 
kan man i Sandhed ingenlunde undre sig over, da deres 
første Erfaringer i Fremmed-Samkvemmet havde været 
særlig uheldige. Det ulykkelige Brud, der gav Stødet 
til, at Japan fuldstændig lukkede sine Havne for Frem- 
mede, skyldtes, som det synes, dels den strænge Ufor- 
dragelighed og gennemførte Indblanden sig i alt, som 
visse af de katolske Missionærer, der paa den Tid vare 
komne til Landet, iagttog, dels den Beskyldning, som 
Hollænderne fremkom med, at Portugiserne efterstræbte 
en territorial Udvidelse. Hvad Grunden nu end var, saa 
lukkedes Japan fuldstændig i 1624 for fremmed Handel, 
herfra blot undtaget nogle Indrømmelser, der vare led- 
sagede af de strængeste Forbehold, til Hollænderne; 
ingen Fremmede fik Tilladelse til at komme ind i Landet, 
og ingen Indfødte til at forlade det, Missionærerne 
bleve udjagne og Kristendommen forbudt under Døds- 
straf. „ Japaneseren mistænkte enhver og lukkede Verden 
ude", som det er blevet sagt. Forekommende denne 
Krise havde Englænderne trukket sig tilbage; men da 
dette Land 1673 søgte at genoptage venskabeligt Sam- 
kvem, blev den Forbindelse, der eksisterede mellem det 
engelske og portugisiske Hof, en uovervindelig Hindring. 
Paafølgende Forsøg i 1849 mødte et høfligt, men be- 
stemt Afslag, skønt Japans Afspærrings Periode, som 
senere Begivenheder viste, næsten var til Ende. I 1853 
sendte de forenede Staters Regering enFlaade over det 
stille Hav under AfdeHngsadmiral Perry for at trænge 
paa Opgivelsen af en Politik, som — hvad man beto- 
nede — ingen Nation i Verden havde Ret til at iagttage 
overfor de øvrige. Om nu de Grunde, hvormed dette 
Forslag fremsattes, af sig selv vilde have virket, er umu- 
ligt at sige; men, da det var øjensynligt, at, hvis Ord 
ej slog til, vilde man tage sin Tilflugt til skrappere 
Forholdsregler, havde Japan intet andet Valg end at 
give efter. Traktater bleve som Følge deraf sluttede, 
først med de forenede Stater, dernæst med England og 

andre evropæiske Magter; i Kraft af hine bleve nogle 
faa Havne modstræbende aabnede, og japanesiske Under- 
saatter fik Lov at træde i Handelsforbindelser med Yder- 
verdenen. I de første faa Aar er det sikkert, at en 
stærk Følelse af Mistænksomhed og Mishag imod Frem- 
mede var almindelig; men i 1868 indtraf der Begiven- 
heder, som bragte en fuldstændig Omkalfatring i Sagernes 
hele Stilling. I omtrent seks Hundrede Aar havde et 
dualistisk Regeringssystem eksisteret i Japan. Paa den 
ene Side var Mikadoen — der antoges i lige Linie at 
kunne forfølge en aldrig afbrudt Nedstamningfra Guderne 
og derfor æredes som Halvgud, skønt han levede inde- 
spærret i Byen Kioto — med den Magt over Admini- 
strationen, som han endnu havde tilbage, indskrænket 
til Sager, der angik Religionen og Opdragelsen. Paa 
den anden Side var „Shogun'en" eller „Tikun'en", det an- 
erkendte Overhoved for et Lensvæsen, som havde til- 
ranet sig den udøvende Magt og af Gavn styrede Landet, 
medens det af Navn anerkendte Mikadoens Myndighed. 
Men i 1868 hidførte de forandrede Omstændigheder, 
hvorunder Japan befandt sig, en Revolution. Den gamle 
Adel var opfyldt af Harme og Mishag imod Tikun'en, 
der krænkede Japans overleverede Skik i den Grad, at 
han indlod sig i Underhandlinger med fremmede Lande, 
og som en Følge af dette Brud sank Shogunatet, hvis 
Magt i nogen Tid havde været hensygnende, ganske 
sammen. Mikadoen fik igen den kejserlige Magt og 
slog med et ind paa en Politik, som man siden stadig 
har fulgt, og som gennemgaaende er modtaget med Bi- 
fald af Folket, der var blevet utaalmodigt over de 
Skranker, som omgav det. Denne Politik kan kaldes 
Kejserrigets Evropæisering, og i den have vi Forklaringen 
til Japan nu om Dage. 



Keligionerne i Japan. 



Shintoismen. 



Da Buddhismen i den kristne Tidsalders sjette 
Hundredaar indførtes fra Kina til Japan — over Korea 
— følte man Trang til et Udtryk, hvorved Landets 
gamle hjemlige Religion kunde skelnes fra den nye ind- 
førte. Navnet, man antog, var Shin to eller Kami- 
no-miki; det første var et kinesisk Ord og det sidst- 
nævnte dets japanesiske Stedfortrædei*. Begges Betydning 
er „Geniernes" eller „Aandernes Vej", der synes at 
burde foretrækkes for den sædvanligere Oversættelse 
^^Gudernes Vej", da Udtrykket Polyteisme strængt taget 
ikke kan anvendes paa Shinto. Man ser heraf, at 
Ordet Shinto kun har været i Brug i omtrent tretten 
Hundrede Aar, medens den Tro, det betegner, gør For- 
dring paa at kunne aflede sin Oprindelse fra den fjær- 
neste Oldtid. Og Undersøgelsen af Shintoismen fører os 
virkelig ogsaa tilbage ikke alene til den japanesiske Hi- 
stories tidligste Aaringer, men til en Sagntids fabel- 
agtige Fortællinger. Japans Historie regnes i Alminde- 
lighed at begynde med Kejser Jimmu Tennos Tron- 
bestigelse, hvis Dato angives til Februar 11,660 f. Kr., 
og, da den nye Forfatning kundgjordes i 1889, var Aars- 
dagen for hin Begivenhed den Dag, der valgtes dertil, 
idet Tanken øjensynligt var at stadfæste den populære 
Tro paa Kontinuiteten i Landets Historie. Denne Jimmu 
Tenno, der af Japaneserne regnes for deres første men- 
neskelige Overhoved, antages at nedstamme fra Ama- 
terasu^ Solguddommen, der fødtes af Izanagi's, Japans 
Skabers, venstre Øje; og dette forklarer den Anseelse 
som Halvguder, der stedse er bleven vist Japans Kej- 
sere. Det er altsaa de utallige Heroer og Halvguder, der 
henføres til det sagnagtige Tidsrum, da Izanagi's Børn 
herskede over Japan, Slægtled efter Slægtled i mange 
Tusind Aar, som ere Hovedgenstandene for Shinto- 
Ærefrygten; thi skønt det er ^almindeligt at tale om 
Shintoismen som en Blanding af Forfædre-Dyrkelse og 

Natur-Dyrkelse, synes det, at det sidstnævnte af disse 
Elementer skyldes Japans Berøring med Kinas Tauisme 
og med metafysisk Buddhisme. Saaledes vil det ses, at 
Shintoismens væsentlige Bestanddel er nær beslægtet 
m^d den sønlige Ærbødighed, der udgør et saa iøjne- 
faldende Træk i Kinas religiøse, politiske og sociale Liv 
og som, skønt den paa mange Maader fortjener Ære- 
frygt og Beundring, dog, naar den drives til Over- 
maal, frembyder saa stor en Hindring for Udvikling og 
Fremskridt. 

„Shintoismen har," for at tale med Diajoro Goh, 
Kansler ved det japanesiske Generalkonsulat i London, 
„sin Oprindelse fra den Kultus, som et barbarisk Folk viste 
sine sagnagtige Skikkelser, altsaa fra dets egen opfind- 
somme Indbildningskraft." Derfor er den egentlig heller 
ikke saa meget en Religion som en Patriotisme, der er 
ophøjet til en Tros Rang. Den er en Visen-Ærefrygt for 
Landets Heroer og Velgørere fra alle Tidsrum, sagn- 
agtige og historiske, ældre og nyere, idet hines Aander 
paakaldes til Beskyttelse. Som et Islæt i denne op- 
rindelige Væsensej endommelighed og i større Grad over- 
skyggende den, findes en Dyrkelse af Naturens personi- 
ficerede Kræfter; ofte giver den sig Udtryk i den mest 
forkastelige Overtro og — indtil for nylig — ogsaa i 
den plumpe Symbolisme, hvorpaa det gamle Ægyptens 
Religion var saa rig. Dette sidstnævnte Træk var især 
fremherskende i Japan paa den Tid, da Landet først 
aabnedes for fremmede; men efter Revolutionen 1868 
undertryktes det overalt. Det synes, som om dep per- 
sonlige Renlighed, for hvilken Japaneserne, som Folk 
taget, ere berømte, har sin Oprindelse i Forestillingen om 
Legemets Renselse som Tegn paa Sjælens Lutrelse, og 
taaget og uklart synes Shintoismen at anerkende' en 
fremtidig Lyksaligheds- og Elendighedstilstand, for hvil- 
ken det nærværende Liv er en Prøvetid. I Praksis er 
hin Verden imidlertid den eneste. Shintoismen ind- 
skrænker sig til, ej heller^ giver den Love for Moral eller 

Opførsel, idet Samvittigheden og Hjertet regnes for til- 
strækkelige Vejledere. Den har hverken offentlig Dyr- 
kelse eller Prædikener, og dens Raaderum er begrænset 
til Mikadoens Undersaatter. „Det er den mindst for- 
dringsfulde af alle ileligioner". Naar dette en Gang er 
forstaaet, ophører der at være noget overraskende i 
den .Kendsgerning, at to Religioner, af hvilke Shinto- 
ismen var den ene, og den anden en saa bøjelig Tro 
som Buddhismen, løbe Side om Side gennem Hundred- 
aar i det samme Land, samtidig hyldede af det 
samme Folk, indtil de to bleve saa nøje sammenvævede, 
at det næsten var umuligt at skelne deres respektive 
Bestanddele ud fra hinanden. I det attende Hundred- 
aar gjordes der et Forsøg paa at føre Shintoismen til- 
bage til sin oprindelige Simpelhed og bringe den ind 
under et filosofisk System, der kunde imødekomme 
Menneskehedens højere Savn. Men Bevægelsen mis- 
lykkedes, og Riobu-Shinto eller Dobbeltreligionen, For- 
eningen — det vil sige af Shintoismen og Buddhismen — 
vedblev som før. Det var før$t saa sent som i 'Aaret 
1868, at en vigtig Ændring i Japans religiøse Historie 
fandt Sted. I dette Aar antoges Shintoismen — i 
Grunden ganske politisk. — som Stats- eller anerkendt 
Religion, da Buddhismen altid havde været den Religion, 
der -var begunstiget af Shogunatet og dep gamle Adel, 
som Shogun'en repræsenterede. Derpaa forlangtes det, 
at hvert Tempel skulde erklære sig for enten Shinto- 
eller Buddhist-Tempel og fjærne de for den forladte Kultus 
særlige Kendemærker og Prydelser, hvilken nu hin end 
maatte være. At en ikke ringe Bevægelse og Strid 
fulgte paa denne Kundgørelse, vil let forstaas, især naar 
vi betænke, at Buddhist- og Shinto-Gejstligheden veksel- 
vis havde forrettet Gudstjenesten i de samme Bygninger 
og ved de samme Altre ^). En Gave paa omtrent 



^) Et af de store Templer i Shiba i Tokio afbrændtes af Bud- 
dhisterne for at forebygge, at det faldt i Hænderne paa 

60,000 £, aarlig skænkedes af Regeringen til Vedlige- 
holdelse af Shintoismens Templer og Helgenskrin, der 
siges alt ialt at beløbe sig til omtrent 98,000 og at være 
indviede til ikke mindre end 3,700 forskellige Genier 
eller Kami. Imidlertid har Shintoismen allerede tabt 
største Delen af den Indflydelse, hvortil den var bragt 
paa Revolutionstiden, og, naar den Kendsgerning und- 
tages, at den understøttes af de kejserlige Indkomster, 
og at Nærværelsen af dens vigtigste Tjenere fordres ved 
visse Statshandlinger, er dens Stilling i ingen Henseende 
gaaet fremad. Folket iagttager endnu stedse Udøvelsen 
af begge Religioner i Flæng, kun med den Forskel, 
at det, for at kunne gøre det, nu maa besøge to 
Templer i Stedet for eet. Et nyfødt Barn for Eks- 
empel bringes af Forældrene baade til et Shinto- og et 
Buddhist-Tempel for højtidelig at indvies. En anden af 
de Ændringer, der ere fremgaaede, er, at i Stedet for, 
som Tilfældet var indtil 1868, at alle Begravelser lede- 
des af Buddhist-Præster, de døde nu begraves enten 
af SBinto- eller Buddhist -Præster, som Slægtningene 
monne foretrække. Af de mange Tegn, der tyde paa, at 
Shintoismen nu næsten har udspillet sin Rolle, er ikke 
det mindst mærkelige en Kundgørelse 1892 fra Rege- 
ringen selv, der gaar ud paa, at dens Ritus skal betragtes 
for udelukkende at være en Overleveringens og Mindets 
og blottet for nogensomhelst virkelig religiøs Betydning. 
Den Lettelse, der saaledes ydedes de Kristnes Sind og 
Samvittighed i Japan var, som man kan tænke sig, meget 
stor. 

Af de forskellige Sekter er S hik ko, grundet 1541 



Shinto-Præsterne. Det kan her anføres som et Eksempel 
paa den nuværende Shinto-Eegerings Liberalitet, at en ai 
den samme Grruppe Bygninger udlaantes til Gudstjeneste for 
den engelske Kirke, førend St. Andrews Kirke blev bygget. 
Det er den gamle Adel, der i alle Forhold har været en 
uforsonlig Modstander af Kristendommen, ja overhovedet af 
al Forandring, og den ivrigste Støtte for Buddhismen. 

eft. Kr., maaske den mest indflydelsesrige. Denne Sekt 
anerkender — som Shintoismen overhovedet — en evig, 
absolut Guddom, et Væsen af uendelig Barmhjertighed; 
og her — som i andre hedenske Religioner — finde vi 
uklare Hentydninger til en Treenighed, der var virksom 
ved Skabelsesværket. 

Til Trods for Sondringen mellem de to Religioner, 
bevare mange af Shinto-Templerne endnu Spor af den 
buddhistiske Indflydelse. 1 selve Shintoismen er det 
fremherskende Hovedtræk en let kendelig Simpelhed, 
der imidlertid ofte kan findes forenet med stor kunst- 
nerisk Skønhed. Undertiden bestaar Helligdommen kun 
af et slet og ret Alter, liggende midt i en Lund af 
Træer; men selv hvor der findes store Templer med en 
fuldstændig Samling Bygninger, er Bygningsmaaden dog 
overordentlig simpel, idet Materialet, der anvendes, er 
hvidt Træ uden Prydelser, med et Tag af chamaecypa- 
ris^). Indgangen til Templets Enemærker er altid gen- 
nem Porte, der kaldes Torii; disse dannes somn^tider 
af Sten, men særlig dog af Træ, og bestaa af to umalede 
Træstammer med en Overligger foroven og en vandret 
Bjælke nedenunder denne. Nær Indgangen findes i Ål- 
mindelighed Stenfigurer af Hunde eller Løver, der an- 
tages at tjene til Vogtere. Hovedhelligdommen eller 
Honsha findes ved den længst bortliggende Del af det 
hellige Indelukke og er ved et Rækværk delt i et For- 
rum og en indre Helligdom. I Helligdommen er et Alter 
oprejst, paa hvilket man imidlertid ikke ser Billeder 
eller Prydelser, men kun Ofre af Ris, Frugt, Vin osv. 
Ovenover Altret er der i Almindelighed paa en iøjne- 
faldende Plads anbragt et stort Spejl, og i et Skrin der- 
under opbevares sædvanligvis et Sværd og en Sten. 
Disse tre — Spejlet, Sværdet og Stenen — udgøre de 
japanesiske Regalier, og de ere alle sammenknyttede med 
de tidlige Sagn. En af Overleveringerne, der angaar 



O Naaletræ af Cypres-Ordenen. O. Å. 

det hellige Spejl, fortjener at anføres: „Dengang Tiden 
var kommen, da Izanagi sammen med sin Ægtefælle 
skulde vende tilbage til de himmelske Egne, kaldte han 
sine Børn sammen, bad dem holde deres Taarer tilbage 
og lytte opmærksomt til hans sidste Ønsker. Han be- 
troede dem da en poleret Sølvplade, idet han bad dem 
hver Morgen lægge sig foran den paa deres Knæ og i 
den se genspejlet paa deres Ansigter Indtrykket af hver 
ond Lidenskab, de med Forsæt havde set igennem 
Fingre med, og atter hver Nat omhyggelig efterforske 
sig selv, forat deres sidste Tanker kunde være rettede 
paa Lykken i den højere Verden, hvorhen deres For- 
ældre vare gaaede forud for dem." Legenden fortsætter 
med at berette om den Trofasthed, hvormed Izanagi's 
Børn og sidenhen deres Efterkommere udførte disse 
Paalæg, idet de oprejste et Alter af Træ til at modtage 
det hellige Spejl, og ovenpaa det stillede Kar og Blom- 
ster, og hvorledes de — som Løn for deres Lydighed 
og Fromhed — bleve, naar deres Tid kom, Guddommens 
Aandir, udødelige Kami. 

En anden af de almindeligste Shinto-Emblemer er 
en tynd Kvist af umalet Træ, benævnet G oh ej, hvortil 
Strimler hvidt Papir — oprindehg Klæde — ere fæstede. 
Disse antages at tiltrække Guddommene og holdes i stor 
Ærefrygt. Forlader den besøgende Hovedhelligdommen 
og gaar videre rundt paa Enemærkerne, kommer han 
efterhaanden til de Bygninger, hvor Templets Forret- 
ningssager gaa for sig, og hvor Præsterne i nogle Til- 
fælde bo, til mindre Helligdomme og Bedehuse, til 
Brønde, der skulle tjene til ceremonielle Tvætninger osv. 
Undertiden findes der ogsaa ved de betydeligere Templer 
en lang overdækket Platform, kaldet Kagura-do, hvor 
ved festlige og overordentlige Lejligheder et Antal 
Piger — de, jeg saa i Nara, vare endnu rene Børn — 
danse Kagura eller den hellige Dans. Dansen er til 
Ære for den Guddom, til hvem Templet er indviet, og 
skal minde om en formodet Begivenhed i Sagnperioden^ 

Saavel paa Shinto- som paa Buddhist-Templernes Ene- 
mærker findes hyppig talrige Lygter, oprejste paa Sten 
i Følge Votiv-Ofringer og oplyste ved enhver større 
Lejlighed. 

Det er allerede bemærket, at Shintoismen ikke har 
noget tilsvarende til vor offentlige Gudstjeneste; men 
hver Morgen og Aften forrette Præsterne, hvis Tjeneste 
ikke synes at holdes i nogen særlig Hellighed, og for 
hvem det til enhver Tid staar frit at autage en mere 
verdslig Beskæftigelse, en Tjeneste foran Altret, iførte 
hvide Klæder — noget i Lighed med vor Messeskjorte 
— med et Bælte om Livet. Tjenesten bestaar i Frem- 
bæreisen af Ofre og Opramsning af forskellige Paa- 
kaldelser, væsentlig Lovprisninger. Folkets Andagts- 
øvelser udmærke sig ved deres Korthed og Simpelhed. 
Naar den, der vil forrette sin Andagt, kommer til Hel- 
ligdommen, ringer han paa en Klokke eller slaar paa 
en Gonggong for at henlede den Guddoms Opmærksom- 
hed paa sig, som han ønsker at paakalde, kaster en 
Mønt af den mindst mulige Værdi paa den Maatte, der 
er indenfor det Helliges Rækværk, kaster sig ned een 
eller to Gange og trækker sig derpaa, idet han klapper 
i Hænderne for at tilkendegive sin Skytshelgen, at hans 
Mellemværende med ham er forbi, tilbage, idet man 
nemlig ikke anser det for nødvendigt at give sin An- 
modning noget mundtligt Udtryk. At foretage Pilgrims- 
farter spiller imidlertid en fremragende Rolle i Shinto- 
Systemet, og skønt Antallet af Pilgrimme i de sidste 
Aaringer er aftaget betydelig, foretager man endnu 
lange Rejser til Solguddommens store Tempel i Ise, 
„Japans Mekka", og til andre berømte Helligdomme. 
Hovedhensigten for Pilgrimsfærden er Købet af 0-haraj 
eller hellige Tryllemidler, der kun kunne faas paa Stedet 
selv. Naar disse ere hjembragte, stilles de paa Ka mi- 
dam a eller Gudehylden, et formindsket Tempel af Træ, 
som findes i hvert Shinto-Hus; til det er fastklæbet 
Navnene paa forskellige Skytshelgener og Familiens 

Mindetavler. Naar Pilgrimmen har endt sit Køb af 
0-haraj, hengiver han sig til at nyde Skuet af de for- 
skellige udstillede Sager og til andre Fornøjelser, der 
bydes ham i Templets Nabolag« 

Vi maa slutte dette korte Omrids af Shintoismen^ 
Den Indflydelse, som dens Kultus endnu øver, kan til- 
skrives de fattiges og uoplystes Overtro og de bedre op- 
dragnes Utilbøjelighed til at bryde med en saa ærværdig 
Fortidslevning. Skønt de sidste vedblive at lempe sig 
efter dens ydre Vedtægter, betragte de dem imidlertid 
ikke alvorligt, medens den Vægt, Staten lægger paa dem, 
som vi have set, er rent politisk. For atter at anføre 
Diajoro-Goh's Ord i et Foredrag af ham for en 2—^ 
Aar siden i London, saa „frembyder Shintoismen, der er 
saa indskrænket i sit Raaderum, kun en ringe Hindring 
for Indførelsen af en anden Religion" — „forudsat," 
.som han tilføjede, „at den ikke modvirker Ærefrygten 
for Mikadoen, der altid har dannet et Grundtræk i den 
japanesiske Statsindretning." Sandheden af denne Frem- 
stilling er allerede til Overflod godtgjort ved den Stil- 
ling, som Buddhismen i saa mange Hundredaar indtog i 
Japans religiøse Liv. Paa samme Maade, da Kristen- 
dommen for tre Hundrede Aar siden indførtes i Landet 
af Portugiserne, skyldtes det i større Grad den Hold- 
ning, som nogle af Missionærerne iagttog overfor disse 
nationale Skikke, at de Forviklinger opstode, der som 
Resultat førte til Uddrivelsen af de Fremmede og For- 
følgelsen af Kristne. Og naar vi betænke det, er det i 
Sandhed ej heller forunderligt, ^ at der lagdes en stærk 
Misundelse for Dagen til Forsvar for Vedtægter og 
Ceremonier, der kunne følges tilbage til saa fjæm en 
Oldtid, og som ere saa inderlig sammenknyttede med 
Folkets hele politiske og sociale Liv. Det er imidlertid 
højst sandsynligt, at Japan under de store Ændringer^ 
som det er i Færd med at gennemgaa, vil tinde andre 
Maader til at hæge om den uafbrudte Fortsættelse af 
sin, paa mange Maader, berømmelige Fortid. Men 

imidlertid kunne Kristne i Japan glæde sig over, at de 
med en god Samvittighed tør lægge for Dagen et hen- 
synsfuldt Forhold til' et System, der paa ingen Maade 
er blottet for prisværdige Træk. 



II. Buddhismen i Japan. 

Det er ingenlunde vor Hensigt i Enkelthederne at 
behandle det lange Tidsrum, der skiller Sakja-munis 
Død fra Buddhismens Indførelse i Japan omtrent Aar 
550 eft. Kr. Men vi maa sige saa meget, at Sammen- 
hængen mellem disse to Begivenheder gøres nogenlunde 
forstaaelig. 

Efter Gavtamas Død siges hans Disciple at have 
samlet sig og fremsagt alt, hvad de kunde erindre af 
hans Lære, idet de delte det i tre Afdelinger. Dette 
var Oprindelsen til de hellige Bøger, der kendes under 
Navn af Tripitaka, d. v. s. „de tre Kurve", „de tre 
Gemmesteder". Den første af disse — der indeholder 
Ordsprog, Aforismer og Lignelser, som tilskrives Buddha, 
der henvendte dem sammen med sin første Tale til 
Asketerne („Lovens Hjul") — kendes under Navnet 
Sutra eller „Rettesnoren", den anden kaldes Vinaja 
eller „Tugtens Bog", og den tredje Abidarma d. v. s. 
„Metafysikens Bog", „den højere Lære". Af de tre 
Bøger plejer Sutra, der væsentligt er af etisk Indhold, 
at have en mere vid Anvendelse end de to andre, me- 
dens Vinaja hovedsagelig plejer at anlægges som Maale- 
stok paa det særlige Broderskab, og Abidarma at være 
indskrænket til Brug ved spidsfindige filosofiske Udvik- 
linger. Tripitaka, der vogtes af Buddhisterne paa Oej- 
lon, er skrevet paa Pali, en tidlig Afændring af Sanskrit, 
og Buddhismens hellige Sprog ; og det er utvivlsomt det 
ældste og reneste af de talrige buddhistiske Skrifter. 

Sutra anses især for at være et troværdigt Minde om 
Gavtamas virkelige Lære. Men samtidig maa det er- 
indres, at nogle Hundredaar efter Sakja-munis Død er 
der endnu intet Bevis for Tilstedeværelsen af en skreven 
Kanon, idet Sandsynligheden er for, at hans Lære for 
største Delen overleveredes mundtlig fra Slægt til Slægt, 
og at den under denne Vandring modtog betydelige 
Ændringer og Tilføjelser. 

Med Hensyn til Buddhismens Historie fra dens 
Stifters Død indtil Midten af det tredje Hundredaar 
f. Ki\ staa vi i Virkeligheden blottede for Efterretninger. 
Det synes imidlertid, som om Partier og Skoler allerede 
begyndte at danne sig. Men omtrent 260 f. Kr. blev 
Indien, fra at have været delt i en Mængde smaa 
Kongeriger, næsten helt samlet under en vis Asokas 
Herredømme. Asokas Bedstefader, der grundede det 
Rige, der snart skulde antage saa stor en Udstrækning, 
havde hævnet sig for den Ringeagt, hvori han paa Grund 
af sin lave Fødsel holdtes af Brahmanerne, ved at be- 
skytte Buddhismen; og Asoka ydede den fra sin Side al 
mulig Understøttelse. Han gjorde Buddhismen til Stats- 
religion, grundede et uraaadeligt Antal Klostre og ud- 
sendte Missionærer i alle Retninger. Kina var et af de 
Lande, som de besøgte, medens en Mission til* Cejlon, 
i hvilken Mahendra, Asokas egen Søn, tog en frem- 
ragende Del, endte med hele Øens Omvendelse. 

Kort efter Asokas Død styrtede imidlertid hans 
Rige sammen, og Buddhismen øvede aldrig mere den 
samme Indflydelse i Indien, skønt den vedblev at være 
langt den herskende indtil det ottende Hundredaar eft. 
Kr., og det var først fire Hundredaar senere, at den 
praktisk talt uddøde. Brahmanerne genvandt nu deres 
forrige Indflydelse , erklærede Gavtaina for at være en 
Inkarnation af deres Gud Vishnu, ja gik endog saa vidt, 
at de i deres egen Tro indlemmede nogle af det buddhi- 
stiske Systems mest yndede Træk; derpaa gav de sig i 
Lag med en Ødelæggelse af Klostrene, og med en haard 

Forfølgelse af alle de Buddhister, der levede i Indien. 
Men, ligesom Forfølgelse i den kristne Kirkes Historie 
kun førte til, at der lagdes en større Mark aaben for 
Evangeliet, saaledes gik det nu med Buddhismen. „Imid- 
lertid drog de, som vare adspredte, omkring og forkyndte 
Ordets gode Budskab." Iblandt andre Lande, hvortil 
Sakja-munis Lære trængte frem, var Kashmir, hvis 
Konge Kanishka, en Samtidig af Kristus, ydede den sin 
begejstrede Støtte. 

Paa dette Tidspunkt var der kommet en vigtig Krise 
i Buddhismens Historie. Allerede Stridigheder om Di- 
sciplin og forskellige mindre Spørgsmaal havde kaldt 
flere forskellige Skoler til Live; men nu indtraadte der 
et Brud af en saadan Størrelse og bestemt til at blive 
saa langvarigt i sine Følger, at det ofte har ligget nær 
at sammenligne det med Skismaet mellem Vestens og . 
Østens Kristendom. Et Koncilium holdtes under Kong 
Kanishka; dette nægtede Cejlon-Buddhisterne at aner- 
kende, og fra den Tid har Buddhismen været delt i to 
Hovedgrene, med Navnene Mahajana og Hinajana 
„det større og mindre Fartøj". Den Deling, der saa- 
ledes blev bragt til Veje, blev for en stor Del geogra- 
fisk, idet Hinajana har sit Hjem paa Cejlon og — men 
ikke saa^ udelukkende — i Birma og Siam, medens Maha- 
janas Skoler have Overtaget i Kashmir, Tibet, Kina og 
Japan. 

Lad 08 et Øjeblik betragte deres respektive Ejen- 
dommeligheder. Hinajana og Mahajana ere da de Navne, 
der ere givne to store Systemer eller „Tænkningens 
Skoler", der tilbyde at „bære" eller „føre" sine Lær- 
linge over Livets Hav til Nirvanas Hvile. Af disse to 
frembyder Hinajana eller det lille Fartøj en langt nær- 
mere Lighed med den tidligere Buddhisme. Det særlige 
Kendetegn for Hinajana maa siges at være dens Ved- 
hængen ved den oprindelige Buddhismes strænge Sæde- 
lære, den større Simpelhed i Gudstjenesten, dens mindre 
Skriftkanon og den Kendsgerning, at den kun henvender 

Smaaskrifter til Oplysning for Kiistne IX, 5. 2 

sig til forholdsvis faa, det vil sige til dem, der ere i 
Stand til og villige til at bringe de Ofre, den fordrer. 
Derimod se vi i Mahajana eller det store Fartøj et 
System, der kendemærkes ved den forøgede Ro og Slap- 
hed, der altfor ofte følger med en Hvilens Tid og Op- 
høret af den Begejstring, der ledsager en ny Bevægelses 
Fremkomst. Mahajanas Hovedtræk maa siges at bestaa 
i, at den holder Banneret mindre højt i den praktiske 
Morallære, i dens Villighed til at stige ned til Mængdens 
Stade, i dens haartrukne metafysiske Adskillelser, dens 
grublende Uvirksomhed, dens udarbejdede Ceremoniel 
og dens mere udstrakte Skriftkanon. 

Vi ere nu endelig saaledes stillede, at vi kunne 
undersøge den japanesiske Buddhismes Historie. Der- 
som en Undskyldning for vor lange Digression er nød- 
vendig, kan jeg kun sige, at den forekom mig nødven- 
dig til en frugtbringende Behandling af vort Emne. Vi 
have allerede set, at Kina saa tidlig som 250 f. Kr. be- 
søgtes af buddhistiske Missionærer fra Indien. Disses 
Antal siges at have været atten, og deres Billeder kunne 
ses i mangt et kinesisk Tempel, hvor de holdes i stor 
Ærefrygt. I det første Hundredaar eft. Kr. begyndte 
Buddhismen i Kina at nyde kejserlig Beskyttelse, og 
nogle af dens Bøger bleve omtrent paa samme. Tid over- 
satte paa Landets Sprog. Den smidige Tillempnings- 
aand, der altid har udgjort et saa iøjnefaldende Træk i 
Buddhismen, viste sig nu i den Sammenknytning med 
Tauismen, der stedse siden er vedbleven. 

552 eft. Kr. er det Aar, der angives for Indførelsen 
af Buddhismen i Japan, over Korea. Først synes den 
kun at have vundet ringe Fremgang, indtil en snild 
Handling af en af dens Præster bragte den i Hoffets 
Gunst. En Dag kastede denne Præst sig nemlig ned 
for Mikadoens lille Søn, idet han erklærede i ham at 
erkende en Re-Inkarnation af en af Buddhas Disciple og 
et Redskab til Fremme af et stort aandehgt Værk i Ja- 
pan. Man formaaede da Mikadoen til at betro Drengens 

Opdragelse til de buddhistiske Præster. Resultatet 
blev, at, da han voksede til, understøttede han deres 
Sag med en saadan Iver, at den har givet Anledning til 
sommetider at tale om ham som den „japanesiske Bud- 
dhismes Constantinus". Shotoku Taishi — saaledes var 
hans Navn — havde i nogen Tid Regeringens Tøjler; 
men selv besteg han aldrig Tronen. 

Der er ingen Tvivl om, at Buddhismens Fremgang 
i Japan i høj Grad lettedes ved Antagelsen af en Frem- 
gangsmaade, der med Held var anvendt, dengang den 
havde at gøre med Indiens barbariske Stammer og — 
som vi nylig have nævnt — ogsaa med Kina. Dens 
Redebonhed til at lempe sig efter det Folks Omstæn- 
digheder, Tilbøjeligheder og Fordomme, med hvilket den 
har at gøre, er, som allerede nævnt, en af Buddhismens 
mest fremtrædende og slaaende Ejendommeligheder. I 
Japan buddhaiseredes Shinto-Halvguderne og erklæredes 
for at være Gavtamas Aabenbaringsformer, medens 
Skikke, som laantes fra Folkets gamle Tro, indførtes i 
det buddhistiske Ceremoniel. I det ottende Hundredaar 
se vi Befaling udgaa til Opførelsen af to Templer og 
een Pagode i hver Provins, indtil, omtrent ved det tolvte 
Hundredaar, de to Religioner bleve sammenknyttede paa 
den Maade, som er vist i vort første Kapitel, — idet 
Buddhist- og Shinto-Præster vekselvis forrettede Tjeneste 
i de samme Bygninger, og Shinto-Templerne bleve fyldte 
med Billeder saavel af deres egne Halvguder som af 
Buddha og hans Ledsagere. Denne Tingenes Tilstand 
varede indtil 1868, da Shinto-Dyrkelsen udvalgtes til 
alene at have Statens Anerkendelse, medens samtidig 
mange af de buddhistiske Templer underkastedes en 
Plyndring. Men i de sidste faa Aar har Buddhismen 
udfoldet vældige Anstrengelser for at genvinde sin 
gamle Magt og Stilling, og der er kun ringe Tvivl om 
at den endnu udøver en virkelig Indflydelse i Japan 
medens Shintoismens Forfald sikkert kun er et, ikke 
fjærnt, Tidsspørgsmaal. I Tokio, Hovedstaden, hvor 

2* 

Templernes Antal er talrigt, er Forholdet mellem Bud- 
dhist- og Shinto -Templerne som ti til een, og flere 
Gange under mit Ophold i Japan lagde jeg Mærke til 
smukke nye Buddhist-Templer, der vare i Færd med at 
rejse sig, eller gamle, der modtog nye Prydelser eller 
istandsattes. Paa den anden Side ere mange lukkede 
eller i Færd med at hensmuldre af Mangel paa Midler 
til at vedligeholde dem. 

For Øjeblikket er der omtrent tolv eller flere Hoved- 
Afdelinger af Buddhisme i Japan, og flere af dem løbe 
atter ud i andre. Adskillelsen mellem de forskellige 
Skoler opretholdes meget nøjere end i Kina, og — i det 
mindste i de større Byer — vil man finde, at hver Sekt 
repræsenteres af sit eget Tempel. Forskellen mellem 
Skolerne bestaar ikke alene i den forskellige Holdning, 
der iagttages overfor et eller andet omstridt Spørgs- 
maal, men hyppigt ogsaa i den Grad af Vigtighed, der 
tilskrives et eller andet Punkt, hvorom alle ere enige. 
Thi Buddhismen er — hvad der ikke noksom kan fast- 
slaas og betones — en mangesidig Religion^). Det føl- 
gende Uddrag af Sir Monier Williams' „Buddhismen" 
henleder eksempelvis Opmærksomheden paa de mang- 
foldige Synspunkter, hvorfra den kan, ja nødvendigvis 
maa, ses af Iagttageren. 

„Paa forskellige Steder og til forskellige Tider har 
dens Lære været baade negativ og positiv, agnostisk og 
og gnostisk. Den gaar fra tilsyneladende Ateisme og 



^) Dette gælder næppe mindre Kristendommen, og det maa i 
nogen Grad gælde ethvert Religionssystem, der søger at 
bringe Lægedom til Væsener, der ere saa forskelligf anlagte 
og stillede under saa ulige Kaar, som Menneskeslægtens en- 
kelte Lemmer ere. Naar vi i dette Kapitel skride videre til 
Skildringen af Buddhismens forskellige Skoler og deres Ejen- 
dommeligheder kunne vi næppe undgaa — mere end een 
Gang — at erindres om det forskellige Syn paa Kristendom- 
men, der har været Foranledningen til alle vore teologiske 
Skoler og, ak! til saa mange af vore Søndringer. 

Materialisme til Teisme, Polyteisme og Spiritualisme. 
Den er, set fra een Side, lutter Pessimisme, fra en anden, 
lutter Menneskekærlighed, fra een Side et munkeagtigt 
Samliv, fra en anden høj Morallære, atter fra en anden 
en Mangfoldighed af materialistisk Filosofi, igen fra en 
anden, slet og ret Aandelære eller endelig udelukkende 
et Sammensurium af Overtro, der indeslutter Aande- 
maning, Trolddom, Afgudsdyrkelse og Fetishisme. I en 
eller anden Skikkelse har den Sammenknytningspunkter 
til enhver Religion og indbefatter noget af næsten en- 
hver Tro." 

I samme Retning skriver Dr. Eitel i sine „Forelæs- 
ninger over Buddhismen": „Buddhismen er et System af 
et vældigt Omfang; thi den indeslutter den tidligste 
Famlen efter Kundskab i de forskellige Videns Grene, 
som vore vestlige Folkeslag forlængst ere vante til at 
dele i særlige Studier. Den indbefatter i een levende 
Bygning et storslaaet og ejendommeligt Syn paa fysisk 
Videnskab, raffinerede og haarfine Teorier om abstrakt 
Metafysik, en fantasifuld Mysticismes Bygning, et yderst 
udarbejdet og vidtrækkende praktisk Moralsystem og 
sluttehg en Kirke-Organisation ligesaa bred i sine Grund- 
sætninger og dog ligesaa fint udmejslet i sine mest ind- 
viklede Forgreninger som nogen i Verden." 

Det vilde næppe lønne sig at dvæle ved et Forsøg 
paa indgaaende at skildre de mange buddhistiske Sekter, 
der findes i Japan. At mærke os Hovedretningernes 
Væsensejendommeligheder og de Punkter, hvori de af- 
vige fra hinanden, vil være rigeligt nok for vort Øjemed. 
Det største Antal Skoler bleve indførte fra Kina; men 
nogle faa ere japanesiske Fremtoninger. 

Lad os først af dem alle tage Hinajanas eller det 
lille Fartøjs Skoler, der, som vi kunne formode, ikke 
ere synderlig talrige i Japan. Hinajana repræsenteres 
af fire filosofiske Skoler, hvoraf det materialistiske Ele- 
ment har Overtaget i de to, og det idealistiske i de to 
andre, medens eskatologiske Spørgsmaal yde videre An- 

ledning til Uenighed. Stridspunkterne mellem disse filo- 
sofiske Skoler i Buddhismen ere til Hobe saa haarfine 
og uklare, at de ere overordentlig vanskelige at fatte for 
en, der ikke til Stadighed færdes mellem saadanne Di- 
stinktioner. Af de fire Sekter, vi hentydede til, er den 
enes, den, som kaldes Kusha, Ejendommelighed, at den 
grunder sin Lære paa Abidarma Pitaka. 

Til det lille Fartøj hører det ejendommelige System, 
der kaldes „Den hellige Sti". Denne er beskrevet som 
en „Skyldners og Skyldherres Mellemregning, der føres 
med den guddommelige Retfærdighed". Skønt meget 
mindre almindelig end i Kina er Systemet med den hel- 
lige Sti dog vidt og bredt øvet i Japan. Udarbejdede 
Tavler opridses, indeholdende en Fortegnelse over alle 
gode og slette Handlinger, det er muligt at udføre, med 
tilføjede Tal, der saa tælle med paa Fortjeneste- eller 
Gælds-Siden. Tallene gaa fra een til Hundrede eller 
mere, og Tavlerne give et Indblik i det Forhold af Vig- 
tighed, hvormed alle Slags Handlinger fremstille sig for 
den orientalske Tænkemaade. Den, der vil vandre Liv- 
ets Gang ad den hellige Sti, maa i det mindste have 
foresat sig at opveje sine slette Handlinger med det til- 
svarende Antal gode Gerninger af lignende Værdi. 
Ved Slutningen af hvert Aar opgøres Regnskabet, og 
det overskydende eller manglende overføres til det paa- 
følgende Aar. At et saadant System er udsat for den 
groveste Misbrug, i Særdeleshed hvor vi have at gøre 
med de mere uvidende, er indlysende, skønt det, naar 
det øves samvittighedsfuldt, ej med Nødvendighed tør 
formodes ikke at kunne frembringe godt. 

Endnu have vi ikke omtalt Madiameka eller det 
middelstore Fartøj, der, som Navnet antyder, indtager 
en Plads midt imellem det store og lille Fartøj. 

Som et Kompromis mellem hine to store Systemer, 
kan Madiameka siges at kendemærkes ved en udpræget 
Moderation, d. v. s. Mæglen mellem paa den ene Side 
en yderliggaaende Strænghed, paa den anden Side en 

altfor stor Frihed. Men skønt den saaledes er en sand- 
dru Tolkning af Sakja-munis oprindelige Lære, har Ma- 
diameka aldrig bragt et større Antal til at følge sig. 
Den repræsenteres i Japan af den Sekt, der kaldes 
Sanron. 

Vi gaa videre til Undersøgelsen af det store Far- 
tøjs Skoler. Paa samme Maade som Kusha-Sekten be- 
tragter Abidarma Pitaka som sin væsentlige Autoritet, 
er der to Skoler, henhørende til det store Fartøj, der 
grunde deres Lære paa henholdsvis Sutra og Vinaja Pi- 
taka. Kagon gør Buddhas Lignelser- og Ordsprog, der 
indeholdes i Sutra, til Genstand for sit særlige Studium, 
medens Ritzu, knyttende sig til den mere asketiske 
Retning i Buddhismen, har Vinaja el. „Tugten" til sin 
Yndlingsbog. 

Diana eller Zen er en kinesisk Skole med talrige 
Underafdelinger. Dens fremherskende Hovedtræk er 
den Vægt, den lægger paa det grublende Liv. Mysti- 
cismen repræsenteres af Shingon, Indiens Mantra- 
Skole, der er overført til Japan gennem Kina, fremdeles 
ogsaa af Tendaj, saaledes kaldet efter et Bjerg i Kina, 
hvor Sektens Hovedkvarterer ere beliggende. Shingons 
Templer kendes sædvanlig paa de to Figurer, som holde 
Vagt ved Indgangen, med aaben og lukket Mund, der 
skal bibringe os Forestillingen om de mystiske Stavelser 
A — Um. En Ejendommelighed for begge disse Sekter 
er Brugen af Bede-Hjul og -Cylindre, der er saa almin- 
delig i Tibet. 

Et Element af Mysticisme gaar ogsaa gennem den 
indflydelsesrige Hok.kaj Sekt, et japanesisk Sideskud af 
Tendaj, der er grundet i det trettende Hundredaar af 
en Præst ved Navn Nikiren, der siges at være født paa 
overnaturlig Maade af en jomfruelig Moder. Hokkaj 
hænger med stærk Vedholden ved deres eget Ritual og 
ved andre Skikke, der ere særegne for dem, og med det 
Sindelag, der tilskrives deres Stifter som Arv, lægge de 
for Dagen en Snæversyne thed og Ufordragelighed, som 

man sjælden møder i Japan. Deres Karakteristikum 
maa siges at bestaa i en Fanatisme, der let sættes 
i Bevægelse; og, aflægger man Besøg i et af deres 
Templer, vil man i Almindelighed finde et Antal An- 
dægtige, der t. E. paa een Gang ere optagne time- 
vis med at synge Sektens Paakaldelse, „Lovsangen til 
Lovens Lotus", til en dæmpet Ledsagelse af Trommer. 
Kun to Sekter staa endnu tilbage ; men de^ ere paa 
ingen Maade de mindst interessante eller mindst popu- 
lære: Jodo'en og Shin-Jodo'en (d. v. s. den nye 
Jodo). Det særligt ejendommelige ved disse to Sekter, 
der ogsaa finder en Plads i Hokkaj Systemet, er deres 
Erkendelse af Nødvendigheden af ydre Hjælp og deres 
Lære om det vestlige Paradis, hvorover Amitaba Bud- 
dha hersker. Hvor tydelig en Bortfjernelse fra Sakja- 
munis oprindelige Lære, som den er fremstillet af os, 
disse Skoler vise, ligger tilstrækkelig klart for Dagen; 
ikke desmindre paastaas det, at Meddelelsen om Pa- 
radiset i Vest først gaves af selve Buddha til en af hans 
mest fremragende Disciple. I det fjæme Vesten siges 
der at bo en ved Navn Amida eller Amitaba, det vil 
^ige „det uendeEge Lys". Selv er han udødelig, udøde- 
lige og friede for Sjælevandringens Hindringer ere ogsaa 
de store Skarer af Mænd,^) der bebo de ubegrænsede 
Egne, hvorover han hersker. I dette „rene Land"^), 
denne „ubesmittede Egn", rummes hver skøn og for- 
tryllende Ting, ej heller kendes dér Sorg og Møje, 
og didhen kan intet, som er ondt eller besmittet, komme. 
Enhver, der vil naa til dette himmelske Land, maa 
navnlig sætte sin Lid til en trolig Paakaldelse af Nav- 
net Amida, idet han, som der mindes om, højtidelig be- 
sluttede at fastslaa som Betingelse for Modtagelsen af 



^) Thi det er nemlig kun Mænd, der bebo denne himmelske 
Egn; Kvinder, der ere værdige til at naa den, have skiftet 
Køn. 

^) Jodo betyder „det rene Land". 

Buddhister, at Frelsen kun skulde kunne naas af alle 
-dem, der oprigtig nærede Ønsket om at fuldbyrde hin 
Paakaldelse. Saaledes er Læren om det vestlige Para- 
dis; Beskrivelserne af det lyde, naar man læser dem, 
næsten som en Genlyd fra Biblens sidste Kapitler. 
Ukendt for Buddhismen paa Cejlon, i Siam og Birma kan 
den spores tilbage saa fjæmt som det andet Hundred- 
aar eft. Kr., da den sikkert kendtes i Kashmir, skønt 
den først omtrent tre Hundredaar senere begyndte 
at brede sig til den nordlige Buddhisme. Men hele 
Spørgsmaalet om dens Oprindelse ligger hyllet i Mørke. 
For Øjeblikket øves Henvendelserne til Amida vidt og 
bredt i Japan og ere overordentlig yndede. Utvivlsomt 
pleje de bedre opdragne og mere intelligente Buddhister — 
og man bør stadig lægge Mærke til en Adskillelse, der 
her ligger nær — at forklare Vestens Paradis rent alle- 
gorisk, og de betragte Amitaba, saaledes som han oprin- 
delig opfattedes, slet og ret som en ideal Personliggørelse 
af det uendelige Lys. Men for Folket i Almindelighed 
er det ubesmittede Land og den Guddom, der hersker 
over det, nærværende, bogstavelige Realiteter. 

Vi have sagt, at de to Sekter, i hvilke Læren om 
Vestens Paradis fremtræder med størst Overvægt, kal- 
des Jodo og Shin-Jodo. Den første af disse er af ki- 
nesisk Oprindelse, men grundedes i Japan omtrent 1200 
eft. Kr. af en Præst — ogsaa Medlem af den kejserlige 
Familie — ved Navn Enko Daishi. Denne Sekts Hp- 
vedkvarter er i Kioto, hvor det prægtige Kloster Kion-in 
er en af de største Seværdigheder i denne, den interes- 
santeste af Japans Byer. Men af alle Japans Templer 
ere Ny-Jodo Sektens (eller Monto) paa een Gang de 
smukkeste, mest besøgte og de mest tiltrækkende for 
den europæiske Rejsende. Enhver Ting i dem bærer 
ogsaa et værdigt og storstilet Præg, paafaldende fjærnt 
fra barnagtig Flitter. Grundet i Aaret 1262 er denne 
Sekt den Dag i Dag fremmerst i Lærdom, Indflydelse 
og Virksomhed. Som en anden japanesisk Udvikling 

bestaar den — hvad der skyldes Forskelligheder i Kirke- 
styrelsen — af to Underafdelinger, Nishi-Hongvanji 
og Higashi-Hongvanji eller den østlige og vestlige 
Afdeling af den sande Paakaldelse — med Henblik 
paa Amidas højtidelige Løfte. I de fleste større Byer 
findes smukke Templer for begge Grene, i Almindelig- 
hed liggende i de fattigere Kvarterer. 

Det er i Shin-Jodoens Templer, at den mærkelige 
Lighed, hvorom alle have hørt, mellem det buddhistiske 
Ceremoniel og den romersk katolske Kirkes er mest 
iøjnefaldende. Intetsteds maaske fremstillede den omtalte 
Sammenligning — til hvilken jeg vil faa Lejlighed til igen 
at vende tilbage — sig for mig med en saa bydende 
Nødvendighed som i Ny-Jodo-Templet i Nagasaki ved 
den første Buddhist Tjeneste, hvor jeg overhovedet var 
nærværende. Den Dag, vi besøgte det, var tilfældigvis 
Stifterens Aarsdag og fra en Læsepult, der var rejst i 
„Koret", fortalte en ærværdig Præst, med et mildt An- 
sigt og iført en kostbar Klædning, ikke ulig en Dalma- 
tika, og en Hovedbeklædning, der lignede en Kalot, 
en Forsamling, som væsentlig bestod af Kvinder, gamle 
Mænd og Børn, deres hedengangne Velgørers Dyder. 
Snart var Talen til Ende, og Prædikenen, der havde 
baaret en Samtales Præg, afløstes nu af en ensformig 
Opramsning af en Klagebøn, idet Menigheden gav een 
Gang for alle fastslaaede Svar, og mange i den an- 
vendte Brugen af deres Rosenkranse. Duften af Rø- 
gelse fyldte Luften, Vokslys og Blomster smykkede Al- 
tret, ovenover hvilket der fandtes en Statue, ikke — 
som en tilfældigt indtrædende kunde ventet at se — af 
en kristen Helgen, men af en af Gavtama Buddhas 
Fremtrædelsesformer. Til Trods for sit udarbejdede 
Ritual, er Shin -Jodo- Sekten imidlertid bleven kaldet 
„Japans Protestantisme", fordi den tillader sin Gejstlig- 
hed at gifte sig, og tilsteder Læsning af Skrifterne paa 
Folkemaalet, yder en større Frihed med Hensyn til Mad 
og Drikke, og har andre af en „reformerende Aands" 

Kendetegn. Præstegerningen i denne Sekt er, praktisk 
talt, arvelig. 

I en nylig udgiven Bog af Mr. Bettany om „Indiens 
Hovedreligioner" er der givet en Oversigt over Shin- Jodo- 
Troen med en af den fremragende Læreres Ord. Jeg 
vil tage mig den frihed at anføre dem her. „Idet vi 
forkaste al religiøs Strænghed og anden Handling og 
opgive al Forestilling om Egenmagt, søge vi med hele 
vort Hjærte vor Tilflugt hos Amida Buddha med Hen- 
syn til vor Frelse i det kommende Liv, der er det vig- 
tigste af alt, idet vi tro, at i det Øjeblik vi sætte vor 
Lid til Amida Buddha, er vor Frelse sikret. Fra det 
Øjeblik iagttages Paakaldelsen af hans Navn som et 
Udtryk for Taknemlighed og Paaskønnelse af Buddhas 
Barmhjertighed. Ydermere maa vi, da vi ere taknem- 
lige for at have modtaget denne Lære fra Stifteren og 
de efter ham følgende Hovedpræster, hvis Lære var saa 
naadig, og saa velkommen som Lys i en mørk Nat, der- 
for holde de Love, som ere fastsatte for vore Pligter 
gennem hele Livet." Det gensidige Forhold mellem 
Tro og Gerninger bør i Særdeleshed mærkes, og den 
hele Bekendelses i Sandhed slaaende evangelske Præg. 

Vældig som den Magt, der tilskrives Amitaba, og 
stor som den Fortjeneste, der vindes ved Paakaldelse 
af hans Navn, findes der i de Templer, hvori han dyrkes, 
et Billede, der holdes i endnu større Ærefrygt end 
hans eget. Den mægtige kvindelige Statue med de 
mange Hoveder og talløse Hænder, foran hvilken en 
Skare Andægtige, væsentlig bestaaende af Kvinder, 
knæler i Bøn, menes at forestille den mægtige Avaloki- 
tesvara eller, naar vi skulde gengive Sanskrit -Navnet 
med det mindre frygtelige, hvorunder den kendes i Kina 
og Japan, den almægtige Kvanyin eller Kvannon. Her 
stilles vi igen overfor en Fromheds -Fremtoning, hvis 
Oprindelse ukendt dølger sig, men som, nær sammen- 
knyttet med Læren om Vestens Paradis, synes at være 
fremstaaet omtrent tre Hundredaar efter vor Tidsalders 

Begyndelse. I Nutiden er den spredt vidt udover Tibet, 
Mongoliet, Kina og Japan, n^en den- er ukendt for den 
sydlige Buddhismes Lande. Med Hensyn til Betydningen 
af dette store Billede, hvorom vi tale, da forklares 
Kvannon almindeligvis som Amitaba- Buddhas tilbage- 
straalede eller aandelige Søn, sendt, af ham til Jorden 
for paa den at vaage over den buddhistiske Tro, idet 
han aabenbarede sig først i mandlig og dernæst i kvin- 
delig Skikkelse. Men Sandsynligheden er for, at de for- 
skellige Personer, hvormed man formoder, at Kvannon 
stilles lige, kun have Tilværelse i Indbildningskraften, og 
at vi i disse Statuer kun se en ligefrem Forherligelse 
af Barmhjertigheden, en billedlig Mater Wisericor- 
diae, hvis mange Øjne og Hænder have til Hensigt at 
tilkendegive den uafladelige Aarvaagenhed og den utræt- 
telige Handlekraft, hvormed hun^) træder til overfor al 
Sorg og Elendighed. 

Øen Potav lige ud for Byen Ningpo i Øhavet Kusan 
er det store Centrum for Kvannon-Dyrkelsen, idet de 
mest yndede af de mange Sagn sammenknytte hende 
med dette Landskab og byde en endnu plumpere For- 
klaring af hendes tusinde Hoveder og Hænder, end saa- 
danne Myter ellers pleje. Øen tilhører det buddhistiske 
Præsteskab og er et særligt Tilholdssted for Pilegrimme. 
I Japan kan man overalt træfife Kvannon - Skrin og 
-Statuer, mange af hendes Billeder ere af en vældig 
Størrelse, rigt forgyldte og smukt udførte. Sommetider 



^) Avalokitesvara = „Den Herre, der skuer ned fra Himlen". 
Den kvindelige Skikkelse, der er traadt i Stedet for den 
mandlige, skyldes utvivlsomt Forestillingen om Kvindens 
Væsen som den formodenlig mest medlidende Natur, just 
paa samme Maade som „den hellige Moder'' altfor ofte i den 
kristne Kirke af en lignende Grund er ophøjet, saa hun gør 
Indgreb i sin guddommelige Søns Rettigheder. Der kan 
mindes om Tilfælde, hvor Kinesere i Samtale med Europæere 
give den hellige Jomfrues Billeder i de romerske Kirker 
Navnet Kvanyin (Davis: „The Chinese" Kap. 14). 

unddrages Statuerne Beskuerens Blik enten udfra Paa- 
standen paa overnaturlige Evner eller af en eller anden 
særlig Helligheds Grund. Det højligt ærede Billede i 
Asakusa-Templet i Tokio fremvises for Eksempel aldrig; 
det er kun to Tommer højt og^ tilskrives overnaturlige 
Egenskaber. Men det er tvivlsomt, om man af nogen 
af alle Helligdommene for Kvannon faar et mægtigere 
Indtryk end af hendes Tempel San-ju-san-gen-do i Kioto, 
hvor man ser ikke mindre end 33,333 Billeder af Gud- 
dommen. Af disse ere de tusinde forgyldte, fem Pod 
høje og ordnede i lange Rækker paa en opadstigende 
Forhøjning. Af Resten ere de største malede paa An- 
sigtet, Hænderne og paa Straalekransen om Hovedet. 
Templet og dets Indhold stammer fra et højtidehgt 
Løfte, der gjordes af en Mikado i det tolvte Hundred- 
aar, da han blev helbredet for en Sygdom. 



III. Buddhismen og Kristendommen. 

Buddhist-Templerne i Japan ere for største Delen 
byggede i en mere storladen og omhyggelig Stil end 
Shinto-Templerne. Taget er ikke af Straa, men af Tegl- 
sten, og Indgangen er i Stedet for gennem Portene, ad 
en Sam mon eller Opgang i to Stokværk, i hvis Fordyb- 
ninger der staar to uhyre store, vildt udseende Figurer. 
Disse kaldes Nio og deres Gerning er at vogte de hel- 
lige Enemærker for onde Aanders Nærmelse. Disse 
Billeder ses almindelig plettede over det hele af Papirs- 
kugler^ idet den bedende nemlig opskriver sin Anmod- 
ning paa Papir eller, hvad der er endnu bedre, faar den 
skreven for sig af en Præst, tygger den til en blød 
Masse og udspytter den paa Guddommen. Dersom Pa- 
piret bliver gunstig optaget og hænger ved, er det 
et godt Varsel. Gaar den besøgende gennem denne 
Sammon og videre i Uge Retning — ofte mellem Ræk- 

ker af Votiv-Lygter af Sten — kommer han snart til 
de to største Bygninger i Tempelgruppen. En af disse 
er H ond o' en eller Hovedhelligdommen, medens den an- 
den knn være enten den Bygning, der er opført for 
Stifteren af den særlige Sekt, hvortil Templet hører, eller 
kan indeholde et kolossalt Billede af Amida og særlig 
være viet til hans Dyrkelse. Undertiden gaar denne 
anden Bygning under Navnet Refektoriet (Spisesalen), 
af Hensyn til den aandelige Næring, der ydes dér i Form 
af Taler, til hvilke Prædikanten tager Teksten fra et 
eller andet Sted i Sutra eller, som ske kan, fra et eller 
andet Udsagn af Confucius. ^) Efter at have aftaget 
vore Sko, som vi efterlade ved Foden af Træ -Trappe- 
trinene, stige vi op til Hondo'en og skyde — hvis det 
maatte være nødvendigt — ^ Skydedørene af tapetseret 
Træ til Side, da man skal gennem disse for at komme 
ind i Bygningen. Forrettes der tilfældigvis ingen Guds- 
tjeneste, findes der sandsynligvis et lille Antal Præster, 
Akoluter osv., siddende paa den Maatte, hvormed Gul- 
vet er bedækket — ivrigt optagne af Læsning i Bøger 
eller Aviser eller slaaende en Passiar af med hinanden 
over smaa bitte Tekopper og, hvis det er i Vinterens 
Tid, spredende deres Fingre ud forat opfange den kær- 
komne Varme fra et Trækulbækken (hibaki). For- 



1) Jeg har ikke anset det for nødvendigt i denne lille Bog at 
gøre Confucianismen til Grenstand for Omtale. Selv i Kina 
er den mindre en Religion end et filosofisk System — poli- 
tisk, socialt og moralsk. Det maa imidlertid bemærkes, at 
Confucius' Skrifter ere højt ansete i Japan, og at de — i 
hvert Tilfælde i Fortiden — have øvet en betydelig Indflyd- 
else paa Dannelsen af Folkets Tankegang og Karakter. Da 
Confucius' Etik er materialistisk, d. v. s. kun angaar det nær- 
værende Livs Forhold, og den buddhistiske Etik hovedsage- 
lig er spiritualistisk, udfylde de to gensidig hinanden. Det 
store confucianske Tempel i Jeddo var indtil 1868 Japans 
Hoved-Universitet. Nu er Bygningen omdannet — saa fuld- 
stændigt have Vestens Opdragelsessystemer fortrængt den kin- 
esiske Vismands Lære — til et Museum. 

uden det findes der paa Gulvet en broget Blanding af 
hellige Malerier, Blade, Lys, Tændstikker, Tryllemidler 
og andre Sager, af hvilke hver især kan købes for en 
meget beskeden Pris. Da vi traadte ind, mærkede vi, 
at flere Par Øjne vare rettede paa os med ufordulgt 
Nysgerrighed; men vor dybe Hilsen besvarede de meget 
hurtig eller kom den maaske rettere i Forkøbet, og 
en af Gruppen traadte høflig frem forat være os til 
Hjælp ved de Oplysninger, vi ønskede. Foran Gitter- 
værket, der indeslutter det Hellige, knæle to eller tre 
Andægtige i Bøn, og ogsaa disse undersøge os et Øje- 
blik med nøje Agtpaagivenhed. Eller det kunde hænde, 
at en eller anden religiøs Handling forrettedes paa den 
Tid, vi aflagde Besøget. Da ere Præsterne med deres 
Tjenere indenfor Alterpladsen, klædte i prægtige gule 
Kjoler, og nu og da bøje de Knæ for de Billeder, der 
staa over det rigt smykkede Alter. Udenfor det Helliges 
Gitterværk er Menigheden forsamlet i større eller min- 
dre Tal, alt efter Dagens Vigtighed. Allevegne udgyder 
der sig som et Hav af Lys og Blomster, medens Luften 
dufter af Røgelsens Vellugt. Bønnerne, som den Præst, 
der forretter Tjenesten, eensformig opramser, ere paa 
Pali, en Form af Sanskrit, og, hvis hans Andagt bærer 
Præg af Skødesløshed, da maa man erindre, at han dag- 
lig, Maaned efter Maaned, ja Aar efter Aar kan træffes 
syngende de samme klagende Bønner, om hvis Betydning 
han kun har en meget uklar Forestilling. Ikke imidler- 
tid saaledes at forstaa, at han skulde være uden Tro 
paa deres Virkning, nej det kan endogsaa være, at selve 
hans Uvidenhed om deres Betydning i hans Øjne for- 
lener de Ord, han fremfører, med en overnaturlig 
Virkekraft. Ovenover det høje Alter findes der, i sid- 
dende Stilling paa Lotus -Blomster^) tre kolossale Bil- 



*) Grunden til den stadige Brug af Lotus i den buddhistiske 
Kunst og Ceremoniel er rimeligvis Forestillingen om, at den 
er Tegn paa Renhed. Lugten og Synet af den er lige be- 

leder, kunstfærdigt udskaarne og rigt forgyldte, bærende 
til Skue i deres Ansigt et Udtryk af blid Ro. Mulig 
forestille de Triratna eller de tre Ædelstene, Treenig- 
heden: Buddha, Loven og Ordenen. Eller muligt er 
det Buddha i sin tredobbelte Tilværelsesform som Sakja- 
muni, den Skikkelse, hvorunder han levede som Men- 
neske mellem Menneskene, som Amitaba, hans metafy- 
siske Tilværelse i Nirvana og som Avalokitesvara, 
Genskinnet af ham i denne Verden, hans aandelige Søn^ 
avlet af ham for at udbrede den Religion, som han stif- 
tede under sin jordiske Løbebane. Eller disse tre Bil- 
leder kunne atter forestille Fortidens, Nutidens og 
Fremtidens Buddha: Gavtama, der var, Buddhismens 
historiske Stifter, Kvannon eller Avalokitesvara, Hovedet 
for det nuværende buddhistiske Præsteskab, Buddha som 
er, og Majtreja eller Meroku, den Frelser, der skal 
komme som en Genoptræden af tidligere Buddha'er, 
hvorom Sakja-muni berettede. Nu og da vil man, naar 
man træffer en Buddhist, der staar paa et højere aande- 
ligt Stade, faa Forklaring af de Ærefrygtshandlinger, 
der ydes disse Billeder, som en blot Tilkendegivelse af 
Ærbødigheden for Gavtamas Lære; men for Mængden 
forestille, som vi allerede have set. Billederne bestemte 
og almægtige Guddomme. Og Folket læres virkelig og- 
saa op af deres gejstlige Ledere til at betragte dem 
som saadanne, da det er en af Buddhismens Fremgangs- 
maader saaledes at lempe sin Lære efter indskrænkede 
og mere barnlige Sjælsevner. Saaledes gaar det til, 
at en Religion, der begynder med Agnosticisme, imøde- 
kommer „Kravet paa en Guddom", der er saa dybt 



hageligt, og, skønt den gror i Mudder og Dynd, undgaar den 
al Besmittelse deraf. Hvis Menneskene derfor vilde tage den 
til deres Forbillede, undgik de hele denne fordærvede Ver- 
dens Besmittelse, siges der. Hvert Menneske' har i sit Bryst 
en Lotus, der vil blomstre frem, dersom det paakalder 
Buddhas Hjælp. 

nedlagt i vor Slægts Natur, derved, at den praktisk talt 
gør Menneskeheden til Guddom. 

Forlade vi Hondo'en, komme vi dernæst videre i 
vor Undersøgelse af Grundene og de øvrige Bygninger, 
der ere knyttede til Templet. Den slanke Pagode for 
Eksempel, flere Stokværk høj, er rejst over en eller an- 
den hellig Levning — kan hænde den hensmuldrede 
Aske af Stifteren efter hans Baalfærd. Lidt længere 
frem og vi komme til Rinzo'en eller Bogsamlingen, der 
er til at dreje rundt, hvori der indeholdes et fuldstæn- 
digt Sæt buddhistiske Skrifter. Da disse tilsammen be- 
staa af omtrent 6,700 eller 6,800 store Bind, er det føl- 
gelig umuligt for noget enkelt Menneske at læse dem 
alle. Herover behøver man imidlertid ikke at sørge, 
naar man ser, at det Udbytte, som man maatte være i 
Stand til at faa ved en fuldstændig Gennemlæsning, 
staar det frit for enhver at vinde, der vil gøre sig den 
Ulejlighed at lade dette vældige Stillads dreje rundt, 
idet Bygningsmaaden er saaledes indrettet, at et eneste 
Puf er nok til at opnaa dette. Rinzo'en var en Opfin- 
delse af en kinesisk Præst og siges at skrive sig fra det 
sjette Hundredaar. Paa Grund af deres Kostbarhed 
træffer man dem sjælden, og de eneste to, jeg erindrer 
at have set, vare i Asakusa (Tokio) og i Ikegami, Hok- 
kaj -Sektens Hovedkvarter. Andetsteds paa Tempel- 
grundene komme vi til S hor o 'en eller den store Klokke, 
der ikke bruges til at kalde paa de Troende, men til at 
anraabe og ære Guddommen, — til Koro'en eller Tromme- 
taarnet, til Emado'en, Bygningen, hvor man afgiver de 
højtidelige Løfter, — dens Vægge ere bedækkede med 
Malerier, Tryllemidler og andre skænkede Ting — til 
Brønde, bestemte til de ceremonielle Tvætninger, til en 
Afdeling, hvorfra alt skriftligt besørges offentliggjort, og 
maaske til en Grotte med grufulde Fremstillinger af 
Lidelserne i det buddhistiske Helvede. Sædvanhgvis 
træffer man ogsaa paa de hellige Enemærker et Eksem- 
plar af Picus religiosa eller det hellige Træ, hvor- 

Smaaskrifter til Opsjsning for Kristne. IX, 5. 3 

under Sakja-muni modtog sine Aabenbaringer. I Bag- 
grunden af Tempelbygningerne ligge Præsternes Boliger, 
ofte i en søjlekranset Firkant; deres Modtagelses- 
værelser ere smukt prydede med Kakemonos. Her 
indbydes den besøgende sommetider til et let Maaltid 
af Te, Kager og Frugt, idet Præsterne imedens vente 
paa ham med den mest høflige Opmærksomhed. Og 
paa dette Sted kan jeg maaske benytte Lejligheden til 
at sige et Par Ord om Japans buddhistiske Præster, 
som jeg fandt dem. De omtales sædvanlig som dovne 
og uvidende, Lejesvende og fordærvede, og der kan 
næres Frygt for,, at dette Vidnesbyrd er sandt med 
Hensyn til mange, især af Gejstlighedens lavere Grader. 
Men, skal jeg tale om dem, jeg kom i umiddelbar Be- 
røring med — Præsterne, der for største Delen vare knyt- 
tede til de vigtigere Templer — da føler jeg mig for- 
pligtet til at sige, at det Indtryk, jeg dannede mig af 
dem, i det hele var afgjort gunstigt. Idet deres Ansigts- 
udtryk ofte tilkendegav fuldstændig aandelig Opmærk- 
somhed, syntes de at udføre deres hellige Pligter med 
Ærbødighed og Agtpaagivenhed; samtidig kunde jeg ønske 
at tale i taknemmeligt paaskønnende Udtryk om den 
uinteresserede Venlighed og Gæstfrihed, for hvilken jeg 
fra deres Side var Genstand, saavei som om den Høflig- 
hed og Taalmodighed, hvormed de svarede paa mine 
Sjiørgsmaal. 

Et Besøg i et Buddhist-Tempel kan imidlertid næppe, 
for den, der overhovedet er fortrolig med Gangen i 
det romerske Ritual, undlade at lægge en Sammen- 
ligning, som vi allerede have omtalt, nær — jeg mener 
den slaaende Lighed imellem de buddhistiske Ceremonier 
og saadanne, som finde Sted i den kristne Kirke. Høj- 
altret med de indviede Statuer, Blomster, Lysestager og 
altid brændende Lamper; Bidealtrene, der ere prydede 
paa lignende Vis; — ja ovenover eet af dem kan det 
hænde, at man ser Billedet af Maja, Gavtamas Moder, 
bærende sin lille Søn paa sine Arme — fremdeles Præst- 

erne med deres Tonsur, Mitra og prægtige Dragter i 
ordnet Række med deres Akoluter; paa den anden Side 
Folket, der bøjer sig dybt i Tilbedelse og tæller paa 
sine Rosenkranse under Bønnen, Klokkeringningen og 
Røgelseduften, det dæmpede Lys over det Hellige og 
den ensformige Sang paa det ukendte Maal af de klag- 
ende Bønner, der stige i Vejret for levende og døde: 
— alt dette er kun nogle af de til de romersk-katolske 
Skikke svarende Punkter, der møde os i næsten ethvert 
Buddhist Tempel. At forsøge paa i det enkelte at for- 
følge saadanne Ligheder vilde i Sandhed blive et møj- 
sommeligt Arbejde. Men, medens den Lighed, hvortil 
jeg sigter, er en altfor nøje og iøjnefaldende til at kunne 
regnes for et slet og ret Træf, saa er Forklaringen af 
den paa ingen Maade let. Nogle ville løse Vanskelig- 
heden ved at henvise til den ubestridelige Kendsgerning, 
at mange af Ceremonierne, der øves i den kristne Kirke, 
ere Tillempninger af gamle hedenske Skikke: en gen- 
nemgaaende Knytten af nøje Forbindelser, hvoraf — saa 
forekommer det mig — Kristendommen har langt mere 
Grund til at være stolt end skamfald. Men, skønt de 
buddhistiske Skikke utvivlsomt ere af en betydelig Ælde, 
kan denne Forklaring dog ikke siges at være udtøm- 
mende, hvad det her foreliggende Tilfælde angaar. Langt 
mere tilfredsstillende er den Anskuelse, der tilskriver 
det nævnte Særsyn en tidlig Berøring i Kina med en 
eller anden Skikkelse af Kristendommen — sandsynligvis 
Nestorianismen — og den Redebonhed, Buddhismen 
altid har udvist til at udstrække sin Indflydelse ved at 
bringe sig i Overensstemmelse med andre Trosformer. 
Spørgsmaalet er imidlertid af den Art, at vi for største 
Delen maa nøjes med at lade det være uløst, idet de 
mest fremragende Orientalister have erklæret, at de her 
maatte opgive Ævret. Men det er en Kendsgerning, 
at Ligheden er der, som ikke kan drages i Tvivl. 

Det er ejendommeligt at iagttage de forskellige 
Virkninger, der frembragtes hos de romersk-katolske 

3* 

Missionærer, naar de vare Vidner til det buddhistiske 
Ceremoniel ved deres første Komme til Østen. Af 
nogle saas dets Lighed med deres eget Ritual som et 
Greb af Satan, bestemt til at hindre den kristne Tro, 
medens andre saa' paa Ligheden med Tilfredshed, som 
beregnet paa at mindske deres Arbejdes Vanskeligheder. 
Uden nærmere at gaa ind paa dette Spørgsmaal kan 
jeg maaske have Lov til at udtale som min Overbevis- 
ning, at et udarbejdet Ceremoniel paa ingen Maade be- 
høver at udgøre en nødvendig Bestanddel i det kristelige 
Arbejde i Japan. Thi det er saa langt fra, at dette 
skulde være Tilfældet, at et uvildigt Vidne til Forholdene 
sagde mig, at naar de omvendte een Gang have brudt med 
de gamle Forbindelser, ere de tilbøjelige til at betragte 
enhver ydre Ting, der har til Hensigt paa fjerneste 
Maade at fremme Andagten, mere som en Hindring end 
som en Hjælp; og til Fordel for dette Syn paa Sagen 
taler det store Antal, der er vundet af mange af de 
protestantiske Missioner, hos hvem alt Ceremoniel er 
bragt ned til det mindst mulige. Paa den anden Side 
maa man rigtignok erindre den med stort Held kronede 
Gerning, der er fuldbragt i Japan saavel af den romer- 
ske, som af den græske rettroende Kirke; thi deres 
samlede Antal Tilhængere — omtrent 65,000 — udgøre 
mere end det dobbelte af de forskellige protestantiske 
Afdelinger, naar den engelske og amerikanske Kirke 
med sine 4,000 Medlemmer ikke tælles* med i denne 
Beregning. 

Hidtil har jeg kun talt om den ydre Lighed, der 
findes mellem Kristendommen og Buddhismens Ceremo- 
nier og Skikke. Men en videregaaende Sammenligning 
følger af den ved første Øjekast endogsaa mere iøjne- 
faldende Lighed mellem Gavtama-Buddhas angivne Fore- 
teelser og Begivenheder i Jesu Kristi Liv, saaledes 
som de berettes i Evangelierne. Saaledes høre vi for- 
talt, at Gavtama fødtes af en jomfruelig Moder, at 
Engle lod sig til Syne ved hans Fødsel, at en gammel 

Vismand kastede sig ned for ham og hilste ham som 
en, der var kommet ned fra Himlen, at han som Barn 
overraskede sine Lærere ved den Porstaaelse, han lagde 
for Dagen, og de Spørgsmaal, han kom med, al han. 
fristet af den Onde^) med de mest lokkende Fristelser 

— deri indesluttet Tilbuddet om Herredømmet over 
hele Verden, dersom han vilde give Afkald paa sin 
Sendelse — dog gik sejrrig ud af dem alle, at han den- 
gang, da han var paa et Bjerg, blev indhyllet i en 
Sky af himmelsk Lys, at han nedfor til Helvede og op- 
steg til Himmels. Man. maa i Sandhed tilgive den 
Kristne, om han for et Øjeblik føler sig noget for- 
virret ved alt, hvad der tillægges Sakja-muni, og om 
hans Forvirring først da begynder at vige for Troen, 
naar han opdager, at der aldeles ikke findes Spor af et 
saadant overordentligt Sammentræf i de tidlige buddhi- 
stiske Skrifter, og at der ingen Grund er til at formode, 
at disse Begivenheder, der paastaas at være foregaaede i 
Gavtamas Liv, have været Genstand for Omtale, før 
den kristne Tidsalder allerede var flere Hundredaar 
gammel. 

Vi have nu, saavidt som vore Grænser tillade, under- 
søgt Buddhismen med særligt Henblik paa Japan. Men, 
førend vi forlade denne Del af vort Emne, vilde jeg 
gerne i al Beskedenhed, dog i fuldt Alvor, indskyde 
det Spørgsmaal: „Er der i Buddhismen almindeligvis 

— er der i Buddhismen , som den fremtræder i Japan 
nu om Dage — intet, hvortil Kristendommen med Held 
kan knytte sig, ingen særlige Berøringspunkter? Kan 
Berettigelsen af den kristne Finfølelse, som Apostlen 
Pavlos for atten Hundrede Aar siden kundgjorde paa 
Atens Areopagos, ikke, oftere end den gør, finde en 
Plads paa vore Nutids-Missionærers Læber? Er det en 



^) Buddhisterne tro paa Tilværelsen af en personlig ond Aand 
ved Navn Mara, hvis Gerning er at lokke Menneskene til det 
onde. 

uholdbar Stilling at iagttage, den, at baade Troen paa 
Jesus Kristus og paa Buddha stemmer overens deri, at 
begge have til Maal Forbedringer af Menneskets Lod 
her og sidenhen, og dets Befrielse fra Lidelsens For- 
bandelse; kun, som vi tro, med den'y store Forskel, at 
Kristendommens Stifter var i Besiddelse af Hjælpekilder, 
hvorpaa Sakja-muni ingen Fordring gjorde? Det var 
Spørgsmaal, der stadig paatrængte sig mig under mit 
Besøg i Japan; men det er ogsaa Spørgsmaal, som jeg 
har hørt rejste mere end een Gang af Mænd, der nøje 
have undersøgt det hele Emne og ere levende begejst- 
rede for Missionsgerningen. Men, hvad det sande Svar 
paa disse Spørgsmaal end monne være, derpaa kunne 
vi være sikre: at Kristi Kors ej naar til Sejr ved sorg- 
løst at nedsætte en Tro, om hvis sande Bestanddele 
den, der stiller den i Skammekrogen, nøjes med at være 
i Uvidenhed. Lad Buddhismen fare vild og komme til 
kort, saameget det skal være — og vi maa, naar vi ville 
være ærlige, udtale, at den gør det ofte og i høj Grad 
— den er dog et System af stor Ælde, og, støttede til 
den^ have tusind Millioner af vore Medskabninger levet 
og ere døde som baade bedre og lykkeligere. Man kan 
ikke vente, at Mennesker let skulle forlade deres Lydig- 
hed imod en Tro som denne, ej heller vilde det tjene 
til deres Anbefaling, om de gjorde det, saalænge der i 
Kristendommen, ogsaa naar den fremstiller sig i sin 
sanddru Skikkelse, er saare meget, der er som beregnet 
paa at forvirre og overraske den, der er oplært i Bud- 
dhismens Trossætninger. Ydermere holder Buddhisten 
for, at andres religiøse Overbevisning, hvor lidet han nu 
end kan stemme med den, berettiger til Ærbødighed, 
og at deres Følelser aldrig maa saares, hvis det kan 
undgaas ; det er derfor kun i sin Orden, hvis han hurtig 
føler sig frastødt ved en Behandling, der er uden For- 
staaelse. Det fortaltes mig af en Englænder, der længe 
havde boet i Japan, at Vantroen er i rigelig Tilvækst 
der, især imellem Mænd af den højere Klasse og 

Middelklassen, og at iblandt Grundene dertil maatte 
sikkert regnes den foragtelige og udelukkende nedbry* 
dende Holdning overfor Buddhismen, hvotmed nogle — 
lad os haabe, at det kun er de færreste — tro at tjene 
Jesu Kristi Sag. „Forlad Dem paa", sagdes der til. 
mig, „at det er Irreligiøsitet, der sædvanligvis indtager den 
tomme Plads, ikke Kristendom. Carlyle havde Ret, da 
han sagde, bedre er det at tro endogsaa en Løgn end 
slet intet at tro". Og Buddhismen er ikke helt en 
Løgn! 

„Hedningene gaa fortabt**, lyder det. Mange af os 
ere blevne oprørte ved saadanne Udtryk, naar vi hørte 
dem i Hjemmet. Men det er kun, naar man lever midt 
imellem de Folk, hvem hine Ord gælde, at det er muligt at 
levendegøre sig den fi^lde Rædsel ved en saadan Mening. 
At Mænd, Kvinder og smaa Børn, der udmærke sig ved 
saa mange gode Egenskaber^), og som — under uendelig 



^) Jvfr. det flg. Uddrag af en Tale , der er holdt af Biskoppen 
af Bxeter: „Dersom man bad eder give et Omrids af et ideelt 
Land, der særlig passede for den kristne Mission, og som, 
naar det selv var kristnet, egnede sig til at udføre en evan- 
gelsk Gerning blandt det fjæme Østens Folk, hvad vilde da, 
spørger jeg, være det Lands og Folks Særpræg, som I ønskede 
eder? I vilde vel svare: ,Giv os et kraftigt Folk, som ikke 
er ukendt med Krig til Lands og Søs; thi et Folk af Soldater 
kæmper, naar det er vundet for Kristus, bedst under Korsets 
Banner; og Kristi Kirke maa kæmpe her paa Jorden, giv os 
derfor tapre Mænd'. Men de,t finde I i Japan. Fremdeles: 
,Giv os en driftig Stamme, ikke Lediggængere og Dagdrivere, 
der ere svækkede af et yppigt Klima, men Mænd, der glæde 
sig ved Arbejde, flittige Agerdyrkere, udholdende Haand- 
værkere, snilde Handelsmænd'; men det er Japans Landmænd, 
der to Gange om Aaret høste paa den taknemmelige Jordbund, 
og det er Haandværksmændéne dér; deres Arbejde er jo 
Genstand for Vestens Misundelse, og det er de Købmænd, 
der kappes med os i Handel. ,Giv os Mænd med Dannelse, 
med ædle Overleveringer, men ikke saa bundne til Fortiden, 
at de ej ville gribe Kutiden og hilse Fremtiden'. Men just 
saadanne ere Japaneserne med de hurtige Hoveder, de utal- 
lige Anlæg og den vidunderlige Efterlignelsesevne. Vidner 

mindre gunstige Forhold, efter vor Mening — paa saa- 
mange Punkter frembyde saa heldig en Modsætning til 
os selv, skulde være fordømte til en Fremtid af haabløs 
og uendelig Elendighed, fordi de ikke have troet det, 
hvorom de ikke have hørt eller dog kun hørt i en 
saare forvrænget Fremstilling — kan noget Menneske 
virkelig tro det, naar han anerkender en kærlig Faders 
Forsyn, ja, jeg vover at sige det, blot en retfærdig Gud- 
dom? Og dog bruges denne Tale, der giver en frygte- 
lig fejl Fremstilling af Troen paa Kristus, af nogle, der 
kaldes med hans Navn; og at den høres, det véd Folket 
i Japan. 

Men, for at vende tilbage, saa er der, hvad jeg har 
bemærket, meget i Kristendommen, der er som beregnet 
paa at blive en Anstødssten for dem, der ere opdragne 
i Buddhismens Lærdomme. Lad mig i det følgende 
frBmstille nogle af de Vanskeligheder, der vilde føles, 
nogle af de Indvendinger, der vilde blive gjorte af en 
Buddhist paa et vist aandeligt .Dannelsestrin, naar han 
stilledes Ansigt til Ansigt med den kristne Tros For- 
dringer. 

Saaledes 1. Bibelen. „Vi ere ude af Stand til", 
vilde Buddhisten sige, „i eders gamle og nye Testamente 
at anerkende en inspireret Aabenbaring. Hvorfor skulde 
vi anerkende eders Skrifter med deres foregivne Undere 



ere jo deres Forfatning, deres Parlament, deres 30,000 Skoler 
i Virksomhed, deres Museer og Hospitaler, deres Gymnasier 
og Universiteter. ,Men*, vilde 1 ogsaa sige, ,giv os en Bace, 
hvis Kvinder ere rene og holde sig til deres Hjem, ere høflige 
og livlige, som ikke vakle rundt paa lemlæstede Fødder, ej 
heller ere indemurede i Frueratuer og Haremmer, men som 
frit deltage i Samfundets Liv og pryde alt det, de komme i 
Berøring med I Og saadanne ere uimodsigelig Japans Kvin- 
der. , Fremfor alt, giv os et Folk, der kan vise Ærefrygt og 
er religiøst, der nu er sig bevidst, at Fædrenes Religion er 
utilfredsstillende og uvirkelig, og som derfor er rede til at 
hilse Guds Kristus velkommen': men alt dette have I i Japans 
tankefulde Stammer." 

Og overnaturlige Hændelser, naar I forkaste vore? Des- 
uden ere I jo ikke indbyrdes enige om Inspirationen, om 
hvem der har skrevet de enkelte Skrifter, om Oversæt- 
telsen og Fortolkningen. Nogle af eder ere atter for 
at uddele Biblen med rund Haand, andre ville holde 
den i Baggrunden. Atter, den kristne Lære om Udøde- 
ligheden forekommer os fuldstændig fremmed for det 
gamle Testamentes Sider, samtidig med at endogsaa 
Jøderne, „Guds udvalgte Folk", nægte i det nye Testa- 
mente at se Opfyldelsen af det gamle". 

2. Det gamle Testamente. „Vi kunne ikke 
betragte Skabelseshistorien, der er given i Genesis, 
som mere end et Sagn, der indeholder en Spire af 
Sandhed. Ejheller kunne vi anerkende som historisk 
sand FortæUingen om Fristelsen i Edens Have. Og dog 
hviler paa denne eders hele Anskuelse om Faldet, 
Arvesynden og den kristelige Forløsning. Hvad angaar 
det jødiske Folks Historie, da kunne vi i det kun se en 
lang Historie om Grusomhed og Blodsudgydelse; hvor- 
ledes kan en Skaber, en kæriig Gud, antages at have 
tilladt og billiget shge Ting?" 

3. Inkarnationen. Den hele Lære om Menne- 
vordelsen er fuld af Vanskelighed for en Orientalers 
Tankegang, ikke paa Grund af det overraskende og nye 
i den, men paa Grund af dens nære Slægtskab med 
Fortællinger om underfuld Fødsel i hans egne Legender. 

4. Forsoningen. „Hvorfor skulde Jahve fordre 
sin egen Søn som Offer?" Her er en Vanskelighed, 
der vilde frembyde sig med særlig Styrke for Buddhisten, 
af hvem alt Liv holdes for helligt, og hvem et saadant 
Ord som: „Uden Blodsudgydelse er der ingen Synds- 
forladelse", fylder med Afsky. Forklaringen, som Bud- 
dhisterne selv give af den kristne Lære om Forsoningen 
er, at Oprindelsen til den maa søges i den Kendsgerning, 
at fra de ældste Tider har Tanken om Ofre og om 
Menneskeofringer eksisteret, og denne Forklaring anvende 
de saa paa den hellige Nadver. 

5. Evig Straf. „Hvorledes", spørges der, „forenes 
eders Lære om evigvarende Straf med Læren om Syn- 
dernes Forladelse? Og hvorledes kan paa den anden 
Side eders Frelsesordning undgaa at være etisk vrang, 
naar den lader Folk , efter at have syndet hele deres 
Liv, faa Tilgivelse paa deres Dødsleje, for at de da kunne 
indgaa til et Paradis, hvor saavel gode som onde finde 
en Plads?« 

6. Tro overfor sand Overbevisning. „Hvil- 
ken Ret have I til at forlange af os. at vi skulle tro 
noget, som ikke stemmer med Videnskab og Erfaring, 
naar I ikke have bedre Lejlighed til at erkende, end vi?" 

7. Kristelig Sædelære. „Noget i den, f. Eks. 
den Lære, der kommer til Orde i Bjergprædikenen, 
indrømme vi, er godt; men det er ikke særegent for 
Kristendommen — vor egen Lære ligner det saare meget. 
I andet af eders Sædelære se vi kun en uædel og selv- 
isk Samlen paa Belønninger; det forekommer os, at en 
god Handling, der gøres for Løns eller Vindings Skyld, 
ganske maa tabe sin Fortjeneste." 

8. Missionsgerningen. „Vi gøre ej Fordring 
paa, at vor Religion skulde være den eneste Frelsesvej, 
men anerkende fuldtud de gode Punkter i andre Syste- 
mer. I derimod synes at holde for, at der ingen anden 
Vej er end eders egen, og det er i Sandhed ogsaa kun 
under dette Synspunkt, at vi kunne forstaa de vældige 
Anstrengelser, I gøre forat bringe os til at forlade vor 
egen Religion til Bedste for eders." 

Det hører ikke til mit Formaal at drøfte disse Ind- 
vendinger, som man -- lad mig tilføje det — nok kan møde 
i Japan, men som dog paa ingen Maade ere udtømmende. 
Med mange af dem ere vi allerede fortrolige i Hjemmet, 
og Japaneseren, som jeg omtaler, har helt vel Rede paa 
Vantroen, der hersker i England, og er godt bekendt 
med de Grunde, den fører i Marken. Faa Englændere 
have i Sandhed nogen Forestilling om, hvor nøje deres 
Historie og Literatur studeres af Folkeslag, der leve 

paa den anden Side af Jordkloden, af Folk, der for dem 
simpelthen ere „Hedninger". Nogle af de ovenfor nævnte 
Indvendinger kunde atter synes at være hidførte ved 
ufuldkomne og forvrængede Fremstillinger af den kristne 
Tro. Jeg har anset det for værdt et Øjeblik at dvæle 
ved dem i Haabet om , at den Kendsgerning , at saa- 
-danne Spørgsmaal rejses, maa tjene til at lægge os 
disse to vigtige Punkter paa Hjærte : 1) Nødvendigheden 
nu til Dags af Missionærer, der ikke alene ere Mænd med 
«t helligt og fromt Levned, men som ogsaa staa fuldtud 
paa Højde med vor hjemhge Gejstlighed i aandelig Ud- 
rustning og Dannelse, og 2) den Skuffelse, man vil lide 
ved at stole paa Biblens Udbredelse, som udrettende en 
Missionsgerning , medmindre den ledsages eller hellere 
forberedes af en levende Udsendings Lære. 

Man maa imidlertid ikke forestille sig, at Hindring- 
erne for Evangeliets Fremskridt i Japan ere helt, eller 
endogsaa kun for største Delen, af den Art, som jeg 
har nævnt. En anden stor Hindring frembyder sig al- 
deles uimodsigeligt i det store Antal konkurrerende 
Kirkeafdelinger og Samfund, der her som i andre Lande, 
hvor der drives paa Missionsgerningen , hen^vende sig til 
Folket i Kristendommens Navn. Det er vel sandt, at 
Buddhisterne selv ere delte i talrige Afdelinger og 
Skoler; men imellem dem kan der næppe siges at være 
nogen Partistrid og Fjendskab. Man vil i Sandhed 
ogsaa med Tilfredshed høre, at de forskellige kristne 
Samfunds Følelser overfor hverandre i Japan almindelig- 
vis er fri for Bitterhed, og at ethvert kun plejer at nære 
Ønsket om at udrette sin egen Gerning paa den store 
Mark, der staar det aaben, uden Indblanding af andres 
Anstrængelser. „Følelserne her**, bemærkede man over- 
for mig, „ere i ingen Henseende saa slemme som hjemme". 
Og da nu i England Skinhellighed og Mistænksomhed 
stadig mere give Plads for gensidig Overbærenhed og 
Hensyntagen, kunne vi haabe paa, at baade i og udenfor 
vore Kolonier Raadet: at vise sig barmhjertig, mere og 

mere maa vinde Overtaget. Endnu maa, saa længe som 
Romersk- og Græsk-Katolske, Anglikanere og Sekterere 
hænge sig fast i den Stilling, de for Øjeblikket indtage, 
i heldigste Tilfælde enhver virkelig Sammenslutning til 
fælles Optræden anses for umulig, ejheller kan Fred 
opnåas ved at søge en Opgivelse af eller Forlig mellem 
Grundsætninger. Men under alt dette er der naturligvis 
en beklagelig Mangel paa Sammenhold mellem de Om- 
vendte — som en Mand, der nylig skrev i „Japan-Posten" 
bemærkede: „De ligne mere spredte Soldaterafdelinger 
end en Hær" — alt imedens Forvirringen hos dem, vi 
søge at overbevise, er frygtelig stor. 

Det følgende Udtog af Frk. Bickersteths nylig ud- 
givne „Japan, set med vore Øjne", peger klart paa den 
Forskel, der er imellem de nuværende religiøse Vilkaar 
i Japan og Kristendommens Stilling paa Frans- Xavers 
Tid. „Det er umuligt ikke at blive slaaet af den nu- 
værende Forvikling i de religiøse Forhold i Landet, 
sammenlignet med Xavers Dage. Da stod der paa den 
ene Side Buddhist-Shinto- Troen , ikke undergravet af 
nogen Videnskab fra Vesten, endnu mægtig ved den 
Tiltrækning, den øvede paa Folks Sind, og frembød 
en mere eller mindre stærk Modstand imod den frem- 
mede Mission, og paa den anden Side Kristendommen 
i Skikkelse af den romerske Katolicisme, vel ufuldkom- 
men, men dog uden Medbejler i Læresætninger eller 
Kirkeskikke. Nu er Buddhist- Shintoismens høje Vær- 
dighed haabløst nedbrudt, dens Dyrkeres Overtro udsat 
for det stærke Lys af vore Dages Videnskab, og deres 
Begejstring altfor ofte slukket i Gudløshedens endnu 
dybere Mørke. Kristendommen er, skønt nærværende 
med langt større Styrke end i Xavers Dage, desværre 
ikke forholdsvis stærkere. Kristenhedens Søndringer 
ses intetsteds klarere end ude blandt de fremmede 
Missioner, tilmed af et Folk med en saa klar Opfat- 
telse som Japaneserne. Den græske og romerske, den 
anglikanske Kirke, Nonkonformisternes endeløse Spalt- 

ringer maa med Nødvendighed frembyde — og gøre det 
ogsaa — forvirrende Muligheder for Valget af religiøs 
Sandhed.« 

Vi skulle endnu kun omtale een Hindring for Kri- 
stendommens Fremgang i Japan; den er, omend den 
sidst nævnte, dog paa ingen Maade den mindst alvorlige, 
jeg mener den Dom, de indfødte danne sig om den 
kristelige Religions Indflydelse paa det engelske Folk 
og paa andre Nationer, der bekende sig til den. Idet 
de anlægge Kristendommens Frugter som Maalestok 
paa den, hævde de, at den kun for en meget ringe Del 
har haft Held med sig. Japaneseren gør sig t. E. sine 
Fortolkninger af den ^kendsgerning, at en Mængde 
af Englænderne i Japan aldrig deltage i deres Kirkes 
Gudstjeneste, og at mange af disses Levned danne en 
skærende Modsætning til de Grundsætninger, der skulde 
lede Kristnes Opførsel. Uden hverken at nægte det 
retfærdige i disse anklagende Beskyldninger eller det 
fornuftige i deres Tankegang, der udslynger dem, tæn- 
ker jeg imidlertid, man med Billighed kan hævde, at 
Kristendommens Indflydelse paa os som Folk ikke rette- 
lig kan bedømmes ad denne særlige Vej. Som Regel 
kan Englænderen ikke siges at blive gunstig bedømt 
udenfor Hjemlandet. Altfor ofte paatager han sig en 
uforskammet Overlegenheds Holdning overfor det Folk, 
hvis Gæst han er, samtidig med at den Stilling, hvori 
vore Landsmænd ere satte i et Land som Japan — i 
Forbindelse med den Frihed for alle Baand, der er saa 
meget større end hjemme — af Grunde, som vi ikke nu 
behøve at gaa nærmere ind paa, har sine ejendommelige 
Vanskehgheder. Det er heller ikke sikkert, at en Japa- 
neser, der aflagde et kort Besøg i England, vilde faa 
et rigtigt Indtryk af det Tag, Kristendommen har i 
os som Folk. Sandsynligvis vil Udstrækningen af hans 
Iagttagelser blive meget begrænset og overfladisk, idet 
hans Vandringer væsentlig ville blive indskrænkede til 
de store Færdselsaarer i de vigtigere Byer, medens hans 

Bekendtskabskreds paa tilsvarende Vis bliver ligesaa 
indskrænket som ude af Stand til at give en Forestilling 
om Livet i England. Ikke skulle vi ved disse Ytringer 
søge at undskylde os eller nægte, at der i hine Beskyld- 
ninger, der rettedes imod os, var langt mere Sandhed, 
end vi kunde ønske , og end der burde være. Vi ville 
kun gøre opmærksom paa, at der er en anden Side af 
Maleriet, der ikke med Billighed bør overses. Maa vi 
altsaa for Eksempel indrømme Vantroens store Magt i 
vore Dages England, saa kan der dog overfor den stilles 
— ja kan jeg ikke tilføje saaledes, at der endogsaa 
kastes Lys over hin? — Kirkens voksende Virksomhed 
i dot sidste halve Hundredaar, den vidunderlige Kraft, 
den har udfoldet for at gøre sig skikket til at møde sin 
Tids Nød, den Indflydelse i Retning af det gode, som 
den har øvet ikke alene i Fortiden, men som den ved- 
bliver at øve den Dag i Dag i Folket som Helhed og i 
tusinde og atter tusinde engelske fljem. „Af deres 
Frugter skulle I kende dem", og Kristendommen maa 
ikke, og behøver ■ heller ikke, bede sig fritaget for at 
faa anlagt den Maalestok paa sig. Kun maa vi hævde, 
at det ikke er en retfærdig Dom, der opgør Regnskabet 
alene, efter hvad Jesu Kristi Kirke har undladt at gøre, 
uden ogsaa at anerkende alt det, som den ved sit gud- 
dommelige Hoveds Kraft har faaet Naade til at fuldføre. 



IV. Kristendommen i Japan. 

Jeg har nu til Hensigt at give mine Læsere en lille 
Udsigt over de forskellige Missioner, der arbejde i Japan. 
Jeg er saa meget desto bedre i Stand til at gøre dette, 
som jeg under mit Besøg fik en nyttig Fortegnelse, der 
var forfattet af Præsten H. Loomis i det amerikanske 
Bibelselskab i Yokohama; den giver med Tal en Over- 
sigt over de forskellige Samfund op til Begyndelsen af 

Åaret 1893. Den Plan, som Hr. Loomis har fulgt, er 
at ordne sin Statistik i tre Afdelinger: 1. Protestantiske 
Missioner, 2. Katolske Missioner og 3. Den græske Kirke 
i Japan. Under „Protestantiske Missioner" er indbefattet 
Englands Kirke, Amerikas biskoppelige Kirke, et stort 
Antal andre amerikanske Afledninger, Skotlands pres- 
byterianske Kirke, den schweizersk-evangelsk- protestan- 
tiske Mission, de forenede Staters „Vennesamfund", 
Universalister, Unitariere og andre, medens vi under 
„Katolske Missioner" kun finde Fortegnelser over een 
Gren af den hellige almindelige Kirke, nemlig Romer- 
kirken. Det er ikke den Ordning, jeg selv vilde have 
fulgt; men, da den nu engang belejlig er rakt os, ville vi 
følge den mere eller mindre nøje. Det vil være rigtigt 
at tilføje, at af de tredive „Protestantiske Missioner" 
ere syv forenede til eet under Navnet „Kristi Kirke i 
Japan", og de arbejde, som det synes, i gennemgaaende 
Enighed ud fra presbyterianske Grundsætninger. Paa 
samme Maade er den amerikanske biskoppelige Kirke, 
Englands Kirke — der repræsenteres baade af „Kirke 
Missions Samfundet" og „Samfundet til Evangeliets Ud- 
bredelse" — og Missionen fra Wycliflfe-CoUege, Kanada, 
forenede, idet de saa overlade omtrent tyve Samfund at 
arbejde uafhængige). 

Før vi skride til at undersøge Hr. Loomis' Forteg- 
nelse, maa vi imidlertid kortelig mærke os Kristendom- 
mens Forhistorie i Japan, Den begynder med Frans 
Xavers Komme i 1549, syv Aar efter at Landet var 
opdaget af Portugiserne. En kort Tid fik Missionærerne 
Lov at udrette deres Gerning uden Hindring, og der 
gjordes ogsaa anselige Fremskridt. En Sendefærd af 
indfødte Præster henvendte sig til Tikunen; men deres 
Forestillinger vare frugtesløse. „Med fem og tredive 
religiøse Samfund, som allerede findes i Japan, kan 
Landet vel finde Plads til det seks og tredivte (o: Kri- 



*) Loomis' Fortegnelse er næppe udtømmende. 

stendommen)", svarede han. Men da nu Jesuiterne fulgtes 
af Dominikanerne og Pransiskanerne , brød forskellige 
Stridigheder ud, samtidig med at nogle af Missionærerne, 
berusede af deres Held, begyndte at indtage en over- 
modig, ufordragelig Holdning og at indblande sig i alt. 
For første Gang i deres Historie fandt Japaneserne sig 
indviklede i en religiøs Strids hele Tummel og Hidsig- 
hed. I 1587 fandt den første Forfølgelse af de Kristne 
Sted, men den lagde sig tilsyneladende snart. Man 
undlod imidlertid at tage Hensyn til .den givne Advarsel 
og fortsatte med den skæbnesvangre hovmodige og over- 
legne Optræden. Indfødte Præster dømtes til Døden, 
buddhistiske Klostre ødelagdes, og Inkvisitionen oprette- 
des. I 1614 finde vi, at der skikkedes en japanesisk 
Sendefærd til Rom for, saaledes fortælles der, højtidelig 
at underkaste sig Pavens aandelige Overherredømme. 
Imedens anklagede Hollænderne, der vare skinsyge paa 
de portugisiske Handelsmænd for den Stilling, de havde 
vundet, de romerske Propagandister hos de japanesiske 
Myndigheder, fordi de gik ud paa at vinde territorial Magt; 
og der er ogsaa kun ringe Tvivl om, at der af Jesuiterne 
var drevet Rænkespil forat styrte Shogun'en. I Blod- 
badet, der paafulgte, lede flere tusinde Kristne Døden. Tro- 
skaben hos dem, der ikke svigtede, opvækker vor Beun- 
dring. Man maa søge tilbage til den kristne Martyrtids 
gruopvækkende Historie forat finde noget, der overgaar 
Heltemodet hos de romersk-katolske Martyrer i Japan. 
Brændte paa Pæle i Form af Kors, slidte i Stykker 
Lem for Lem, levende begravede, nægtede de dog at 
tilbagekalde. Vi høre fortælle om en jesuitisk Præst, 
Kristojffer Perreja, som, efter at have udholdt grusomme 
Pinsler, tilsidst ophængtes ved Fødderne, saaledes at 
hans Hoved var begravet i et Hul i Jorden, hvorfra Lys 
og Luft var udelukket. Hans højre Haand var ladt fri, 
for at han kunde give Tegn til Tilbagekaldelse. Han 
hang i fire Timer, og gav da Tegnet, hvorpaa han 
med en sjælden udsøgt Grusomhed fik sig anvist Plads 

hos den, der ledede Domstolen, hvor de Kristne bragtes 
hen for at dømmes. Efter et roligt Pusterum rejste i 
1637 Tusinder af Kristne sig i væbnet Oprør; men efter to 
Maaneders Forløb bleve de tvungne til at overgive sig, 
og 37,000 bleve nedhuggede. Der udgik da strænge 
Bestemmelser, som forbød alle fremmede Skibe at 
lægge til, dog gjordes der en Undtagelse med kine- 
siske og hollandske. I over to hundrede Aar stod der 
oprejst Mærkebrætter ved Landeveje, Pærgesteder og 
Bjergpasser, indeholdende følgende Forbud, blandt andre: 
„Saalænge Solen varmer Jorden, lad ingen Kristen driste 
sig til at komme til Japan, og lad alle vide, at selve 
Kongen af Spanien, eller de Kristnes Gud eller den 
store Gud over Alverden, hvis han krænker denne Be- 
faling, skal bøde derfor med sit Hoved". Hundredaar 
igennem kunde Kristennavnet gøre Kinden hvid og Læ- 
ben bleg. Kristendommen mindedes kun som et frygte- 
ligt Skær i Folkets Aarbøger. Men paa den sydlige 
udsluktes den ulmende Ild aldrig, idet der, saa nær 
vor Tid som i 1829 , korsfæstedes seks Mænd og een 
gammel Kvinde i Osaka. 

Paa den Tid, da Landet lukkedes for Fremmede, 
gjordes der en Undtagelse med den ene Del af Nagasaki, 
Skuepladsen for det sidste store Blodbad, da Tusin- 
der af indfødte Kristne styrtedes i Havet fra en 
lille Klippeø. Her vare imidlertid, som allerede om- 
talt. Hollænderne de eneste Europæere, der havde Lov 
til at handle, skønt de tilsidst vare indskrænkede til den 
lille Deshima. Foruden at de maatte betale en rige- 
lig Afgift, holdt man det mest aarvaagne Øje med dem, 
saa man under visse Omstændigheder ikke tillod dem at 
komme udenfor de snevre Grænser, der vare anviste 
dem. Flere Gange hvert Aar fik de Opfordring til at 
møde for Øvrighederne, og det fordredes, at de skulde 
træde Krucifikset og andre Kendetegn paa den katolske 
Tro under Fødder. Flere af de ved disse Lejligheder 
anvendte Genstande, som de maatte træde under Fødder, 

kunne endnu ses i Ueno-Museet i Tokio. Hollænderne 
beroligede, som det synes, mulige Samvittighedsnag ved 
at betragte Handlingen som gaaende ud paa en For- 
nægtelse, ikke af Kristendommen, men af Romerkirken. 
Først for tredive Aar siden begyndte Samkvemmet mel- 
lem Japan og de andre Folkeslag at genoptages, og 
efter en kort Tids Mistillid og Mistænksomhed hidførtes 
der Omstændigheder, der satte baade romersk-katolske 
og andre Kristne i Stand til at arbejde uden Hindring. 
I 1872 ophævedes Forbuddet mod Kristendommen for- 
melt, og Frigivelse fra Fængsel og Tilbagevenden fra 
Forvisning fandt Sted for Hundreder af Kristnes Ved- 
kommende. 

Saaledes er Kristendommens Forhistorie i Japan. 
Den har i Sandhed Afsnit med berømmelige og helte- 
modige Martyrier; men den har ogsaa saadanne, paa 
hvilke faa af os kunne se tilbage uden dyb Skamfølelse. 
Lad 08 sætte vor Lid til, at Japans Folk nu er kommet 
til Erkendelse af, at dets Forfædres Sammenstød ikke 
var med Kristendommen, men snarere med Kristne, der 
havde glemt, „af hvad Aand de vare'*. 

Idet vi vende tilbage til den kristne Missions Vil- 
kaar nu til Dags, synes det rigtigt at begynde med den 
romersk-katolske Kirkes. Ej alene har den romerske 
Kirke i Japan en Historie, der strækker sig over tre 
Hundrede Aar, men den tæller for Øjeblikket betydeligt 
mere end det dobbelte Antal Tilhængere, hvormed noget 
andet kristeligt Samfund kan regne. Den romerske Ind- 
flydelse har især været heldig paa Goto-Øerne i Naga- 
sakis Nabolag, hvor Missionærernes fromme Anstrængel- 
ser have vundet en væsentlig Del af Folket. 

Vi komme nu til Statistiken. Denne udviser en 
Erkebiskop, tre Biskopper, otte og halvfjerdsindstyve 
Missionærer og femten indfødte Præster med over 300 
(indfødte) underordnede Gejstlige og Kateketer, 185 
Kirker og Kapeller med 244 Menigheder. Seks og 
halvfjerdsindstyve Søstre af St. Paul de Chartres' Orden 

virke i Japan, og der er endvidere nitten indfødte No- 
vitser. Andre Fortegnelser give sytten Vajsenhuse med 
et Gennemsnitsantal af over 100 Børn, to Haandværks- 
skoler, otte Opfostringsan stalter, et Hospital for gamle 
og et Hospital for spedalske med to og tresindstyve 
Patienter, det ligger i Gotemba ved Poden af Fuji-san. 
Antallet af Børn, der døbtes i 1892, opgives til: Børn 
af kristne Forældre 1,337 og af hedenske Forældre 
1,166; disse i Forening med 2,806 Voksnes Daab og 
fem og fyrretyve omvendte Kættere bringe det samlede 
Tal paa døbte og omvendte i dette Aar op til 6,364. 
Den Gerning, der gøres af de romerske Missionærer, 
roses fra alle Sider, idet et fremherskende Træk i deres 
Maade at arbejde paa er en Hensyntagen til og Lem- 
pelse efter Folkets Sædvaner og Fordomme, hvilket 
højhg letter deres Fremgang, i Særdeleshed mellem de 
fattige ude paa Landet. Det hele Antal af Romersk- 
Katolske i Japan beløber sig til 45,000. 

Jeg gaar videre til at omtale Vilkaarene for den 
græske eller rettroende russiske Kirke i Japan, hvis 
Forhold til den engelske Kirke her, som andetsteds, 
bærer et venligt, skønt selvfølgelig ikke fortroligt. Præg. 
Dens Hovedstade er i Tokio, hvor en mægtig Domkirke, 
der ligger paa en høj Grund i Byens Midte, nylig har 
rejst sig. Uheldigvis ere de Meddelelser, der ere til- 
flydte os om den, saare ufuldstændige; men, forudsætte 
vi Nøjagtigheden af de foreliggende Tal, bliver man 
slaaet af det ringe Antal Gejstlige i dens Mission; det 
beløber sig nemlig kun til een Biskop og tre Præster. 
Til dem maa dog føjes atten indfødte Gejstlige og 128 
uordinerede Lærere og Medhjælpere. Der er alt i alt 
219 Menigheder. Antallet af Voksnes Daab i 1892 op- 
gives til 952, og dens samtlige Tilhængere overskride 
for Øjeblikket 20,000. Ihvor sparsomme disse Efter- 
retninger end ere, antyde de dog en stor Virksomhed 
og Fremgang. Det russiske Landomraades Nærhed ved 
Japan — idet Vladivostok kun ligger omtrent 160 (danske 

4* 

Mile Nord for Nagasaki — er naturligvis en i høj Grad 
gunstig Omstændighed for den ortodokse Mission. 

Idet vi nu komme til de forskelKge Samfund, der 
af Hr. Loomis opføres under Navnet „Protestanter", 
ville vi først tage Nippon-Sei-Kokvaj eller „Japans 
Kirke**, der er det Navn, som er givet den Sammen- 
slutning, der dannes af Missionerne fra den amerikanske 
biskoppelige Kirke, Englands Kirke og den engelske 
Kirke i Kanada. Billighed fordrer imidlertid at sige, 
at den samlede Sum af Nippon-Sei-Kokvajs Tilhængere 
udgør langt mindre end det halve Antal, hvorpaa de 
presbyterianske Kirker saavel som den amerikanske 
Ydremissions Kirker kunne gøre Fordring. Den ameri- 
kanske og engelske Kirkes Missioner arbejde i stor 
Udstrækning uafhængigt af hinanden, idet hver af dem 
er under sit eget biskoppelige Opsyn; men samtidig 
glæde de to Kirker sig ved fuldt Samkvem og ere prak- 
tisk talt eet Samfund, idet de ofte raadføre sig med 
hinanden og dele de forskellige Landeomraader mellem 
sig ved gensidig Overenskomst, saaledes at de faa det 
mest mulige ud af deres Hjælpekilder. Den amerikanske 
Kirke har Æren af at have været deri første, der i 
nærværende Hundredaar begyndte det kristelige Arbejde 
i Japan, idet Præsten WilUams, senere Biskop over 
Japan og Kina, slog sig ned i Tokio 1859 og, samtidig 
med at han paa een Gang gav sig i Lag med at over- 
sætte Dele af Biblen og Bønnebogen, holdt Gudstjeneste 
for de engelsktalende Folk og iværksatte Planer til 
Studiet af vort Sprog. Nu arbejde tolv mandlige og 
en og tyve kvindelige Missionærer sammen med syv 
indfødte Gejstlige og nitten uordinerede Medhjælpere og 
Prædikanter. Af de syv og tyve ordnede Kirkesamfund 
kan kun eet helt understøtte sig selv. Antallet af Daabs- 
handlinger i 1892 var af Voksne 208, af Børn 58, medens 
det hele Menighedstal beløber sig til over 1,400 med 
et tilsvarende Antal Børn, der faa Undervisning i Søn- 
dagsskolerne. I 1873 ansattes Dr. Henry Laming som 

Missionslæge og kom til Osaka, hvor han har gjort og 
endnu gør en udmærket Gerning. En god Del Opdra*- 
gelsesgerning har Missionen ogsaa paataget sig i For- 
bindelse dermed. 

Vi komme nu til den Gerning, der er udrettet af 
Kirke-Missions-Samfundet, som begyndte sin Virksomhed 
i Japan 1869. Samfundet har nu to og tyve Missionærer 
og syv indfødte Gejstlige i Virksomhed, to og tyve 
kvindelige Missionærer og tresindstyve uordinerede Præ- 
dikanter. Af dets seksten ordnede Kirker underholder 
een sig selv. Daabshandlingernes Antal i 1892 var af 
Voksne 267, af Børn 121, og Menighedernes hele Antal 
beløber sig for Øjebhkket til 2,126 med 600 Børn i 
Søndagsskoler. 

Samfundet til Evangeliets Udbredelse begyndte sin 
Gerning i 1873 og har sit Hovedstade i Tokio. Ved 
St. Andrews-Universitets Missionsskole leve fem Gejst- 
lige, der alle fuldstændigt have gennemgaaet Universi- 
tetet sammen med flere indfødte Studenter, der forberede 
sig til at ordineres, medens ved St. Hildas Mission en 
Skare engelske Kvinder ere virksomme i Skolerne, i et 
Hospital og i et Hjem for kvindelige Missionærer. De 
to sidstnævnte Missioner understøttes af „St. Pavls Bro- 
derskab", et Samfund, der har Grene over hele England, 
og hvis Lejlighedsskrifter ere fulde af interessante Oplys- 
ninger. Flere andre Præster fra „Samfundet til Evan- 
geliets Udbredelse" virke ved forskellige Missionsstationer, 
og disse udgøre sammen med syv indfødte Hjælpere 
alt i alt omtrent nitten Gejstlige, der virke i Japan. I 
1892 døbtes 151 voksne og Menighedernes Medlemstal 
opgives for Øjeblikket til 784. 

En Mission fra Wyeliffe- College udsendtes af den 
kanadiske Kirke 1888. For Øjeblikket underholder den 
kun tre Missionærer, der virke i Nagoja, en blomstrende 
Handelsby, der Ugger omtrent midt imellem Kioto og 
Tokio. Biskop Bickersteth hentyder imidlertid i sit 

nylig udgivne Hyrdebrev til dens Gerning med haabefulde 
og paaskønnende Udtryk. 

Det samlede Antal af Nippon-Sei-Kokvajs Tilhæng- 
ere ses saaledes at være omtrent 4,300 (med henimod 
2.000 Søndagsskoler), og af disse kan Englands Kirke 
kun gøre Fordring paa 3,000. Samtidig fattes der 
ingenlunde Sandsynlighed for, at Gerningen drives 
efter aldeles sunde Grundsætninger og gaar ad den lige 
Vej mod Maalet, og der er mange Grunde til at tro, at 
— naar Hjælpekilderne fremdeles ville flyde — venter der 
den med Guds Hjælp en Fremtid, der langt vil overgaa 
de Beregninger, der nu kunde frembyde sig ved at tage 
Hensyn til Talstørrelsen i Øjeblikket. Nogle af dette 
Skrifts Læsere kunde mulig føle sig i større Forstaaelse 
med den hele Stilling, der indtages af „Samfundet til 
Evangeliets Udbredelse" end med „Kirke-Missions-Sam- 
fundets"; men ingen Betragtning af denne Art burde 
tillade os at være uskønsomme overfor den herlige Ger- 
ning, som sidstnævnte Samfund har udrettet i den Tid, 
der er gaaet, ja endnu udretter i ikke -kristne Lande. 
Dets Hovedcentrum i Japan er i Osaka; en anden stor 
Handelsby omtrent fem Mil (d.) fra Kioto; hvor der er 
en større evropæisk Koloni. Biskop Bickersteth, som 
ogsaa den amerikanske Biskop Dr. Williams, bo i Hoved- 
staden Tokio, hvor Gudstjenesten i St. Andrews-Kirken, 
der støder op til Bispegaarden , er af den Art, at den 
nok kan glæde en engelsk Kirkevens Hjærte, naar 
han er henimod 3,000 Mile hjemmefra. Der holdes i 
den, kan jeg bemærke, daglig Gudstjeneste. En Om- 
stændighed, man lægger Mærke til ved Nippon-Sei* 
Kokvaj, er Afholdelsen af dens Synoder med to Aars 
Mellemrum; af disse er der allerede holdt tre, om ikke 
fire. Synoderne dannes af Gejstlige og Lægmænd, og 
hver Menighed paa tyve Medlemmer har Lov til at sende 
sin Repræsentant; saaledes viser den os en Organisation 
saa fremskreden, at den sjælden, om overhovedet nogen- 
sinde, naas af saa ung en Kirke. Med eet Ord, hvad 

der gennemgaaende arbejdes hen til, er ikke at euro- 
pæisere, men at kristianisere , ikke at danne „en Gren 
af Englands Kirke", men at faa opbygget — paa de 
Grundtræk af almindelig og apostolsk Kristendom, som 
vi mene, Englands Kirke trolig bevarer — en japa- 
nesisk Kirke, der, saasnart Omstændighederne til- 
lade det, helt kan overgives i selve Japanesernes 
Hænder. 

Biskoppens Hyrdebrev til Gejstligheden (Advent 
1892) behandler, iblandt andre Emner, Kirkens Ægte- 
skabslove og Kritiken af det gamle Testamente — med 
Hensyn til hvis Fortolkning han bemærker, at Hoved- 
genstanden for vor Tro ikke er Biblen, men vor Herre. 
Det anslaar helt igennem en Tone af alvorlig Katolicitet, 
hellig Klogskab og apostolsk Kjærlighed. 

Vi komme dernæst til Kristi Kirke i Japan, 
en anden Sammenslutning af religiøse Samfund, der 
omslutter de forenede Staters presbyterianske Kirke, 
to eller tre andre amerikanske Kirkesamfund, og 
Skotlands forenede presbyterianske Kirke. Langt 
det største Antal af de i Japan virkende Kirkesam- 
fund er af amerikansk Oprindelse, saaledes ogsaa det 
her nævnte praktisk talt, idet de skotske Presbyte- 
rianere kun ere repræsenterede ved to Missionærer med 
een eneste Station, og de sluttede sig først til Missio- 
nen i 1875 — femten Aar efter at to af de amerikanske 
Samfund havde begyndt deres Gerning. Antallet af 
mandlige Missionærer, der slutte sig til denne Bevægelse, 
beløber sig til to og halvtresindstyve; og til den maa 
der føjes tre og halvtresindstyve indfødte Hjælpere, 100 
kvindelige Missionærer og over 100 læge Prædikanter 
og Hjælpere. Af de fire og halvfjerdsindstyve ordnede 
Menigheder underholde ikke mindre end en Tredjedel 
helt sig selv. Daabshandlingernes Antal i 1892 var af 
Voksne 789, af Børn 100, og det hele Medlemstal for 
Øjeblikket beløber sig til 11,190 med over 2,000 Børn i 
Søndagsskoler. Den Kendsgerning, at Presbyterianerne 

i Japan nylig have antaget den apostolske Trosbekendelse 
som deres Symbol i Stedet for de udførligere Bekendelser, 
hvortil deres Samfund hidtil have knyttet sig, er der næppe, 
som det ved første Øjekast kunde synes, nogen Grund 
til at glæde sig over, da det omtalte Skridt, saavidt 
jeg kan skønne, for en Del skyldes den store Ind- 
flydelse af Synspunkter, der ligne største Delen af 
Japans Kongregationalisters , Tivilke jeg snart skal om- 
tale. Dog maa Presbyterianernes Virksomhed regnes 
blandt de med størst Held kronede Anstrengelser for 
Evangeliets Udbredelse i Landet, samtidig med at de 
lige fra Begyndelsen have haft den Lykke at blive under- 
støttede af ansete og indflydelsesrige Mænd i Folket. 

Vi komme nu til Kumi-aj-Kirkerne i Forbind- 
else med den amerikanske Ydre-Mission, d. v. s. Kon- 
gregationalisterne. Grundlæggelsen af denne Virksomhed 
skyldes en japanesisk Adelsmand — Neesima — , der 
paa et Besøg i Amerika omvendtes til Kristendommen. 
Dens Hovedplads er i Kioto. De begyndte 1869 — 
flere Aar efter Presbyterianerne , med hvilke de staa i 
meget nøje Forbindelse — og Kongregationalisterne 
nærme sig paa det nøjeste disse i numerisk Styrke. 
I Missionen arbejde nu seks og tyve Missionærer og 
otte og tyve indfødte Hjælpere sammen med syv og 
halvtresindstyve kvindelige Missionærer og 100 Læg- 
prædikanter. Af to og halvfemsindstyve ordnede Menig- 
heder underholder Halvdelen sig selv, idet en stor 
Del af de omvendte tilhøre Middel- og Overklassen. I 
1892 døbtes 1,096 Voksne og 66 Børn. Samtlige Til- 
hængere udgøre 10,700 med henimod 6.000 Børn i Søn- 
dagsskoler. I Forbindelse med denne Mission staar et 
stort Kollegium, hvorpaa største Delen af Studenterne 
ere Kristne, og mange af disse ønske at indtræde i 
gejstlig Virksomhed; ogsaa bør der omtales to Hospitaler 
under Ledelse af Missionslæger. De ovenfor nævnte 
Tal afgive utvivlsomt Vidnesbyrd om stor Handlekraft i 
Kongregationalisternes Samfund, og det er med Sorg, 

at vi finde os nødsagede til at betragte dem med nogen 
mindre Tilfredshed. 

„Gennemgaaende kan man ikke noksom føle sig 
klart overbevist om, at de Systemer, der ikke udtrykke- 
lig lære de Sandheder, der indeholdes i den apostolske 
og nikænske Trosbekendelse, hvilke Velsignelser der end 
monne følge med de enkelte Mennesker ved den Moral- 
lære, de give deres Bifald, ikke alene ere negative i 
deres Hensigt og Virkninger, men hindre Kristi Konge- 
riges Fremgang i Østens Lande". Saaledes lyde Biskop 
Bickersteths vægtige Ord i hint førnævnte Hyrdebrev, 
og den Anledning, der fremkaldte dem, var de japane- 
siske Kongregationalisters Tilslutning til følgende Tros- 
bekendelse: „Vi tro 1. paa den ene Gud, 2. paa Jesus 
Kristus, der kom til Jorden forat frelse Syndere, 3. paa 
den Hellig Aand, fra hvem vi modtage nyt Liv, 4. paa 
Biblen, der viser os Frelsesvejen og 5. paa Daaben og 
den hellige Nadver, givne af Gud til Straf og Løn, alt 
efter vore Fortjenester, til evigt Liv, hvis vi handle ret, og 
til dødes Opstandelse." Mod enkelte af Punkterne i dette 
Udkast kan der gøres alvorlige Indvendinger; men den 
Kendsgerning, at Punktet Nr. 2 med Overlæg optoges i 
Stedet for Ordene „paa Jesus Kristus, Guds eenbaame 
Søn, der led og døde for at sone Verdens Synder'*, en 
Ændring, der var Japans Unitarister hjertelig velkom- 
men, er en betydningsfuld Kilde til Bekymring. Medens 
Biskoppen tilkendegiver sin Taknemmelighed over, at der 
er saare mange i Kongregationalisternes Samfund, der 
ikke have nogen Del i den fremherskende Fornægtelse, 
viser han, at, naar de gaa sammen med andre, hos hvem 
dette ikke er Tilfældet, kan der intet vindes ved noget 
Forsøg paa Samvirken. „Under saadanne Forhold kan 
en streng Adskillelse være det sandeste Udtryk for en i 
Hjertet følt Sympati". 

Vi nødes til at gaa let hen over de øvrige Missio- 
ner, der arbejde i Japan. Den amerikanske metodistiske- 
biskoppelige Kirke har atten Missionærer og ni og tyve 

indfødte Hjælpere, otte og halvtresindstyve Kirker og 
næsten 4,000 Tilhængere, foruden Børn i Søndagsskoler. 
De kanadiske Metodister tælle over 1.800 Voksne, og 
Baptisternes Missionssamfund omtrent 1,300. To andre 
amerikanske Sekter angive deres Tal til 500 hver. De 
tysk-schweizerske Protestanter tælle 240, Universalisterne 
78, og „Vennesamfundet" 43. Den skandinaviske Kirke, 
der først nylig har begyndt sin Virksomhed, har syv 
Gejstlige i Arbejde, og Dnitaristerne repræsenteres af to 
Præster. Sluttelig skal jeg bemærke, at min eneste 
Grund til at omtale de to sidstnævnte Samfund saa nær 
hinanden er, at der ikke endnu foreligger nærmere Op- 
lysninger om nogen af dem. 

Men det er paa Tide at slutte disse Bemærkninger. 
Vi kunne da ikke angive den samlede Sum af dem, der 
i Japan bekende sig til Kristendommen i en eller anden 
Skikkelse — (Jeg kunde i Forbigaaende have omtalt, at 
Antallet af mandlige omvendte synes at overskride de 
kvindelige med omtrent een Tredjedel) — til mere end 
100,000, medens Landets hele Befolkning regnes at være 
fra 38 til 40 Millioner^). Med andre Ord, kun een Person 
af hver 400 kan, hvorledes man end tager det, siges at 
være Kristen. Jeg betoner denne Kendsgerning, ikke 
fordi jeg holder den for nedslaaende; men fordi det 
synes at blive Skik at tale om Kristendommens Sag i 
Japan, som om den allerede var vunden. At Japan 
har store Ændringer og Udviklinger at gennemgaa i 
den nærmeste Fremtid, er der næppe Spørgsmaal om. 
Folket arbejder paa sin aandelige Befrielse, og som Hr. 
Loomis ganske rigtig siger i et Brev: „Efterhaanden 
som det japanesiske Samfund skrider fremad, vil der 
blive mere og mere Plads for Kristendommens Ind- 
flydelse. Folkets Samfundsspørgsmaal kunne kun finde 
deres Løsning gennem Religion". Som vi fuldtud kunne 



') Det officielle kejserlige statistiske Bureau i Tokio har for 
1. Jan. 1893: 40,718700 Indbyggere. (O. A.). 

tro og haabe, at alt som Tiderne gaa, vil Jesu Kristi og 
hans Kirkes sande Tro mere og mere faa Overvægten, 
saaledes maa vi ogsaa glæde os over, at Grundvolden er 
lagt, og at et virkeligt og stadigt Fremskridt er kommet 
i Gang; ja, vi kunne haabe, at mere er udrettet, ogsaa 
nu, ved Indflydelsens Surdej, end der for Øjeblikket kan 
finde sin Plads i Fortegnelser og Statistiker. Og dog 
maa vi, naar vi dristig se Sagernes Stilling lige i Øjnene, 
indrømme, at der ingenlunde fattes Ting, som kunne 
give Anledning til Ængstelse, og især maa vi se, hvor- 
meget mere der staar tilbage at udrette, end der allerede 
er fuldført. Muligheden af, at Kristendommen i en 
eller anden Skikkelse skulde blive antaget som Folkets 
Religion, er noget, om hvis Ønskelighed det er over- 
ordentlig vanskeligt at tilkendegive sin Mening, før For- 
holdene antage et mere endeligt og færdigt Præg, end 
de rimeligvis endnu i nogen Tid ville." 

At baade Kristendommen og Kristne ere udsatte 
for at støde paa Kritik fra de bedre oplyste Indfødtes 
Side, have vi allerede set; samtidig kan man fra Tid til 
anden høre om bitter Modstand, som de, der ere optagne 
af Evangelisations Gerningen blandt de fattige i Land- 
distrikterne, have mødt. Ydermere synes Buddhismen 
nu udfra den Tillempningsaand, som vi oftere have om- 
talt hos den, at stræbe efter at holde sin Stilling i Japan 
ved at forny sine Læresætninger med saadanne Udtryk, 
at den kommer i Overensstemmelse med de nyere filo- 
sofiske Systemer, der have vundet en saa stor Magt 
over og Indgang hos de mere oplyste Dele af Folket. 
Paa samme Tid er der i Japan utvivlsomt en vidt og 
bredt rodfæstet Overbevisning — som man i mange Til- 
fælde kun saare modstræbende er naaet til — om, at 
Buddhismens tidligere Magt for stedse er forsvunden. 
„En træg Uvillighed overfor al Religion har fæstet Bo i 
de bedst opdragne Dele af det japanesiske Folk. Heden- 
skabets Guder ere skrumpede ind til intet for den nyere 
Videnskab og Civilisation, og det svagt straalende Lys og 

den Sandhed, hvorpaa de dog pegede, er gaaet til Grunde 
sammen med den" (Et Lejlighedsskrift fra „St. Pavls Bro- 
derskab" Okt. 1893). Undertiden hører man atter Kri- 
stendommen omtalt af Buddhister i Udtryk, der give os 
Mod til at haabe, at der findes dem, som, medens de 
endnu ikke have valgt deres endelige Stade, dog ikke 
„ere langt fra Guds Rige". Tag for Eksempel disse 
Ord af Hr. Nakanishi: „Det er Menneslægtens Ære, at 
Jesus levede. Meget, som Kristus lærte, vil aldrig dø. 
Kom Kristi Lære fra et Menneske eller fra en, der er 
over Mennesket? Hvert Ord, enhver Ytring af Kristus 
burde øve Indflydelse paa os. I de fire Evangelier 
oprulles der for os den ædleste og viseste Sædelære i 
Verden. Den er saa ligefrem, saa let at forstaa og an- 
vende. ,Elsk Gud og elsk Mennesket' er, som Midt- 
punktet deri, nok til at genføde Samfundet og lede 
Mennesket til Himlen. Kristi Karakter og Lære vil 
blive staaende for stedse". 

Med et kort Blik paa endnu eet eller to Punkter, 
hvorpaa vor Opmærksomhed henledes ved Hr. Loomis' 
Fortegnelse, vil jeg slutte dette, vort sidste Kapitel. 
Et af dem er det Skel, han drager — og det er nok 
værdt at drage — mellem gifte og ugifte Missionærer. 
Efter Sagens Natur er hele den romerske Gejstlighed 
ugift, ligesom ogsaa de fire Missionærer fra den orto- 
dokse Kirke; men, naar vi komme til de protestantiske 
Missioner, finde vi, at Antallet af gifte og ugifte 
Missionærer er henholdsvis 205 dg 37, Der er virkelig, 
med Undtagelse af Englands Kirke, den skandinaviske 
Forening og den amerikansk- metodistisk -biskoppelige 
Kirke, der hver underholde seks, ingen Mission med 
flere end to ugifte Missionærer, og flere have ikke 
en Gang een. Nu er det sikkert nok, at dette ikke er 
den Maade, hvorpaa store Missionsgerninger ere udret- 
tede i Fortiden; men er den nyere Fremgangsmaade 
bedre end den gamle? Bortset fra den Bemærkning, at 
Nærværelsen af kvindelige Missionærer i særlig Grad 

nødvendiggøres i Japan, hvad enten de nu monne være 
Missionærernes Hustruer eller ej, vil jeg ikke paa For- 
haand selv besvare dette Spørgsmaal; men jeg kan 
maaske have Lov til at minde om den Anskuelse, som 
med Eftertryk betonedes overfor mig af en Mand, der 
i mange Aar havde boet i Østen, og paa ingen Maade 
gav sit Bifald til det romerske Præsteskabs nødtvungne 
Cølibat. „Man er", bemærkede han. „altfor hastig til at 
mene, at den Kendsgerning, at de gifte Missionærer 
sædvanligvis bringe en anden værdifuld Medhjælp til 
Gerningen, helt skulde afgøre Spørgsmaalet. Jeg er tvert- 
imod overbevist om, at naar Sagen ses i al Almindelighed, 
er det for de ugifte Missionærer, at de store gunstige 
Lejligheder til at virke heldbringende ligge aabne. Ikke 
alene ere en saadans Bevægelser frie og uhindrede, men 
han er fri for huslige Forpligtelser og Bekymringer, 
han har mere Tid til Studium, og han kastes mere i 
Armene paa sine gejstlige Medbrødres Samfund. Og 
naar en Mands Børn begynde at vokse op, da paanøde 
Overvejelser angaaende deres Opdragelse og andet, der 
vedrører dem, ham Ønskeligheden af at vende hjem, 
med det Resultat, at, just som han har begyndt at blive 
Herre over Sprogets Vanskeligheder og at kunne trænge 
ind i Folkets Tankegang og Sædvaner, optages hans Plads 
af en uerfaren, der, selv om han er besjælet af den bed- 
ste Hensigt, dog maa gøre hins Erfaringer om igen". 
Utvivlsomt er der rigelig Plads nok for baade gifte og 
ugifte Missionærer paa Missionsmarken; men de giftes 
store Overvægt i det foreliggende Tilfælde kan vel tjene 
til at opvække følgende Betragtninger: Kunde ikke flere 
af de mange ugifte Præster i England, der muligt vokse 
i Tal, drages til at tage Del i en Gerning, der har en 
saa betagende Interesse — „en Gerning", hvis jeg endnu 
en Gang maa anføre Ord af vor Biskop i Japan, „der 
maa gøres paa een Gang, hvis den overhovedet skal 
gøres". 

Et andet Punkt, der næppe kan undgaa at slaa os, 

naar vi undersøge Hr. Loomis' Statistik, er det store 
Antal „Forvisninger og Udelukkelser'', der ere foretagne 
af de Samfund, som overhovedet give Oplysning derom; 
de gaa nemlig i nogle Tilfælde op til flere Hundrede 
om Aaret. At man ikke griber til saadanne Forholds- 
regler uden alvorlige Grunde, kunne vi antage, og at 
nogen Udøvelse af Tugt er særlig nødvendig, naar man 
har at gøre med en ung, opvoksende Kirke, kan der 
ikke strides om. Der er i Sandhed al mulig Grund til 
at haabe, at langt det største Antal omvendte drives af 
en inderlig Oprigtighed, og dette godtgøres til Overmaal 
klart af de uegennyttige Ofre, som de paa mange Maader 
villig yde den Tro, de have sluttet sig til. Men paa 
samme Tid er det sandsynligt, at det nævnte Antal 
fremviser et endog langt større Antal „Frafald", end 
Tilfældet almindeligt er i Missionsgerningen , og at de 
ikke alene pege paa Tab ved „Tilbagefald'',' men i 
mange Tilfælde paa en manglende Oprigtighed hos dem, 
der foregive at være omvendte. Man har gjort den Be- 
mærkning, at det ikke hører til det japanesiske Sinds 
præg at tage noget fuldtud i Alvor, og dette Særpræg 
udstrækker sig ogsaa til religiøse Emner. Det unge 
Menneske, der nu af en eller anden Grund holder det 
for værdt, saalænge det passer ham, en Stund at slutte 
sig til Kristendommen, nærer de mindst mulige Betæn- 
keligheder ved at gøre dette, og oven i Købet med en 
tilsyneladende Alvor, der — i hvert Tilfælde i nogen Tid 
— vil køre i Ring med den omhyggelige Undersøgelse, 
som de, der forberedes, med Rette ere underkastede fra 
de fleste, ja om muligt alle, Missionssamfundenes Side. 
Missionærerne, frygter jeg, føres ofte bag Lyset, og dog 
er alt andet sikkert bedre end at være for mistænksom 
og stræng. Hvad vi ønske, naar alt kommer til alt, 
er at vise de forskellige Folkeslag, til hvem vi hen- 
vende os, at Kristus og hans Kirke og vi, hans Lemmer, 
drage virkelig Omsorg for dem saavel i timelige som 
evige Ting. Vor Tro maa, forat forkyndes med Virk- 

niDg, øves med Frejdighed og Haab. Og især i Japan, 
hvor den eneste Forestilling, et Udtryk som „det evige 
Liv" i Almindelighed vilde opvække, er en Række møj- 
sommelige og endeløse Gennemgange, maa Kristendom- 
men være rede til at vise sig som Menneskets Ven i de 
Ting, der vedrøre hans Liv i denne Verden, dersom Ja- 
paneserne skal se paa den med Tillid, naar den taler 
om de Ting, der ligge udover denne Tilværelse. 

Jl aulus i Athen betegner en Epoke i Menneske- 
hedens Historie, som baade Filologen, Historikeren og 
Teologen har Interesse af at se i det rette Lys. Jeg 
søger for mit Vedkommende at bidrage dertil, idet jeg 
først fæster Blikket paa den udvortes Side af Begiven- 
heden, saaledes som den fortælles i det 17de Kapitel af 
Apostlenes Gerninger. Jeg er saa meget mere foranle- 
diget, og i en vis Henseende forpligtet, dertil, som jeg i 
min „Stadtgeschichte von Athen" S. 262 har opstillet en 
Anskuelse, der i væsentlige Punkter afviger fra den sæd- 
vanlige Opfattelse, og som jeg maa indrømme, indehol- 
der adskilligt, der ved det første Øjekast kan tage sig 
underligt ud. Derfor føre ogsaa de evangeliske Gejst- 
lige i Athen lige som før deres Menighedsmedlemmer 
op paa Areopagos' Klippehøj og søge her ret at levende- 
gøre sig Apostlens Ord paa det Sted, hvor han skal 
have talt dem. 

Den, der uden Fordomme lader Beretningen i Ap. 
G. indvirke paa sig, kan efter min Overbevisning ikke 
unddrage sig det Indtryk, at et vel underrettet Vidne 
her giver en sandhedstro Skildring af Begivenheden. 
Der er i Tekstens 16 Vers nedlagt en saadan Fylde af 
historisk Stof, alt er saa prægnant og ejendommeligt, 
saa livfuldt og karakteristisk; der er ingen Talemaader, 
ingen stereotype Træk, som man maatte vente, hvis det 
var en opdigtet Fortælling. Det er ogsaa umuligt at 
eftervise en Tendens, som kunde gøre Opdigtelsen sand- 

synlig. Man maa være hjemme i Athen for ret at for- 
staa Beretningen. 

Torvet i Athen var én Verdensskueplads, hvor hver 
ny Lære maatte bestaa sin Prøve. Athen var særlig 
den By, hvor Samtaler om højere Sandhed kunde gøre 
Begning paa almindelig Interesse. Derfor gjorde Pau- 
lus her som Sokrates, idet han Dag for Dag knyttede 
Samtaler med detn, der mødte ham paa Gaden (v. 17). 
Saaledes udbredte der sig et Bygte om en ny Lære af 
en ganske egen Art; Torvet fyldtes med et hørelystent 
Publikum af Indfødte og Fremmede, og Filosoferne, som 
her førte Ordet, fik Lyst til at maale sig med den hid- 
komne Visdomslærer. For at tilfredsstille deres Nys- 
gerrighed foranledige de en længere Meddelelse fra Pau- 
lus' Side og søge at give den forventede Tale en for- 
højet Betydning ved at faa Stadens Øvrighed til at tage 
Del i Sagen („de førte ham til Areopagos"). 

Dette kan ikke betyde: de førte ham til en langt 
fra Torvet liggende Klippehøj; thi Torvet er hele 
Tiden Stedet for Begivenheden, og Torvets Publikum 
blev stadig det samme; deroppe paa den nøgne KUppe- 
top var der heller ingen at finde. Der forsamlede Blod- 
dommerne sig kun paa bestemte Maanedsdage for under 
fri Himmel at fælde deres Dom i et højtideligt Møde; 
Arkont-Kongens Forretningslokale, hvor Processerne ind- 
lededes, var nede paa Torvet i Kongehallen. Her mæl- 
der Evtyfron sig i Indledningen til den platoniske Dia- 
log for at forebringe en Klage over Drab; her træffer 
han Sokrates, der er anklaget for Forbrydelse mod Reli- 
gionen og de fædrene Skikke. For de Retssager, der 
hørte ind under Areopagos, fandt en særlig nøjagtig 
Forundersøgelse Sted, og det er sandsynligt, ^t allerede 
i gammel Tid Kongehallen er bleven benyttet til denne 
Forundersøgelse under Deltagelse af Areopagiter. Sik- 
kert er det, at i Romertiden havde Areopagos et Forret- 
ningslokale paa Torvet. 

Dengang blev der betroet Areopagos mange Slags 

Fuldmagter til at sørge for Tugt og Orden i den altid 
urolige By. Det var den øverste Politimyndighed, som 
vi kan slutte af dens Magt med Hensyn til Byggefore- 
tagender og Statuer, og det er meget sandsynligt, at der 
i Torvehallen sad et Udvalg af Areopagos, som havde 
Opsigt med Torvefærdslen for at nedslaa ulovlige og 
oprørske Bevægelser. 

Saa meget er klart, at der i Ap. Gr. ikke kan være 
Tale om det hellige Rettersted paa Klippehøjen. Der 
finder jo heller ingen Proces, ingen Anklage Sted. Filo- 
soferne vilde kun give deres Nysgerrighed et skærpet 
Eftertryk; der tilsigtes eller ventes aldeles ingen Dom. 
Paulus staar foran Basilej os-Buegangen. Her stod der 
Stole til de Areopagiter, der vare paa Pladsen som for- 
retningsførende Udvalg. Naar de sad i Halvkreds, kunde 
Paulus staa „midt for Areopagos" og dog høres ud over 
Torvet af Skarerne, der i broget Mængde trængte sig 
sammen foran Hallen. 

Areopagiterne ere ikke Hovedpersonerne, men det 
er Borgerskabet og de tilstedeværende Fremmede; Pau- 
lus tiltaler Athenienserne, ikke Areopagiterne ; det er en 
Tale til Folket, ikke nogen Retstale, og kun fordi han 
maatte forudsætte, at ondsindede Tilhørere gerne havde 
lagt en Fælde for ham ved at anklage ham for at for- 
kynde nye Guder, gør han den sindrige Anvendelse af 
Alteret for den ukendte Gud. Ligesom Forsamlingen 
var kommen lejlighedsvis sammen, opløser den sig ogsaa 
paa formløs Maade. Ved Ordet „Opstandelse" rejser 
der sig en vild Larm. 

Athen var i religionshistorisk Henseende et enestaa- 
ende Sted. Paa den ene Side fandtes der her en billed- 
løs Dyrkelse af en højeste Gud, den „højeste Zevs", som 
Athenienserne aldrig ere blevne utro; de simple Fest- 
dage for den højeste Himmelgud vare stadig de ærvær- 
digste Folkefester. Paa den anden Side var Staden det 
mest brogede Spejlbillede af Polyteismen, fordi man her 
med særlig Pietet plejede alle Gudsdyrkelser og fra 

gammel Tid af havde til Hensigt at gøre Athen til et 
Midtpunkt, hvor enhver Hellener kunde føle sig hjemme. 
Hvorledes man allerede paa Lykurgs Tid begunstigede 
endogsaa ugræske Stiftelser, lære vi af Indskrifterne. I 
den hellenistiske Tid blev der paa Grund af den livlige 
Forbindelse med Østerlands Fyrster indført talrige frem- 
mede Gudsdyrkelser. Atheniensernes religiøse Omhu 
udartede til en „Gudeskræk" (v. 22); man var bange for, 
at de Guddomme, man mulig oversaa, skulde lade én 
bøde derfor. Derfor var Athen mer end alle de andre 
græske Byer oversvømmet af Afgudsbilleder (se v. 16). 
Athen dannede en Modsætning til Byer som Efesos, 
hvor den gamle, hjemlige Dyrkelse af den „signende 
Zeus" var forsvundet for den orientalsk-panteistiske 
Artemistjeneste, medens denne tillige havde fordunklet 
alle andre Gudsdyrkelser. Athen var det Sted, hvor 
man tydeligst havde Hedenskabets ReUgionshistorie paa 
græsk Grund for sine Øjne, og midt i den forvirrende 
Mængde af Gudebilleder kunde Paulus gøre Tilknytning 
til det Grundtræk af monoteistisk Gudsforestilling, som 
dog aldrig her var helt udslettet, Troen paa et ubetinget 
højeste Væsen, „Fader til Mennesker og Guder", hvis 
Billede hvilede uudsletteligt i Sjælens Dyb, med hvem 
Menneskene følte sig forbundne som delagtige i hans 
Natur og i Slægt med ham. Han er, som Paulus siger 
ud af Hellenernes Grundbevidsthed, alt Livs Urgrund, 
den „i hvem vi leve og røres og ere", men intet ufat- 
teligt panteistisk Væsen, nej, en personlig Gud, nær ved 
hver enkelt, „ikke langt borte fra nogen af os", som 
lader sig kende og finde af den, der søger ham. Den 
oprindelige Sammenhæng med Gud forvirres og løses; 
Menneskene fjærne sig fra ham og fremmedgøres for det 
Liv, som er i Gud, (Ef. 4,8). Gudsbevidstheden fordunk- 
les under den forvirrende Indflydelse af de Billeddyr- 
kelser, som trænge ind i Landet. Den Sandhed, som 
var indeholdt i den oprindelige Alterdyrkelse af Him- 
melguden, fornægtes — det er „Ombytteisen af Guds 

Sandhed med Løgnen" (Rom. l^s) — og den tiltagende 
Afstand fra Gud viser sig deri, at ogsaa de af Grud 
fastsatte naturlige Ordninger ringeagtes, og unaturlige 
Laster (Rom. Igg f.) trænge ind og skænde det Legeme, 
Gud har skabt. Men Gud har trukket sig tilbage fra 
de frafaldne Mennesker og ladet dem vandre deres egne 
Veje (Gud gav dem hen i deres Hjertes Lyster til 
Urenhed, Rom. I24). 

Hvad her er antydet, viser tilstrækkeligt, hvor langt 
Apostlens Tanker overskred hans eget Folks Dannelses- 
trin. Han erkender, hvorledes Gud ogsaa har ledet de 
Folkeslag, som han ikke har skænket nogen anden 
Aabenbaring end den, der ligger i Naturen og den men- 
neskelige Bevidstheds Trang; han søger ogsaa at begribe 
Hedningeverdenens religiøse Liv historisk. Det er Syns- 
punkter, som kun kunde foresvæve en med hellensk 
Dannelse fortrolig Aand. 

Efterat jeg havde vundet denne Overbevisning kunde 
jeg ikke modstaa Lysten til fra et filologisk Standpunkt 
at forfølge Sporene af denne Dannelse i de paulinske 
Skrifter, og jeg sammenstiller i Korthed de Iagttagelser, 
jeg har gjort, uden at gøre Fordring paa systematisk 
Behandling eller udtømmende Fuldstændighed. 

Jeg begynder med den paulinske Skildring af det 
kristelige Sjæleliv, hvori jeg altid tydeligst har mærket 
et Pust af hellensk Livsanskuelse, i Brevet til Filip- 
penserne, overfor hvilke han jo aabner sit Hjerte var- 
mere end ellers: alt, hvad der er sandt, hvad der er 
ærbart, hvad der er retfærdigt, hvad der er rent, hvad 
der er elskeligt, hvad der har godt Lov, enhver Dyd og 
enhver Hæder, derpaa giver Agt (ég). Ordene strømme 
fra hans Læber for at imødegaa den Fordom, at Kri- 
stentroen skulde fordre en ensidig Indsnævring af Sjæle- 
livet og hæmme det aandelige Livs frie Udfoldelse. Det 
skal som et sundt Træ naa sin fulde Blomstring; alt 
menneskelig godt skal være vor Stræbens Maal. Den 
indre Sammenhæng med hellensk Etik er tydeligst ud- 

talt i det Ord, der sædvanlig oversættes „hvad der har 
godt Lov", som kun forekommer i det nye Testament^ 
paa dette* Sted og egentlig betegner den fine Takt, 
der vogter Læberne for ved gudstjenstlige Øvelser at 
udtale noget, der kunde forstyrre Andagten og volde 
Forargelse. 

Nær beslægtet med det, der hører til det græske 
Livs Ynde, er Apostlens Formaning til, at man ikke 
skal lade den daglige Tale gaa, som den bedst kan, 
men at den skal være klogt overtænkt og, for at glæde 
Næsten, ligne en vel tilberedt Spise, krydret med Salt 
(Kol. 4g). Saaledes indføres det attiske Salt i den kri- 
stelige Etik, og ligesaa optages Hellenernes sædvanlige 
Hilsen; den gamle Formel faar som „vær hilset (egl. 
vær glad) i Herren" et nyt Indhold og en ny Indvielse. 
Den blev af Paulus givet de unge Menigheder ikke 
alene som en lejlighedsvis Hilsen, men som et staaende 
Valgsprog for hele Livet: glæder eder i Herren altid, 
atter siger jeg, glæder eder (Phil. 4^). 

Jeg forbinder med disse Antydninger af græsk Sæd 
et andet Ord, som gaar langt ud over den paulinske 
Sprogbrug, Evangelium, som ligeledes synes mig at 
stamme fra græsk Folkebetragtning. Det var et ægte 
hellensk Træk, at lægge særUg Vægt paa den første 
Forkyndelse af et lykkeligt Fund, en Sejr, en Fredsslut- 
ning. Hyrden Pixodaros, der tilfældig havde opdaget 
Stenbruddene ved Efesos, fik Herosnavnet Evangelos 
(Vitruv X7); Hermes selv førte dette Navn; præstelige 
Slægter kaldtes Evangelider. Paa attiske Indskrifter se 
vi fremstillet lykkelige Sendebud paa vælige Heste. I 
hellensk Betydning sagde derfor Paulus (Rom. IS^g f.), 
at han satte en Ære i, at have været den første, der 
bragte det glade Budskab om den Frelse, der var skæn- 
ket Menneskeheden, til Evropa, og for at forebygge Mis- 
tydning føjede han til, at det var ingen pralerisk Trængen 
sig frem fra hans Side, men han kunde ikke andet: 

det var en guddommelig Nødvendighed. Man sammen- 
ligne Aristofanes' „Ridderne^' 643^). 

O Eaad! jeg bringer Glædesbud 

Og ønsker, at jeg først maa eder bringe det. 

Det for den paulinske Teologi saa vigtige Ord syneidesis 
(Samvittighed) er almindeligt hos de gamle i Betydning 
af Skyldbevidsthed. Ogsaa pistis (Tro) finde vi i Be- 
tydning af Troskab fremstillet ved Siden af Dyden og 
Visdommen paa det Relief, der fremstiller Homers 
Apoteose. 

Endelig viser jeg endnu hen til, hvorledes den for 
Hellenerne saa karakteristiske Idé: Maalet (o: ikke 
Endemaalet, men det afmaalte) ogsaa er levende hos 
Paulus. Efter den Ide om en Organisme, som Aristo- 
teles har uddannet, ser han Legemets Lemmer forbundne 
til gensidig Hjælp „virkende i Overensstemmelse med 
hvert enkelt Lems Maal" (Ef. é^g). Ogsaa i Aande- 
verdenen hersker Maalet og det gamle i^ir^åev ayav (o: 
hold Maade!) udtrykker Apostlen saaledes, at Gud for- 
byder ham i sin Forkyndelse at gaa ud over Maalet 
(2 Ko. lOis). 

Fra disse Begreber , der have vundet sig Plads i de 
Gamles Sind og nu, som Guldstykker fra den hellenske 
Etiks Skatkammer, atter sættes i Omløb med ny Værdi, 
adskille sig de Ideer, der væsentlig have behersket og 
formet de 'Gamles historiske Liv; det er fremfor alt 
Statens Ide som det Samfund, i hvilket de menneskelige 
Evner ene kunne udfolde sig naturligt. Medens i Evan- 
gelierne de Billeder, der hentes fra Mennesket, fortrins- 
vis holde sig til Sysler som Agerdyrkning, Kvægavl og 
Fiskeri, finde vi hos Paulus en ny Anskuelse af Livet. 
Han kan ikke tænke sig det dannede Menneske uden 
Stat; Livsvandel og Borgerstand betegner for ham det 
samme. I den Henseende er intet mere betegnende end 

det Udsagn, hvormed han (Ap. Gr. 23i) begynder sit 
Forsvar for Synedriet : „Jeg har med al god Samvittighed 
ført min Vandel for Gud (eller ordret oversat: været 
Borger i Guds Stad)." Svarende til hellenske Anskuelser 
opfatter han sine menneskelige Pligter som Borgerpligter, 
og naar han som Kilder til ægte Borgerdyd anfører 
Frygt og Kærlighed, saa svarer dette til Aristoteles' 
Lære, at Ærefrygten for Lovene maa have sit tilsvarende 
i Venskabet mellem Borgerne. 

Med Statsvæsen og Borgerstand hænge de Rets- 
instituter sammen, som have deres Gyldighed ved Staten, 
og her er det særlig to Former af borgerlig Orden, som 
ere af Betydning for den paulinske Frelsesforkyndelse. 
Den første er diad-rjxi], et Ord, som Paulus i Overens- 
stemmelse med klassisk Sprogbrug anvender i 2 Betyd- 
ninger: Testament og Pagt, medens Luther kun har 
oversat Ordet paa den første Maade. Den anden Form, 
som tilhører Familieretten, er Adoptionen, hvis religiøse 
Benyttelse ligger Apostlen særlig paa fljærte. Hvad 
han menneskeligt udtrykker saaledes : Gud har givet 
Mennesket Barnesind, betegner han juristisk som en 
Foranstaltning af Gud til at forene den faldne Menne- 
skeslægt med sig ved Adoption, ligesom et ødelagt Hjem 
paa denne Maade faar nyt Liv og fyldes med nye 
Efterkommere. Dette Retsbegreb anvendes af Paulus i 
tredobbelt Betydning. Det overføres paa Israels Folks 
Udvælgelse (Rom. OJ, paa den kristne Menigheds For- 
hold til Gud (815) og endelig paa Guds Børns forklarede 
Tilstand, i den fulde Nydelse af de ved Adoptionen 
forjættede Bamerettigheder (823), det sejerskronede Re- 
sultat af „Forudbestemmelsen til Sønnekaar". 

I Modsætning til det orientalske Hedenskabs i 
Træghed stivnede eller i vild Fanatisme udartende Guds- 
dyrkelse var for hellensk Folkeliv intet mere karakteri- 
stisk end Afholdelsen af de med Festerne forbundne 
Væddekampe. Ingen Forfatter fra den hellenske Tid 
har en saa levende Forestilling om dette Omraade som 

Apostlen; jeg minder kun om Udtrykkene „jage efter 
Retfærdighed", „Kransen henligger til mig", „Prisen" 
CSV., det er en hel Tankekreds, som han med Forkær- 
lighed bevæger sig i, og ikke unyttige Biting, men i nær 
Sammenhæng med Frelsesforkyndelsens Kærne. Med 
sikker Sagkundskab og fin Forstaaelse véd han behændig 
at benytte alle Enkeltheder, som Atleternes Afholdenhed 
(1 Kor. 925), for at gøre saadanne Synspunkter gældende, 
som kunde være forbilledlige for Kristenlivet. Udtryk 
som det, „at strække sig frem efter det, som er foran" 
(Fil. 813), male paa anskuelig Maade Hurtigløberens 
fremadbøjede Legeme, saaledes som han var fremstillet 
i livfulde Malmbilleder af de olympiske Lege. Heller 
ikke fornægter Apostlen en ædel Ærgerrighed, saaledes 
som det af ham gentagne Gange brugte Udtryk „at 
sætte en Ære i", beviser, og lige saa det ovenfor an- 
førte: om der „er nogen Ros". 

Disse Forestillinger har deres Rod i den klassiske 
Tid; derimod tilhører alt, hvad der angaar Hærvæsenet, 
Hellenismens Tidsalder, da der havde udviklet sig et 
Soldatervæsen, som følte sig aldeles udenfor den borger- 
lige Ordnings Ramme. Soldvæsenet havde ganske særlig 
hjemme i Kilikien, og Paulus forstod ogsaa at find^ en 
Anvendelse af disse Forhold, i hvis Midte han var op- 
vokset, for sin Mission. Krigsmanden, der ikke indvikler 
sig i Næringssorger og kun ser hen til sin Herre, er et 
Forbillede for Apostlens og hans Medhjælperes person- 
lige Stilling (2 Tim. 24), og Epafroditos kalder han der- 
for sin „Medstrider". 

Ogsaa fra Kunstens Omraade fattes det ikke paa 
Antydninger, der vise, hvorledes Paulus levede indenfor 
den græske Verden. Ordet »stylos« (Søjle, Pille) bruges 
til at betegne de Mænd, der er Menighedens Piller 
(Gal. 29). >Typos€, Reliefbilledernes Hulform, betegner 
den faste Skikkelse, som den nye Lære har vundet 
(„Læretypen" Rom 617) og tillige den Model, vi skulle 
fremstille i Livet, Mønsteret, vi skulle efterligne (1 Kor. 

lOg). I Athen betegner Paulus Kunstværkerne i Ædel- 
metal og Marmor med det fælles Udtryk „formede af 
Menneskers Kunst og Paafund"*. Med det sidste Ord 
kan han intet andet mene end de Tanker, som Menne- 
sket nedlægger i sine Værker; ved Siden af Tekniken 
ere de Kilden til Kunstværkernes Oprindelse, og Paulus 
benytter det sjældne Ord for at vise, hvor taabeligt det 
er, at vise Genstande, som man har frembragt efter eget 
Forgodtbefindende, guddommelig Ære. 

At Paulus ikke har været fremmed for den græske 
Videnskab, erkende vi allerede deraf, at han karakteri- 
serer Hellenerne som det visdomssøgende Folk; og af 
det videnskabelige Arbejde, der var bleven ydet i Alex- 
andria, maatte intet for ham, den rastløse Missionær, 
have større Tiltrækning, end det, som dér var bleven 
samlet og ordnet af Kendskab til Lande og Folk. 

Den Verden, hvori Hedningeapostlen røgtede sit 
Arbejde, stod ikke for ham som et ubegrænset Rum, 
men som et bestemt Omraade, saaledes som Alexandri- 
nerne opfattede det. I den Betydning taler han Rom. 
lOjg om „Verdens Ende". Det er den Verden, som er 
beboet af Grækere, dernæst den græsk-romerske Verden, 
som^ hvis Herrer og Grundlæggere Kejserne betegnes. 
Indenfor dette Jordomraade har først Eratostenes sam- 
menstillet de tre sydevropæiske Halvøer som de vigtigste 
Bestanddele af den gamle Verden, paa dem har Paulus 
særlig rettet sit Blik; den østlige af dem opfatter han 
ligesom Eratostenes som et Hele og forener Makedonien 
og Akaja som ét Omraade til fælles Gavmildhed mod 
de fattige Brødre i Jerusalem. 

Ogsaa den rumlige Betragtning af Folkenes Historie, 
som kommer til Orde i Talen til Athenienserne, er i 
Overensstemmelse med Eratostenes, som har bragt Geo- 
grafi og Historie i den rigtige Sammenhæng. Medens i 
det gamle Testamente Jordens Folkeslag kun ordnes 
genealogisk, er der her efter ægte græsk Opfattelse Tale 
om „Grænserne for deres Bolig" (V. 26); ethvert Folk 

har ikke blot faaet anvist de timelige Grænser for sin 
Blomstring, men ogsaa de rumlige G-rænser, indenfor 
hvilke det skal opfylde sit historiske Kald. 

Hvad Hellenernes religiøse Liv angaar, saa har vi 
allerede set, hvorledes Paulus forstod at anerkende den 
oldpelasgiske Gudsdyrkelse, der var gaaet forud for den 
senere indtrængte Billeddyrkelse, i dens Renhed og knytte 
til ved den. Af Gudsdyrkelsens Former anvender han 
kun en, den simpleste af dem alle, Drikofret, paa sig, 
idet han — mærkelig nok to Gange — bruger Udtrykket 
„at ofres som Drikofifer" om den Kristen, der ofrer sig 
selv til sin Gud i tro Hengivelse (Fil. 2^7, 2 Tim. 4g). 

Men jo mere han bekæmper Tempel- og Billed- 
dyrkelsen, desto mere sympatetisk var ham den Ansku- 
else, som særlig havde udviklet sig hos Athenienserne, 
at Erkendelsen af Guddommen overhovedet ikke tilhørte 
Mængden, men en udvalgt Skare, en snævrere Menighed, 
der vogter Anskuelsen af det guddommelige som en 
Hemmelighed, der er den betroet. Mysterierne vare 
stegne i Anseelse i samme Grad, som Gudsdyrkelserne 
havde tabt i Betydning, og i den alexandrinske Tids- 
alder kaldte man Visdommen om Gud „indviet i Guds 
Viden** (Sal. Visd. 84). I det nye Testament ere de 
Udtryk, der hentyde til Mysterier, intet Steds hyppigere 
end hos Paulus; Ordet „at indvie i Mysterier" bruger 
han for at betegne Udviklingen af sin sædelige og reli- 
giøse Bevidsthed (Fil. é^g), og han kalder sig Bærer af gud- 
dommelige Hemmeligheder, ligesom en eleusinskHierofant. 

Jeg er ogsaa tilbøjelig til at tro, at Ordet „fuld- 
kommen" {rékstog) i Betydning af den fuldkomne Mand 
hænger sammen med Télrj og betegner den Mand, der 
har gennemgaaet alle Indvielsens Trin. 

Der findes ogsaa mange Tilknytninger til de Gamles 
Filosofi, efter at denne er bleven etisk. Naar saaledes 
Paulus advarer mod sin Tids falske Lærere, saa viser 
der sig her en Modsætning, der er meget beslægtet med 
Modsætningen mellem Sokratikerne og Sofisterne; nær- 

mest udvortes deri, at han ikke falbyder sin Lære, men 
meddeler den af fri Kærlighed for at hjælpe Menneskene 
(1 Kor. Ojg). Dernæst karakteriserer han de falske 
Lærere som saadanne, der ikke kunne gøre Mennesket 
bedre. Med et platonisk Udtryk betegner han den 
sofistiske Overtalelseskunst, der sysselsætter sig med Bi- 
ting og forfører Menneskene (Kol. 24). Han tugter den 
falske Oplæreise, der forsømmer de sande Maal for den 
menneskelige Dannelse (de uforstandige [egl. „uopdragne"] 
Stridsspørgsmaal 2 Tim. 223). Sammenlign Udtryk som 
„taabelige Stridsspørgsmaal", „vanhellig, løs Snak" (1 
Tim. 620), der betegne hans Modstanderes indholdstomme 
Foredrag, som, skønt de altid lære, dog aldrig komme til 
Erkendelse af Sandheden (2 Tim. 87) og ikke give Men- 
neskene nogen sund Føde for det aandelige Liv (de 
„sunde Ord"). 

Ægte platonisk er ogsaa hos Paulus den nøje For- 
bindelse mellem Erkendelse og Dyd. Formørkelse af 
Aanden er Fremmedgørelse for Gud (Ef. éjg). Den 
„fuldvisse Indsigt" betegner han (Kol. 22) som det kriste- 
lige Livs Maal og formaner sine til ikke som umyndige 
Børn at tumles omkring af vekslende Anskuelser. 

Ægte hellensk og platonisk er Paulus' Opfattelse af 
Friheden som den menneskelige Naturs umistelige Forret, 
Afvisningen af al Bogstavtvang; ligesom hos de gamle 
de „uskrevne Lovbud" vare de helligste, saaledes skulle 
ogsaa Guds Bud ikke staa som en udvortes Bestemmelse 
overfor Mennesket, men være skrevne i deres Hjerter 
(Rom. 2i5), og han erkender Beviset for de guddomme- 
lige Buds Gyldighed deri, at det ufordærvede Menneske, 
der følger Samvittighedens Røst, anerkender deres Sand- 
hed og ved indtrængende at overveje de sædelige Op- 
gaver for og imod naar til det samme Maal. 

Den selvhengivende Udforskning af Sandheden hæver 
Menneskene op over deres naturlige Forhold; af dem, 
der antage Sokrates' Lære, vokser der en ny Slægt frem, 
der betragter Sokrates som sin aandelige Stamfader: 

Atheniensere, Bøoter, Eleater blive til Sokratikere. Saa- 
ledes kalder ogsaa Paulus Timoteus sin Søn. Lige som 
Akademikerne vendte sig bort fra den ved Sokrates' Død 
besmittede By og grundede et nyt Samfund, saaledes 
skulle ogsaa de Kristne, om end midt i den gamle Ver- 
den, være en ny Slægt („ulastelige midt i den vanartede 
og forvendte Slægt" Fil. 215). 

Ligesom man siden Sokrates opfattede Menneske- 
heden som trængende til Omvendelse og Forædling, 
saaledes betragtede man ogsaa Naturen som sunken og 
forfalden, og naar Paulus (Kom. 819 f) taler om den 
Forkrænkelighed, der som en tung Skæbne hviler over 
Skabningen, saa erindres vi uvilkaarhg om Platon, der i 
Fragmentet af Kritias anskuelig skildrer, hvorledes den 
hele Natur, Bjerge og Øer, Vegetation og Kilder, be- 
finder sig i en sygelig, forkommen Tilstand og bliver 
langt tilbage for den oprindelige Virkelighed. 

De Betragtninger, jeg her antydningsvis har sam- 
menstillet, har ikke til Hensigt at føre til overraskende 
eller besynderlige Resultater. Det kan ikke være min 
Mening, at den nye Vin skulde være hældt paa gamle 
Læderflasker. Men det er utænkeligt, at et Sprog som 
det græske, Arven efter det rigeste Kulturfolk, skulde 
være bleven benyttet som Organ, uden at en Fylde af 
antike Begreber og Anskuelser maatte strømme ind i 
den nye Lære, og det bliver en af de vigtigste Opgaver 
for aandelig Kulturhistorie at erkende de Elementer, 
der ere gaaede over fra det gamle til det ny og have 
indvirket befrugtende derpaa. Paulus har ikke lært 
Græsk som en Missionær maa lære de Indfødtes Sprog 
for at kunne gøre sig nogenlunde forstaaelig for dem. 
Paulus har overhovedet ikke lært Sproget for Missionens 
Skyld, men han er opvokset i det. Man har tidligere villet 
eftervise kilikiske Provinsialismer hos ham; men det var 
ikke Landskabet, der var hans Dannelses Vugge, det 
var hans Fødeby. T ar so s var næst efter Alexandria 
Videnskabens mest ansete Sæde. Tarsos havde det 

Fortrin, at det var en gammel By, der paa Grrund af 
sin Beliggenhed ved Grænsen mellem Syrien og Lille- 
asien, ved Hav og Flod, var et ældgammelt Brændpunkt 
for orientalsk og occidentalsk Civilisation. Det var ingen 
lavet By, som Alexandria, hvor Videnskaben kunstig 
plejedes i Hof- og Statsinstituter, men Hellenismen blev 
dér optaget af den indfødte Befolkning; det var ingen 
Samlingsplads, hvor de forskellige Bestanddele af den 
hidstrømmede Befolkning forbleve fremmede overfor hin- 
anden. Strabon fremhæver udtrykkelig, at de naange 
Tarsiere, der havde vundet. Ry i alle Grene af Viden- 
skab og Kunst, vare indfødte Mænd. Tarsos var Lille- 
asiens Athen. Befolkningen var besjælet af en almindelig 
Videlyst, som Geografen saa varmt anerkender det, og 
det bidrog yderligere til at sammensmælte dens forskel- 
lige Bestanddele harmonisk. Saaledes har ogsaa den 
jødiske Befolkning, der naturlig var talrig til Stede paa 
det store Verdensmarked, her lettest kunnet helleniseres. 
Og i den Grad var Græsken det almindelige Litteratur- 
sprog, at Paulus ogsaa anfører det gamle Testamentes 
Skrifter efter den græske Tekst. 

Naar allerede Paulus' Forældre havde erhvervet 
romersk Borgerret, saa fremgaar deraf, hvorledes netop 
dette Hjem havde sluttet sig nøje til den græsk-romerske 
Verden. 

I denne Atmosfære er Apostlen vokset op, og har 
modtaget levende Indtryk af Omgivelserne. At tale græsk 
kunde man ikke lære uden ogsaa at tænke og føle græsk. 
Vi finde hos ham en livfuld Afveksling i Maaden at tale 
paa og en Fylde af Ordforraad, saaledes som det ikke 
let naaes, naar et Sprog skal tillæres gennem Studium. 
Han anvender ogsaa sjældne Ord, som maatte ligge den 
daglige Tale fjærnt, og viser den fineste Sprogsans i 
Brugen af Verbalformer. Han forstaar at anslaa Følel- 
sens fineste Strenge og er stærk i dialektisk Tanke- 
udvikling, saa vel som i skarp Debat for og imod, saa- 
ledes som den lærtes i Retstalen. Digterske Billeder 

staa til hans Raadighed. saaledes som de kun findes hos 
en Pindar og Æskylos; jeg minder kun om det dristige 
Billede i Kolossenserbrevet, hvor han kalder Loven 
„Skyggen af det kommende". Frelserens Person er den 
historiske Virkelighed, Legemet, der, saa længe Solen 
staar lavt, er ukendeligt og kun kaster sin Skygge langt 
ud over Menneskeverdenen, indtil, naar Solen staar højt 
paa Himlen, Væsenet bliver synligt, og Skyggen forsvin- 
der. Ogsaa Rom. 822^ „Skabningen er tilsammen i Suk 
og Veer" er et Vidnesbyrd om poetisk Kraft i Følelse 
og Sprog. Hvor fuldkomment Paulus er bleven Græker, 
bevise bedst Borgerne i Lystra, da de vilde hædre ham 
som Hermes, Veltalenhedens Gud. 

Saaledes var Paulus kaldet til at tale paa Torvet i 
Athen, og havde i Kraft af sin hellenske Dannelse og- 
saa en fin Forstaaelse af den religiøse Bevægelse i den 
ældgamle By. Men i Helleneren er Semiten ikke gaaet 
til Grunde, og derpaa beror den fulde Betydning af 
hans Optræden i Athen. 

Vekselvirkningen mellem Arier og Semiter paa græsk 
Jordbund har en Historie, der strækker sig gennem 
Aarhundreder. Ved semitiske Søfarere er det sociale 
Liv i Hellas blevet grundlagt og dets Indbyggere dragne 
med ind i Samkvemmet mellem Folkene. I samme Grad 
som den nationale Bevidsthed har udviklet sig, er den 
udenlandske Indflydelse bleven trængt stadig mere til- 
bage, og først i den sokratiske Tid, da de almenmenne- 
skelige Interesser gjorde sig gældende, blev Konkurrencen 
atter friere, og ogsaa Semiter kunde tage Del i det 
hellenske Aandsarbejde. Stoas Eksempel viser, hvorledes 
en af de vigtigste filosofiske Skoler væsentlig stod under 
semitisk Indflydelse. Udlandets Stoikere blev Hellenere. 

Paulus var den første Semit, der i Bevidstheden 
om at tilhøre en udvalgt Stamme blandt Folkeslagene 
blev sit Folk tro, og bragte dets værdifuldeste Eje, et 
energisk religiøst Liv og en ren Forestilling om Gud, 

Smaaskrifter til Opljsning for Kristne. IX, 6. 2 

til Hellas paa den græske Tunge. Dermed har han be- 
gyndt at udfylde det store Hul i den græske Dannelse. 

Man har vel sagt, at den græske Polyteisme endnu 
da stod i sin fulde Kraft og har derved gjort det jævne 
Sendebuds vidunderlige Resultater endnu ubegribeligere. 
Men hvorledes kan man tale om en Gudsdyrkelsens 
Blomstring, naar der allerede efter den peloponnesiske 
Krigs Slutning blev vist Mennesker som Lysandros 
guddommelig Ære , naar man hængte Gudenavnet som 
en Pynt paa hele Dynastier og ogsaa forgudede romer- 
ske Statholdere? De olympiske Guders Betydning be- 
roede paa Afsluttetheden af deres Kreds; de stod levende 
for Bevidstheden som Bærere af nationale Ideer. Da 
Folkebevidstheden slappedes, og der ved Siden af de 
nationale Guder opkom fremmede Gudsdyrkelser, i hvilke 
man søgte Frelse, kunde den offentlige Gudsdyrkelse 
ikke hævde nogen Anseelse, og de, der havde en religiøs 
Trang, søgte anden Tilfredsstillelse. 

Dette Drag i Sindene kom Jødedommen i Møde, 
idet den bød to Ting, hvorfor der viste sig en særlig 
Modtagelighed; det ene var Sabbatshvilen, der føltes 
som en Velgerning under Dagenes travle Færden; det 
andet var Sindenes Løftelse mod et højeste Væsen, der 
blev tilbedt uden Billeder og Templer. Det var de 
herfor modtagelige Grækere og Romere, der, fordi de 
kun vilde vedkende sig en overjordisk Gud, blev spottede 
som Himmeldyrkere og Skybeskuere (cælicolæ — nil 
præter nubes et cæli mimen adorantes. Juvenal XIV95). 

Saadanne religiøse Kredse omtales ogsaa i det nye 
Testament under forskellige Betegnelser (se saaledes 
Ap. G. 1843, 1^14. 1^17, I87, IO2.7.) Hvorledes Evange- 
liet/ blev optaget af saadanne Kredse, se vi af den første 
Missionsrejse , som Paulus gør med Barnabas paa evro- 
pæisk Grund. De gaa fra Filippi langs Floden, hvor 
de kunde formode at finde et Bedested (Ap. G. IG^j). 
Hvis denne Formodning ikke var aldeles ugrundet, 
maatte den støtte sig til Analogier. Der fandtes altsaa 

hist Og her stille skyggefulde Pladser, hvor der kunde 
træffes Mennesker, hos hvilke de tvende Missionærer 
kunde haabe at finde Indgang. Ligesom altsaa Plato- 
nikerne trak sig tilbage fra Byen til den landlige Flod- 
dal, saaledes have ogsaa Mænd af Folket, der følte sig 
frastødte af Byens Billeddyrkelse , opsøgt sig saadanne 
Steder udenfor Portene, hvor de, uden at tilhøre et 
jødisk Samfund, paa Sabbatsdage plejede en renere 
Gudsdyrkelse. Hvor ordknap altsaa den hele Meddelelse 
er, lader den os dog gøre et Indblik i Tilstande hos 
det græske Folk, der ellers unddrager sig vor historiske 
Kundskab. 

Vi kunne ogsaa erkende, hvorledes Hellenismen 
virkede paa Jødedommen, idet man forsøgte af Jøde- 
dommen som dens Hovedindhold at tage det, der mest 
maatte tiltale Grækerne, den uadskillelige Forbindelse 
mellem Visdom og ren Sædelighed, Fordringen om en 
aandelig Gudsdyrkelse, uden at forlange Lovens An- 
tagelse. I denne Betydning er i Alexandria Bogen 
„Salomons Visdom" opstaaet, og jeg kan tænke mig, at 
i saadanne Byer, der meget tidlig bleve græsk koloniserede, 
som Samaria, har der fundet en saadan Indvirkning 
Sted, idet man væsentlig søgte at forklare Jødedommens 
Indhold til en fri Religiøsitet. 

Vi finde altsaa i Hellenismens Tid en tredobbelt 
Retning. Først den ved Herodes' Hof herskende, der 
højlydt roste sig af at være mere Hellener end Jøde; 
en anden, der uden at fornægte Jødedommen søgte at 
gøre den tilgængelig for de Fremmede som en fornuftig 
Monoteisme, og endelig den, efter hvilken alle, der vilde 
deltage i Jehovatjenesten, skulde bøje sig under Lovens 
Aag. Denne Retning danner en saa afsluttet Stand, at 
Josefos, efter den ovenfor omtalte paulinske Sprogbrug 
siger om sig selv: ,.,Jeg førte mit Levned („levede som 
Borger") i Overensstemmelse med Farisæernes Parti". 
Dette Parti sluttede Paulus sig til med sin Ildaands 
hele Energi, om end ikke uden indre Skrupler. Thi 

naar jeg rent filologisk betragter Ordene i Ap. (x, S^u' 
j,Det er haardt for digiitHtampe mod Braaddeu", ^aa er 
det mig umuligt deri at se et Udtryk for en først nu 
irultrædeude Ulydighed, men der er ment en taabelig 
Stædighed uf længere Variglicd. Jeg maa altsaa efter 
dette Ildtryk antage, at Paulus har forsøgt at nedslaa 
de Indtryk^ han havde modtaget efter [>*jhereiis Op- 
træden og de 8amvittighedan;ig, han niaaske havde fjylt 
ved Slefauus' Døå, i et ftnnilisk Forfølgelse sniseri. 

Hvad jeg her har givet, er en Stndie, der i gun- 
stigste Fald kan virke tankevækkende. Det er Betragt- 
tiiuger, der have mældt sig af sig selv ved en topogratisk 
Undersøgelse af Paulus' Tale paa Torvet, og jeg kauj 
idet jeg knytter til ved Begyndelsen, kun udtale det 
som min Overbevisning , at den, der nægter den histo- 
riske Værdi af Beretningen om Paulus i Athen, river et 
af dh vigtigste Blade ud af Menneskehedens Historie, 

